
9 

Nu ştim exact când a înţeles omul că tehnologia îl 
urmează în evoluţie. Când a înţeles că tot ceea ce face în 
fiecare zi este legat nu doar de vieţuire, ci si de 
dezvoltarea tehnologiei. De asemenea, nu putem spune 
când au început să vadă semenii noştri în tehnologie un 
domeniu în sine. Probabil că revoluţia industrială a 
transformat, prin viteza de desfăşurare şi rezultate, în 
mentalitatea noastră, domeniul tehnologiei din parte 
organică a existenţei în factor distinct de dezvoltare. 

Omul modern este cel care receptează faptul că 
tehnologia poate genera schimbări la un nivel greu de 
anticipat şi tot el este primul care îşi dă seama cât de 
stranie poate fi o relaţie în care aceasta devine factorul 
dominant. O forţă mai mare decât voinţa umană şi 
superioară forţelor naturale, tehnologia pare să fie copilul 
teribil al progresului uman. lar după câteva revoluţii 
tehnologice, imbrátisate pe rând cu mai multă sau mai 
puţină rezervă, omul a consacrat superioritatea 
tehnologiei. Aceasta nu a mai fost ceea ce a părut să fie 
multă vreme, doar una dintre multele curiozitati ale lumii. 
În realitate, tehnologia ţine de esenţa societăţii umane. 

Tranzitia de la ciclurile de propagare tehnologică la 
cele de asimilare (adică drumul anevoios de la adoptare 
până la acceptare şi identificare) nu a fost nicicând un 
proces simplu, stabil şi repetabil. Lumea tehnologizată 

tinde spre omogenizare, dar nu este stabilă si liniară, ci 
dinamică şi sinuoasă. Este o lume în care coexistă zonele 
izolate de progres tehnologic şi zonele de rezistenţă. Pe 
aceasta o descrie Jamie Susskind în Politica viitorului 
Elementele ei definitorii sunt o tensiune la nivel global 
generată de cel mai recent ciclu tehnologic, cel digital, în 
plină difuziune, şi o gamă de reacţii culturale, politice, 
psihologice şi culturale, de fapt, răspunsuri diferite la 
aceeaşi problemă. Autorul pariază pe un viitor tehnologic 
implacabil, care poate fi strunit, dar nu poate fi îmblânzit 
pe deplin. 

Scriitor, conferenţiar si avocat, Jamie Susskind 
întruchipează perfect profilul unui gânditor care oscilează 
între antipozii buni şi răi ai tehnologiei. Imaginea pe care o 
creează reflectă curentul unei civilizaţii vestice în care 
coexistă narativul lui technology is good cu narativul lui 
technology is badf dar în care găsim şi anxietatea specifică 
oricărei zone de frontieră. 

Jamie Susskind pare să fie cáláuza inteleapta care se 
întoarce pentru a ne spune poveşti despre viitor. lar ce se 
desfăşoară in paginile cărţii provoacă cititorului si 
fascinatie, şi multă emotie. Cartea este povestea unei 
călăuze a viitorului tehnologic spusă lângă focul ancestral 
care adună oamenii cu aceeaşi forţă ca acum câteva mii de 
ani. Aici nu veţi găsi descrieri tehnice, de catalog, ci acea 
atitudine de povestitor care transformă un subiect arid 
într-o călătorie cu dimensiune umană inteligibilă şi în care 
ne recunoaştem. Cartea pare a fi o saga cu personaje care 
stârnesc o oarecare temere chiar, dar şi atracţie. Concepte 
noi, legături nebănuite şi efecte surprinzătoare vor însoţi 
permanent o desfăşurare demnă de o scenografie 
homerică. 

Veţi întâlni personaje fantastice ca în Blade Runnerf 
aflate dincolo de limita tehnologică cu care suntem 
familiarizați, care ne vor şopti într-o manieră la fel de 
comercială ca dr. Eldon Tyrell din filmul amintit: More 
human than human is our motto. 


Vi se vor prezenta apoi corporatii cu scopuri globale 
şi profituri pe măsură, al căror nivel tehnologic este 
aproape de neînchipuit pentru noi. Autorul e un maratonist 
al promovării noilor tehnologii. Jamie Susskind ne propune 
o viziune în jurul unei triade conceptuale. Este vorba 
despre o sinergie între sistemele cu abilităţi sporite 
(inclusiv inteligenţă artificială), tehnologia cu grad sporit 
de integrare (în care dispare graniţa dintre on-line şi off- 
line) si o societate puternic cuantificată (oamenii şi 
comportamentele lor sunt măsurate şi înregistrate, iar 
datele pot fi folosite de cei interesaţi). 

Înțelegerea acestor trei aspecte ne ajută să 
pătrundem în vastul domeniu al ştiinţei viitorului. Nu este 
primul demers care consideră tehnologia o prioritate în 
cercetările despre viitor, însă lucrarea de faţă are mari 
şanse să devină o operă de referinţă prin abordarea 
profund umană a autorului ei. Viteza exponențială a 
inovării tehnologice a făcut din analiza tendinţelor în 
domeniu motorul principal al studiilor despre viitor. Am 
rămas însă deficitari la analiza evoluţiilor sociale asociate 
progresului tehnologic. 

Studiile privind domeniile de vârf care asigură 
competitivitatea, ca şi studiile strategice dedicate 
domeniului militar relevă faptul că tehnologia a devenit 
esenţială, iar omul constituie problema principală. Avem 
soluţii care ne pot ajuta să rezolvăm problemele generate 
de depăşirea frontierei tehnologice, însă nu putem spune 
că avem soluţii şi la problemele beneficiarilor tehnologiei, 
oamenii. 

Aceasta este, probabil, cea mai importantă bătălie pe 
care Jamie Susskind a acceptat să o ducă în carte - 
reaşezarea tehnologiei în ordinea lumii pe un cerc inferior 
omului, o recuperare aproape eroică a viziunii integraliste 
despre universul cunoscut. Soluţia sa este una care 
întregeşte discursul despre tehnologie cu o filosofică 
reflecţie despre omul viitorului. 

Sinteza acestei soluţii, greu de descris în câteva 

cuvinte, dar prezentată pe larg în carte, este aceea cá 
omul ca persoaná, si nu consumatorul are nevoie de 
propria evolutie care sá ráspundá unui viitor puternic 
tehnologizat. Recursul la clasici are un rol important. In 
introducere, autorul dà un citat edificator privind 
paradigma cărţii: „Nu este cu putinţă ca soarta omenirii să 
se îmbunătăţească semnificativ până când nu are loc o 
schimbare semnificativă în alcătuirea fundamentală a 
modului ei de gândire”. Aşa spunea filosoful englez John 
Stuart Mill în Autobiografia sa de la 1873. 

Aparent, cartea abordează domenii evidenţiate ca 
adevărate laboratoare şi poligoane de testare a celor mai 
revoluţionare tehnologii. Sunt trecute în revistă efectele 
semnificative asupra statului, democraţiei, justiţiei şi 
politicii, însă miza reală a fiecărui capitol este aceea de a 
găsi direcţia schimbării în modul de gândire şi în societate. 

Un exemplu în acest sens îl constituie raportul dintre 
libertatea de exprimare şi puterea pe care o exercită 
tehnologia. Nu este de ajuns ca majoritatea cetăţenilor să 
aibă acces neingradit la internet şi să dispună de un 
smartphone performant. Trebuie să conştientizăm nu doar 
puterea fantastică a tehnologiei care te integrează 
instantaneu într-o platformă civică sau politică de 
dezbatere, ci şi limitele la care te obligă cadrul digital 
stabilit de producători, de furnizorii de internet şi de 
administratorii reţelei, de exemplu. Cu cât folosim mai 
mult platformele tehnologice pentru a ne exercita 
libertăţile, devenim mai constrânşi de tehnologie. 

De asemenea, prezenţa on-line îl face pe om obiectul 
de „studiu” al unor tehnologii care îl monitorizează şi îl 
evaluează culegând date despre el. Această integrare de 
natură informaţională este ea însăşi o formă de putere. 
Susskind spune că este pentru prima oară în istorie când 
aproape tot ceea ce este relevant despre viaţa şi 
identitatea noastră poate fi strâns, analizat şi stocat sub 
forma datelor. Şi mai important este un alt aspect. Cu cât 
există mai multe informaţii la dispoziţia agenţiilor 

guvernamentale si companiilor de tehnologie, cu atât 
există mai multe instrumente personalizate care pot fi 
întrebuințate pentru a ni se impune comportamente şi 
obiective ale unor terţe părţi. Nu trebuie ignorat nici faptul 
că simplul act de strângere a datelor poate reprezenta un 
mijloc de descurajare a anumitor tipuri de comportament - 
dacă ştim că suntem urmăriţi, este mai probabil să ne 
disciplinăm. 

În plus, tehnologiile au capacitatea să controleze 
percepţia noastră asupra lumii. Ne bazăm din ce în ce mai 
mult pe ele pentru a aduna şi a selecta informaţii care 
servesc unor necesităţi dintre cele mai diverse. Iar dilema 
de care, de acum încolo, ne vom lovi din ce în ce mai des 
este cea dintre realitatea mea mediată tehnologic şi 
realitatea mediată tehnologic a altora. De la această 
dilemă se va trece foarte uşor la o altă problemă: ce efect 
va avea folosirea algoritmilor de inteligenţă artificială 
meniti să rezolve problemele sociale şi politice provocate 
de determinarea prioritátilor noastre politice? 

O democraţie a inteligenţei artificiale care să impună 
reguli noi dezbaterii sociale nu mai este un obiectiv utopic 
şi foarte îndepărtat. In acelaşi timp însă, este o perspectivă 
foarte stranie şi îngrijorătoare pentru că reprezintă o 
mutație radicală în modul nostru traditional de a fi. 

Acest viitor politic este, după autorul britanic, spre 
finalul cărţii, mult mai viu, dar şi apăsător: „Dacă politica 
are legătură cu viaţa colectivă a oamenilor - de ce trăim 
împreună, cum organizăm şi cum închegăm viaţa noastră 
colectivă, în ce mod am putea sau ar trebui să organizăm 
şi să închegăm altfel această viaţă colectivă - atunci orice 
schimbare a ceea ce înseamnă să fii om va avea probabil 
consecinţe politice importante. O lume în care îşi face 
apariţia o clasă de «noi semizei», care vor trăi alături de 
vechii homo sapiens, este una în care însăşi noţiunea de 
politică încetează să mai aibă un înţeles clar sau fix”. 

Sper ca aceste rânduri şi reflecţii sumare făcute pe 
marginea lucrării de faţă să vă trezească dorinţa de a citi 

una  dintre  cártile care vor marca  dezbaterile 
internationale cu privire la viitorul omenirii. 

CLAUDIU DEGERATU 

Dedic această carte părinţilor mei, Michelle si 
Richard. 

„O lume cu totul nouă are nevoie de o ştiinţă politică 
nouă”. 

Alexis de Tocqueville, Despre democrație în America 
(1835) 

INTRODUCERE 

Viitorul ne urmăreşte cu obstinatie. Este tot timpul in 
aşteptare, abia ascuns vederii, pândind de după colţ sau 
după zarea următoare. Nu ştim niciodată ce formă va lua. 
Adesea, ne surprinde complet nepregatiti. 

Astăzi, mulţi avem impresia că se apropie o perioadă 
de mari frământări. Lumea pare să se schimbe mai repede 
decât putem noi să înţelegem. Ne străduim adesea să 
elucidăm evenimente politice care, cu numai câţiva ani în 
urmă, ar fi fost de neînchipuit. Uneori, nu avem nici măcar 
cuvintele potrivite spre a le descrie. În sinea noastră ştim 
însă că acesta nu este decât începutul. 

Premisa de la care porneşte cartea de faţă este aceea 
că progresele neîncetate realizate în ştiinţă şi tehnologie 
urmează să schimbe radical felul în care convietuim, având 
consecinţe profunde şi, totodată, înspăimântătoare asupra 
politicii. Nu suntem încă pregătiţi - din punct de vedere 
intelectual, filosofic sau moral - pentru lumea pe care o 
creăm. În următoarele decenii, vechile moduri de gândire, 
care ne-au fost de mare folos sute sau chiar mii de ani, vor 
fi puse sub semnul întrebării. Vor apărea noi dezbateri, 
controverse, mişcări şi ideologii. Unele dintre convingerile 
noastre cele mai profunde vor fi revizuite sau vor fi 
abandonate cu totul. Va trebui să ne imaginăm din nou 
împreună ce înseamnă să fim liberi sau egali, ce înseamnă 
să avem putere sau proprietate şi chiar ce înseamnă ca un 
regim să fie democratic. Politica din viitor nu va semăna 
aproape deloc cu politica din trecut. 


Politica secolului al XX-lea a fost dominată de o 
întrebare esenţială: cât de mult ar trebui ca viaţa noastră 
socială să fie determinată de stat şi cât de mult ar trebui 
ca ea să fie lăsată în seama pieţei şi a societăţii civile? 
Pentru generaţia care se apropie în prezent de maturitatea 
politică, întrebarea va fi cu totul alta: în ce măsură ar 
trebui ca viaţa noastră să fie dirijată şi controlată de 
sisteme digitale performante şi în ce condiţii? Această 
întrebare constituie tema principală a cărţii. 

În următoarele decenii, se preconizează că vom crea 
sisteme informatice cu un randament uimitor, dintre care 
unele vor rivaliza cu omul şi îl vor depăşi într-o gamă largă 
de activităţi, chiar si fără să ajungă la o ,,inteligenta” ca a 
noastră. În curând, aceste sisteme nu vor mai semăna cu 
nişte calculatoare, ci vor fi integrate în lumea materială, 
ascunse în structuri şi lucruri pe care nu le consideram în 
trecut drept tehnologie. Se vor culege şi se vor înregistra 
din ce în ce mai multe date despre oameni - ce facem, 
unde mergem, ce gândim, ce spunem, ce simţim - care vor 
fi apoi sortate, stocate şi prelucrate din punct de vedere 
digital. Pe termen lung, diferenţele dintre om şi maşină, 
on-line si offline, virtual şi real vor deveni tot mai 
nesemnificative. 

Această transformare va aduce câteva beneficii 
importante civilizaţiei. Vom putea să ne jucăm altfel, să 
lucrăm altfel, să călătorim, să facem cumpărături, să 
învăţăm, să creăm altfel, să ne exprimăm, să păstrăm 
legătura cu ceilalţi, să facem cunoştinţă, să ne coordonăm, 
să ne menţinem în formă şi să descoperim rosturi într-un 
mod cu totul nou. Pe termen lung, s-ar putea ca mintea şi 
trupul nostru să devină de nerecunoscut, eliberându-ne de 
constrângerile biologice. 

În acelaşi timp însă, unele tehnologii vor ajunge să 
aibă o mare putere asupra noastră. Unele ne vor obliga să 
ne comportăm într-un anumit fel, de pildă (ca să luăm un 
exemplu simplu) vehiculele autonome, care refuză efectiv 
să depăşească limita de viteză prestabilită. Altele vor fi 

influente datoritá informatiilor pe care le vor stránge 
despre noi. Simplul fapt că ne ştim supravegheati ne face 
mai puţin predispuşi să săvârşim lucruri considerate 
ruşinoase, imorale sau greşite. In fine, alte tehnologii vor 
filtra percepţia noastră despre lume, stabilind ceea ce 
trebuie să cunoaştem, determinând felul în care gândim, 
influențând ceea ce simţim si făcându-ne astfel să 
actionám într-un anumit fel. 

Cei care stăpânesc aceste tehnologii ne vor stăpâni 
din ce în ce mai mult şi pe noi. Ei vor avea putere, ceea ce 
înseamnă că vor avea o capacitate constantă şi vastă de a 
ne determina să facem lucruri semnificative pe care, altfel, 
nu le-am face. Aceştia vor stabili din ce în ce mai mult 
limitele libertăţii noastre, hotărând ce este permis şi ce 
este interzis. Vor determina viitorul democrației, 
propăşirea sau decăderea acesteia. În plus, pe baza unor 
algoritmi, vor lua hotărâri în chestiuni vitale de dreptate 
socială, distribuind beneficiile sociale şi impártindu-ne în 
ierarhii, în funcţie de statutul şi de părerea celorlalţi 
despre noi. 

În consecinţă, autorităţile politice - statele în general 
- vor avea la dispoziţie mai multe instrumente de control 
decât au avut vreodată, iar marile companii de tehnologie 
vor ajunge, la rândul lor, să beneficieze de o putere care o 
va eclipsa pe cea deţinută de orice altă entitate economică 
în timpurile moderne. Ca să facem faţă acestor noi 
provocări, este necesară modernizarea radicală a ideilor 
noastre politice. Marele filosof englez John Stuart Mili 
scria, în Autobiografia sa din 1873, că „nu este cu putinţă 
ca soarta omenirii să se îmbunătăţească semnificativ până 
când nu are loc o schimbare semnificativă în alcătuirea 
fundamentală a modului ei de gândire” 1. 

A venit vremea pentru următoarea mare schimbare. 

URMĂTOAREA MARE SCHIMBARE 

Trăim deja într-o perioadă de frământări politice 
profunde, în fiecare zi, aflăm informaţii despre războaie 
civile sângeroase, deplasări masive de populație, 

manifestări ale naționalismului, violențele  sectare, 
extremismul religios, schimbările climatice, tulburările din 
economie, globalizarea derutantă, accentuarea inegalitátii 
şi multe alte lucruri, prea triste ca să le mai amintim aici. 
S-ar părea că lumea nu este într-o stare prea bună şi că 
discursul nostru public nu este la înălţimea aşteptărilor. 
Există o mare neîncredere şi un mare dispreţ faţă de 
elitele politice. Două exerciţii de democraţie a maselor 
desfăşurate de curând în lumea anglofonă, alegerile 
prezidenţiale din SUA din 2016 şi referendumul cu privire 
la Brexit din Marea Britanie, au avut un caracter vindicativ 
Chiar şi după standardele nefericite folosite de obicei, 
facțiunile implicate străduindu-se nu numai să-şi învingă 
rivalii, ci şi să-i nimicească. A avut câştig de cauză partea 
care promitea să distrugă vechea ordine. Niciunul nu a 
adus o împăcare sau o mulţumire. Din ce în ce mai mult, 
„totul este adevărat şi nimic nu este adevărat” 2, după 
cum remarca Barack Obama la sfârşitul mandatului său 
prezidenţial. Cetăţenilor obişnuiţi (indiferent de 
apartenenţa lor politică) le este tot mai greu să facă 
deosebire între adevăr şi impostură, între realitate şi zvon, 
între semnal şi zgomot. Mulţi au renunţat chiar să mai 
încerce. Suntem tentaţi să rămânem pe poziţii şi să ţinem 
piept furtunii din prezent fără să ne gândim prea mult la 
viitor. 

Ar fi însă o greşeală. 

Dacă majoritatea previziunilor cu privire la 
tehnologie par să se adeverească, schimbarea care se 
întrevede ar putea fi cel puţin tot atât de importantă 
pentru omenire ca revoluţia industrială, revoluţia 
agriculturii sau chiar invenţia limbajului. In comparaţie cu 
aceasta, multe dintre problemele actuale vor părea 
nesemnificative. Gândiţi-vă la efectul pe care îl are deja 
tehnologia asupra existenţei noastre - asupra felului în 
care lucrăm, comunicăm, ne tratăm bolile, facem mişcare, 
mâncăm, învăţăm si interactionám cu ceilalţi - iar apoi 
ţineţi minte că, din perspectivă istorică, era digitală are o 

vârstă de numai câteva secunde. 99, 5% din existenţa 
omului s-a petrecut în epoca paleolitică, începută cu 
aproximativ trei milioane de ani în urmă, când oamenii au 
folosit primele unelte primitive. Ea a luat sfârşit în urmă cu 
vreo 12.000 de ani, odată cu începutul ultimei ere 
glaciare.3 în această lungă şi obscură perioadă, nu s-a 
remarcat aproape nicio schimbare de natură culturală. 
„Lumea în care oamenii intrau la naştere era aceeaşi cu 
lumea pe care o părăseau la moarte”. 4 Dacă ţinem seama 
de faptul că primele societăţi omeneşti au apărut în urmă 
cu vreo 5.000 de ani, atunci cei aproximativ 70 de ani în 
care am trăit alături de calculatoarele moderne, cei circa 
30 de ani de când dispunem de world wide web şi cei zece 
ani de când utilizăm telefoanele inteligente nu par deloc o 
perioadă foarte lungă, în vreme ce timpul se scurge liniar, 
multe fenomene din domeniul tehnologiei digitale au o 
evoluţie exponențială, viteza schimbării fiind, de la un an 
la altul, tot mai mare. 

Nu avem niciun semn cu privire la viitor, astfel că 
încercarea de a-l anticipa este, în esenţă, riscantă şi 
dificilă. li admir pe cei care se străduiesc să facă acest 
lucru într-un mod riguros. Strădania lor m-a inspirat în 
mare măsură atunci când am scris această carte. Totuşi, ca 
să fim realişti, ar trebui să începem prin a recunoaşte că 
autorii unor astfel de previziuni se înşală adesea foarte 
tare. Probabil că, în mare măsură, viitorul anticipat în 
aceste pagini nu va deveni niciodată realitate şi că, spre 
surprinderea noastră, se vor produce alte evenimente, 
complet neprevăzute. Acestea fiind spuse, cred că se pot 
face supozitii logice, în cunoştinţă de cauză despre felul în 
care ar putea arăta viitorul, în baza a ceea ce cunoaştem 
astăzi despre tendinţele din ştiinţă, tehnologie şi politică. 
Riscul cel mai mare ar fi să nu încercăm în niciun fel să 
anticipăm viitorul. 

Se povesteşte ca William Gladstone, celebru 
politician în epoca victoriană, s-a întâlnit cu omul de ştiinţă 
Michael Faraday. Faraday încerca să-i explice lui Gladstone 

descoperirile sale din domeniul electricităţii, dar acesta nu 
părea impresionat. 

— La ce foloseşte chestia asta? întrebă Gladstone, 
din ce în ce mai exasperat. La ce foloseşte ea? 

— Ei bine, domnule, îi răspunse Faraday, ajuns la 
limita răbdării, sunt şanse mari ca, în curând, să puteţi 
pune impozit pe ea. 

Asemenea lui Faraday, multor inovatori le este greu 
să explice implicaţiile sociale şi practice ale muncii lor. 
Noi, ceilalţi, asemenea lui Gladstone, respingem adesea 
tehnologiile pe care încă nu le înţelegem. Importanţa 
politică a invențiilor care, la prima vedere, par să nu aibă 
nimic în comun cu politica poate fi greu de sesizat. De 
multe ori; când ne aflăm în faţa unui gadget sau a unei 
aplicaţii noi, nu ne gândim mai întâi la implicaţiile politice 
pe care le va avea aceasta. Vrem, în schimb, să ştim: la ce 
foloseşte ea? Cât costă? De unde îmi pot procura şi eu aşa 
ceva? Nu este deloc surprinzător. În general, cel mai des 
ne întâlnim cu tehnologia în calitate de consumatori. Este 
necesar însă ca această atitudine destul de meschină să se 
schimbe. Trebuie să privim noile tehnologii care ne 
influenţează cu aceeaşi atenţie şi scepticism cu care i-am 
privit dintotdeauna pe politicienii puternici. Tehnologia nu 
ne afectează doar în calitate de consumatori, ci şi de 
cetăţeni. În secolul al XXI-lea, digitalul este politic. 

Această carte se adresează, pe de o parte, acelor 
Gladstone care vor să ştie mai multe despre tehnologie, 
iar, pe de altă parte, acelor Faraday care vor să înţeleagă 
importanţa politică a muncii lor. Ea se adresează însă mai 
ales oamenilor obişnuiţi, care vor să-şi facă o imagine ceva 
mai clară despre viitor - dacă nu din alte motive, măcar 
pentru a-i responsabiliza pe toţi acei asemenea lui 
Gladstone şi Faraday. 

INGINERII-FILOSOFI 

Vă supun atenţiei fragmentul de mai jos: 

Cinste celor nebuni. Inadaptatilor. Rebelilor. 
Zurbagiilor. Celor care nu-şi găsesc locul nicăieri. Celor 

care vád lucrurile altfel. Celor cárora nu le plac regulile. Si 
care nu au niciun respect faţă de starea actuală a 
lucrurilor. Poţi să-i citezi, să nu fii de acord cu ei, să-i lauzi 
sau să-i denigrezi. Singurul lucru pe care nu-l poţi face 
este să-i ignori. Pentru că ei schimbă lucrurile. Fac rasa 
umană să avanseze. lar dacă unii i-ar putea considera 
nebuni, noi îi considerăm genii. Pentru că oamenii care 
sunt destul de nebuni să creadă că pot să schimbe lumea 
sunt cei care o şi schimbă. 

Nu sunt cuvintele unui politician. Sunt extrase din 
comentariul de la „Think Differeni, o reclamă a companiei 
Apple din 1997, în care apăreau câteva imagini 
emblematice ale unor rebeli celebri, precum Mahatma 
Gandhi şi Martin Luther King. Reclama întruchipează o 
anumită concepţie despre lume, larg răspândită printre 
întreprinzătorii din domeniul tehnologiei, şi anume că 
activitatea lor are o importanţă filosofică pe lângă cea 
comercială. „In Silicon Valley se obisnuieste ca cei foarte 
tineri, cu o afacere nouă, deschisă într-un garaj, să declare 
că telul lor este să schimbe din temelii, în câţiva ani, 
civilizaţia la scară mondială şi că, deocamdată, nu-şi fac 
griji în privinţa banilor pentru că acumularea unei mari 
averi este o chestiune măruntă, care se va rezolva de la 
sine” 5, spune Jaron Lanier!. Acest mod de gândire are 
ceva atrăgător, sugerând în parte faptul că aceste 
companii de tehnologie ar putea să nu fie atât de rapace 
pe cât sunt considerate îndeobşte. În plus, premisa de la 
care se porneşte este una corectă: tehnologiile digitale 
chiar au o capacitate uimitoare de a schimba lumea. 
Comparati afirmaţiile următoare: 

„Filosofii nu au făcut decât să interpreteze lumea în 
diferite moduri; important este însă de a o schimba”. 

„Noi nu analizăm o lume, ci o făurim”. 

Prima datează din 1845 şi îi aparţine lui Karl Marx, 


1 Jaron Lanier (n. 1960), informatician şi muzician american, 
teoretician specializat în filosofia calculatoarelor, considerat unul dintre 
fondatorii domeniului realităţii virtuale (n. tr.). 

fiind consemnată în Teze despre Feuerbach.6 A servit 
drept slogan revoluţionarilor politici mai mult de o sută de 
ani de la publicarea sa. Cea de-a doua îi aparţine lui Tim 
Bemers-Lee, manieratul inventator alworld wide web.7 
Marx şi Bemers-Lee sunt cât se poate de diferiţi în ceea ce 
priveşte gândirea politică, temperamentul sau părul de pe 
faţă. Au însă în comun - în plus faţă de faptul că au 
schimbat mersul istoriei - convingerea că există o 
deosebire între a face o schimbare şi doar a te gândi la 
schimbare sau a studia schimbarea. Din aceasta 
perspectivă, departe de a fi o prezenţă fantomatică asupra 
căreia nu avem niciun control, viitorul este ceva ce noi 
plănuim şi făurim. 

„Noi nu suntem filosofi experimentalisti”, spune 
Berners-Lee, „suntem ingineri-filosofi”. 8 Este un mod 
practic, interactiv de a privi viaţa, mai familiar 
constructorilor şi inventatorilor decât cadrelor universitare 
sau filosofilor. Se întâmplă totodată să fie şi mentalitatea 
definitorie a epocii în care trăim. În prezent, revoluțiile 
cele mai importante nu au loc în facultăţile de filosofie, nici 
chiar în parlamente sau în pieţele oraşelor, ci în 
laboratoare, institute de cercetare, companii de tehnologie 
şi centre de prelucrare a datelor. Majoritatea presupun 
progrese ale tehnologiei digitale. Şi totuşi aceste 
schimbări extraordinare se petrec într-un climat de 
alarmantă izolare culturală şi intelectuală. Cu puţine 
excepţii, între arte şi ştiinţe există o prăpastie uriaşă. 
Filosofia politică şi politica socială apar rareori în 
programele de studii universitare din domeniul ştiinţei, 
tehnologiei, ingineriei şi matematicii. Iar daca îl întrebi pe 
studentul în ştiinţe umaniste cum funcţionează un 
calculator, este puţin probabil să obţii un răspuns elaborat. 

Chiar în companiile de tehnologie, puţini ingineri au 
misiunea sa se gândească temeinic la consecinţele 
sistemice ale activităţii lor. Celor mai mulţi li se dau spre 
rezolvare diferite probleme tehnice. În domeniul 
tehnologiei, inovaţia este determinată până la urmă de 

profit, chiar dacă investitorii sunt pregătiţi să adopte o 
abordare de genul „mai întâi, o idee bună, iar profitul mai 
târziu”. Nu este o critică: vreau să spun doar că nu există 
niciun motiv ca profitul şi îmbunătăţirea vieţii oamenilor să 
nu facă întotdeauna casă bună. De fapt, aşa cum o arată 
multe dintre exemplele prezentate în această carte, există 
o sumedenie de fapte care demonstrează că tehnologia 
digitală este concepută de foarte multe ori din perspectiva 
celor puternici şi privilegiați. 

Odată cu trecerea timpului, vom avea nevoie de mai 
mulţi ingineri-filosofi demni de acest nume. lar pentru noi, 
ceilalţi, va fi şi mai important să abordăm în mod critic 
activitatea companiilor de tehnologie, nu în ultimul rând 
deoarece cultura organizaţională a firmelor respective este 
recunoscută pentru lipsa ei de diversitate. Nouă din zece 
cadre de conducere din Silicon Valley sunt bárbati.9 în 
ciuda faptului cá afro-americanii reprezintă cam 10% 
dintre absolvenţii de informatică şi 14% din totalul forţei 
de muncă, aceştia ocupă mai puţin de 3% din totalul 
posturilor existente în domeniul informaticii în Silicon 
Valley.10 De asemenea, mulţi membri ai comunităţii 
tehnologice nutresc ferme vederi politice cu mult diferite 
de opinia majoritară. Peste 44% dintre cei care au adoptat 
moneda bitcoin în anul 2013, de exemplu, s-au declarat 
„partizani ai libertăţii absolute sau anarho-capitalişti care 
se pronunţă în favoarea eliminării statului” 11. 

În continuare, voi căuta să arăt că riscăm foarte mult 
atunci când lăsăm chestiuni de importanţă politică în 
seama celor câtorva persoane care se întâmplă să fie 
însărcinate la un moment dat cu dezvoltarea tehnologiilor 
digitale. Acest lucru este adevărat indiferent dacă îi 
admirăm pe inginerii-filosofi din Silicon Valley sau dacă 
suntem de părere că majoritatea „fraţilor întru tehnologie” 
au rafinamentul politic al unui tranzistor. Avem nevoie de 
un cadru intelectual care să ne ajute să reflectăm în mod 
limpede si critic la consecinţele politice ale inovării 
digitale. Eu sper ca, prin această carte, să contribui la 

crearea unui astfel de cadru folosind ideile si metodele 
teoriei politice. 

PROMISIUNEA TEORIEI POLITICE 

Scopul filosofiei, spune Isaiah Berlin, este mereu 
acelaşi: să-i ajute pe oameni „să se înţeleagă pe ei înşişi şi, 
astfel, să acţioneze în mod corect, nu într-aiurea, în 
necunostintà de cauză” 12. Acesta este şi scopul nostru. 
Teoria politică îşi propune să înţeleagă politica prin 
intermediul conceptelor pe care le folosim pentru a ne 
referi la aceasta.13 Ce este puterea? Când ar trebui 
restrânsă libertatea si pe ce considerente? Democrația 
reclamă ca toată lumea să aibă aceeași capacitate de a 
influenţa procesul politic? Ce înseamnă o repartiție 
dreaptă a resurselor societăţii? Sunt întrebări la care 
teoreticienii politici încearcă să găsească un răspuns. 
Această disciplină are o istorie îndelungată şi bogată, 
începând cu Platon şi Aristotel, în Grecia antică, 
continuând cu Thomas Hobbes şi Jean-Jacques Rousseau, 
la începutul epocii moderne, şi terminând cu titani ai 
gândirii politice din secolul al XX-lea precum Hannah 
Arendt şi John Rawls, gânditorii politici occidentali au 
încercat mult timp să clarifice şi să observe în mod critic 
lumea din jurul lor, întrebându-se de ce este aşa cum este 
şi dacă nu cumva ar putea sau ar trebui să fie altfel. 

Din mai multe considerente, teoria politică este cât 
se poate de adecvată pentru analiza interacțiunii dintre 
tehnologie şi politică. În primul rând, canoanele gândirii 
politice contin înțelepciunea care a supraviețuit 
civilizaţiilor. Ea poate arunca lumină asupra unor situaţii 
dificile din viitor şi ne poate ajuta să înţelegem ce pericole 
ne pasc. Ar fi o nesabuinta din partea noastră să nu 
profităm de tezaurul ideilor pe care le avem deja la 
dispoziţie, chiar dacă, în cele din urmă, vom decide că 
unele dintre ele trebuie actualizate sau revizuite. Teoria 
politică ne oferă totodată metode de a vedea lumea care ne 
ajută să ridicăm nivelul dezbaterii deasupra asertiunilor şi 
prejudecátilor. 


Dupà párerea mea, lucrul cel mai bun cu privire la 
teoria politică este cá abordează temele si chestiunile 
majore ale politicii. Ea oferă o vedere panoramică asupra 
pădurii politice acolo unde alte abordări s-ar putea rătăci 
(sau s-ar putea incurca). In cazul nostru, acest lucru este 
necesar pentru a nu ne abate de la tema cărţii. În situaţia 
în care considerăm că tehnologia ar putea avea un impact 
fundamental asupra condiţiei umane, atunci şi analiza 
acestui impact ar trebui să aibă o importanţă 
fundamentală. Iată de ce, în aceasta carte, ne referim la 
patru concepte politice de bază: 

Puterea: cum îi domină cei puternici pe cei slabi; 

Libertatea: ce este permis şi ce este interzis; 

Democraţia: cum pot oamenii să guverneze; 

Dreptatea socială: ce îndatoriri avem unii faţă de 
alţii. 

Eu consider că, într-o perioadă în care se produc 
mari schimbări, merită să ne întoarcem la principiile 
iniţiale şi să ne gândim la aceste concepte fără a ne 
raporta la un anumit regim juridic. Am putea astfel să ne 
imaginăm un sistem superior celui pe care l-am moştenit. 

Teoria politică este utilă şi pentru că ne permite să 
reflectăm în mod critic nu numai la politică, ci şi la felul în 
care gândim şi vorbim despre aceasta. Conceptele sunt 
„gaura cheii prin care vedem şi percepem în chip inevitabil 
realitatea” 14. Dacă vreau să-i vorbesc despre politică 
vecinei mele, nu sunt nevoit să încep de la zero. Ştiu că, 
dacă afirm despre un anumit proces că este 
„nedemocratic”, ea îşi va da seama ce am vrut să spun şi 
ce conotaţii vreau să transmit fără să fiu nevoit să-i explic 
ce este democraţia şi de ce ar trebui ca aceasta să fie 
considerată un lucru bun. Asta, pentru că facem parte din 
aceeaşi comunitate lingvistică şi avem un „fond comun de 
noţiuni” cu rădăcini în istoria şi mitologia noastră.15 Este 
simplu. 

Pe de altă parte, ceea ce vrem să spunem despre 
politică poate fi uneori limitat de putinátatea cuvintelor de 

care dispunem. Unele lucruri par a fi inexprimabile sau de 
neconceput pentru cá fondul comun de notiuni nu s-a 
dezvoltat suficient de mult pentru a le putea exprima. 
„Limitele limbajului meu", spune Ludwig Wittgenstein, 
„semnifică limitele lumii mele”. 16 

În termeni politici, aceasta înseamnă că, chiar dacă 
am putea să vedem în mod limpede viitorul, s-ar putea să 
nu avem cuvintele necesare pentru a-l descrie. Este 
motivul pentru care, de foarte multe ori, ne limitam 
viziunea asupra viitorului la o versiune ,acceleratà" a lumii 
în care trăim. „Dacă i-aş fi întrebat pe oameni ce îşi 
doresc”, spunea Henry Ford, primul producător de 
automobile în serie, „ei mi-ar fi răspuns că vor cai mai 
rapizi”. Ford şi-a dat seama că poate fi greu să concepi un 
sistem radical diferit faţă de cel existent. Din cauza 
incapacității de a ne actualiza limbajul, acest lucru este şi 
mai dificil. 

DE CE AM SCRIS ACEASTĂ CARTE 

Am dat cu adevărat de gustul teoriei politice în 
facultate, unde m-am îndrăgostit de această disciplină sub 
îndrumarea atentă a unor profesori minunati. S-a născut în 
mine o obsesie care nu m-a părăsit nici acum. (Recunosc, 
retrospectiv, că cea mai frumoasă poveste de iubire din 
timpul studenţiei mele este posibil să fi fost o legătură 
pasională, dar sortită eşecului cu filosoful german G.W.F. 
Hegel.) 

Lăsând pasiunea la o parte, ceva legat de disciplina 
teoriei politice mi-a dat de gândit. Teoreticienii politici 
păreau sa fie mândri de înţelegerea profundă a istoriei 
ideilor politice, însă, cu câteva excepţii, erau aproape 
complet neinteresati de viitorul acestora. Mi s-a părut 
ciudat: de ce aceiaşi eruditi - atât de atenţi la context când 
scriu despre trecut - discută despre politică de parcă, în 
2050, lumea va fi la fel ca în 1950? Mi se părea că o bună 
parte a ideilor politice inteligente aveau o aplicabilitate 
practică redusă pentru că nu aveau legătură cu noile 
realităţi ale prezentului. Când am reflectat la politica 

viitorului, gándul m-a dus la Orwell, Huxley, Wells - toti, 
romancieri de la inceputul secolului al XX-lea, nicidecum 
teoreticieni din secolul al XXI-lea. Se pare cà nu eram 
singurul: de la alegerea lui Donald Trump in functia de 
preşedinte al SUA la sfârşitul anului 2016, romanul lui 
Orwell o mie nouă sute optzeci si patru a redevenit 
bestseller. Se pune însă întrebarea: dacă vrem să 
înţelegem lumea aşa cum va fi în anul 2050, chiar ar trebui 
să ne bazăm pe o operă de ficţiune scrisă în 1949? 

După ce am absolvit facultatea şi m-am implicat în 
propriile cauze politice, sâcâitoarea mea senzaţie de 
nelinişte cu privire la faptul că teoreticienii ar putea să nu 
fie în stare sau să nu vrea să abordeze provocările care se 
prefigurează pentru generaţia mea a devenit o problemă 
urgentă. Dacă tehnologia ar evolua atât de repede, încât 
aparatul intelectual existent nu ne-ar mai ajuta să o 
înţelegem? Dacă, pe negândite, am fi pe punctul de a 
dezlántui un viitor pe care nu l-am putea pricepe si, cu atât 
mai puţin, controla? 

Doream nişte răspunsuri, motiv pentru care am 
început să lucrez la această carte. 

POLITICA TEHNOLOGIEI 

Înainte de a trece mai departe, să încercăm să 
răspundem la o întrebare simplă: care este legătura dintre 
tehnologia digitală şi politică? 

Tehnologia în general 

Noile tehnologii fac posibilă realizarea unor lucruri 
care, mai înainte, nu puteau fi înfăptuite şi fac mai ușoară 
realizarea unor lucruri pe care le puteam face deja.17 
Aceasta este semnificaţia lor socială de bază. Cel mai 
adesea, noile oportunităţi create de tehnologie sunt minore 
în esenţă: de exemplu, un mod ingenios de măcinare a 
boabelor de cafea este puţin probabil să ducă la 
răsturnarea ordinii sociale. Uneori însă, consecinţele pot fi 
importante. În cazul revoluţiei industriale, războaiele de 
ţesut mecanice şi maşinile de tricotat si de filat au 
ameninţat să ia locul textiliştilor pricepuţi. Unii dintre 

aceştia, numiţi in Anglia ludditi, au pornit o revoltă 
violentă în mediul rural, distrugând toate maşinile pe care 
le întâlneau în cale. În Anglia, se foloseşte şi azi termenul 
de ,ludditi" pentru a-i descrie pe cei care se opun apariţiei 
unor tehnologii noi, cu efect perturbator. 

La fel ca în cazul ludditilor, consecinţele economice 
ale inovării reclamă adesea o reacţie politică. Noile 
tehnologii pot să aducă însă şi provocări de natură morală. 
Peste câţiva ani, de exemplu, sistemele de realitate 
virtuală vor facilita comportamente care mai înainte erau 
de domeniul stiintifico-fantasticului, inclusiv (bunăoară) 
posibilitatea de a face sex virtual prin intermediul unor 
platforme capabile să simuleze activitatea sexuală a 
omului. Acest lucru ridică nişte întrebări interesante. Ar 
trebui ca legea să permită să faci sex virtual cu un 
partener digital astfel conceput încât să arate ca o 
persoană existentă în realitate - să zicem, o celebritate - 
fără cunoştinţa sau consimţământul acesteia? S-ar putea 
ca părerea oamenilor în această privinţă să fie de neclintit. 
Ce ar fi dacă o femeie ar face „sex” virtual cu încarnarea 
virtuală a celui mai bun prieten al soţului ei? Ar părea o 
greşeală ca legea să permită aşa ceva, însă ai putea 
susţine că ceea ce faci în intimitatea lumii tale virtuale, 
fără să produci niciun rău nimănui, nu este treaba altcuiva 
şi cu atât mai puţin a legii. Să luăm un alt exemplu extrem: 
ce părere aveţi despre posibilitatea de a face sex virtual cu 
avatarul unui copil, în condiţiile în care, pe parcursul 
acelei experienţe, nu este agresat niciun copil? 

Acestea sunt întrebări noi, care nu se puneau înainte. 
Poate că v-aţi format deja nişte opinii în privinţa lor. Poate 
că acele opinii diferă de ale mele. Asta este şi ideea: sunt 
întrebări de ordin politic, cărora ar trebui să li se răspundă 
cu atenţie, făcându-se trimitere la o serie de principii 
morale acceptabile. Aşa cum remarca un distins autor, 
noile tehnologii ne pot determina să ne reexaminăm 
vederile politice tot aşa cum un preparat nou din meniul 
restaurantului preferat ne poate determina să ne 


reevaluám preferintele culinare.18 

Unele tehnologii sunt ,politice in esentá" prin aceea 
că presupun de fapt „anumite tipuri de relaţii politice” sau 
măcar sunt extrem de compatibile cu acestea.19 în 1980, 
Langdon Winner dădea exemplul energiei atomice: dacă 
urmează să adoptați un sistem bazat pe energia atomică, 
atunci trebuie să acceptaţi şi faptul că va trebui ca o „elită 
tehnico-stiintifico-industrial-militará" puternicá sá 
administreze si sa  supravegheze instalaţiile şi 
infrastructura acestuia.20 

Există tehnologii care nu sunt politice în esenţă, dar 
care sunt politizate de contextul în care sunt folosite. In 
Marea Britanie, de exemplu, o armă de foc autorizată este 
de regulă o tehnologie utilizată la vânarea animalelor 
sălbatice. Armele nu fac parte din cultura dominantă, iar 
oamenii sunt în general de acord cu ideea reglementării 
stricte a detinerii şi folosirii acestora. In SUA însă, dreptul 
de a purta armă este garantat de cel de-al doilea 
amendament la Constituţie. Opoziția culturală fata de 
reglementarea regimului armelor este mult mai greu de 
înfrânt. Aceeaşi tehnologie, un context politic diferit. 

O ultima legătură, mai greu de sesizat, între 
tehnologie si politică se referă la faptul că invențiile au 
modul lor de a se insinua în viaţa politică şi intelectuală. 
Un bun exemplu în acest sens îl constituie ceasul mecanic. 
Otto Mayr susţine că unele civilizaţii antice au văzut în stat 
imaginea corpului omenesc, membrii comunităţii politice 
formând organe precum o „mână” sau un ,picior".21 La 
sfârşitul Renaşterii, metaforei corpului uman i s-au 
alăturat altele, cum ar fi „corabia statului”. După Copernic, 
monarhul a ajuns sa fie văzut ca un soare măreț in jurul 
căruia gravitau supusii acestuia.22 între secolele al XVI-lea 
şi al XVIII-lea, metafora dominantă a fost aceea a ceasului, 
o maşinărie ingenioasă care a inspirat o „venerație fara 
precedent".23 După un timp, gânditorii au ajuns să vadă 
politica din perspectiva mecanismului unui ceasornic.24 
Armonia, moderatia şi regularitatea au devenit idealurile 

politice predominante.25 Oamenii tánjeau dupa un 
,politician-inginer atent la toate”, in stare să „prevadă, dar 
şi să rezolve toate problemele posibile”. Aşa se face că o 
anumită tehnologie şi un ansamblu de valori politice au 
mers mână în mână, atingând apogeul în secolul al XVII- 
lea, odată cu „extraordinara producţie de ceasuri” şi cu 
„remarcabila înflorire a concepţiei autoritare despre 
ordine".26 

Imaginaţia politică a secolului al XX-lea a fost si ea 
influenţată de tehnologie. Chiar înainte de era digitală, 
perspectiva creării unor calculatoare atotputernice i-a 
inspirat pe mulţi artişti şi autori de literatură de ficţiune. 
În The Machine Stops (1928), E.M. Forster zugrăveşte o 
lume în care oamenii sunt subordonați Masinii, un sistem 
tehnologic global care supraveghează şi controlează 
fiecare aspect al existenţei umane.27 

Unii scriitori au încercat să definească ceea ce 
consideră a fi ideologia timpurilor noastre. Evgheni 
Morozov, de exemplu, a scris despre „doctrina Google” 
(„încrederea plină de entuziasm în forţa eliberatoare a 
tehnologiei, însoţită de impulsul irezistibil de a înrola start- 
up-urile din Silicon Valley în lupta mondială pentru 
libertate”) 28, „cyber-utopism” („credinţa naivă în natura 
eliberatoare a comunicării on-line, care se bazează pe 
refuzul încăpățânat de a-i recunoaşte dezavantajele”) 29 şi 
,solutionism” („reformularea tuturor situaţiilor sociale 
complexe fie ca probleme clar definite cu soluţii clare, 
determinabile, fie ca procese transparente, evidente, care 
pot fi optimizate cu uşurinţă - cu condiţia aplicării 
algoritmilor potriviti") 30. 

Opinia mea este că tehnologiile în cauză sunt de dată 
prea recentă pentru a şti ce efect de durată vor avea 
asupra gândirii noastre politice. A fost nevoie de sute de 
ani pentru ca ideea ceasului mecanic să pătrundă în viaţa 
politică şi intelectuală a Europei. Felul în care alegem să 
interpretăm tehnologiile vremurilor noastre şi felul în care 
acestea, la rândul lor, influenţează percepţia noastră 

asupra lumii sunt chestiuni care urmează a fi lămurite. 

Tehnologiile digitale 

Atât despre relaţia generală dintre tehnologie şi 
politică. Această carte se referă însă la tehnologiile 
digitale - care, în trecut, erau numite tehnologii ale 
informaţiei şi comunicaţiilor 

(TIC). Se pare că acestea nu sunt numai politice în 
esenţă; sunt hiperpolitice. Asta, pentru că vizează două 
componente fundamentale ale vieţii politice: comunicațiile 
şi informațiile. 

Întreaga ordine politică se bazează pe coordonare, 
cooperare sau control. Este imposibil să organizezi viaţa 
socială fără cel puţin una dintre ele şi niciuna dintre ele nu 
este posibilă în lipsa unui sistem de schimb de informaţii 
fie între oamenii obişnuiţi, fie între cei care conduc şi cei 
care sunt condusi.31 De aceea este atât de important 
limbajul. lames Farr afirmă că, fără limbaj, politica nu ar fi 
numai „imposibil de descris”, ci şi de-a dreptul 
„imposibilă”: 

Statele | emergente nu şi-ar putea declara 
independenţa, liderii nu ar putea da ordine adeptilor, 
cetátenii nu ar putea protesta impotriva rázboiului, iar 
instantele nu i-ar putea condamna pe infractori. Nici noi 
nu am putea să criticám, să militàm, să promitem, să 
sustinem, sá indemnám, sá cerem, sá negociem, sá cádem 
la înţelegere, să facem compromisuri, să facem 
recomandări, să informăm, să obţinem informaţii, să 
sfătuim sau să consimtim. Să ne imaginăm politica iară 
aceste lucruri ar însemna să ne imaginăm o politică de 
nerecunoscut.32 

Yuval Noah Harari observă, în mod elegant, că 
limbajul a jucat un rol esenţial în perioada de început a 
politicii. Un număr redus de sunete şi semne le-a permis 
strămoşilor noştri să construiască un număr infinit de 
propoziţii, fiecare având o anumită semnificaţie. Aceasta 
le-a dat posibilitatea să vorbească unii despre ceilalţi, să 
vorbească despre lucruri importante, complicate din lumea 

inconjurátoare, dar si despre lucruri lipsite de o existentá 
concretă, precum  miturile si poveştile. Asemenea 
cunoştinţe asigură coeziunea comunităţilor şi în zilele 
noastre.33 

Este posibil ca scrisul să fi apărut ca o modalitate de 
reflectare a realităţii, „însă a devenit treptat un mod 
eficient de reconfigurare a realităţii” 34. Registrul 
cadastral de la 1086 a fost realizat la cererea lui Wilhelm 
Cuceritorul pentru a se afla întinderea şi valoarea 
proprietăţilor în vederea impozitării mai eficiente a 
acestora. Ceea ce scria în registru era bătut în cuie şi nu 
putea fi contestat. La 1179, un comentator scria despre 
această „strictă şi formidabilă evaluare definitivă” că ceea 
ce s-a hotărât în ea nu poate fi anulat sau respins în 
condiţii de impunitate. De aceea am şi numit această carte 
„Cartea judecății” [...] pentru că hotărârile din ea, ca şi 
cele de la Judecata de Apoi, sunt irevocabile.35 

Nu conta decât ceea ce era trecut în registru. Puţine 
lucruri s-au schimbat de atunci. Aşa cum spune Harari, 
„oricine a avut vreodată de-a face cu autorităţile fiscale, cu 
sistemul de învăţământ sau cu orice alt sistem birocratic 
complex ştie că adevărul nu prea contează. Ce apare scris 
în formularul tău este cu mult mai important".36 

Limbajul însă nu este suficient. De asemenea, 
comunităţile politice avansate trebuie să poată prelucra un 
volum mare de informații - de la rata sărăciei şi ritmul 
creşterii economice până la indicatorii privitori la 
fertilitate, şomaj şi imigrație. Daca vrei să guvernezi o 
naţiune, trebuie mai întâi să o cunosti.37 Revolutionarii 
secolului al XVIII-lea care au încercat să înlocuiască 
ancien régimes? decadente au înţeles bine acest lucru. 
Revoluţia Franceză de la 1789 a fost urmată de un efort 
intens de standardizare si rationalizare, de introducerea 
unui sistem unic de măsuri şi greutăţi, de împărţirea 
teritoriului in departaments? şi de promulgarea Codului 

civil.38 Dincolo de Atlantic, părinţii fondatori ai Statelor 
Unite ale Americii au prevăzut necesitatea desfăşurării 
unui recensământ decenal (numit „enumerare”) chiar în 
primul articol al Constituţiei. Alexander Hamilton 
considera că guvernul federal ar trebui să fie „centrul de 
informaţii”, pentru că, astfel, ar fi cel mai în măsură să 
„înţeleagă amploarea şi caracterul imperios al pericolelor 
care stau să se ivească”.39 

Legătura dintre informații si politică este 
fundamentală, punându-şi amprenta asupra vocabularului 
nostru. Cuvântul „statistică” provine de la termenul 
german, apărut în secolul al XVIII-lea, Staatwissenschatt, 
„Ştiinţa statului”, predată de profesorii universitari 
prinţişorilor Sfântului Imperiu Roman de Națiune 
Germană.40 De fapt, definiţia funcţională a statisticii - „a 
face ca elemente separate a priori să formeze un tot unitar, 
oferind astfel realitate şi consistenţă unor obiecte mai mari 
şi mai complexe” 41 - este aproximativ asemănătoare cu 
scopul politicii, pe de o parte ca abstracţie numerică, pe de 
altă parte ca realitate umană. Iniţial, cuvântul englezesc 
classified! avea un înţeles principal: aranjarea informaţiilor 
pe categorii. În secolul al XIX-lea, când statul britanic a 
devenit din ce în ce mai puternic, iar imperiul său a luat 
amploare, classified a dobândit în plus înţelesul său actual: 
informaţii aflate în posesia exclusivă a statului.42 Chiar 
cuvântul „control” îşi are originea în lumea informaţiilor, 
fiind derivat din verbul contrarotulare, din latina 
medievalá, care insemna sá compari ceva ,cu rolulus- 
urile”, sulurile de hârtie care serveau drept înscrisuri 
oficiale.43 

În Economie şi societate (1922), cea mai importantă 
lucrare de sociologie de la începutul secolului al XX-lea, 
Max Weber proclama „instrumentul de precizie” al 
birocraţiei ca fiind modul cel mai avansat de organizare a 
activităţii umane de până atunci.44 După părerea lui 
Weber, confirmată de cele întâmplate în următoarea sută 

de ani, un plan unificat de organizare sistematică a 
informaţiilor, bazat pe „precizie, viteză, lipsă de 
ambiguitate, cunoaşterea dosarelor, continuitate, discreţie 
[...], unitate”, ar constitui sistemul cel mai eficient de 
control politic.45 Lecţia aceasta a fost însuşită de Franklin 
D. Roosevelt atunci când a preluat preşedinţia Statelor 
Unite ale Americii în 1933. Celebrul său program de 
intervenţie economică a fost asociat cu efortul, mai puţin 
interesant, dar vital, de schimbare radicală a modului în 
care guvernul federal trata statistica, între 1935 şi 1950 au 
apărut cele „trei instrumente esenţiale ale statisticii 
sociale şi economiei moderne”: sondajele bazate pe 
eşantioane reprezentative, sistemul conturilor naţionale şi 
informatica. Dacă ar mai trăi în prezent, Hamilton, Weber 
şi Roosevelt ar fi interesaţi de uriaşele cantităţi de date pe 
care le producem şi de sistemele tot mai performante pe 
care le utilizăm în vederea prelucrării lor. 

În paranteză fie spus, putem acum să avansăm o 
ipoteză preliminară care sa ne călăuzească pe tot 
parcursul cărţii, şi anume că modul în care culegem, 
stocăm, analizăm şi comunicăm informaţiile - în esenţă, 
modul în care le organizăm - este strâns legat de modul în 
care ne organizăm viaţa politică. Prin urmare, atunci când 
o societate dezvoltă tehnologii neobişnuite, diferite în 
domeniul informaţiilor şi comunicaţiilor, trebuie să ne 
aşteptăm şi la schimbări politice. 

Nu pare a fi o coincidenţă, de exemplu, faptul că 
primele mari civilizaţii şi-au făcut apariţia în acelaşi timp 
cu tehnica scrisului. Cele mai vechi documente scrise, 
táblitele cu simboluri cuneiforme folosite pentru prima 
oară de sumerieni în cetatea Uruk în jurul anului 3500 
î.Hr., erau toate de natură administrativă, consemnând 
impozite, legi, contracte, plăţi, datorii, drepturi de 
proprietate şi alte aspecte elementare ale vieţii politice. 
După cum observă James Gleick, aceste tăblițe „nu doar au 
înregistrat activităţile comerciale şi birocratice, ci, în 
primul rând, le-au făcut posibile".47 Si alte civilizaţii 

antice s-au dezvoltat în baza scrisului de mână, pe atunci 
cea mai eficientă metodă cunoscută de culegere, stocare, 
analiză şi transmitere a informaţiilor. În Empire and 
Communications (1950), Harold Innis arată că monarhiile 
din Egipt şi Persia, alături de Imperiul Roman şi de 
oraşele-stat din acea perioadă au fost, „în esenţă, produse 
ale scrisului".48 

Mai aproape de zilele noastre, unele dintre primele 
sisteme de calcul au fost create, de fapt, pentru ca 
guvernele să înţeleagă mai bine datele culese. Herman 
Hollerith, angajat iniţial să participe la recensământul din 
SUA din anul 1880, a creat un sistem de cartele perforate 
şi o „maşină de tabulat” pentru prelucrarea datelor 
obţinute, pe care a închiriat-o guvernului american. 
Pornind de la invenţia sa, Hollerith a mers mai departe, 
fondând International Business Machines Corporation, 
cunoscută în prezent ca IBM.49 

Întorcându-ne din trecut spre viitor, trebuie să ne 
întrebăm cum vor influenţa tehnologiile digitale 
revoluţionare - tehnologiile informaţiei şi comunicaţiilor - 
sistemul nostru politic. 

Iată întrebarea care stă la baza acestei cărţi. 

Ştim că efectele tehnologiei diferă de la un loc la 
altul. Apariţia tehnicii tiparului în China şi Coreea, de 
exemplu, nu a provocat schimbarea determinată de 
apariţia tiparului lui Gutenberg în Europa, unde societatea 
era mai pregătită pentru o revoluţie religioasă şi 
politică.50 Asemenea diferenţe se pot explica, de regulă, 
prin prisma împrejurărilor economice şi politice. Cine 
deţine şi controlează o anumită tehnologie, modul în care 
aceasta este primită de public, dacă posibilele ei 
întrebuinţări sunt avute în vedere dinainte şi dacă ea este 
directionata spre un anumit scop - toate acestea vor 
influenţa impactul tehnologiei respective. 

Prin urmare ar trebui să nu ne pripim trăgând 
concluzia că dezvoltarea unei anumite tehnologii va 
produce în mod inevitabil sau implacabil un anumit efect 

social. Sá ne gândim la internet: fiindcă structura sa de 
reţea era, în esenţă, potrivită pentru o organizare 
descentralizată şi neierarhizată, mulţi au prezis, plini de 
încredere, ca ,viata" în mediul on-line va fi destul de 
diferită de cea din lumea off-line. Lucrurile nu au stat însă 
chiar aşa. Datorită, în mare măsură, lumii comerciale şi 
politice în care şi-a făcut apariţia, internetul a intrat din ce 
în ce mai mult sub coordonarea şi controlul marilor 
companii şi al entităţilor politice care ne urmăresc şi ne 
influenţează experienţa on-line. 

În plus, nu putem să considerăm că tehnologia 
înseamnă progres. În cartea sa intitulată What Technology 
Wants (2010), Kevin Kelly ne demonstrează, într-o manieră 
memorabilă, că epoca noastră nu este prima în care 
beneficiile promise de tehnologie au fost mult exagerate. 
Alfred Nobel, inventatorul dinamitei, credea că explozivii 
lui îi vor face pe oameni să renunţe la război mai mult 
decât „o mie de convenţii internaţionale”. Creatorul 
mitralierei? considera că invenţia lui va „face imposibil 
războiul”. În anii 1890, în zilele de început ale existenţei 
telefonului, inginerul-şef al companiei AT & T anunţa că, 
„într-o zi, vom construi o reţea mondială de telefonie [...] 
care îi va uni pe toţi oamenii de pe Pământ într-o 
comunitate fráteascá", în 1912, încă optimist, Guglielmo 
Marconi, inventatorul radioului, a anunţat că „începutul 
epocii comunicării fără fir va face imposibilă declanşarea 
unui război fiindcă războiul va deveni ridicol”. În 1917, 
Orville Wright prezicea că avionul va „face cu neputinţă 
războiul”, iar, în acelaşi an, Jules Verne declara că 
„submarinul poate contribui la încetarea completă a 
luptelor pentru că flotele vor deveni inutile [...], iar 
războiul va deveni imposibil”. Kelly afirmă că toate aceste 
creaţii, precum şi torpila, balonul cu aer cald, gazele 
toxice, minele terestre, rachetele şi armele cu laser au fost 


5 Richard Jordan Gatling (1818-1903), inginer american, considerat 
inventatorul mitralierei care fi poartá numele, prima armá automatá 
capabilă să tragă sute de gloanţe pe minut (n. tr.). 


anuntate ca inventii care vor duce la incetarea oricárui 
rázboi.51 Ceea ce nu s-a întâmplat. 

Pe când Lenin descria comunismul drept „puterea 
sovietică plus electrificare” 52, Troțki şi-a dat seama ca 
progresul tehnologic nu reprezintă o garanţie a 
progresului moral. „Alături de secolul al XX-lea”, scria el, 
convietuieste „secolul al X-lea sau al XIII-lea”: 

O sută de milioane de oameni folosesc electricitatea, 
dar continuă să creadă în puterea magică a semnelor 
prevestitoare si a  exorcismului [..] Ce rezerve 
inepuizabile de obscuritate, ignoranță şi sălbăticie posedă 
aceştia! [...] Tot ce ar fi trebuit eliminat din organismul 
naţiunii în [...] cursul dezvoltării nestingherite a societăţii 
tasneste astăzi pe gură.53 

Nu putem să luăm de bună niciuna dintre concluzii. 
Nici nu putem să considerăm că facultăţile morale ni se 
vor dezvolta automat odată cu apariţia invențiilor noastre. 
Nimic nu este decis încă. 

STRUCTURA CĂRŢII 

În pofida subiectului futurist, cartea este structurată 
în stilul clasic, fiind menită să fie citită de la început şi 
până la sfârşit (desi pasionatii de tehnologie probabil cá ar 
prefera să treacă mai repede peste unele capitole din 
partea 1). 

In partea I am pus bazele. Am schiţat o viziune 
asupra viitorului cu trei elemente definitorii. Primul constă 
în sisteme tot mai performante: maşini egale sau 
superioare oamenilor într-o serie de operaţii şi activităţi 
(capitolul 1). Al doilea constă în tehnologii tot mai 
integrate: tehnologiile care ne înconjoară în permanenţă, 
încorporate mediului fizic şi celui construit (capitolul 2). 
Cel de-al treilea constă în societatea tot mai cuantificată: o 
parte din ce în ce mai mare a activităţii omului (acţiunile, 
vorbele, mişcările, emoţiile noastre) este observată şi 
înregistrată sub formă de date, care sunt apoi selectate, 
stocate şi prelucrate cu ajutorul sistemelor digitale 
(capitolul 3). Pentru descrierea acestui viitor folosesc 

sintagma de /ume a vietii digitale (digital lifeworld) - un 
sistem dens, supraaglomerat, care uneşte oameni, 
maşinării performante şi date abundente într-o reţea de 
mare complexitate şi fineţe. 

În capitolul 4 analizez provocările politice şi 
intelectuale generate de lumea vieţii digitale si 
instrumentele teoretice de care dispunem pentru 
abordarea acestor provocări. 

In partea a Il-a imi îndrept atenţia către viitorul 
puterii. Argumentul principal este acela că anumite 
tehnologii vor fi sursa unei mari puteri în lumea vieţii 
digitale (capitolul 5). Unele dintre aceste tehnologii îşi vor 
exercita puterea prin aplicarea unui tip de forță asupra 
omului. Imaginati-và o maşină autonomă care va refuza să 
parcheze pe trecerea de pietoni sau o aplicaţie pentru 
cumpărături on-line care nu va prelua comenzi pentru 
materiale care seamănă cu cele necesare pentru 
confecţionarea unei bombe (capitolul 6). Altele îşi vor 
exercita puterea prin supraveghere, strângând şi stocând 
date personale şi chiar anticipând comportamentul nostru 
(capitolul 7). O ultimă categorie de tehnologii îşi va 
exercita puterea controlând percepția. Aceste platforme 
vor putea să filtreze ceea ce cunoaştem despre lume, vor 
stabili priorităţile politice, ne vor influenţa gândirea, ne 
vor atata si ne vor exploata prejudecățile într-o măsură 
chiar mai mare decât o făceau magnații mass-mediei din 
trecut (capitolul 8). 

Aceste trei forme de putere - forța, supravegherea şi 
controlul percepției - sunt tot atât de vechi ca politica 
însăşi. Nou este faptul că, datorită tehnologiei digitale, ele 
vor avea o eficacitate care o va depăşi cu mult pe cea a 
altor instrumente ale puterii pe care le-a cunoscut 
umanitatea. Consecința principală pentru politică va fi 
aceea că, după părerea mea, cei care vor controla aceste 
tehnologii ale puterii vor deveni, treptat, capabili să ne 
controleze pe noi toţi. Două grupuri vor beneficia cel mai 
mult de pe urma acestui lucru: autorităţile politice şi 

marile companii de tehnologie. Este ceea ce vom aráta in 
capitolul 9. 

Aceastá schimbare a naturii puterii va influenta 
fiecare aspect al vieţii politice. În partea a III-a examinez 
implicaţiile pentru libertate. Pe de o parte, inventiile care 
vor apărea ne vor permite să actionám şi să gândim într-un 
mod cu totul nou, descătuşând noi şi captivante forme de 
creaţie, autoexprimare şi autorealizare. Pe de altă parte, ar 
trebui să ne aşteptăm la o creştere radicală a capacităţii 
autorităţilor politice de a aplica legea, ceea ce va duce la 
diminuarea corespunzătoare a numărului  delictelor 
nesanctionate. Pe scurt, lumea vieţii digitale va găzdui 
sisteme de aplicare a legii care vor fi, probabil, prea 
eficiente pentru oamenii slabi si imperfecti pe care îi 
domină (capitolul 10). În plus, tot mai multe dintre 
libertăţile la care ţinem cel mai mult - libertatea de 
gândire, de exprimare, de circulaţie şi de asociere - vor fi 
din ce in ce mai des încredințate unor companii de 
tehnologie private, ai cáror ingineri si juristi vor concepe si 
vor gestiona sistemele prin intermediul cárora vor fi 
exercitate aceste libertăţi. În cazul libertăţii de exprimare, 
vom ţine seama de constrângerile impuse de reţelele 
sociale şi platformele de comunicaţii; în cazul libertăţii de 
gândire, vom depinde de credibilitatea algoritmilor care 
vor selecta ştirile şi rezultatele căutărilor pe internet, iar 
în cel al autonomiei morale, ne vom baza pe 
discernământul celor care vor stabili ce putem şi ce nu 
putem să facem cu sistemele lor digitale. Despre aceste 
lucruri este vorba în capitolul 11. 

Creşterea puterii elitelor politice şi tehnologice va 
necesita, consider eu, în mod obligatoriu, o creştere 
concomitentă a capacităţii cetăţenilor de a responsabiliza 
aceste elite. Asupra acestui aspect mă concentrez în 
partea a IV-a, unde ma refer la viitorul democraţiei. 
Mentionez câteva moduri în care democraţia s-ar putea 
transforma, de bine, de rău, printr-o participare mai amplă 
a oamenilor - democraţia directă, democraţia deliberativă 

şi democraţia wiki - sau printr-o implicare mai mare a 
calculatoarelor - democraţia datelor si democraţia 
inteligenţei artificiale (capitolele 12 şi 13). 

In partea a V-a ne vom ocupa de viitorul dreptăţii 
sociale. În lumea vieţii digitale, consider că algoritmii vor 
juca un rol central în repartiția bunurilor sociale 
importante precum locurile de muncă, creditele, locuinţele 
şi asigurările (capitolul 14). Algoritmii vor fi folosiţi şi spre 
a ne ordona, a ne evalua, a ne aprecia şi a ne aşeza în 
ierarhii sociale în funcţie de statut şi de părerile celorlalţi 
(capitolul 15). Cine este văzut şi cine rămâne nevăzut? 
Cine se bucură de popularitate şi cine este uitat? Cine 
contează şi cine ar putea la fel de bine să nu existe sub 
aspect social? Sunt întrebări importante cu privire la 
recunoaştere. Atât repartiţia, cât şi recunoaşterea sunt 
esenţiale pentru dreptatea socială, iar, înainte, erau lăsate 
în seama pieţei, a statului şi a societăţii. In lumea vieţii 
digitale, chestiunile care ţin de dreptatea socială vor 
depinde, în mare măsură, de deciziile luate de cei ce se 
ocupă de algoritmii relevanti. 

De asemenea, lumea vieţii digitale va da naştere unor 
noi şi neobişnuite forme de nedreptate. Gândiţi-vă la 
sistemul on-line de emitere a paşapoartelor din Noua 
Zeelandă, care a respins fotografia de paşaport a unui 
bărbat de origine asiatică fiindcă a tras concluzia că acesta 
avea ochii inchisi.54 Gândiţi-vă la sistemele de 
recunoaştere vocală, care nu au fost capabile sa 
recunoască vocile feminine pentru că nu „auziseră” decât 
voci masculine.55 Gândiţi-vă de asemenea la sistemele de 
marcare automată on-line care au etichetat fotografiile 
persoanelor de culoare drept ,maimute", iar fotografiile 
lagărelor de concentrare drept „sport” şi „echipament de 
joacá".56 Sunt exemple reale, iar acesta nu este decât 
începutul. În trecut, numai oamenii ne puteau umili şi 
înjosi. Acum, nu mai este aşa. Pentru dreptatea socială, 
implicaţiile sunt profunde (capitolul 16). 

Sunt motive întemeiate să bănuim că lumea vieţii 


1 


digitale ar putea da naştere unor grave inegalităţi 
economice între bogaţi şi săraci, mai ales că sistemele 
digitale ajung să îndeplinească din ce în ce mai multe 
sarcini care înainte erau realizate exclusiv de oameni, fapt 
care ar putea duce la şomaj tehnologic de mare amploare 
(capitolul 17). În capitolul 18 ne ocupăm de posibilitatea ca 
viitoarea economie să favorizeze o clasă privilegiată de 
„proprietari” de tehnologii eficiente, majoritatea celor care 
au probleme financiare rămânând să se lupte pentru o 
parte din ce în ce mai mică a beneficiilor. Eu numesc acest 
fenomen  „ciclonul avutiei". Pentru evitarea acestei 
consecinţe, cred că ar trebui să reconsiderăm însăşi 
noţiunea de proprietate. 

Principalul pericol identificat în carte este acela că, 
treptat, poate chiar fără să ne dăm seama la început, 
devenim tot mai subjugati de sisteme digitale pe care abia 
dacă le putem înţelege, cu atât mai puţin controla. Acest 
lucru ne pune, în schimb, la cheremul celor care 
controlează sistemele digitale, în capitolul 19 propun două 
modalităţi de a evita o asemenea soartă. Prima este 
transparenţa: să ne asigurăm că cei care pot să influenţeze 
libertăţile de bază, să influenţeze procesul democratic sau 
să se ocupe de dreptatea socială nu sunt niciodată lăsaţi să 
acţioneze în obscuritate. A doua constă în ceea ce eu 
numesc noua separație a puterilor: să ne asigurăm că nicio 
entitate nu poate să controleze mai mult de un mijloc de 
exercitare a forței, de supraveghere şi de control al 
percepției sau să deţină monopolul asupra oricăreia dintre 
acestea. 

Cartea se încheie cu o scurtă incursiune în epoca de 
după lumea vieţii digitale, când lumea este atât de 
schimbată, încât însăşi ideea de politică îşi pierde sensul 
(capitolul 20). 

Înainte de a trece mai departe, câteva cuvinte de 
încheiere. 

Această carte nu poate trata subiectul propus decât 
într-un mod superficial. Portiuni întregi ale vieţii politice 

sunt lăsate neatinse, la fel ca ideile din afara tradiţiei 
filosofice occidentale. A trebuit ca unele probleme să fie 
trunchiate şi simplificate. Este o concesie făcută limitelor 
mele personale, dar şi un act de îndurare faţă de cititori: 
orice încercare de a fi exhaustiv ar fi avut drept rezultat o 
carte de proporţii biblice. „Să vină alţii şi s-o facă mai 
bine”, ar spune Wittgenstein.57 (Doar că eu vorbesc 
serios.) 

Pe tot parcursul cărţii, mă străduiesc să nu fiu 
dogmatic (ceea ce este greu pentru un avocat). Scopul 
meu este să ofer o călăuză, nu un manifest. Unele 
tehnologii şi idei pot părea noi, nefamiliare, dar țelul 
nostru măcar este la fel de vechi ca omenirea: să fim „în 
acelaşi timp uimiti de lume, dar să ne simţim în largul 
nostru în ea” 58. 

PARTEA I 

LUMEA VIEŢII DIGITALE 

„Oamenilor li se va părea că văd distrugeri noi în cer, 
iar flăcările care vor cobori de acolo vor părea că-şi iau 
zborul şi se îndepărtează repede, îngrozite. Vor auzi 
creaturi de toate felurile vorbind în limba oamenilor. Vor 
fugi ei înşişi pe dată în diferite părţi ale lumii, fără să facă 
nicio mişcare. In mijlocul întunericului, vor vedea 
splendorile cele mai strălucitoare. O, minune a omenirii! 
Ce frenezie a pus stăpânire pe tine!” 

Leonardo Da Vinci (1452 - 1519) 

Capitolul 1 

SISTEME TOT MAI PERFORMANTE 

„De nimic nu se teme omul mai mult decât de 
contactul cu necunoscutul."9 

Elias Canetti, Masele şi puterea (1984) 

Vom începe prin a stabili unde anume ne situăm în 
acest moment şi a face o schiţă a lumii care va veni. În 
secolul care urmează, trei lucruri vor transforma politica: 
sistemele tot mai performante, tehnologia tot mai 


6 Elias Canetti, Masele şi puterea, traducere de Amelia Pavel, Editura 
Nemira, Bucureşti, 2000. 


integrată şi societatea tot mai cuantificată. împreună, 
aceste schimbări vor duce la apariţia unui tip nou, diferit 
de viata colectivă: lumea vieții digitale. Neobisnuita 
sintagmă lume a vieții îşi are originea în cuvântul german 
Lebenswelt, care înseamnă toate experienţele, activităţile 
şi legăturile imediate care alcătuiesc lumea noastră 
individuală şi colectivă. Când vá imaginati lumea vieţii 
digitale, inchipuiti- và un sistem dens, supraaglomerat, 
care uneşte oameni, maşinării performante si date 
abundente într-o reţea de mare complexitate şi fineţe. În 
această parte a cărţii nu îmi propun să evaluez sau să 
critic efectele tehnologiilor pe care le prezint. Scopul meu 
este să le identific şi să le înţeleg, iar mai apoi (în capitolul 
4) să examinez îndeaproape instrumentele intelectuale 
care ne vor ajuta să vedem limpede semnificaţia pe care o 
au toate acestea pentru politică. 

Următoarele trei capitole conţin numeroase exemple 
din realitate. Important nu este să le ţinem minte. Scopul 
nostru este să întrezărim, chiar dacă în linii generale, 
viitorul care ne urmăreşte. Pentru aceasta trebuie să 
admitem faptul că, în scurt timp, vom trăi alături de maşini 
de calcul cu o capacitate extraordinară. Acestea sunt 
sisteme tot mai performantel si vor constitui prima 
componentă definitorie a lumii vieţii digitale. 

INTELIGENȚA ARTIFICIALĂ 

Domeniul inteligenţei artificiale (IA), care a apărut cu 
adevărat la începutul anului 1943, se ocupă de construirea 
unor sisteme digitale „inteligente”. În contextul de faţă, 
când mă refer la LA, mă refer la sisteme capabile să 
realizeze sarcini care, în trecut, erau îndeplinite cu 
ajutorul proceselor cognitive şi creative ale oamenilor.2 
Progresul nu a fost mereu un proces lipsit de sincope, însă, 
în zilele noastre, acesta este impresionant şi se desfăşoară 
într-un ritm din ce în ce mai accelerat. Sunt mii de 
activităţi care, mai înainte, erau realizate exclusiv de 
oameni şi pe care sistemele digitale le pot efectua acum 
mai repede, mai eficient, cu o precizie sporită şi la un alt 


1 


ordin de márime. 

În prezent, sistemele de LA aproape că îl depăşesc pe 
om în ceea ce priveşte capacitatea de a traduce dintr-o 
limbă în alta, de a recunoaşte chipuri şi de a imita 
vorbirea.3 Se preconizează ca vehiculele autonome care 
utilizează IA să devină un lucru obişnuit în următorii ani 
(compania Ford îşi propune să realizeze un model de serie 
până în anul 2021).4 în 2016, Microsoft a făcut cunoscut 
faptul că a creat un sistem de recunoaştere a vorbirii, 
bazat pe LA, care transcrie o conversaţie cu acelaşi număr 
de greşeli, sau chiar mai puţine, ca un profesionist.5 
Cercetătorii de la Universitatea Oxford au dezvoltat un 
sistem de LA capabil să citească de pe buze cu o acuratețe 
de 93%, în comparaţie cu rata de succes de 60% a 
oamenilor specializaţi în aşa ceva.6 Sistemele de IA pot 
deja să scrie articole pe teme sportive, economice sau 
financiare.7 în 2014, agenţia Associated Press a început să 
folosească algoritmi pentru informatizarea procesului de 
producere a sute de rapoarte de profitabilitate, care 
înainte erau întocmite de mână, realizând de 15 ori mai 
multe ca în trecut.8 Sistemele de IA au regizat filme şi au 
creat reclame la filme.9 Asa-numitii chatboti (sisteme care 
pot să „dialogheze” cu omul) vor prelua în curând 
comenzile clienţilor la restaurant.10 Mai neliniştitor este 
faptul că inginerii au realizat chiar şi un sistem capabil să 
scrie discursuri întregi în favoarea unui anumit partid 
politic.11 De parcă nu ar fi destul de neplăcut că 
politicienii vorbesc adesea ca nişte roboţi, acum avem şi 
roboţi care vorbesc ca nişte politicieni. 

În fiecare zi, algoritmii realizează nenumărate 
tranzacţii pe pieţele financiare în numele investitorilor. Li 
se încredinţează aplicarea unor strategii complexe în 
funcţie de conjunctura pieţei. Deep Knowledge Ventures, 
un investitor cu sediul în Hong Kong, are în consiliul de 
administraţie un algoritm numit VITAL (Validating 
Investment Tool for Advancing Life Sciences’).12 în 

medicină, sistemele de IA pot acum să facă deosebire între 
diverse tipuri de cancer pulmonar şi să anticipeze durata 
de supravieţuire a bolnavilor mai bine decât patologii. 
Cercetătorii cred că, la un moment dat, acest lucru se va 
putea face şi în cazul altor tipuri de cancer.13 în domeniul 
judiciar, un sistem de IA a anticipat în mod corect soluţia 
pronunţată în 79% dintr-un total de câteva sute de cazuri 
audiate de Curtea Europeană a Drepturilor Omului.14 
Sunt în curs de dezvoltare sisteme de arme autonome 
letale. Asta înseamnă rachete, drone înarmate şi roboţi 
înarmaţi, toate asistate de inteligenţa artificială. Dacă ar fi 
întrebuințate într-un teatru de război, ar avea capacitatea 
de a-şi selecta ţintele în funcţie de anumiţi parametri, 
înainte de a le localiza şi de a le distruge - la un moment 
dat, chiar fără intervenţia factorilor umani de decizie.15 

Jocurile de îndemânare şi strategie sunt considerate 
o bună modalitate de a evalua capacitatea sistemelor 
digitale. Pe scurt, ele îi înving în prezent chiar şi pe 
jucătorii cei mai talentaţi în aproape toate jocurile de acest 
gen, inclusiv table (1979), dame (1994) şi şah. A rămas în 
istorie faptul că Deep Blue, un calculator construit de IBM, 
l-a învins într-un meci de şah pe campionul mondial Garry 
Kasparov (1997). În anul 2016, spre uimirea generală, 
sistemul numit Alpha Go, creat de compania Deep Mind, 
aflată în proprietatea Google, l-a învins pe marele maestru 
coreean Lee Sedol cu 4 la 1 la străvechiul joc de go, 
folosind tactici noi, impresionante într-un joc mult mai 
complex decât şahul. „Eu [...] am reuşit să obţin o singură 
victorie”, a declarat Lee Sedol pe un ton destul de 
sarcastic; „şi nu aş renunţa la ea pentru nimic în lume”. 16 

Un an mai târziu, o versiune a Alpha Go, numită 
Alpha Go Master, l-a terminat pe Ke ţie, cel mai bun 
jucător de go din lume, învingându-l cu 3 la 0.17 

În prezent există o versiune mult mai performantă, 
numită Alpha Go Zero, care l-a învins pe Alpha Go Master 
de o sută de ori la rând.18 

În 2011, calculatorul Watson, creat de IBM, i-a învins 
pe cei doi campioni absoluti ai jocului /eopardy! - o 
emisiune-concurs de televiziune in care moderatorul 
prezintă  „răspunsuri” din sport, ştiinţă, cultură pop, 
istorie, artă, literatură şi alte domenii, iar concurenţilor li 
se cere să găsească ,intrebárile" corespunzătoare. Un 
participant la Jeopardy! trebuie să aibă cunoştinţe 
temeinice din diverse domenii, să stăpânească bine limba 
(inclusiv jocurile de cuvinte), să poată afla informaţii 
relevante şi să dea răspunsul într-o formă acceptabilă 
înaintea celorlalţi concurenti.19 Campionii umani nu i-au 
pus nicio problemă calculatorului Watson, a cărui victorie 
a marcat un reper în dezvoltarea inteligenţei artificiale. 
Era un sistem care putea să răspundă la întrebări „despre 
orice subiect de pe faţa pământului [...] cu mai mare 
precizie şi repeziciune decât orice fiinţă omenească ”.20 Se 
spune că versiunea lui Watson folosită in Jeopardy! era de 
mărimea unui dormitor; la începutul anilor '2020, este de 
aşteptat ca aceeaşi tehnologie, mult îmbunătăţită, să 
încapă uşor într-un calculator de dimensiunea unui telefon 
inteligent.21 Cei de la IBM ţin să sublinieze că diferitele 
versiuni ale lui Watson nu se limitează la a câştiga 
concursuri televizate. La sfârşitul anului 2016, o platformă 
de acest tip a descoperit cinci gene asociate sclerozei 
laterale amiotrofice (SLA), o afecţiune degenerativà care 
poate să ducă la paralizie si chiar la deces. Sistemul a 
făcut această descoperire după ce a asimilat toată 
literatura de specialitate despre SLA şi a analizat fiecare 
genă din genomul uman. Watson a avut nevoie de câteva 
luni ca să facă asta; oamenii ar fi avut nevoie de câţiva 
ani.23 La începutul lui 2017, Fukoku Mutual Life 
Insurance din Japonia a concediat 34 de angajaţi şi i-a 
înlocuit cu platforma Explorer, o versiune a lui Watson, 
care va analiza zeci de mii de certificate şi fişe medicale, 
respectiv datele despre spitalizare şi informaţiile cu privire 
la intervenţiile chirurgicale, pentru a calcula 
indemnizaţiile cuvenite asiguraţilor. 


Inteligenta artificială a dat naştere unei multitudini 
de subdomenii, fiecare aplicând metode diferite la o gamă 
variată de probleme. Există, de exemplu, o paletă largă de 
abordări, de la cei care încearcă sa reproducă 
mecanismele neurale ale creierului uman, aşa cum 
„primele maşini zburătoare erau prevăzute cu aripi”, până 
la cei care folosesc tehnici cu totul noi, special concepute 
pentru sistemele de inteligenţă  artificialà.24 Unii 
cercetători caută sfântul graal al inteligenței artificiale 
generale, aşa cum este mintea omenească, înzestrată cu 
conştiinţă, creativitate, simţ practic şi capacitate de a 
,gàndi" în mod abstract în diverse împrejurări. Acest lucru 
s-ar putea realiza prin emularea (copierea) întregului 
creier, lucru care se urmăreşte în prezent în Elveţia prin 
proiectul Blue Brain. Aceasta presupune elaborarea unei 
hărţi, simularea şi reproducerea activităţii a (peste) 80 de 
miliarde de neuroni şi a zeci de trilioane de sinapse din 
creierul uman, precum şi a activităţii sistemului nervos 
central.25 Emularea întregului creier rămâne un obiectiv 
îndepărtat, dar nu este considerat imposibil sub aspect 
tehnic.26 Potrivit afirmațiilor lui Murray Shanahan, chiar 
creierul nostru este dovada faptului ca, din punct de 
vedere fizic, este posibila asamblarea a ,miliarde de 
componente microscopice, cu o putere extrem de mica 
intr-un dispozitiv care sa aiba inteligenta unui om”.27 

Cercetarile actuale in domeniul IA nu se ocupa insa, 
in majoritatea cazurilor, de inteligenta artificiala generala 
sau de emularea intregului creier. Ele sunt indreptate mai 
mult spre crearea unor masini capabile sa execute sarcini 
specifice, adesea foarte concrete, la un nivel extraordinar 
de eficienta. Alpha Go, Deep Blue si Watson nu au posedat 
o ,minte" ca a omului. Deep Blue, a carui singura functie 
era să joace sah, utiliza „forţa brută a calculului 
matematic” în analiza a sute de milioane de poziţii pe 
secundă, generând fiecare mutare posibilă cu până la circa 
20 de mutări în avans.28 

Este tentant să-ţi baţi capul cu deosebirea dintre 

calculatoarele cu o capacitate cognitivă restrânsă si cele 
capabile sá ,gándeascá" sau sá rezolve probleme mai 
variate. Cele din a doua categorie sunt un obiectiv mai 
interesant decât primele. Deosebirile dintre inteligenţa 
artificială „îngustă” şi cea „vastă”, dintre cea „puternică” 
şi cea „slabă” pot să ascundă însă faptul că până şi 
sistemele de IA care se concentrează asupra unui anumit 
domeniu vor da naştere unor noi şi vaste oportunităţi şi 
riscuri cărora merită să li se acorde o atenţie deosebită, în 
curând, calculatoarele vor face lucruri pe care le pot face 
şi oamenii, chiar dacă nu la fel - şi încă multe altele în 
afară de acestea. Nu are importanţă dacă un sistem este 
capabil să efectueze doar câteva sarcini. Se pare că lumea 
vieţii digitale va găzdui cel puţin o multitudine de sisteme 
de inteligenţă artificială suprapuse, fiecare conceput să 
îndeplinească funcţii specifice. Iar aceia dintre noi care vor 
fi beneficiarii acestora s-ar putea să nu-şi dea seama de 
deosebirea dintre un sistem dotat cu inteligenţă generală 
şi unul care foloseşte 50 de subsisteme diferite pentru a da 
impresia de inteligenţă generală, în aspectele esenţiale, 
efectul va fi acelaşi. 

Învăţarea automata 

Subdomeniul cel mai important al inteligenţei 
artificiale este, în prezent, învăţarea automată. Pedro 
Domingos arată, în cartea sa intitulată The Master 
Algorithm (2015), că modul tradiţional de a pune un 
calculator să facă un anumit lucru era „să scrii un 
algoritm” - adică o serie de instrucţiuni - „care să explice 
[...] în cele mai mici amănunte” cum să îndeplinească acea 
sarcină.29 Spre deosebire de algoritmul obişnuit, un 
algoritm de învățare automată poate să descopere singur 
cum să recunoască tipare, să creeze modele şi să 
îndeplinească anumite sarcini. Face acest lucru prelucrând 
cantităţi mari de date, identificând tipare şi trăgând 
propriile concluzii. Algoritmii de învăţare automată pot să- 
şi însuşească atât cunoştinţe („dacă un lucru arată ca X, 
atunci este Y"), cât şi deprinderi („dacă drumul o ia la 

stánga, atunci rásuceste volanul spre stánga").30 Ideea 
este cá, la un moment dat, „nu mai trebuie sa programam 
calculatoarele”, pentru că „se programează singure".31 

Multe dintre sistemele de IA pe care le-am descris 
folosesc tehnici de învăţare automată. De fapt, găsim 
algoritmi de învăţare automată pretutindeni în jurul 
nostru: 32 

Algoritmul site-ului Amazon stabileşte de fapt ce cărţi 
se citesc astăzi în lume, nu o anumită persoană. Algoritmii 
NSA? decid dacă esti un potential terorist. Modelele 
climatice hotărăsc nivelul de siguranţă al bioxidului de 
carbon din atmosferă. Modelele de analiză bursieră 
influenţează economia mai mult decât o fac cei mai mulţi 
dintre noi. 

Când va sosi momentul să vă urcati pentru prima 
oară într-o maşină autonomă, aduceti-va aminte că niciun 
inginer nu a scris un algoritm care să-i spună maşinii cum 
să ajungă, pas cu pas, din punctul A în punctul B. Nimeni 
nu ştie cum să programeze deplasarea unui automobil şi 
nimeni nu este nevoit să facă acest lucru, pentru că o 
maşină dotată cu un algoritm de învăţare automată îşi dă 
seama de asta observând cum procedează şoferul.33 

Învăţarea automată este, cum ar zice Domingos, 
automatizarea automatizării insasi.34 Este o realizare 
importantă pentru că eliberează sistemele de IA de limitele 
creatorilor lor umani. Inginerii de la Facebook lucrează, 
printre altele, la un algoritm de învăţare automată care 
poate să construiască alţi algoritmi de învăţare 
automată.35 

Algoritmii de învăţare automată ,invatá", in general, 
în unul dintre următoarele trei moduri. În cazul învăţării 
supravegheate (supervised learning), programatorul 
uman stabileşte o serie de rezultate definite si îi transmite 
calculatorului feedback cu privire la indeplinirea lor. in 
cazul invátárii nesupravegheate (unsupervised learning), 


8 National Security Agency, agenţia de securitate a Departamentului 
Apărării din SUA (n. tr.). 


calculatorului i se oferá date, fiind lásat sá caute singur 
tipare. Un astfel de calculator poate prin urmare sá fie 
folosit la „descoperirea unor cunoştinţe”, adică să facă 
legături nebănuite de programatorii săi umani.36 în cazul 
învăţării cu întărire (reinforcement learning), calculatorul 
primeşte „recompense” ori „pedepse” care îi spun dacă 
ceea ce a făcut a fost corect sau greşit. Astfel, sistemul se 
autoperfectioneazá. 

Multe dintre progresele descrise in acest capitol, mai 
ales cele referitoare la imagini, vorbire si text, sunt 
rezultatul aşa-numitelor tehnici de „învăţare profundă” 
(deep learning), care utilizează „reţele neurale” inspirate 
de structura creierului animalelor. Google a lansat, în anul 
2012, o astfel de reţea care cuprindea 1.000 de 
calculatoare de mare capacitate şi peste un miliard de 
conexiuni.  Calculatorului i-au fost prezentate, „la 
întâmplare”, zece milioane de imagini din videoclipuri de 
pe YouTube. Nu i s-a spus ce să caute, iar imaginile nu 
erau etichetate. După trei zile, o unitate învățase să 
identifice chipuri de oameni, iar alta învățase sa 
reacționeze la imaginile în care apărea chipul unei pisici 
(vorbim despre YouTube până la urmă).37 Inginerii de la 
Google folosesc acum reţele neurale care se ,dueleazá"? 
pentru a se antrena reciproc: un sistem de IA creează 
imagini realiste, iar altul joacă rolul de critic, încercând să 
stabilească dacă acestea sunt false sau reale.38 

Creşterea rapidă a gradului de utilizare a învăţării 
profunde se poate remarca la sistemele de LA folosite la 
jocuri. Versiunea lui Deep Blue care l-a învins pe Garry 
Kasparov la şah în 1997 a fost programată pe baza a 
numeroase principii generale cu privire la jocul eficient. 
Lucrul cel mai remarcabil în privinţa lui Alpha Go Zero - 
cea mai recentă şi cea mai performantă materializare a 
sistemelor de LA pentru jocul de go - este însă acela că el 
nu a ,invátat" jucând împotriva celor mai buni jucători de 
go şi nici măcar studiind partidele acestora, ci jucând 


9 „Duelling” neural networks, în original (n. tr.). 


împotriva sa însuşi de nenumărate ori, începând cu mutări 
absolut aleatorii si perfectionándu-se repede în timp.39 

Învăţarea automată există de ceva vreme. Evoluţia sa 
rapidă şi succesul pe care l-a înregistrat în ultimii 20 de 
ani au fost posibile şi datorită creării unor noi algoritmi, 
dar, în cea mai mare parte, datorită creşterii spectaculoase 
a capacităţii de prelucrare si a volumului datelor 
disponibile (capitolul 3). Datele sunt esenţiale pentru 
învăţarea automată. Dacă sunt prea puţine, un algoritm de 
învăţare automată nu se va putea dezvolta, dar dacă sunt 
suficiente, „un program de învăţare lung de numai câteva 
sute de linii poate să genereze cu uşurinţă un program cu 
milioane de linii şi poate face acest lucru în mod repetat, 
pentru probleme diferite".40 De aceea, datele au fost 
numite „noul cărbune” 41, iar cei care le culeg sunt numiţi 
„mineri de date” (data miners). 

Cu toate acestea, aşa cum vom vedea în diferite 
locuri din această carte, datele eronate din viaţa reală pot 
să provoace haos în sistemele de învăţare automată. La 23 
martie 2016, Microsoft a lansat pe Twitter chatbotul 
automat numit Tay. Acesta trebuia să imite vocea unei fete 
de 19 ani şi să înveţe din interacţiunile cu alţi utilizatori. 
La 16 ore de la lansare, Tay a fost scos din funcţiune după 
ce a postat o serie de mesaje cu tentă rasistă şi 
provocatoare din punct de vedere sexual, inclusiv unul 
care conţinea o fotografie a lui Adolf Hitler cu eticheta 
„atenţie, tip grozav” şi un altul care suna astfel: „Mânca- 
mi-ai... de robot, iubitelule, sunt un robot nerusinat”. Tay 
,invátase" de la alti utilizatori de Twitter să comunice 
astfel. Acest exemplu este gráitor atát in ceea ce priveste 
persoanele care utilizeazá retelele sociale, cát si in ceea ce 
priveşte învăţarea automată. 

Un ultim aspect cu privire la învăţarea automată: 
înainte, puterea de calcul care alimenta un anumit sistem 
era prezentă fizic în interiorul său. Cele mai performante 
dispozitive digitale conţineau efectiv procesorul care le 
făcea să funcţioneze. Datorită apariţiei, în ultimii circa 

zece ani, a informaticii dematerializate (cloud computing), 
puterea de calcul nu mai trebuie să fie localizată fizic în 
dispozitiv: asemenea programului Siri creat de Apple, ea 
poate fi accesată prin internet. Acest lucru are implicaţii 
majore pentru integrarea tehnologiei, căci dispozitivele de 
capacitate mică pot folosi resurse informatice de mare 
capacitate (capitolul 2). Este însă important şi pentru 
învăţarea automată, fiindcă sistemele nu trebuie să 
„înveţe” doar din experienţe proprii, ci pot învăţa si din 
experienţele altora, astfel încât fiecare dispozitiv dintr-un 
„Toi” sau dintr-o „flotă” contribuie la „inteligenţa“ 
colectivă a întregului. 

CREŞTEREA EXPONENȚIALĂ A PUTERII DE 
CALCUL 

Progresele în materie de inteligenţă artificială şi 
învăţare automată au stat la baza evoluţiei din matematică, 
filosofie si neurostiinte. Însă, aşa cum am menţionat, ele au 
depins în primul rând de creşterea extraordinară a 
cantităţii de date disponibile şi a puterii de calcul. 

In ultimii 50 de ani, puterea de calcul - capacitatea 
cipurilor de a prelucra date - a crescut într-un ritm 
exponential, dublându-se aproape la fiecare doi ani. În 
general, se consideră că acest progres va continua. Ţinând 
seama de tendinţele actuale, în anul 2029, un calculator va 
fi de 64 de ori mai rapid decât în 2017. Dacă tehnologia ar 
continua să avanseze în acelaşi ritm, în anul 2041, acesta 
ar fi de 4 096 de ori mai rapid. Peste 30 de ani, 
calculatorul ar deveni de milioane de ori mai performant. 
Ray Kurzweil şi alţii anticipează că, în următorii zece ani, 
un calculator desktop obişnuit (care costă aproximativ 
1.000 $) va rivaliza cu puterea creierului uman de 
prelucrare a informaţiei şi chiar o va depăşi. Până în anul 
2050, „un calculator de 1.000 de dolari va depăşi, ca 
putere de procesare, creierele tuturor oamenilor de pe 
Pamant”.42 Dacă acest lucru vi se pare improbabil, priviţi 
în urmă ca să vedeţi de unde am pornit. Cu numai 30 de 
ani înainte, ar fi fost nevoie de 5.000 de calculatoare 


1 


desktop ca sá atingem puterea de procesare a unui iPad 
Air din zilele noastre.43 Acum 60 de ani, iPad2 din 2010 
(acum complet perimat) ar fi costat 100.000 de miliarde de 
dolari, de circa 25 de ori bugetul SUA pentru anul 2015.44 
Un smartphone obişnuit are mai multă putere de 
procesare decát avea computerul de ghidaj al misiunii 
Apollo, care l-a trimis pe Neil Armstrong pe Luna.45 

Creierul nostru nu este făcut să gândească 
exponential. Tindem să concepem schimbarea ca pe o linie 
dreaptă ascendentă, fără să ne dăm seama când creşte 
ritmul acesteia. Privind lucrurile în perspectivă, încercaţi 
să và imaginati (în exemplul lui Pedro Domingos) o singură 
bacterie minusculă de E. coli. Această bacterie se divide in 
două şi îşi dublează dimensiunea cam la fiecare 15 - 20 de 
minute. Presupunând că dispune de condiţii prielnice, 
după câteva ore, se va forma o colonie de bacterii, pe care 
omul tot n-o va putea vedea cu ochiul liber. După 24 de 
ore, acea bacterie de ŒE. coli se va transforma într-o masă 
de dimensiunile Pământului.46 Aceasta este creşterea 
exponențială. 

Teoria conform căreia puterea de procesare a 
calculatorului se dublează cam la fiecare doi ani este 
îndeobşte cunoscută drept legea lui Moore. Această „lege”, 
care nu este propriu-zis o lege, ci mai degrabă un model de 
dezvoltare bazat pe observaţie, a fost numită „principiul 
călăuzitor al celor din Silicon Valley, ca şi cum toate cele 
zece porunci s-ar contopi într-una singura”.47 Ea isi are 
originea într-un articol din 1965 al lui Gordon Moore, 
cofondatorul companiei Intel, care a anticipat că numărul 
componentelor unui circuit integrat se va dubla la 
aproximativ fiecare doi ani. La vremea respectivă, Moore a 
prevăzut că această tendinţă se va menţine „cel puţin încă 
zece ani".48 Alţii au fost mai sceptici, considerând că ea se 
va păstra, în cel mai bun caz, circa doi ani. lată însă că 
legea lui Moore este încă valabilă după mai bine de cinci 
decenii. Asa cum remarcă Walter Isaacson, ea a devenit 
mai mult decát o previziune: a constituit un ,deziderat 

pentru industrie, ceea ce a făcut ca aceasta să se 
implineascá, in parte, de la sine".49 Interesant este cá 
puterea de procesare nu este singura caracteristică a 
tehnologiei care se îmbunătăţeşte într-un ritm exponential. 
O serie de alte caracteristici, printre care capacitatea hard 
diskului, lăţimea de bandă, capacitatea de stocare 
magnetică, densitatea pixelilor, densitatea microcipurilor, 
memoria cu acces aleatoriu, transmisia  fotonică, 
determinarea ordinii nucleotidelor în ADN şi rezoluţia 
tomografiei computerizate, cunosc toate o evoluţie 
asemănătoare.50 Dacă legea lui Moore rămâne valabilă, în 
următoarele decenii vom asista la apariţia unor aparate cu 
o capacitate remarcabilă. O lume în care fiecare aparat de 
dimensiunea unui calculator desktop are puterea de 
procesare a întregii umanitáti va fi radical diferită de cea 
de acum. 

Uneori se afirmă că legea lui Moore nu va mai fi 
valabilá peste cátiva ani, pentru cá, la un moment dat, nu 
se vor mai putea înghesui alti tranzistori în acelaşi 
microcip şi pentru că eficienţa economică de care am 
beneficiat în ultima jumătate de secol urmează să scadă. 
Există cu siguranţă unele semne de încetinire a 
progresului, cu toate că legii lui Moore i s-a mai pus cruce 
de nenumărate ori în trecut.51 Totuşi ar fi, probabil, o 
greşeală să presupunem cá paradigma computationala 
actuală - aplicarea tranzistorilor pe plăcuţe bidimensionale 
din siliciu (icircuitele integrate) - este ultima şi nu mai 
poate fi îmbunătăţită prin nicio altă metodă. Trecutul, 
forţele pieţei şi judecata sănătoasă sugerează altceva. 
Înaintea circuitelor integrate, calculatoarele erau 
construite folosindu-se tranzistori individuali. Si mai 
înainte, pe vremea lui Alan Turing, se foloseau tuburi 
electronice cu vid, relee şi principii de electromecanică. 
Povestea informaticii este povestea unei succesiuni de 
metode din ce în ce mai eficiente de prelucrare a 
informaţiei, fiecare dezvoltându-se într-un ritm 
exponential, atingându-şi limitele fizice şi fiind apoi 

inlocuitá de ceva mai bun. Cresterea exponentialá a puterii 
de prelucrare a informatiilor a inceput incá din secolul al 
XVII-lea, odată cu apariţia „calculatoarelor mecanice ale 
lui Pascal”.52 Nimic nu este inevitabil, însă legea lui 
Moore nu a apărut cu circuitul integrat şi este puţin 
probabil să dispară odată cu acesta. 

Interesant este ce va urma. O mulţime de metode noi 
sunt deja pe cale de a apărea, obiectivul fiind acela de a 
depăşi graniţa stabilită de tehnica pe bază de siliciu. Una 
dintre ele a constat în utilizarea pentru prima oară în 
cipuri a materialelor care nu conţin siliciu.53 O altă 
posibilitate o constituie trecerea de la paradigma actuală a 
circuitelor integrate „bidimensionale” - în care tranzistorii 
sunt dispuşi unul lângă altul pe o placuta din siliciu - la 
cea „tridimensională”, in care tranzistorii sunt aşezaţi pe 
verticală, unul peste celálalt.54 O altă variantă ar fi să se 
renunţe definitiv la siliciu în schimbul nanotuburilor de 
carbon pentru realizarea unor tranzistori şi mai mici, şi 
mai eficienti.55 în fine, o altă metodă, adoptată de Google 
în prezent, constă în utilizarea unor cipuri specializate 
pentru anumite funcţii - care fac mai puţine lucruri, însă 
mult mai repede.56 Microsoft utilizează din ce în ce mai 
mult un nou tip de cip, care ar putea să combine viteza 
superioară cu flexibilitatea.57 

Privind şi mai departe în viitor, inginerii de la Google 
şi din alte companii lucrează deja cu asiduitate la 
realizarea «calculatoarelor cuantice”, care, în cazul 
anumitor sarcini, vor depăşi probabil cu mult capacitatea 
calculatoarelor clasice.56 O altă alternativă la siliciu ar 
putea fi utilizarea unor compuşi bidimensionali de tipul 
grafemului şi a unor materiale ,spintronice", calculele 
având la bază rotația electronilor, nu deplasarea lor.59 
Există de asemenea domeniul în plin avânt al 
neuroelectronicii, specialiştii încercând să reproducă 
reţelele neurale ale creierului uman şi să scadă în acelaşi 
timp necesarul de putere în comparaţie cu siliciul.60 în 
viitorul şi mai îndepărtat, cu tehnologia Quantum Dot 

Celular Automata (QDCA) se va putea realiza un 
semiconductor inimaginabil de mic, capabil să 
îndeplinească sarcinile unui tranzistor, folosind însă mult 
mai puţină putere şi consumând o cantitate mică de 
energie.61 

Multe dintre aceste tehnologii sunt abia la început, 
motiv pentru care nu se poate afirma nimic cu certitudine 
despre viitorul legii lui Moore. Este însă foarte puţin 
probabil ca ştiinţa calculatoarelor să nu mai evolueze, iar 
tinerii si ambitiosii ingineri din Silicon Valley să lase baltă 
circuitele imprimate şi să se gândească la pensionare. 
Oricare va fi următoarea paradigmă computationalá, în 
mod cert nu este lipsit de logică să credem că puterea de 
calcul va continua să crească în acelaşi ritm în care a 
crescut de la inventarea de către Pascal a calculatorului, în 
urmă cu 400 de ani. 

Capitolul 2 

O TEHNOLOGIE TOT MAI INTEGRATÁ 

„O lume nouă s-a născut, însă ea există numai în 
fragmente”. 

Lewis Mumford, Technics and Gvilization (1934) A 

În viitor, tehnologia va pune stăpânire pe lumea 
noastră, va fi inseparabilă de viaţa noastră de zi cu zi şi va 
fi înglobată în structuri şi obiecte pe care nu le-am 
considerat niciodată înainte drept „tehnologie”. Viaţa 
oamenilor se va desfăşura în interiorul unei reţele ticsite 
de persoane şi de lucruri „inteligente“, interconectate, cu 
deosebiri abia perceptibile între om şi maşină, on-line si 
off-line, virtual şi material sau, cum se exprimă scriitorul 
William Gibson, între „spaţiul virtual” şi „spaţiul carnal” 1. 
lată ceea ce numesc eu tehnologie tot mai integrată. 

Deja parcă nu mai reuşim să scăpăm de tehnologia 
digitală. Să luăm telefoanele inteligente, de exemplu. Se 
estimează că peste 90% dintre persoane le ţin la o distanţă 
mai mică de 90 cm de corp 24 de ore din 24.2 63% dintre 
americani îşi verifică telefonul din oră în oră. Aproape 10% 
îl verifică din cinci în cinci minute.3 Este greu de crezut că 

telefoanele inteligente existá numai de vreo zece ani. Cu 
toate acestea, cantitatea de tehnologie digitală din lume va 
înregistra o creştere colosală în următoarele decenii. Zeci 
de miliarde, poate chiar mii de miliarde de obiecte de uz 
curent, de la îmbrăcăminte la aparate electrocasnice, vor fi 
dotate cu putere de procesare, vor fi echipate cu senzori şi 
vor fi conectate la internet. Aceste dispozitive 

„Inteligente” vor fi capabile să ia propriile decizii 
culegând, prelucrând şi valorificând informaţiile asimilate 
din lumea înconjurătoare.4 Pe măsură ce tehnologia şi 
designul se vor îmbunătăţi, s-ar putea să nu mai observăm 
că obiectele digitale sunt chiar „tehnologie”. David Rose 
descrie o lume de „obiecte fermecate” - „lucruri obişnuite 
care devin extraordinare".5 Acest fenomen sau versiuni ale 
sale au căpătat diverse denumiri: „internetul lucrurilor”, 
„informatică ubicuă”, „informatică distribuită”, 
„inteligenţă ambientală”, „lucruri augmentate” şi, poate 
cea mai elegantă denumire, , everyware".6 

Există cinci tendinţe de bază. Tehnologia digitală 
devine tot mai răspândită, mai conectivă, mai sensibilă, 
mai constitutivă şi mai imersivk. Să le luăm pe rând. 

RĂSPÂNDITĂ 

În primul rând, tehnologia devine tot mai răspândită. 
Cu toate că estimările diferă, se preconizează că, în anul 
2020, vor exista între 25 de miliarde şi 50 de miliarde de 
dispozitive conectate la internet.7 Desi pare aproape de 
neconceput, Internet Business Solutions Group din cadrul 
Cisco Sistems estimează că 99% dintre obiectele materiale 
existente în lume vor fi, la un moment dat, conectate la o 
retea.8 Intr-o astfel de lume, puterea de procesare va fi o 
caracteristică atât de prezentă, încât ceea ce noi 
considerăm a fi un „calculator” va dispărea efectiv.9 

La domiciliu, frigiderele vor monitoriza ceea ce 
mâncaţi şi vă vor actualiza lista de cumpărături on-line, 
cuptoarele şi maşinile de spălat vor răspunde la comenzi 
vocale, cafetierele vă vor pregăti cafeaua în clipa în care 
veţi cobori din pat. Senzorii vor urmări căldura şi 

luminozitatea din locuinţă, vor modifica temperatura şi vor 
deschide jaluzelele in mod corespunzător. Casa 
dumneavoastră ar putea fi protejată cu „încuietori 
inteligente”, care folosesc informaţii biometrice precum 
amprenta mâinii, imaginea feţei sau a retinei pentru a 
controla intrarea şi ieşirea.10 

Deşi nu sunt pe placul tuturor, se pare că aproape 
jumătate dintre consumatori îşi propun să cumpere 
tehnologii purtabile până în anul 2019.11 îmbrăcaţi o 
cămaşă „Polo Tech” fabricată de Ralph Lauren, iar aceasta 
va monitoriza numărul paşilor pe care-i faceţi, ritmul 
cardiac şi intensitatea respirației, oferindu-vă un feedback 
personalizat.12 Ochelarii Snapchat şi alte accesorii 
asemănătoare, deja existente pe piaţă, pot să înregistreze 
ceea ce vedeţi sub forma unor clipuri partajabile de zece 
secunde.13 în viitor, produse mai sofisticate vor înlocui 
prima generaţie de brățări de fitness Nike Fuelbands, 
Jawbone, Fitbit şi ceasuri Apple. „Sistemele electronice 
epidermice” - mici plasturi elastici aplicaţi pe piele - vor 
putea să înregistreze durata expunerii la soare, pulsul şi 
gradul de oxigenare a sângelui.14 între timp, când vă veţi 
juca cu o minge în curte, pielea din care e făcută mingea 
va înregistra distanţa, viteza, viteza de rotaţie, curbura 
traiectoriei şi procentul de prindere a mingii în vederea 
unei analiza ulterioare.15 

În spaţiul public, coşurile de gunoi inteligente vor şti 
când s-au umplut, şoselele vor şti când apar crăpături, iar 
rafturile din supermarketuri vor şti când s-au golit. Fiecare 
dintre acestea va transmite informaţii persoanelor (sau 
calculatoarelor) responsabile de remedierea problemei. 
Indicatoarele, stâlpii de iluminat stradal şi semafoarele 
inteligente vor interactiona cu maşinile fără şofer care trec 
prin dreptul lor.16 Este de aşteptat ca „oraşele inteligente” 
să se înmulțească. Autorităţile din Louisville, statul 
Kentucky, au înglobat deja dispozitive GPS în inhalatoare 
pentru a afla în ce zone ale marilor oraşe aerul este cel 
mai poluat.17 


CONECTIVĂ 

Pe lângă faptul că este tot răspândită în lumea 
materială, tehnologia va continua să devină mai conectivă, 
uşurând schimbul de informaţii dintre persoane, dintre 
persoane şi calculatoare, precum şi dintre calculatoarele 
înseşi. De la începutul mileniului, numărul persoanelor 
conectate la internet a crescut foarte mult, de la 
aproximativ 400 de milioane în anul 2000 la 3, 5 miliarde 
în anul 2016.18 Această cifră este de aşteptat să crească la 
aproape 4, 6 miliarde până în anul 2021.19 Se pare că cea 
mai mare parte a populaţiei lumii va ajunge să fie 
conectată la reţele cu acces wireless la internet, nu numai 
cu ajutorul calculatoarelor desktop, ci şi al unor dispozitive 
„inteligente”, smariphone-uri, tablete, console de joc si 
tehnologii purtabile. Facebook se laudă în prezent cu peste 
două miliarde de utilizatori activi.20 Twitter are peste 313 
milioane, 80% dintre ei accesându-l cu ajutorul tehnologiei 
mobile.21 YouTube are peste un miliard de utilizatori 
activi.22 

Tehnologiile digitale au schimbat de asemenea 
natura relaţiilor umane, precum şi anvergura lor. Poate că 
schimbarea cea mai profundă o constituie înmulţirea 
mijloacelor descentralizate de producere şi distribuire a 
informaţiilor, culturii şi cunoştinţelor. Wikipedia este 
exemplul cel mai cunoscut. împreună, zeci de mii de 
persoane şi organizaţii din întreaga lume au creat cel mai 
mare fond de cunoştinţe constituit vreodată, cooperând 
fără să aibă în vedere obţinerea unui profit, în afara 
sistemului de piaţă, şi nu la comanda vreunui stat. În mod 
similar, site-urile de partajare a fişierelor precum Tor devin 
din ce în ce mai populare. În anul 2015 existau peste un 
miliard de utilizatori ai Creative Commons, un sistem care 
încurajează folosirea şi adaptarea imaginilor de către alte 
persoane fără a mai obţine permisiunea autorului. După 
cum susţine Yochai Benkler în The Wealth of Networks 
(2006) şi in The Penguin and the Leviathan (2011), nu s- 
ar putea spune cá suntem mai cooperanti fiindcà natura 

umaná s-a schimbat in ultimii 20 de ani. De fapt, acest 
comportament cooperant ar fi fost cu neputinţă în trecut la 
o asemenea scară. Tehnologia conectivă este cea care a 
făcut posibil acest lucru.23 

În ultimii ani am asistat la apariţia unei alte 
tehnologii, cu posibile implicaţii pe termen lung asupra 
conectivitátii şi cooperării. Este vorba despre 
,blockehain", o creaţie a misteriosului inovator (sau 
misterioşilor inovatori) Satoshi Nakamoto, care stă la baza 
criptomonedei bitcoin, lansată în anul 2009. Mecanismele 
care asigură funcţionarea blockehain sunt complexe sub 
aspect tehnic, insá premisa acestuia poate fi descrisá in 
câteva cuvinte. Imaginati-va un imens registru digital (sau 
o foaie de calcul), asemănător celor pe care, înainte, le 
tineam pe hârtie. Acesta contine înregistrarea fiecărei 
tranzacţii care a avut loc vreodată între utilizatori. Odată 
la câteva minute, registrul este actualizat cu un nou „bloc” 
de informaţii, care conţine toate tranzacţiile efectuate în 
ultimele zece minute. Fiecare bloc nou se raportează la 
blocul anterior, creându-se un lanţ neîntrerupt al tuturor 
activelor, care începe în momentul apariţiei acestora.!? 
Registrul nu este stocat într-un singur loc, ci este stocat 
(sau ,distribuit") simultan in mii de calculatoare din 
întreaga lume. Pentru siguranţă, în registru se pot face 
numai adăugări, nu şi modificări; este public, poate fi 
examinat şi, lucrul cel mai important, tranzacţiile sunt 
protejate cu ajutorul unei puternice „parole publice”. 

Importanţa socială a blockehain-ului constă în aceea 
că permite efectuarea în siguranţă a unor tranzacţii între 


10 Acest proces este supravegheat de asa-numitii „mineri”, care sunt 
plătiţi de obicei în criptomonede pentru efortul lor de a transforma 
informaţiile din ultimul „bloc”, împreună cu alte informaţii, într-o 
succesiune scurtă şi aparent întâmplătoare de litere şi cifre, care 
formează un hash. Fiecare hash este unic: dacă fie şi un singur caracter 
dintr-un bloc este modificat, hash-ul său se schimbă complet. Pe lângă 
informaţiile din blocul anterior, minerii încorporează hash-ul ultimului 
bloc. Pentru că fiecare bloc conţine şi hash-ul blocului dinaintea sa, este 
foarte greu să-l falsifici, fiindcă ar trebui să rescrii, pe lângă ultimul 
bloc, toate blocurile anterioare. 


persoane care nu se cunosc, fără ajutorul unui intermediar 
de încredere, cum ar fi o bancă, o companie de carduri de 
credit sau statul. Se presupune ca  blockehain-ul 
soluţionează o problemă foarte veche din domeniul 
calculatoarelor (şi din politică), şi anume aceea de a crea 
„încredere” sau ceva asemănător între persoane care nu 
au nicio legătură una cu alta. Valuta digitală este, poate, 
cea mai vădită aplicaţie a tehnologiei blockehain, însă, 
teoretic, aceasta poate fi folosită pentru a înregistra 
aproape orice, de la certificate de naştere şi de deces până 
la certificate de căsătorie.24 Ea ar putea să ofere soluţii şi 
pentru alte probleme ale erei digitale, cum ar fi protecţia 
„portofelelor” sau documentelor electronice şi păstrarea 
controlului asupra acestora.25 Privind şi mai departe în 
timp, ne-am putea imagina că activele „inteligente” se vor 
administra singure, îmbinând IA cu tehnologia blockehain: 
„Camerele neocupate, apartamentele nelocuite sau sălile 
de conferinţă libere s-ar putea închiria singure [...], agenţii 
imobiliari autonomi ar putea să administreze locuinţele şi 
clădirile de birouri [...]". 26 

Tehnologia blockehain oferă si un posibil mijloc de 
reglementare a unor raporturi legale şi sociale mai 
complexe, care nu se limitează la drepturile de proprietate 
sau de folosinţă. Un „contract inteligent”, de exemplu, este 
un software de blockehain care se execută de la sine în 
condiţii prestabilite - cum ar fi un contract de vânzare- 
cumpărare care transferă in mod automat clientului 
dreptul de proprietate asupra unei maşini în momentul în 
care acesta termină de achitat ratele.27 Există deja 
„organizaţii autonome descentralizate (OAD)” care 
încearcă să rezolve probleme de acţiune colectivă fără a 
face apel la o structură de putere centralizată.28 
Imaginati-va servicii ca Uber si Airbnb'", dar fără o 
organizatie centralá care sá controleze totul.29 Cei care au 
creat blockehain-vi Ethereum au declarat că doresc să 


11 Airbnb este un serviciu on-line de cazare în regim hotelier în 
locuinţe particulare (n. red.). 


utilizeze OAD care să înlocuiască în totalitate statul. 

Tehnologia  blockehain prezintă încă probleme 
serioase în privinţa dimensiunii, a controlului şi chiar a 
securităţii, care trebuie rezolvate.30 Fiind vorba însă de o 
tehnologie nouă, rezultatele sunt destul de interesante. 
Guvernele Hondurasului, Georgiei şi Suediei testează 
utilizarea ei la administrarea drepturilor de proprietate 
asupra terenurilor, 31 iar guvernul Estoniei îl foloseşte 
pentru a ţine evidenţa a peste un milion de fişe medicale 
ale pacientilor.32 Departamentul pentru Muncă şi Pensii 
din Marea Britanie testează o soluţie de tip blockehain 
pentru plata ajutoarelor sociale.33 În SUA, DARPA, agenţia 
care se ocupă de proiectele de cercetare avansată în 
domeniul apărării, studiază posibilitatea utilizării acestei 
tehnologii la protecţia reţelelor şi a comunicaţiilor 
militare.34 

Tehnologia tot mai conectivă nu are legătură doar cu 
interacţiunile dintre oameni. Ea vizează şi înmulţirea 
conexiunilor dintre oameni şi aparate - cu ajutorul unor 
„oracole* precum Siri, care răspunde la întrebări, şi al 
unor „spiriduşi” care execută comenzi.35 în viitor, cand 
veţi pleca de acasă, „acelaşi dialog pe care îl aveati cu 
aspiratorul sau cu animalul de companie-robot îl veţi purta 
fără probleme cu maşina autonomă, ca şi când o 
«persoană» s-ar afla în interiorul tuturor acestor 
aparate".36 Samsung încearcă să înglobeze un asistent 
vocal numit Bixby în aparate electrocasnice precum 
televizoarele şi frigiderele, în aşa fel încât acestea să 
răspundă la comenzi verbale.37 

Maşinile autonome vor comunica între ele pentru a 
reduce aglomeraţia si a evita coliziunile. In interiorul 
locuinţei, tehnologia Bluetooth Mesh va putea fi utilizată 
din ce în ce mai mult pentru a conecta dispozitivele 
„inteligente” între ele, folosind orice aparat aflat în 
apropiere ca un amplificator de semnal în vederea creării 
unei conexiuni protejate între aparate aflate prea 
departe.38 (Este important de observat însă că una dintre 

problemele pe care le va intámpina ,internetul lucrurilor" 
va fi crearea unui protocol unic care să permită aparatelor 
să comunice cu uşurinţă între ele.) 39 

Privind şi mai departe în viitor, evoluţia hardware- 
ului ar putea să dea naştere unor modalităţi surprinzătoare 
de comunicare. În anul 2014, o persoană care purta o 
cască electroencefalografica (EEG, care înregistrează 
activitatea creierului) a reuşit să transmită un „gând” altei 
persoane care purta o cască asemănătoare în Franţa şi 
care a înţeles mesajul. Aceasta a fost prima dovadă 
ştiinţifică a comunicării „de la minte la minte”, cunoscută 
şi ca telepatie.40 Se pot achiziţiona deja aparate simple de 
analiză a undelor cerebrale, cum ar fi bentita Muse, prin 
care se urmăreşte facilitarea meditatiei, oferindu-se 
feedback in timp real despre activitatea cerebrala.41 
Companii precum Neuro Sky vând căşti care vă permit să 
folosiţi aplicaţii şi să jucaţi jocuri pe smartphone numai cu 
ajutorul gândului. Utilizând acest tip de tehnologie, armata 
SUA a făcut să zboare un elicopter (se pare că nu foarte 
bine), 42 iar, în Silicon Valley, conexiunile dintre creier şi 
calculator au stârnit un viu interes.43 

În general, tehnologia din ce în ce mai conectivă pare 
pregătită să transpună în realitate viziunea lui Tim 
Bemers-Lee, inventatorul world wide web, conform căreia 
„totul va fi conectat la tot".44 

SENSIBILĂ 

În viitor, ne putem aştepta la o creştere dramatică, în 
lumea care ne înconjoară, a numărului de senzori, precum 
şi la o uriaşă îmbunătăţire a capacităţii lor de detecție. 
Aceasta este tehnologia tot mai sensibilă. Aparatele 
noastre portabile conţin deja microfoane pentru captarea 
sunetului, tipuri GPS pentru stabilirea poziţiei, camere de 
luat vederi pentru captarea imaginilor şi o serie de alţi 
senzori. Aparatele din jurul nostru vor utiliza din ce în ce 
mai mult radarul, sonarul, lidarul (sistemul folosit la 
maşinile autonome pentru aprecierea distanţei până la un 
obiect prin emiterea unei raze laser spre acesta), senzori 

de miscare, scanere de coduri de bare, higrometre 
digitale, senzori de presiune, magnetometre, barometre, 
accelerometre si alte mijloace de detectie, interactionànd 
în felul acesta cu lumea materială. 

Sunt numeroase motivele pentru care ne-am putea 
dori mai mulţi senzori în locuinţele şi aparatele noastre - 
de exemplu, pentru a găsi obiectele pierdute sau furate 
folosind GPS-ul sau pentru a urmări de la distanţă ce se 
întâmplă ori ce temperatură este în interiorul locuintei.45 
Şi unităţile industriale beneficiază, de la instalaţiile 
proprii, de feedback în timp real cu privire la umiditate, 
presiunea aerului, rezistivitate sau prezenţa unor 
substanţe chimice. Companiile de transport şi distribuţie 
pot să urmărească volumul de lucru şi gradul de solicitare 
a parcului de maşini. Firmele de construcţii mecanice şi de 
arhitectură pot să măsoare viteza de coroziune şi sarcina. 
În mod asemănător, în reţelele de alimentare cu apă, 
„senzorii pot să măsoare calitatea apei, presiunea şi 
debitul, permiţând urmărirea situaţiei si întreţinerea 
conductelor in timp real'.46 Tehnologia de măsurare 
automată transmite datele cu privire la consum 
furnizorilor de utilități, permițându-le sa descopere 
defectiunile, să asigure o corelaţie între cerere şi ofertă si 
să trimită facturile automat - cu minimum de intervenţie 
din partea omului sau fără intervenţia lui.47 

Autorităţile municipale recunosc deja importanţa 
existenţei unei „reţele vaste de senzori”, care să permită 
„monitorizarea diverselor condiţii existente într-un anumit 
sistem sau loc”.48 Tehnologia de recunoaştere automată a 
numărului de înmatriculare poate fi utilizată la urmărirea 
vehiculelor care străbat oraşul şi la emiterea amenzilor 
pentru încălcarea regulilor de circulatie.49 în oraşul 
spaniol Santander au fost instalaţi 12.000 de senzori care 
măsoară „intensitatea zgomotului, temperatura, 
intensitatea luminii ambiante, concentraţia monoxidului de 
carbon, disponibilitatea şi poziţia locurilor de parcare 
libere".50 După misiunea din Afghanistan, armata SUA a 

lásat in urmá 1.500 de ,senzori terestri nesupravegheati" 
pentru a urmári deplasarea populatiei din Afghanistan si 
Pakistan. Cercetătorii de la Senseable City Lab din cadrul 
Institutului de Tehnologie din Massachusetts (MIT) 
lucrează la un pachet ieftin de senzori care să fie instalat 
pe stâlpii de iluminat stradal şi care vor face posibilă 
măsurarea intensității zgomotului si a gradului de poluare 
„aproape lângă fiecare casă, in timp real'.52 Si mai 
interesante sunt proiectele, suspendate în prezent, de 
dezvoltare a „Planli Valley” în partea de est a oraşului 
portughez Porto. Municipalitatea de aici va folosi un 
„sistem urban de operare” pentru a strânge informaţii de 
la peste 100 de milioane de senzori integrati, care vor 
retransmite datele unor aplicaţii menite să monitorizeze şi 
să controleze reţelele din oraş.53 

Trecând de la macro la micro, tehnologia „prafului 
inteligent” presupune folosirea unor sisteme 
microelectromecanice, având dimensiuni mai mici de 2 pe 
2 milimetri, prevăzute cu senzori miniaturali capabili să 
adune o mare varietate de date. Autorii unui studiu-pilot 
denumit „Underworids” încearcă să valorifice „datele” 
care „sunt aruncate la toaletă”. Ei preconizează folosirea 
unor miniroboti care se vor deplasa prin reţeaua de 
canalizare, vor strânge probe pentru a fi analizate şi vor 
stabili ce mănâncă oamenii, de ce boli infecțioase suferă si 
care este starea generală a sistemului lor digestiv.54 

Senzorii pătrund şi în lumea senzorială care, înainte, 
era accesibilă numai fiinţelor vii. De exemplu, o companie 
dezvoltă un senzor chimic mobil, capabil să „miroasă” şi să 
„guste”. (Să sperăm că roboții din reţeaua de canalizare 
descrişi în paragraful anterior nu vor avea această 
capacitate.) Telefonul inteligent vă va ajuta să determinaţi 
alcoolemia, glicemia sau să aflaţi dacă aveţi halitoză, 
folosind aproximativ 2000 de senzori care vor detecta 
diverse mirosuri şi arome - cu mult mai mulţi decât cei 400 
de receptori pe care îi are nasul omului.55 Cercetătorii de 
la MIT au obţinut de curând o varietate de spanac - 

implantat cu nanoparticule si nanotuburi de carbon - 
capabil sá detecteze compusii nitroaromatiri din sol si sà 
transmită date in timp real unui telefon inteligent. 
Rezultatul? Un spanac detector de bombe.56 (în sfârşit, 
cineva i-a gásit si spanacului o intrebuintare.) 

Ín domeniul vizualizárii, sistemele de IA sunt din ce 
in ce mai capabile sá identifice partea cea mai importantá 
a unei imagini si să emită o explicaţie verbală corectă a 
ceea ce „văd” (de pildă, „persoane care fac cumpărături 
într-o piatá").57 în plus, tehnica recunoaşterii faciale 
computerizate este acum atât de avansată, încât se 
foloseşte în mod curent în scopuri de securitate în 
punctele de trecere a frontierei din Europa şi Australia.58 
Aceeaşi tehnică este folosită însă de aparatele care 
distribuie hârtie igienică în parcul Templului Cerului din 
Beijing, pentru ca nu cumva cineva să ia mai multă hârtie 
decât i se cuvine.59 

Tehnologia tot mai sensibilă va determina o 
schimbare a modului în care le cerem aparatelor să facă ce 
vrem. În prezent trăim în era ,plácutelor de sticlă” - a 
telefoanelor inteligente şi a tabletelor care reacţionează în 
general la atingere, dar şi la alti stimuli, cum ar fi 
comenzile vocale.60 in curând, aparatele vor reacţiona si 
la alt gen de comenzi, cum ar fi mişcarea ochilor61 sau 
gesturile: există deja roboţi de jucărie care „se aşază” ca 
răspuns la un anumit gest făcut cu mâna. Unele interfeţe 
vor fi cu totul diferite, aşa cum sunt tatuajele temporare 
create de MII, care pot fi utilizate pentru a controla 
telefonul inteligent, 62 sau sprayurile cu vopsea Electrick, 
care transformă orice obiect într-un senzor capabil să 
,citeasca” atingerile cu degetul asemenea unui ecran 
tactil.63 în anul 2015, angajaţii platformei Epicenter din 
Stockholm şi-au implantat în mână microcipuri care le 
permit să deschidă uşi prevăzute cu mecanisme de 
protecţie şi să folosească fotocopiatoarele trecând mâna pe 
deasupra unui senzor.64 

Tehnologiile cele mai sensibile vor culege date direct 

din trupul nostru. Proteus Biomedical si Novartis au creat 
o „pilulă inteligentă” care poate să comunice telefonului 
inteligent cum reacţionează organismul la tratamentul 
medical.65  Neuroprostetica, aflată inca la început, 
interacționează direct cu țesutul nervos. Un cip implantat 
în cortexul motor al unui pacient paralizat îi permite 
acestuia să formeze cuvinte prin mutarea unui cursor pe 
ecran cu ajutorul gândului.66 în urma unui sondaj realizat 
pentru Forumul Economic Mondial la care au participat 
800 de cadre de conducere, s-a constatat că 82% dintre 
acestea se aşteptau ca primul smartphone implantabil să 
apară pe piaţă până în anul 2025.67 între timp, telefoanele 
inteligente vor deveni cu adevărat ceea ce preşedintele 
Curtii Supreme de Justiţie a SUA, John Roberts, a numit „o 
componentă importantă a anatomiei umane”.68 

Aparatele devin sensibile şi prin faptul că sunt din ce 
în ce mai capabile să detecteze sentimentele oamenilor. 
Aceasta ţine de domeniul calculului afectiv. Privind chipul 
unui om, asemenea sisteme pot spune în timp real dacă 
persoana respectivă este fericită, tulburată, surprinsă ori 
dezgustată. Un programator susţine că a creat „cel mai 
mare registru de date emoţionale din lume, care conţine 
aproape patru milioane de chipuri”, pe baza cărora 
sistemul a învăţat să interpreteze indiciile subtile ale 
sentimentelor.69 Raffi Khatchadourian scrie următoarele 
în New Yorker: 

Calculatoarele sunt în stare acum să facă mai bine 
decât majoritatea oamenilor deosebirea dintre zâmbetul de 
politeţe şi cel stârnit de bucuria spontană, precum şi cea 
dintre durerea simulată şi durerea adevărată. Pot să-şi dea 
seama dacă un pacient este deprimat [...], pot să observe 
expresii ale feţei atât de trecătoare, încât nu sunt 
remarcate nici măcar de persoana în cauză.70 

Dacă Ludwig Wittgenstein are dreptate atunci când 
susţine că chipul este „sufletul trupului”, 71 atunci calculul 
afectiv va marca o revoluţie spirituală în relaţia dintre om 
şi maşină. lar chipul nu este singura poartă spre viaţa 

noastră interioară: 

Sentimentul se comunică, de exemplu, prin [...] 
mişcări ale trupului care pot fi detectate, de pildă, cu 
ajutorul unor senzori giroscopici, postura, cu ajutorul unor 
scaune sensibile la presiune, iar electrozii pentru 
măsurarea conductantei pielii pot sesiza modificarea 
semnificativă a volumului transpiratiei sau a rezistenţei 
electrice. Stările afective ale oamenilor se pot deduce şi 
din felul în care clipesc, din felul şi viteza cu care înclină 
capul, din felul în care fac semn cu capul, pe baza pulsului, 
a tensiunii musculare, a frecvenţei respiratorii şi, cum era 
de aşteptat, pe baza activităţii electrice a creierului.72 

Aparatele sunt în măsură să detecteze aceste 
semnale. De exemplu, din tonul vocii, ritmul vorbirii şi 
intensitatea unei conversații dintre o femeie şi un copil 
poţi să-ţi dai seama dacă femeia respectivă este mama 
copilului.73 Pe baza reflexiei unor semnale wi-fi obişnuite 
de către corpul uman, cercetătorii de la MIT susţin că pot 
să determine, cu probabilitate de 70%, starea afectivă a 
unei persoane pe care nu au mai studiat-o niciodată. 
Probabilitatea creşte atunci când este vorba despre 
persoane pe care sistemul le cunoaşte.74 Un alt element 
de identificare biometricá este mersul (felul in care 
păşeşte cineva), pe care sistemele de IA îl pot utiliza 
pentru a identifica de la distanţă o persoană cunoscută sau 
chiar comportamentul dubios al unor persoane 
necunoscute.75 

Pe lângă detectarea sentimentelor noastre, aparatele 
se pot adapta din ce în ce mai mult şi pot reacţiona la ele. 
Este ceea ce face inteligența artificială emoţională. 
Utilizările ei sunt numeroase - de la bancomate care pot 
să-şi dea seama dacă eşti relaxat, deci receptiv la 
publicitate76 şi până la ,interlocutori" digitali cu „chip” si 
,ochi” care reacționează „aparent emotional” 77. 
Tehnologii lucrează deja la reproducerea celei mai intime 
legături dintre toate, cu ajutorul unor parteneri romantici 
artificiali în stare să vorbească şi să se mişte într-o 

manieră seducătoare.78 

CONSTITUTIVĂ 

Prin „tehnologie tot mai  constitutivă” înțeleg 
tehnologia digitală care îşi face simțită prezenţa si în 
lumea materială, concretă a atomilor, nu numai în lumea 
virtuală a bitilor În mare măsură, aceasta constituie 
domeniul roboticii. Practica realizării unor automate 
datează de cel puţin 2000 de ani, de la Heron din 
Alexandria, care a construit o căruţă cu trei roti 
autopropulsată.79 Cea mai veche referire la existenţa unei 
maşinării autonome umanoide este cea la golem din 
folclorul iudaic. In imaginaţia lui Jorge Luis Borges, 
golemul era „un manechin prevăzut cu nişte mâini 
neîndemânatice”, care deschidea ochii somnoroşi, vedea 
forme şi culori pe care nu le înţelegea şi, derutat de 
flecăreala noastră, făcea mişcări temătoare. 

Robotica modernă rămâne un domeniu provocator şi 
datorită paradoxului lui Moravec, conform căruia (în ciuda 
a ceea ce ne-am aştepta) „raţionamentul de înalt nivel 
necesită foarte puţin calcul, însă abilităţile senzoriale şi 
motorii au nevoie de resurse de calcul imense ”.80 Astfel, a 
fost întotdeauna mai uşor să concepem aparate care să 
rezolve probleme decât să le înzestrăm cu echilibru sau cu 
abilităţi fizice asemănătoare celor ale unui om sau animal. 
Încă nu avem roboţi pe care să-i lăsăm, cu toată 
încrederea, să ne tundă. 

Nu este mai puţin adevărat că populaţia de roboţi a 
lumii depăşeşte în prezent zece milioane, 81 dintre care 
peste un milion prestează o activitate fizică utilă (roboții, 
de exemplu, efectuează în prezent 80% din totalul 
operaţiilor pe care le presupune fabricarea unui 
automobil).82 Roboții companiei Amazon, care arată ca 
nişte taburete joase pe roţi care se mişcă de colo-colo, sunt 
în număr de peste 15.000. Aceştia scot mărfurile din 
depozit şi le duc angajatilor83 în Japonia, stropirea cu 
insecticide a culturilor agricole se realizează în proporţie 
de 90% cu ajutorul dronelor.84 în 2016, au fost puşi în 

functiune aproximativ 300.000 de noi roboti industriali, 85 
iar cheltuielile totale din domeniul roboticii vor fi, probabil, 
de peste patru ori mai mari in anul 2025 fatá de anul 
2010.86 Potrivit unei „estimări rezonabile”, in 2020, multe 
gospodárii vor avea unu sau mai multi roboti, care vor fi 
folosiţi la transport, curăţenie, educaţie, îngrijire, 
companie sau distractie.87 

Deja avem încredere în sisteme robotizate care 
îndeplinesc sarcini complexe şi importante. Cele mai 
însemnate dintre acestea sunt operaţiile chirurgicale. 
Utilizând roboţi avansati, o echipă de chirurgi din SUA a 
reuşit să îndepărteze vezica biliară a unei paciente din 
Franţa, aflată deci la aproape 6.500 de kilometri distanţă, 
dincolo de Oceanul Atlantic. e în viitor, cei mai întâlniți 
roboţi vor fi, probabil, maşinile autonome, care vor putea 
să se deplaseze în siguranţă „fără să obosească ori să li se 
distragă atenţia”. e9 Flota de vehicule autonome a 
companiei Google a străbătut în total peste 3 milioane de 
kilometri, fiind implicată doar în câteva accidente, dintre 
care unul singur s-a considerat a fi fost produs de vehiculul 
respectiv.90 Din moment ce eroarea umană este cauza 
„sigură” a cel puţin 80% dintre coliziuni, siguranţa sporită 
va fi unul dintre avantajele principale ale vehiculelor 
autonome.91 în următorii zece ani, este posibil să vedem 
camioane şi nave autonome, precum şi drone cu autonomie 
variabilă: Administrația Federală a Aviației (AFA) 
estimează că, în anul 2020, în SUA vor zbura peste 10.000 
de drone civile.92 

Natura a fost sursa de inspiraţie a numeroase inovaţii 
recente legate de locomotia roboților. Unii roboţi se pot 
,dezasambla si reasambla, luând uneori o altă formă - de 
vierme (capabil să se deplaseze printr-o conductă îngustă), 
de minge sau de creatură cu multe picioare (care poate 
merge si pe suprafață netedă, şi pe suprafață 
accidentata)”.93 Cercetătorii de la Harvard lucrează la 
Robobees, care măsoară sub 2, 5 cm şi cântăresc mai puţin 
de 0,1 g. Aripile lor sunt acţionate de „muşchi artificiali”, 

făcuţi din materiale care se contractă atunci când li se 
aplică o anumită tensiune electrică. Printre posibilele 
aplicaţii ale acestora se numără polenizarea culturilor 
agricole, operaţiile de căutare şi salvare, de supraveghere, 
realizarea de hărţi meteorologice şi climatice de înaltă 
rezolutie.94 Se lucrează de asemenea la gándaci-roboti9S 
şi la „păianjeni, şerpi, libelule şi fluturi care pot să zboare, 
să se târască şi să pătrundă în peşteri, fisuri, crevase, dar 
şi în spatele liniilor inamice”.96 Cercetătorii din domeniul 
„roboticii moi” au creat „Octobot”, o moluscă autonomă de 
dimensiunea degetului mare, realizată din cauciuc siliconic 
moale, fără nicio structură rigidă în interior.97 

Roboții îndeplinesc o funcţie din ce in ce mai 
importantă, aceea de a ţine companie. Kirobo Mini, robotul 
umanoid de dimensiunea unei palme realizat de compania 
Toyota, este menit să provoace o reacţie emoţională 
asemănătoare celei pe care ar stârni-o un copil mic.98 
„Paro” este un pui de focă drăgălaş, interactiv, cu „ochi 
negri, fermecători şi gene bogate”. Pare să fie de folos 
persoanelor în vârstă şi celor care suferă de demenţă. 
Modelele viitoare vor monitoriza semnele vitale ale 
deţinătorilor, transmițând semnale de alarmă ingrijitorilor 
atunci când este cazul.99 Zenbo, care costă cât un 
smartphone, este un robot simpatic cu două roţi, un „cap” 
rotund, prevăzut cu videocamere şi sensibil la atingere. Se 
poate deplasa independent, răspunde la comenzi vocale şi 
îşi arată diversele sentimente cu ajutorul fetei-ecran.100 

Posibilele întrebuinţări ale roboților sunt limitate 
doar de creativitatea noastră. In anul 2016, autorităţile 
ruse au „arestat” robotul umanoid „Promobot”, care făcea 
propagandă electorală la un miting în favoarea unui 
participant la alegerile parlamentare. Neizbutind să-l 
încătuşeze pe contravenient, poliţia a reuşit până la urmă 
să-l scoată din locul în care se desfăşura mitingul. Se pare 
că Promobot nu a opus rezistentà.101 

Nanotehnologia, domeniul care a fost rásplátit cu 
Premiul Nobel pentru chimie în 2016, este o altă sferă de 

cercetare in plină dezvoltare. Aceasta presupune 
construirea unor dispozitive foarte mici, de câţiva 
nanometri - a miliarda parte dintr-un metru. Nanoscara 
are între 1 şi 100 de nanometri. Prin comparaţie, globulele 
roşii au un diametru de 7.000 de nanometri.102 
Posibilitátile nanotehnologiei sunt uluitoare: nanobotii pot 
deja „să inoate in corpul nostru, să transmită imagini, să 
transporte anumite medicamente într-o parte sau alta a 
organismului şi să atace anumite celule cu o precizie care 
face să pară tocit chiar şi cel mai fin bisturiu".103 Există 
nanoboti care administrează medicamente ca răspuns la 
un gând, putând astfel să depisteze şi să prevină un atac 
de epilepsie chiar înainte de producerea acestuia. O 
aplicaţie mai puţin salubră a aceleiaşi tehnologii ar fi 
aceea de a „te menţine la limita ebrietátii, activarea 
făcându-se la cerere”.104 Nanotehnologia are implicaţii şi 
asupra stocării datelor. Cercetătorii de la Universitatea 
Delft din Olanda au realizat un „hard drive atomic” care 
poate să stocheze 500 de terabiti de informatie pe un tol 
pătrat. Altfel spus, acesta ar putea să stocheze tot 
conţinutul Bibliotecii Congresului SUA într-un cub cu 
latura de 0,1 mm.105 

O altă tehnologie constitutivă este imprimarea 3D, 
cunoscută şi ca fabricaţie cumulativă. Aceasta ne permite 
să imprimăm obiecte pe baza unor modele digitale. Unii 
cred că ea ar putea inaugura o eră a „fabricaţiei desktop”, 
în care multe persoane vor deţine imprimante 3D acasă ori 
la birou, putând astfel să „imprime” o gamă variată de 
obiecte.106 Imprimantele 3D care vor fi deţinute de 
municipalitate le vor permite oamenilor să imprime 
lucrurile de care au nevoie folosind şabloane digitale 
online cu sursă deschisă.107 Până în momentul de faţă, 
unele dintre cele mai utile obiecte obţinute prin 
imprimarea 3D sunt cele întrebuințate în medicină. 
Imprimarea peroneului este acum un lucru destul de 
obişnuit, 108 iar o trahee poate fi înlocuită cu una 
personalizată, obţinută printr-o imprimare care durează 

numai 15 minute.109 Chirurgii au imprimat stenturi, 
proteze, chiar şi fragmente - realizate la comandă - de 
craniu omenesc.110 Cercetătorii de la Universitatea 
Cornell au imprimat o ureche de om.111 Rinichii, ficatul si 
alte organe, precum şi vasele de sânge sunt acum în 
lucru.112 Un exoschelet cu tehnologie bionică, obţinut 
prin imprimarea 3D, a redat mobilitatea persoanelor care 
nu mai puteau să meargă.113 

În afara domeniului medical, imprimantele 3D au fost 
utilizate pentru obţinerea de motorete în mărime 
naturalá114, bikini115, piese de avion116, case intregi117, 
compuşi chimici sintetici (adică medicamente) 118 si 
reproduceri ale unor sculpturi din secolul al XVI-lea119. 
Alimentele sunt un domeniu în plină dezvoltare, ciocolata, 
bomboanele, pizza, ravioli şi falafel imprimate 3D figurând 
„în meniu”.120 în cele din urmă, se preconizează că, 
pentru imprimarea 3D, vor fi utilizate diverse materiale, 
inclusiv plastic, aluminiu, ceramică, oţel inoxidabil şi aliaje 
avansate. Producţia acestor materiale se realiza, în trecut, 
într-o fabrică.121 Se lucrează de asemenea la imprimarea 
„4D” - prin care se intenţionează obţinerea unor materiale 
programate să-şi modifice în timp forma sau 
proprietatile.122 

IMERSIVA 

Omenirea, scria T.S. Eliot, ,nu poate suporta prea 
mult realitatea”. În viitor, nici nu vom fi nevoiţi să o facem. 
Ca o consecinţă a progreselor înregistrate în realitatea 
virtuală şi în cea augmentată, tehnologia va deveni mult 
mai imersivă. 

La mijlocul secolului al XX-lea, calculatorul era 
ditamai „încăperea”, iar dacă doream să lucrăm la el, 
trebuia să „păşim în interiorul” său. Programarea însemna, 
adesea, „utilizarea unei surubelnite".123 Mai târziu, 
„desktopul” a devenit interfaţa principală dintre oameni şi 
calculatoare, informaţia de pe un ecran putând fi 
manipulată cu ajutorul tastaturii, iar mai apoi, al unui 
mouse.124 Aşa cum remarcam înainte, ne aflăm în era 

,plácutelor de sticlă”.125 

,Realitatea augmentatá" (numità si RA) apare atunci 
când experiența senzorială a lumii materiale este 
îmbunătăţită cu ajutorul unui imput generat de calculator, 
cum ar fi sunet, grafică sau video. Ochelarii inteligenţi, 
aflaţi încă în fază embrionară, îi permit celui care îi poartă 
să vadă imagini digitale suprapuse lumii materiale. Aceştia 
ar putea să ne arate drumul spre parc sau să ne dea 
instrucţiuni privind asamblarea unui dulap nou. Ar putea 
să identifice o pasăre sălbatică sau o floare. Ar putea chiar 
să ofere informaţii despre persoana cu care stă de vorbă 
cel care îi poartă - un fapt util pentru politicieni, care ar 
trebui să ţină minte mii de chipuri şi de nume. 

În domeniul RA auditive, Google a realizat deja un 
model de căşti despre care se spune că pot să traducă 
aproape instantaneu propoziţii rostite în patruzeci de 
limbi.126 Cea mai cunoscută aplicaţie de RA este Lenses, 
realizată de Snapchat, care le permite pasionatilor de 
selfie să-şi editeze autoportretele prin adăugarea de 
animaţie şi filtre. 

O altă aplicaţie remarcabilă (deşi uşor demodată) 
este jocul Pokemon Go. Acesta rulează pe smartphone şi 
suprapune lumii reale nişte animálute fantastice pe care 
utilizatorul poate să le prindă şi să le dreseze. La Pokemon 
Go, victoria nu se obţine stând tolănit în faţa unui terminal 
digital; jucătorul trebuie să caute gloria în lumea reală, 
materială. Într-un incident nefericit, un Koffing (un 
animăluţ sferic, plin cu gaze toxice) a fost găsit ratacind 
prin Muzeul Holocaustului din Washington, DC.127 Jocul a 
stârnit câteva reacţii nejustificat de vehemente, clericii 
sauditi declarându-l „neislamic”, iar un conducător cazac 
afirmând cá „miroase a satanism'.128  Protestatarii 
prodemocratie au folosit Pokémon Go ca pretext pentru 
organizarea unor mitinguri ilegale în Hong Kong, unde, 
altfel, reuniunile publice trebuie anunţate şi autorizate.129 
Hologramele sunt o altă formă de RA. Un rapper 
controversat, aflat în California, a „susţinut un spectacol” 

în statul Indiana prin intermediul hologramei sale. 
(Concertul a fost oprit.) Protestatarii din Spania au 
organizat un protest holografic virtual într-un loc public în 
care le fusese interzis să se adune.130 

Cu timpul, o realitate augmentată mai avansată va 
face aproape imposibilă încercarea de a deosebi realul de 
virtual, chiar şi atunci când ambele sunt experimentate 
simultan. Misterioasa firma Magicleap lucrează la o 
„tehnologie 3D miniaturală, care poate să transmită 
imagini pe retină” şi care „combină lumea reală cu cea 
imaginară ”.131 

Şi mai impresionantă este apariţia realităţii virtuale 
(N). Atunci când îţi pui căştile N, experimentezi o lume 
tridimensională foarte animată. Controlerele tactile iti 
permit să foloseşti si mâinile.132 Costumul „haptic” iti 
oferă feedback senzorial prin intermediul unor motoraşe 
vibratoare care acoperă tot corpul - că doar nu vrei să fii 
înjunghiat sau împuşcat cu adevărat. 133 Cand te afli in 
interiorul N, poţi să vezi, să simţi, să explorezi şi să 
interactionezi cu o nouă dimensiune a existenţei. În vreme 
ce tehnologiile RA funcţionează în lumea reală, 
tehnologiile N creează o cu totul altă lume. Marile 
companii de tehnologie, printre care Facebook (Oculus 
Rift), Microsoft (Hololens), Samsung (GearvR), Google 
(Daydream) şi Playstation (PlaystationvR), sunt deja într-o 
concurenţă acerbă pentru crearea celui mai bun 
echipament de N. 

Realitatea virtuală pare extraordinar de reală. După 
câteva momente de acomodare, de împotrivire chiar, 
simţurile utilizatorilor încep să se adapteze la noul univers 
din jurul lor. Odată cu trecerea timpului, neîncrederea 
slăbeşte, iar amintirea senzorială a lumii „reale” drept 
ceva separat de propria fiinţă începe să dispară. Pot să 
afirm din proprie experienţă că până şi un simplu joc cu 
întreceri de maşini poate să stârnească senzaţii reale de 
euforie şi teamă. Când încercam unul dintre primele jocuri 
de curse apărute, „maşina” mea a ieşit de pe pistă şi s-a 

izbit de un obstacol din oţel. Pe moment, am crezut că o să 
mor. (Puteţi să mă credeţi sau nu, nu mi s-a perindat prin 
faţa ochilor întreaga viaţă. De fapt, întregul episod a fost 
mai puţin dramatic decât m-aş fi aşteptat.) Reporterii au 
vorbit despre cum este să fii agresat sexual în N: chiar 
dacă pipăirea nu este „reală” în sens fizic, ea poate să 
provoace senzaţii persistente de soc şi încălcare a 
intimităţii. 134 

Cu toate că, în prezent, se concentrează mai mult pe 
jocuri, la un moment dat, realitatea virtuală va fi utilizată 
pentru a crea o mulţime de experienţe autentice. Angajaţii 
vor participa la şedinţe virtuale, cumpărătorii vor merge în 
supermarketuri virtuale, pasionatii de sport vor frecventa 
stadioane virtuale, artiştii vor crea în studiouri virtuale, 
filosofii vor ţine discursuri în cafenele virtuale, istoricii vor 
hoinări pe câmpuri de luptă virtuale, celebrităţile îşi vor 
petrece timpul în baruri virtuale, iar ,clientii" vor căuta 
bordeluri virtuale. Important este că, în fiecare caz, 
experienţa nu va fi limitată de constrângerile lumii „reale” 
- N poate să genereze lumi cu totul noi, în care nu se 
aplică regulile obişnuite (fie acestea legi, norme morale 
sau chiar legi ale fizicii). Imaginati-và că sunteţi, în N, un 
astronaut care se luptă pe viaţă şi pe moarte cu o navă 
extraterestră, o antilop care aleargă prin Parcul 
Serengeti sau un calmar care înoată în adâncurile 
oceanului. Nu este vorba despre transformarea realului în 
virtual, ci despre a face ca virtualul să pară real. In cele 
din urmă, am putea ajunge să trăim într-o realitate mixtă, 
în care realitatea virtuală şi cea augmentată să fie atât de 
avansate, încât lumea digitală şi cea materială să devină 
imposibil de distins. Intr-o astfel de lume, va fi greu, şi 
poate inutil, să ne dăm seama unde începe şi unde ia 
sfârşit „tehnologia”. 

Capitolul 3 

O SOCIETATE TOT MAI CUANTIFICATÁ 

„Prima regulă si cea mai importantă este să consideri 
faptele sociale ca lucruri. |...] A trata fenomenele drept 

lucruri inseamná a le trata in calitate de data, care 
constituie punctul de plecare al stiintei."'? 

Emile Durkheim, Regulile metodei sociologice (1895) 

A 

În lumea vieţii digitale, activitatea socială va fi 
observată şi înregistrată din ce în ce mai mult sub formă 
de date, care vor fi apoi selectate, stocate şi prelucrate cu 
ajutorul sistemelor digitale. O parte tot mai mare a 
acţiunilor, afirmațiilor, mişcărilor, relaţiilor, sentimentelor 
şi convingerilor noastre va lăsa o amprentă digitală 
permanentă sau semipermanentă. Pe lângă înregistrarea 
vieţii oamenilor, se vor culege date despre natură, despre 
activitatea diverselor aparate şi despre mediul construit. 
Toate acestea vor fi, la rândul lor, utilizate în scopuri 
comerciale, la instruirea sistemelor de învăţare automată 
şi la anticiparea şi controlul comportamentului uman. 
Aceasta este societatea tot mai cuantificată. 

În secolul al XXI-lea s-a produs o creştere uriaşă a 
cantităţii de date generate şi prelucrate de oameni şi 
calculatoare. Se preconizează că, în anul 2020, în lume va 
exista un volum de date de cel puţin 4 * 1022 de byti - 
echivalentul a peste trei milioane de cárti pentru fiecare 
persoană în viatá.1 În acel moment, ar trebui ca noi să 
producem, la fiecare două ore, aceeaşi cantitate de 
informaţie pe care au produs-o oamenii de la începuturile 
civilizaţiei şi până în anul 2003.2 Deja creăm, la fiecare 
zece minute, cât primele zece mii de generaţii la un loc.3 
Asemenea puterii de procesare a calculatoarelor, viteza cu 
care producem informaţii este de aşteptat să-şi continue 
creşterea exponentiala.4 

Dar ce sunt datele şi de unde vin ele? 

În Big Data (2013), Viktor Mayer-Schónberger şi 
Kenneth Cukier arată cá datele sunt „o descriere a unui 
lucru care permite înregistrarea, analiza şi reorganizarea 
lui”. Procesul de transformare a unui fenomen în date a 

fost denumit  „dataficare” 5. Am  ,dataficat şi am 
digitalizat (am transformat in cod binar care poate fi citit 
de calculatoare) o mare parte a activitàtilor noastre. Nu 
mai departe de anul 2000, doar circa sfert din totalul 
informaţiilor stocate erau în formă digitală. In prezent, 
ponderea depăşeşte 98%.6 Patru factori au făcut posibil 
acest lucru. În primul rând, se strâng mult mai multe date 
pentru că tot mai multe activităţi sociale se desfăşoară cu 
ajutorul sistemelor şi platformelor digitale. In al doilea 
rând, în ultimii 50 de ani, costul stocării digitale s-a 
injumátátit, cu aproximaţie, la fiecare doi ani, densitatea 
crescând însă „de 50 de milioane de ori".7 în al treilea 
rând, creşterea extraordinară a puterii de calcul ne-a oferit 
posibilitatea să prelucrăm ceea ce stocăm. În al patrulea 
rând, informaţiile digitale au un cost marginal de 
reproducere aproape nul - ele pot fi multiplicate foarte 
ieftin de milioane de ori. Toti aceşti factori explică de ce 
tranziţia de la un sistem informaţional bazat pe imprimare 
la unul digital a avut ca rezultat o asemenea explozie a 
datelor. 

Mayer-Schónberger si Cukier compară evoluţiile 
actuale cu ultima ,revolutie a informatiilor" - inventarea 
tiparului de Johannes Gutenberg cu aproape 600 de ani in 
urmă. În primii 50 de ani care au urmat invenţiei sale, au 
fost tipărite peste opt milioane de cărţi. Această schimbare 
a fost considerată ,,revolutionara” de către istoricul 
Elizabeth Eisenstein pentru că, după toate probabilitățile, 
datorită ei au fost tipărite mai multe cărţi într-o jumătate 
de secol decât fuseseră scrise de mână, de către „toţi 
scribii din Europa”, în ultimii 1 200 de ani.8 Cu toate 
acestea, dacă a fost nevoie de 50 şi ceva de ani pentru ca 
volumul de date existent pe vremea lui Gutenberg să se 
dubleze, ganditi-va că acelaşi lucru se realizează in 
prezent cam la fiecare doi ani.9 

Multe informaţii provin de la oameni. Uneori le 
creăm în mod intenţionat, ca atunci când folosim diverse 
aparate pentru a înregistra ceva şi pentru a comunica. În 

fiecare zi, trimitem in jur de 269 de miliarde de e- 
mailuri10 (in medie, circa 36 de persoană), incárcám 350 
de milioane de fotografii pe Facebook si punem 500 de 
milioane de postári pe Twitter.11 Chiar si atunci cánd nu 
par foarte bogate in date, aceste acte de comunicare pot 
sá surprindá viata interioará a oamenilor intr-un mod care 
înainte era cu neputinţă. Chiar si un lucru atât de 
neînsemnat ca o postare pe Twitter, limitată initial la 140 
de caractere, este extraordinar de bogat in informatii. El 
include 33 de itemi de metadate (,informatii despre 
informaţii”), care, in ansamblu, pot fi extrem de revelatori: 

Analiza, pe o perioadă de doi ani, a 509 milioane de 
postári realizate pe Twitter de un numár de 2, 4 milioane 
de persoane din 84 de tàri a arátat existenta unor tipare 
zilnice şi săptămânale asemănătoare cu privire la starea de 
spirit a oamenilor din diverse ţări de pe glob - lucru care 
nu putuse fi observat înainte. Stările de spirit au fost 
dataficate.12 

Lăsând la o parte platformele de socializare, unele 
persoane aleg să monitorizeze datele transmise de corpul 
lor - în general, din considerente medicale şi pentru a se 
simţi bine, iar uneori din pur amuzament sau din 
curiozitate. Pentru un grup mic de persoane, fenomenul de 
sousveillance nu se limitează la puls şi ritmul respirației. 
Există planuri pentru realizarea unor Jife-log-uri detaliate, 
care vor crea un jurnal digital unic ce va cuprinde toate 
experienţele unei persoane [...], o înregistrare continuă si 
analizabilă a trecutului, care contine fiecare acţiune, 
fiecare eveniment, fiecare conversaţie, fiecare loc vizitat, 
fiecare expresie materială a vieţii unei persoane, precum şi 
stările fiziologice ale organismului acesteia şi condiţiile 
exterioare (cum ar fi orientare, temperatură, nivel de 
poluare).13 

Nu mai este nevoie să spunem că multe dintre aceste 
date sunt transmise şi celor care produc respectivele 
aparate. Dacă optăm pentru acest lucru, felul în care 
funcţionează organismul uman va putea fi „datificat”, 

ajungându-se până la informaţiile cuprinse in ADN. A fost 
nevoie de „un deceniu de muncă intensă” pentru 
decodarea genomului uman în anul 2003. În prezent, 
acelaşi lucru se poate face într-o singură zi.14 

Chiar şi atunci când nu creăm sau nu adunăm în mod 
conştient date, lăsăm în urma noastră date doar prin faptul 
că ne trăim viata.15 Dâra de reziduuri digitale pe care o 
lăsăm în urmă este discret „aspirată” de aparatele pe care 
le avem asupra noastră sau în jurul nostru. Unele, precum 
fişele fiscale şi desfăşurătorul apelurilor telefonice, sunt 
destul de banale. Altele prezintă un interes mai mare, cum 
ar fi aplicaţiile de smartphone care folosesc GPS-ul ca să 
ne urmărească şi să ne localizeze chiar şi atunci când locul 
în care ne aflăm nu are nimic de-a face cu aplicaţia 
respectivă. După Marc Goodman, 80% dintre aplicaţiile de 
pe Android se comportă în acest fel.16 în anul 2012, 
cercetătorii au reuşit să utilizeze un sistem inteligent de 
telefonie celulară (un alt mod de localizare, pe lângă GPS) 
pentru a anticipa, cu o aproximaţie de 20 m, locul în care 
se va afla o persoană peste 24 de ore.17 Circa 82% dintre 
aplicaţii urmăresc ce faceţi când sunteţi on-line.18 

În fiecare secundă, facem pe Google peste 60.000 de 
căutări - peste 3, 5 miliarde în fiecare zi.19 Fiecare dintre 
ele, alături de ceea ce Google cunoaşte deja despre 
identitatea utilizatorului, este introdusă în stocul tot mai 
mare de informaţii al Google. Dacă toate datele prelucrate 
într-o singură zi de Google ar fi tipărite în cărţi, iar acestea 
ar fi aşezate una peste alta, stiva ar depăşi în prezent 
jumătatea distanţei dintre Pământ şi Lună. 

Iar aici vorbim despre o singură zi.20 Si Facebook 
deţine un volum remarcabil de informaţii despre fiecare 
dintre utilizatorii săi. Atunci când austriacul Max Schrems, 
care militează pentru confidentialitatea datelor şi a utilizat 
sporadic Facebook pe o perioadă de trei ani, a cerut să 
vadă informaţiile personale pe care le stocase Facebook 
despre el, a primit un CD cu un document de 1 222 de 
pagini care cuprindea inclusiv numerele de telefon si 

adresele de e-mail ale prietenilor si membrilor familiei 
sale, aparatele pe care le folosise pentru a se conecta, 
evenimentele la care fusese invitat, numele „prietenilor” si 
ale foştilor „prieteni”, precum şi o arhivă a mesajelor 
private - inclusiv cele pe care credea că le ştersese. Chiar 
şi acest document era, probabil, incomplet: în el nu 
figurau, de exemplu, datele de recunoaştere facială şi 
informaţiile despre utilizarea site-ului propriu.21 Domnul 
Schrems era numai unul dintre cei (atunci aproximativ, 
acum peste) două miliarde de utilizatori activi, cu ajutorul 
cărora Facebook a realizat un profil extraordinar de 
detaliat al vieţii oamenilor. 

În fine, datele sunt generate din ce în ce mai mult de 
calculatoare. Unele sunt adevăraţi coloşi care produc 
cantităţi uriaşe de date. Atunci când face acest lucru, 
Large Hadron Collider de la CERN generează un volum de 
date de 40 de terabyti pe secundă.22 în primele săptămâni 
de funcţionare din anul 2000, telescopul Sloan Digital Sky 
Survey a cules mai multe date decât s-au cules până atunci 
în toată istoria astronomiei.23 în viitor, cei mai mari 
furnizori de date vor fi dispozitivele omniprezente în viaţa 
omului şi răspândite pe întreaga planetă. Automobilele de 
gamă medie conţin deja o multitudine de microprocesoare 
şi senzori care le permit constructorilor să obţină 
informaţii despre funcţionarea acestora atunci când li se 
face revizia tehnică.24 Ponderea informaţiilor obţinute în 
întreaga lume de la senzorii autovehiculelor a fost de 11% 
în anul 2005; în 2020, se preconizează că aceasta va 
ajunge la 42%.25 

Expertii în ştiinţa datelor s-au luptat întotdeauna cu 
problema transformării datelor brute în informații (prin 
curăţarea, prelucrarea şi organizarea lor) şi apoi în 
cunoştinţe (prin analiza şi interpretarea lor).26 Apariţia 
big data” a presupus câteva inovaţii tehnologice. Asa cum 


13 Date păstrate şi prelucrate într-un volum foarte mare, cu ajutorul 
unor mijloace de stocare mai ieftine, al unor metode de procesare mai 
rapide şi al unor algoritmi mai performanti (n. tr.). 


arată Mayer-Schónberger si Cukier, avantajul analizei unei 
mari cantităţi de date despre un anumit subiect în locul 
utilizării unui mic eşantion reprezentativ a depins de 
disponibilitatea experţilor de a accepta „dezordinea 
datelor din lumea reală” şi de a nu încerca să obţină date 
precise.27 în anii 1990, în tentativa de a automatiza 
traducerea pe baza transcrierilor de înaltă calitate ale 
stenogramelor parlamentului canadian pe o perioadă de 
zece ani, IBM a lansat Candide. În 2006, când a început să- 
şi dezvolte programul de traducere, Google a optat pentru 
o abordare diferită, strângând mult mai multe documente 
de pe internet. Baza de date culese de-a valma, 
aproximativ 95 de miliarde de propoziţii în limba engleză, 
inclusiv traduceri de calitate slabă sau medie, a depăşit cu 
mult stocul Candide de trei milioane de propoziţii bine 
traduse în limba engleză. Nu înseamnă că algoritmul iniţial 
folosit de Google era mai bun. Ceea ce făcea diferenţa era 
faptul că baza de date nefiltrate, imperfecte era de zeci de 
mii de ori mai mare decât cea pe care o poseda Candide. 
Abordarea adoptată de Google, care s-a dovedit a fi mult 
mai eficientă, era aceea de a trata limbajul ca „date 
dezordonate cu ajutorul cărora se evaluau 
probabilitátile".28 

Datele sunt valoroase si, cu cát sunt culese mai multe 
dintr-un singur loc, cu atât valoarea lor creşte. Când facem 
o căutare pe internet, de exemplu, conţinutul fiecărei 
căutări în sine are o valoare infinitezimală, însă când sunt 
agregate, căutările oferă o perspectivă cuprinzătoare 
asupra gândurilor, convingerilor, preocupărilor, stării de 
sănătate, activităţilor comerciale, gusturilor muzicale, 
preferințelor sexuale şi altor aspecte din viata celor care 
efectuează căutările. Oferim informaţii personale in 
schimbul unor servicii gratuite - ceea ce eu numesc, în 
capitolul 18, afacerea datelor. Valoarea comercială a 
Facebook constă în special în informaţiile pe care acesta le 
culege de la utilizatorii săi şi care pot fi utilizate în diverse 
scopuri, de la reclamele orientate spre o anumită categorie 

de persoane până la construirea sistemelor de 
recunoaştere facială. În 2012, când acţiunile Facebook au 
început să fie cotate la bursă, profilul fiecărei persoane era 
estimat de companie la o valoare de 100 $.29 Este de 
notorietate faptul că, atunci când vânzările au înregistrat o 
creştere după ce recomandările de lectură au început să 
fie făcute de algoritmi, nu de oameni, Amazon şi-a 
concediat toti recenzentii. De aceea, datele au fost numite 
„materia primă a comerţului”, „factor de producţie” şi 
„noul cárbune".30 Goana dupa date care a urmat a născut 
o industrie de multe miliarde de dolari, „care nu face nimic 
altceva decât să cumpere şi să vândă datele personale pe 
care le furnizăm on-line".31 

Nu numai companiile sunt interesate de big data, ci 
şi guvernele - de la autorităţile municipale care 
proiectează oraşe inteligente până la administratiile 
centrale care le utilizează pentru a urmări îndeplinirea de 
către cetăţeni a obligaţiilor legale. De exemplu, autorităţile 
fiscale britanice folosesc un sistem de depistare a 
fraudelor care dispune de mai multe informaţii decât 
Biblioteca Britanică (unde se află exemplare ale tuturor 
cărţilor publicate vreodată în Marea Britanie).32 De 
asemenea, este din ce în ce mai evident faptul că 
guvernele folosesc datele personale în scopul 
supravegherii globale. Două baze de date interne ale 
Agenţiei de Securitate Naţională a SUA (NSA), cu numele 
de cod HAPPYFOOT şi FASCIA, conţin informaţii detaliate 
despre poziţia dispozitivelor electronice din întreaga 
lume.33 

O societate tot mai cuantificată este o societate care 
poate fi studiată şi analizată din ce în ce mai uşor de către 
cei care controlează diverse aparate electronice. Pe 
măsură ce activitatea socială este înregistrată din ce în ce 
mai mult sub forma datelor, sisteme dotate cu o 
excepţională putere de calcul vor putea să alcătuiască 
hărţi digitale din ce în ce mai fidele ale vieţii oamenilor - 
hărţi imense, incredibil de detaliate, actualizate în timp 

real. Aceste diagrame, bazate pe informatii extrase din 
lumea realá, dar oglindind-o cu fidelitate, vor fi de 
nepretuit nu numai pentru cei care doresc să ne vândă 
diverse lucruri, ci si pentru cei care caută să înţeleagă si 
să influenţeze existenţa noastră colectivă. Iar atunci cand 
autorităţile politice folosesc datele nu numai pentru 
studierea sau influențarea comportamentului uman, ci şi 
pentru a prevedea ceea ce urmează să se întâmple chiar 
înainte ca noi să ştim acest lucru - indiferent că este vorba 
despre un infractor care va recidiva sau despre un bolnav 
care va muri - implicaţiile sunt profunde. Aşa cum am 
arătat în introducere, întotdeauna a existat o legătură 
strânsă între informaţii şi control. Într-o societate tot mai 
cuantificată, această legătură capătă o importanţă şi mai 
mare. 

FĂRĂ CALE DE ÎNTOARCERE? 

Viitorul descris în ultimele trei capitole nu este 
inevitabil. Cel puţin teoretic, am putea să stopăm procesul 
de inovare aflat în plină desfăşurare, astfel încât lumea 
vieţii digitale să nu se nască niciodată. Numai că acest 
lucru este putin probabil. Inovația este determinată de 
persoane influente şi de dorinţele comune ale oamenilor - 
de prosperitate, securitate, siguranţă, comoditate, confort 
şi interconectare - toate fiind cultivate de un sistem de 
piaţă menit să provoace şi să satisfacă aceste dorinţe. 
După părerea mea, politica viitorului se va desfăşura în 
mare măsură în parametrii lumii vieţii digitale create de 
aceste tehnologii noi, dezbaterile concentrându-se asupra 
modului în care ar trebui utilizate, deţinute, controlate şi 
distribuite ele, iar nu asupra posibilităţii de a obliga duhul 
să intre înapoi în lampă. În capitolul 4, vom vedea cum 
putem să analizăm lucid şi critic semnificaţia acestui 
aspect pentru politică. 

Capitolul 4 

CAPACITATEA DE A GÂNDI CA UN TEORETICIAN 

„Pentru a înţelege lumea de astăzi, folosim un limbaj 
zămislit pentru lumea de ieri. Iar viata din trecut ni se pare 

că răspunde mai bine naturii noastre, pentru singurul 
motiv că ea reflectă mai bine limbajul nostru”. Antoine de 
Saint-Exupery, Du vent, du sable et des étoiles (1939) 

În trecut, progresele din domeniile ştiinţei şi 
tehnologiei îi ajutau pe oameni să descopere o parte dintre 
tainele lumii. Max Weber, scriind la începutul secolului al 
XX-lea, a identificat trăsătura principală a modernităţii ca 
Entzauberung, care se traduce prin dezfermecare sau 
dezvrăjire. Acesta a fost procesul prin care magia şi 
superstitia au fost înlocuite de observaţia raţională ca 
mijloc predilect de explicare a tainelor vieţii. Generaţia 
actuală ar putea fi prima care să experimenteze efectul 
opus, de refermecare a lumii. Odată cu trecerea timpului, 
vom fi înconjurați tot mai mult de tehnologii de o 
extraordinară putere, subtilitate şi complexitate - iar pe 
cele mai multe abia dacă vom reuşi să le înţelegem, cu atât 
mai puţin să le controlăm. „Orice tehnologie suficient de 
avansată”, afirmă Arthur C. Clarke, „nu mai poate fi 
deosebită de magie”. 1 Dacă aşa stau lucrurile, atunci 
lumea vieţii digitale ne rezervă un spectacol de magie cum 
nu am mai văzut niciodată. 

Până acum, nu a trebuit să convietuim cu sisteme 
neumane de o excepţională putere şi autonomie. Nu am 
trăit niciodată într-o lume în care tehnologia este perfect 
integrată în structura vieţii sociale - răspândită, conectivă, 
sensibilă, constitutivă şi imersivă în acelaşi timp. Nu ştim 
cum este ca o mare parte a vieţii noastre să fie 
înregistrată, urmărită şi analizată. Pe măsură ce ne 
continuăm călătoria în lumea vieţii digitale, principalul 
pericol este să pierdem legătura cu intuiţiile noastre 
politice şi morale, nemaidorind sau nemaifiind pregătiţi să 
gândim critic despre schimbări pe care ajungem să le 
considerăm ca fiind de la sine înţelese. În acest capitol 
vom analiza instrumentele intelectuale care ne vor ajuta să 
prevenim acest lucru. 

Vom începe chiar cu noţiunea de politică, încercând 
să găsim o definiţie potrivită pentru secolul al XXI-lea. Ne 

vom referi apoi la conceptele politice in general - acele 
componente fundamentale care definesc si structurează 
modul in care gándim despre politicá. Apoi vom arunca o 
privire asupra teoriei politice, o disciplină care se ocupă cu 
dezvoltarea si analiza unor asemenea concepte. In final, ne 
vom opri asupra unui nou şi curajos demers din cadrul 
acestei discipline, dedicat înţelegerii viitorului ideilor 
politice. Politica, limbajul şi timpul: acestea sunt temele 
capitolului de fata.2 La finalul sáu, vom fi pregătiţi pentru 
analiza din partea a doua a cărţii. 

CE ESTE POLITICA? 

S-ar putea să và bucurati să aflaţi cà nu există o 
definiţie fundamental corectă sau greşită a „politicii. 
Asemenea tuturor conceptelor, ea este un construct al 
minţii omeneşti, inventat pentru a descrie fenomenele care 
se petrec în lume. Nicio activitate nu este etichetată a 
priori drept  „politică” sau  ,nepoliticà".3 Fiecare 
comunitate lingvistică - adică fiecare grup de persoane 
care are aceleaşi aşteptări cu privire la utilizarea 
limbajului - este liberă să declare că anumite lucruri sunt 
politice, iar altele nu. 

Majoritatea oamenilor au o idee generală despre 
ceea ce cred ei că ar fi politica: de ce şi cum convietuim, 
modalitátile in care ne organizám si asa mai departe. 
Putem fi insá si mai expliciti. Pentru unii, politica este 
sinonimă cu guvernarea: procesul în virtutea căruia 
legiuitorii decid asupra obiectivelor comune ale societăţii 
şi elaborează legi şi măsuri în aşa fel încât acestea să 
poată fi realizate. Din această perspectivă, politica este 
ceva ce are loc în parlamente, clădiri guvernamentale şi 
primării, sub controlul politicienilor şi al funcţionarilor 
publici. Cetăţeanul obişnuit poate să participe la politică 
(înţeleasă în acest fel) într-o măsură mai mare sau mai 
mică, prin vot sau activism, în funcţie de natura statului şi 
de înclinațiile respectivului cetăţean. 

Într-o altă perspectivă, politica se întâlneşte aproape 
pretutindeni, 4 nu numai în domeniul public, ci şi în cel 

privat: intre prieteni si colegi, intre membrii familiei, in 
cluburi, echipe si institutii religioase, in guvern, dar si in 
artă, arhitectură, ştiinţă, literatură, fiind înglobată chiar in 
limbaj. Politica este prezentă oriunde există cooperare, 
conflict sau control, oriunde este posibil ca o anumită 
relaţie socială să fie rânduită într-un mod diferit, de la 
politica la locul de muncă până la politica sexuală. Din 
acest punct de vedere, politica nu poate fi evitată sau 
ignorată. 

Politica aşadar poate fi înţeleasă în sens restrâns sau 
în sens larg, între aceste două interpretări existând o 
multitudine de perspective. În cadrul fiecăreia va exista 
întotdeauna un şir întreg de perspective secundare 
contestate cu vehementá. Unii se întreabă, de exemplu, 
dacă dictatura poate fi considerată sistem politic. Unii 
specialişti simt de părere că reconcilierea intereselor 
diferite prin intermediul instituţiilor politice (precum 
parlamentele sau congresele) este însăşi esenţa politicii. O 
persoană care cârmuieşte cu brutalitate, în interes propriu 
nu este numai sinonimă cu un sistem politic dăunător; de 
fapt, în acest caz, nici nu există un sistem politic.5 Alţii nu 
sunt de acord, susţinând că această perspectivă acordă pe 
nedrept mai multă importanţă unei anumite concepții 
despre politică - celei liberale - în detrimentul celorlalte, 
inclusiv al celei dictatoriale, care poate fi considerată în 
egală măsură o concepţie politică. Un alt aspect nelămurit 
este următorul: dacă războiul face parte din politică sau 
este distinct de aceasta. Generalul prusac Carl von 
Clausewitz este celebru pentru opinia sa potrivit căreia 
războiul este „o continuare a politicii prin alte mijloace”, 
deşi intelectuali ca sir Bernard Crick şi Hannah Arendt 
susţin că războiul reprezintă o disfunctionalitate a politicii, 
nu politică în sine.6 

Probabil că vă luaţi deja cu mâinile de cap de 
disperare. Cum să mai înţeleagă cineva ceva din viitorul 
politicii dacă nu reuşim nici măcar să ne punem de acord 
cu privire la ce este politica? Vestea bună, aşa cum am 

arătat mai înainte, este cà nu există un răspuns 
fundamental corect sau greşit. Vestea proastă este că are 
totuşi importanţă - mare importanţă - ce definiţie hotărâm 
să adoptăm. Asta, pentru că o definiţie prea restrânsă 
poată să excludă, în mod greşit, anumite subiecte din 
agenda politică. Un exemplu clasic se referă la modul de 
tratare a diferenţelor sociale şi culturale dintre sexe şi a 
sexualităţii. Aşa cum susţine Judith Squires, o concepţie 
îngustă asupra politicii văzute ca mod de guvernare 
exclude prin definiţie, din discursul politic, sfera privată a 
vieţii casnice şi a sexualitatii.7 Este un aspect important 
pentru cá, asa cum stie oricine a condus o sedintà, modul 
cel mai sigur de a te opune realizării sau schimbării unui 
lucru este să nu treci acel lucru pe ordinea de zi.8 O 
definiţie a politicii care se referă numai la instituţiile 
oficiale ale guvernului face ca problema violenţei 
bărbaţilor asupra femeilor să nu ajungă să fie nici măcar 
discutată vreodată. Aceasta dă naştere unui discurs politic 
care nu este numai incomplet, ci şi vătămător. Este ceea ce 
a fost numit - tineti-và bine! - „politica politicii".9 

Unii s-ar putea întreba însă: de ce este greşit să 
spunem că violenţa dintre sexe ar trebui să fie luată în 
discuţie, dar nu ar trebui să facă parte din dezbaterea 
politică? Dacă oamenii de ştiinţă nu ar trebui să se 
frământe intrebandu-se dacă o anumită descoperire poate 
să fie considerată un progres în biologie, chimie sau 
medicină, de ce ar trebui să conteze dacă un lucru este 
considerat sau nu este considerat „politic? 

Există cel puţin două răspunsuri la aceste întrebări. 
Primul ar fi că discursul politic este strâns legat de puterea 
politică: dacă un anumit subiect face parte din dezbaterea 
politică actuală, fiind pe buzele tuturor politicienilor, 
comentatorilor, profesorilor, lobbriştilor şi activiştilor, 
probabil că are mai mult impact decât unul care este 
strecurat într-o conversaţie separată. Al doilea răspuns, 
care are legătură cu primul, este că politica are însuşirea 
specială de a fi o activitate serioasă şi plină de importanţă. 

Da, politica poate fi meschină, murdară, págubitoare, iar 
discursul politic este adesea superficial şi primitiv. Dar a 
spune că ceva reprezintă o problemă politică înseamnă, 
implicit, a spune că aceea este o problemă importantă, de 
însemnătate pentru ansamblul comunităţii. Activiştii sunt 
conştienţi de acest lucru. De aceea, mişcarea de 
emancipare a femeilor din anii 1970 a luptat cu atâta 
îndârjire pentru a convinge lumea nu numai că viaţa 
personală este relevantă sau că viaţa personală este 
importantă, ci şi că viața personală are caracter politic. 
Acesta este, în parte, motivul pentru care, împrumutând 
expresia respectivă, afirm în acest moment că digitalul are 
caracter politic. 

Modul în care alegem să definim politica va influenţa 
capacitatea noastră de a concepe într-o manieră incisivă 
politica în lumea vieţii digitale. Există riscul ca, adoptând 
definiţii rigide sau învechite cele politicii, să devenim orbi 
la fenomene care nu s-ar încadra în vechea definiţie, dar 
care sunt, în mod evident, de natură politică. De exemplu, 
potrivit unei concepţii răspândite printre specialişti, ceea 
ce face ca politica să fie cu adevărat o activitate specifică 
este ideea folosirii forței de către stat.10 Conform acestei 
perspective, statul se deosebeşte de alte forme de 
asociere, cum ar fi un club de golf, prin faptul că te poate 
constrânge să-i respecţi regulile prin ameninţări (mai mult 
sau mai puţin legitime) cu forţa sau prin utilizarea efectivă 
a acesteia. Dacă nu-ți plăteşti impozitele, autorităţile 
statului te pot lipsi de libertate, incatusandu-te si 
aruncandu-te în închisoare. Dacă, în schimb, nu-ţi plátesti 
cotizaţia de membru la clubul de golf, acesta nu te poate 
închide în căsuţa băieţilor de mingi. Cu toate acestea, 
definiţia bazată pe ,,forta” a politicii porneşte de la premisa 
că oamenii se organizează numai în virtutea unor reguli 
stabilite de către stat, în virtutea amenințării cu forţa sau a 
utilizării ei. Deşi această ipoteză se poate să fi fost 
acceptată în trecut, nu se poate spune acelaşi lucru despre 
ea în viitor. Aşa cum voi arăta în partea următoare, în 

lumea vietii digitale, vom fi supusi din ce in ce mai mult 
unor noi forme de control, regulile fiind inglobate in 
tehnologia pe care o intálnim la fiecare pas. O masiná 
autonomă care nu poate să depăşească limita de viteză 
pentru că programul o împiedică să facă acest lucru 
reprezintă o constrângere cu totul diferită pentru un şofer 
în comparaţie cu o maşină care se poate deplasa cu viteza 
respectivă, dar al cărei şofer se abtine să facă acest lucru 
din cauză că ar putea fi pedepsit de stat. Acest fapt ridică 
întrebări fundamentale despre putere şi libertate - care 
sunt însăşi esenţa politicii - chiar dacă nimeni nu a fost 
obligat neapărat de către stat să facă ceva anume. 
Definiţia ,fortei" este, astfel, inadecvată pentru că exclude 
încă de la început un argument relevant. 

Eu propun o definiţie complexă şi cuprinzătoare a 
politicii, astfel încât să fim convinşi că, atunci când ne 
gândim la politica viitorului, nu avem fără să vrem o 
atitudine refractară faţă de structuri sociale fundamental 
noi, care încă nu şi-au făcut apariţia. Aceasta este 
următoarea: 

Politica se referă la viaţa colectivă a oamenilor, 
inclusiv la motivul pentru care convietuim, la felul în care 
organizăm şi închegăm viaţa noastră colectivă, precum şi 
la mijloacele cu ajutorul cărora am putea sau ar trebui să 
organizăm şi să închegăm altfel această viaţă colectivă. 

Este o definiţie care nu presupune o anumită formă 
de sistem politic. De fapt, ea pleacă de la premisa (a) că 
oamenii vor continua să trăiască într-o colectivitate, (b) că 
viaţa noastră colectivă poate fi organizată în mai multe 
moduri şi (c) că viaţa noastră colectivă poate fi închegată 
în mai multe moduri. Sunt supozitii minime, care ne permit 
să mergem mai departe fără a avea idei preconcepute. 

CONCEPTELE POLITICE 

Imaginati-và că se apropie alegerile si că urmăriţi un 
clip electoral. În el apare un politician care ţine un dispus 
de la un pupitru. Poartă un costum închis la culoare şi 
afişează un zâmbet cald. Ajunge la punctul culminant al 

discursului său: „Libertate. Dreptate. Democraţie”. La 
fiecare cuvânt, loveşte în mod ostentativ pumnul de palma 
deschisă. Mulțimea îl ovationeaza, iar el continuă, ridicând 
vocea ca să acopere aplauzele: „Ştiţi că eu asta susţin. Şi 
vă promit tuturor astăzi că, dacă îmi daţi votul, voi 
transpune aceste idealuri în realitate pentru 
dumneavoastră, pentru familiile dumneavoastră si pentru 
toţi cetățenii acestei marete naţiuni. Acesta este 
angajamentul pe care mi-l asum”. Discursul ia sfârşit, 
mulțimea izbucneste in ovatii, politicianul îi salută pe 
oameni, se trage o salvă de conferii, muzica bubuie, clipul 
se încheie, iar dumneavoastră inchideti televizorul. V-a 
câştigat politicianul susţinerea? 

Libertate, dreptate, democraţie. Primul gând al 
dumneavoastră este că ţara ar avea cu siguranţă nevoie de 
mai mult din toate acestea. După o clipă însă, incepeti să 
vă întrebaţi: dacă el militează pentru libertate, dreptate şi 
democraţie, candidata cealaltă pentru ce mai militează? 
Lipsă de libertate? Nedreptate? Tiranie? Nu poate fi atât 
de simplu. De fapt, nu afirmă şi ea că este în favoarea 
acestor lucruri? Nu cumva ideile ei de libertate, dreptate şi 
democraţie înseamnă altceva? 

Imaginati-vá în continuare cá vă aflaţi la un dineu şi 
că persoana de alături începe să vă ţină o predică despre 
opiniile sale politice. O ascultați cu politeţe, fără să spuneţi 
ceva, iar ea se înflăcărează, spunând la sfârşit, fluturând 
furculita, că, „oricum, nu are nicio importanţă ce cred eu. 
Sau ce credeţi dumneavoastră. Noi, de fapt, nici nu mai 
trăim într-o democraţie. Întreaga putere din ţara asta se 
află în mâna elitei de afaceri şi a marilor trusturi de 
presă”. În drum spre casă, vă întrebaţi dacă sunteţi de 
acord cu spusele acelei invitate. Daca, prin ,,democratie”, 
ea a înţeles sistemul oficial prin care cetăţenii unei ţări îi 
aleg pe liderii politici care vor da legi, atunci nu sunteţi de 
acord cu ea. Interesele personale pot să aibă o influenţă 
puternică asupra procesului legislativ - chiar prea 
puternică după opinia dumneavoastră - dar asta nu 

desfiinţează întregul sistem democratic. Dacă însă prin 
,democratie" a înţeles ceva mai complex, cum ar fi 
principiul general potrivit căruia fiecare persoană ar trebui 
să-şi poată exprima opinia faţă de deciziile politice care ne 
influenţează viaţa, atunci poate că avea dreptate. Ce 
speranţă mai pot avea oamenii obişnuiţi să-şi facă auzite 
părerile când cei care fac lobby diverselor corporaţii îi pot 
cumpăra pe politicieni, ducându-i în hoteluri şi staţiuni 
scumpe? Şi ce înţelegea ea prin putere? Dacă voise să 
spună că marile firme şi presa controlau efectiv ţara - 
stabilind priorităţi, elaborând reglementări şi impunându- 
le - mersese prea departe. Poate voise să spună de fapt că 
firmele, lobbriştii şi mass-media influenţează prea mult 
legile ţării. 

Putere, libertate, democratie, dreptate - sunt 
concepte politice fundamentale. Le folosim atunci când ne 
gândim la politică şi vorbim despre politică.11 Cu toate 
acestea, aşa cum se vede din cele două istorioare, fiecare 
concept poate să aibă mai multe semnificaţii. Este posibil, 
de exemplu, ca eu să definesc conceptul de libertate drept 
neamestec al guvernului, iar dumneavoastră să-l definiti 
drept capacitatea de a-ţi alege propriile obiective şi de a le 
urmări din toate puterile. Atât eu, cât şi dumneavoastră 
folosim conceptul de libertate într-un mod acceptabil. 
Niciunul dintre noi nu greşeşte. Spunem că acestea sunt 
concepții diferite despre acelaşi concept. 12 Modul în care 
folosim conceptele nu este limitat decât de faptul că 
fiecare are o anumită parte, un nucleu ireductibil, care nu 
poate fi îndepărtată fără ca acel concept să înceteze a avea 
semnificaţia pe care o are.13 Nucleul ireductibil al 
libertăţii este, fără îndoială, absența constrángerii - care a 
fost prezentá in ambele noastre definitii. Am avut opinii 
diferite numai în privinţa naturii constrângerii respective - 
amestecul guvernului sau lipsa autonomiei. 

Cine stabileşte care ar trebui să fie nucleul 
ireductibil al unui concept? Toată lumea. Sau cel puţin toţi 
cei care fac parte din aceeaşi comunitate lingvistică. 

Semnificaţia unui concept este determinată de modul în 
care acesta este folosit de ansamblul comunităţii. Nu pot 
să utilizez un cuvânt ca să spun un lucru dacă ceilalţi cred 
că el înseamnă cu totul altceva. De aceea, nu ar avea sens 
să spun că libertatea înseamnă îngheţată sau că dreptatea 
înseamnă culoarea albastră: în comunitatea mea 
lingvistică, nu ar exista destule persoane care să considere 
acceptabile aceste definiţii. Conceptele nu au definiţii 
corecte sau greşite la modul obiectiv; ceea ce contează 
este dacă o anumită definiţie este - sau ar putea deveni - 
acceptabilă „pentru un număr semnificativ” de 
utilizatori. 14 

Diferenţa dintre sensurile pe care comunităţile 
lingvistice le dau conceptelor poate fi esenţială. Atunci 
când un britanic aude cuvântul „liberal”, s-ar putea gândi 
la cineva care susţine o minimă implicare a statului în 
economie şi în societatea civilă. Un american care aude 
cuvântul „liberal” şi-ar putea imagina exact opusul - 
cineva care se aseamănă mai mult cu socialiştii şi care este 
în favoarea unui stat social mai dezvoltat. Diferenţele sunt 
şi mai evidente atunci când sunt introduse ca variabile 
timpul şi locul. Să luăm conceptul de proprietate. Pentru 
noi, proprietatea se referă în general la obiecte. Deşi par 
evidente, lucrurile nu au stat întotdeauna astfel. In 
Babilon, pe la 1776 î.Hr., proprietatea se putea referi la 
oameni, căci părinţii erau proprietarii copiilor lor. Dacă eu 
ti-as fi ucis fiica, atunci, în compensație, ar fi fost 
executată fiica mea.15 Tot astfel, în prezent, considerăm 
de la sine înţeles faptul că proprietatea poate fi cumpărată 
şi vândută. Totuşi, la început, în dreptul grec si în cel 
roman, vânzarea proprietăţii era în mare măsură interzisă 
pentru că aceasta nu aparţinea indivizilor, ci familiilor, 
inclusiv strămoşilor decedați şi urmaşilor nenáscuti.16 De 
aceea spune Platon din Atena în Legile sale: 

Nici voi, nici averea aceasta a voastră nu sunt ale 
noastre, ci ale familiei noastre întregi, atât ale strămoşilor, 
cât şi ale urmaşilor [...].17 


Există multe alte exemple. În Anglia secolului al XVII- 
lea, conceptul de revolutie, imprumutat din astronomie, 
indica restaurarea unei forme de guvernământ anterioare. 
După Revoluţia Franceză de la 1789, el a căpătat sensul 
opus, de schimbare politică bruscă şi violentă.1* Expresia 
„noile media” (new media) este utilizată pe scală largă în 
prezent pentru a face trimitere la platforme on-line 
precum Facebook, Twitter şi Reddit. Pe la începutul anilor 
1940, Curtea Supremă a SUA folosea aceeaşi expresie cu 
referire la o camionetă care transporta un megafon 
portabil.19 

De-a lungul timpului şi în diverse locuri, nu şi-au 
schimbat înţelesul numai conceptele politice. Acelaşi lucru 
s-a petrecut şi cu termeni din ştiinţă şi tehnică. Înaintea lui 
Isaac Newton, de exemplu, cuvintele forță, masă, mişcare 
şi timp nu aveau o semnificaţie ştiinţifică exactă. Newton 
le-a înzestrat cu definițiile precise care au durat veacuri la 
rând. Tot astfel, în secolul al XIX-lea, filosofii naturalişti au 
„matematizat” cuvântul energie, care, înainte, însemna 
vigoare sau intensitate, transformându-l într-un concept 
fundamental din fizică.20 în zilele noastre, calculatorul 
este un aparat care stă pe biroul dumneavoastră. În urmă 
cu o sută de ani, calculatorul era o persoană, de obicei o 
femeie, care făcea operaţii aritmetice şi realiza tabele.21 

De ce, în alt loc şi în alt timp, acelaşi concept ar 
putea însemna altceva? Pe scurt, deoarece comunităţile îşi 
adaptează limbajul la nevoile politice, sociale şi culturale 
ale timpului lor. Karl Marx observa că, „la început, 
producţia ideilor, a reprezentărilor, a conştiinţei se 
împleteşte direct cu activitatea materială şi cu legăturile 
materiale ale oamenilor".22 Ceea ce numim perspectiva 
noastră este desprins din profunzimea mediului nostru 
cultural şi social. De aceea, sociologul Karl Mannheim 
sustine, în Ideologie und Utopie (1929), ca până şi 
cunoştinţele pot fi datate în funcţie de stilul istoric, 
asemenea operelor de artă sau de arhitectură. „La drept 
vorbind”, consideră el, este incorect să spunem că 

individul gândeşte. Este mai corect să afirmăm cá el duce 
mai departe ceea ce au gândit alţii înaintea sa.23 

Potrivit unei poziţii şi mai radicale, susţinute de 
Marx, în fiecare epocă, „ideile dominante” sunt „ideile 
clasei dominante".24 Din această perspectivă, un anumit 
grup de persoane produce şi răspândeşte idei care servesc 
propriilor interese egoiste. 

Nu este nevoie să mergem atât de departe ca Marx 
sau chiar ca Mannheim pentru a constata ceea ce au 
constatat ei. Conceptele politice nu pică din cer. Fiecare 
dintre ele este zămislit şi folosit de persoane care trăiesc şi 
gândesc într-un anumit timp şi loc. Aşa cum am văzut în 
exemplele cu privire la proprietate şi revoluție, atunci când 
timpurile se schimbă, adaptăm vechile concepte pentru a 
face faţă noilor realităţi. Ideile vechi pot fi recuperate şi 
reconfigurate pentru a servi unor scopuri noi. Aşa cum veţi 
vedea în continuare, multe concepte, categorii, deosebiri, 
teorii şi argumente vechi de când lumea ne pot călăuzi (cu 
puţină atenţie) şi în viitor aşa cum au făcut-o în trecut. 

Uneori însă, o epocă se desprinde atât de categoric 
de trecut, încât este nevoie să se inventeze concepte cu 
totul noi. „In aceste vremuri atât de trepidante şi 
animate”, spunea Thomas Sprat în 1667, „oamenii fac să 
apară o mulţime de idei noi, cărora trebuie să li se dea o 
semnificaţie şi să fie diferenţiate prin expresii noi".25 în 
Era revoluţiei (1996), Eric Hobsbawm enumeră câteva 
dintre cuvintele care au fost inventate ori au căpătat 
înţelesul lor modern în scurta perioadă cuprinsă între anii 
1789 şi 1848: 

„Industrie*, „industriaş*, „fabrică*, „clasă de mijloc“, 
„capitalism* şi ,socialism". Tot aici intră „aristocrație“, 
precum şi „cale feratá*, „liberal” si „conservator* ca 
termeni politici. 


„Naţionalitate”, „om de ştiinţă” şi  „inginer', 
„proletariat” şi  ,crizá' (economică).  ,Utilitarist" şi 
„statistică”, ,sociologie" si alte câteva denumiri ale 


ştiinţelor moderne, ,jurnalism" si ,ideologie", toate sunt 

inventii sau adaptári din aceastà perioadà. La fel sunt 
„grevă” si „pauperism”.26 

Ce cuvinte s-au inventat în timpurile noastre? Din 
anul 2000, Oxford English Dictionary a acceptat cuvintele 
„internet”, ,CCTV" şi ,geek”, alături de „wiki, 
„Microchip”, ,metadata", „machine learning”, „double 
click”, „cyber”, „glitch”, „genetic engineering”, 
„transhumanism”, „text message", „upload” şi „web site”,!1 
precum şi multe altele. Alte expresii, cum ar fi „World 
Wide Web" şi „Information Superhighway”15, par a fi deja 
învechite. 

Limbajul politic este flexibil: conceptele sunt supuse 
schimbării în funcţie de utilizarea lor de către comunitatea 
lingvistică. Nu există concepte eterne, nici înţelesuri 
veşnic valabile. Asta înseamnă şi că nu putem să pornim de 
la premisa că există un adevăr politic universal valabil, 
oricât de înfricoşător ar fi acest gând. Într-o lume aflată în 
evoluţie rapidă, teoreticienii politici sunt datori să se 
întrebe în ce măsură cunoaşterea noastră actuală se 
bazează pe modul în care trăim în prezent sau pe felul în 
care trăiam înainte şi dacă aceasta ar mai avea vreun sens 
în condiţiile în care viaţa noastră s-ar schimba într-atât 
încât să devină de nerecunoscut. Culturile în care ideile 
sunt considerate eterne, când, de fapt, ele sunt specifice 
unei anumite perioade, sunt condamnate să infátiseze noul 
prin prisma vechiului. Conceptele lor, create pentru a 
explica şi a înţelege lumea, devin în schimb „cătuşe făurite 
de mintea omului” care nu servesc decât la ascunderea 
ei.27 De aceea este necesar să vedem din când în când 
dacă vocabularul nostru politic poate servi la interpretarea 
şi ordonarea lumii. 

Acesta este, în mare măsură, rolul teoriei politice. 
Este şi unul dintre scopurile acestei cărţi. 


14 Televiziune cu circuit închis, pasionat de tehnologie, wiki (site creat 
prin colaborarea utilizatorilor), microcip, metadate, învăţare automată, 
dublu clic, ciber-, eroare (a unui program informatic), inginerie genetică, 
transumanism, mesaj text (SMS), încărcare pe internet, site (n. tr.). 

15 Supermagistrală informaţională (n. tr.). 


TEORIA POLITICĂ 

,Politica" este si o disciplină de studiu. Când am scris 
această carte, m-am inspirat din ideile si metodele 
specifice unei subramuri a ei, teoria politică. (Nu ţin să fac 
deosebire între noţiunile „teorie politică”, „filosofie 
politică”, „idei politice” şi „gândire politică”. Nu există un 
consens asupra diferenţelor dintre acestea, ar fi greu de 
realizat un asemenea consens, greu de argumentat şi lipsit 
de importanţă practică.) Teoreticienii politici dezvoltă si 
studiază conceptele pe care le folosim atunci când ne 
gândim la politică şi vorbim despre politică, întrebându-se 
ce semnificaţie au ele, de unde provin şi dacă se poate 
afirma că sunt adevărate, falset corecte sau greşite. 
Conceptele politice pe care le-am trecut în revistă 
constituie esenţa teoriei politice. Următoarele pagini sunt 
dedicate înţelegerii metodelor acesteia. Ele sunt în număr 
de trei: analiza conceptuală, analiza normativă şi analiza 
contextuală. Nu fiţi îngrijoraţi dacă, la început, nu vi se vor 
părea cunoscute. Întreaga carte, nu numai acest capitol, 
este dedicată deprinderii de a gândi ca un teoretician. 

Analiza conceptuală in politică, ambiguitatea se 
întâlneşte pretutindeni - în discursuri, conversatii, 
declaraţii publice, pamflete, articole, cărţi şi bZog-uri. O 
bună parte a disputelor politice, mai ales cele de pe 
reţelele sociale, sunt dezamăgitoare pentru că participanţii 
înţeleg greşit, interpretează eronat sau nici nu se obosesc 
să afle ce doreşte de fapt să spună cealaltă persoană. Aici 
intervine analiza conceptuală. Aşa cum arată Adam Swift, 
„înainte de a ne da seama dacă suntem de acord cu cineva, 
[...] trebuie sa stim ce spune de fapt persoana 
respectivă”.28 Analiza conceptuală este încercarea de a 
înţelege ce vor oamenii să spună atunci când vorbesc 
despre politică.29 Asta înseamnă să supunem declaraţiile 
politice unei cercetări atente, identificând definițiile si 
deosebirile ca să descoperim claritatea, coerenţa şi 
simplitatea, în mediul universitar, acest lucru se face în 
cărţi şi articole. S-a scris foarte mult, de exemplu, despre 

diferitele conceptii cu privire la putere, libertate, dreptate 
şi democrație. La seminarii, profesorii buni îi chestioneazá 
pe studenţi până când dispare orice ambiguitate din 
argumentele lor. În viaţa obişnuită, analiza conceptuală 
începe într-o manieră mai puţin formală, întrebând pe 
cineva „ce înţelegi, mai exact, prin acest lucru?". Pe 
politicianul din istorioara de mai înainte l-am putea 
întreba: „Libertatea de a face ce anume? Dreptate pentru 
cine? Prin ce diferă viziunea dumneavoastră despre 
democraţie de versiunea actuală?” 

Analiza conceptuală poate elimina ambiguitatile - si, 
să fim sinceri, aiurelile - care alcătuiesc o mare parte a 
discursului politic, indiferent dacă acesta este rostit în 
parlament, în mass-media sau în universităţi. Discursul 
politic este, uneori, menit să inducă în eroare, să pună 
capăt discuţiilor în contradictoriu, să deruteze şi să 
zăpăcească ori, cum spune Orwell, „să facă minciunile să 
pară adevărate, iar crima, demnă de respect şi să dea o 
aparenţă de soliditate unei adieri de vânt” 30. Dacă de la 
un politician ne-am putea aştepta la astfel de smecherii, 
ele nu-i pot fi iertate cu atâta uşurinţă unui teoretician, al 
cărui rol este să lămurească, nu să deruteze. Cei care 
insistă să prezinte lucrurile într-o formă complicată, când o 
exprimare simplă ar fi suficientă, dau acestei discipline un 
prost renume. (Apropo, acelaşi lucru este valabil în cazul 
celor care scriu despre tehnologie.) 

Fireşte că nu toate discursurile politice pot fi absolut 
limpezi. Unele sunt neclare pentru că lumea este 
complicată, iar ideile politice nu sunt întotdeauna uşor de 
explicat sau de înţeles. Unele dintre ele sunt prezentate în 
mod intenţionat într-o formă stilizată sau retorică, menită 
să inspire sau să înfurie, în loc să lămurească sau să pună 
lucrurile în ordine. Auzind lozinca insufletitoare: ,Dati-mi 
libertate sau dati-mi moarte!"!?, numai pedantul cel mai 


16 Give me liberty, or give me death! sunt cuvintele rostite de Pa- 
trick Henry la 23 martie 1775 în timpul Convenţiei din Virginia. Văzând 
suficienta si atitudinea vagă a participanţilor la convenţie, care nu erau 
hotărâți dacă să trimită trupe împotriva britanicilor în momentul 

stupid ar răspunde: „Da, dar stati putin, despre ce fel de 
libertate vorbiti?" in vâltoarea politicii din lumea reală, 
puţină imprecizie le poate oferi politicienilor spaţiul de 
manevră de care au nevoie pentru a ajunge la un 
compromis. Poate că la asta s-a gândit Winston ChurchiU 
când s-a referit la „rolul imens şi absolut folositor pe care-l 
joacă vorbele goale în viaţa socială a marilor oameni care 
trăiesc într-un stat al libertăţii democratice".31 Există însă 
suficient de multă confuzie în lume. În ceea ce ne priveşte, 
este mai bine să ţinem minte dictonul lui Wittgenstein 
potrivit căruia „ceea ce se poate în genere spune se poate 
spune clar” 32. 

Analiza conceptuală presupune şi încercarea de a 
înţelege conotatiile morale ale conceptelor, pe lângă sensul 
lor. Când spunem despre ceva că este splendid, înseamnă 
atât că acel lucru posedă anumite caracteristici, cât şi că 
acele caracteristici sunt, într-un anume fel, dezirabile. 
Când spunem despre ceva că este prostesc sau 
respingător, înseamnă că acel lucru posedă anumite 
caracteristici şi că acele caracteristici sunt indezirabile. 
Acelaşi lucru este valabil şi în politică. A spune despre 
ceva că este corupție, de exemplu, înseamnă atât a descrie 
o stare de lucruri, cât şi a-i atribui implicit un atribut 
negativ. In zilele noastre, a spune că un proces este 
democratic înseamnă (în genere) a-i asocia un atribut 
pozitiv. Cuvinte precum ,coruptie" si ,democratie" sunt 
evaluative - au atât o conotaţie morală recunoscută, cât si 
un înţeles recunoscut.33 Nu toate discursurile politice sunt 
evaluative - a numi un lucru proprietate, de exemplu, nu 
înseamnă a spune ceva pozitiv sau negativ despre acesta. 
Rolul analizei conceptuale este, în parte, acela de a ne 
ajuta să înţelegem dacă un concept este sau nu este folosit 
în sens evaluativ. 

Analiza conceptuală este deosebit de utilă atunci 
când în centrul discuţiei se află noile tehnologii. 


izbucnirii Războiului de Independenţă, Henry i-a îndemnat să facă acest 
lucru, cerându-le: „Daţi-mi libertate sau dati-mi moarte!” (n. tr.). 

Tehnologia invită la utilizarea unei terminologii ciudate, 
care poate fi vagă sau greu de înţeles. Gadgeturile noi, 
interesante îi pot împinge chiar şi pe autorii cei mai serioşi 
la exagerări spumoase. Rezultatul, de foarte multe ori, este 
o analiză deopotrivă neinteligibilă şi istericà. Scopul 
analizei conceptuale, care pune preţ, mai presus de orice, 
pe precizie, este să înlăture obscuritatea. 

Analiza normativă 

„Analiza normativă” este pur şi simplu încercarea de 
a afla ce este corect şi ce este greşit, ce este bine sau rău 
în sfera politicii. Este strâns legată de disciplinele moralei 
şi eticii. Ce obligaţii privitoare la dreptate avem unul faţă 
de celălalt? Ar trebui să fim obligaţi să participăm la viaţa 
publică? Ce ar trebui să fim liberi să facem şi ce ar trebui 
să fim împiedicaţi să facem? Este admisibil să nu respecţi 
întotdeauna legea? Toate acestea sunt întrebări normative. 
Apelând la reflecţie şi argumentatie, analiza normativá ne 
permite să identificăm principii care să ne călăuzească în a 
trăi laolaltă. Ea ne ajută să descoperim diferenţa dintre 
ceea ce este şi ceea ce ar trebui să fie. Un savant observa 
următoarele: „Am putea să clădim un munte de date 
despre diferenţele dintre democraţii şi dictaturi, să zicem, 
dar în lipsa elementului normativ, [...] nu am şti nimic 
despre forma de guvernare care ar trebui adoptată”. 34 în 
general, teoria politică cea mai influentă (de pildă, cea din 
lucrarea Despre libertate, din 1859, a lui John Stuart Mill) 
tinde să conste în analiză normativă. Analiză normativă 
facem însă şi în cursul unei discuţii obişnuite. Părţile bune 
şi rele ale vieţii colective sunt cele care fac politica 
interesantă. 

Teoriile normative folosesc la a scoate în evidenţă 
corectitudinea sau incorectitudinea anumitor sisteme, 
politici sau principii. Uneori, ne aşteptăm ca limbajul să 
spună ceea ce ar trebui să spunem noi - atunci când 
folosim termeni evaluativi precum corupt sau democratic - 
însă analiza normativă nu constă în a ne întreba doar dacă 
un cuvânt are o conotaţie normativă, ci şi dacă el merită să 

aibă acea conotaţie. Desi, în zilele noastre, cuvântul 
democratic este categoric evaluativ, în trecut, a fost folosit 
de cele mai multe ori ca afront (vezi capitolul 12). 

Analiza contextuală 

In sfârşit, analiza contextuală este activitatea de 
descoperire a provenientei conceptelor, a motivului pentru 
care au apărut, a semnificației pe care au avut-o în 
contextul în care au fost create şi a modului în care s-a 
modificat semnificaţia lor de-a lungul timpului. Este strâns 
legată de istorie, mai precis de „istoria intelectuală” sau de 
„istoria ideilor”. Unul dintre motivele studierii conceptelor 
în context este acela că, după cum am arătat, ele îşi 
modifică semnificaţia de la o epocă la alta şi de la un loc la 
altul. Nu putem să considerăm că cineva care cerea 
libertate în Franţa secolului al XVIII-lea se gândea la 
acelaşi lucru cu cineva care cere libertate in Anglia 
secolului al XXI-lea. 

Cele trei metode - conceptuală, normativă şi 
contextuală - pot fi combinate într-un mod avantajos. 
Analiza conceptuală, de exemplu, se realizează în general 
înaintea analizei normative: este util sa înţelegem 
semnificaţia unei declaraţii politice înainte de a spune 
dacă aceasta este corectă sau greşită. Dar metodele 
respective nu sunt întotdeauna aplicate separat. Când 
dumneavoastră spuneți cá „democrație înseamnă 
dominația majorității”, iar eu spun că „nu, democrație 
înseamnă respect deplin pentru drepturile minorităților”, 
amândoi încercăm să spunem ce Înseamnă democratia (o 
afirmaţie conceptuală) si ceea ce ar trebui ea să însemne 
(o afirmaţie normativă). Dacă spuneţi apoi că, „în anul 
2018, democraţia nu înseamnă nimic în America dacă nu 
înseamnă respect deplin pentru drepturile minorităţilor”, 
faceţi o afirmaţie care este în acelaşi timp contextuală, 
conceptuală şi normativă. Important nu este să insistăm 
asupra despărțirii rigide a celor trei metode, ci sa fim 
atenţi când gândim în termeni conceptuali, când gândim în 
termeni normativi şi când gândim în termeni contextuali. 

Acest lucru ne va ajuta atunci cánd vom ajunge sá ne 
gândim la viitorul politicii. 

VIITORUL. IDEILOR POLITICE 

Teoria politică este, uneori, criticată pentru că nu 
este folositoare în tumultul adevăratei vieţi politice. Se 
spune că ideile abstracte prezintă interes în sălile de curs 
şi în cercurile de dezbateri, însă au o contribuţie minimă la 
rezolvarea problemelor politice efective. Teoria nu face ca 
trenurile să plece şi să vină la timp. O idee nu a hrănit 
niciodată un copil flămând. Cetăţeanul obişnuit îşi doreşte 
şcoli bune şi drumuri fără gropi, nu un seminar plictisitor 
pe tema teoriei lui Hegel despre dialectică. Sunt oarecum 
de acord cu acest tip de argument. Prea multe lucrări de 
teorie politică se împotmolesc în „masturbare intelectuală 
egocentrică” 35 - care duce rareori la satisfacţie. Nu este 
însă obligatoriu ca lucrurile să stea astfel. Teoria politică 
poate contribui la găsirea unor răspunsuri la problemele 
politice urgente ale zilei. Unele dintre teoriile cele mai 
strălucite au apărut în vremuri tulburi - revoluţii, războaie 
mondiale, războaie civile - atunci când oamenii au încercat 
din răsputeri să înţeleagă situaţiile de criză prin care 
treceau. De exemplu, una dintre scrierile cele mai 
percutante despre nesupunerea civilă datează din anii 
1960, adică din deceniul mişcării pentru drepturi civile şi 
cil războiului din Vietnam. 

Trăim în vremuri tot atât de tulburi. Unde este 
aşadar teoria? 

Din acest capitol trebuie reţinute trei idei. Prima este 
că, indiferent dacă ne place sau nu, suntem cu toţii 
teoreticieni politici. Nu există atitudine politică neutră din 
punct de vedere axiologic sau impartiala; fiecare afirmaţie 
politică, fiecare act (precum acela de a vota) sau fiecare 
omisiune (precum aceea de a nu vota) conţine o ierarhie 
implicită a prioritátilor şi valorilor. Teoria politică este atât 
de importantă pentru că aduce în atenţie aceste priorităţi 
şi le supune dezbaterii raţionale. A doua idee este că teoria 
politică ar trebui să fie profund înrădăcinată în fapte. 

Astfel, teoria nu se va îndepărta niciodată de realitate, in 
loc sá incepem cu idei si teorii abstracte despre natura 
umană sau despre ce înseamnă o viaţă bună, ar trebui să 
începem cu lumea asa cum ne aşteptăm noi să fie - 
pornind de la „pământul” realităţii şi ajungând la „cerul“ 
ideilor, nu invers.36 A treia şi cea mai importantă idee este 
că teoria politică ar trebui să ne ofere îndrumări practice 
despre cum să trăim laolaltă. 

Eu sper că oricine este preocupat de viitorul politicii 
va contribui la marele efort de imaginaţie pe care îl va 
reclama lumea vieţii digitale. Este greu să ne gândim la 
viitor, dar metoda teoretică, cel puţin, ar trebui să fie uşor 
de aplicat: vom începe prin a face un număr de previziuni 
despre viitor. Apoi vom vedea ce lumină ar putea să arunce 
ideile politice existente asupra viitorului. S-ar putea să 
trebuiască să ne întrebăm ce ar fi crezut Alexis de 
Tocqueville despre ideea unei democraţii directe facilitate 
de tehnologie sau cum ar putea fi aplicate teoriile lui Marx 
la proprietatea şi controlul sistemelor de IA. Dacă se va 
dovedi că aceste concepte sunt inadecvate pentru a 
descrie sau a critica lumea care se naşte, atunci va trebui 
să dezvoltăm un vocabular politic nou, care să ne ajute să 
intelem mai bine lumea pe care o făurim. Este abordarea 
pe care o voi utiliza de acum înainte. 

URMEAZĂ PARTEA A II-A 

Suntem pregătiţi acum să facem primii paşi pe un 
teritoriu politic virgin, începând cu cel mai important 
concept politic, cel de putere. 

PARTEA A II-A PUTEREA VIITORULUI 

„Unde aflat-am viaţă, aflat-am şi voinţă de-a stăpâni; 
şi până şi-n voinţa slujitorului, aflat-am voinţa de a fi 
stăpânul.” 17 

Friedrich Nietzsche, Asa grait-a Zarathustra (1891) 

Capitolul 5 


17 Friedrich Nietzsche, Asa gráit-a Zarathustra. O carte pentru toti si 
pentru nimeni, în versiune românească de Victoria Ana Táusan, Editura 
Edinter, Bucureşti, 1991, p. 128 (n. red.). 

CODUL ÎNSEAMNĂ PUTERE 

„Aproape toţi oamenii pot îndura nenorocirile, dar 
dacă vrei să pui la încercare caracterul cuiva, dă-i putere”. 

Abraham Lincoln 

Cum reuşesc cei puternici să-i domine pe cei slabi? 
Exercitând puterea - fundamentul ordinii politice şi mama 
conceptelor politice. Orice încercare sinceră de a înţelege 
politica viitorului trebuie să implice o cercetare cu privire 
la ce este puterea, ce forme va lua aceasta şi cine o va 
exercita. De acest lucru ne vom ocupa în următoarele cinci 
capitole. 

Eu consider că, în viitor, puterea va îmbrăca trei 
forme. Prima este forța (capitolul 6). A doua este 
supravegherea (capitolul 7). A treia este controlul 
percepției (capitolul 8). Tehnologia digitală va deveni tot 
mai mult sursa principală a celor trei. Aceasta înseamnă că 
cei care stăpânesc tehnologiile forţei, supravegherii şi 
controlului percepţiei vor fi cei puternici, iar cei care nu le 
stăpânesc vor fi, în consecinţă, lipsiţi de putere. Din 
punctul meu de vedere, cu timpul, puterea se va concentra 
din ce în ce mai mult în mâinile statului şi ale marilor 
companii de tehnologie. 

În acest capitol ne propunem să lămurim ce 
înţelegem prin putere şi să examinăm cu mai multă atenţie 
relaţia dintre aceasta şi tehnologia digitală. Imaginea care 
ni se va dezvălui ar putea părea puţin lipsită de orice 
sentiment pe alocuri, ea fiind concentrată asupra faptului 
brut al puterii, nu asupra legitimitatii acesteia. Nu vă 
îngrijoraţi: vom vedea mai târziu ce este bine şi ce este rău 
în politică. 

CE ESTE PUTEREA? 

Puterea este un concept greu de definit. Mă tentează 
să adopt definiţia dată, la un moment dat, de un judecător 
expresiei „pornografie explicită”: când o voi vedea, voi şti 
ce este. Cu toate că această lipsă de stricteţe ar putea fi 
privită cu ingáduintá de o instanţă din SUA, teoreticienii 
politici încearcă să fie ceva mai precişi, mai ales că 

puterea nu se poate vedea totdeauna. Noi vom incepe insá 
cu deosebirea simplă dintre a avea putere asupra cuiva şi a 
avea puterea de a face ceva.1 Puterea asupra cuiva este 
cea avută de un şef care îi cere unui subaltern să 
îndeplinească o sarcină sau de un profesor care le cere 
elevilor să nu facă gălăgie. Este puterea unui conducător 
care le cere celor conduşi să se conformeze ordinelor lui. 
In schimb, puterea de a face ceva nu presupune un sistem 
format din conducători şi conduşi. Se referă la abilitatea, 
posibilitatea sau capacitatea unei persoane de a face ceva 
- de a merge pe stradă, de exemplu, sau de a ridica o 
halteră. Este o definiţie generală, în cazul puterii de a face 
ceva, faptul că o persoană sau un grup este puternic nu 
înseamnă că altcineva este lipsit de putere. 

Ambele concepţii despre putere sunt acceptabile din 
punct de vedere lingvistic. Niciuna nu este greşită. In 
această etapă a cercetării noastre însă, puterea asupra 
cuiva este mai relevantă decât puterea de a face ceva, din 
două motive. În primul rând, dacă vrem să înţelegem 
politica viitorului, trebuie să ştim cine va avea putere 
asupra cui, ce forme va lua acea putere şi în ce scopuri ar 
putea fi ea folosită. Pe noi ne interesează relaţiile de 
putere existente între oameni mai mult decât capacitatea 
fiecărui individ de a face ceea ce doreşte. In al doilea rând, 
puterea de a face ceva se apropie destul de mult de 
conceptul de libertate, despre care vom vorbi mai pe larg 
în partea a III-a. 

După ce am stabilit că puterea asupra cuiva este 
obiectivul nostru principal, să vedem ce înseamnă să 
spunem că persoana A are putere asupra persoanei B. 
Această întrebare are mai multe răspunsuri posibile. 
Merită să începem însă cu cel intuitiv dat de marele 
politolog Robert Dahl: „A are putere asupra lui B în 
măsura în care îl poate determina pe B să facă ceva ce B 
altfel nu ar face”. 2 Această definiţie acoperă o multitudine 
de situaţii, de la puterea pe care o are statul de a-şi trimite 
cetăţenii la închisoare până la puterea pe care o are mama 

de a-şi trimite copilul la culcare. Ea acoperă implicit şi 
situaţiile în care A îl opreşte pe B să facă ceva ce B, altfel, 
ar face. Definiţia lui Dahl nu este lipsită însă de probleme. 
Dacă, din cauza felului meu ciudat de a conduce, te oblig 
să schimbi banda pe autostradă (ceea ce, altfel, nu ai face), 
înseamnă oare că mi-am exercitat puterea asupra ta? Sau 
ar fi mai potrivit să spunem că exercit putere numai atunci 
când o fac cu intenție? Dar dacă, într-un acces de furie, i- 
aş cere prietenei mele să returneze cadoul de aniversare 
pe care mi l-a cumpărat - chiar dacă îmi place cadoul şi aş 
fi mai fericit dacă l-aş păstra? Oare exercit putere şi atunci 
când nu este în interesul meu să fac asta? 3 Sunt întrebări 
la care oamenii ar putea să dea, pe bună dreptate, 
răspunsuri total diferite şi, de aceea, îmi propun să nu mă 
opresc la ele. Ar trebui totuşi să ne întrebăm dacă puterea 
are totdeauna legătură cu a determina pe cineva să facă 
ceva ce, altfel nu ar face. Nu am intenţia să-ţi fur 
portmoneul, dar asta înseamnă oare că legea penală nu are 
putere asupra mea fiindcă nu face decât să mă împiedice 
să fac ceva ce, oricum, nu aş fi făcut? Pare ciudat. Din 
acest motiv, mi s-ar părea logic să lărgim puţin definiţia lui 
Dahl şi să spunem că A are putere asupra lui B în măsura 
în care A are capacitatea de a-l determina pe B să facă 
ceva ce B, altfel, nu ar face. 

Deci ce anume face ca o persoană sau o entitate să 
fie puternica? Acest lucru depinde de trei factori. În primul 
rând, depinde de întinderea puterii ei, în sensul acoperirii 
geografice şi al numărului de persoane şi de probleme pe 
care le influenţează. Astfel, un guvern naţional, a cărui 
putere se extinde asupra tuturor oamenilor dintr-un 
anumit teritoriu şi asupra unei game largi de chestiuni, 
este mai puternic decât un director de şcoală, a cărui 
putere se limitează la unitatea respectivă şi la problemele 
legate de administrarea acesteia. În al doilea rând, o 
persoană sau o entitate puternică este cea a cărei putere 
are legătură cu lucruri importante. Puterea unui judecător 
de a decide asupra libertăţii sau drepturilor altor persoane 


1 


este mai mare decât puterea persoanei care serveşte la 
cantină si care hotărăşte ce cantitate de piure de cartofi 
primesti la masa de pránz (oricát de important ar párea 
acest lucru atunci când ţi-e foame). In sfârşit, stabilitatea 
puterii este importantă. Puterea ta de a mă ţine la podea 
până mă eliberez din strânsoare este mai puţin stabilă 
decât puterea pe care ai avea-o dacă m-ai lega cu lanţuri 
de un perete într-o celulă.4 Punând lucrurile cap la cap, 
putem spune că o persoană sau o entitate este puternică în 
măsura în care posedă o capacitate stabilă şi amplă de a-i 
determina pe alţii să facă lucruri importante pe care 
aceştia, altfel, nu le-ar face sau să nu facă lucruri pe care 
aceştia, altfel, le-ar fi făcut. 

Această definiţie este importantă. Ne vom referi la ea 
pe întreg parcursul cărţii. împreună cu definiţia politicii, 
prezentată în capitolul 4 („viaţa colectivă a oamenilor, 
inclusiv motivul pentru care convietuim, felul in care 
organizăm şi închegăm viaţa noastră colectivă, precum şi 
mijloacele cu ajutorul cărora am putea sau ar trebui să 
organizăm şi să închegăm altfel această viaţă colectivă”), 
ea este suficient de cuprinzătoare pentru a include noi 
forme de putere care, în trecut, se poate să nu fi fost 
considerate „politice”. 

DIVERSELE FATETE ALE PUTERII 

Puterea se manifestă în diverse forme. Pentru a 
ilustra această afirmație, imaginati-va ca Matt 
intenţionează să-l împuşte mortal pe prietenul său Larry, 
însă o a treia persoană, Kim, îl opreşte, într-unul dintre 
scenarii, Kim se luptă cu Matt, îl doboară la pământ şi îi ia 
arma, ajutându-l pe Larry să scape nevătămat. Această 
formă de putere o numim forţă: atunci când Kim îi răpeşte 
lui Matt posibilitatea de a alege între a se conforma şi a nu 
se conforma. Într-un alt scenariu, Kim îi spune lui Matt: 
„Dacă îl omori pe Larry, îţi voi da foc la casă”. Matt 
hotărăşte să nu-l impuste pe Larry pentru că nu vrea ca 
locuinţa să-i fie incendiată. În acest exemplu, puterea lui 
Kim ia forma constrângerii: Matt se conformează pentru că 

se teme de pedeapsă sau de privatiune. O altă alternativă 
este ca Kim să-l convingă pe Matt că impuscarea lui Larry 
ar fi un lucru gresit sub aspect moral. Dacá reuseste acest 
lucru, atunci Kim şi-a exercitat influența: s-a asigurat cà 
Matt se va conforma fără să recurgă la o ameninţare cu 
privatiunea. În continuare, imaginati-vá că Kim este un 
lider religios care isi dá seama cá Matt este pe punctul de 
a-l ucide pe Larry şi-i strigă: „Nu trage!" Matt se 
conformeazá, dar nu pentru că se teme să fie lipsit de ceva 
şi nici chiar pentru că ar fi greşit să-l ucidă pe Larry, ci din 
respect faţă de autoritatea lui rabi Kim, pe care îl 
consideră un model de moralitate. În cele din urmă, 
imaginati-va că Kim îl opreşte pe Matt să-l omoare pe 
Larry făcându-i promisiunea falsă că îi va oferi un milion 
de dolari dacă se abtine de la acest gest. În situaţia 
aceasta, puterea îmbracă forma manipulării - Matt se 
conformează pentru că nu i-a fost dezvăluit adevăratul 
motiv al cererii care i s-a adresat.5 

Forţa,  constrángerea, influența, autoritatea si 
manipularea sunt modalităţi utile de a concepe diferitele 
forme ale puterii, însă nu trebuie să le considerăm în mod 
inerent corecte sau greşite - de exemplu, nu trebuie să 
credem că influenţa şi autoritatea sunt de preferat, sub 
aspect moral, forţei sau manipulării. Toate formele puterii 
pot fi utilizate pentru a face bine sau pentru a face rău. 
Forţa poate să fie legitimă (un poliţist care încătuşează un 
condamnat evadat), influenţa poate fi nocivă (propaganda 
ISIS care îi vizează pe tinerii musulmani), iar de autoritate 
se poate abuza (a se vedea preoţii pedofili). Chiar şi 
manipularea poate fi justificată din punct de vedere moral: 
ganditi-va la un agent sub acoperire care apelează la 
tactici înşelătoare pentru a se infiltra într-o organizaţie 
criminală. 

Să trecem acum la relaţia dintre tehnologia digitală 
şi putere. 

TEHNOLOGIA DIGITALĂ ŞI PUTEREA 

Codul şi algoritmii 


Toate sistemele digitale functioneazá pe bazà de 
software, care mai este numit si cod. Codul constá intr-o 
serie de instructiuni destinate hardware-ului - elementul 
material al tehnologiei - care îi spun acestuia ce trebuie să 
facă. Codul este scris într-un limbaj de programare, nu 
într-un limbaj natural, de genul celui înţeles de oameni. 
Cuvântul „limbaj” este însă potrivit pentru a-l descrie, 
deoarece şi codul are propriile reguli gramaticale, de 
punctuație si o sintaxă.6 Diferenţa de bază dintre acesta si 
limbajul natural este că primul e, obligatoriu, mult mai 
precis. Codul caută să genereze comenzi clare, lipsite de 
incertitudini, care să nu lase loc de interpretare. 

Lucrul esenţial pe care trebuie să-l reținem despre 
tehnologia digitală este că aceasta poate să opereze numai 
în baza codului ei. Dacă întrebi un calculator cât fac 5 + 5, 
el nu-ţi poate răspunde decât 10. Acest lucru se va 
întâmpla mereu, indiferent cât de mult ţi-ai putea dori ca 
maşinăria să-ţi dea un răspuns diferit. Dorintele 
utilizatorilor nu au nicio importanţă în funcţionarea 
codului, decât dacă acesta este programat să ia în 
considerare dorinţele respective. Din acelaşi motiv, nu poţi 
folosi un calculator pentru a redacta un e-mail.7 A cere 
unei anumite tehnologii să facă ceva ce nu este 
programată să facă este ca şi când ai intra într-o debara şi 
i-ai cere să te ducă la etajul al cincilea. 

Cuvintele ,cod" si „algoritmi” sunt adesea folosite 
unul în locul celuilalt, deşi nu reprezintă exact acelaşi 
lucru. La originea cuvântului algoritm stă matematicianul 
persan Abd Abdallah Muhammad ibn Müsá Al-Khwârizml, 
care a trăit în secolul al IX-lea. Traducerea numelui sau”, 
algorismus, a ajuns să descrie orice gen de abordare 
matematică a rationamentului, a calculului si a manipulării 
datelor.8 în zilele noastre, cuvântul algoritm descrie un 
ansamblu de instrucţiuni destinate efectuării unei operaţii 
sau rezolvării unei probleme. Nu este nevoie ca el să fie 


18 Mai exact, pronunția numelui Al-Khwărizmi este oarecum 
asemănătoare cu „algorismus” (n. tr.). 


scris într-un cod-masiná. Un ansamblu de indicaţii de 
orientare date şoferului unui automobil este o formă de 
algoritm care precizează ce trebuie făcut în diverse 
situaţii: „Mergi până la capătul străzii, la oficiul poştal 
virează la dreapta, iar la semafor virează la stânga. Dacă 
traficul este aglomerat, virează la dreapta în dreptul 
garajului, după care părăseşte sensul giratoriu la a doua 
ieşire”. Sfaturile privitoare la relaţiile interumane îmbracă 
adesea o formă algoritmică: „Dacă el continuă să mintă, 
desparte-te de acea persoană. Dar dacă îşi cere iertare, 
linişteşte-te puţin, vezi ce simţi şi încearcă să discutati 
despre ce vă frământă...” 

Când ne referim la tehnologia digitală, algoritmul 
reprezintă formula, iar codul este expresia formulei în 
limbajul de programare. O mare parte a codului conţine 
algoritmi fie pentru luarea deciziilor, fie pentru 
deprinderea unor abilităţi, determinarea unor tipare, 
trierea datelor sau anticiparea unor evenimente. 

Codul înseamnă putere 

Ce are a face codul cu puterea? Ei bine, atunci când 
interactionam cu tehnologiile digitale, şi noi trebuie să ne 
supunem celor dictate de codul lor.9 Să luăm un exemplu 
simplu: nu putem să accesăm un document protejat prin 
parolă decât dacă introducem parola corectă; calculatorul 
nu are de ales şi nu poate hotări altfel, aşa cum nici noi nu 
putem.10 Nu are importanţă dacă documentul conţine 
informaţii medicale foarte importante care v-ar putea salva 
viaţa. De asemenea, nu are importanţă dacă nu cunoaşteţi 
parola doar fiindcă aţi uitat-o. Codul nu vă lasă să faceţi 
ceva ce, altfel, aţi face. 

Ne lovim în mod constant de constrângerile pe care 
le impune codul. Gândiţi-vă la muzica şi filmele în format 
digital sau la cărţile electronice. În 2009, preşedintele 
Obama i-a oferit prim-ministrului Marii Britanii, Gordon 
Brown, un cadou constând într-un set de douăzeci şi cinci 
de filme clasice americane. Întors la Londra, cel mai 
puternic englez a constatat că nu putea să urmărească 

filmele la playerul sáu DVD.11 De ce? Un nespecialist ar 
crede cà din cauza unei erori. De fapt, lucrurile nu státeau 
deloc asa. Interdictia fusese codatá in DVD-uri de 
producătorii si distribuitorii acestora pentru a-şi proteja 
interesele comerciale şi pentru a aplica legea drepturilor 
de autor. Acest lucru este cunoscut în genere drept 
gestiune a drepturilor digitale. 

Din cauza capacităţii codului de a ne dirija 
comportamentul într-un mod foarte precis, mulţi gânditori 
renumiţi, care au continuat munca de pionierat a 
profesorului Lawrence Lessig de la Universitatea Harvard, 
au susţinut ideea potrivit căreia codul este lege (sau, cel 
puţin, este ca o lege).12 Gândindu-ne la exemplul cu DVD- 
urile, este limpede că acel cod exercita un fel de forță: 
domnul Brown a fost lipsit cu totul de posibilitatea de a 
alege între a vedea şi a nu vedea un DVD. Însă ar fi putut 
la fel de bine să fie vorba despre constrângere. Inchipuiti- 
vă că îi trimiteţi surorii dumneavoastră un e-mail care 
conţine un fişier audio digital pe care l-aţi descărcat de pe 
iTunes. Este posibil ca melodia să nu poată fi ascultată la 
calculatorul ei din cauza reglementărilor privind gestiunea 
drepturilor digitale, care interzic reproducerea 
conținutului protejat prin drepturi de autor. Din nou, un fel 
de forță o va împiedica pe sora dumneavoastră să facă 
ceea ce şi-ar fi dorit. Închipuiţi-vă acum că iTunes nu ar 
împiedica-o să acceseze conținutul fişierului, ci ar pedepsi- 
o pentru cá a încercat să facă acest lucru, blocându-i 
contul (sau contul dumneavoastră) pentru 24 de ore. Dacă 
ati sti că s-ar putea întâmpla asa ceva, v-ati gândi de două 
ori înainte de a descărca si de a trimite melodia respectivă, 
iar sora dumneavoastră nu ar încerca să o asculte dacă 
totuşi ati face acest lucru. In acest exemplu, v-aţi 
comportat amândoi într-un anumit fel de teama unei 
pedepse. Aici este vorba mai mult de constrângere decât 
de forţă. În acest caz, codul are în mod cert anumite 
caracteristici în comun cu legea. 

Nu mai este însă de ajuns să spunem: codul este 

lege. Nu este nici mácar ca legea. 

Codul mai poate fi folosit pentru a-i influența si a-i 
manipula pe oameni într-un mod care nu seamănă 
nicidecum cu felul în care funcţionează legea. Vom vedea 
că asta se întâmplă atunci când tehnologia este utilizată 
pentru urmărirea persoanelor si pentru controlul 
percepției lor despre lume. Mai potrivit ar fi să spunem, in 
loc de codul este lege, codul este putere: el ne poate 
determina să facem lucruri pe care, altfel, nu le-am face, 
folosind forța, constrángerea, influența si manipularea. In 
plus, poate face aceste lucruri in mod constant si pe scară 
largă. De aceea, codul va juca un rol extrem de important 
în politica viitorului. 

Imperiul codului in 2006, Lessig scria că 
,cyberspatiul este un loc. Sunt oameni care locuiesc acolo 
[...], iar, la un moment dat, în cursul zilei, evadează si sunt 
numai aici [...]. S-au întors”. 13 De-a dreptul profetic pe 
atunci, acest mod de gândire este în prezent învechit. În 
lumea vieţii digitale, „cyberspaţiul” ne va ajuta mai putin 
să discutăm despre interacţiunea noastră cu tehnologia. 
Aşa cum am văzut, viaţa noastră se va desfăşura într-o 
lume a oamenilor conectaţi la tehnologie şi a obiectelor 
„inteligente”, în care vor exista mai puţine deosebiri între 
om şi maşină, on-line şi off-line, virtual şi fizic. Va conta din 
ce in ce mai putin dacă vrem sa interactionam cu 
tehnologiile digitale sau chiar daca suntem constienti de 
existenta acestora. 

Cred ca deosebirea dintre ,cyber" si ,real" a inceput 
deja sa piarda din rezonanta psihologicá pe care o avea in 
rândul cititorilor mai tineri, pentru care a discuta pe 
Whatsápp înseamnă doar a discuta, nu a „cyber-discuta”, 
iar a cumpăra lucruri de pe Amazon înseamnă pur şi 
simplu a face cumpărături, nu a face „comerţ electronic”. 
(Am încetat de mult să-i mai spunem site-ului 
Amazon.com.) Pe termen lung, deosebirea dintre 
cyberspatiu si spaţiul real îşi va pierde valoarea 
explicativă. Stimulatorul cardiac digital care vă ţine în 

viatá nu are nimic ,virtual" in el. Nimeni nu ar spune cá o 
persoană aflată intro maşină autonomă călătoreşte in 
,cyberspatiu”. Daca în anul 2000 puteai să ieşi din 
imperiul codului prin  deconectare şi închiderea 
calculatorului, în lumea vieţii digitale acest lucru se va 
întâmpla mult mai rar. A încerca să scapi de influenţa 
tehnologiei va fi ca şi când ai încerca să ieşi de sub 
incidenţa legii: teoretic, acest lucru este posibil dacă te 
retragi în sălbăticie, însă este aproape imposibil dacă 
doreşti să duci o viaţă normală, în plus, pe măsură ce 
sistemele de realitate virtuală vor creşte în popularitate, 
unii dintre noi îşi vor petrece timpul în universuri alcătuite 
integral din coduri - unde codul nu înseamnă numai 
putere, ci şi natură şi fizică. 

VIITORUL. CODULUI 

În general, codul de care vom fi înconjurați în lumea 
vieţii digitale va fi capabil să se reprogrameze şi să se 
modifice în timp, pe măsură ce va învăţa să recunoască 
tipare, să creeze modele şi să îndeplinească sarcini. Aşa 
cum am arătat în capitolul 1, învăţarea automată şi 
sistemele de AI vor deveni în general mai autonome şi mai 
„inteligente” într-un mod care nu copiază neapărat 
inteligenţa umană sau intenţiile programatorilor lor. De 
asemenea, vor fi mai des întâlnite. Acest lucru va influenţa 
foarte mult modul în care codul exercită putere. Literatura 
ştiinţifică a tratat dintotdeauna codul ca pe un fel de 
arhitectură stabilă, care fixează limite inflexibile în privinţa 
a ceea ce putem şi nu putem face. Acest lucru se reflectă 
în metaforele structurale pe care le utilizăm atunci când ne 
referim la cod: „platforme, arhitecturi, obiecte, portaluri, 
gateway'.1* în viitor, codul va fi un arbitru mult mai 
dinamic, mai sensibil şi mai adaptabil ăl comportamentului 
uman - capabil să schimbe regulile, dar şi să le impună. 
Uneori, va părea ingenios sau uimitor. Alteori, ar putea să 
pară ilogic sau injust. Dar asta este puterea. 

URMĂTOARELE PATRU CAPITOLE 

Tehnologiile digitale exercită putere asupra noastră 

atunci când interactionám cu ele, stabilind ce putem si ce 
nu putem să facem, urmărindu-ne şi controlând felul în 
care percepem lumea. În lumea vieţii digitale, astfel de 
tehnologii vor exista pretutindeni. Codul care le animă va 
fi extrem de adaptabil si de ,inteligent", capabil să ne 
constrângă într-un mod flexibil, într-un anumit scop. Prin 
urmare unele tehnologii digitale vor reprezenta un mijloc 
de exercitare a unei foarte mari puteri în lumea vieţii 
digitale, iar cei care le vor controla vor exercita o foarte 
mare putere prin intermediul lor. Chiar dacă, la un 
moment dat, nu se va putea spune că un anumit individ 
sau un anumit grup este „la comandă”, oamenii vor fi 
supuşi permanent puterii exercitate de diferite entităţi, 
care le va constrânge şi le va ghida comportamentul. 
Aceasta este esenţa puterii în viitor şi acesta este subiectul 
de care ne vom ocupa în următoarele patru capitole. 

Capitolul 6 

FORŢA 

„Şi venind, Moise a chemat pe bătrânii poporului şi 
le-a spus toate cuvintele acestea pe care le poruncise 
Domnul. Atunci tot poporul, răspunzând într-un glas, a zis: 
«Toate câte a zis Domnul vom face 

Ieşirea 19, 7 - 8 

INTRODUCERE 

Acest capitol se referă la utilizarea forței - în care 
una dintre părţi obţine conformarea celeilalte părţi luându- 
i acesteia din urmă posibilitatea de a se conforma sau de a 
nu se conforma. Forţa reprezintă cea mai pură şi mai 
directă formă de putere. Legitima sa utilizare a fost 
rezervată, de-a lungul istoriei, statului şi autorităţilor 
responsabile cu aplicarea legii. După cum vom vedea, în 
lumea vieţii digitale, utilizarea forţei va fi supusă unui 
număr de trei schimbări importante în anii următori. Prima 
este ceea ce eu numesc digitalizarea forţei: trecerea de la 
legea scrisă la legea digitală. A doua este ceea ce, 
inspirându-mă de la Lawrence Lessig, voi numi 
privatizarea forţei, care distruge monopolul folosirii ei, 

deţinut atât de 

— Toate citatele biblice sunt preluate din Biblia sau 
Sfânta Scriptură, tipărită sub îndrumarea şi cu purtarea de 
grijă a preafericitului părinte Teoctist, patriarhul Bisericii 
Ortodoxe Romane, cu aprobarea Sfântului Sinod, 
Societatea Biblică  Interconfesională din Romania, 
Bucureşti, 1988 (n. red.). 

mult timp de către stat. Cea din urmă schimbare este 
automatizarea forţei, odată cu apariţia sistemelor digitale 
autonome care pot să exercite forţa asupra oamenilor fără 
supraveghere şi control nemijlocit din partea acestora. 

Fiecare dintre aceste transformări va avea o 
profundă semnificaţie politică. 

DIGITALIZAREA FORŢEI 

De regulă, ne gândim la legi ca la nişte reguli scrise, 
care nu pot fi schimbate decât de organul legislativ, 
funcţionarii aplicând sancţiuni atunci când regulile sunt 
încălcate. Lumea vieţii digitale creează posibilitatea 
apariţiei unui nou tip de legislaţie. Aceasta se deosebeşte 
de ceea ce cunoaştem în prezent prin patru aspecte 
importante. În primul rând, legea va fi aplicată nu atât de 
oameni, cât de sistemele digitale. În al doilea rând, vom fi 
forțați să nu încălcăm legea, în loc să fim pur şi simplu 
pedepsiţi ulterior. În al treilea rând, legea va fi adaptabila, 
modificându-se în funcţie de situaţie. In sfârşit, ea va putea 
fi redactată nu atât în limbajul natural, cât în cod-maşină. 
Aceasta este/egislati a digitală, o modalitate cu totul nouă 
ca alţii să ne oblige să facem anumite lucruri sau să ne 
împiedice să le facem. 

Legi care se aplică de la sine 

Prima şi cea mai simplă schimbare determinată de 
lumea vieţii digitale este trecerea de la legea aplicată de 
oameni la legea aplicată de sistemele digitale. 

În trecut, munca de aplicare a legii revenea în 
general oamenilor. În urmă cu câteva sute de ani, 
autorităţile private sau cvasiprivate, precum moşierii, 
asociaţiile parohiale, asociaţiile de binefacere, jandarmii şi 

magistratii speciali, erau insárcinate cu pástrarea ordinii 
pe teritoriul lor Multă vreme, funcţionarul cel mai 
important a fost călăul, descris într-o manieră memorabilă 
de Joseph de Maistre!? drept ,rotita dintre principe si 
popor" 1. 

În ultimele secole, a apărut o nouă clasă de 
profesionişti în domeniul aplicării legii, al căror rol este 
exclusiv acela de a aplica legea în mod sistematic şi 
metodic. Cei mai importanti sunt poliţiştii, instruiți si 
îmbrăcaţi în uniformă pentru prima oară asemenea 
soldatilor.2 Această revoluţie din domeniul păstrării ordinii 
a fost însoţită de o revoluţie în aplicarea pedepselor. Dacă, 
in temnitele de altă dată, delincventii erau ţinuţi rareori o 
perioadă mai lungă de câteva zile, în noile instituţii 
penitenciare, precum închisorile şi ospiciile, au ajuns să 
stea mii de deţinuţi o perioadă limitată sau nelimitată. 
Aceste instituţii aveau administratori şi paznici instruiți. 
Sistemul judiciar, însărcinat cu urmărirea penală şi 
condamnarea delincventilor, se baza pe judecători, jurati şi 
ofiţeri supraveghetori.3 

In viitor, tehnologia digitală va putea să realizeze o 
mare parte a activităţii de aplicare a legii care mai înainte 
era desfăşurată de autorităţi. Am văzut în capitolul 
anterior cum codul integrat în DVD-uri şi fişierele de 
muzică elimină practic din ecuaţie instituţiile de aplicare a 
legii. Legile se aplică de la sine: nu este nevoie de poliţie, 
anchetatori, procurori, judecători sau jurati (cel puţin 
atâta vreme cât tehnologia bazată pe gestiunea drepturilor 
digitale nu este piratată, ceea ce constituie infracţiune). 
Avem deja radare automate pe şosele; de la acestea nu mai 
e mult până la un sistem „inteligent” de aplicare a legii 
care să vă reţină automat o sumă de bani din portofelul 
electronic pentru fiecare interval de zece secunde în care 
depăşiţi viteza legală sau care să vă amendeze pentru 


19 Joseph-Marie, conte de Maistre (1753-1821), avocat, diplomat, 
scriitor şi filosof francez, exponent de seamă al tradiţiei conservatoare 
şi autor al unei explicaţii teologice a Revoluţiei Franceze de la 1789 
(n.red.). 


fiecare interval de cinci minute in care maşina 
dumneavoastră este parcată într-un loc nepermis.4 
Tehnologia digitală ar putea fi utilizată din ce în ce mai 
mult şi la îndeplinirea unor funcţii care revin, prin tradiţie, 
sistemului judiciar. Sistemul on-line de soluţionare a 
litigiilor pe care-l foloseşte Ebay, fără instante de judecată 
sau avocaţi, rezolvă deja circa 60 de milioane de litigii 
comerciale pe an - de peste trei ori mai mult decât 
numărul total al proceselor intentate în întregul sistem 
judiciar al SUA.5 

Pe măsură ce tot mai multe activităţi ale oamenilor 
ajung să fie efectuate de sisteme digitale, aplicarea 
digitală a legii va deveni o necesitate, nu doar o chestiune 
de comoditate. Gândiţi-vă la tranzacţiile financiare. Cu 
timpul, se vor realiza din ce în ce mai puţine tranzacţii de 
către agenţii de bursă şi din ce în ce mai multe de 
algoritmi inteligenţi care reacţionează cu viteza fulgerului 
la evenimentele de pe piaţă. La sediul Goldman Sachs din 
New York lucrau cândva 600 de agenţi de bursă. Acum nu 
mai sunt decât doi. O treime din personalul băncilor este 
format din informaticieni.6 Introducerea sistemelor de 
tranzacţionare automată a făcut ca reglementările 
financiare sa devină un coşmar pentru funcţionari. 
Algoritmii sunt adesea prea rapizi, prea complicati şi prea 
adaptabili pentru a putea fi supravegheați de oameni. 
Metoda cea mai eficientă de aplicare a legii constă din ce 
în ce mai mult în utilizarea altor algoritmi, programati să 
depisteze şi să împiedice comportamentul aberant sau cel 
puţin să îl aducă la cunoştinţa oamenilor7 Unul dintre 
sistemele digitale utilizate pentru a ţine sub observaţie 
comportamentul financiar este o versiune a calculatorului 
Watson, construit de IBM.8 

Ideea de aplicare digitală a legii poate părea ciudată, 
dar, în realitate, nu ne influenţează opinia cu privire la ce 
este legea. De fapt, se împacă de minune cu definiţia dată, 
la începutul secolului al XX-lea, de Hans Kelsen, juristul 
austriac a cărui remarcabilă operă, Doctrina pură a 

dreptului (1934), a tinut deschisá, timp de generatii, calea 
spre cunoastere a studentilor la drept. Kelsen sustine cá, 
de fapt, legea nu interzice; ea doar cere ca, dacă se 
manifestă un anumit comportament, un reprezentant al 
autorităţii să aplice o anumită sancţiune. 

În interpretarea acestei legi de către H.L.A. Hart, nu 
există legi care să interzică crima, „ci numai legi care ajută 
autorităţile să aplice anumite sancţiuni, în anumite 
împrejurări celor care săvârşesc crime”.10 în lumea vieţii 
digitale, aceasta s-ar putea interpreta tot atât de bine 
astfel: „Nu există nicio lege care să interzică delictele, ci 
numai o lege, sub formă de cod, care ajută sistemele 
digitale să aplice anumite sancţiuni, în anumite împrejurări 
celor care săvârşesc delictele respective”. 

Aplicare cu forţa, nu prin constrângere 

Imaginati-vá o maşină autonomă care, în loc să ţină 
cont de ameninţarea de a primi amendă pentru timpul cât 
depăşeşte viteza legală, este programată astfel încât să nu 
poată să depăşească în niciun fel această viteză. Nu aţi fi 
niciodată amendaţi fiindcă aţi parcat ilegal deoarece 
maşina însăşi nu v-ar permite să parcati astfel. Nu ati 
putea să patrundeti pe o proprietate despre care GPS-ul 
masinii stie ca este particulara sau pazita. Nu ati putea sa 
folositi masina pentru a lovi pietoni intr-un atac terorist. 
Constructorii au anuntat deja ca autovehiculele autonome 
vor recunoaste vehiculele de urgenta, precum ambulantele 
si masinile de pompieri, si vor trage pe dreapta pentru a le 
lasa sa treaca. De asemenea, masina dumneavoastra ar 
putea fi programata sa opreasca la semnalele politiei - 
indiferent daca vreti sau nu vreti sa faceti acest lucru. 
Daca ati condus vreodata o masinuta de golf, atunci s-ar 
putea sá cunoasteti aceste lucruri: vehiculul nu depáseste 
o anumită viteză, incetineste când se apropie de drumurile 
principale şi se opreşte în apropierea zonelor verzi şi a 
celor cu apă. Ceea ce, desigur, strică toată distracţia. 

Aceasta este cea de-a doua schimbare majoră: de la 
legea aplicată prin constrângere (oamenii abtinándu-se de 

la un comportament ilegal de teama pedepsei) la legea 
aplicată cu forța (oamenii abtinandu-se pentru că nu au 
încotro). Aceasta este încă una dintre intuitiile formidabile 
ale lui Lessig. 

În general vorbind, în prezent, suntem liberi să 
încălcăm legea, dar suntem descurajati să facem acest 
lucru cu ameninţarea că, ulterior, vom fi prinşi şi pedepsiţi. 
Autorităţile pot foarte rar să ne forțeze să nu încălcăm 
legea. Acestea nu ştiu când avem de gând să comitem o 
infracţiune şi este puţin probabil să se afle la faţa locului 
atunci când se întâmplă acest lucru. Este adevărat, am 
putea fi prinşi în flagrant delict şi opriţi, dar aceasta este 
mai degrabă o excepţie. Cu toţii luăm măsuri pentru 
preintámpinarea şi descurajarea infracţiunilor - închizând 
ferestrele pe timpul nopţii şi armând alarma antiefractie - 
dar aplicarea legii de către stat are loc, în general, după ce 
fapta a fost deja comisă. 

În trecut, aceasta nu era o modalitate prea eficientă 
de a-i face pe oameni să se supună. La începuturile 
Europei moderne, contrabanda, jafurile, evaziunea fiscală, 
dezmátul, hotia si tot felul de alte infracţiuni rămâneau, de 
regulă, nepedepsite. In capodopera sa intitulată A 
supraveghea şi a pedepsi (1975), filosoful şi marele expert 
în helanci Michel Foucault vorbeşte despre o 
„nerespectare de proporţii şi generală care făcea ca, timp 
de zeci şi chiar sute de ani, să existe ordine publicate şi 
reînnoite în mod repetat, ce nu erau niciodată puse în 
aplicare” 11. Multe drumuri principale şi teritorii izolate, 
pline de tâlhari fără căpătâi, se aflau cu totul în afara legii. 
Nemultumite, multimile se revoltau impotriva 
conducătorilor lor Această stare de semianarhie era 
partial facilitată de condiţiile tehnologice ale vremii. 
Autorităţile nu puteau să tina sub supraveghere 
comunităţile din provinciile îndepărtate. În consecinţă, 
atunci când încălcau legea, oamenii nu se aşteptau, de 
regulă, să fie prinşi. 

Dacă oamenii nu se aşteptau să fie prinşi, cum reuşea 

statul să păstreze ordinea? Făcând pedeapsa atât de 
cumplită, încât nu merita să rişti. Pedepsele publice erau 
înfiorătoare: purtarea în lanţuri, moartea prin spânzurare, 
tintuirea la stâlpul infamiei, tăierea capului, prinderea 
membrelor în butuci. 

Sub privirile locuitorilor, condamnatii şi cei bánuiti 
de comiterea unor fărădelegi erau  umiliti, biciuiti, 
torturați, dezmembrati, decapitati, scurtati de membre, 
arşi, mutilati, infometati, rupti, despicati si tăiaţi în 
patru.12 Serbul se gândea de două ori înainte de a fura o 
bucată de pâine dacă credea că există si cea mai mică 
şansă de a-i fi scoase măruntaiele ca pedeapsă, în zilele 
noastre, constată Foucault, nu ne mai temem de pedepse 
fizice, însă considerăm că este foarte probabil ca statul să 
ne prindă şi să ne pedepsească într-un fel. 
„Inevitabilitatea” pedepsei a luat locul ,intensitàtii" ei 
drept motiv pentru care mulţi dintre noi nu săvârşesc 
infracţiuni majore.13 

Ca urmare a trecerii de la legea pusă în aplicare de 
oameni la legea pusă în aplicare de tehnologie, puterea va 
consta din ce în ce mai mult în forță în loc de 
constrângere. Legile se vor aplica de la sine şi nu vor 
putea fi încălcate fiindcă vor fi înglobate sub formă de cod 
în lumea din jurul nostru. Ca să recapitulăm, A îl 
constrânge pe B ameninţându-l cu privatiunea, dar A il 
forțează pe B eliminând posibilitatea acestuia de a se 
conforma sau de a nu se conforma. Lessig foloseste pentru 
aceasta analogia uşii încuiate: „O uşă încuiată nu este un 
ordin de a nu intra, dublat de ameninţarea aplicării unei 
pedepse de către stat. O uşă încuiată este o constrângere 
de ordin fizic asupra libertăţii cuiva de a pătrunde într-un 
anumit spaţiu”. 14 în viitor, legea va reprezenta mai 
degrabă o uşă încuiată decât un ordin de a nu intra. 

Gândiţi-vă din nou la tehnologia de gestiune a 
drepturilor digitale. Când ne abtinem să distribuim muzică 
descărcată de pe internet, nu o facem pentru că ne temem 
de o pedeapsă ulterioară. Codul ne împiedică de la bun 

inceput sá incálcám legea dreptului de autor. Ín domeniul 
financiar, nu putem efectiv sà retragem bani dintr-un cont 
bancar după ce acesta a fost „blocat”. Software-ul băncii 
nu permite acest lucru. Este uşor să ne imaginăm că, în 
viitor, infractorii plasați în arest la domiciliu sau care nu 
pot părăsi domiciliul între anumite ore ar putea face 
obiectul aplicării unei tehnologii de genul „lacăt 
inteligent”, care i-ar împiedica fizic să intre în anumite 
locuri sau să le părăsească. Tehnologia deja există pentru 
„armele inteligente” acţionate de senzori biometrici, care 
trag numai atunci când sunt ţinute în mână de deţinătorul 
lor legitim. Dacă sunt furate sau vândute în mod ilegal, 
aceste arme nu sunt bune de nimic.15 Dronele pot fi 
programate să nu zboare în anumite locuri fie din motive 
de securitate (în apropierea unui aeroport), fie din motive 
de intimitate (deasupra unor proprietăţi private delimitate 
de GPS). Intr-un viitor si mai îndepărtat, roboții ar putea 
să nu execute comenzi despre care ştiu că sunt ilegale. 
Platformele de software ar putea refuza să finalizeze 
anumite tranzacţii: imaginati-và că Amazon ar refuza să 
onoreze o comandă de materiale care seamănă cu cele 
necesare la fabricarea unei bombe. 

Privind lucrurile dintr-o altă perspectivă, amintiti-và 
că legea nu ne impune doar să nu facem anumite lucruri; 
ea dă puteri, drepturi şi îndatoriri care ne permit să 
incheiem şi sa  respectám testamente, contracte, 
căsătorii.16 In zilele noastre, dacă dumneavoastră si cu 
mine dorim să facem un contract, nimic nu va forțează să 
vă indepliniti obligaţiile. Dacă nu respectaţi contractul, eu 
pot cere statului să vă oblige să faceţi ceea ce aţi promis 
sau cel puţin să mă despágubiti pentru ceea ce am pierdut 
prin faptul că nu v-aţi respectat promisiunea. La fel ca în 
cazul legii penale, forţa urmează, în general, infracţiunii. 
Un „contract inteligent” digital operează altfel. In locul 
unui instrument în formă scrisă, avem de a face cu un 
fragment dintr-un cod care conţine condiţiile unei 
înţelegeri, eventual oficializate într-un blockehain, în aşa 

fel incát termenii sá nu poatá fi modificati sau falsificati 
(capitolul 2). Codul în sine execută înţelegerea dintre parti. 
Să spunem, de exemplu, cá achizitionati un automobil 
folosind o finanţare din terţe surse. După ce achitati 
creditorului ultima rată, contractul inteligent transferă 
automat dreptul de proprietate asupra autovehiculului de 
la creditor la dumneavoastră. Nu ar mai fi nevoie de 
intervenţia altcuiva şi nu ar mai exista nicio posibilitate ca 
creditorul să nu-şi onoreze partea lui de intelegere.17 
Contractele inteligente diferă de contractele obişnuite prin 
faptul că se bazează pe cod mai mult decât pe încrederea 
dintre părţi sau pe prudenta acestora. De aceea, este mult 
mai greu ca ele să nu fie respectate. Odată cu trecerea 
timpului, tot mai multe tranzacţii se vor realiza pe baza 
unor contracte stricte, înglobate în coduri. Guvernele 
analizează deja posibilitatea administrării ajutoarelor 
sociale prin utilizarea unor contracte inteligente, în 
vederea reducerii numărului fraudelor, erorilor si 
amânărilor.18 

Legea adaptivă în mod normal, nu ne aşteptăm ca 
legile să se schimbe fără o procedură oficială, cum ar fi 
adoptarea unei noi legislații sau intervenţia instanţelor. În 
lumea vieţii digitale însă, se vor putea aplica legi adaptive, 
care sa răspundă rapid şi precis modificării 
circumstantelor.19 

Inchipuiti-va ca, in locul unei limite fixe de viteza pe 
autostrada, aceasta ar fi stabilita in timp real, in functie de 
trafic si de conditiile meteorologice care ar fi urmarite cu 
ajutorul unor sisteme digitale.20 in perioade cu trafic mai 
redus sau in conditii meteorologice favorabile, masinii 
dumneavoastra (care ar putea fi autonoma) i s-ar permite 
sa circule cu o viteza mai mare. Sau, pentru ca eu sunt un 
sofer mai bun si am avut mai putine accidente (sau poate 
am un punctaj mai bun decat al altor soferi), am dreptul sa 
circul cu motocicleta cu o viteza de 110 km/h, pe cand 
dumneavoastra nu puteti sa circulati cu o viteza mai mare 
de 60 km/h. Pentru ca nu am cazier judiciar, am dreptul sa 

transfer 10.000 de dolari pe zi in alte conturi bancare, pe 
când, pe dumneavoastră, software-ul vă limitează (din 
cauza condamnării anterioare pentru fraudă) la numai 500 
de dolari pe zi. Un sistem digital avansat nu va avea 
dificultăţi în administrarea şi aplicarea acestui gen de 
adaptări, în special pentru că ele se bazează pe reguli: 
pentru stabilirea unei limite de viteză nu este nevoie de 
putere de decizie sau de judecată.21 

Legile au ca alternativă standardele. Regula spune: 
atunci când conduci, să nu depăşeşti viteza de 80 km/h. 
Standardul spune: adaptează viteza de deplasare la 
condiţiile de drum. Standardele, în raport cu care ceva 
este adecvat, rezonabil sau excesiv, au destul de multe 
ambiguităţi. In prezent, legea contine atât reguli, cat si 
standarde, dar, în general, se consideră că numai regulile 
sunt potrivite pentru aplicare digitală, fiindcă sistemele nu 
pot sau nu ar trebui să aibă putere de decizie. Eu consider 
că, în lumea vieţii digitale, s-ar putea ca lucrurile să nu 
mai stea aşa. 

Inchipuiti-và un sistem digital capabil să anticipeze 
urmările anumitor decizii medicale cu un mare grad de 
acuratețe. Dispunând de informaţiile potrivite, acesta 
poate să estimeze probabilitatea ca, printr-o operaţie, să 
se elimine cu succes o tumoare sau ca un anumit antibiotic 
să vindece o infecţie. Să numim acest sistem Robot MD. 
Robot MD poate face astfel de previziuni nu pentru că ştie 
medicină şi gândeşte ca un medic, ci pentru că dispune de 
o uriaşă putere de prelucrare, de capacităţi de învăţare 
automată şi de acces la informaţii despre mii de cazuri 
anterioare. Poate să identifice tipare şi corelaţii pe care 
nici măcar medicii s-ar putea să nu le sesizeze. (Avem deja 
sisteme de IA care fac deosebire între diferite tipuri de 
cancer pulmonar şi anticipează durata de supravieţuire 
mai bine decât o fac patologii. Altele pot să identifice 
semnele de Alzheimer cu o precizie de 80% chiar şi cu 
zece ani înainte să se manifeste simptomele acestei boli.22 
lar sisteme de LA precum Medethex pot să ofere 

recomandări cu privire la maniera cea mai adecvată din 
punct de vedere etic în care un doctor ar trebui să 
procedeze într-o situaţie dată.23) 

Gândiţi-vă acum la un alt sistem de LA, Robot JD, 
care nu „ştie” nimic despre medicină, dar are o mulţime de 
cunoştinţe despre legislaţie. Dacă un medic îi oferă datele 
referitoare la un anumit pacient şi îi explică ce îşi propune 
să facă, Robot JD poate să anticipeze, cu un nivel ridicat de 
acuratețe, probabilitatea ca un judecător să considere acel 
lucru drept neglijenţă. 

Aceasta nu se întâmplă pentru că Robot JD poate să 
gândească asemenea unui doctor sau unui avocat, ci mai 
degrabă pentru că a analizat mii de situaţii anterioare şi 
poate să prezică hotărârile instanţei în cazul existenţei 
anumitor factori. (Un sistem mai vechi de acest tip a 
anticipat deja în mod corect rezultatele a 79% dintre 
cazurile audiate de Curtea Europeană a Drepturilor 
Omului.24 Un alt sistem a anticipat deciziile Curţii 
Supreme de Justiţie a SUA mai bine decât o echipă formată 
din 83 de specialişti în drept, dintre care aproape jumătate 
fuseseră grefieri pe lângă judecătorii curţii. Specialiştii au 
făcut previziuni corecte în aproape 60% dintre cazuri, iar 
algoritmul, în 75%.25) 

Cum ar putea Robot MD si Robot JD să contribuie la 
dezvoltarea legii adaptive? Inspirándu-ne din studiile 
remarcabile ale lui Anthony Casey si Anthony Niblett, am 
putea face cáteva aprecieri.26 in primul ránd, medicii ar 
putea utiliza Robot MD şi Robot JD doar cu titlu 
consultativ, cerándu-le opinia pentru a obtine informatii 
utile în procesul de luare a deciziilor. Însă pe măsură ce 
utilizarea Robot MD si Robot JD ar deveni un fapt obişnuit, 
ar fi din ce în ce mai neobişnuit ca ei să nu fie consultaţi 
înainte de a lua o hotărâre, aşa cum, în zilele noastre, ar fi 
bizar să nu faci un RMN înainte de a opera pe cineva pe 
creier. Dacă ai un aparat care poate să anticipeze dacă o 
procedură s-ar putea să nu reuşească sau dacă, potrivit 
legii, ai putea fi acuzat de neglijenţă, de ce nu l-ai consulta 

dinainte? Cu timpul, legiuitorii sau instantele de judecatà 
ar putea hotári cá a nu respecta recomandarea făcută de 
Robot MD sau Robot JD constituie o neglijentá tot atát de 
mare cu a nu tine seama de un RMN în zilele noastre. In 
acel moment, ordinele date de sistemele de IA devin, într- 
un fel, lege - iar această lege se va adapta în funcţie de 
situaţie. Aşa ajungem la legea adaptivă bazată pe 
standarde, nu doar pe reguli.27 

Utilizarea sistemelor cu scopul de a anticipa legea şi 
deci de a o determina nu este o idee atât de nouă pe cât aţi 
putea crede. Într-un articol celebru din 1897, Oliver 
Wendell Holmes, care a devenit o personalitate marcantă a 
şcolii realismului juridic american, a susţinut că legea este 
„ceea ce putem prezice despre ce vor face de fapt 
instanţele de judecată şi nimic mai mult” 28. A fost o idee 
demnă de luat în seamă chiar şi înainte de apariţia unor 
maşinării de felul lui Robot JD, care pot să prezică 
hotărârile judecătoreşti. În prezent, aceste maşini sunt o 
posibilitate reală. Asta înseamnă că standardele legale pot 
fi stabilite în avans (iar dacă este necesar, pot fi impuse) în 
orice situaţie în care datele sunt cunoscute, fără a trebui 
să se mai aştepte ca o instanţă să decidă, pe baza unei 
analize retrospective, dacă un anumit standard a fost 
încălcat. 

Legea cod-ificatà 

Dacă legea este tot mai mult determinată de sisteme 
de IA care aplică standarde generale la situaţii concrete, 
înseamnă că regulile vor fi „redactate” chiar în cod- 
maşină. Aceasta este, poate, schimbarea cea mai radicală 
dintre toate, fiind denumită „cod-ificarea” legii.29 în lumea 
legilor cod-ificate, enunţul încărcat de autoritate al legii nu 
s-ar mai regăsi într-un act normativ sau într-o hotărâre 
scrisă. S-ar regăsi în codul care serveşte atât la descrierea, 
cât şi la aplicarea ei. În forma ei slabă, legea cod-ificată ar 
putea fi folosită pentru formalitáti precum înscrierea 
terenurilor in  cartea  funciará sau  inregistrarea 
cásátoriilor Astázi, in cazul in care cásátoria nu este 

trecutá in registrul de stare civilá, pur si simplu nu esti 
căsătorit. În viitor, starea civilă ar putea depinde de ceea 
ce s-a introdus în registrul digital corespunzător. (Ce a unit 
codul, omul să nu despartă.) Legea cod-ificată ar putea lua 
însă o formă mai tare, cum s-ar întâmpla dacă ordinele 
date de Robot JD şi Robot MD ar ajunge să determine 
legea referitoare la neglijenţă, legea fiind pur şi simplu 
ceea ce stabileşte programul că este la un moment dat. 
Acest lucru ar avea sens într-o lume în care codul este din 
ce în ce mai utilizat atât pentru a determina ce este legea, 
cât şi pentru a o aplica. 

La început, ideea înlocuirii legii scrise cu un cod ar 
putea să pară uimitoare. Ne gândim la legi ca la ceva scris 
şi tipărit. Ne aşteptăm ca ele să poată fi înţelese şi 
interpretate, dacă nu de orice persoană care ştie să scrie şi 
să citească, atunci măcar de oamenii legii. Nu ne străduim 
să memorăm conţinutul lor exact pentru că legile sunt 
precise, relativ stabile şi consemnate pentru totdeauna. lar 
dacă vrem să ştim ce spune legea într-o anumită privinţă, 
nu trebuie decât să căutăm. Însă este important să ţinem 
minte că, dacă legea cod-ificată ni se pare ciudată, legile 
scrise nu au avut niciun sens pentru înaintaşii noştri. Ceea 
ce înţelegem în prezent prin „lege” este concepţia unor 
persoane, în mod evident, învăţate. Lucrurile stăteau cu 
totul altfel în comunităţile „care nu aveau nicio idee despre 
scris şi nici chiar despre posibilitatea de a scrie”. In acele 
vremuri, nimeni nu căuta să afle ce este scris într-o lege. 
De fapt, după cum constată Walter Ong, nimeni nu căuta 
nimic scris: 

Într-o cultură predominant orală, expresia „a căuta 
ceva scris” este lipsită de sens: nu are niciun înţeles. În 
lipsa scrisului, cuvintele ca atare nu au o existenţă vizibilă 
nici chiar atunci când obiectele pe care le reprezintă sunt 
vizibile. Ele sunt sunete. Ai putea să ţi le „aminteşti” din 
nou, să ţi le „reaminteşti”. Dar nu există un loc în care să 
le ,cauti". Nu au un miez şi nu lasă nicio urmă (sunt o 
metaforă vizuală, care arată dependenţa lor de scris), nu 

au nici mácar o traiectorie. Sunt intàmplári, evenimente.30 

Gândiţi-vă o clipă cât de diferită era legea înainte de 
inventarea scrisului.  Neexistând reguli codificate, 
comunităţile trăiau potrivit obiceiurilor, tradiţiilor şi 
obisnuintelor. A face un lucru legal însemna a te purta într- 
o manieră considerată îndeobşte corectă, cuviincioasă, 
adecvată. Nu existau reglementări detaliate. Regulile erau 
repetate sub forma maximelor, proverbelor şi poeziilor. 
Principiile generale erau cunoscute celor mai mulţi, însă 
cunoaşterea desăvârşită era rezervată unei categorii 
restrânse de bătrâni invátati.31 Adesea, principiile juridice 
nu erau exprimate în termeni generali, ci indirect, prin 
poveşti populare şi pilde. Poemele orale ale lui Homer, de 
exemplu, nu conţin ideea abstractă de dreptate (ceea ce ar 
fi fost aproape imposibil într-o societate care nu cunoştea 
scrisul). Contin, în schimb, dreptáti (dihai), sub forma unor 
scurte episoade narative, cu tâlcuri subintelese, despre 
modul în care ar trebui trăită viata.32 Uneori, în societăţile 
care nu au lăsat mărturii scrise, o sentinţă sau o decizie 
într-o anumită problemă era emisă de către o autoritate 
supremă. În zilele noastre, am spune că o astfel de decizie 
este transmisă, dar, într-o societate bazată pe tradiţia 
orală, ea ar fi trebuit să fie literalmente proclamată. Iar în 
loc să fie consemnate cu grijă în vederea consultării 
ulterioare, astfel de proclamaţii rămâneau în vigoare 
numai atât timp cât oamenii le ţineau minte.33 

Mult mai târziu în istoria umanităţii, odată cu 
invenţia scrisului de mână şi a altor reprezentări 
imagistice, au reuşit oamenii să consemneze cu precizie 
legile. A fost un fapt revoluţionar, care a dus la dezvoltarea 
legii atât sub aspect cantitativ, cât şi sub aspectul 
complexităţii. Regulile au devenit stabile, sigure si 
durabile. În plus, s-a cultivat astfel dogma precedentului, 
conform căreia hotărârile judecătoreşti se iau în baza unor 
hotărâri similare din trecut.34 Chiar şi aşa, probabil că 
idealizam virtuțile legii scrise mai mult decât este cazul. 
Într-adevăr, lucrurile s-au schimbat destul de puţin din 

1835, când Alexis de Tocqueville scria cá „numai 
judecătorii” cunosc legile: „Poporul în ansamblu abia dacă 
a auzit de ele; oamenii le văd aplicate numai în situaţii 
particulare, apreciază cu greu implicaţiile lor şi li se supun 
fără să gândească”. 35 Deosebirea, în cazul legii cod-ifiate, 
este că va fi mai puţin probabil să încălcăm accidental o 
regulă de a cărei existenţă nu suntem conştienţi, deoarece 
codul va asigura de la sine respectarea ei. 

Ceea ce vreau să spun este că ideea potrivit căreia 
legea va îmbrăca din ce în ce mai mult forma unui cod, nu 
o formă scrisă poate părea bizară, dar poate că nu este 
mai trăsnită decât ideea iniţială, ca legea să ia forma 
exprimării abstracte, în scris a regulilor în locul poeziilor 
orale. Dacă acest lucru este oportun reprezintă, desigur, o 
altă chestiune. 

Legea digitală în acţiune 

Deci cum arată o lege care se aplică de la sine, este 
adaptivă si cod-ificata? Să ne gândim la scenariul următor, 
care se bazează şi de această dată pe studiile lui Casey şi 
Niblett.36 

Te duci la un spital cu o durere de picior. Când ajungi 
la camera de gardă, eşti trimis să faci o radiografie, după 
care te aşezi şi aştepţi rezultatele. După un timp, vine un 
medic, pe nume Smith, care îţi examinează piciorul şi îţi 
spune că trebuie operat de urgenţă. Îngrijorat de răspuns, 
îl întrebi dacă acesta este în conformitate cu rezultatele 
radiografiei. Doctorul Smith răspunde că nu s-a uitat la 
radiografie şi că nu este nevoie să facă acest lucru. Este 
medic cu experienţă şi a văzut până acum sute de cazuri 
asemănătoare - piciorul trebuie operat imediat. Operația 
are loc si se dovedeşte că doctorul Smith a greşit: nu era 
nevoie de nicio operaţie. Acest lucru s-ar fi văzut imediat la 
radiografie. Din nefericire, din cauza complicatiilor 
apărute în urma operaţiei, rămâi cu unele probleme pe 
termen lung la membrul operat. Dai spitalul în judecată. 
Bineînţeles că, în instanţă, judecătorul constată că 
doctorul Smith a comis o neglijenţă neexaminánd 

radiografia - dar nu pentru că legea prevede o regulă care 
precizeazá cá medicii trebuie sá examineze intotdeauna 
rezultatele radiografiilor, ci pentru cà legea stabileste un 
standard, si anume cà medicii trebuie sà actioneze cu 
atenţie rezonabilă, in caz contrar considerându-se cá au 
dat dovadă de neglijenţă. Instanţa constată că refuzul 
examinării radiografiei a fost o neglijenta.37 

Să ne imaginăm acum ce s-ar fi putut întâmpla în 
lumea vieţii digitale. Doctorului Smith i s-ar fi cerut să se 
consulte cu roboții MD si JD înainte de a opera. A nu face 
acest lucru ar fi fost considerat de la bun început o 
neglijenţă în serviciu. De fapt, probabil cá nici nu ar fi 
putut să înregistreze o procedură chirurgicală în sistem 
fără să se fi consultat mai întâi cu roboții. Când ar fi fost 
consultate, aceste sisteme de IA l-ar fi avertizat pe 
doctorul Smith ca trebuie să aştepte rezultatul 
radiografiei; dacă opera fără să ţină seama de acesta, 
probabil că îi făcea rău pacientului, iar instanţa avea să 
considere că a comis o neglijenţă în serviciu. Mai mult ca 
sigur, doctorul Smith s-ar fi simţit constrâns să aştepte 
radiografia, iar rezultatul ar fi fost altul. Dacă doctorul 
Smith ar fi insistat să facă operaţia chiar şi după 
avertismentele roboților MD şi JD cu privire la 
consecinţele juridice, atunci maşinăria medicală căreia i s- 
ar fi cerut să realizeze operaţia s-ar fi putut deconecta 
automat sau certificatul care dădea dr. Smith posibilitatea 
s-o folosească ar fi fost temporar revocat, astfel încât 
procedura nu ar mai fi avut loc.38 

Nu vreau să spun prin aceasta că, în viitor, toate 
legile vor fi digitale sau că toate legile digitale vor avea 
toate caracteristicile prezentate în acest capitol. Totuşi, 
chiar dacă numai unele dintre schimbările menţionate aici 
vor deveni realitate, diferenţa faţă de trecut va fi enormă. 
Va trebui să stabilim când sunt legile digitale un mijloc 
adecvat de reglementare a relaţiilor dintre oameni şi când 
ar fi mai bine să ne opunem aplicării lor. Aceasta este o 
nouă problemă politică. Vom reveni asupra ei în părţile a 

III-a si a IV-a. 

PRIVATIZAREA FORŢEI 

Unul dintre primele lucruri pe care le învaţă studenţii 
la politologic este acela că statul, cu unele excepţii, este 
singurul organism îndreptăţit să folosească forţa împotriva 
poporului sau să permită utilizarea ei de către alţii. 
Această idee este de obicei menţionată în legătură cu 
teoreticianul german Max Weber: 

„Orice stat se întemeiază pe constrângere”, a spus 
cândva Troțki la Brest-Litovsk. Şi asta este realitatea. [...] 
Statul este acea asociere umană care îşi arogă (cu succes), 
în graniţele unui anumit teritoriu, monopolul asupra 
constrângerii fizice legitime.39 

Teoreticienii s-au contrazis multă vreme cu privire la 
motivele pentru care îi permitem statului, şi numai 
statului, să folosească forţa împotriva noastră. Răspunsul 
cel mai celebru a sosit din partea unui gânditor englez din 
secolul al XVII-lea, Thomas Hobbes, care a trăit într-o 
epocă marcată de un război civil sângeros şi şi-a format o 
viziune pesimistă despre firea omului. El susţinea că, în 
lipsa unei „Puteri comune” care să ne inspire „tuturor 
teamă”, ne-am chinui într-o stare de „conflict” permanent 
al fiecăruia cu fiecare.40 Gânditorul elveţian Jean-Jacques 
Rousseau a adoptat o abordare mai optimistă, susţinând că 
statul este produsul unui imens şi voluntar contract social 
încheiat între cetăţeni. Supunându-ne statului, avem puţin 
de pierdut şi mult de câştigat, din moment ce fiecare 
„dăruindu-se tuturor, nu se dăruieşte nimănui” 41. 
Contemporanul lui Rousseau, David Hume (cu care a avut 
o spectaculoasă dispută), a luat în derâdere aceste idei. 
Asemenea lui Hobbes, Hume considera supunerea faţă de 
stat mai mult o chestiune de necesitate decât de 
consimtamant. Numai statul poate să folosească forţa 
„pentru că societatea nu ar putea să subziste altfel” si 
pentru că, oricum, este cu neputinţă să scapi de el: 

Putem oare afirma cu toată seriozitatea, despre un 
ţăran sărac sau despre un mestesugar, că sunt liberi să-şi 

páráseascá tara, cánd ei nu cunosc nicio limbá stráiná, nici 
manierele altor ţări şi trăiesc de pe o zi pe alta din micile 
venituri pe care le obtin? Tot asa de bine am putea spune 
despre un individ că, prin simplul fapt al şederii sale pe o 
navă, consimte în mod liber să se supună căpitanului ei, 
chiar dacă el a fost adus pe acel vas în timp ce dormea şi 
n-ar putea să-l părăsească decât aruncându-se în ocean, 
unde cu siguranţă ar fi sortit pieirii.42 

Indiferent de argumentatia pe care o preferaţi, este 
un element de bază al teoriei politice faptul cá numai 
statul este indreptátit sá ne oblige, in mod constant, sá 
facem lucruri pe care, altfel, nu le-am fi fácut si sá nu 
facem lucruri pe care, altfel, le-am face. In sistemele 
politice moderne însă, această putere se supune 
supremaţiei legii. Legea defineşte exact şi limitează 
puterea statului de a utiliza forţa. Ea furnizează totodată 
mijloacele cu ajutorul cărora statul impune cetăţenilor săi 
ordinea şi disciplina, stabilind (a) comportamentul 
obligatoriu si cel interzis, (b) formalitatile necesare 
îndeplinirii actelor de natură juridică, precum încheierea 
contractelor, a căsătoriilor, întocmirea testamentelor si (c) 
sancțiunile care trebuie aplicate atunci când nu se 
respectă regulile si formalitatile de la punctele (a) si (b). 
Funcţia (c) ţine de pedepsire - şi, după cum am văzut, 
acesta este momentul în care intră în joc dreptul statului 
de folosire a forţei. Dacă incálcati legea penală, statul vă 
poate forța să renuntati la bunurile pe care le deţineţi 
amendându-vă sau confiscându-vi-le ori chiar la propria 
libertate condamnându-vă la închisoare. O instanţă vă 
poate cere să respectaţi obligaţiile stipulate într-un 
contract sau într-un testament. Nerespectarea unei 
hotărâri judecătoreşti constituie infracțiune, fiind 
sanctionabilà tot prin folosirea forței. 

Până acum, În capitolul de față am presupus că statul 
şi numai statul poate să utilizeze în mod legitim forța (şi 
amenințarea cu forța) pe teritoriul sáu. Acest lucru este in 
concordanță cu teoria politică dominantă. Dar dacă stám 

să ne gândim, multe dintre tehnologiile prezentate deja in 
această carte sunt create, fabricate şi distribuite de 
companii private. Se consideră, de exemplu, că inteligenţa 
artificială cea mai avansată se găseşte în centrele de 
cercetare ale Google şi Facebook, nu la guvernul unei ţări 
(şi nici chiar într-o universitate). Noi am presupus că, atât 
timp cât aceste companii îşi au sediul într-un stat şi se 
supun legilor sale, li se va cere să-şi folosească tehnologiile 
ca un mijloc de aplicare a legii naţionale. Aşadar, când ne 
referim la o limită de viteză autoimpusă pe şosele, spunem 
de fapt că statul le-ar putea cere Google, Ford, Tesla sau 
Uber să introducă o astfel de limită în codul-maşină al 
vehiculelor lor autonome. 

Lucru foarte important însă, în lumea vieţii digitale 
vom fi de multe ori la discretia unui cod care va fi creat de 
un particular şi nu va avea nicio legătură cu legea 
naţională. Ori de câte ori utilizăm o platformă digitală, 
indiferent că este vorba despre un magazin precum 
Amazon sau despre un forum ca Facebook, ne supunem în 
totalitate regulilor acelei platforme, care sunt impuse cu 
ajutorul codului-maşină.43 în absenţa unei legi care să 
stipuleze contrariul, atunci când codul ne cere să oferim 
informaţii personale ca modalitate de autentificare, dacă 
dorim să participăm, nu avem altă variantă decât să ne 
conformăm. Dacă, în virtutea codului respectiv, toate 
mesajele noastre vor fi salvate pentru totdeauna, nu avem 
ce să facem în această privinţă. lar dacă, dintr-un motiv 
oarecare, suntem eliminaţi din reţea, codul s-ar putea să 
nu ne mai permită să facem parte iarăşi din ea. 

Aceeaşi analiză s-ar putea aplica obiectelor care au 
încorporat un cod. În loc să fie obiecte „mute”, aparatele 
noastre de uz casnic, vehiculele, utilităţile, clădirile, roboții 
şi dronele vor fi tot mai mult animate cu ajutorul unor 
coduri care vor stabili ce putem şi ce nu putem să facem 
cu ele. Ne vom supune regulilor, standardelor şi 
prioritátilor pe care inginerii le-au înglobat în codul acelor 
dispozitive. (Gândiţi-vă, de exemplu, la „perfida cafetieră” 

vândută de compania Keurig, care nu prepara cafea decât 
din boabe comercializate sub marcă proprie.) 44 Poate că 
fiecare restricţie indusă de aceste tehnologii nu este decât 
un mic act de exercitare a forţei, însă efectul cumulativ va 
fi acela că ne vom supune unei puteri destul de importante 
exercitate de cei care controlează tehnologiile respective. 
Implicaţiile asupra libertăţii sunt analizate in partea 
următoare. 

Să luăm exemplul celebru al „problemei 
vagonului".45 Vă deplasati pe o şosea într-o maşină 
autonomă si un copilaş iese în calea vehiculului 
dumneavoastră. Dacă aţi avea controlul maşinii, aţi face un 
viraj ca să evitati copilul. Ştiţi cà asta ar provoca o 
coliziune cu un camion de pe banda alăturată, in urma 
căreia ati muri, probabil, şi dumneavoastră, si şoferul 
camionului - dar pentru a nu-l omori pe copil, sunteţi 
dispus să faceţi acest sacrificiu. Numai că maşina 
dumneavoastră are alte idei. Fie pentru că a fost 
proiectată astfel, fie pentru că a „învăţat” de la alţii, ea 
consideră că salvarea a doua vieţi este o variantă mai bună 
decât salvarea uneia singure. Aşa că nu aveţi de ales: 
sunteţi obligat să daţi peste copil, omorându-l pe loc. După 
aceea, vă întrebaţi: oare decizia de a ucide fie doi adulţi, 
fie un copil chiar ar trebui lăsată în seama constructorului 
de maşini? Nu ar trebui ca acest fel de problemă să ţină de 
conştiinţa personală, astfel încât să poţi să reprogramezi 
vehiculul în funcţie de propriile principii morale şi să-ţi 
asumi consecinţele? Sau, pentru că aşa ceva poate afecta 
pe oricine, această chestiune ar necesita o decizie 
colectivă cu privire la ceea ce ar trebui să facă maşinile 
într-o astfel de situaţie? Lessig a avut dreptate când a 
afirmat, într-un alt context, că „toate aceste chestiuni ţin 
de politică”: 

Codul codifică valori; cu toate acestea, în mod curios, 
cei mai mulţi vorbesc despre cod ca şi când nu ar fi decât o 
chestiune de inginerie. Sau ca şi când ar fi mai bine ca el 
să fie stabilit de piaţă. Sau ca guvernul să nu se ocupe de 

această chestiune.46 

Problema nu se limitează la valori, ci are legătură si 
cu mecanismele de control si echilibru - fiindcă, dispunând 
de o mare putere, tehnologia le dă oamenilor posibilitatea 
de a face lucruri cumplite. Gândiţi-vă la scenariul de 
coşmar în care un inginer fără scrupule de la o uzină 
constructoare de maşini încuie de la distanţă uşa 
vehiculului autonom în care vă aflaţi şi îl reprogramează 
astfel încât să se îndrepte spre cea mai apropiată 
prăpastie. Sau inchipuiti-va că întreaga flotă de masini 
este reprogramată astfel încât să se izbească de zidul cel 
mai apropiat, cu cea mai mare viteză. Sunt nişte idei 
sinistre, dar care ne obligă la o reflecţie serioasă. Potrivit 
legii, mecanismele de control şi echilibru sunt de 
competenţa puterii executive a statului. Teoreticienii au 
discutat vreme de secole despre ce formă ar trebui să ia 
aceste mecanisme de control şi echilibru atunci când este 
vorba despre guvern. Acum trebuie să ne întrebăm ce fel 
de mecanisme de control sunt necesare pentru tehnologia 
digitală, care capătă tot mai multă putere şi este deosebit 
de susceptibilă la abuz. Ar fi o naivitate să lăsăm lucrurile 
în seama producătorilor înşişi. 

V-aţi putea întreba însă dacă, în toate aceste 
exemple, cineva chiar vă forțează să faceţi ceva anume. Nu 
sunteţi nevoit să deveniți membru al unei reţele sociale şi, 
chiar dacă doriţi acest lucru, nu sunteţi nevoit să faceţi 
parte dintr-o reţea ai cărei termeni şi condiţii vă displac. 
Nu sunteţi nevoit să mergeţi cu o maşină autonomă sau cu 
un anumit model de maşină. De ce nu alegeţi alta dacă nu 
vă place felul în care este programată? 

Este o obiectie demnă de luat în considerare, despre 
care vom discuta mai pe larg în partea următoare. 
Deocamdată, este destul să spunem că răspunsul la ea 
depinde de existenţa unei pieţe a opţiunilor, fapt pe care 
nu-l putem considera de la sine înţeles. Mai mult decât 
atât, merită să subliniem că, deşi s-ar putea renunţa la o 
anumită marcă sau tehnologie, nu se va putea renunţa cu 

totul la lumea vieţii digitale. Vom fi supuşi puterii 
tehnologiei prin simplul fapt că ne vom vedea de treburile 
cotidiene, fie că ne va plăcea sau nu acest lucru. Cel care 
va încerca să scape de imperiul codului va fi asemenea 
omului descris de Hume, care încearcă să scape de statul 
însuşi; adus pe vas în timp ce dormea, singura lui şansă de 
a scăpa este să sară peste bord. Sau, ca să împrumutăm o 
exprimare folosită de Elizabeth Anderson în alt context, a 
spune că firmele de tehnologie nu exercită putere asupra 
noastră fiindcă putem oricând să ne retragem este cam 
totuna cu a spune că Mussolini nu a fost dictator pentru că 
italienii puteau să emigreze.47 Realitatea este că vom fi tot 
mai mult supuşi puterii exercitate din diverse direcţii, 
altele decât cele cunoscute. Dacă reglementarea 
exercitării acestei puteri ar trebui să fie o chestiune de 
control colectiv, să fie lăsată în seama pieţei sau să fie 
asumată într-un alt fel va reprezenta una dintre 
problemele politice definitorii ale lumii vieţii digitale. 

AUTOMATIZAREA FORŢEI 

Ajungem, în cele din urmă, la schimbarea cea mai 
radicală dintre toate: posibilitatea ca sistemele digitale 
autonome să aibă capacitatea de a exercita o forţă pe care 
omul să n-o poată controla. Pentru a funcţiona într-un mod 
stabil, asemenea sisteme ar avea nevoie de trei lucruri. In 
primul rând, ar trebui să se autoghideze, în sensul de a fi 
programate în aşa măsură încât să-şi îndeplinească 
funcţiile fără nicio intervenţie din partea omului. Aceasta 
ar însemna să fie programate astfel încât să se descurce în 
orice situaţie posibilă sau să fie capabile să ,invete" să 
facă faţă instantaneu situaţiilor noi. (Acest tip de 
autoghidare nu necesită însă o inteligenţă artificială 
generală si nici măcar un simt al moralității. Sistemele 
autopilot cele avioanelor au o înaltă capacitate de 
autoghidare, dar niciun fel de calităţi morale sau cognitive, 
şi cu toate acestea avem încredere în capacitatea lor de a 
ne proteja în timpul zborului. Asemenea unui avion, care 
nu are discernământ şi nici nu este conştient de propria 

existenţă, un sistem ar putea să exercite putere fără să fie 
conştient de acest lucru.) 48 

In al doilea rând, asemenea sisteme ar trebui să se 
autointretina, în sensul de a putea să funcţioneze o 
perioadă rezonabilă fără ajutorul omului. Acest lucru ar 
putea să implice existenţa unei surse permanente de 
energie, cum ar fi energia solară, dar şi capacitatea de a-şi 
satisface nevoile de energie şi întreţinere de pe piaţă, la fel 
ca un om sau o companie. Sistemele digitale sunt deja 
capabile să efectueze tranzacţii între ele, ca maşina de 
spălat Samsung care, când nu mai are detergent, comandă 
de la magazin.49 Contractele inteligente care au activată 
tehnologia blockehain ar putea permite desfăşurarea unor 
operaţii comerciale mai complexe, roboții cumpărând 
diverse lucruri de care au nevoie de la oameni sau de la 
alte masinárii. 

In sfârşit, asemenea sisteme ar trebui să fie 
independente din punct de vedere funcţional, în sensul că 
stăpânii care ar încerca să recapete controlul asupra lor să 
nu poată face cu uşurinţă acest lucru. Tehnologia 
blockehain ar putea să joace un rol şi aici: în situaţia în 
care codul de operare ar fi distribuit unui număr mare de 
calculatoare din întreaga lume, sistemul ar fi foarte greu 
de deconectat. „Chiar şi în cazul unui eveniment 
catastrofal”, arată Primavera de Filippi, expert în 
tehnologia blockehain, un astfel de sistem ar putea 
continua să functioneze.50 

Ramanem astfel cu perspectiva unor sisteme precum 
cel din exemplul ipotetic prezentat de de Filippi: 

Un robot autonom, actionat de inteligenta artificiala, 
conceput sa functioneze ca asistent personal. Acest robot 
isi oferá serviciile persoanelor varstnice si concureaza cu 
oamenii sau cu alte masinarii [...] atat ca pret, cat si sub 
aspectul calităţii serviciilor pe care le prestează. 
Persoanele în vârstă care beneficiază de aceste servicii pot 
să plătească în monedă digitală, care va fi depusă în contul 
robotului. Robotul poate folosi banii adunaţi în diferite 

moduri: pentru a cumpára energia necesará propriei 
functionári, pentru a se repara atunci cánd ceva se stricá 
şi pentru a-şi actualiza software-ul sau hardware-ul când 
este necesar. [...] Dacă robotul ar dispune de o inteligenţă 
artificială mai avansată [...], publicul ar putea să fie mai 
interesat de emanciparea sa [...] de controlul centralizat 
[...].51 

Lăsând la o parte aceşti roboti-asistenti personali 
inzestrati cu inteligenţă artificială, există si alte tehnologii 
care ar putea avea o eficienţă maximă datorită autonomiei 
funcţionale. Nu e greu să ne imaginăm, de exemplu, un 
parc de roboţi agricoli autonomi de mici dimensiuni, cu 
menirea de a poleniza plantele sau de a aplica diverse 
tratamente într-o zonă a pădurii tropicale care necesită o 
atenţie deosebită. Sau să luăm în considerare exemplul dat 
de Wendell Wallach, care se referă la sistemul de 
securitate al unui aeroport. Acesta (a) se autoghidează, 
fiind capabil să identifice persoanele suspecte sau teroriştii 
cunoscuţi fără ajutorul omului, (b) este autosuficient, prin 
faptul că nu se bazează pe intervenţia activă a omului 
pentru a rămâne în funcţiune, şi (c) este independent din 
punct de vedere funcţional, astfel încât omul nu poate 
prelua cu uşurinţă controlul asupra lui. Un asemenea 
sistem ar putea să blocheze automat un terminal atunci 
când detectează o activitate periculoasă - fără ca omul să 
mai intervină, ceea ce ar putea provoca întârzieri.52 Cu 
timpul, lumea vieţii digitale poate să devină sediul unei 
varietăţi de sisteme autonome ca acestea. 

Bineînţeles că una este să foloseşti roboţi autonomi 
pentru a avea grijă de plante şi cu totul altceva este să-i 
foloseşti pentru protecţia spaţiilor publice. In ce măsură 
însă ar trebui ca viaţa omului să fie supusă unei forţe care 
nu se află sub controlul său nemijlocit? 

IMPLICAŢII ALE EXERCITĂRII FORŢEI 

În introducerea acestei cărţi am propus o ipoteză 
preliminară, şi anume că modul în care culegem, stocăm, 
analizăm şi comunicăm informaţiile, în esenţă, modul în 


1 


care le organizám se află în strânsă legătură cu modul în 
care ne organizăm viaţa colectivă - iar când o societate 
creează tehnologii ieşite din comun în domeniul 
informaţiilor şi comunicaţiilor, ne putem aştepta şi la 
apariţia unor schimbări politice. In capitolul de faţă am 
început să analizăm această ipoteză în raport cu ideea de 
forţă. Legea digitală, forţa privatizată, sistemele de putere 
autonome constituie o provocare destul de importantă 
pentru modul în care am privit, de-a lungul timpului, 
problema utilizării forţei. În următoarele două capitole 
vom analiza câteva dintre implicaţiile mai subtile, dar la fel 
de importante ale puterii şi modul în care poate fi utilizată 
tehnologia pentru a influența şi a manipula. 

Capitolul 7 

SUPRAVEGHEREA 

„Fiecare membru al Partidului trăieşte, de la naştere 
până la moarte, sub ochii Poliţiei Gândirii. Chiar când este 
singur, el nu poate avea niciodată certitudinea că este, 
într-adevăr, singur. Oriunde s-ar afla, indiferent dacă 
doarme, dacă este treaz, dacă munceşte sau se odihneşte, 
în baia sau în patul său, el poate fi inspectat fără a şti 
dinainte şi fără a şti nici măcar că este inspectat. Nimic 
din ceea ce face el nu este lipsit de importanţă. Prieteniile 
sale, distractiile, comportamentul fata de soţie şi copii, 
expresia feţei când se găseşte singur, cuvintele pe care le 
şopteşte în somn, până şi mişcările specifice ale corpului - 
toate îi sunt studiate insistent. Nu numai orice faptă vizibil 
greşită, dar şi orice excentricitate, oricât de măruntă, orice 
modificare a obiceiurilor, orice tic nervos care ar putea fi 
simptomul unui conflict interior - orice îi va fi, cu 
siguranţă, detectat până la urmá."?? 

George Orwell, O mie nouă sute optzeci şi patru 
(1949) 

Puterea nu trebuie neapărat să fie violentă sau 
amenințătoare. Poate fi blândă, chiar delicată. Există şi o 

putere atát de subtilá, incát este aproape invizibilá. 
Adesea, cei slabi nici măcar nu sunt conştienţi că sunt 
dominați de cei puternici. Uneori, ştiu cà sunt dominati, 
însă acceptă acest lucru. Liderii politici cei mai versati ştiu 
că a forţa pe cineva înseamnă a deţine puterea asupra 
trupului său, pe când a influenţa sau a manipula pe cineva 
înseamnă a deţine puterea asupra minţii persoanei 
respective. Aceasta poate fi cea mai profundă şi cea mai 
complexă formă a puterii. 

În următoarele două capitole vom vedea cum, în 
viitor, unii vor putea să-i determine pe alţii să facă lucruri 
pe care, altfel, nu le-ar face, fără să recurgă la forţă sau la 
ameninţarea cu forţa. Ne vom ocupa de două instrumente 
simple, dar importante ale puterii. În primul este vorba 
despre supraveghere: capacitatea de a culege, de a stoca 
şi de a prelucra informaţii despre alţii. În al doilea rând 
este vorba despre controlul percepției: capacitatea de a 
controla ceea ce ştiu, ceea ce gândesc şi ceea ce se 
pregătesc să spună alţii despre lume. Vom începem cu 
supravegherea. 

CE ESTE SUPRAVEGHEREA? 

Puterea stă în capacitatea de a vedea fără a fi văzut, 
de a-i cunoaşte pe alţii în vreme ce tu nu poti să fii 
cunoscut. De-a lungul istoriei, cei slabi s-au străduit să se 
ascundă de ochii altora, încercând în acelaşi timp să le 
impună celor puternici o atitudine transparentă. În 
perioada Revoluţiei Franceze, inspirați de Jean-Jacques 
Rousseau, unii rebeli visau la o lume în care cei bogaţi şi 
puternici să nu mai aibă unde să se ascundă: 

O societate transparentă, vizibilă şi descifrabilă în 
toate componentele sale, visul de a nu mai exista zone 
întunecate, zone stabilite în virtutea privilegiilor puterii 
regale sau prerogativelor vreunei corporatii.1 

Cu excepţia regimurilor totalitare din secolul al XX- 
lea, viaţa omului s-a desfăşurat în cea mai mare parte în 
afara privirii directe a autorităţilor politice. În trecut, chiar 
şi urmărirea cea mai eficientă realizată de reprezentanţii 

guvernului - politie, spioni, informatori - nu putea fi altfel 
decât sumară si incompletă, existând sfere considerabile 
ale vieţii private în care oamenii puteau să facă ce doreau. 
Până în secolul al XX-lea, tehnologiile de urmărire au fost 
în mare măsură ineficiente. 

Lumea vieţii digitale va fi altfel. Visul revoluţionarilor 
francezi - cel al unei societăţi fără zone întunecate - va fi 
transpus în realitate, dar într-un fel care ne va lăsa un gust 
amar: viaţa altora va fi vizibilă numai celor care vor deţine 
controlul mijloacelor de supraveghere. Pentru noi, ceilalţi, 
viaţa va fi „goală şi descoperită” înaintea celor cărora „noi 
vom da socoteală” (Evrei 4, 13). Acest lucru marchează o 
schimbare profundă. 

Prin supraveghere înţeleg nu numai observarea 
vizuală, ci şi orice modalitate de a strânge, de a stoca şi de 
a prelucra informaţii despre alte persoane. În viitor, faptul 
de a fi supravegheat va deveni ceva obişnuit, iar maşinile, 
nu oamenii vor efectua cea mai mare parte a muncii de 
teren. Din ce în ce mai puţine activităţi vor scăpa urmăririi 
cu ajutorul tehnologiei. lar cei care vor deţine controlul 
asupra mijloacelor de supraveghere - asupra tehnologiilor 
capabile să culeagă şi să prelucreze informaţii - se vor 
bucura de o enormă creştere a puterii pe care o au asupra 
noastră, a tuturor, o putere de felul celei anticipate într-un 
mod ispititor de Satana în Paradisul pierdut al lui John 
Milton (1667): 

Ai voştri ochi, ce par acum atât de limpezi, deşi sunt 
plini de ceaţă, atunci vor fi deschişi şi limpezi şi amândoi 
veţi fi ca Dumnezeii [...].2 

PUTEREA DE A SUPRAVEGHEA 

Despre supraveghere se discută adesea prin prisma 
efectelor sale asupra demnităţii si intimitatii persoanei - 
care sunt importante - însă implicaţiile cele mai profunde 
privesc puterea. Între supraveghere şi putere există o 
dublă relaţie. In primul rând, supravegherea ajută la 
culegerea informaţiilor utile pentru exercitarea puterii. 
Aceasta este funcţia sa auxiliară. 


În al doilea rând, supravegherea poate, m si de la 
sine, să-i determine pe oameni să facă lucruri pe care, 
altfel, nu le-ar face sau să nu facă lucruri pe care, altfel, le- 
ar face. Aceasta este funcţia sa disciplinară. Să o luăm pe 
fiecare în parte. 

Funcţia auxiliară 

Funcţia auxiliară a supravegherii este clară: cu cât 
ştii mai multe despre o persoană, cu atât este mai uşor să 
exerciti puterea asupra ei, sub forma forţei, a 
constrangerii, a influentárii, a autorităţii sau a manipulării. 
Astfel, dacă Alexandra vrea ca Daniel să facă ceva ce, 
altfel, acesta nu ar face, îi va fi mai uşor dacă va cunoaşte 
câteva lucruri despre el: unde poate fi găsit, cum îşi 
câştigă existenţa, ce bunuri deţine, cu ce oameni se 
asociază, ce îi place, ce nu-i place şi de ce se teme, dacă 
are familie şi aşa mai departe. Având aceste informaţii, 
Alexandra poate să aprecieze foarte bine ce stimulente 
(recompense, şpăgi, îndemnuri) sau pedepse (ameninţări, 
sancţiuni, privatiuni) l-ar determina cel mai probabil pe 
Daniel să se conformeze. Mai mult decât atât, tinandu-l 
sub observaţie, Alexandra îşi poate da seama dacă 
metodele de exercitare a puterii alese de ea au efectul 
dorit sau dacă trebuie să schimbe abordarea. Cunoaşterea 
în sine nu înseamnă putere, însă duce la aceasta. Funcţia 
auxiliară a supravegherii este obţinerea acestei cunoaşteri. 

Funcţia disciplinară 

A doua funcţie a supravegherii este cea disciplinară. 
Simplul fapt de a sti că suntem observați ne determina să 
ne comportăm altfel. Suntem mai puţin dispuşi să facem 
lucruri considerate ruşinoase, imorale, greşite. Copilul 
care ştie că mama stă cu ochii pe el probabil că nu se va 
întinde după cutia cu fursecuri din care nu are voie să ia. 
Renegata care ştie că scrisoarea ei defăimătoare va fi citită 
de spionii guvernului se va gândi de două ori înainte de a o 
expedia. Persoana care ştie că, dacă va căuta pe Google 
„pornografie infantilă”, va fi dată automat pe mâna 
oamenilor legii poate că nu se va mai grăbi să facă această 

căutare. Este mai puţin probabil ca un potential terorist să- 
şi folosească smartphone-ul ca să plănuiască un atac dacă 
ştie că Agenţia de Securitate Naţională interceptează un 
miliard de apeluri telefonice pe zi.3 

Funcţia disciplinară a supravegherii poate avea şi un 
caracter mai difuz. Intelectuali precum Sandra Bartky, de 
exemplu, au observat că, deşi puţini oameni s-ar gândi să 
oblige în mod explicit femeile să arate într-un anumit fel, 
faptul că alţii sunt cu ochii pe ele le poate determina să se 
„disciplineze” singure: 

Femeia care îşi verifică machiajul de zece ori pe zi ca 
să vadă dacă fondul de ten nu este vizibil de la distanţă sau 
dacă rimelul nu s-a dus, care îşi face griji că vântul sau 
ploaia i-a stricat coafura, care verifică des dacă ciorapii s- 
au lărgit la gleznă sau care, simțindu-se grasa, este atentă 
la tot ce mănâncă s-a transformat [...] într-un individ care 
se autocontrolează, într-o persoană care s-a apucat de 
bunăvoie să se urmărească în permanentá.4 

Faptul că supravegherea duce la autodisciplină este o 
idee atribuită îndeobşte lui Michel Foucault. O celebritate 
a gândirii politice a secolului al XX-lea, Foucault a respins 
ideea că numai statul deţine puterea de a obliga şi de a 
constrânge masele. În schimb, a dezvoltat ideea de putere 
disciplinară, o putere dobândită prin supraveghere 
constantă. El credea că aceasta putea fi şi mai eficientă 
decât folosirea forţei sau a amenințării cu forţa. Spre 
deosebire de forţa brută, o asemenea putere „ajunge până 
in adâncurile ființei umane, influenţează trupurile 
oamenilor şi se insinuează în acţiunile şi atitudinile lor, în 
discursuri, în procesul de învăţare şi în viaţa lor de fiecare 
zi’.5 Scriind înainte de apariţia internetului, Foucault a 
comparat societatea modernă cu panopticul lui Jeremy 
Bentham, o închisoare în care fiecare persoană este 
urmărită în permanenţă într-un „aparat al neîncrederii 
absolute, molipsitoare” 6. Intr-o societate-panoptic nu este 
nevoie de arme, de violenţă fizică, de constrângeri 
materiale. Doar de o privire. O privire scrutătoare, o 

privire sub a cărei greutate fiecare individ va sfârşi prin a 
se interioriza într-atât încât va deveni propriul sau 
supraveghetor, fiecare individ exercitând astfel această 
supraveghere asupra şi împotriva sa.7 

Foucault exagerează atunci când spune că nu este 
nevoie de forţă pentru păstrarea ordinii politice, însă 
importantă este ideea lui mai profundă potrivit căreia 
supravegherea însăşi poate fi considerată un fel de 
constrângere. Nu te forțează să faci ceva anume, dar te 
încurajează foarte mult să-ţi schimbi comportamentul de 
teama unor consecinţe nedorite, reale sau imaginare. De 
aceea, „un aparat disciplinar perfect” ar consta într-o 
„singură privire” care ar putea „vedea permanent totul".8 

SUPRAVEGHEREA ÎN LUMEA VIEŢII DIGITALE 

Lumea vieţii digitale va determina o transformare a 
capacităţii oamenilor de a se supraveghea între ei. Cinci 
aspecte vor fi diferite în viitor faţă de trecut. In primul 
rând, zone întregi ale vieţii omului care înainte erau fie 
imposibil de înregistrat, fie prea complexe pentru a fi 
înţelese în întregime vor fi observate şi înţelese de cei care 
deţin mijloacele de supraveghere. În consecinţă, societatea 
va deveni mult mai uşor de cercetat în al doilea rând, 
supravegherea va avea un caracter intim tot mai 
pronunţat, desfăşurându-se în spaţii pe care înainte le 
consideram „private”. În al treilea rând, informaţiile culese 
prin supraveghere ar putea deveni tot mai neperisabile, 
dăinuind mai mult decât amintirile şi chiar decât viaţa 
noastră. În al patrulea rând, comportamentul nostru va 
deveni mult mai previzibil pentru maşinile însărcinate cu 
cercetarea viitorului. În sfârşit, viaţa noastră va fi tot mai 
uşor de evaluat, primind punctaje, note şi locuri în diverse 
ierarhii care ne vor sili să ne luptăm între noi pentru acces 
la bunurile sociale. Toate aceste schimbări vor duce la o 
supraveghere care va depăşi cu mult orice experienţă de 
acest fel din trecut şi la o creştere corespunzătoare a 
puterii care se va exercita asupra noastră. 

O societate mai uşor de cercetat 


Ceea ce este adevárat despre indivizi este adevárat si 
despre societate: cu cát cunosti mai multe despre ei, cu 
atát este mai usor sá exerciti puterea asupra lor. 

În cartea intitulată Seeing Like a State (1998), James 
C. Scott, profesor de stiinte politice la Universitatea Yale, 
sustine că, pentru reuşita oricărui efort semnificativ de 
schimbare a structurii societăţii - ceea ce el numeşte 
„inginerie socială la scară mare” - societatea trebuie să 
poată fi „descifrată” de conducătorii sai.9 (Eu prefer 
termenul cercetat celui de „descifrat”.) „Dacă ne imaginăm 
un stat”, scrie Scott, „care nu dispune de mijloace fiabile 
de numărare şi localizare a populaţiei, de măsurare a 
avutiei si de cartografiere a teritoriului, resurselor şi 
aşezărilor sale, atunci ne imaginăm un stat ale cărui 
intervenţii în societatea respectivă sunt în mod necesar 
primitive”. 10 Dimpotrivă, un stat care dispune de mijloace 
puternice de numărare şi localizare a populaţiei, de 
măsurare a avutiei si de cartografiere a teritoriului, 
resurselor şi aşezărilor sale este un stat ale cărui 
intervenţii în societatea respectivă pot fi ample şi 
profunde. 

Măsura în care poate fi cercetată o societate, măsura 
în care poate fi înţeleasă prin observare, va depinde de (a) 
cât de uşor se vor putea culege informaţii utile despre 
aceasta si (b) cát de uşor se vor putea interpreta 
informaţiile respective. Punctul (b) este important: niciun 
reprezentant al statului nu poate înţelege societatea în 
toată complexitatea ei. Până şi elitele puternice au nevoie 
de mijloace care să le ajute să vadă lumea într-o formă 
asimilabilă. Acest lucru se poate face cu mijloace euristice 
precum hărţile, graficele şi statisticile, care prezintă o 
versiune simplificată a realităţii. O altă posibilitate este 
reorganizarea societăţii în sine pentru a o face mai uşor de 
înţeles. Benjamin Constant, una dintre minţile luminate ale 
Revoluţiei Franceze, ştia bine acest lucru: 

Cuceritorii din zilele noastre, fie ei prinți sau oameni 
simpli, vor ca imperiul lor să posede o suprafaţă unitară, 

peste care minunatul ochi al puterii să poată trece fără să 
întâlnească vreo inegalitate care să-i rănească sau să-i 
îngrădească privirea. Acelaşi cod de legi, aceleaşi măsuri, 
aceleaşi reguli şi, dacă treptat am putea ajunge la asta, 
aceeaşi limbă; iată ce se proclamă a fi perfecțiunea 
organizării sociale. [..] Marea deviză a zilei este 
uniformitatea în lumea vieţii digitale, viaţa omului va putea 
fi cercetată în mod special şi, astfel, va fi susceptibilă în 
mod special de a fi determinată de exercitarea puterii. 
După cum am arătat în capitolul 3, ne mişcăm într-o 
societate tot mai cuantificată, în care activitatea noastră 
socială va fi observată şi înregistrată din ce în ce mai mult 
sub forma informaţiilor, care vor fi selectate, stocate şi 
prelucrate de masini. Acţiunile, vorbele, mişcările, 
relaţiile, sentimentele şi convingerile noastre vor fi 
înregistrate într-o formă permanentă sau semipermanentă. 
În ultimii ani a avut deja loc o creştere substanţială a 
cantităţii de date culese despre noi, în special datorită 
faptului că o parte tot mai mare a activităţii omeneşti se 
realizează prin intermediul tehnologiilor digitale. În 
ultimele cinci decenii, costul stocării datelor cu ajutorul 
mijloacelor digitale s-a injumatatit aproape la fiecare doi 
ani, densitatea crescând în aceeaşi perioadă de 50 de 
milioane de ori. Între timp, informaţia digitală poate fi 
reprodusă de milioane de ori, cu costuri minime şi fără a 
pierde din calitate, iar sistemele tot mai performante ne 
permit să prelucrăm din ce în ce mai bine ceea ce stocăm. 
Cu vremea, se va ajunge la o creştere semnificativă a 
volumului activităţii de supraveghere la care vom fi supuşi. 
Unde ne deplasăm, ce facem, ce cumpărăm, ce scriem, ce 
mâncăm, ce citim, când şi unde dormim, ce spunem, ce 
ştim, pe cine cunoaştem, ce ne place, cum lucrăm, 
planurile şi telurile noastre - toate acestea lucruri vor fi 
supuse activităţii de supraveghere, vor fi înregistrate şi 
prelucrate de maşini. Nu va fi prima oară când societatea 
va deveni mult mai uşor de cercetat şi, astfel, mai 
susceptibilă de a fi controlată, însă, de data aceasta, scara 

va fi nemaiîntâlnită. Unele exemple din trecut, preluate din 
cartea lui Scott, Seeing Like a State, ne ajută să punem 
acest viitor în context. 

Sá ne gândim mai întâi la orașe. Daca vă veţi uita la 
harta unei aşezări întemeiate în Evul Mediu, probabil că 
veţi vedea un talmes-balmes de stradute şi alei, fara un 
sistem fix de numire sau numerotare a lor. Această 
configuraţie pare să fi apărut în mod spontan, nu după 
vreun plan dinainte stabilit. Peisajul urban este derutant. 
Unui reprezentant al elitei din afară, cum ar fi unui 
perceptor, cuiva care face recrutări pentru armată sau 
unui inspector de poliţie, i-ar fi greu să exercite controlul 
asupra unui asemenea oraş. Ca să găsească oameni şi 
adrese, ar avea nevoie de sprijin din partea unor localnici 
binevoitori. Locuitorilor care ar vrea ca puterea să nu 
ajungă la ei le-ar fi uşor să se ascundă sau să dispară. O 
astfel de aşezare este imposibil de cercetat pentru că nu se 
pot obţine, sintetiza sau simplifica informaţii despre ea de 
către elitele exterioare. Să comparăm această aşezare cu 
oraşe moderne ca Philadelphia, Chicago şi New York. 
Construite după acelaşi model, cu străzi lungi şi drepte, 
dispuse în reţea şi intersectându-se în unghiuri drepte, 
aceste aşezări pot fi cercetate imediat de orice autoritate 
superioară - chiar şi de către una nefamiliarizată cu zona 
respectivă, în Manhattan, pentru a face orientarea şi mai 
uşoară, străzile au numere consecutive. Important este că 
aceste oraşe sunt cel mai uşor de cercetat de sus: 
autoritatea supraveghetoare poate avea o vedere de 
ansamblu atunci cand se uită pe hartă. Asezarile 
organizate în acest fel pot fi uşor străbătute şi explorate, 
iar locuitorii lor, identificati, impozitati, înrolați, arestaţi si 
analizati în orice alt mod.12 

Deşi importantă, evoluţia de la oraşul bramburit din 
Evul Mediu la metropola organizată din epoca modernă va 
fi eclipsată de etapa următoare a evoluţiei urbane: 
„oraşele inteligente" intesate de reţele dense de senzori 
care le permit autorităţilor să urmărească un număr 

uimitor de variabile, de la zgomot, temperatură, 
luminozitate, poluarea aerului si gradul de folosire a 
utilităţilor până la deplasarea, localizarea şi activitatea 
vehiculelor şi a oamenilor. În viitor, tehnologia le va 
permite autorităților să urmărească evenimente si 
incidente nu pe hărţi de hârtie, ci folosind sisteme de 
supraveghere şi feedback care vor prezenta în detaliu 
activitatea locuitorilor oraşului. Chiar şi în comparaţie cu 
oraşele construite în formă de reţea în ultimele secole, 
oraşele inteligente vor putea fi cercetate într-o măsură 
aproape de neimaginat. O foarte mică parte a activităţii 
publice va fi nedetectabilă. 

Să ne gândim acum la capacitatea de supraveghere a 
persoanelor care vor locui în aceste oraşe. Este greu să-i 
conduci pe oameni dacă nu-i cunoşti. Cei mai mulţi dintre 
noi consideră de la sine înţeles faptul cá putem fi 
identificaţi după numele de familie, însă, aşa cum observă 
Scott, cel puţin până în secolul al XIV-lea, majoritatea 
oamenilor obişnuiţi nu aveau un nume de familie 
permanent. Un singur nume era, de obicei, suficient 
pentru ca purtătorul acestuia să fie identificat pe plan 
local, iar dacă era nevoie de mai multe, o persoană îşi mai 
putea adăuga denumirea ocupaţiei (Smith, Baker, Taylor) 
21, locul în care îşi avea casa (Hill, Wood) ??, trăsătura 
personală (Strong, Short, Small) ? sau numele tatălui 
(Robertson, care înseamnă literalmente „fiul lui 
Robert”).13 Scott ne invită să ne imaginăm ce ar însemna 
să lucrăm ca perceptor într-un oraş în care 90% dintre 
bărbaţi poartă unul dintre aceste şase nume: John, 
William, Robert, Richard, Henry şi Thomas.14 

Introducerea numelor de familie a fost, aproape 
pretutindeni, un lucru cerut de stat începând chiar din 
secolul al IV-lea î.Hr., când dinastia Qin a impus acest 
lucru supuşilor săi. Ideea era ca indivizii să fie mai uşor de 

tinut sub observatie - ceea ce nu se putea spune despre o 
masă de oameni nediferentiata - pentru ca autorităţile să 
poată afla mai uşor cine deţine bunuri, să reglementeze 
mostenirile, să prevină delictele, să strângă impozitele, să-i 
oblige pe oameni să muncească şi să facă recrutări.15 Sute 
de ani mai târziu, încă purtăm nume de familie ca 
instrument de identificare. Un act de identitate fără 
această informaţie ar părea ciudat.16 Este interesant însă 
că numele nu au constituit niciodată culmea supravegherii: 
naziştii au înlocuit numele deţinuţilor de la Auschwitz- 
Birkenau cu numere alcătuite din cinci cifre, tatuate pe 
braţul fiecăruia dintre ei. Fiecare număr corespundea 
iniţial numărului unei cartele perforate cu care funcţiona 
un tabulator IBM creat de Hollerith.17 

În lumea vieţii digitale, indivizii vor fi şi mai uşor de 
urmărit ca înainte. Autentificarea nu se va mai realiza prin 
simboluri externe, cum ar fi numele sau chiar numerele, ci 
se va face direct cu trupurile noastre, fiecare fiind 
identificabil în mod unic prin datele biometrice ale feţei, 
amprentelor, retinei, irisului sau mersului. Atunci când nu 
vom putea fi identificaţi cu ajutorul datelor biometrice, 
identitatea noastră va fi uşor de descoperit în urma 
analizei reziduurilor digitale lăsate de deplasările, 
cumpărăturile şi asociaţii nostri. Imaginati-và, de exemplu, 
că un guvern criminal ar încerca să strângă toate 
persoanele care aparţin unei religii sau etnii într-o anumită 
regiune. Datele lor le-ar da de gol imediat: istoricul 
achiziţiilor, postările din reţelele de socializare, asociaţii 
cunoscuţi, locurile în care au fost având asupra lor 
telefoane inteligente şi lista apelurilor telefonice vor arăta 
că fac parte din grupul social urmărit. 

Fe lângă faptul că este bogată în informaţii, lumea 
vieţii digitale va avea şi maşini capabile să prelucreze 
acele informaţii cu o eficienţă fără precedent. Folosind 
numai Zike-urile de pe Facebook, cercetătorii pot deja să 
estimeze orientarea sexuală a unei persoane în 88% dintre 
cazuri, rasa în 95% dintre cazuri, iar afilierea la un anumit 


1 


partid politic in 85% dintre cazuri.18 Iar toate acestea sunt 
obţinute pe baza analizei unei foarte mici părţi din totalul 
informaţiilor disponibile si utilizând tehnologia din 
prezent. Imaginati-va ce se va putea face cu datele 
generate de toate activităţile desfăşurate pe parcursul 
vieţii de fiecare persoană în parte si cu sisteme 
incomparabil mai performante. 

Este însă important să înţelegem că, în viitor, 
supravegherea individuală nu se va limita la identificarea 
noastră şi nici chiar la aflarea locului în care ne găsim. Se 
va urmări înţelegerea vieţii şi dorințelor noastre, a 
planurilor si telurilor noastre. Din acest motiv, sistemele 
digitale nu vor se vor mai ocupa doar cu identificarea 
noastră ca indivizi. Adesea, mai important va fi ce 
dezvăluie despre noi datele noastre. Din acest punct de 
vedere, nu va mai exista un ,eu" sau un „tu“ stabil, bine 
definit. Dupá cum remarcá John Cheney-Lippold in WeAre 
Data (2017), cànd vine vorba despre analiza si descrierea 
vieţii oamenilor, algoritmii „văd” o grămadă de date în 
continuă schimbare, care este permanent descompusă, 
recompusă şi reanalizată pentru a răspunde la tot felul de 
întrebări.19 Un algoritm predictiv utilizat de poliţie va 
analiza datele şi va răspunde la întrebarea: cât este de 
probabil ca acest bărbat să comită o infracţiune? Un 
algoritm folosit de o instituţie care acordă credite 
ipotecare va examina datele mele dintr-un alt punct de 
vedere, răspunzând la întrebarea: este aceasta o persoană 
care îşi achită datoriile? Un algoritm al Agenţiei de 
Securitate Naţională ar putea răspunde la întrebarea dacă 
datele mele corespund profilului unui „terorist”. Un 
algoritm de marketing ar putea să remarce că sunt un 
bărbat trecut de 20 de ani şi îmi va trimite, în consecinţă, 
reclame la avocado şi ulei pentru îngrijirea bărbii.20 
Algoritmii văd ceea ce vor să vadă în funcţie de scopul 
pentru care au fost creaţi. 

În lumea vieţii digitale, cei care vor efectua 
supravegherea nu vor fi interesaţi să găsească o identitate 

fixà, stabilà sau ceea ce considerám noi a fi identitatea 
noastră „reală”. Dimpotrivă, vom fi ,reconstituiti de o mie 
de ori in decursul unei singure zile" de ,sute de companii 
şi agenţii care ne vor identifica în mii de feluri".21 Să ne 
amintim de observatia lui Yuval Noah 

Harari conform cáreia, desi a inceput ca o modalitate 
de reflectare a realitátii, scrisul s-a transformat in cele din 
urmă într-o modalitate eficientă de reconfigurare a 
realităţii: din considerente birocratice, ceea ce este scris 
pe formularul dumneavoastră are mai multă importanţă 
decât „adevărul”. În lumea vieţii digitale, din considerente 
practice, că ne place sau nu, vom fi ceea ce spun algoritmii 
că suntem. De fiecare dată când codul stabileşte ceva 
despre noi, acela este „un adevăr algoritmic nou-creat, 
căruia nu prea îi pasă dacă este autentic, dar ţine foarte 
mult să fie un indicator util pentru clasificare” 22. În plus, 
de cele mai multe ori, nu vom avea habar ce concluzie s-a 
tras despre noi decât (în cel mai bun caz) după producerea 
evenimentului, tot aşa cum suntem luaţi prin surprindere 
atunci când ne apare pe monitor o reclamă „personalizată” 
şi ne întrebăm: „Oare de ce îşi închipuie că aş fi interesat 
de aşa ceva?” Uneori, ceea ce văd algoritmii la noi nu va 
avea nicio legătură cu ceea ce vedem noi înşine. 

In trecut, impenetrabilitatea vieții omului era 
considerată un zid împotriva puterii nemăsurate a 
autorităţii. Se spunea că nimeni nu poate înţelege pe 
deplin complexa societate omenească, prin urmare nimeni 
nu ar putea s-o controleze pe deplin. Această idee a fost 
subliniată de economistul şi  teoreticianul austriac 
Friedrich von Hayek, care  dispretuia eforturile 
autorităţilor centrale de a lua decizii în numele popoarelor 
pe care le guvernează. Unor asemenea autorităţi, susţinea 
Hayek in 1945, le va lipsi mereu cunoaşterea 
„circumstanțelor particulare de timp şi spaţiu” şi chiar 
dacă ar ajunge la această cunoaştere, ar fi nevoite să 
simplifice în mod grosolan datele problemei, ceea ce ar 
afecta calitatea procesului decizional.23 Argumentul lui 

Hayek, adoptat de SUA si de aliatii acestora in perioada 
Rázboiului Rece, a fost reluat dupá 50 de ani de Scott in 
cartea amintită de noi aici. Pentru Scott, simplificarea 
vieţii reale nu ar putea să aibă loc decât în detrimentul 
înţelegerii acesteia: 

[O] hartă a oraşului pe care ar apărea fiecare 
semafor, fiecare groapă, fiecare clădire, fiecare tufis şi 
copac din fiecare parc ar putea să fie tot atât de mare şi de 
complexă ca oraşul pe care îl înfăţişează. Şi, bineînţeles, ar 
anula scopul cartografierii, care este acela de a abstractiza 
şi de a rezuma.24 

Numai că Hayek şi Scott se refereau la secolul al XX- 
lea, nu la secolul al XXI-lea. Exemplul de hartă fizică, 
desenată pe hârtie, dat de Scott este deja depăşit. În 
lumea vieţii digitale, administratorii, fie aceştia oameni sau 
masinarii, vor putea să examineze în detaliu nenumărate 
aspecte ale societăţii în orice moment. 

Supraveghere intimă în noiembrie 2015, Victor 
Collins a fost găsit mort în cada cu hidromasaj a locuinţei 
lui James Bates din Bentonville, Arkansas. Bates a fost 
acuzat de uciderea lui Collins. Nu existau martori. S-a 
afirmat că decesul s-a produs în intimitatea locuinţei lui 
Bates. Numai că anchetatorii au devenit foarte interesaţi 
de dispozitivele din casa lui „inteligentă”. Apometrul lui 
inteligent, de exemplu, părea să indice că, între orele 1 şi 
3, în noaptea în care murise Collins, se consumaseră 636 
de litri de apă. Detectivii au dedus că această cantitate 
neobişnuit de mare de apă ar fi putut fi folosită la 
ştergerea urmelor din curtea interioară. Şi mai curios era 
faptul că Bates deţinea un asistent personal digital, 
Amazon Echo, care primeşte de la stăpân şi execută ordine 
vocale simple de genul „comandă o pizza” sau „stinge 
lumina”. Când este activat, Echo ascultă şi înregistrează 
tot ce i se spune. Poliţia - şi, în cele din urmă, națiunea - a 
fost curioasă: poate că dispozitivul „auzise” ceva atunci 
când avusese loc presupusa crimă. Detectivii l-au confiscat 
pe Echo în încercarea de a obţine informaţii din acea 

noapte. Timp de multe luni, a párut cà Echo putea fi 
martorul-cheie in procesul in care James Bates era acuzat 
de omucidere.25 Acuzatiile însă au fost până la urmă 
retrase. 

La o lună după moartea lui Victor Collins, Connie 
Dabate a fost ucisă prin impuscare în subsolul locuinţei 
sale dintr-un orăşel din statul american Connecticut. Când 
poliţia a ajuns la locul faptei, Richard, soţul lui Connie, a 
declarat că în casă pătrunsese un om mascat care îl 
atacase, îl legase de un scaun şi îl tăiase cu un cuţit înainte 
de a-i împuşca soţia. Numai că Fitbitul doamnei Dabate - 
un dispozitiv de fitness care culege date în scopuri 
medicale - spunea altceva. Se pare că femeia se deplasase 
vreo 370 m prin casă chiar în momentul în care domnul 
Dabate susţinea că ar fi fost împuşcată. Richard Dabate 
urmează să fie judecat pentru uciderea soţiei sale.26 

O semimaratonistă medaliată a fost prinsă cu mâţa în 
sac atunci când Garmin, dispozitivul ei de fitness, a 
dezvăluit că nu parcursese toţi cei 21 km.27 Un bărbat a 
cărui casă arsese din temelii a fost acuzat de incendiere şi 
de înşelăciune atunci când datele înregistrate de 
stimulatorul său cardiac au indicat o activitate a inimii 
necorespunzătoare dorinţei disperate de a se pune la 
adăpost.28 

Dispozitivele noastre ne dau în vileag mai mult decât 
ne închipuim noi. 

Inviolabilitatea proprietăţii private face parte de 
secole din legislaţia engleză. În 1604, judecătorul Edward 
Coke spunea că locuinţa unui om este „castelul şi cetatea” 
sa.29 în lumea vieţii digitale însă, nici măcar locuinţa nu 
ne va oferi un refugiu în faţa supravegherii. Asemenea lui 
Amazon Echo din locuinţa lui James Bates, tehnologiile 
domestice vor putea să strângă informaţii despre 
deţinătorii lor în cele mai intime spaţii. Tehnologiile 
portabile care ne înregistrează fără zgomot viaţa - 
smartphone-uri, tehnologii purtabile, tehnologii 
implantabile - nu sunt interesate de locul în care ne aflăm 

la un moment dat. Camerele de  supraveghere 
înregistrează la fel şi atunci când suntem acasă, şi atunci 
când ne aflăm în afara ei. Dacă realitatea virtuală şi cea 
augmentată vor înlocui paradigma computationala a 
„plăcuței de sticlă” 30, producătorii de dispozitive vor fi 
efectiv capabili să „vadă lumea prin ochii vostri" 31. La un 
moment dat, am putea ajunge să  desconsiderăm 
deosebirea dintre public şi privat, cel puţin în măsura în 
care, din punct de vedere spatial, această deosebire poate 
privi interiorul şi exteriorul locuinţei. In 2017, un 
producător de vibratoare a acceptat să le plătească o 
despăgubire clienţilor atunci când s-a constatat că 
vibratorul său „inteligent” înregistra date despre utilizarea 
sa fără ştirea detinatorului şi transmitea producătorului 
informaţii despre temperatura dispozitivului şi intensitatea 
vibratiilor. Mai intim decât atât chiar cá nu se poate. (Ca 
să nu mai spunem că aplicaţia utilizată pentru controlul 
vibratorului era „foarte nesigură”, ceea ce înseamnă că 
„oricine se afla în raza de acţiune a tehnologiei bluetooth” 
putea „să preia controlul” asupra ei.) 32 

Autorităţile responsabile de aplicarea legii nu au 
făcut niciun secret din interesul lor faţă de internetul 
lucrurilor ca modalitate de strângere a informaţiilor. Iată 
ce declară directorul Serviciului Naţional de Informaţii al 
SUA: 

În viitor, serviciile de informaţii ar putea utiliza 
[internetul lucrurilor] pentru identificare, supraveghere, 
monitorizare, localizare şi urmărire în vederea recrutării 
sau pentru dobândirea accesului la reţele sau la datele de 
identificare ale utilizatorilor.33 

Informaţii neperisabile 

Avem tendinţa să considerăm uitarea un defect. Dă 
vina pe memoria noastră slabă atunci când rătăcim cheile 
sau uităm să-i dam telefon mamei de ziua ei (o greşeală pe 
care un fiu înţelept nu o va face decât o dată). In Phaidros 
de Platon, Socrate critică inventarea scrisului pentru 
inevitabilul său efect asupra amintirii oamenilor: 


Cáci scrisul va aduce cu sine uitarea in sufletele celor 
care-] vor deprinde, lenevindu-le tinerea de  minte; 
punându-şi credinţa în scris, oamenii îşi vor aminti din 
afară, cu ajutorul unor icoane străine, şi nu dinlăuntru, 
prin caznă proprie.34 

Cu toate acestea, uitarea joacă de fapt un rol social 
important.35 Uneori, pentru a ne schimba şi a merge mai 
departe, trebuie să fim în stare a lăsa deoparte vechile 
eşecuri, regrete, stânjeneli şi prejudecăţi. Încercăm sa 
uităm nedreptátile pe care ni le-au făcut alte persoane, 
sperând că alţii, la rândul lor, ne vor uita greşelile. Nu ne 
place deloc să ne fie amintite eşecuri din trecut, pe care le- 
am şters din memorie. Ne temem întruna că trecutul ar 
putea să reînvie în împrejurări noi, neaşteptate. Iti 
aminteşti de fotografia aceea penibilă, în care apăreai 
îmbrăcat într-un mod jenant, făcută la petrecerea de ziua 
ta, în urmă cu zece ani? Ea se găseşte încă prin cotloanele 
Facebook-ului. Să sperăm că nu a fost văzută de noul tău 
şef. 

Viktor Mayer-Schonberger şi Kenneth Cukier susţin 
că, în realitate, în cea mai mare parte a istoriei omenirii, 
uitarea a constituit regula, iar amintirea - exceptia.36 
Marea majoritate a lucrurilor pe care le-au ştiut, le-au 
spus, le-au făcut şi le-au gândit oamenii nu au fost 
înregistrate niciodată şi, cu timpul, s-au pierdut. In lumea 
vieţii digitale însă, va fi exact pe dos: se va ţine minte mult 
şi se va uita puţin. Informaţiile în formă digitală sunt (într- 
o măsură din ce în ce mai mare) mai uşor şi mai ieftin de 
stocat şi de reprodus decât orice altă formă anterioară de 
informaţie, şi există interese pentru ca lucrurile să rămână 
astfel. Din motivele expuse în capitolul 3, informaţiile sunt 
o marfă prețioasă, a cărei valoare va creşte în timp. In 
2007, Google a recunoscut că a salvat flecare solicitare de 
căutare introdusă vreodată de utilizatorii săi, precum şi 
fiecare rezultat al căutării pe care l-au accesat după aceea 
utilizatorii respectivi. De fiecare dată când ai pus o 
întrebare prostească, ai căutat o manifestare stânjenitoare 

a vreunei boli sau ai introdus într-o doară numele colegei 
tale atrăgătoare de la serviciu, Google a stocat detaliile 
căutării tale. Şi continuă să facă acest lucru, deşi, după 
nouă luni, interogările devin anonime.37 Gândiţi-vă numai 
la mijloacele extraordinare de analiză pe care banca 
alcătuită din toate căutările trecute şi prezente i le-a pus la 
dispoziţie companiei Google. Peste un miliard de persoane 
au introdus, în fiecare zi, peste trei miliarde şi jumătate de 
cereri de căutare pe Google (ca să nu mai amintim de 
informaţiile pe care firma le primeşte de la cele peste un 
miliard de conturi Gmail). Google are o perspectivă mai 
clară asupra vieţii interioare a oamenilor decât oricare alt 
conducător sau lider spiritual din trecut. 

Gândiţi-vă acum la toate celelalte informaţii culese 
despre dumneavoastră în lumea vieţii digitale si imaginati- 
vă că acestea ar putea fi păstrate într-o formă permanentă 
sau semipermanentă, în aşa fel încât să poată fi indexate, 
regăsite, căutate şi analizate vreme de câteva decenii de 
acum înainte. Deşi suntem încă la început, companiile 
alcătuiesc şi vând deja dosare întregi despre milioane de 
oameni obişnuiţi, cu peste o mie de parametri individuali - 
asigurări sociale, sănătate, educaţie, procese în instanţă, 
activitate  infractionalà, informații privind bunurile 
deținute, precum si date care pot fi culese din reziduurile 
digitale.38 Ca să-l parafrazám pe William Faulkner, in 
viitor, „trecutul nu moare niciodată. Si nici măcar nu este 
trecut”. 

Acesta este motivul pentru care unii politicieni (poate 
privind cu un ochi la propria tinerețe irositá) au susținut 
dreptul persoanelor sub 18 ani de a şterge materialele 
stânjenitoare postate de ele pe platformele de 
socializare.39 Din acelaşi motiv, în Uniunea Europeană 
există legi stricte cu privire la ce se poate face cu datele 
personale - legi inásprite prin introducerea, în anul 2018, 
a Regulamentului general privind protecţia datelor. În 
2014, Curtea de Justiţie a Uniunii Europene a cerut 
companiei Google să elimine rezultatele „inadecvate, 

irelevante, care nu mai sunt relevante oricare sunt 
excesive” ale căutărilor care-l vizau pe Mario Costeja 
González, decizie care a dus (in Europa) la aşa-numitul 
„drept de a fi uitat".40 în cartea intitulată CTRL + Z 
(2016), Meg Leta Jones pledează pentru o formă de 
„izbăvire digitală sau reinventare digitală” care aduce mai 
mult cu dreptul de a fi iertată 

Datele se pierd uneori. Nu se va ţine minte chiar 
totul. Însă pentru funcţia disciplinară a supravegherii, 
acest lucru nu are prea multă importanţă: nu putem şti cu 
siguranţă ce date se vor pierde sau vor fi distruse, aşa 
încât ne putem comporta ca şi cum nimic nu va fi uitat. 

Comportament previzibil 

Deşi cei mai mulţi dintre noi înţelegem că acţiunile 
noastre trecute şi prezente ar putea fi supravegheate de 
alţii, este evident cá nu ne aşteptăm ca, in viitory 
comportamentului nostru să i se aplice acelaşi tratament. 
În definitiv, nimeni nu ştie ce poate să aducă viitorul. Cu 
toate acestea, în lumea vieţii digitale, sisteme tot mai 
performante vor putea să anticipeze diverse aspecte ale 
existenţei noastre cu o precizie remarcabilă. Companiile 
de asigurări folosesc deja algoritmi pentru a anticipa dacă 
şi când vom avea un accident de maşină, ne vom îmbolnăvi 
sau vom muri; angajatorii anticipează măsura în care noi 
am putea dori să ne angajăm la o companie concurentă; 
instituţiile financiare anticipează dacă nu vom restitui 
împrumuturile; autorităţile anticipează care dintre deţinuţi 
va ucide sau va fi ucis.42 Poliţia foloseşte sisteme digitale 
pentru a anticipa viitoarele infracţiuni, viitorii infractori şi 
viitoarele victime.43 Specialiştii pot să prevadă dacă ne 
vom înşela partenerul de viata sau dacă vom divorța; 
companiile producătoare de telefoane inteligente pot să 
anticipeze poziţia noastră cu o precizie ieşită din comun; 
furnizorii de servicii pot să prevadă dacă vom apela la alt 
furnizor. Fiscul poate să prevadă dacă vom comite fraude 
fiscale. (Clasificarea declaraţiilor fiscale din punctul de 
vedere al riscului se pare că a permis fiscului din SUA „să 

depisteze de 25 de ori mai multe fraude fiscale fără să 
máreascá numárul investigatiilor".) 44 

Globul de cristal al  previziunii facilitate de 
tehnologie, care utilizeazá in special algoritmi de invátare 
automată, este o  modalitate extraordinară de 
supraveghere. Ea îi permite observatorului să „vadă” 
lucruri care încă nu s-au întâmplat. Aceasta este funcţia sa 
auxiliară. Implicatiile disciplinare sunt, poate, si mai 
impresionante: ne putem imagina oameni care se abtin nu 
numai de la comiterea unor infractiuni, ci si de la lucruri 
absolut legale, cum ar fi acela de a vizita un prieten care 
se întâmplă să aibă antecedente penale, fapt care ar putea 
determina un sistem să anticipeze, prin asociere, că şi 
vizitatorul va comite infracţiuni. 

O existenţă uşor de evaluat 

Este posibil ca, în ultimii ani, să fi folosit o platformă 
on-line care ,externalizeazá" ratinguri pentru anumite 
lucruri - filme, şoferi Uber, hoteluri, restaurante, 
curatatorii chimice şi aşa mai departe. Poate că atunci nu 
aţi bănuit că, la un moment dat, aţi putea fi chiar 
dumneavoastră obiectul ratingurilor altor persoane. 

Suntem deja evaluati si notati pe diferite cài - de la 
scorul de credit, care stabileste dacá avem resursele 
financiare necesare, si până la „scorul de sănătate”, 
alcătuit pe baza informaţiilor culese despre noi de pe 
internet.45 în lumea vieţii digitale s-ar putea ca fiecare 
persoană să aibă un rating individual, alcătuit pe baza 
notelor acordate de prieteni, colegi, parteneri de afaceri şi 
cunoştinţe pentru toţi indicatorii consideraţi ca având o 
valoare socială: credibilitate, seriozitate, atractivitate, 
şarm, inteligenţă, forţă, condiţie fizică şi aşa mai departe. 
La rândul său, ratingul persoanelor ar putea determina 
accesul acestora la lucruri cu valoare socială, precum 
locuinţe sau locuri de muncă. Este o perspectivă destul de 
sumbră, iar sistemele de acest gen au fost tema unor filme 
de ficţiune reuşite, cum ar fi serialul stiintifico-fantastic de 
televiziune Black Mirror din 2016. 


Ceva asemănător se întâmplă însă deja în China, 
unde peste 30 de administrații locale au început să adune 
informaţii digitale cu privire la comportamentul social şi 
financiar al cetăţenilor pentru a evalua solvabilitatea 
acestora. Conform rapoartelor, cetăţenii chinezi ar putea 
primi punctaje negative pentru diverse încălcări ale legii, 
de la sustragerea de la plata călătoriei cu mijloacele de 
transport în comun până la traversarea prin locuri 
nepermise sau nerespectarea regulilor de planificare 
familială. Cu timpul, autorităţile de la Beijing speră să 
obţină şi alte date, inclusiv despre activitatea on-line a 
chinezilor. În momentul în care datele vor fi culese, 
algoritmii vor calcula ratingul cetăţenilor, care va fi apoi 
utilizat la stabilirea persoanelor care vor primi credite, a 
celor care vor beneficia de un răspuns mai rapid din partea 
autorităţilor statului, a celor care vor avea acces la 
hoteluri mai bune şi la alte lucruri cu valoare socială. 
Ingrijorátor este faptul că, potrivit guvernului chinez, acest 
sistem le va „permite celor demni de încredere să umble în 
orice loc de sub cer, pe când celor discreditati le va fi greu 
să facă până şi un singur pas” 46. 

Lăsând pentru moment deoparte exemplul chinez, 
este limpede că o societate tot mai cuantificată este una în 
care accesul nostru la lucruri cu valoare socială ar putea fi 
determinat de informaţiile existente despre noi, asupra 
cărora s-ar putea să detinem în mică măsură controlul. 
Important este că această putere nu va fi exercitată 
neapărat de către stat. Tot felul de furnizori de servicii ar 
putea pretinde că au făcut o anumită evaluare, ceea ce va 
duce la creşterea puterii lor şi la scăderea 
corespunzătoare a puterii celor care sunt evaluati.47 

IMPLICAŢII ALE SUPRAVEGHERII 

Efectele auxiliare şi disciplinare ale supravegherii în 
lumea vieţii digitale sunt greu de înţeles în totalitatea lor. 
Dacă aţi şti că fiecare călătorie, achiziţie, mesaj personal, 
exprimare a unei opinii politice sau act de revoltă ar putea 
fi înregistrat pentru totdeauna, iar mai apoi ar putea fi 

folosit pentru stabilirea sanselor pe care le aveti in viatà, 
v-ati mai comporta la fel? Sau ati fi putin mai atenti? 
Controlul asupra mijloacelor de supraveghere - 
capacitatea de a vedea fără a fi văzut - va deveni astfel o 
extraordinară sursă de putere in viitor. La rândul lor, 
mijloacelor de supraveghere li se vor opune tot mai mult 
tehnologii menite să îmbunătățească viața privată şi să 
protejeze anonimatul (capitolul 10). 

Capitolul 8 

CONTROLUL PERCEPȚIEI 

9 

„Că Tu ai zidit rărunchii mei”. Psalmul 138, 13 

Modalitatea ultimă de exercitare a puterii asupra 
oamenilor fără a folosi forța sau a-i supune supravegherii 
este să controlezi ceea ce ştiu, ceea ce gândesc şi ceea ce 
sunt pregătiţi să spună despre lume. Un mod eficient de a 
face pe cineva să se abţină de la un lucru este să-l 
împiedici să-şi dorească acel lucru de la bun început sau 
să-l convingi că dorinţa sa este greşită, nelegitimă, 
rusinoasa sau chiar nebunească.l Eu numesc aceasta 
controlul percepţiei. 

Dacă este posibilă crearea unui mediu profund ostil 
transmiterii unor revendicări politice, atunci oamenii au 
şanse mici să aducă aceste revendicări în prim-plan.2 
Atunci când ştii că, dacă vei critica un anumit om politic, 
se va aşterne o tăcere amenințătoare în barul pe care il 
frecventezi sau vei primi pe Twitter o mulţime de mesaje 
injurioase, s-ar putea să te gândeşti de două ori înainte de 
a face acest lucru. Cei care vor puterea izbutesc să 
provoace acest gen de atitudine nefavorabilă faţă de 
propriii adversari.3 Există putere în capacitatea de a ţine 
anumite chestiuni departe de agenda politică.4 Ce cale mai 
bună de a menţine statu-quo-ul decât crearea unui mediu 
în care emiterea unei simple critici devine inacceptabilă? 

Un alt mod de exercitare a puterii prin controlul 
percepţiei este acela de a-i împiedica de la bun început pe 
oameni să aibă anumite revendicări.5 Acest lucru ar putea 

fi o simplà chestiune de convingere, insá ar putea fi si 
rodul unei activitáti dubioase, precum cenzura, care 
împiedică problemele să ajungă în vreun fel in atenţia 
populaţiei. Oamenii nu se pot supăra din cauza unor 
lucruri pe care nu le cunosc. 

Dacă cei puternici pot să transmită convingerea larg 
răspândită sau credinţa că ceea ce este în interesul lor 
este şi în interesul celorlalţi, atunci nici nu mai este nevoie 
de forţă sau de supraveghere pentru asigurarea 
conformării. 

Pentru a cunoaşte lucruri care depăşesc experienţa 
noastră imediată, ne bazam pe alţii care pot (a) sa 
găsească şi să strângă informaţii, (b) să selecteze ceea ce 
merită semnalat sau documentat, (c) să decidă în ce 
măsură sunt necesare explicaţiile şi detaliile, (d) să ni le 
retransmită într-o formă asimilabilă. De toate acestea se 
ocupă filtrarea. Modul în care percepem restul lumii 
depinde mult de filtrele care o fac accesibilă şi inteligibilă. 
Ştim că ideile filtrate reprezintă, de regulă, numai o 
părticică din întregul tablou, dar sperăm şi avem încredere 
că informaţia pe care o primim este adevărată şi că au fost 
scoase în evidenţă aspectele cele mai importante. 

Filtrarea este un mijloc incredibil de eficient de 
control al percepţiei. Dacă poţi să controlezi fluxul 
informaţiilor într-o societate, atunci poti să influentezi 
semnificaţia binelui şi a răului din acea societate, ideea de 
corect şi incorect, curat şi necurat, decent şi indecent, 
adevărat şi fals, cunoscut şi necunoscut. Le poţi spune 
oamenilor ce se întâmplă, ce contează şi ce ar trebui să 
creadă şi să simtă în legătură cu acel lucru. Le poţi indica 
felul în care ar trebui să judece comportamentul altor 
persoane. Poţi să stârneşti entuziasm, teamă, deprimare 
sau disperare. Poţi să influentezi normele şi uzantele care 
definesc ce este permis şi ce este interzis, care sunt 
manierele acceptabile, ce conduită este considerată 
potrivită sau nepotrivită şi cum ar trebui îndeplinite 
ritualuri sociale comune precum salutul, curtarea, 

ceremoniile, discursurile si protestele, ce poate fi spus si 
ce ar trebui considerat că nu se poate spune, precum şi 
limitele acceptabile ale conduitei politice şi sociale. Dacă 
încalc o norma sau o uzanta, poate ca nu voi suporta o 
sancţiune aplicată prin intermediul forţei, ca în cazul 
încălcării unei legi, însă consecinţele ar putea fi mult mai 
grave: ridiculizare, dezonoare, ostracizare, izolare, chiar 
excomunicare. „Modul în care simţim şi gândim”, spune 
Manuel Castells, „determină modul în care actionam”. 6 
Cei care controlează mijloacele de percepţie vor determina 
tot mai mult modul în care simţim şi gândim, prin urmare 
modul în care actionam. 

Înțelegerea rolului pe care-l are controlul percepţiei 
ne poate ajuta să lămurim una dintre cele mai vechi 
probleme ale politicii: de ce ,infometatii scrofuloşi, sleiti 
de muncă si tuberculosi" din lumea întreagă s-au ridicat 
atât de rar împotriva stăpânilor lor bogaţi si puternici.7 
Răspunsul pe care l-au dat Karl Marx şi apostolii săi, mai 
ales gânditorul italian Antonio Gramsci”*, este că oamenii 
obişnuiţi au fost conditionati din punct de vedere 
psihologic să-şi accepte în mod pasiv soarta. Ei sunt ţinuţi 
în loc de iluzii şi amăgiri care fac ca schimbarea să pară 
imposibilă sau chiar de nedorit. O mulţime de teorii cu 
denumiri pompoase au fost formulate pentru a explica 
acest fenomen: a hegemoniei, a ideologiei, a falsei 
conştiinţe şi a fetişismului (nu a celui neruşinat). Marx 
considera că, în împrejurări istorice potrivite, odată ce 
realităţile lumii se revelau clasei muncitoare din industrie 
(„proletariatului”), aceasta avea să se răscoale şi să 
răstoarne capitalismul. Marx credea că rolul intelectualilor 
era să-i ajute pe oamenii obişnuiţi să renunţe la concepţiile 
lor greşite: „După cum filosofia îşi găseşte armele ei 
materiale în proletariat, tot astfel proletariatul îşi găseşte 
armele lui spirituale în filosofie”. 9 (Ne vom ocupa mai 
mult de politica postadevăr şi de ştirile false în capitolul 


24 Antonio Francesco Gramsci (1891-1937), intelectual şi politician 
marxist, unul dintre fondatorii Partidului Comunist Italian (n. red.). 


13.) 

CONTROLUL PERCEPTIEI ÎN SECOLUL AL XX-LEA 

În ultimul secol, îndatorirea cotidiană a filtrării a fost 
îndeplinită mai mult de mass-media: marile trusturi 
transmiteau informaţii câtorva milioane, poate chiar 
miliarde de consumatori prin intermediul presei, radioului 
şi televiziunii. Puterea încredinţată trusturilor media şi 
mogulilor care le deţin a constituit frecvent un motiv de 
îngrijorare, existând temerea că aceştia ar putea să-i 
manipuleze sau să-i bombardeze pe consumatori cu 
informaţii menite să servească propriilor interese şi să 
răspundă propriilor prejudecăţi. Cu toate acestea, în ţările 
cu populaţie vorbitoare de limbă engleză, cultura politică a 
încurajat cu tărie autocontrolul mass-mediei, cu excepţia 
vremurilor în care naţiunile s-au aflat în mare pericol. 

Inventarea şi adoptarea pe scală largă a internetului 
au marcat sfârşitul monopolului mass-mediei tradiţionale 
asupra mijloacelor de filtrare a informaţiilor. În paralel cu 
vechiul sistem, şi-a făcut apariţia o „economie a 
informaţiilor în reţea” în care platformele de socializare şi 
cele digitale de ştiri le-au permis oamenilor să fie 
producători şi critici ai ideilor, nu doar consumatori.10 in 
primul deceniu al anilor 2000, acest fenomen a fost privit 
în general cu entuziasm. Profesorul Yochai Benkler de la 
Universitatea Harvard a prezis, în cartea sa intitulată The 
Wealth of Networks (2006), că un mediu al informaţiilor în 
reţea ar crea „un spaţiu de exprimare mult mai mare, 
[folosind informaţii] din surse diferite şi de calitate 
diferită”: 

dreptul la exprimare, dar şi de a nu fi manipulat şi de 
a cunoaşte opinii numeroase si diverse [...], informaţii, 
cunoştinţe şi culturi extraordinar de diverse.11 

Într-o anumită măsură, această previziune s-a 
confirmat, în special prin faptul că structura şi cultura 
internetului dinainte de apariţia tehnologiei mobile au 
înclinat spre o circulaţie liberă, pe canale multiple a 
informatiilor.12 însă după cum vom vedea în capitolul 13, 

noul mediu informational a provocat neajunsuri şi 
probleme specifice, care creează serioase dificultăţi unei 
analize raţionale. 

Este important să înţelegem că internetul a fost 
utilizat inclusiv în vederea exercitării unui control mai 
precis şi mai extins asupra informaţiilor pe care le 
transmitem şi le primim, deci asupra modului în care 
percepem lumea. Uneori, a fost vorba doar despre 
controlul asupra infrastructurii fizice - turnuri de 
transmisie, routere şi comutatoare de reţea - prin care 
circulă informaţiile. Un stat represiv, care doreşte să 
cenzureze conţinutul disponibil pe internet sau chiar să 
creeze o reţea protejată separată, poate să folosească în 
acest scop infrastructura respectivă.13 Aşa se întâmplă cu 
Marele Firewall al Chinei. Benkler recunoaşte că 
infrastructura internetului wireless, apărută ulterior şi 
utilizată de smartphone-uri, este concepută în aşa fel încât 
să permită deținerea de către producătorii şi furnizorii de 
servicii a unui control mai mare asupra informaţiilor care 
circulă pe internet.14 

CONTROLUL PERCEPȚIEI ÎN LUMEA VIEŢII 
DIGITALE 

În viitor, modul în care percepem lumea va fi tot mai 
mult determinat de ceea ce ne dezvăluie sistemele digitale 
- dar şi de ceea ce ne ascund acestea. Atunci când nu 
avem contact direct decât cu o foarte mică parte a lumii, 
devine foarte important care parte ne este prezentată. 
Aceasta va determina ceea ce ştim, ceea ce simţim, ceea 
ce ne dorim si deci modul in care actionam. Controlul 
acestor aspecte constituie însăşi esenţa politicii. 

Știrile 

Ştirile vor fi cel dintâi mijloc de percepţie care va 
ajunge sub controlul tehnologiei digitale. Deja ne bazăm 
tot mai mult pe reţelele de socializare on-line pentru 
selecţia şi prezentarea ştirilor. Principala deosebire faţă de 
prezent va fi aceea că reporterii, redactorii, editorii şi 
moderatorii care efectuau în mod tradiţional activitatea de 

filtrare vor fi treptat înlocuiţi cu sisteme automate 
programate să efectueze aceasta activitate. Filtrele 
algoritmice vă vor oferi anumite informaţii în forma 
preferată de dumneavoastră: cu voce tare atunci când 
faceţi dus, în scurte clipuri holografice, cu ajutorul 
realităţii augmentate sau virtuale, sau chiar în limbajul 
îngrijit de altă dată. Veţi putea cere să primiţi exact 
volumul potrivit de detalii şi experienţe. Filtrarea cu 
ajutorul algoritmilor promite să dea naştere în primul rând 
unui mediu informaţional croit pentru fiecare dintre 
nevoile noastre. Asta, dacă avem încredere în cod. 

Procesul de automatizare a ştirilor este deja în curs; 
se generează automat articole, se moderează automat 
comentarii şi există redactori automati care iau decizii cu 
privire la ştirile care vi se transmit şi la cele care nu vi se 
transmit. Aşa cum Amazon şi Netflix vă recomandă ce cărţi 
să citiţi şi ce programe TV să urmăriţi, până nu demult, se 
spunea despre platforma de ştiri a Facebook că stabilea 
ştirile pe care le vedeati acolo analizând circa 100.000 de 
factori, printre care clicurile, like-urile, s/iare-urile, 
comentariile, popularitatea celui care postează, relaţia 
dumneavoastră cu cel care postează, subiectele care vă 
interesează în general şi cât de relevantă şi demnă de 
încredere pare informaţia care urmează să vă fie 
prezentată.15 

Căutarea în al doilea rând, filtrele îşi fac simţit 
efectul atunci când pornim în căutarea informaţiilor. 
Motoarele de căutare decid, ca reacţie la solicitările 
noastre, ce rezultate sau răspunsuri ar trebui să aibă 
prioritate. Detaliile cu privire la metodele de ierarhizare a 
paginilor folosite de Google nu sunt cunoscute, dar se 
consideră îndeobşte că site-urile sunt ierarhizate în funcţie 
de relevanta si de importanţa pe care o au pentru o 
anumità solicitare, determinate in parte de frecventa cu 
care se creează linkuri spre o pagină de web şi de 
frecventa cu care aceasta este accesatá de alte persoane 
care caută aceleaşi informaţii. Importanţa comercială si 

politică a situării într-o poziţie înaltă în ierarhia căutărilor 
pe Google nu poate fi evidenţiată îndeajuns. 90% dintre 
clicuri se dau pe prima pagină a rezultatelor unei căutări. 
Dacă dumneavoastră sau afacerea dumneavoastră se 
situează prea jos în ierarhie, atunci, din punct de vedere 
informational, ati putea tot atât de bine să nu existati.16 în 
viitor, sistemele de căutare vor putea să analizeze mai bine 
întrebările puse în limbaj natural, astfel încât, atunci când 
veţi ,cáuta" ceva, veţi avea mai putin impresia cà 
examinati o bază de date voluminoasă şi vi se va părea cà 
vă consultaţi cu un asistent personal atotcunoscátor.17 
Aceste sisteme oraculare vor decide ce trebuie să ştiţi şi ce 
ar trebui să vă rămână necunoscut. Ca şi în cazul ştirilor, 
nu există nicio garanţie că informaţiile pe care le primiţi 
dumneavoastră vor fi aceleaşi cu informaţiile pe care le 
primesc eu; acestea ar putea fi adaptate în funcţie de ceea 
ce percep sistemele a fi cel mai relevant pentru noi. 

Comunicarea în al treilea rând, ori de câte ori 
comunicăm cu ajutorul mijloacelor digitale - ceea ce, în 
lumea vieţii digitale, se va întâmpla chiar foarte des - 
devenim noi înşine obiectul filtrárii. Ca să luăm un 
exemplu simplu, sistemele noastre de comunicare prin e- 
mail folosesc deja algoritmi care stabilesc ce intră şi ce nu 
intră în categoria spam. (Este întotdeauna oarecum 
deranjant să afli că sistemul de e-mail al cuiva a decis ca 
mesajul tău să fie considerat „nedorit”?5.) îngrijorător este 
faptul că utilizatorilor versiunii chinezeşti de Skype codul 
aplicaţiei le interzice să-şi transmită unii altora mesaje 
care conţin anumite cuvinte, cum ar fi „revoltă în campus” 
şi „Amnesty 

International”?°.18 Acest fapt reflectă o tendinţă mai 
amplă în virtutea căreia tehnologiile de comunicare devin 
obiectul unei cenzuri în timp real bazate pe cuvinte 
interzise. Sistemul chinezesc WeChat, a patra cea mai 


25 Junk, în original (n. tr.). 
26 Organizaţie neguvemamentală cu sediul la Londra, care luptă 
pentru apărarea drepturilor omului (n. red.). 


folosità aplicatie de chat din lume, cu aproape 900 de 
milioane de utilizatori in fiecare luná, este cenzurat in 
functie de anumite cuvinte-cheie. Dacà transmiteti un 
mesaj care contine un cuvánt interzis, serverul prin care se 
face comunicarea va refuza efectiv să transmită mesajul 
(iar dumneavoastră nu vi se va spune că s-a întâmplat 
acest lucru).19 Autorităţile din trecut ar fi visat să poată să 
cenzureze conversațiile în timp real. Comunicarea dintre 
noi poate fi însă modelată şi influenţată într-un mod mai 
subtil. De exemplu, decizia companiei Apple de a îndepărta 
emoricon-ul „armă” din aplicaţiile de mesagerie de pe 
dispozitivele sale a fost o încercare interesantă de a ţine 
sub control discuțiile dintre persoane şi, astfel, 
comportamentul acestora.20 

Emotiile in al patrulea rând, tehnologiile digitale vor 
influenţa tot mai mult şi ceea ce simțim, pe lângă ceea ce 
ştim. Potrivit unui studiu recent realizat de Facebook, 
renumita reţea de socializare putea influenţa emoţiile 
utilizatorilor sai filtrând fluxul de ştiri astfel încât să 
ajungă la utilizatori fie relatări „pozitive”, fie relatări 
„negative”. (Este discutabil faptul că studiul a avut loc fără 
cunoştinţa sau consimţământul subiecţilor.) 21 Iar acesta 
nu este decât începutul: tehnologii tot mai sensibile vor 
putea să sesizeze emoţiile şi să se adapteze la acestea cu o 
mare eficienţă. Inconjurati fiind de ,insotitori" digitali 
inzestrati cu ,chip" si „ochi”, in stare să reactioneze cu 
precizie la nevoile noastre si, eventual, să ne provoace 
sentimente in diverse feluri, mijloacele noastre de 
percepţie se vor afla si mai mult sub stăpânirea 
tehnologiei. De asemenea, ne vom supune treptat normelor 
şi uzanțelor tehnogenice?’, care ne vor determina să 
actionám într-un anumit mod. Scriitorii se simt deja 
constránsi sá creeze texte care sá genereze trafic sau sá 
devină virale. Persoanele mai tinere se simt recompensate 
din punct de vedere social dacă îşi destăinuie gândurile 


27 Asociate activităţilor tehnologice ale oamenilor. Din engl. 
technogenic (n. tr.). 


cele mai intime pe Twitter, dacá isi expun viata si trupul pe 
Instagram si dacă dezvăluie pe Facebook ce le place si ce 
nu le place. 

Experienţa senzorială nemijlocită in fine, în trecut, 
filtrele externe începeau cu adevărat să acţioneze numai 
atunci când încercam să aflăm lucruri la care nu aveam 
acces, însă, în viitor, vom supune tot mai mult filtrárii 
inclusiv experienţele noastre senzoriale nemijlocite. Aşa 
cum am arătat în capitolul 1, tehnologia realităţii 
augmentate (RA) completează experienţa lumii fizice cu 
elemente generate de calculator, cum ar fi sunete, grafică 
sau imagini. Ochelarii inteligenţi (şi, în cele din urmă, RA 
proiectată direct pe retină) ar putea să creeze un fundal 
vizual pentru ceea ce vedem, iar căştile intraauriculare, un 
fundal sonor pentru ceea ce auzim. Pe măsură ce 
tehnologia avansează, va fi tot mai greu (sau tot mai inutil) 
să facem deosebirea dintre real şi virtual chiar şi atunci 
când le experimentăm pe amândouă în acelaşi timp. Dacă 
sistemele de realitate virtuală ori augmentată vor ajunge 
să înlocuiască paradigma computationalá a „plăcuţelor de 
sticlă”, acest tip de filtrare va spori în importanţă. 

Ceea ce vedem şi ceea ce nu putem vedea, care 
emoţii sunt stimulate şi care nu sunt influențate - vom 
încredința toate aceste decizii dispozitivelor care vor filtra 
lumea pentru noi. O lume în care oamenii fără adăpost 
sunt literalmente ascunşi vederii este o lume în care 
importanţa politică a lipsei unei locuinţe este minoră.22 
Rezultatul unei întâlniri cu o fată, în timpul căreia retinele 
inteligente îţi oferă informaţii în timp real despre aceasta 
în baza semnalelor emise de trupul ei - dacă râsul ei este 
sincer, cât este de emotionatá, dacă se simte atrasă de tine 
- este posibil să fie foarte diferit datorită existenţei acelei 
tehnologii. Capacitatea de a ne controla percepțiile va 
spori într-o măsură extraordinară arsenalul celor care 
încearcă să ne controleze. 

IMPLICAŢII ALE CONTROLULUI PERCEPȚIEI 

Se spune uneori că „a guverna înseamnă a alege”. Şi 

contrarul este adevárat: a alege inseamná a guverna. De 
fiecare dată când alege informaţiile care ne parvin sau 
ordinea în care ne sunt prezentate rezultatele unei căutări, 
un algoritm exclude în mod obligatoriu nişte informaţii. De 
pildă, decizia de a da prioritate ştirilor sau rezultatelor 
căutării în funcţie de numărul clicurilor şi de popularitate 
exclude în mod inevitabil şi marginalizează perspectivele 
care sunt mai puţin acceptate de marele public. Ea 
încurajează senzationalul. Faptul de a nu discerne ştirile 
false de cele adevărate este o decizie care le permite celor 
care le furnizează să-şi exercite influenţa (capitolul 13). 
Aşa cum vom arăta pe tot parcursul acestei cărţi, în 
contextul libertăţii noastre, al democraţiei noastre şi al 
dorințelor noastre de dreptate socială, ceea ce pare a fi o 
decizie de ordin tehnic este de fapt, adesea, o decizie de 
ordin politic. 

Celălalt aspect al problemei este, desigur, acela că 
reţelele şi platformele de socializare on-line le-au oferit 
oamenilor obişnuiţi un mijloc de a-şi face auzită vocea. 
Mişcări politice precum Primăvara Arabă şi Occupy s-au 
bazat în mare măsură pe astfel de tehnologii în vederea 
mobilizării şi organizării. Aceste exemple nu fac însă decât 
să accentueze un aspect mai greu de sesizat, şi anume că, 
atunci când recurgem la reţelele de socializare ca să 
comunicăm, suntem la cheremul celor care controlează 
platformele respective. Comunicăm cu permisiunea lor şi 
în condiţiile impuse de ei. Codul lor, regulile lor. 

Ce implicaţii mai profunde are faptul că trăim într-o 
lume în care controlul percepţiei este tot mai mult 
încredinţat tehnologiei digitale şi celor care o controlează? 
Există în mod cert probleme de fragmentare socială în 
momentul în care fiecare vede lumea altfel din cauza 
modului în care este ea filtrată. Unele dintre aceste 
probleme sunt analizate în partea a IV-a. 

Mai este apoi problema legitimitátii, care se pune 
mereu în această carte. S-ar părea că avem încredere în 
faptul că firmele de tehnologie filtrează lumea într-un mod 

corect si nepártinitor - dar dacă nu este aşa? Există deja 
motive de neliniste, iar lumea vietii digitale este abia intr- 
un stadiu embrionar. Apple, de exemplu, blocheazà sau 
refuză să susţină aplicaţiile celor care formulează critici la 
adresa condiţiilor de muncă din fabricile furnizorilor sai.23 
în cazul motoarelor de căutare, este greu de spus dacă 
rezultatele căutării sunt urmarea banilor plătiţi de 
companii pentru spaţiul oferit sau dacă algoritmii sunt 
manipulati în vreun fel.24 

Una dintre problemele pe care le creează faptul că le 
dăm altora puterea de a ne controla percepțiile il 
constituie riscul producerii unor efecte extreme. In anul 
2009, după o dispută cu o editură, Amazon a pătruns în 
fiecare dispozitiv Kindle şi a şters, fără să i se fi acordat 
permisiunea, o anumită carte - lucru posibil din cauză că 
cititoarele de cărţi electronice utilizau stocarea în cloud. 
Titlul cărţii respective era foarte potrivit: O mie nouă sute 
optzeci şi patru a lui George Orwell.25 Nu este nevoie să 
mai spunem că unui vânzător de cărţi tipărite i-ar fi fost 
imposibil să retragă instantaneu miile de cărţi vândute 
clienţilor în anul 1995. Nu este greu să ne închipuim un 
preşedinte nesigur pe el, care caută să-şi împiedice 
poporul să obţină anumite informaţii despre faptele sale 
din trecut. 

Imaginati-vá acum că sistemele care filtrează ştirile 
şi căutările pe internet, ca şi dispozitivele de realitate 
augmentată ar fi administrate de o companie de tehnologie 
- să o numim Delphi. Într-o zi, un politician hotărăşte că 
Delphi a devenit prea bogată şi prea puternică, aşa încât 
participă la alegeri susţinând că această companie ar 
trebui să fie divizată şi să plătească un impozit mai mare. 
Conducătorii firmei Delphi consideră ideile acestui 
politician o ameninţare la adresa companiei şi decid să 
recurgă la măsuri radicale pentru protejarea poziţiei lor. 
Cu timpul, politicianul în chestiune este eliminat din 
conştiinţa publică. Oamenii aproape că nu mai primesc 
informaţii despre campania sa electorală, iar atunci când 

primesc, ele nu sunt prea măgulitoare. Când caută cu 
ajutorul sistemelor Delphi informaţii despre „candidaţi la 
alegeri”, candidatura acestui politician este fie trecută cu 
vederea, fie amintită în treacăt, fie însoţită de o ştire 
neplăcută. Cei care îl aud vorbind descoperă că filtrele lor 
de realitate augmentată îl fac să pară neinteresant. La 
timpul cuvenit, politicianul pierde alegerile, iar statu-quo- 
ul rămâne neschimbat. Acest exemplu stilizat de „măsluire 
digitală”, cum o numeşte profesorul Jonathan Zittrain de la 
Universitatea Harvard, combină o serie de preocupări 
privind puterea pe care o au mijloacele de percepţie în 
lumea vieţii digitale.26 El demonstrează că, deşi puterea 
poate fi utilizată şi în scopuri pozitive - acela de a fi bine 
informaţi, de exemplu - ea poate fi folosită şi pentru 
crearea unui mediu ostil anumitor idei, pentru eliminarea 
sau minimalizarea anumitor probleme în conştiinţa publică 
şi pentru promovarea unor uzante si norme care nu fac 
obiectul interesului public. 

Dacă un algoritm ar denatura percepţia noastră 
despre lume într-un mod semnificativ, făcându-ne să 
nutrim convingeri pe care, altfel, poate nu le-am fi nutrit, 
să avem sentimente pe care, altfel, poate nu le-am fi avut 
sau să facem lucruri pe care, altfel, poate nu le-am fi făcut, 
atunci ne-ar putea fi greu chiar şi să înţelegem natura 
puterii care se exercită asupra noastră. Nu ştim ce nu 
ştim. Filtrele ascund însăşi perspectiva necesară pentru a 
sta cu ochii pe cei puternici. 

Capitolul 9 

PUTEREA PUBLICĂ ŞI PUTEREA PRIVATĂ 

„Nu faci un copil să fie puternic dacă îi pui în mână 
un baton de dinamită: în felul acesta sporeşti doar 
pericolul pe care-l prezintă iresponsabilitatea lui”. 

Lewis Mumford, Technics and Civilization (1934) 

CARE PE CARE? 

Se spune că Lenin a concentrat politica în trei 
cuvinte: „Care pe care?” 1 Dacă cele patru capitole 
anterioare se apropie de realitate, atunci va trebui să 

vedem la cine se va referi acest care pe care în viitor. Este 
ceea ce ne propunem in acest scurt capitol. 

Oprindu-ne asupra celui de-al doilea care, pare sá fie 
limpede faptul cá cei mai multi dintre noi vom fi supusi 
puterii tehnologiei pe două cái principale. Prima cale se 
naste atunci cánd apelám exclusiv la tehnologie intr-un 
anumit scop. Acest lucru se poate petrece in momentul in 
care utilizăm o reţea de socializare, un mijloc de 
comunicare, o platformă de cumpărături on-line sau o 
maşină autonomă. Aproape tot ce facem va fi mijlocit sau 
facilitat de platforme şi sisteme digitale de un fel sau altul. 
De cele mai multe ori, nu vom avea de ales: într-o 
economie complet lipsită de numerar, de exemplu, nu vom 
avea alte variante decât să utilizăm platforma sau 
platformele de plăţi digitale. A doua cale este cea a 
subiecţilor pasivi - atunci când, de exemplu, camerele de 
supraveghere ne urmăresc în timp ce mergem pe stradă. 
Chiar şi atunci când ne vom vedea pur şi simplu de viaţa 
noastră, vom interactiona automat cu tehnologia, adesea 
fără să ne dăm seama. Şi atunci când vom încerca să o 
evităm oprind dispozitivele personale, tehnologia 
încorporată în lumea din jurul nostru ne va influența în 
mod indirect. 

Problema primului care este ceva mai controversată. 
În timpurile moderne, am considerat, de regulă, 
deosebirea dintre stat şi ceilalți ca fiind principala 
scindare existentă in viața politică. De aici au rezultat 
patru ipoteze. Prima este că numai statul te poate forța să 
faci anumite lucruri. A doua este că statul (şi nu 
companiile private) realizează cea mai mare parte a 
activității de supraveghere. A treia este că mass-media (si 
nu statul) a avut propriu-zis puterea de control asupra 
percepției. A patra este cá puterea de control asupra 
percepției este, în fond, o formă mai atenuată de putere 
decât forta si supravegherea. După cum am văzut, niciuna 
dintre aceste ipoteze nu pare sá mai fie valabilă in lumea 
vieții digitale. 


În Spheres of Justice (1983), filosoful Michael Walzer 
sustine că „dominaţia este întotdeauna mijlocitá de o serie 
de bunuri sociale” cunoscute ca „bunuri dominante".2 într- 
O societate capitalistă, arată el, capitalul este bunul 
dominant pentru că poate fi „convertit cu uşurinţă” în alte 
lucruri dezirabile, cum ar fi puterea, prestigiul şi 
privilegiile.3 Eu cred că, în lumea vieţii digitale, bunul 
dominant va fi tehnologia digitală pentru că acelora care o 
controlează nu le va duce numai confort, plăcere sau chiar 
avere, ci le va aduce şi putere. De remarcat că puterea va 
fi de partea celor care controlează tehnologia, nu neapărat 
de partea celor care o deţin. Calculatorul personal, 
smartphone-ul, termostatul „inteligent”, încuietorile uşilor 
şi contoarele, maşina autonomă şi robotul-asistent - toate 
acestea s-ar putea să vă aparţină în viitor, însă dacă ne 
luăm după cum stau lucrurile în prezent, veţi controla în 
foarte mica măsură codul din interiorul acestora. 
Companiile de tehnologie deţin controlul asupra concepţiei 
initiale a produselor, stabilind proprietatile4 lor „tehnice si 
formale”, precum şi „domeniul de utilizare” 5. În plus, este 
evident că vor păstra controlul asupra platformelor - cum 
ar fi aplicaţiile de socializare - care vor rămâne în 
proprietatea lor directă. Ele vor controla însă şi codul din 
dispozitivele pe care le vând.6 Aceasta înseamnă că 
tehnologia pe care o cumpărăm într-un anumit scop poate 
fi reprogramată fără acordul şi chiar fără ştiinţa noastră. 

Pentru companiile de tehnologie, codul înseamnă 
putere. 

Statul va interveni însă la rândul lui. De exemplu, 
capacitatea sa de a face uz de forță împotriva noastră ar fi 
mult sporită dacă ar avea acces şi la mijloace de 
supraveghere în masă. Acesta este motivul pentru care, 
deşi nu deține tehnologiile care culeg date despre noi, 
statul a încercat deja să instaureze controlul asupra lor - 
uneori, cu acceptul companiilor de tehnologie, alteori, 
împotriva voinţei acestora, iar în alte ocazii, chiar fără 
ştirea lor. Vom prezenta două exemple. Autorităţile 

responsabile de aplicarea legii nu au nevoie sá examineze 
e-mailurile utilizatorilor Gmail in cáutarea dovezilor de 
pornografie infantilă pentru cá Google face acest lucru in 
locul lor si raporteazá orice activitate dubioasá.7 in mod 
similar, statul nu trebuie să adune documentele publice si 
private cu toate informaţiile culese despre cetăţeni (în 
SUA, constituţia îl împiedică parţial să facă acest lucru), 
dar poate să cumpere aceste informaţii de la cei care s-au 
ocupat cu aşa ceva.8 Se spune că Fratele cel Mare a fost 
înlocuit de o sumedenie de „Frăţiori” corporatisti.9 în anul 
2011, Google a primit din partea guvernului peste 10.000 
de solicitări de informaţii şi a răspuns la 93% dintre 
acestea.10 Companiile de tehnologie se conformeaza 
solicitărilor guvernului din diverse motive: uneori, pentru 
că sunt de acord cu scopurile pe care le urmăreşte 
guvernul, alteori, pentru că sunt bine plătite, iar în alte 
situaţii, fiindcă este bine pentru afaceri să te înţelegi cu 
statul.11 în acest context, Philip Howard, profesor de 
studii ale internetului la Universitatea Oxford, a identificat 
ceea ce el numeşte un „pact” între marile companii de 
tehnologie şi guvern: „un aranjament politic, economic şi 
cultural” reciproc avantajos pentru părţile implicate.12 

Pe lângă solicitarea permisiunii, statul va folosi 
uneori legea pentru a prelua controlul asupra mijloacelor 
de supraveghere. Numeroase ţări europene şi SUA au 
adoptat legi care îi obligă pe furnizorii de servicii de 
internet (ISP) să-şi adapteze reţelele astfel încât 
activitatea de pe acestea să poată fi interceptată.13 Uneori 
însă, companiile de tehnologie ripostează, cum s-a 
întâmplat atunci când Apple a refuzat să satisfacă cererile 
FBI de a debloca iPhone-ul unuia dintre teroriştii de la San 
Bernardino.14 însă atunci când doreşte informaţii pe care 
nu le poate cumpăra, pentru care nu poate adopta legi sau 
pe care nu le poate cere, statului îi rămâne varianta ilicită 
de a sparge bazele de date ale celor care deţin informaţiile 
respective. Una dintre dezvăluirile făcute de Edward 
Snowden a fost că proiectul MUSCULAR al Agenţiei de 

Securitate Nationalà a SUA compromisese stocarea in 
cloud pusă la dispoziţie de Google si Yahoo din cauză că 
adunase un număr uriaş de e-mailuri, mesaje, fişiere video 
şi audio pentru a le folosi în scopuri proprii.15 

Aşa cum am văzut în capitolul 8, în ţări precum 
China, statul a dobândit controlul nu numai asupra 
mijloacelor de constrângere şi de supraveghere, ci şi 
asupra percepţiei, prin capacitatea sa de a cenzura ştirile 
primite de cetăţeni, ceea ce pot aceştia să găsească atunci 
când caută informaţii şi chiar ceea ce pot să-şi transmită 
între ei prin intermediul platformelor digitale. Statul a 
încercat şi în emisfera vestică să intervină în domeniul 
mijloacelor de control al percepţiei, deşi într-o manieră 
indirectă (oamenii sunt circumspecti atunci când statul 
pare a controla mass-media). Gândiţi-vă, de exemplu, la 
acceptarea de către Google a modificării algoritmilor săi în 

— Este vorba despre atacul terorist care a avut loc la 
2 decembrie 2015 în oraşul californian San Bernardino, în 
urma căruia au murit 14 persoane, iar 22 au fost rănite (n. 
red.). 

vederea închiderii site-urilor care încalcă drepturile 
de autor. Acest lucru reduce necesitatea supravegherii sau 
a intrebuintárii forţei de către stat.16 

Pe lângă stat şi companiile de tehnologie, hackerii 
vor deţine forme mai puţin stabile ale puterii şi vor 
dobândi temporar controlul asupra anumitor tehnologii. În 
această categorie ar putea intra unele guverne străine, 
crima organizată, vecinii furioşi, elevii obraznici şi cei care 
practică spionajul industrial. Mai multe despre acestea în 
capitolul 10. 

POLITICA FIRMELOR DE TEHNOLOGIE 

Ignorând vechile concepţii, putem înţelege câtă 
putere ar reveni companiilor în lumea vieţii digitale. De 
exemplu, companiile care dispun atât de mijloace de 
supraveghere, cât şi de mijloace de control al percepţiei 
vor fi capabile să urmărească si să manipuleze 
comportamentul oamenilor într-un mod care ar fi stârnit 

invidia conducătorilor politici din trecut. Imaginati-và că 
acestea vor putea sa ne controleze perceptiile si să ne 
analizeze răspunsurile în timp real, reactionand la 
comportamentul nostru într-un ciclu interactiv constant. 
Ele vor avea puterea de a încerca să influenţeze pe fiecare 
dintre noi, promovând anumite comportamente si 
impunând aplicarea lor cu o „privire” atentă sau chiar 
folosind forţa. 

Aceste companii de tehnologie nu vor semăna cu 
firmele din trecut. Ele vor avea o putere reală: o capacitate 
constantă şi vastă de a-i determina pe alţii să facă lucruri 
importante pe care aceştia nu le-ar fi făcut sau să nu facă 
lucruri pe care, altfel, le-ar fi făcut. Acesta este un nou 
fenomen politic - de fapt, atât de nou, încât vocabularul 
nostru nu este suficient de dezvoltat ca să-l descrie. Unii 
comentatori compară megacompanii precum Google cu un 
guvern sau cu un stat, dar acest lucru este inexact din 
punct de vedere conceptual. O companie de tehnologie 
este o entitate privată care operează într-un sistem de 
piaţă, urmărind anumite interese economice. Ea nu este 
răspunzătoare în faţa naţiunii în general, ci în faţa 
proprietarilor ei si a părţilor interesate. Are interese 
proprii, diferite de cele ale utilizatorilor produselor sale. 
Statul, în schimb, se presupune că nu are interese proprii. 
Teoretic cel puţin, el există pentru binele public. Ceea ce 
au în comun Google şi statul este, desigur, faptul că 
ambele entităţi exercită putere. Natura şi întinderea 
acestei puteri sunt însă diferite. Limbajul pe care-l folosim 
ar trebui să ţină seama de această deosebire. 

Mai potrivit este să spunem că cele mai importante 
companii de tehnologie seamănă tot mai mult cu serviciile 
publice, în sensul că sunt asemenea organizaţiilor care 
intretin infrastructura pentru utilităţi ca electricitate, gaz, 
canalizare şi apă curentă.17 Atunci când se află în 
proprietate privată, companiile de utilităţi se supun de 
regulă reglementărilor statului, care le obligă să acţioneze 
în interes public (aşa cum se întâmplă cu ceilalţi furnizori 

de servicii publice, cum ar fi societăţile care prestează 
servicii medicale si servicii de învăţământ). Infrastructura 
materială care stă la baza internetului este considerată 
deja un fel de serviciu public. De aceea, a existat multă 
vreme un sprijin susţinut pentru ideea de neutralitate a 
rețelei, astfel încât cei care administrează reţele private să 
nu poată să mărească sau să reducă viteza de conectare în 
funcţie de utilizator - sau chiar să blocheze site-urile pe 
care nu le agreează, în timp ce scriu aceste rânduri, 
principiul neutralității reţelei, susţinut de guvernele care s- 
au succedat la conducerea SUA, este revizuit de 
administraţia Trump.18 

Analogia cu serviciile publice este potrivită pentru 
tehnologiile care pot să devină bunuri publice de 
importanţă vitală: transportul in comun cu maşini 
autonome, expedierea corespondenţei cu ajutorul dronelor, 
serviciile de informatică dematerializată (cloud-computing) 
esenţiale pentru viaţa economică a ţării ş.a.m.d. Această 
analogie nu este însă perfectă. Relaţia noastră cu serviciile 
publice tinde sa fie una de dependență, si nu de putere: 
avem, bineînţeles, nevoie de ele, dar, adeseori, serviciile 
publice nu ne determină să facem lucruri pe care, altfel, nu 
le-am fi făcut. In plus, spre deosebire de aceste servicii, 
cele mai multe tehnologii digitale pe care le vom întâlni în 
lumea vieţii digitale nu vor exista pentru a răspunde unei 
nevoi colective. Mijloacele de supraveghere de exemplu - 
tehnologiile care culeg date despre noi în spaţiul public şi 
în cel privat - există în primul rând pentru a servi celor 
care le controlează. 

În esenţă, atunci când vorbim despre companii de 
tehnologie puternice, vorbim despre entități economice 
care au putere politică. Nu toate companiile de tehnologie 
vor deţine însă aceeaşi putere. Ele vor fi cu adevărat 
puternice numai atunci când puterea pe care o deţin va fi 
stabilă şi de anvergură, influențând aspecte semnificative. 
Aşa de pildă, o platformă care oferă un spaţiu important 
pentru dezbateri politice va fi mai puternică decât una 

care oferă o modalitate perimată de a face schimb si de a 
edita imagini cu pisici pufoase. Companiile cele mai 
puternice vor controla tehnologiile care influenteazá 
libertăţile fundamentale, cum ar fi posibilitatea de a gândi, 
de a vorbi, de a călători şi de a ne întruni (capitolele 10 şi 
11), cele care influenţează desfăşurarea procesului 
democratic (capitolele 12 şi 13), cele care pot rezolva 
probleme de dreptate socială (capitolele 14, 15 şi 16) şi 
cele care vor ajunge să domine piaţa în oricare dintre 
aceste domenii (capitolul 18). 

Nu este pentru prima oară când entităţi economice 
devin puternice din punct de vedere politic. În feudalism, 
proprietatea asupra pământului le oferea mosierilor si 
controlul politic asupra oamenilor care trăiau şi munceau 
pe acel pământ. Cei puternici puteau să le perceapă dări 
şerbilor, să-i înroleze în armatele lor particulare, să-i pună 
să muncească, să-i aducă la ordine sau să-i pedepsească şi 
să-i împiedice să plece de pe pământurile lor.19 Breslele 
din Evul Mediu erau un alt tip de entitate economică ce 
exercita putere politică. Ele aveau reguli precise cu privire 
la stabilirea preţului, la calitate si la negot, iar instituţiile 
lor judiciare îi amendau şi îi intemnitau pe membrii care 
refuzau să se conformeze.20 Chiar şi Biserica Anglicană, 
un centru de putere spirituală, dar şi economică, exercita o 
considerabilă influenţă politică. li punea pe credincioşi să 
plătească dări şi dijme. li pedepsea pentru încălcarea 
regulilor ecleziastice. Avea dreptul să  cenzureze 
publicaţiile pe care le considera „eretice sau 
blasfematoare".21 De bine, de rău, una dintre trăsăturile 
definitorii ale modernitátii este aparitia statului ca organ 
politic suprem, a unui suveran distinct de piaţă, de 
societate şi de biserică, situat „deasupra” acestora. În 
zilele noastre, se spune adesea, în mod corect, cá separatia 
dintre bani şi politică nu este atât de clară pe cât ar trebui. 
Dar în timp ce corporatiile de astăzi dobândesc putere 
politică îndeosebi făcând lobby, prin crearea unei reţele de 
contacte, prin relaţii publice şi finanţarea campaniilor 

electorale, in viitor, ele se vor bucura de o putere aparte - 
aceea dată de controlul tehnologiei digitale. 

Nu susţin că, prin natura sau amploarea puterii lor, 
companiile de tehnologie vor rivaliza cu statele. De fapt, 
departe de a prezice dispariţia statului, eu afirm că o mare 
parte a puterii pe care o dă tehnologia digitală ar putea fi 
însuşită de acesta, sporindu-i puterea. Trebuie să 
renuntam însă la opinia periculoasă cá un organ trebuie să 
fie tot atât de puternic ca statul pentru a-l lua în serios ca 
entitate politică autentică. Ascensiunea companiilor de 
tehnologie care deţin o mare putere politică este, în sine, 
un fenomen de importanţă majoră, care merită să aibă 
propria teorie. 

START 

În ultimele cinci capitole, ne-am aplecat asupra 
viitorului puterii - putem deja să ne dăm seama că acesta 
va fi foarte diferit de trecut. In domeniul forței: trecerea de 
la legea scrisă la legea digitală, creşterea puterii 
entităţilor private capabile să folosească forţa împotriva 
noastră şi apariţia unor sisteme digitale autonome, lipsite 
de supraveghere şi control din partea omului, în domeniul 
supravegherii: creşterea dramatică a gradului de 
supraveghere la care suntem (sau am putea fi) supuşi, a 
măsurii în care alţii pot pătrunde în intimitatea noastră, a 
capacităţii unor terţe părţi de a ne evalua şi de a ne 
anticipa comportamentul, şi apoi de a ţine minte totul 
despre noi o lungă perioadă. În domeniul percepției: 
capacitatea de a controla cu o precizie din ce în ce mai 
mare ceea ce ştim, ceea ce simţim, ceea ce ne dorim şi, 
astfel, modul în care actionám. 

În viitor, entităţi influente - publice şi private - vor 
încerca să preia controlul asupra acestor noi instrumente 
de forţă, de supraveghere şi de control al percepţiei. 
Oricine caută să deţină o putere uriaşă va dori să se afle în 
posesia tuturor celor trei. Lumea vieţii digitale va fi 
sufocată de putere şi îmbibată de politică. 

Putem oare să supunem aceste noi tehnologii 

puternice si complexe? Ce speranţe există pentru ca 
oamenii obisnuiti sá detiná si ei o parte a puterii care 1i 
influenteazá? Aceste intrebári fac obiectul urmátoarelor 
două părţi ale cărţii de faţă, dedicate viitorului libertăţii si 
al democraţiei. Un autor celebru a scris cândva despre o 
nouă şi impresionantă formă de putere care se manifestă 
în treburile omeneşti, „diferită de tot ce a existat vreodată 
pe lume”: 

Ea acoperă întreaga viaţă socială cu o reţea de reguli 
mărunte si complicate, în acelaşi timp amănunțite si 
uniforme, prin care nici măcar oamenii cu cea mai mare 
originalitate şi cu firea cea mai puternică nu-şi pot înălța 
capetele deasupra mulţimii. Ea nu frânge voinţa oamenilor, 
ci o slăbeşte, o subjugă şi o conduce; rar impune, dar 
descurajează adesea o conduită, [...] nu este nicidecum 
tiranică, dar stânjeneşte, împiedică, slăbeşte, sufocă şi 
abrutizează atât de mult, încât, în cele din urmă, o naţiune 
nu mai este decât o turmă de animale sfioase şi truditoare, 
având guvernul drept păstor.22 

Acest pasaj s-ar putea referi la puterea tehnologiei 
din lumea vieţii digitale. În realitate, a fost scris în 1837, 
cu aproape două sute de ani în urmă, de către tânărul 
nobil francez Alexis de Tocqueville. Despre ce vorbeşte el? 
Despre democraţia din America. 

PARTEA A III-A 

LIBERTATEA VIITORULUI 

,Fiecare individ accepta sa i se puna zgarda pentru 
ca isi dá seama cá nu o persoana sau o categorie de 
persoane, ci societatea insasi este cea care tine de capatul 
lantului."?? 

Alexis de Tocqueville, Despre democrație în America 
(1835) 

Capitolul 10 

LIBERTATEA ŞI STATUL SUPRACONSOLIDAT 


28 Despre democraţie în America, traducere din franceză de 
Magdalena Boiangiu, Beatrice Staicu şi Claudia Dumitru, prefaţă de 
Francois Furet, Editura Humanitas, Bucureşti, 2017. 


„Nu putem să abordàm o problemă politică oarecare 
fără ca, implicit sau explicit, să abordăm problema 
libertăţii omului. Pentru că libertatea [...] este de fapt 
motivul pentru care oamenii convietuiesc într-o organizaţie 
politică; fără ea, viaţa politică însăşi ar fi lipsită de sens”. 

Hannah Arendt, Freedom and Politics (1960) 

Oamenii luptă de secole pentru libertate. S-au 
publicat nenumărate documente, s-au ţinut discursuri, s-au 
adoptat constituţii, au avut loc revoluţii şi s-au purtat 
războaie - toate, în numele unei forme de libertate. 
Retorica libertăţii ascunde însă o realitate mai ambiguă. 
Din cele întâmplate în secolul al XX-lea am învăţat că 
anumite forme de libertate nu sunt incompatibile cu 
ignoranta, războiul şi boala. „Libertatea nu înseamnă 
numai lucruri bune”, scrie Friedrich Hayek. „Să fii liber 
poate însemna şi să fii liber să mori de foame”. 1 Marele 
filosof şi psihanalist Erich Fromm, care a fugit din 
Germania în anii 1930, scria, în Frica de libertate (1942), 
că libertatea poate aduce o angoasă, o izolare si o 
nesiguranţă de nesuportat. În ţara sa natală, milioane de 
oameni „erau tot atât de dornici să renunţe la libertate pe 
cât de dornici fuseseră părinţii lor să lupte pentru ea".2 

Viziunile despre viitorul libertăţii tind să îmbrace 
două forme. Optimiştii spun că tehnologia ne va face liberi, 
eliberându-ne trupul şi mintea din cătuşele vechilor 
obisnuinte. Pesimiştii prezic că tehnologia va deveni încă o 
posibilitate pentru cei puternici de a călca în picioare 
libertăţile celor slabi. Care dintre viziuni este corectă? De 
ce ar trebui să ne pese? în opinia mea, există temeiuri şi 
pentru optimism, şi pentru pesimism, însă, mai presus de 
orice, viitorul reclamă vigilenta dacă dorim să ne asigurăm 
ceea ce John E. Kennedy a numit „supraviețuirea şi 
succesul libertăţii” 3. Capitolul de faţă se ocupă de relaţia 
dintre indivizi şi stat; capitolul 11 se ocupă de relaţia 
dintre indivizi şi companiile de tehnologie mari, puternice. 
La sfârşitul părţii a III-a, prezint o serie de noi concepte 
menite a ne ajuta să ne facem o imagine limpede cu privire 

la viitorul libertăţii: libertarism digital, liberalism digital, 
confederalism digital, paternalism digital, moralism digital 
şi republicanism digital. Deocamdată însă, nu vá bateti 
capul cu aceşti termeni înfricoşători. Vom începe pur şi 
simplu încercând să înţelegem ce vor să spună oamenii 
atunci când vorbesc despre libertate. 

TREI FELURI DE LIBERTATE 

Pentru teoreticienii politici de carieră, libertatea e un 
dar care se descoperă neîncetat. E un concept de o 
flexibilitate uimitoare, cu o paletă uluitoare de înţelesuri 
acceptabile. Au fost oamenii care s-au trudit, bucuroşi, 
toată viaţa încercând să-l definească. Contrar convingerilor 
acceptate, eu cred că libertatea poate fi împărţită în trei 
categorii: libertate de acţiune, libertate de gândire si 
libertate de apartenenţă (cea din urmă fiind cunoscută 
drept concepţia republicană despre libertate). 

Libertatea de acțiune 

Libertatea de acţiune înseamnă posibilitatea de a 
acţiona fără oprelişti pentru a ne asocia cu alte persoane, 
pentru a ne deplasa pe faţa pământului, pentru a participa 
la marşuri şi la demonstraţii, pentru a întreţine relaţii 
sexuale, pentru a învăţa, a scrie şi a vorbi nestingherit. 
Este o concepţie fizică despre libertate, care se referă mai 
mult la acţiuni, activităţi, mişcări şi deplasare decât la 
mecanismele intime ale raţiunii. 

Libertatea de gândire 

Un alt fel de libertate se află în interiorul nostru. 

Posibilitatea de a gândi, de a crede şi de a dori în 
mod sincer, de a ne dezvolta caracterul, de a ne face un 
plan de viaţă şi de a ne cultiva anumite gusturi sunt toate 
aspecte fundamentale ale libertăţii de gândire. Ea este 
strâns legată de un alt concept, cel de autonomie, care 
provine din cuvintele greceşti autos (sine) şi nomos (regulă 
sau lege): control asupra eului. 

Unii gânditori consideră că nu este suficient ca 
oamenii să fie conduşi de propriile dorinţe. O minte cu 
adevărat liberă, spun ei, este o minte care „reflectează la 

„aceste dorinţe, modificându-le in lumina unor „preferinţe 
şi valori de ordin superior”.4 Faptul că unei persoane îi 
este poftă de o băutură tare nu înseamnă cine ştie ce dacă 
aceasta nu este capabilă să reflecteze la motivul pentru 
care îi este poftă - şi, eventual, să-şi adapteze în mod 
corespunzător dorinţa. Jean-Jacques Rousseau susţinea că 
„impulsul exclusiv al poftei înseamnă sclavie” 5, iar filosofi 
contemporani precum Tim Scanlon spun că adevărata 
autonomie ne cere să cantarim „raţiunile concurente ale 
acţiunii” 6. Pentru Scanlon, libertatea de gândire înseamnă 
de fapt libertatea de a gândi într-un anumit fel: conştient, 
clar, raţional. 

Când ne gândim la libertatea minţii şi a trupului, 
merită să ne amintim de mitul lui Odiseu. Acesta le-a cerut 
corăbierilor lui să-l lege de catarg şi să refuze să se supună 
ordinelor lui de a fi dezlegat. A procedat în felul acesta ca 
să-şi protejeze oamenii de fatalele sirene, care aveau să 
încerce să-i farmece cu cântecul lor, astfel încât corabia să 
se izbească de stânci. Ajungând suficient de aproape de 
sirene încât să le poată auzi, Odiseu s-a zbătut şi a cerut să 
fie eliberat. Insă oamenii loiali lui, care aveau urechile 
astupate cu ceară, au refuzat să-l asculte. Corabia şi-a 
continuat drumul nevătămată. Cât timp a stat legat de 
catarg, Odiseu nu a fost liber cu siguranţă într-un anumit 
sens. „Eul” lui conştient imediat a fost împiedicat să facă 
ceea ce dorea, la fel şi trupul lui. Această ne-libertate a 
fost însă consecinţa unei alegeri libere făcute mai înainte 
de eul lui raţional. Mitul lui Odiseu demonstrează ceva ce 
cunoaştem deja: că uneori actionàm intuitiv, instinctiv, 
spontan, iar alteori actionàm raţional, conştient, cu 
atenţie. Uneori actionam în conformitate cu propriile 
convingeri, alteori încălcăm principiile morale la care 
ţinem cel mai mult. Este ca şi cum în fiecare individ nu ar 
exista un eu unitar, ci o combinaţie de euri care se luptă si 
se întrec pentru supremație. In momentul în care 
toxicomanul se injectează, ,eul” lui conştient (din 
domeniul acţiunii) este cu siguranţă liber dar ,eul" 

rational, mai profund, care tánjeste să scape de acest 
obicei, este încătuşat de ravagiile dependenţei. Din 
aceasta rezultà trei lucruri. Primul este acela cá, asa cum 
se exprimă Berlin, „orice concepţie despre libertate derivă 
direct din concepţiile despre eu, despre persoană, despre 
om” 7. A spune „eu sunt liber” înseamnă aşadar a ne 
întreba „care eu?", în al doilea rând, poti să fii şi să nu fii 
liber în acelaşi timp, în funcţie de „eul” care hotărăşte. În 
al treilea rând, este posibil să ne dorim să ne aflăm într-o 
stare de ne-libertate parţială sau temporară. Acelaşi lucru 
se poate spune atunci când o persoană se supune de 
bunăvoie regimului din armată sau cere să fie legată de 
persoana iubită. Când văd oameni folosind aplicaţia 
Freedom de pe smartphone, eu mă gândesc la Odiseu. La 
solicitarea utilizatorului, această aplicaţie blochează 
temporar accesul la internet şi la reţelele de socializare, 
permițându-i să lucreze fără să-i fie distrasá atentia.8 
Asemenea lui Odiseu, utilizatorii nu pot rupe lanţurile 
digitale care îi leagă decât la momentul stabilit. 

Inainte de a trece la libertatea republicană, merită 
menţionat faptul că acţiunea liberă şi gândirea liberă (în 
general, aspecte ale concepţiei liberale despre libertate) 
sunt complementare. Nu prea are sens să putem face o 
mulţime de lucruri dacă vrem să le facem doar pentru că 
cineva ne-a cerut acest lucru. „Dreptul de a ne exprima 
gândurile”, ne aminteşte dr. Fromm, „înseamnă ceva doar 
dacă suntem capabili să avem gânduri care să fie ale 
noastre”. 9 De aici puterea de control al percepţiei, despre 
care am discutat în capitolul 8. In aceeaşi ordine de idei, 
este foarte bine dacă putem să gândim singuri, însă fără 
capacitatea de a transforma aceste gânduri în acţiuni, ele 
rămân pentru totdeauna prizonierele minţii noastre. 

Libertatea republicană 

Dacă libertatea de acţiune şi libertatea de gândire 
merg mână în mână, libertatea republicană este o cu totul 
altă mâncare de peşte. 

În timp ce acţiunile şi gândurile sunt în general 

atribuite unor indivizi, există si o manieră mai largă de a 
privi libertatea, potrivit căreia a fi liber înseamnă a fi 
membru activ al unei comunităţi libere. Este ceea ce se 
numeşte perspectiva republicană asupra libertăţii. 
Principalii săi adepţi în epoca modernă sunt Philip Pettit şi 
Quentin Skinner.10 Această perspectivă are trei 
dimensiuni. 

În primul rând, o comunitate liberă este o comunitate 
care se conduce singură, respectând voinţa cetăţenilor săi 
şi fără ingerinte exterioare. Poetul si polemistul John 
Milton (1608 - 1674), autorul Paradisului pierdut, a 
denumit aceasta „libertate obişnuită” 11. Este o idee 
foarte veche. De fapt, cuvântul autonomie a fost folosit 
pentru a caracteriza oraşele-stat cu mult timp înainte de a 
fi folosit pentru a-i caracteriza pe oameni.12 

În al doilea rând, adevărata libertate vine din 
participarea la viaţa politică şi din dezvoltarea acelui 
virtusf cum îl numea Cicero, „pe care teoreticienii italieni 
l-au redat mai târziu prin virtu, iar republicanii englezi l-au 
tradus prin virtute civică sau spirit public”.13 

În al treilea rând, libertatea efectivă este mai 
importantă decât libertatea arbitrară, deosebire esenţială 
care a stat la baza revoluțiilor engleză şi americană. In 
prima jumătate a secolului al XVII-lea, „gentlemenii 
democrați” din Parlamentul Angliei au început să fie 
nemulţumiţi de puterea pe care o deţinea regele Carol I. 
De vină nu era numai faptul că regele se purta urât (deşi 
era adevărat). Problema cea mai mare era că, datorită 
supremaţiei sale asupra constituţiei, regele se putea purta 
urât oricând voia. Puterea lui, aşa cum spunea Thomas 
Paine*, era arbitrară, ceea ce înseamnă că libertatea 
supuşilor acestuia depindea de capriciile şi bunăvoința 
regelui.14 Dacă regele îşi pierdea minţile ori devenea 
răzbunător sau despotic, putea să le răpească oamenilor 
libertatea fără să se teamă de urmări. Cu timpul, mai mulţi 
supuşi ai regelui au hotărât că „simpla conştiinţă a faptului 
de a trăi sub o putere arbitrară” era o constrângere 

inacceptabilă impusă libertăţii lor15 Regele a fost 
îndepărtat de pe tron, iar capul i-a fost îndepărtat de pe 
umeri. 

Republica engleză nu a supravieţuit, dar, la sfârşitul 
secolului următor, nou-creatul Congres american a 
proclamat la rândul lui independenţa faţă de Coroană. Şi 
acea revoluţie a fost justificată de convingerea că, „dacă 
susţinerea propriilor drepturi depinde de bunăvoința 
altcuiva”, atunci, „chiar dacă drepturile iti sunt 
recunoscute, tu vei trăi de fapt în servitute”. 16 

Ideea este simplă: o libertate care depinde de bunul 
plac al celor puternici nu este de fapt libertate. 

Idealul republican poate fi descoperit, în ultimă 
instanţă, la gânditorii romani - mai ales la Cicero - care 
văzuseră republica romană ca pe o paradigmă a 
comunităţii libere. Spre deosebire de libertatea de gândire 
şi de acţiune, concepţia republicană despre libertate pune 
mai puţin accentul pe bunul plac al indivizilor şi mai mult 
pe libertatea comunităţii în ansamblu. În mod paradoxal, 
asta înseamnă că, în numele 

— Thomas Paine (1737 - 1809), pamfletar, inventator, 
revoluţionar şi intelectual american de origine engleză. 
Între 1775 şi 1783, a participat la Războiul de 
Independenţă a Coloniilor Engleze din America de Nord (n. 
red.). 

libertăţii, indivizii ar putea fi uneori forţaţi să 
acţioneze cu mai mult spirit civic decât dacă hotărârea le- 
ar aparţine lor. 

ELIBERAREA DIGITALĂ 

În viitor, obstacolele din calea libertăţii vor fi 
numeroase şi importante. Statul viitorului, înarmat cu 
tehnologii digitale, va putea să ne monitorizeze şi să ne 
controleze comportamentul cu mult mai multă atenţie 
decât în trecut. Înainte însă de a analiza această sumbră 
perspectivă, să ne oprim asupra extraordinarelor lucruri 
noi pe care lumea vieţii digitale le-ar putea oferi în ceea ce 
priveşte libertatea. 


Noi posibilitàti 

Este bine sá privim tehnologiile din perspectiva 
posibilitátilor pe care ni le oferá. Este vorba despre 
actiunile care devin posibile datorità relatiei dintre o 
persoană si un obiect.17 Unui adult, un scaun îi oferă 
posibilitatea de a se aseza. Unui copil, i-ar putea oferi 
posibilitatea de a se cátàra, de a se ascunde sau de a-l 
folosi ca pe o trambulină. Acelaşi obiect, posibilităţi 
diferite. Nu este nicio îndoială că, în lumea vieţii digitale, 
tehnologiile ne vor oferi numeroase posibilităţi noi. 
Datorită tehnologiei digitale, ne bucurăm deja de 
modalităţi de a lucra, de a călători, de a face cumpărături, 
de a crea artă, de a juca jocuri, de a ne proteja familia, de 
a ne exprima, de a păstra legătura, de a întâlni persoane 
necunoscute, de a coordona acţiuni, de a ne menţine în 
formă si de a ne perfecționa care ar fi fost de neimaginat 
pentru predecesorii noştri. În viitor, ar putea apărea şi alte 
forme de creaţie, exprimare de sine şi autoperfectionare, 
iar multe dintre lucrurile mărunte care ne consumă timpul 
- curăţenia, cumpărăturile, treburile administrative - se 
vor automatiza treptat, eliberându-ne astfel timpul pentru 
alte preocupări. Toate acestea nu sunt nişte câştiguri 
lipsite de importanţă pentru libertatea noastră. 

Gândindu-ne la un anumit tip de posibilităţi, există în 
prezent numeroase persoane cu dizabilităţi a căror 
libertate de acţiune va fi considerabil sporită în lumea 
vieţii digitale. Robotii cu comandă vocală vor face ceea ce 
le vor cere persoanele cu mobilitate redusă. Vehiculele 
autonome ne vor uşura deplasarea. Persoanele care nu pot 
să vorbească sau să audă vor putea folosi mănuşi care vor 
transforma limbajul semnelor în scris.18 Programele de 
recunoaştere vocală încorporate în ochelari şi lentile de 
contact „inteligente” ar putea permite ca toate semnalele 
acustice - vorbirea, alarmele, sunetul sirenelor - să fie 
decodate si citite de purtator.19 Interfața creier-calculator 
le va permite persoanelor cu dificultăţi de comunicare să 
„tasteze” mesaje adresate altor persoane doar prin 

intermediul gándului.20 

In ceea ce priveşte libertatea de gândire, în intervalul 
scurt de timp in care am convietuit cu tehnologia digitală, 
am asistat deja la o dezvoltare explozivă a domeniului 
creării şi comunicării informaţiilor. Acest lucru ar trebui să 
reprezinte o ameninţare pentru inamicii libertăţii de 
gândire: ignoranta, meschinária, absenţa diversităţii 
culturale. Ne putem imagina un viitor în care tot mai mulţi 
oameni vor avea acces din ce în ce mai uşor la marile 
opere ale culturii şi civilizaţiei umane. Spun totuşi că ne 
putem imagina acest lucru fiindcă nu este inevitabil. Aşa 
cum susţin pe tot parcursul cărţii, modul în care vom alege 
să structurăm fluxul informaţiilor în lumea vieţii digitale va 
fi în sine o chestiune politică de prim rang. 

Unii futurologi anticipează că, în viitor, oamenii vor 
putea să-şi îmbunătăţească facultăţile intelectuale cu 
ajutorul mijloacelor biologice sau digitale.21 Acest lucru ar 
reprezenta, în mod evident, o transformare a libertăţii de 
gândire, depăşind chiar limitele raţiunii. Utilizată însă cu 
înţelepciune, tehnologia ne poate elibera mintea într-o 
manieră mai subtilă. Mici impulsuri, alerte, semnale, 
aduceri-aminte, buletine, avertizari, sfaturi practice - 
împreună, toate aceste lucruri oferite de tehnologia 
digitală s-ar putea combina pentru a ne face mult mai 
organizaţi, mai informati, mai simtitori, mai grijulii şi mai 
conştienţi de noi înşine. 

Desigur, linia de demarcaţie dintre tehnologia care 
ne influenţează şi tehnologia care ne manipulează nu este 
întotdeauna foarte limpede. În viitor, s-ar putea să fie greu 
de spus dacă o anumită formă de supraveghere sau de 
control al percepţiei ne va face mai autonomi sau dacă, de 
fapt, va exercita controlul într-un mod prea subtil pentru a 
fi sesizat. In ce măsură pot fi supuse unor influenţe 
exterioare gândurile unei persoane înainte ca acestea să 
înceteze a fi ,independente"? Excentricul filosof Auguste 
Comte (1798 - 1857) credea că secretul unei gândiri 
sănătoase este izolarea de ideile celorlalţi. Numea acest 

lucru „igienă cerebrală” 22. (Pentru studenti: data viitoare 
când nu veţi parcurge bibliografia obligatorie pentru un 
anumit curs, daţi vina pe „igiena cerebrală”.) Eu prefer 
perspectiva lui Helen Nissenbaum, potrivit căreia a fi 
„complet insensibil la toate influenţele exterioare” nu 
înseamnă să fii autonom, înseamnă să fii „tâmpit” 23. 
Profesorul Cass Sunstein de la Harvard are câteva reflecţii 
interesante în legătură cu acest subiect, ele fiind expuse 
cel mai recent în lucrarea The Ethics ofinfluence (2016). 
Pentru Sunstein, aducerile-aminte, avertizările, 
dezvăluirea unor informaţii faptice, simplificarea si 
modelele de „alegere activa” sunt impulsuri care îi 
influenţează pe oameni, dar care le conservă libertatea de 
a alege. Influenţa se transformă în manipulare „în măsura 
în care nu implică sau nu face apel suficient” la 
„capacitatea de reflecţie şi deliberare” a oamenilor.24 Sau, 
cum spune Gerald Dworkin în The Theory and Practice of 
Autonomy (1989), trebuie să facem diferenţă între 
metodele care „favorizează şi îmbunătăţesc facultăţile 
critice şi reflexive” ale oamenilor şi cele care, în realitate, 
le „subminează”.25 

STATUL. SUPRACONSOLIDAT 

Am văzut în ce constă argumentul libertăţilor extinse 
în lumea vieţii digitale. Să vedem acum şi celălalt aspect. 
Aşa cum am arătat, tehnologia va facilita aplicarea legii de 
către autorităţile politice. Nu este o afirmaţie lipsită de 
importanţă, pentru că oamenii încă nu au întâlnit un 
sistem de control mai eficient, mai extins sau mai stabil 
decât cel existent în prezent. Statul modern beneficiază 
deja de puterea extraordinară de a aplica legea prin 
ameninţări sau prin recurgerea la forţă. Cu toate acestea, 
puterile sale sunt slabe în comparaţie cu cele pe care le 
vor avea statele în lumea vieţii digitale. Aceasta ar putea 
însemna o diminuare a libertăţii. În continuare, identific 
patru lucruri care ar putea decurge din apariţia statului 
supraconsolidat şi care ar putea da de gândit. 

Expansiunea imperiului legii 


Ati luat vreodată o pungă de cumpărături dintr-un 
magazin fără să o plătiţi? Sau aţi plătit cuiva cu banii jos 
ştiind că persoana respectivă nu va declara suma primită 
în vederea impozitării? Poate aţi urmărit prin streaming un 
episod din Urzeala tronurilor fără să plătiţi nimic, ati 
călătorit fără bilet, aţi luat în mod ilicit un pahar în plus cu 
răcoritoare de la dozator, aţi „gustat” prea mulţi struguri 
de pe raftul cu fructe, aţi minţit în privinţa vârstei copilului 
dumneavoastră ca să obţineţi nişte avantaje sau aţi plătit 
mai puţin pentru o mâncare la pachet, după care v-aţi dus 
în restaurant şi aţi consumat-o acolo? Toate aceste fapte 
sunt ilegale. Conform datelor unui sondaj însă, nu mai 
puţin de 74% dintre britanici au mărturisit că au procedat 
în felul acesta.26 Este departe de a fi o surpriză, şi nu 
pentru că britanicii ar fi nişte derbedei. Oamenii nu sunt 
perfecţi. Ar fi absurd să credem că lumea ar fi mai bună 
dacă toate aceste mici imprudente ar fi depistate şi 
pedepsite în mod sistematic. 

Toate sistemele juridice evoluate oferă un spaţiu 
îngust de manevră în care oamenii pot uneori să scape 
nepedepsiti după ce au încălcat legea. În acest spaţiu 
există o libertate surprinzător de mare. Existenţa acesteia 
este o concesie pragmatică făcută faptului că în cei mai 
mulți dintre noi se poate avea încredere că vom respecta 
legea în majoritatea situaţiilor. Unul dintre pericolele din 
lumea vieţii digitale este ca legea să colonizeze şi această 
prețioasă zona de necuviinta. Aceasta va fi urmarea 
firească a supravegherii generalizate, intime a 
comportamentului nostru, precum şi a existenţei legii 
digitale, care se va aplica de la sine şi se va adapta la 
diferite împrejurări. Este o mare deosebire între lumea în 
care trăim astăzi şi o lume în care gestiunea drepturilor 
digitale va face imposibilă urmărirea prin streaming a 
serialului Urzeala tronurilor, în care preţul călătoriei va fi 
reţinut automat din portofelul inteligent atunci când vă 
urcați în autobuz, în care dozatorul de băuturi răcoritoare 
vă recunoaşte chipul şi refuză să vă mai servească, în care 

raftul ,inteligent" cu fructe incepe sá scoatá un sunet 
strident atunci când este usurat prin furt, în care vârsta 
copilului dumneavoastră este verificată prin scanarea 
instantanee a retinei şi aşa mai departe. Diferenţa constă 
în libertatea noastră de fiecare zi. 

Politica previziunii 

Şi mai important este faptul că utilizarea tehnologiei 
pentru anticiparea şi prevenirea infracţiunilor va avea 
implicaţii serioase asupra libertăţii. Am văzut în capitolul 7 
că sistemele de învăţare automată sunt din ce în ce mai 
folosite pentru anticiparea infracţiunilor şi identificarea 
potenţialilor infractori şi victime, în general pe baza unor 
dovezi indirecte. Blaise Agilera y Arcaş şi alţii consideră că 
încercarea de a prevedea comportamentul deviant nu este 
nouă. În secolul al XIX-lea, infractionalitatea era asociată 
cu trăsăturile fizice. Despre bandiții care îşi făceau de cap 
în sudul Italiei, de exemplu, se spunea că erau „un tip 
primitiv de oameni”. Se credea că o adâncitură în spatele 
craniului si o „faţă asimetrică” dovedeau predispoziția lor 
înnăscută spre comiterea unor infractiuni.27 De atunci, 
criminaliştii şi câţiva impostori au încercat să găsească 
modalităţi mai ,stiintifice" de a prevedea infracțiunile. O 
vreme, subdomeniul dominant al criminalisticii a fost 
psihiatria. Mai târziu, acesteia i s-a alăturat sociologia.28 
în a doua jumătate a secolului al XX-lea, încercarea de a 
prevedea infracțiunile a devenit o chestiune de „calcul 
actuarial”, implicând folosirea metodelor statistice in 
vederea determinării unor tipare şi probabilitàti.29 

Într-un studiu recent se afirmă că sistemele de 
învăţare automată pot să stabilească probabilitatea ca o 
persoană să fie un infractor dovedit cu o acuratețe de 
aproape 90% folosind o singură fotografie a chipului acelei 
persoane.30 Deşi studiul a primit o mulţime de critici, 
concluzia nu este chiar atât de aberantă. Un start-up 
israelian cu un nume impardonabil, Faception, susţine că a 
creat un sistem care poate să stabilească profilul 
oamenilor şi să „le dezvăluie personalitatea numai pe baza 

imaginii faciale". Ei pot fi incadrati in categorii precum 
„foarte inteligent”, „evazionist”, „pedofil” si ,terorist" in 
funcţie de chip.31 Cu toate că şi acest lucru s-ar putea 
dovedi exagerat, ştim deja că sistemele de IA pot să înveţe 
foarte multe lucruri despre ceea ce John Stuart Mill numea 
„domeniul lăuntric al conştiinţei” 32 doar observând 
expresiei feţei noastre, mersul, bătăile inimii şi multe 
indicii pe care le dezvăluim prin simplul fapt că trăim 
(capitolul 2). Abilitatea de a depista, prin simpla 
observare, dorinţa de a înşela ar schimba în mod categoric 
raportul dintre autorităţi şi cetăţeni. 

În consecinţă, puterea de previziune a sistemelor 
digitale devine tot mai mare, ele fiind tot mai mult folosite 
la aplicarea legii. De ce este important acest lucru pentru 
libertate? Ei bine, dacă îţi propui să restrângi libertatea 
oamenilor in baza unei previziuni referitoare la 
comportamentul lor viitor, atunci ar trebui să poţi să 
justifici previziunea respectivă. De multe ori însă, acest 
lucru nu este posibil. Sistemele de păstrare anticipativă a 
ordinii recomandă frecvent poliţiei să-şi îndrepte resursele 
într-o anumită zonă din motive cu totul necunoscute.33 
într-o societate liberă însă, probabil că ar trebui să-l poţi 
întreba pe polițistul (sau pe robotul-politist) care stă în fata 
casei tale de ce se află acolo şi să primeşti un răspuns mai 
satisfăcător decât „pentru că sistemul a spus că aici ar 
trebui să stau”. Acelaşi lucru este valabil atunci când este 
vorba despre a recurge la condamnarea anticipativă. Deja 
folosim algoritmi care stabilesc probabilitatea ca un 
infractor să comită o nouă infracţiune. Dacă sistemul 
determină o probabilitate crescută, judecătorul ar putea 
decide să pronunţe o condamnare mai lungă. Ca şi în cazul 
păstrării anticipative a ordinii însă, de multe ori nu se ştie 
de ce un anumit infractor a obţinut un scor bun sau unul 
slab. În procesul Wisconsin contra Loomis, judecat în SUA, 
răspunsurile inculpatului la o serie de întrebări au fost 
introduse in Compas, sistemul anticipativ folosit de 
Departamentul Penitenciarelor din Wisconsin. Acesta a 

considerat cá Loomis prezintă „un risc ridicat", iar 
persoana respectivă a fost închisă o lungă perioadă. Însă 
ea nu a ştiut de ce şi nu i s-a permis, din punct de vedere 
legal, să examineze algoritmul sistemului Compas.34 Este 
evident că, în momentul în care inculpatul a fost 
încarcerat, libertatea sa de acţiune a fost anulată. Ne 
putem gândi însă la cazul său şi din perspectiva libertăţii 
republicane: ideea că libertatea unei persoane ar putea fi 
restrânsă în baza unui algoritm a/ cărui mod de lucru este 
complet netransparent constituie însăşi antiteza acestui 
ideal.?? 

Si din punct de vedere filosofic apare o problemá in 
legătură cu restrângerea libertăţii oamenilor in baza 
previziunilor referitoare la comportamentul lor viitor. Ca să 
înţelegem de ce, este bine să plasăm criminalistica 
anticipativă în cadrul unei tradiţii intelectuale mai vaste. 
Vreme de secole, gânditorii politici au încercat să 
descopere formulef legi si forte sociale generale care să 
explice desfăşurarea activităţilor umane. „Rasa, culoarea, 
religia, națiunea, clasa; clima, irigaţiile, tehnologia, 
situaţia geopolitică; civilizaţia, structura socială, Spiritul 
Uman, Inconstientul Colectiv” - despre toate acestea s-a 
spus, într-un moment sau altul, că ar fi forţele care 
guvernează şi justifică, în ultimă instanţă, activitatea 
umană.36 Pentru gânditorii fideli acestei tradiţii, cel mai 
important era să se prezică cât se poate de bine viitorul 
politicii: 

Cunoscând toate legile relevante şi un număr 
suficient de mare de fapte de aceeaşi importanţă, va fi 
posibil să spunem nu doar ce se întâmplă, ci şi de ce se 
întâmplă; căci, dacă aceste legi au fost corect stabilite, a 
descrie ceva înseamnă de fapt a afirma că nu se poate 


29 Sá spunem în paranteză că site-ul independent ProPublica a 
determinat peste 7 000 de scoruri de risc şi a comparat previziunile de 
recidivă realizate de sistem cu situaţia reală. Sistemul a anticipat în 
mod disproporționat că infractorii de culoare vor recidiva de aproape 
două ori mai des decât infractorii albi.35 Vezi capitolul 16 despre 
nedreptatea algoritmică. 


întâmpla altfel.37 

Exponentul cel mai cunoscut al acestui mod de 
gândire a fost, probabil, Auguste Comte (cel care a 
sustinut si ideea de igiená cerebralà). Comte considera cá 
tot comportamentul omului este predeterminat de „o lege 
tot atát de necesará ca si cea a gravitatiei" 38. Politica, 
prin urmare, trebuia ridicată „la rangul ştiinţelor 
observaţiei”, iar atunci nu ar mai fi rămas loc de reflecţii 
morale. Aşa cum astronomii, fizicienii, chimistii şi fiziologii 
„nici nu admiră, nici nu critică fenomenele din domeniul 
lor”, rolul sociologului este doar acela de a ,observa" 
legile care guvernează comportamentul uman şi de a le 
respecta cu hotărâre.39 Comte, care a inventat termenul 
de „sociologie”, ar fi fost fascinat de sistemele de învăţare 
automată care pot să anticipeze comportamentul uman. 
Bănuiesc că această abordare a politicii ar putea să aibă şi 
în zilele noastre o oarecare rezonanţă printre cei cu 
înclinații spre matematică. 

lată însă care este problema. A determina 
probabilitatea comiterii unei viitoare infracţiuni înseamnă 
a accepta faptul că, în mare măsură, comportamentul 
uman este guvernat de legi şi de modele generale care nu 
au nimic de-a face cu liberul arbitru al individului. Dacă o 
maşină poate să ia informaţii personale, sociologice şi 
istorice despre o persoană şi să facă previziuni corecte 
despre activitatea sa viitoare, înseamnă că oamenii au mai 
puţină libertate de gândire şi de acţiune decât ar vrea să 
creadă sistemul judiciar. lar dacă oamenii sunt mai puţin 
liberi, nu înseamnă că ei sunt şi mai puţin responsabili din 
punct de vedere moral? Acesta este paradoxul care sta la 
baza condamnării anticipative. În multe teorii de drept 
penal, pedeapsa se întemeiază pe ideea că indivizii pot fi 
făcuţi responsabili din punct de vedere moral pentru 
alegerile lor. Previziunea porneşte însă de la premisa că 
alegerile indivizilor sunt adesea determinate de factori 
aflaţi în afara controlului lor nemijlocit. De aceea, în loc ca 
oamenii să fie încarceraţi, răspunsul nostru la tehnologia 

păstrării anticipative a ordinii nu ar trebui să fie acela de a 
ne strădui mai mult să înţelegem de ce comit oamenii 
infracţiuni şi de a elimina, pe cât posibil, acei factori 
cauzali? 

Automatizarea moralității 

Se spune că actul respectării legii de bunăvoie ne 
învaţă să ne comportăm în mod etic. Acest argument poate 
fi urmărit în istorie cel puţin până la Aristotel, care arăta 
că statul există „pentru acţiunile frumoase” 40. In Etica 
nicomahica, el susţine că virtutea se naşte din 
deprindere... O deprindere corectă „deosebeşte o legislaţie 
de alta, una bună de una rea” 41. 

Sunt multe motive pentru care eu sau dumneavoastră 
ati putea să respectaţi legea: obisnuinta, moralitatea, 
comoditatea, prudenta, teama de pedeapsă. Însă oricare ar 
fi motivul predominant, actul conştient al supunerii ne 
învaţă să ne comportăm în mod etic. Pentru a deveni un 
bun cetăţean, trebuie să învăţăm să reflectăm la binele şi 
răul pe care le facem. Acesta este darul libertăţii. Insă într- 
o lume în care multe decizii morale vor fi luate de altcineva 
în locul nostru, deoarece, în condiţiile în care legile se vor 
aplica de la sine, nu vor exista multe variante sau fiindcă 
inevitabilitatea pedepsei va face inutilă asumarea riscului, 
nu ni se va cere să ne şlefuim caracterul în acelaşi mod. 
Intr-o astfel de lume, susţine Roger Brownsword, ne vom 
întreba, de regulă, nu atât ce este moral, cât ce este 
practic sau posibi142 Copiii născuţi într-o societate în care 
fărădelegile devin imposibile sau extrem de greu de 
înfăptuit nu vor învăţa ce înseamnă să alegi să nu încâlci 
legea. 

În 1911, matematicianul Alfred North Whitehead 
scria că „civilizaţia avansează datorită creşterii numărului 
de operaţii importante pe care le puteam realiza fără să ne 
gândim la ele” 43. Deşi adepţii lui Comte din Silicon Valley 
ar putea să aplaude şi acest dicton, el ridică o întrebare 
filosofică: este treaba statului să prevină cu orice preţ 
infracțiunile? Oare automatizarea moralității nu ne va slăbi 

într-o oarecare măsură, eliminând o parte importantă a 
umanităţii noastre - libertatea de a face lucruri rele dacă 
aşa dorim, dar şi libertatea de a alege să nu le facem? 

Tendinţe de totalitarism 

Până acum, în acest capitol am pornit în mod tacit de 
la premisa că avem de-a face cu un stat care guvernează în 
general în interesul cetăţenilor şi nu caută în mod activ să- 
i oprime. Am presupus de asemenea că statul nu a preluat 
integral controlul asupra mijloacelor de folosire a forţei, 
supraveghere şi control al percepţiei. Acum însă trebuie să 
luăm în considerare ameninţarea pe care ar reprezenta-o 
pentru libertate un regim autoritar în stare să folosească 
tehnologiile digitale în scopul represiunii. Pentru a 
înţelege cum ar putea să arate o astfel de societate, 
imaginati-va un ins - să-l numim Joseph - care îşi propune 
să participe la un protest interzis. 

Joseph nu trebuia să afle niciodată de acel protest. 
Un e-mail trimis de un camarad, cu detalii despre locul de 
desfăşurare, fusese cenzurat pe traseu şi nu mai ajunsese 
la destinatar. Sistemele de IA care primeau, filtrau si 
prezentau ştiri pentru Joseph nu mentionaserá protestul în 
buletinele lor. Căutările on-line nu produseseră niciun 
rezultat. Şi totuşi el ştie de acel protest. 

Ceea ce nu ştie Joseph este că sistemele folosite de 
regim pentru prevenirea infracţiunilor sunt deja interesate 
de el. 

Diverse informaţii personale duseseră la concluzia că 
ar putea fi implicat în activităţi subversive. Cu trei luni în 
urmă, Joseph folosise cu  nesábuintá cuvântul 
,demonstratie" într-un mesaj transmis unui prieten. 
Detectat de sistemele de supraveghere, acesta dusese la 
analiza automată a istoricului sàu din rețelele de 
socializare, din care a rezultat cá, in urmă cu zece ani, 
Joseph s-a asociat cu doi cunoscuți instigatori. Colac peste 
pupázá, cu numai două săptămâni înainte, descárcase de 
pe internet tiparul unei cagule si îşi confectionase una 
acasá cu ajutorul imprimantei sale 3D. Asta a atras 

aproape sigur atenţia autorităţilor. 

În dimineaţa protestului, asistentul digital îi spune lui 
Joseph că urmează să plouă cu găleata şi că traficul va fi 
cumplit întreaga zi: ar fi fost mai bine să nu plece nicăieri 
şi să lucreze acasă. Joseph ştie însă că dispozitivul nu este 
criptat. Oare a fost spart de autorităţile statului? Să fie 
aceasta o formă subtilă de represiune? 

Neliniştit, dar fără să fie descurajat, Joseph porneşte 
spre locul protestului - o piaţă din centrul oraşului. 
Observă amuzat că afară nu plouă, iar traficul nu este 
aglomerat. Nu reuşeşte să ajungă însă în apropierea 
locului de desfăşurare a protestului din prima încercare. 
Sistemul de transport în comun, autovehiculele autonome 
ale municipalităţii, refuză să-i ducă pe călători la mai puţin 
de 90 m de piaţa în care are loc protestul. (în zilele 
noastre, se ştie că Autoritatea Metropolitană de Transport 
din New York obligă metroul să nu oprească în staţiile 
apropiate de zonele în care au loc proteste, „pentru a-i 
împiedica pe oameni să se adune” 44.) 

Joseph merge pe jos. 

Ştiind că, pretutindeni în centrul oraşului, există 
camere de supraveghere cu recunoaştere facială, îşi trage 
cagula pe cap. Ştiind şi că aceste camere îl pot identifica 
inclusiv după mers, poartă pantofi cu un număr mai mic, 
care îi schimbă mersul. Insă tot nu poate trece neobservat. 
îl trădează poziţia corpului. Modul în care îşi ţine trupul 
indică faptul că are ceva de ascuns. La câţiva kilometri 
deasupra capului său, nevăzută, o dronă îi înregistrează 
fără zgomot deplasarea. (Armata 

SUA şi Agenţia pentru Proiecte de Cercetare 
Avansată pentru Apărare - DARPA - au creat o „platformă 
de supraveghere care poate să observe obiecte de numai 
15 cm de la o înălţime de 6.000 m".45) 

Când se apropie de piaţă, Joseph îşi dă seama cu 
îngrijorare că acolo nu se află niciunul dintre camarazii lui. 
Nu va afla decât mai târziu că aceştia au fost plasați în 
arest la domiciliu, închişi de la distanţă în locuinţele lor cu 

ajutorul  „încuietorilor inteligente” controlate de 
autorităţile statului, instalate la uşile si ferestrele 
apartamentelor lor. 

Ajungând la marginea zonei în care are loc protestul, 
Joseph observă că un grup descurajator de mic de 
protestatari este înconjurat în mijlocul pieţei de mai mulţi 
roboţi în formă de stâlp. Un roi de drone pentru 
combaterea dezordinii publice zboară în cerc deasupra 
capetelor lor, dând ordine asurzitoare şi lansând din când 
în când proiectile cu vopsea asupra mulţimii. (Un aparat 
asemănător, numit Skunk Riot Control Copter, a fost deja 
dezvoltat în Africa de Sud. Este o dronă dotată cu lumini 
stroboscopice, camere de luat vederi, lasere, difuzoare şi 
patru puşti de paintball care pot să tragă, într-o secundă, 
20 de gloanţe cu vopsea, cu substanţe iritante sau din 
plastic tare.46) 

Brusc, fără niciun avertisment, o imagine holografică 
apare înaintea ochilor lui Joseph. Acesta înlemneşte. 
Imaginea îl reprezintă pe el. îl arată îngenuncheat într-o 
poziţie incomodă, într-o celulă de închisoare, plângând şi 
suferind cumplit, cu mâinile încătuşate la spate. Joseph îşi 
dă seama că imaginea i-a apărut direct pe lentilele de 
contact inteligente.47 Este un avertisment. Te vedem. Du- 
te acasă sau vei suporta consecinţele. 

Joseph se albeşte la faţă. Se întoarce şi o ia la fugă. 

Această scurtă povestire ne arată impresionanta 
gamă de puteri pe care tehnologia digitală le-ar putea 
oferi, în viitor, unui guvern autoritar. Ceea ce frapează este 
faptul că doar câteva dintre mijloacele de exercitare a 
puterii implică folosirea forţei brute; celelalte sunt mai 
blânde şi mai puţin vizibile. În scurt timp, cele mai multe 
dintre ele ar putea fi automatizate. lată ce le face să fie 
atât de periculoase. 

DISIDENTA DIGITALĂ 

Povestea lui Joseph ridică o întrebare cu privire la 
viitorul disidentei. Chiar şi atunci când statul pretinde cá 
acţionează în interesul cetăţenilor săi, nu există un sistem 

juridic perfect. De aceea, numerosi mari gânditori au 
susţinut cá ascultarea propriei conştiinţe este mai 
importantă decât respectarea legii si ca încălcarea 
acesteia poate fi justificată ca metodă de încurajare a 
modificării ei. „Nu este de dorit atât cultivarea respectului 
fata de lege”, scrie Henry David Thoreau, „cât cultivarea 
respectului fata de ceea ce este drept”. 48 Doctrina 
nesupunerii civile susţine că legile pot fi încălcate în mod 
public, fără violenţă şi în mod conştient în scopul 
producerii unor schimbări.49 Martin Luther King Jr. scria, 
în 1963, din închisoarea municipală din Birmingham, în 
care fusese întemnițat din cauză că manifestase in 
favoarea drepturilor civile: 

Există legi juste şi există legi injuste [...]. Eu afirm că 
o persoană care încalcă o lege despre care conştiinţa îi 
spune că este injustă şi care acceptă de bunăvoie pedeapsa 
cu închisoarea pentru a trezi conştiinţa comunităţii în 
privinţa injustetii sale manifestă, în realitate, cel mai înalt 
respect faţă de lege.50 

Nesupunerea civilă de felul celei practicate de dr. 
King necesită un minimum de libertate pentru a se putea 
manifesta, însă, ca toate formele de încălcare a legii, şi 
aceasta va deveni din ce în ce mai greu de practicat în 
lumea vieţii digitale. Este posibil să-şi facă apariţia noi 
forme de nesupunere civilă. Dacă puterea va fi exercitată 
prin intermediul tehnologiei digitale, atunci şi rezistenţa 
va îmbrăca din ce în ce mai mult o formă digitală. Este 
posibil să prevaleze accesul neautorizat la informaţii 
(hackingul). 

Hackingul politic 

Cultura hackerilor există de ceva timp şi are mai 
multe definiţii. În sensul cel mai larg, ea se referă la o 
atitudine „jucăuşă” şi „poznaşă” a programatorilor şi a 
celor care scriu coduri, cu toate că şi guvernele si 
companiile se angajează în acest gen de activităţi. În cazul 

de faţă, ne preocupă situaţiile in care o persoană obţine 
acces neautorizat la un sistem digital în scopuri politice. 
Un astfel de hacking, ca să folosim exprimarea elegantă a 
Gabriellei Coleman, se va situa, de regulă, „fie în ape 
dubioase din punct de vedere legal, fie în pragul unei noi 
semnificaţii juridice” 51. Eu îl numesc hacking politic. 
Scopul său ar putea fi accesul la informaţii, dezvăluirea 
modului în care funcţionează un sistem sau chiar 
modificarea ori dezactivarea unui anumit sistem - eventual 
în numele libertăţii. 

O mare parte a hacfezng-ului are deja o tentă 
politică, cu toate cà acesta este marcat de diferente de 
abordare. După Coleman, hackerii din Europa, din America 
de Nord si de Sud sunt, de regulá, mai ,antiautoritari" 
decât omologii lor din alte părţi, pe când hackerii din 
Europa de Sud sunt, de regulă, mai „stângişti, mai 
anarhisti" decât cei din nord. Hackerii chinezi sunt „foarte 
nationalisti".52 

Dacă puterea constă în exercitarea controlului 
asupra anumitor sisteme digitale, atunci hackzng-ul 
diminuează această putere prin scăderea eficienţei 
sistemelor respective. Este o treabă serioasă. Pe măsură ce 
importanţa politică a hackingului creşte, ar fi o naivitate să 
incredintam toate deciziile hackerilor înşişi, mai ales dacă 
activitatea lor devine tot mai automatizată (aşa cum par a 
sta lucrurile).53 La fel ca în cazul oricărei activităţi politice 
importante, va trebui să creăm un cadru etic acceptabil, în 
funcţie de care să fie evaluată activitatea hackerilor 
politici. Inspirându-ne din ideile lui John Rawls, de 
exemplu, am putea spune că: 54 

Hackingul este justificat numai dacă se face în 
interes public, nu în interesul hackerului însuşi sau al 
oricui altcuiva. 

Hackingul care afectează politici care au fost decise 
în mod democratic ar trebui să se limiteze la cazuri 
„semnificative şi clare de nedreptate”. 

Hackingul ar trebui să fie proporţional cu 


nedreptatea pe care incearcá sá o repare si sá nu meargá 
mai departe decát este necesar pentru atingerea scopului. 

Hackingul nu ar trebui să provoace niciodată un rău 
fizic cuiva. 

Pe cât posibil, consecinţele hacking-\i\vii ar trebui să 
fie publice şi vizibile, nu „ascunse sau secrete”. 

Hackingul ar trebui folosit cu moderație chiar si 
atunci când este justificat. 

Într-o democraţie, hackingul ar trebui să constituie 
ultima soluţie după ce au fost întreprinse eforturi cu „bună 
credinţă” pe căile procedurale adecvate. 

Într-o democraţie, hackerii trebuie să accepte 
impácati consecinţele comportării lor, inclusiv posibilitatea 
de a fi arestaţi şi pedepsiţi. (lar pedeapsa pentru hacking 
ar trebui să fie proporţională cu infracţiunea săvârşită şi să 
ia în considerare funcţia ei politică.) 

Acestea nu sunt decât câteva posibile principii. Vor 
mai exista şi altele. 

Criptografia 

Pe lángá hacking ,o forma tot mai importanta de 
rezistenţă digitală va fi criptografiat adică „utilizarea de 
coduri si cifruri secrete" 55. Criptarea este deja o parte 
indispensabilă a sistemelor digitale. Ea asigură 
integritatea tranzacţiilor on-line, securitatea bazelor de 
date si  confidenţialitatea comunicațiilor.  Protejeazá 
serviciile publice, reţelele de comunicaţii şi sistemele de 
apărare. Cel mai evident rol al său este acela de a respinge 
tentativele de supraveghere ale celor care încearcă să 
culeagă informaţii despre noi. Are însă influenţă şi asupra 
mijloacelor de exercitare a forței pentru că împiedică 
reprogramarea sau controlul de la distanţă al platformelor 
şi al dispozitivelor. 

De fapt, criptarea este cea mai eficientă modalitate 
de protecţie împotriva hackingului rău intentionaty care 
are loc atunci când o persoană obţine acces neautorizat la 
un sistem digital din motive care nu sunt de interes public. 
Unele dintre aceste activităţi de care auzim în zilele 

noastre sunt destul de amuzante, de pildă, faptul cà o 
toaletă ,inteligentá" a fost reprogramată să arunce jeturi 
de apă pe spatele ghinionistului utilizator.56 Altele sunt 
însă mai sinistre, ca păpuşa ,inteligentá" care putea fi 
reprogramată ca să vorbească şi să asculte pe copilaşul 
care se juca cu ea.57 Mai sunt şi altele, de-a dreptul 
tulburătoare: în 2016, în urma unui atac informatic, au fost 
blocate dosarele medicale ale unor persoane până când 
companiile de asigurări au plătit suma de 20 de milioane 
de dolari.58 Amploarea problemei ridică serioase semne 
de întrebare. În urma unui studiu realizat în 2014 despre 
„companiile de infrastructură importante”, s-a aflat că, în 
anul precedent, aproape 70% dintre acestea au suferit cel 
puţin un atac care a dus la pierderea unor informaţii 
confidentiale sau la întreruperea activităţii lor. Una chiar a 
dezvăluit faptul că a fost „ţinta a peste 10.000 de tentative 
de atac informatic pe lună”.59 în anul 2014, s-a constatat 
că aproximativ 70% dintre dispozitivele conectate la 
internetul lucrurilor erau vulnerabile la hacking.60 Cu 
atâtea dispozitive conectate, posibilităţile de hacking rău 
intenţionat în lumea vieţii digitale vor fi incomparabil mai 
mari decât în prezent. Dacă ar ajunge să fie controlate de 
infractori sau de puteri străine ostile, armele sau 
maşinăriile mari ar putea avea un efect devastator pentru 
libertatea noastră. Inchipuiti-và un terorist din Siria care 
ar deturna de la distanţă o dronă înarmată în oraşul New 
York, dezlántuind iadul asupra locuitorilor săi; sau un 
inamic care ar accesa sistemul de rachete nucleare al ţării. 
„Din ce în ce mai mult”, afirmă William Mitchell, „le putem 
face altora, de la distanţă, lucruri pe care aceştia ni le pot 
face nouă”. 61 Criptografia ne oferă o oarecare protecţie. 
Funcţia politică a metodelor criptografice va fi una 
dintre cele mai importante chestiuni politice din lumea 
vieţii digitale. Interesant este că, în ultima vreme, a existat 
o tendinţă de criptare superioară a platformelor digitale. 
Ca să luăm un exemplu bine cunoscut, mesajele pe care le 
trimitem cu ajutorul Whatsăpp sunt acum criptate „de la 

cap la coadá", ceea ce inseamná cá nu pot fi interceptate 
sau examinate cu usurintà nici de Whatsápp, nici de vreo 
terță parte. Criptarea sporită, folosită de reţelele de 
socializare si de platformele de stiri, a ingreunat misiunea 
regimurilor autoritare de a filtra selectiv fluxul de 
informatii. Inainte, acestea puteau sá elimine ,conturi, 
pagini de internet si relatári" individuale.62 Criptarea le-a 
obligat din ce in ce mai mult să aleagă între a bloca o 
intreagá platformá si a nu o bloca deloc. Unele regimuri au 
acceptat sá fie mai deschise: in Iran este acum accesibil tot 
site-ul Wikipedia, la fel Twitter in Arabia Sauditá. Ambele 
platforme fácuserá anterior obiectul unei blocári selective. 
Pe de altă parte, în anul 2017, guvernul Turciei a blocat în 
întregime site-ul Wikipedia, iar Egiptul a procedat la fel cu 
platformele on-line Huffington Post şi Medium (dar şi cu 
multe altele).63 

Criptarea nu este întotdeauna un prieten al libertăţii. 
Pentru fiecare disident sau jurnalist curajos care utilizează 
criptarea ca scut împotriva tiraniei, există o organizaţie 
teroristă, o reţea de trafic de persoane, un cartel de 
droguri sau un şarlatan care o foloseşte ca să-şi ascundă 
faptele criminale. Criptarea integrală stârneşte, cum este 
şi firesc, îngrijorare în rândul serviciilor secrete pentru că 
îngreunează depistarea comploturilor teroriste de către 
agenţiile de stat. Evident că nu este în interesul libertăţii 
ca grupările periculoase să propăşească nestingherite. În 
plus, există riscul ca criptarea privată să încurajeze statele 
să creeze „platforme autohtone”, care pot să fie mult mai 
uşor controlate. Iran a creat deja propria versiune de 
YouTube, iar Turcia dezvoltá un motor de cáutare si o 
platformá de e-mail proprii.64 

Intr-un studiu recent realizat de Centrul ,Berkman 
Klein” pentru Internet şi Societate al Universităţii 
Harvard, se arată că este posibil ca, în viitor, criptarea să 
nu devină o caracteristică omniprezentă a tehnologiei, în 
special deoarece chiar companiile vor dori să uşureze 
accesul la platformele pe care le utilizăm, pe de o parte din 

considerente comerciale (altfel spus, pentru a stránge 
date), iar pe de altă parte pentru că o criptare excesivă 
poate face mai dificile detectarea şi remedierea 
problemelor.65 

Nici măcar cei puternici nu se pot pune de acord 
asupra politicii de criptare. Spre sfârşitul anului 2017, 
guvernul britanic a dat de înţeles că ar putea să cedeze în 
privinţa criptárii integrale, in timp ce, în totală 
contradicţie cu acesta, Parlamentul European avea în 
vedere să le interzică statelor membre să asigure „accesul 
pe uşa din dos” la tehnologiile criptate.66 Pentru a ne 
păstra libertatea, va trebui să existe un echilibru: 
cetăţenii, companiile şi guvernele au priorităţi care coincid 
sau nu coincid, însă la baza lor ar trebui să stea libertatea 
de gândire, libertatea de acţiune si libertatea de 
apartenenţă. 

CONSTRANGERI INTELEPTE 

Pe casa scarii bibliotecii principale a Scolii de Drept 
a Universitatii Harvard exista o placa pe care scrie: 
,Sunteti pregatiti sa ajutati la crearea si aplicarea acelor 
constrangeri intelepte care ii fac pe oameni liberi”. Am 
trecut de multe ori pe langa aceasta placa in perioada de 
un an in care am fost facut parte din colectivul Centrului 
„Berkman Klein” pentru Internet şi Societate al 
Universităţii Harvard si, de fiecare dată, am fost 
nedumerit. Aceeaşi frază - ceva mai echilibrată din punctul 
de vedere al apartenenţei la un sex ori la celálalt?! - este 
folositá si in prezent pentru a-i declara pe fostii studenti 
absolvenţi ai Şcolii de Drept de la Harvard. 

Constrángeri care ne fac liberi. Suná paradoxal, dar 
nu este. 

Un sistem juridic bine conceput, ca orice alt sistem 
de reguli adecvat, poate să sporească in ansamblu 
libertatea omului chiar şi atunci când impune restricţii 
asupra persoanelor. Din perspectivă liberală, face acest 

lucru garantând fiecărei persoane un spaţiu în care să 
poată propăşi fără a fi stânjenită de alţii. Asta voia să 
spună Hobbes atunci când afirma că este nevoie de o 
„Putere comună” care să-i ţină pe oameni „cu totul în 
teamá".67 în concepţia republicană despre libertate, 
constrângerile pe care le impune legea ne pot face mai 
liberi canalizându-ne viaţa într-o direcţie mai plină de 
sens, cu o amprentă civică mai pronunţată. Indiferent că 
inclinati spre liberali sau spre republicani, viitorul 
libertăţii nu va depinde numai de noile posibilităţi oferite 
de tehnologie. Va depinde şi de capacitatea noastră de a 
crea şi de a pune în aplicare acele constrângeri înțelepte 
care ne fac liberi. Ele vor fi înglobate adesea în cod. 

Există cel puţin patru argumente care pot fi 
formulate în apărarea statului supraconsolidat. Primul este 
acela ca, dacă există un sistem de constrângeri înțelepte, 
se înţelege de la sine că aplicarea lor ar trebui să fie în 
interesul libertăţii. Nu este un lucru rău să aplici nişte legi 
bune. (O lege care nu se aplică este doar o înşiruire de 
cuvinte pe o bucată de hârtie. O lege care este si nescrisă, 
şi neaplicată - ca să apelez la o glumă veche despre teoria 
politică - nu valorează nici cât hârtia pe care nu a fost 
scrisă. Teoreticienii politici nu sunt recunoscuţi pentru 
umorul lor.) întrebarea care se pune este următoarea: cum 
ar trebui să fie acele legi bune? Am putea să credem de 
pildă că, într-o lume în care puterile de aplicare sunt mai 
mari, regulile ar trebui să fie mai laxe sau mai puţine. 
Presupunând că statul va face uz de toate mijloacele de 
care dispune pentru a aplica legea, va trebui să concepem 
aceste legi cu gândul la lumea vieţii digitale, nu la trecut. 

În al doilea rând, pe măsură ce tehnologiile digitale 
vor fi tot mai rapide, mai complexe şi mai însemnate, va 
trebui să utilizăm metode digitale de aplicare a legii doar 
pentru a le ţine sub control. Să ne amintim exemplul din 
sectorul financiar, prezentat în capitolul 6: algoritmii din 
domeniul tranzacţiilor bursiere sunt, în prezent, controlati 
cel mai bine de alti algoritmi. 


În al treilea rând, incredintand mai multă putere 
sistemelor digitale, ne vom bizui totodată mai puţin pe 
autorităţi. Este adevărat, aceste autorităţi pot fi amabile şi 
intelegátoare, dar pot fi şi egoiste, mioape, lacome, 
înfumurate, crude, chiar malefice. Filosoful german 
Immanuel Kant, care nu era cunoscut drept un om vesel, 
credea cá o „soluţie definitivă” la autoguvernarea 
omenească era „imposibilă” întrucât „din lemnul strâmb al 
omenirii nu s-a făcut niciodată o scândură dreaptă” 68. 
Siliciul însă nu este strâmb. In ceea ce priveşte 
funcţionarea, este previzibil şi stabil. Teoretic cel puţin, 
sistemele digitale pot să execute coduri, prin urmare pot 
să aplice legea în mod impartial, lăsând mai puţin loc 
pentru prejudecățile sau imperfectiunile omului. (Câteva 
dintre criticile aduse acestui argument sunt analizate în 
capitolul 16, care se referă la nedreptatea algoritmică.) 

In sfârşit, legea digitală poate să exercite un control 
mai subtil asupra noastră decât legea scrisă, realizând 
adesea acest lucru într-un mod mai puţin supărător. 
Comparaţi momentul in care, aflandu-va în aeroport, 
treceţi printr-un scanner corporal fără contact cu 
momentul în care sunteţi perchezitionati fizic de un străin 
care poartă mănuşi chirurgicale. În mod asemănător, 
sistemul discret de identificare biometrică poate fi un 
progres faţă de agentul de securitate care vă cere, pe un 
ton artágos, să îi prezentaţi documentele. 

VIITORUL LIBERTĂȚII 

Concepem oare sisteme de putere prea complexe, 
prea eficiente pentru oamenii pe care îi guvernează? Cu 
toate că vom beneficia de numeroase noi posibilităţi, în 
acest capitol am arătat riscurile care decurg din existenţa 
unui stat supraconsolidat. Un sistem de aplicare precisă şi 
perfectă a legii se poate să nu fie foarte potrivit pentru 
guvernarea unor oameni cu defecte, imperfecti, 
traumatizaţi. Poate cá un sistem bazat pe „constrângeri 
înțelepte” ne va ajuta să păstrăm un nivel general 
satisfăcător de libertate în lumea vieţii digitale, însă nu 

este loc de automultumire. lar aceasta nu reprezintă decât 
o parte a povestii. Ín continuare, ne vom ocupa de soarta 
libertátii in conditiile in care companiile private vor stabili 
limitele libertàtii noastre, nu statul. 

Capitolul 11 

LIBERTATEA SI COMPANIILE DE TEHNOLOGIE 

„Să stie toate naţiunile, indiferent cá ne doresc 
binele sau răul, că vom plăti orice preţ, vom duce orice 
povară, vom ţine piept oricărei vitregii, vom ajuta orice 
prieten şi ne vom împotrivi oricărui duşman pentru a 
asigura supraviețuirea şi succesul libertăţii”. 

John F. Kennedy, Discursul inaugural (1961) 

Niccold Machiavelli scria, în Discursurile sale, că 
„oamenii din timpurile străvechi erau mai mari iubitori de 
libertate decât cei din zilele noastre” 1. Aceasta se 
întâmpla acum 500 de ani. Pe atunci, amenințările cele mai 
mari la adresa „libertăţii comune” erau regii, colonizarea 
şi cuceririle. În viitor, va exista o a patra: codul. 

Pe lângă supraconsolidarea statului, tehnologia 
digitală va concentra tot mai mult puterea în mâinile 
companiilor care controlează tehnologiile ce dau putere. 
Să ne amintim citatul din cartea lui Alexis de Tocqueville 
Despre democrație în America (1835), de la începutul 
acestei părţi: „Fiecare individ acceptă să i se pună zgarda 
pentru că îşi dă seama că nu o persoană sau o categorie de 
persoane, ci societatea însăşi este cea care ţine de capătul 
lanţului”. Acest lucru nu va fi tot timpul valabil în lumea 
vieţii digitale. „Zgarda” puterii digitale, când nu va fi 
controlată de stat, va fi adesea controlată de o „categorie 
de persoane” foarte specială, adică de firmele care 
stăpânesc tehnologia. Capitolul de faţă este dedicat 
înţelegerii a ceea ce înseamnă acest lucru pentru libertate. 

Viziunea mea este simplă: în situaţia în care firmele 
de tehnologie îşi asumă genul de putere care influenţează 
cele mai preţioase libertăţi ale noastre, ele trebuie să 
înţeleagă şi să respecte câteva principii elementare ale 
libertăţii. Oamenii le elaborează de secole. In ce 


1 


împrejurări este permisă restrângerea libertăţii unei 
persoane? Ar trebui să fim lăsaţi să ne facem rău nouă 
înşine? Ar trebui să fim împiedicaţi să ne purtăm într-un 
mod imoral? Acestea nu pot fi considerate probleme strict 
corporatiste sau comerciale. Sunt chestiuni fundamentale 
de teorie politică. 

LIBERTATE ŞI PUTERE PRIVATĂ 

Una dintre caracteristicile mai ciudate ale 
tehnologiei digitale este, aşa cum am văzut, faptul că ea ne 
poate spori şi limita libertatea în acelaşi timp. Ne oferă 
libertatea de a face lucruri pe care înainte nu le puteam 
face, însă ne limitează în virtutea constrângerilor impuse 
de cod. Să ne gândim cum funcţionează un dispozitiv 
Apple. În general este o minunátie: merge bine, fără 
întreruperi şi este uşor de folosit. Oferă un întreg univers 
de aplicaţii. Numai că este un univers stăpânit de Apple. 
Nu poţi să reprogramezi dispozitivul aşa cum doreşti. Poţi 
doar să foloseşti aplicaţiile alese de compania Apple, al 
cărei Ghid pentru dezvoltatorii de aplicaţii prevede 
următoarele: 

Vom respinge aplicaţiile al căror conţinut sau 
comportament îl considerăm deplasat. Ce înseamnă 
„deplasat”? Ei bine, aşa cum a afirmat cândva un membru 
al Curţii Supreme de Justiţie, „voi şti acest lucru atunci 
când îl voi vedea”. 

În ciuda puterii oarecum arbitrare a acestei clauze, 
ar fi nepoliticos să ne plângem. Dispozitivele Apple oferă o 
mulţime de opţiuni, iar sistemul funcţionează bine. 
Referindu-se la acest exemplu, juristul Tim Wu observă că, 
„în general, consumatorii par mulţumiţi să suporte un pic 
de totalitarism în schimbul avantajelor oferite” 2. Are 
dreptate. Intelegem intuitiv că dispozitivele Apple ne 
sporesc libertatea în ansamblu chiar dacă nu putem să 
facem cu ele orice ne-am dori. Intrebarea este dacă acelaşi 
compromis va exista şi în lumea vieţii digitale, în care 
imperiul codului va cuprinde aproape fiecare fel de 
libertate care acum ni se pare de la sine înţeles. 


Să luăm una dintre libertăţile cele mai sacre, cea a 
cuvântului. Libertatea cuvântului permite o autentică 
exprimare a sinelui. Ne protejează împotriva intereselor 
celor puternici, expunându-i la critici si ridiculizări. 
Permite „confruntarea cu opiniile altora”, fapt esenţial în 
căutarea adevărului.3 Cu unele excepţii, cei mai mulţi 
dintre noi am fi ingroziti de ideea ca statul să cenzureze 
ceea ce spunem sau modul în care ne exprimăm. Venerăm 
ideea de agora grecească, unde cetăţenii se exprimau 
liber, fără teamă şi în condiţii de egalitate (vezi capitolele 
12 şi 13). 

Gândiţi-vă acum la următorul lucru. În lumea vieţii 
digitale, aproape tot ce spunem va fi mijlocit şi moderat de 
companii de tehnologie private. Asta pentru că vom ajunge 
să ne bazăm aproape în totalitate pe platformele lor pentru 
a comunica atât cu persoane pe care le cunoaştem, cât şi 
cu persoane pe care nu le cunoaştem. Prin urmare 
companiile de tehnologie vor stabili formele de comunicare 
permise (de exemplu, imagini, audio, text, holograme, 
realitate virtuală, realitate augmentată, nu mai mult de 
140 de caractere şi aşa mai departe). Tot ele vor stabili şi 
publicul pe care îl va avea ceea ce comunicăm, inclusiv 
cine poate fi contactat (exclusiv membrii reţelei?) şi cum 
este evaluat şi clasificat mesajul în funcţie de relevanţă, 
popularitate sau alte criterii. Vor stabili până şi conținutul 
mesajului, interzicând exprimarea a ceea ce ele consideră 
a fi inacceptabil. Aici trebuie făcute unele distincţii destul 
de delicate. Conform unor documente obţinute de 
Guardian, Facebook nu va elimina o postare în care se 
spune că, „pentru a rupe gâtul unei nenorocite, asigură-te 
că apeşi cu toată forţa pe mijlocul acestuia”, dar va elimina 
una în care se afirmă că „cineva să-l împuşte pe Trump”, 
pentru că preşedintele, ca şef al statului, intră într-o 
categorie protejată. Materialele video cu avorturi sunt în 
regulă, după cât se pare, atât timp cât nu implică 
nuditate.4 

Nu numai reţelele de socializare vor avea capacitatea 

să ne limiteze exprimarea. Vor mai exista câţiva 
intermediari tehnici între vorbitori şi publicul acestora, 
inclusiv companiile care controlează hardware-ul prin care 
circulă informatiile.5 Cu mai multă sau mai puţină 
precizie, fiecare dintre aceştia va putea să controleze 
fluxul informaţiilor. 

Pe scurt, asistăm la apariţia unui nou şi epocal 
echilibru politic: ne sunt oferite forme şi modalităţi cu totul 
noi de exprimare, dar trebuie să acceptăm în schimb faptul 
că această exprimare va fi supusă regulilor stabilite de cei 
care controlează platformele. Este ca şi când agora ar fi 
fost privatizată şi cumpărată de un oligarh atenian, ceea ce 
i-a dat puterea de a dicta regulile dezbaterii, de a spune 
cine poate să vorbească şi pentru cât timp şi de a hotări ce 
subiecte sunt deplasate. Principala diferenţă este aceea că, 
datorită reglementării algoritmice a acestor platforme, mii 
şi mii de asemenea decizii care ne vor afecta libertatea de 
exprimare vor fi luate în mod automat în fiecare zi şi vor fi 
duse la îndeplinire aparent fără niciun drept de apel. 
Microsoft, Twitter şi YouTube, de exemplu, s-au coalizat de 
curând, anunțând crearea Forumului Global al Internetului 
pentru Combaterea Terorismului. Printre altele, ele vor 
„conlucra la îmbunătăţirea activităţii tehnice comune", 
inclusiv prin utilizarea tehnicilor de învăţare automată în 
vederea  „detectării si clasificării conţinutului de pe 
internet” 6. 

Trebuie să spunem că, în prezent, mulţi vor fi fericiţi 
să lase companiile de tehnologie să se ocupe mai departe 
de reglementarea exprimării. Din moment însă ce acesta 
este un capitol despre libertate, merită să reamintim 
principiul republican al libertăţii, conform căruia o 
libertate care depinde de bunul plac al celor puternici nu 
poate fi numită libertate. Orice companie care controlează 
platformele de opinii ne-ar putea oricând reduce sau spori 
libertatea de exprimare dacă s-ar dori acest lucru. 
Asemenea englezilor şi americanilor dinaintea Războiului 
de Independenţă, supraviețuirea libertăţii noastre de 


exprimare depinde de toanele si de capriciile lor. Din punct 
de vedere politic, este multumitor acest lucru? 

In plus, nu este vorba numai de exprimare. Gánditi-và 
la libertatea de gândire in general. Deja avem încredere în 
faptul că firmele de tehnologie găsesc şi strâng informaţii 
despre lume, aleg ce merită să fie relatat, decid cât de 
multe informaţii despre context şi ce detalii sunt necesare, 
apoi ni le prezintă într-o formă asimilabilă. Fără a pune 
multe condiţii, le dăm puterea de a influenţa sentimentul 
nostru comun cu privire la ceea ce este corect şi greşit, 
drept şi nedrept, curat şi necurat, decent şi indecent, 
autentic şi contrafăcut, adevărat şi fals, cunoscut şi 
necunoscut. Pe scurt, le lăsăm să controleze percepţia 
noastră asupra lumii. Este o chestiune destul de 
importantă pentru libertatea de gândire. 

Gândiţi-vă acum la o altă libertate fundamentală, cea 
de mişcare. Maşinile autonome vor genera, în mod evident, 
noi şi interesante posibilităţi. Cei care nu posedă permis 
de conducere vor putea să facă uz de şosele. Circulaţia pe 
drumurile publice va fi mai sigură, mai rapidă şi mai 
eficientă din punct de vedere energetic. Călătorii vor putea 
să lucreze, să mănânce, să doarmă sau să interacţioneze 
cu alte persoane în timpul călătoriei. In schimbul acestor 
posibilităţi însă, vom fi nevoiţi să sacrificăm alte libertăţi. 
Libertatea de a depăşi (din când în când) limita de viteză. 
Libertatea de a face (din când în când) o manevră ilegală 
sau de a parca într-un loc interzis. Libertatea de a face o 
călătorie cu maşina fără ca acest lucru să fie înregistrat 
undeva. Poate chiar libertatea de a face alegeri morale, 
cum ar fi (în cazul problemei vagonului, prezentată în 
capitolul 6) aceea de a decide între a-l omori pe copil şi a-l 
omori pe şoferul camionului. Repet, nu vreau să spun că 
nu merită să acceptăm aşa ceva. Spun însă că trebuie să 
vedem lucrurile aşa cum sunt: un compromis în care 
oferim la schimb pretioasele noastre libertăţi. 

Din perspectiva libertăţii, există patru deosebiri 
importante între puterea exercitată de stat şi cea 


exercitată de companiile de tehnologie. 

Prima şi cea mai evidentă este aceea că statul 
democratic răspunde în faţa poporului, iar cetăţenii au un 
cuvânt important de spus în privinţa regulilor care îi 
guvernează. Puterea poate fi trasă la răspundere. Nu se 
poate spune acelaşi lucru despre majoritatea companiilor 
de tehnologie care operează în sectorul privat. Acestea fac 
regulile, iar noi le acceptăm. Amintiti-va ca nici măcar 
faptul de a ne afla în posesia unui dispozitiv nu înseamnă 
neapărat că detinem controlul asupra lui. Cea mai mare 
parte a tehnologiei din lumea vietii digitale va putea fi 
reprogramată de la distanţă. Obiectele pe care le posedám 
ar putea fi reconfigurate chiar sub nasul nostru, fárá 
consimtámántul si chiar fárá stirea noastrá. 

In al doilea rând, (cel puţin teoretic) statul există 
pentru a servi interesului general. Un guvern funcţional 
adoptă legi si politici care vizează binele comun. 
Companiile de tehnologie, în schimb, asemenea tuturor 
companiilor private care funcţionează într-o paradigmă 
capitalistă, există numai pentru beneficiul comercial al 
celor care le deţin. 

O a treia diferenţă este aceea că sistemele juridice 
mature se dezvoltă într-un mod sistematic de-a lungul 
timpului, după reguli şi canoane clare. Codul privat, în 
schimb, se dezvoltă ad-hoc şi într-o manieră nearmonioasă. 
Companii diferite adoptă abordări diferite: Facebook ar 
putea să cenzureze un mesaj pe care Twitter îl consideră 
acceptabil. O aplicaţie ar putea să culeagă date despre 
dumneavoastră; alta ar putea să nu o facă. Maşina 
dumneavoastră autonomă ar putea să-l omoare pe copil; a 
mea s-ar putea să vireze şi să-l omoare pe şoferul 
camionului. Imperiul codului nu este un domeniu unitar, ci 
mai degrabă un mozaic de jurisdicții care se suprapun. 
Acesta nu este neapărat un lucru rău: ar putea favoriza 
apariţia unui fel de confederaţii digitale, în care oamenii 
trec de la un sistem la altul în funcţie de codul pe care îl 
preferă. Ceva mai încolo, vom discuta mai mult pe această 

temă. 

In al patrulea rand, în lumea vieţii digitale, 
tehnologia va fi uimitor de complexă şi, astfel, chiar mai 
greu de înţeles decât mecanismul de funcţionare a 
guvernului. Este un aspect important. Aşa cum observă 
Samuel Arbesman, un avion Boeing 747 - 400 - un lucru 
deja destul de invechit - are 6 milioane de piese si 275 km 
de cabluri.7 Asta este insá o joacá de copii pe lángá ceea 
ce va urma. In viitor vom avea o multime de componente si 
inventii, senzori si dispozitive, roboti si platforme ce vor 
contine mii de miliarde de linii de cod care se reproduc, 
învaţă si evoluează într-un ritm tot mai alert. Unele 
sisteme vor funcţiona complet „în afara cunoaşterii şi 
înţelegerii omeneşti” 8. Faptul cá  maşinăriile nu 
funcţionează asemenea oamenilor le face implicit greu de 
înţeles. De multe ori însă, ele nu funcţionează nici măcar 
aşa cum au fost concepute. Asemenea părinţilor derutati 
de decizia copilului lor de a-şi face un tatuaj, şi inginerii de 
software sunt adesea surprinşi de deciziile propriilor 
sisteme de IA. Pe măsură ce sunt tot mai complecsi, 
algoritmii devin mai misterioşi. Multe sisteme rulează deja 
mii de linii de „cod negru” (dark code) autogenerat, ale 
cărui funcţii sunt necunoscute.9 în viitor, chiar şi creatorii 
de tehnologie se vor întreba tot mai des: de ce a făcut 
asta? Cum a făcut asta? Pentru noi, ceilalţi, mecanismele 
tehnice ale lumii vieţii digitale vor fi complet neinteligibile. 

Nu doar complexitatea face tehnologia de neînțeles. 
Adesea suntem împiedicaţi în mod intenţionat să aflăm 
cum funcţionează ea. Codul are de multe ori o valoare 
comercială, iar deţinătorii lui folosesc toate mijloacele de 
care dispun pentru a-l ţine ascuns faţă de concurenţă. Aşa 
cum susţine Frank Pasquale în The Black Box Society 
(2015), suntem tot mai mult înconjurați de „algoritmi 
brevetati", care sunt „păziţi de o falanga de avocaţi”, ceea 
ce îi face „imuni la orice verificare, cu excepţia rarelor 
prilejuri în care un turnător intentează proces sau scurge 
nişte informaţii '.10 


În plus, în lumea vieţii digitale, se va întâmpla adesea 
să nu fim nici măcar conştienţi că se exercită o anumită 
putere asupra noastră. Multe tehnologii de supraveghere 
operează într-un mod silențios, în umbră. lar daca un 
algoritm de ştiri promovează în mod subtil o informaţie în 
detrimentul alteia sau ascunde vederii anumite articole, 
cum am putea şti? în viitor, cea mai bună tehnologie nu va 
fi percepută drept supărătoare. Nu va fi percepută deloc 
ca o tehnologie. Apare însă riscul, cum se exprimă Daniel 
Solove, să ne regăsim într-o lume care va împrumuta ceva 
şi din Kafka, şi din Orwell, o lume aflată într-o perpetuă 
„neputinţă, frustrare şi vulnerabilitate” în faţa vastei, 
necunoscutei şi, adesea, nevăzutei puteri.11 

Ţinând cont de puterea de a ne influenţa si de a ne 
limita libertatea pe care o vor deţine în viitor companiile 
de tehnologie, merită să revedem principiile fundamentale 
referitoare la ce ar trebui şi ce nu ar trebui să fie permis în 
societate. După aceste principii ar trebui să se călăuzească 
aceia cărora le sunt încredințate pretioasele noastre 
libertăţi. 

PRINCIPIUL VĂTĂMĂRII 

lohn Stuart Mill (1806 - 1873) a fost o figură 
singulară în istoria ideilor. Fiul lui lames Mill, un bine 
cunoscut filosof scoţian, tânărul John Stuart a fost în mod 
intenţionat izolat de alţi copii, cu excepţia fraţilor lui. A 
primit o educaţie riguroasă. „Nu-mi aduc aminte când am 
început să învăţ limba greacă”, consemnează el în 
Autobiografie (1873), dar „mi s-a spus că pe atunci aveam 
vârsta de trei ani”. 12 La opt ani a început să înveţe 
latina.13 A crescut discutând cu „domnul Bentham”, un 
prieten al tatălui sáu şi unul dintre cei mai eminenti 
gânditori ai filosofiei occidentale. Tânărul John Stuart a 
fost cu siguranţă un geniu, însă Mill senior nu l-a lăsat să 
afle acest lucru. Cu o „vigilenţă extrema”, el şi-a 
împiedicat fiul să audă că era lăudat.14 

Mill a devenit un gânditor de o extraordinară 
subtilitate şi anvergură, dedicat mai presus de orice 

idealului de libertate individuală. După cum observă Isaiah 
Berlin, ca adult, Mill se temea cel mai mult de „îngustimea 
spiritului, uniformitate, efectul mutilant al persecuției, 
strivirea indivizilor sub greutatea autorităţii, a tradiţiei sau 
a opiniei publice". El s-a ridicat împotriva „cultului ordinii 
şi al organizării, şi chiar al păcii”, plăcându-i „diversitatea 
acestor oameni nesupuşi, cu pasiuni nepotolite, cu o 
imaginaţie neingrádità" 15. Mill era cu (mult) mult 
înaintea timpului sáu. Într-o epocă definită printr-un 
moralism victorian strict16, el a pledat fără teamă pentru 
individualism în defavoarea ,conformitatii” şi 
„mediocrităţii” 17. Asa cum se cuvenea din partea cuiva 
care începuse să înveţe greaca veche la trei ani, Mill 
considera că principalul pericol al vremii sale era acela că 
„atât de puţini oameni cutează astăzi să fie excentrici” 18. 

Mill a fost liberal, nu libertar. A acceptat faptul că 
trebuiau să existe restricţii peste nivelul minim asupra 
libertăţii individuale (constrângeri înțelepte, dacă vreţi) 
pentru ca societatea să poată supravieţui. Insă trebuia să 
existe întotdeauna un motiv întemeiat pentru restrângerea 
libertăţii altor persoane. A ajuns să creadă că numai un 
motiv ar fi putut justifica vreodată o astfel de restrângere, 
acela de a împiedica vătămarea altora. Acesta este 
principiul vătămării, una dintre cele mai influente idei ale 
gândirii politice occidentale. Este elementul central al 
lucrării lui Mill Despre libertate (1859): 

Unicul ţel în care puterea se poate exercita, în mod 
legitim, asupra oricărui membru al societăţii civilizate, 
împotriva voinţei sale, este acela de a împiedica vătămarea 
altora. [...] Asupra lui însuşi, asupra propriului trup si 
spirit, individul este suveran.19 

Gânditorii liberali care i-au urmat au îmbunătăţit 
principiul vătămării. În formularea lui Joel Feinberg, de 
exemplu, numai acele acte care provoacă „o vătămare 
evitabilă si considerabilă” pot să fie interzise cu 
indreptátire.20 

Din nefericire, principiul vătămării a fost încălcat 

fárá motiv pe tot parcursul istoriei. Chiar de la inceput, 
oamenii au fost persecutati pentru cá nutreau convingeri 
nepotrivite, au fost pedepsiti pentru cá fáceau dragoste cu 
persoane nepotrivite si au fost masacrati pentru că se 
rugau la zeul nepotrivit - niciunul dintre aceste lucruri nu 
aducea vătămare altora, în lumea vieţii digitale, companiile 
de tehnologie trebuie să se descurce mai bine decât 
oamenii puternici din trecut. Este şansa noastră de a 
structura libertăţile omeneşti într-un mod care să ducă mai 
mult la emanciparea oamenilor decât la zdrobirea lor. 

Propria vătămare Imaginati-và patru scenarii. 

În primul scenariu, Eva scrie un e-mail insultător 
despre Laura, pe care i-l trimite, din greşeală, chiar Laurei 
în locul destinatarului dorit. (Toti am patit asta.) Din 
fericire pentru Eva, îi apare imediat pe monitor o 
avertizare automată: „Sistemul nostru detectează că 
acesta ar putea să nu fie destinatarul avut în vedere. 
Continuá/Schimbá?" Eva îşi corectează, recunoscátoare, 
greşeala şi trimite e-mailul din nou. Sistemul de poştă 
electronică a impus o restricţie libertăţii Evei împiedicând 
transmiterea mesajului, deşi ea alesese să-l trimită. 
Restrictia a fost temporară, minoră si a putut fi imediat 
anulată. A ferit-o de o situaţie foarte jenantă. Bănuiesc că 
cei mai mulţi dintre noi am aprecia acest gen de amestec 
în libertatea personală. 

Să ne oprim în continuare asupra lui James, care are 
câteva kilograme mai mult decât ar fi normal. Este noaptea 
târziu şi, chiorăindu-i matele de foame, se duce în vârful 
picioarelor la bucătărie, deschide frigiderul „inteligent” şi 
îşi taie o portie generoasă de plácintá. Salivând de poftă şi 
stând aplecat deasupra chiuvetei ca să nu facă firmituri, se 
pregăteşte sa muşte din delicioasa plăcintă. Brusc, 
frigiderul i se adresează revoltat, cu voce tare şi pe un ton 
dispretuitor: „Chiar ai nevoie de plăcinta aia, James?” 
Şocat şi ruşinat, James lasă plăcinta din mână şi o şterge 
înapoi la culcare. Asemenea alertei de e-mail a Evei, 
frigiderul impertinent al lui James l-a făcut pe acesta să-şi 

schimbe gândul (sau, ca să ne exprimăm în termeni de 
putere, l-a făcut să se abţină de la a face un lucru pe care, 
altfel, l-ar fi făcut). Este adevărat, frigiderul nu l-a forțat pe 
James să nu mănânce plăcinta, însă efectul disciplinar al 
actului de supraveghere a fost la fel de puternic. Bănuiesc 
că mulţi dintre noi ne-am simţi destul de neplăcut dacă 
cineva ar interveni în felul acesta şi cu atât mai mult dacă 
ar face-o un aparat electrocasnic. Este un lucru puţin prea 
personal, puţin prea jignitor, chiar dacă în interesul nostru. 
Fireşte, situaţia ar fi alta dacă James i-ar fi cerut 
frigiderului să-i supravegheze obisnuintele alimentare intr- 
un act de autoconstrângere de genul celui săvârşit de 
Odiseu (vezi capitolul 10). 

În continuare, inchipuiti-va că Nick îi cere sistemului 
său de preparare a mâncării (să-l numim Robolhef) 21 să 
pregătească un curry după o reţetă concepută de el însuşi. 
Reţeta lui Nick conţine însă o eroare de dozare, din care 
cauză în preparat ar putea ajunge o cantitate foarte mare 
de capsicum?? (ardei iute) - suficient cât să-i provoace un 
mare disconfort. Robolhef depistează cantitatea în exces, 
decide să ignore reţeta şi pregăteşte în schimb un jalfrezr* 
gustos, care conţine cantitatea ideală din acel condiment. 
Lui Nick îi place mâncarea. Cum ar trebui să considere el 
intervenţia lui Robolhef? Nu poate fi negat faptul că 
Robolhef a acţionat în interesul (corect identificat) al lui 
Nick. Este însă întrucâtva neliniştitor faptul ca a 
desconsiderat instrucţiunile sale fără să-l anunţe şi a 
dedus ce anume ar fi în interesul său fără să-l consulte. Ce 
s-ar fi întâmplat dacă acea cantitate de capsicum nu ar fi 
fost greşită? Sau poate că lui Nick îi place gustul foarte 
iute - şi nu-l interesează absolut deloc urmările gastrice! 
Dacă îi dădea instrucţiuni directe lui Robolhef ca acesta 
să-i pregătească un curry îngrozitor de picant - nociv de-a 
binelea pentru majoritatea populaţiei - era corect ca 
Robolhef să refuze să i-l pregătească? Altfel spus, ar trebui 


32 Substanţa care îi dă ardeiului gustul iute (n. tr.). 
33 Fel de mâncare cu sos picant (n. tr.). 


ca un sistem digital să poată să-i refuze lui Nick, o 
persoană adultă, aflată în deplinătatea facultăţilor mintale, 
consecinţele unei alegeri deliberate şi în cunoştinţă de 
cauză? 

În sfârşit, imaginaţi-vă un domn în etate - să-i 
spunem Grahame - care suferă de o boală cronică 
dureroasă. Fiind singur, dar împăcat cu el însuşi, doreşte 
cu sinceritate să-şi pună capăt zilelor. În acest scop, îi dă 
instrucţiuni lui Robolhef să pregătească o supă cu cianură. 
Robolhef refuză. Frustrat, Grahame se întinde pe aleea din 
faţa casei şi îi comandă maşinii autonome să dea în 
marşarier şi să treacă peste capul lui. Vehiculul refuză 
politicos. Atunci, Grahame, disperat, încearcă să se 
sinucidă înghițind foarte multe pastile. Podeaua 
„inteligentă” din casă detectează însă faptul că bărbatul 
este întins pe jos, fără cunoştinţă şi sună automat la 
ambulantá.22 împotriva voinţei sale, viaţa lui Grahame 
este, o dată în plus, salvată. 

În fiecare dintre aceste scenarii, un sistem digital 
intervine pentru a constrânge voinţa sau comportamentul 
unui om, chiar dacă o face într-un mod cât se poate de 
inofensiv. Scopul este acela de a-i împiedica pe oameni să- 
şi facă singuri rău. Putem numi acest lucru paternalism 
digital. În ce măsură ar trebui ca paternalismul digital să 
devină o caracteristică a lumii vieţii digitale? Ar fi mai bine 
ca sistemele noastre digitale să ne menajeze şi să ne 
protejeze? Ştim ce ar spune John Stuart Mill. El considera 
că „propriul bine, fizic sau moral”, al unei persoane nu 
constituie niciodată „o indreptatire suficientă” pentru ca 
asupra ei să fie exercitată o anumită putere. Numai 
vătămarea adusă altora ar justifica acest lucru.23 
Principiul lui Mill pare însă puţin cam limitat într-o lume în 
care micile restricţii asupra libertăţii ar putea produce 
beneficii reale. La extrema cealaltă faţă de Mill, bine 
cunoscuta primă lege a roboticii, formulată de Isaac 
Asimov, spune că un robot nu trebuie să provoace vreun 
rău unui om sau, prin neinterventie, să îngăduie ca unui 

om să i se facă un rău. Asimov stia însă foarte bine cá, 
singură, această primă lege nu este suficientă pentru a 
reprezenta un principiu de actiune. Nu ne spune cát de 
departe trebuie sá meargá un robot in apárarea omului. Si 
nu precizează ce se înţelege prin „rău”. O situaţie jenantă? 
Posibilele efecte nesănătoase asupra inimii ale unei felii de 
plăcintă? Un curry al naibii de iute? Moartea? 

Dintre cele patru scenarii, al lui Grahame este cel 
mai simplu, dar şi cel mai supărător. În majoritatea ţărilor 
dezvoltate, sinuciderea a încetat de mult să fie o faptă 
criminală. Ceea ce este considerat îndeobşte ilegal e ca o 
altă persoană să ajute pe cineva să moară sau să se 
mutileze; de aceea, în cele mai multe ţări, nu poţi să 
participi la eutanasiere, să injectezi pe cineva cu heroină 
sau să răneşti grav pe cineva într-un act de sado- 
masochism săvârşit din afecțiune. Consimtamantul 
persoanei vătămate nu este o justificare. Grahame nu 
solicită însă propriu-zis ajutorul unei alte persoane. 
Dimpotrivă, în moartea sa nu trebuie să fie implicat din 
punct de vedere moral un alt om în afară de sine însuşi. 
Grahame are o singură dorință - să moară - şi crede cà 
dispune de mijloacele tehnice cu care poate să facă acest 
lucru. Totuşi tehnologia fie refuză să-l ajute, fie îl împiedică 
în mod intenționat. Oare nu este aceasta o serioasă stirbire 
a libertății lui Grahame? Poate că da, însă ar fi probabil o 
greşeală să credem că libertatea este singura miză în acest 
caz. Dacă masináriile ar avea voie să ne ajute să ne facem 
nouă înşine rău (sau să rămână pasive atunci când se 
întâmplă acest lucru), ar fi ameninţat probabil „unul dintre 
marile principii morale pe care se bazează societatea, şi 
anume sacralitatea vieţii omeneşti” 24. Din aceasta 
perspectivă, sinuciderea lui Grahame ar putea să nu fie o 
crimă contra propriei persoane, dar este o ofensă „adusă 
societăţii în ansamblu”, care nu poate fi tolerată chiar dacă 
asta înseamnă ca Grahame şi alţii aflaţi într-o situaţie 
similară să fie mai puţin liberi.25 

După părerea mea, s-ar putea ajunge la un echilibru 


1 


benefic intre ideea de libertate sustinutá de Mill si 
beneficiile paternalismului digital. Aşa cum demonstrează 
scenariile de mai înainte, pentru a împiedica vátámarea 
propriei persoane, orice decizie privind restrângerea 
libertăţii ar putea lua în calcul cel puţin unsprezece 
aspecte. Cât de semnificativ este faptul că libertatea este 
refuzată? Prin comparaţie cu aceasta, cât de important 
este beneficiul care se doreşte a fi obţinut? Restrângerea 
libertăţii reprezintă o alegere voluntară, conştientă, în 
cunoştinţă de cauză ori un act accidental, reflex sau 
involuntar? Constrângerea este impusă pe faţă sau în 
ascuns? Constrângerea este impusă ţinându-se cont de 
interesele noastre exprese ori doar de interesele noastre 
aşa cum sunt ele percepute? Implică folosirea forţei, 
influenţă sau manipulare (adică lasă suficient loc pentru 
liberul arbitru)? Constrângerea este o omisiune sau un 
act? Poate fi ignorată? Cât durează? Persoana a cărei 
libertate este restrânsă e un adult sau un minor? Este în 
deplinătatea facultăţilor mintale? 

Undeva trebuie trasă o linie, însă aceasta este o 
chestiune de natură politică, nu tehnică. 

Imoral, dar nu vătămător în orice societate există o 
conştiinţă comună a ceea ce este considerat a fi rău, 
greşit, păcătos sau imoral. De multă vreme se pune 
întrebarea dacă ar trebui să ni se îngăduie să facem 
lucruri imorale, chiar dacă acestea nu fac rău nimănui. Se 
poate, de exemplu, ca o persoană să aibă fantezii pedofile 
fără să facă niciodată rău vreunui copil (ba chiar 
repugnându-i însăşi ideea de a face aşa ceva). Este posibil 
ca, în particular, un bărbat să întreţină relaţii sexuale 
consensuale cu tatăl său fără riscul de a vătăma pe 
altcineva. Aceste lucruri trebuie interzise? Dacă sunt 
descoperite, trebuie pedepsite? întrebările de acest gen 
ţineau înainte strict de domeniul legii şi al moralei. În 
lumea vieţii digitale, ele vor ţine şi de cod. 

Vreau să vă inchipuiti o platformă de realitate 
virtuală care oferă utilizatorilor ei o experienţă captivantă. 

Imaginea si sunetul sunt redate cu ajutorul unor cásti cu 
microfon. Mirosurile sunt sintetizate cu ajutorul gazelor si 
uleiurilor olfactive. Contactul fizic este stimulat cu ajutorul 
unui costum si al unor manusi speciale, la care se adaugă o 
recuzită corespunzătoare. Stimularea sexuală, atunci când 
este necesară, este asigurată de echipamentul 
„teledildonic” destinat acestui scop.26 Sistemul este 
capabil chiar să reacționeze direct la undele cerebrale pe 
care le detectează cu ajutorul electroencefalografiei 
(EEG).27 Se utilizează in intimitatea locuinței. Escapadele 
virtuale ii sunt prezentate numai utilizatorului: nici măcar 
producătorul nu primeşte aceste informaţii. 

Voi ce aţi alege să faceţi cu acest tip de tehnologie? 
Aţi da pasa câştigătoare în meciul pentru desemnarea 
campioanei la fotbal american? Aţi boxa cu Muhammad 
Ali? Aţi dansa cu Fred Astaire? 

Dacă ati dori să ,experimentati", în schimb, ce a 
simţit un călău nazist la Auschwitz? Sau să reconstituiti 
personal ultima zi din viaţa lui Mohammed Atta, unul 
dintre teroriştii de la 11 septembrie 2001? Ar fi bine ca 
utilizatorii să poată să simuleze, în realitatea virtuală, 
înecarea unui cátelus sau strangularea unei pisicute? Ar 
trebui să li se permită să tortureze şi să mutileze avatarul 
virtual al vecinului lor? Ce părere aveţi despre 
,experienta" violării unui copil? în realitatea virtuală, ar 
trebui să putem afla ce a simţit lisus când a fost răstignit 
pe cruce? 

Pentru cei mai mulţi dintre noi, este înfiorător până şi 
gândul la aceste scenarii. Ele rănesc în mod grosolan 
simţul comun al moralității. Tocmai de aceea trebuie sa ne 
şi gândim la ele. Dovada concludentă a angajamentului 
faţă de libertate al unei societăţi nu este dată atât de ceea 
ce crede aceasta despre conduită în limitele moralei 
acceptate, cât de ce anume are de spus despre activităţile 
considerate incalificabile, obscene sau tabu. 

Am putea să acceptăm faptul că decizia de a 
experimenta aceste situaţii în realitatea virtuală este de 

natură să corupă caracterul moral al oamenilor. Este un fel 
de vătămare adusă eului. Însă nimeni altcineva nu este 
efectiv mutilat, violat sau agresat. Dacă sunteţi de părere 
că societatea nu are dreptul să se preocupe de moralitatea 
oamenilor, atunci puteţi să conchideti logic că, în realitatea 
virtuală, ar trebui să fie permis orice. Atât timp cât altora 
nu li se provoacă niciun rau, oamenii ar trebui lăsaţi să 
facă ce doresc. În definitiv, nu este interzis să-ţi închipui 
aceste lucruri în intimitatea minţii tale. Realitatea virtuală 
este oare cu mult diferită? 

Un anumit context filosofic ne poate ajuta să 
reflectăm mai bine la toate aceste lucruri. 

De mult timp se crede că este rău să-i pedepsesti pe 
oameni pentru ceea ce se petrece în mintea lor. Aşa cum 
am văzut, John Stuart Mill afirma, în secolul al XIX-lea, că 
societatea nu trebuie să interzică un comportament care 
nu afectează decât persoana în cauză. Unul dintre 
contemporanii lui Mill, un judecător pe nume James 
Fitzjames Stephen, l-a contrazis, susţinând că avem toate 
motivele să fim „interesaţi nu numai de purtarea, ci şi de 
gândurile, sentimentele şi părerile” altor oameni.28 Un 
secol mai târziu, acest dezacord şi-a făcut din nou apariţia 
în celebra dezbatere dintre Hart şi Devlin din anii 1960. 
Herbert Lionel Adolphus Hart era profesorul tipic de drept 
cu concepţii liberale, un om genial, cu o inteligenţă 
colosală şi cu o fire blândă. Lordul Devlin, în schimb, era o 
persoană mult mai autoritară. Era tot judecător, ca sir 
James Fitzjames Stephen. Dezbaterile dintre Hart şi Devlin 
au fost determinate de publicarea, în 1957, a Raportului 
Comitetului pentru Infractiuni Homosexuale şi Prostituţie, 
cunoscut şi sub numele de Raportul Wolfenden. Autorii 
acestuia ajunseseră la celebra concluzie potrivit căreia „nu 
cade în sarcina legii să se ocupe de imoralitate ca atare”: 
„Trebuie să existe o sferă a moralității si imoralitatii 
private care, spus scurt şi la obiect, nu este treaba legii” 
29 

Devlin nu era de acord. El considera că o societate 


este o ,comunitate de idei", nu doar politice, ci si ,idei 
despre felul in care membrii sái ar trebui sá se poarte si 
sá-si ducá viata". Cu alte cuvinte, fiecare societate trebuie 
să aibă aceleaşi moravuri.30 în lipsa lor „societatea nu 
poate să existe".31 A lăsa nepedepsità imoralitatea, chiar 
şi imoralitatea care nu produce vătămări vizibile altor 
persoane, înseamnă a distruge structura morală care îi 
tine pe oameni laolaltă. „O naţiune de destrábálati", scria 
el în 1965, „nu ar fi reacţionat aşa cum se cuvine, în 1940, 
la apelul la sânge, trudă, lacrimi şi sudoare?* făcut de 
Winston Churchill”. 32 

H.L.A. Hart era de acord cu faptul că o moralitate 
comună era necesară pentru existenţa unei societăţi, cel 
puţin pentru a limita violenta, hotia şi înşelăciunea, dar a 
respins ideea lui Devlin că legea ar avea vreo treabă cu 
reglementarea moralității. Nu există nicio dovadă, a spus 
Hart, că abaterea de către adulţi, în intimitate, de la 
„moralitatea sexuală acceptată” este „un lucru care, 
asemenea trădării, ar ameninţa existenţa societăţii”. „De 
fapt, această idee nu merită mai multă consideraţie decât 
afirmaţia împăratului Iustinian că homosexualitatea este 
cauza producerii cutremurelor”. 33 Pentru Hart, alegerile 
personale, mai ales cele pe care le facem în intimitate, nu 
au nicio legătură cu loialitatea noastră ca cetăţeni. (Hart 
însuşi nu a avut nicio problemă în a răspunde chemării lui 
Churchill la arme, activând în serviciul secret al armatei 
aproape pe toată durata celui de-al Doilea Război Mondial. 
Tot aşa nici marele matematician şi spărgător de coduri 
Alan Turing, care a lucrat şi el la Bletchley Park?? si a fost 
urmărit penal pentru acte homosexuale.) 


34 în primul discurs rostit de Churchill la 13 mai 1940 în Camera 
Comunelor, după numirea sa în funcţia de prim-ministru al Marii 
Britanii, acesta a spus, gândindu-se la sacrificiile pe care avea să le 
facă poporul său implicat în războiul contra Germaniei naziste: „Nu am 
de oferit decât sânge, trudă, lacrimi şi sudoare” (n. red.). 

35 Aici s-a aflat, în timpul celui de-al Doilea Război Mondial, sediul 
principalei organizaţii din Marea Britanie care se ocupa cu descifrarea 
mesajelor codificate transmise de germani şi de aliaţii lor (n. red.). 


Cum s-ar desfásura in zilele noastre dezbaterea 
dintre Hart si Devlin? 

Am putea sá afirmám, pentru inceput, cá realitatea 
virtuală este, de fapt, destul de diferită de fantezia pură. 
Realismul şi autenticitatea ei senzorială o apropie mai mult 
de a face ceva decât de a gândi pur şi simplu la lucrul 
respectiv. Problema care se pune în cazul acestui 
argument este aceea că, dacă crezi, în principiu (asemenea 
lui Mill şi Hart), că simpla imoralitate nu ar trebui să facă 
niciodată obiectul constrângerii, atunci nu este o mare 
diferenţă între a spune că ceva este foarte imoral şi a 
spune că ceva este absolut imoral. 

Un alt argument este că, dacă le îngăduim oamenilor 
să facă lucruri exagerate în realitatea virtuală, atunci ei 
vor fi mai predispuşi să le încerce şi în „realitatea reală”. 
Experiențele sexuale violente din N ar putea să încurajeze 
actele de violenţă sexuală împotriva altor oameni. Este un 
argument empiric care poate fi verificat prin experiment. 
Primele cercetări arată că sunt şanse mari ca acest lucru 
să fie adevărat.34 Dacă este adevărat, iar comportamentul 
virtual generează un comportament real, atunci 
interzicerea unor experienţe de realitate virtuală s-ar 
putea justifica din perspectiva principiului vătămării. 
Acestea fiind spuse, dacă experienţa mea obscenă din 
realitatea virtuală îmi produce doar mie o vătămare 
virtuală - să zicem, ideea fantezistă de a fi dominat prin 
violenţă - nu înseamnă că urmează să ies afară şi să fac 
rău altora. 

A treia obiectie, care se apropie de argumentul lui 
Devlin, este că o libertate nelimitată în realitatea virtuală 
ar putea avea, pur şi simplu, efecte prea distructive asupra 
moralității noastre comune sau asupra modului nostru de 
viaţă traditional.35 Cu alte cuvinte, libertăţile noastre ar 
trebui structurate în aşa fel încât să contribuie la 
„înălţarea sau desăvârşirea caracterului omului”, nu să-l 
corupă.36 Interesant este faptul că, potrivit unuia dintre 
primele studii efectuate, experienţa zborului în realitatea 

virtuală încurajează comportamentul altruist in lumea 
reală, impulsionând realizarea unor asocieri cu supereroi 
capabili să zboare precum Superman.37 O altă variantă a 
acestui argument spune că niciun sistem moral nu este în 
mod inerent mai bun decât altul, dar cà moralitátile 
multiple în cadrul aceleiaşi comunităţi reprezintă o 
problemă. După părerea lui Devlin, în lipsa unui „acord 
fundamental în privinţa binelui şi răului”, societatea se va 
„dezintegra”. „Căci membrii societăţii nu sunt ţinuţi 
împreună prin mijloace materiale; sunt ţinuţi împreună 
prin legăturile invizibile ale gândirii colective”. 38 Folosind 
o expresie mai moderna, am putea spune că aveam de-a 
face cu problema moralității fragmentate. 

În virtutea unui ultim argument potrivnic libertăţii 
virtuale nelimitate, cu implicații pentru întreaga 
tehnologie digitală, cei care produc hardware si software 
pentru realitatea virtuală ar trebui să nu poată profita de 
pe urma unui lucru atât de grotesc. În forma sa tare, 
argumentul spune că ar trebui să li se interzică prin lege 
companiilor de tehnologie să producă astfel de tehnologii 
sau să li se ceară să le codeze, astfel încât anumite 
experienţe virtuale să fie cu neputinţă. Pe de altă parte, 
producătorilor ar trebui să li se acorde libertatea de a 
hotări în privinţa functionalitátii sistemelor lor de realitate 
virtuală - iar dacă acest lucru înseamnă încurajarea 
obscenitatii, atunci asupra capetelor lor morale să cada 
păcatul. În cazul celei de-a doua abordări, apar două 
dificultăţi. Ea nu rezolvă problema moralității fragmentate. 
lar problema importantă a libertăţii umane este lăsată 
integral în seama companiilor private. Este oare înţelept 
ca probleme de moralitate publică să fie reduse la 
chestiuni de strategie corporatistă? Este discutabil, ca să 
nu spunem mai mult, faptul că libertăţile noastre ar trebui 
să fie determinate de preferinţele managerilor, avocaţilor 
şi inginerilor companiilor de tehnologie. Ce părere am 
avea despre o platformă care ar permite manifestarea 
virtuală a violenţei împotriva unui anumit grup rasial sau 

care ar permite relatiile sexuale normale, dar nu si relatiile 
homosexuale? Sau (gândind într-o perspectivă mai amplă) 
despre o maşină autonomă care ar refuza să-şi ducă 
pasagerii la un fast-food cu comandă din maşină pentru că 
producătorii ei se opun agriculturii intensive? Sau despre 
un robot chirurgical de uz general care ar refuza să 
efectueze un avort legal din cauză că producătorii lui sunt 
creştini practicanți? 

Tehnologia va crea noi posibilităţi, este adevărat, însă 
asta înseamnă şi noi prilejuri de manifestare a unui 
comportament imoral şi a unor deviații pe care nici nu ni le 
putem imagina. Pe unii, această perspectivă îi va bucura. 
Alţii se vor înfiora. Vom fi oare liberi să facem ceea ce 
vrem atât timp cât nu-i vom vătăma pe alţii? Companiile de 
tehnologie nu pot fi lăsate să hotărască singure în 
asemenea chestiuni. 

LIBERTATEA DIGITALĂ 

Să ne oprim puţin şi să ne gândim mai bine la 
implicaţiile ultimelor două capitole. Avem nevoie, cred eu, 
de un nou ansamblu de concepte care să poată să explice 
diferitele abordări ale libertăţii din viitor. Eu am ales să 
prezint aici doar câteva. Dumneavoastră va trebui să 
stabiliţi care vi se par mai potrivite. 

Libertarismul digital este credinţa că, în viitor, 
libertatea va însemna libertate fata de tehnologie. Fiecare 
linie de cod care exercită putere este contrară libertăţii. 
Libertatea începe acolo unde tehnologia ia sfârşit. Această 
doctrină susţine restrângerea tuturor formelor de putere 
digitală, indiferent de natura sau originea lor. Nimeni nu 
trebuie să fie forţat să utilizeze sisteme digitale acolo unde 
pot fi folosite alte mijloace. Dacă eu nu vreau aparate 
„inteligente” la mine acasă, nu trebuie să fiu obligat să le 
instalez. 

Liberalismul digital este o concepţie mai nuanţată, 
potrivit căreia tehnologia ar trebui astfel concepută, încât 
să asigure maximum posibil de libertate individuală pentru 
toată lumea. Aceasta este abordarea „constrângerilor 

intelepte". Pentru a putea fi aplicată, trebuie ca, pe cât 
posibil, codul să fie neutru cu privire la diferitele concepţii 
despre bine. Nu ar trebui să încurajeze în mod agresiv un 
anumit mod de viaţă în defavoarea altuia. Ar trebui să le 
lase oamenilor cea mai mare libertate personală, pentru ca 
aceştia să-şi stabilească singuri drumul în viaţă, eventual 
prin personalizarea dispozitivelor pe care le posedă. 

Confederalismul digital este ideea conform căreia 
cea mai bună cale de păstrare a libertăţii este ca oamenii 
să poată trece de la un sistem la altul în funcţie de codul 
pe care îl preferă. Dacă, de exemplu, consider că o 
platformă de discuţii este nejustificat de restrictivă, ar 
trebui să pot găsi alta. Confederalismul digital cere ca, 
pentru orice tip important de libertate - legată de 
comunicare, obţinerea informaţiilor, căutare, transport - să 
existe o multitudine de sisteme digitale prin intermediul 
cărora să se poată exercita acea libertate. In plus, trebuie 
să se poată trece de la un sistem la altul fără consecinţe 
neplăcute.39 în practică, un monopol privat sau de stat 
asupra oricărei platforme sau tehnologii s-ar putea dovedi 
fatal pentru confederalismul digital (capitolul 18). 

În schimb, paternalismul digital şi moralismul digital 
afirmă că tehnologia ar trebui astfel concepută, încât să-i 
apere pe oameni de consecinţele dăunătoare ale propriilor 
acţiuni şi să-i îndepărteze de o viaţă imorală. Cât de 
departe se poate merge în această privinţă este o 
chestiune care ţine de preferinţe. Un frigider care îţi 
spune ce se va întâmpla cu sănătatea ta dacă vei mânca o 
bucată de plăcintă în plus te va constrânge mai puţin decât 
unul care te va împiedica la propriu să mai iei o bucată de 
plăcintă cât timp n-ai digerat portia dinainte. Un sistem de 
realitate virtuală care a impus anumite limite asupra 
obscenitátii extreme va fi mai puţin restrictiv decât unul 
care nu le permite utilizatorilor să facă decât lucruri 
benefice, cum ar fi să meargă la o biserică virtuală sau să 
participe la o conferinţă virtuală. 

In sfârşit, republicanismul digital este credinţa cá 

nimeni nu ar trebui să fie supus puterii arbitrare a celor 
care controlează tehnologiile digitale. Acest lucru 
înseamnă că trebuie cel puţin să fim ajutaţi să înţelegem 
cum funcţionează de fapt tehnologiile care ne controlează 
viaţa, valorile cuprinse în codurile lor, cine le-a conceput, 
cine le-a realizat şi cărui scop servesc. De fapt, 
republicanismul digital autentic nu ne-ar obliga doar să 
înţelegem sistemele digitale care exercită putere asupra 
noastră, ci să ne implicăm în configurarea lor. Nu este 
suficient să ne bazám pe bunăvoința şi înţelepciunea 
companiilor de tehnologie pentru a lua decizii importante 
cu privire la libertatea noastră. Atât timp cât acestea pot 
să modifice în mod arbitrar regulile, făcând ca tehnologia 
să funcţioneze în interesul lor, şi nu al nostru (spune 
argumentul), trebuie să ne considerăm lipsiţi de libertate. 
Chiar şi sub aspect tehnologic, această idee nu este nouă. 
Aşa cum arată Douglas Rushkoff, la începuturile existenţei 
calculatorului personal, „nu era nicio diferenţă între 
folosirea unui calculator si programarea sa”. 
Calculatoarele erau o „tabula rasa pe care fiecare scria 
propriul program".40 Noi controlam tehnologia, nu invers. 
Asta nu înseamnă că toată lumea ar trebui să se recalifice 
şi să devină inginer programator. Republicanismul digital 
este însă o doctrină care încurajează activismul. Ea le cere 
cetăţenilor să cultive virtuțile civice care îi vor ajuta sa 
tragă la răspundere statul şi companiile de tehnologie: 
înţelegerea tehnologiei, acolo unde este posibil, dar şi 
vigilenta, prudenţă, curiozitate, perseverenţă, tărie de 
caracter şi spirit public. Trebuie să ne asigurăm că nu 
ajungem să ne supunem unor reguli pe care nu le 
înţelegem, pe care nu le-am stabilit noi şi care ar putea fi 
schimbate în orice moment. Vrem transparenţă! Aceasta ar 
putea fi deviza. Vrem responsabilitate. Vrem participare. 
„Programează, sau rişti să fii programat”. 41 

LIBERTATE ŞI DEMOCRAŢIE 

La baza ultimelor două capitole a stat o idee, care 
însă nu a fost exprimată în mod explicit, aceea că între 

libertate si democraţie există o legătură profundă. Pentru 
liberali, natura acestei legături este simplă: numai în 
democraţie, poporul poate fi sigur că libertăţile nu-i sunt 
încălcate şi că ia parte la naşterea „constrângerilor 
înțelepte care îi fac pe oameni să fie liberi”. Pentru adepţii 
ideii de republică în tradiţia romană, legătura este şi mai 
strânsă. Aceştia cred că o restricţie impusă de un proces 
democratic este mai puţin nefavorabilă pentru libertate 
decât aceeaşi restricţie impusă de un organism privat în 
virtutea faptului că a fost stabilită în mod democratic. Sau, 
cum spune Rousseau, „prin contractul social omul îşi 
pierde libertatea naturală [...], dar câştigă libertatea 
civilă”.42 Combinând abordările liberală şi republicană, 
devine limpede faptul că responsabilitatea democratică va 
fi mai importantă ca oricând în lumea vieţii digitale. Ea va 
fi o armă indispensabilă atunci când se va pune problema 
să ne apărăm împotriva puterii crescânde a statului şi a 
firmelor private. În capitolul 9 am afirmat că lumea vieţii 
digitale va fi sufocată de putere şi îmbibată de politică. 
Dacă ţinem la libertate, trebuie să existe şi o creştere 
corespunzătoare a capacităţii cetăţenilor de a cere 
socoteală acestei puteri. 

Şi aşa ajungem la democraţie. 

PARTEA A IV A 

DEMOCRAŢIA VIITORULUI 

9 

„Cum nu aş vrea să fiu sclav, nu aş vrea să fiu nici 
stăpân. Acest lucru exprimă ideea mea despre 
democraţie”. 

Abraham Lincoln 

Capitolul 12 

VISUL. DEMOCRAŢIEI 

În asemenea ocazii, cel mai bine este să faci ce face 
gloata. 

— Dar dacă sunt două gloate? zise domnul 
Snodgrass. 

— Strigă cu cei care sunt mai mulţi! răspunse domnul 

Pickwick”. 

Charles Dickens, Aventurile domnului Pickwick 
(1837) 

S-a scris atat de mult intru slava democratiei, incat te 
poate descuraja chiar si sa abordezi subiectul. Eruditi 
eminenti ne spun ca pana şi cuvântul în sine este „sacru”.1 
El este „mama şi tatal” politicii2, este o „valoare 
universală” 3 cu o „aură privilegiată de legitimitate” 4. Ea 
pretinde ,autoritate si impune respect" 5. Este ,standardul 
de bază al legitimitatii politice in epoca în care trăim” 6. 

În secolul al XX-lea, prestigiul democraţiei pe 
tărâmul ideilor a fost egalat de punerea ei în practică. De 
la numai 12 la sfârşitul celui de-al Doilea Război Mondial, 
7 la sfârşitul anilor 1990, în lume existau 120 de 
democraţii electorale: peste 60% dintre statele 
independente.8 

Dar asta nu e tot. 

De cele mai multe ori, oamenii au privit cu scepticism 
ideea de democratie. Ca sistem de guvernare, democratia 
a atras atentia mai ales prin lipsa ei. In plus, din 2006, 
numărul şi calitatea regimurilor democratice ale lumii au 
început, treptat, să intre în declin.9 Multe sunt afectate de 
o prezenţă scăzută la vot, de blocaje politice, de 
indiferenţă cronică din partea oamenilor şi de lipsă de 
încredere.10 Nemulțumirea publică este in crestere.11 
Politicienii sunt detestati de toată lumea. Cu toate cà a 
exagerat puţin când a spus că democraţia apare atunci 
când săracii, „biruind, îi ucid pe unii dintre cei bogaţi, [iar] 
pe alţii îi exilează” 12, Platon avea dreptate să fie reticent 
în privinţa ideii că democraţia este întotdeauna un lucru 
bun, că este întotdeauna mai bine să fie mai multă 
democraţie sau că democraţia pe care o cunoştea el (ori 
cea pe care o cunoaştem noi acum) este cea mai bună 
formă de guvernare cu putinţă. Asemenea oricărui alt 
concept, semnificaţia şi valoarea democraţiei pot fi puse 
sub semnul întrebării. Asemenea oricărui alt sistem de 
guvernare, şi democraţia poate fi modificată, pierdută sau 

distrusá. 

În următoarele două capitole, vom analiza lumea 
vieţii digitale şi ne vom întreba cum pot oamenii să 
guverneze. In viitor, democraţia nu va fi precum cea din 
Atena antică si nici chiar ca democratiile avansate din 
secolul al XX-lea. Unele aspecte ale acestui proces, cum ar 
fi campania electorală şi dezbaterile, au fost deja 
irevocabil modificate de tehnologiile digitale. Privind în 
perspectivă, putem să anticipăm în continuare schimbări 
cu privire la modul în care elaborăm legislaţia, felul în care 
votăm, ba chiar şi posibilitatea de a mai vota. Tehnologia 
ar putea schimba din temelii ceea ce înseamnă, pentru 
oameni, să se autoguverneze. Se întrevăd cinci sisteme 
democratice diferite, fiecare dintre ele fiind facilitat de 
tehnologia digitală: democraţia deliberativă, democraţia 
directă, democraţia wiki, democraţia datelor şi democraţia 
inteligenţei artificiale. Niciunul dintre aceste sisteme nu 
este perfect, însă fiecare are aspecte superioare sistemelor 
deja existente. Pentru democraţii secolului al XXI-lea, 
întrebarea va fi următoarea: o combinaţie a acestor 
modele ar putea să faciliteze o modalitate nouă, mai bună 
de a organiza viaţa colectivă şi de a-i trage la răspundere 
pe cei care deţin puterea? Este posibil ca, în momentul de 
faţă, democraţia să treacă printr-o perioadă grea, dar pe 
măsură ce puterea statului şi a companiilor de tehnologie 
continuă să se amplifice, democraţia ar putea să devină 
mai importantă ca oricând. Lumea vieţii digitale i-ar putea 
oferi democraţiei clipele ei de glorie, însă aceasta trebuie 
să fie adecvată scopului. 

Vom începe prin a spune povestea democraţiei din 
antichitatea clasică şi până în zilele noastre. Ne vom opri 
apoi asupra argumentelor care au fost aduse, în mod 
tradiţional, în favoarea acesteia. Apoi ne vom îndrepta 
atenţia spre lumea vieţii digitale, analizând fiecare model 
amintit mai înainte, întrebându-ne în primul rând ce ar 
putea să presupună acesta în practică, iar în al doilea rând 
ce ne place la fiecare model şi ce probleme găsim la el. 


Multor cititori, unele dintre ideile analizate in 
următoarele două capitole li se vor părea nefamiliare, 
chiar respingátoare. Constienti de cát de multe lucruri au 
fost sacrificate în numele ei, suntem pe bună dreptate 
sceptici în privinţa oricărei contestări a ideii de democraţie 
electorală. In plus, este, poate, greu să nu luăm în 
considerare modul în care stau lucrurile în momentul de 
faţă. Retineti însă: sentimentul pe care vi-l poate provoca, 
de exemplu, ideea unui sistem de IA care ia decizii politice 
în locul dumneavoastră este puţin diferit de sentimentul pe 
care l-au avut înaintaşii noştri când s-au gândit că astfel de 
decizii ar putea fi luate de cel carpărea cel mai puţin în 
măsură să facă acest lucru, poporul. 

POVESTEA DEMOCRAŢIEI Ce este democrația? 

Cuvântul democrație este îndeobşte folosit in 
legătură cu o formă de guvernare în care puterea politică 
supremă revine celor mulţi (poporul, masele, mulţimea, cei 
care sunt guvernati), nu celor puţini (monarhi, dictatori, 
oligarhi). Această definiţie cuprinde mai multe sisteme, de 
la cele în care toată lumea participă la guvernare până la 
sisteme mai complexe, în care conducătorii sunt 
responsabili doar faţă de popor, sunt aleşi de acesta sau 
guvernează în interesul celor guvernati.13 După cum bine 
se ştie, cuvântul demokratia a rezultat din contopirea a 
două cuvinte din limba greacă, demos (popor) şi kratos 
(putere). Pe lângă faptul că se referă la un procedeu de 
luare a deciziilor colective, cuvântul democratic este 
utilizat şi în legătură cu idealurile sociale care stau la baza 
acestui procedeu. Mai multe despre aceste idealuri, ceva 
mai târziu. Acum vom face o scurtă prezentare a celui mai 
influent concept politic. 

Democraţia clasică 

Democraţia s-a dezvoltat mai întâi în Atena, cu vreo 
500 de ani înainte de naşterea lui lisus Hristos. Ecclesia 
(Adunarea) ateniană era atât un organism suveran, cât şi 
un loc anume. Cetăţenii se adunau acolo pentru a lua 
hotărâri cu privire la diverse lucruri, de la legi şi impozite 

până la chestiuni legate de război si pace. Comunitatea 
Atenei era puţin numeroasă si foarte unità. In condiţiile în 
care existau aproximativ 30.000 de cetăţeni, Adunarea se 
considera legal întrunită atunci când erau prezenţi 6.000 
dintre ei. Aceasta înseamnă că 6.000 de oameni se aflau 
într-un singur loc, încercând să ajungă la o decizie 
unanimă. Atunci când consensul se dovedea imposibil de 
realizat, avea câştig de cauză majoritatea. Orice cetăţean 
atenian putea fi ales într-o funcţie publică, iar participarea 
era remunerată, aşa încât toţi aveau aceeaşi şansă de a 
face asta.14 Aşa cum consemnează Thucydides în Războiul 
peloponeziac (secolul al V-lea î.Hr.), Pericle, marele om de 
stat atenian, descria astfel sistemul atenian: 

În privinţa numelui - din pricină că este condusă nu 
de câţiva, ci de mai mulţi cetăţeni - s-a numit democraţie, 
şi, după lege, toţi sunt egali în privinţa intereselor 
particulare; 

cât despre influenţa politică, fiecare este preferat 
după cum se distinge prin ceva, şi nu după categoria 
socială, ci mai mult după virtute, iar dacă este sărac, dar 
poate să facă vreun lucru bun pentru cetate, nu este 
împiedicat pentru că n-are vază.15 

Aceasta era democraţia clasică, un model adesea 
invocat cu nostalgie drept forma supremă de 
autoguvernare. În realitate, el avea câteva deficienţe 
serioase. Faptul că Pericle se referă la „întregul popor”, de 
exemplu, induce oarecum în eroare. Nu toţi locuitorii 
Atenei erau şi cetăţeni. De fapt, numai bărbaţii născuţi în 
Atena, cu vârsta de peste 20 de ani puteau primi cetăţenia. 
Prin urmare erau excluşi imigranții, femeile şi sclavii - 
care, împreună, depăşeau numărul cetăţenilor cu drept de 
vot în proporţie de zece la unu.16 

Democraţia ateniană nu a durat decât 175 de ani, 
până când a fost nimicită de cuceritorii macedoneni în anul 
322 î.Hr. - 17 Când epoca clasică a lăsat locul creştinătăţii 
şi timp de peste 2000 de ani de la dispariţia democraţiei 
din Atena, nu numai sistemul, ci şi însuşi conceptul de 

democraţie au lipsit din viaţa socială. Perioada medievală, 
care a înlocuit antichitatea clasică, a fost dominată de 
concepţia politică potrivit cărei obiectivul principal al vieţii 
omului este supunerea faţă de voia lui Dumnezeu. Puterea 
venea din ceruri, nu de la oameni.18 Principii şi papii 
domneau in virtutea dreptului divin, nu a 
consimtamantului populaţiei. Obedienta era o chestiune de 
credinţă, nu de politică. 

Abia în secolul al XI-lea, după aproape un mileniu şi 
jumătate de la căderea Atenei, sistemele autentice de 
conducere colectivă profană au început să-şi facă din nou 
apariţia în Europa. Primele republici italiene, Florenţa, 
Siena, Pisa şi Milano, nu au fost guvernate de regi, ci de 
consilii alcătuite din membrii celor mai avute familii. 
Atenienii nu ar fi considerat că aceste státulete practicau o 
autoguvernare veritabilă şi, in mod cert, nu le-ar fi 
considerat democratii in sensul dat de noi, insá ideea cá 
treburile pământeşti puteau fi conduse de consuli si 
administratori laici a fost considerată pe atunci 
revolutionara.19 

Un alt motiv pentru care primele republici italiene nu 
se considerau democratii era acela ca, pana in secolul al 
XIII-lea, cuvântul demokratia a rămas necunoscut lumii 
vorbitoare de limbă latină. Romanii nu-l folosiseră 
niciodată, iar cuvântul pierise odată cu civilizaţia greacă. A 
pătruns în limba latină abia în jurul anului 1260, când 
marea operă a lui Aristotel, Politica, a fost tradusă de 
călugărul dominican Guillelmus de Moerbeka.20 După 
veacuri de anonimat însă, conceptul nu a avut parte de o 
primire călduroasă. Dimpotrivă, democrația a ajuns să 
descrie un sistem politic înfricoşător, în care masele 
ordinare puteau să-şi impună cu forţa poftele sordide 
asupra tuturor. Toma d'Aquino, cel mai de seamă erudit al 
epocii medievale si contemporan cu Guillelmus de 
Moerbeka, spunea cá democratia apare ,atunci cánd 
poporul de rând îi domină pe cei bogaţi prin număr [...] 
asemenea unui tiran” 21. 


S-a dovedit a fi o viziune durabilà. 

Dacă dám repede timpul înainte cu 500 de ani, până 
în Anglia secolului al XVII-lea, o natie măcinată de războiul 
civil, vom întâlni un grup numit ,nivelatorii"?9, angajaţi 
într-o luptă istorică pentru suveranitate populară, privilegii 
extinse şi egalitate în faţa legii. Obiectivul lor era, în 
esenţă, democratic: să aducă puterea guvernului sub 
controlul poporului. Cu toate acestea, nici chiar nivelatorii 
nu se defineau ca democrați, deşi cuvântul respectiv 
pătrunsese în limbă în urmă cu un secol.22 Democraţia era 
încă un termen luat în râs, folosit împotriva nivelatorilor de 
către inamicii lor politici.23 

Abia la sfârşitul secolului al XVIII-lea, epoca agitată a 
revoluțiilor din Franţa si America, substantivul democrat, 
adjectivul democratic şi verbul a democratiza au ajuns să 
fie utilizate în limbajul curent.24 Erau însă folosite cu 
neîncredere. James Madison credea cá ,democratiile au 
fost mereu un spectacol de dezordine şi dispută [...] si, in 
genere, au durat tot atât de puţin pe cât de violent au 
sfârşit” 25. În secolul al XVIII-lea, seducătorul Giacomo 
Casanova scria, în memoriile sale, că a văzut o hoardă de 
betivi dezlántuitá, provocând distrugeri în toată Londra 
(imaginati-vá un meci de fotbal din Anglia anului 1975) şi îi 
considera pe membrii acelei mulţimi drept animale 
democrate. Nu a avut intenţia să le facă un compliment.26 

Democraţia liberală 

După mai bine de 2000 de ani petrecuţi în 
pustietatea conceptuală, la sfârşitul secolului al XIX-lea, 
noţiunea de democraţie a început să revină în atenţie, dar 
nu în forma clasică, ci sub forma democrației liberale. 
Premisa centrală a democraţiei liberale, care poate fi 
urmărită în decursul istoriei până în secolul al XVII-lea, în 
scrierile lui John Locke, este aceea că indivizilor trebuie să 
li se dea posibilitatea de a-şi duce viaţa aşa cum consideră 
de cuviinţă. Aceasta înseamnă ca procesul democratic să 
fie folosit pentru a-i ţine pe cei puternici sub control 


36 Levellers, în engl. (n. tr.). 


(partea democratica\ dar si ca poporul să fie apărat de 
poporul însuşi (partea liberală). Susţinătorii democraţiei 
liberale consideră - ca să parafrazăm cuvintele istoricului 
roman Titus Livius - că, deşi „plebea” este adeseori un 
„rob umil”, ea poate fi si un „stăpân plin de cruzime”.27 
Ceea a făcut ca democraţia liberală să fie deosebită a fost 
ideea că mai multă democraţie nu înseamnă întotdeauna 
un lucru bun. Statul de drept, drepturile individuale, 
divorţul bisericii de stat, separarea puterilor - acestea sunt 
aspecte fundamentale ale democraţiei liberale, însă 
obiectivul său principal îl constituie limitarea puterii 
descătuşate a poporului, nu facilitarea ei. 

Democraţia liberală impune restricţii ferme asupra 
lucrurilor pe care suveranitatea democratică poate să le 
facă în mod legal. În Atena antică, drepturile tale 
depindeau in întregime de bunăvoința Adunării: daca 
poporul hotăra că aveai să-ţi pierzi proprietatea sau să 
mori, atunci aşa se întâmpla. Socrate a înţeles lucrul 
acesta pe pielea lui. Exista chiar şi un proces anual, numit 
„ostracizare”, în timpul căruia Adunarea putea să voteze 
pentru exilarea oricărui cetăţean pe o perioadă de zece 
ani. Nefericitul „câştigător” al acestui scrutin trebuia să 
părăsească oraşul în termen de zece zile. Întoarcerea din 
exil se pedepsea cu moartea. Într-o democraţie liberală, 
ostracizarea nu ar fi cu putinţă. Drepturile cetăţenilor sunt 
bătute în cuie şi nu pot fi ignorate cu uşurinţă. Echilibrul 
dintre puteri şi procedurile legale te apără chiar şi atunci 
când majoritatea îţi vrea capul. Spre deosebire de 
Adunarea ateniană, statului liberal îi este interzis prin lege 
să încalce spaţiul sacru rezervat vieţii private: căminul, 
familia şi anumite aspecte ale vieţii sociale.28 Deşi cu greu 
poate fi considerat gânditor liberal, Niccoló Machiavelli 
recunoştea că o mulţime nestăpânită era tot atât de rea ca 
un principe nestăpânit: ,Toti greşesc în aceeaşi măsură 
atunci când greşesc fără teama de a fi pedepsiţi”. 29 

In secolul al XX-lea, idealul liberal a dominat 
gândirea democratică. 


Elitismul competitiv 

Multe dintre democratiile apărute în a doua jumătate 
a secolului al XX-lea au fost democraţii liberale. Aveau în 
comun faptul că erau mai degrabă sisteme reprezentative 
decât sisteme directe. Aceasta înseamnă că deciziile 
importante erau luate de reprezentanţi aleşi, nu de 
adunarea cetăţenilor. Un asemenea sistem era de dorit din 
mai multe motive. În primul rând, dimensiunea gi 
amploarea statului modem făceau imposibilă existenţa 
instituţiilor de genul Adunării ateniene. În al doilea rând, 
complexitatea vieții moderne a fost considerată 
incompatibilă cu dezbaterea de masă. În al treilea rând, 
democraţia reprezentativă le-a permis „celor mai buni şi 
mai isteţi” (hm!) să se remarce, formând o clasă de 
politicieni profesionişti pregătiţi să servească interesul 
public. În al patrulea rând, dialogul dintre politicieni şi 
populaţie a fost considerat un generator util de idei bune. 
În sfârşit, sistemele reprezentative au fost considerate cel 
mai bun mediator şi moderator al pasiunilor schimbătoare 
ale maselor, aceste sisteme ţinând totuşi cont de 
sentimentele lor. În epoca modernă, democraţia 
reprezentativă a constituit răspunsul nostru cel mai bun la 
întrebarea pusă de Joseph Schumpeter: „Cum este posibil, 
tehnic vorbind, ca «poporul» să guverneze?” 30 

Schumpeter, un titan al gândirii economice din 
secolul al XX-lea, era în principiu sceptic cu privire la 
însemnătatea participării directe, susţinând că „masa 
electorală [...] este incapabilă să facă altceva decât să se 
invalmaseasca” 31. Analizând democratiile moderne din 
jurul său, a conchis că, nici în practică, acestea nu aveau 
nimic în comun cu arhetipul clasic. Pentru Schumpeter, 
ceea ce definea democraţia nu era participarea poporului 
sau dezbaterea, ci actul propriu-zis al alegerii şi eliminării 
liderilor politici - nimic mai mult. Din această perspectivă, 
procesul democratic este practic acelaşi lucru cu piaţa 
bunurilor de larg consum. Gânditorul politic Alan Ryan 
spunea: 


Noi nu stám acasá si elaborám documentatia tehnicà 
a unui lucru complicat cum este automobilul, după care 
mergem să-i cerem producătorului să-l fabrice. 
Întreprinzătorii îşi imaginează produse pe care cred că 
agențiile de publicitate vor putea să ne convingă să le 
dorim; ei pun la un loc capitalul şi forţa de muncă necesare 
pentru crearea acestor produse, după care ni le oferă la un 
anumit pret. Dacă au apreciat corect ce anume putem fi 
convinşi să ne dorim, prosperă; in caz contrar, dau 
faliment.32 

Acelaşi lucru este valabil în cazul politicienilor, care 
elaborează politici, le prezintă oamenilor si reuşesc sau 
dau greş în funcție de popularitatea acestora. 

Numele dat îndeobşte modelului schumpeterian de 
democrație - elitism competitiv - pare să fie al unui joc de 
băut practicat la Harvard, însă este, de fapt, modul cel mai 
adecvat de a descrie democratiile in care trăim cei mai 
multi dintre noi.?" 

Democraţia după internet 

S-a susținut cá internetul avea să schimbe 
democraţia. De la adoptarea lui pe scală largă, în anii 
1990, el a adus, într-adevăr, schimbări importante în 
modul de funcţionare a democratiilor avansate. Mai ales 
trei dintre ele sunt semnificative. 

Prima se referă la felul în care se desfăşoară 
campaniile politice. În aproape fiecare campanie electorală 
importantă, sunt utilizate instrumente on-line pentru 
strângerea de fonduri, pentru organizarea susținătorilor, 
pentru introducerea disciplinei în transmiterea mesajelor 
electorale, pentru răspândirea informaţiilor şi ţinerea sub 
observaţie a activiştilor. În ultimii ani, elitele politice au 


37 Schumpeter însuşi, care a predat la Harvard, a fost un tip 
interesant. Sustinea că are trei scopuri în viaţă: să fie cel mai mare 
economist al lumii, cel mai bun călăreț din Austria şi cel mai bun amant 
din Viena. Autorii enciclopediei Wikipedia menţionează că Schumpeter 
şi-ar fi îndeplinit două dintre obiective, însă nu au spus niciodată care - 
deşi au remarcat, la un moment dat, că erau „prea mulţi călăreţi foarte 
buni în Austria pentru ca el să reuşească în toate aspiraţiile sale"34. 

1 


început să exploateze si potenţialul remarcabil al big data 
în realizarea profilului cetăţenilor, modelarea 
comportamentului lor politic, anticiparea intentiilor de vot 
şi adaptarea în consecinţă a reclamelor şi a resurselor 
organizationale.33 Schumpeter ar fi fost în culmea fericirii: 
acest proces reprezintă efectiv imaginea în oglindă a 
tehnicilor utilizate de companii în scopul realizării 
profilului consumatorilor şi al introducerii pe piaţă a 
produselor de larg consum. De exemplu, în campania de 
realegere a preşedintelui Barack Obama din 2012, 
informaţiile despre alegători s-au strâns într-o singură 
bază de date, care a fost combinată cu informaţii culese de 
pe reţelele de socializare şi din alte părţi. Algoritmii de 
învăţare automată au încercat apoi să anticipeze cât era de 
probabil ca fiecare votant să-l susţină pe Obama, să se 
prezinte la vot, să reacționeze la mesajele de reamintire si 
să se răzgândească în urma unei discuţii despre o anumită 
problemă. Pe parcursul campaniei, s-au făcut, în fiecare 
seară, 66.000 de simulări ale alegerilor, iar rezultatele s-au 
folosit în vederea alocării resurselor: „cine să fie sunat, la 
ce uşi să se bată, ce să se spună” 35. Patru ani mai târziu, 
la alegerile prezidenţiale din 2016, s-a spus că firma de 
consultanţă politică Cambridge Analytica (la ale cărei 
servicii a apelat Donald Trump) a cules date despre 220 de 
milioane de persoane - aproape întreaga populaţie cu 
drept de vot a SUA - realizând profilul psihologic al 
fiecărui alegător pe baza a 5.000 de elemente distincte.36 
Aceasta a permis organizatorilor campaniei lui Trump să 
utilizeze, în reţelele de socializare, boti (sisteme de LA) si 
reclame îndreptate cu o precizie excepţională spre 
alegătorul individual. Rezultatul obţinut a fost cel visat de 
orice candidat aflat în campanie: o modificare de mari 
proporţii a opiniei publice. Această nouă abordare, bazată 
pe date, a fost numită „manipularea consimtámántului" 37 
sau, mai rău, „maşina de propagandă LA transformată în 
armă” 38. 

În al doilea rând, internetul a modificat relaţia dintre 

guvern şi cetăţeni, ajutându-i să conlucreze în vederea 
soluționării problemelor de politică publică. Consultatiile 
on-line, guvernarea deschisă,  petiţiile electronice, 
elaborarea de reglementări pe cale electronica39, 
crowdsourcinguP? (ca în Estonia si Finlanda) 40, 
hackathon-urile*” şi alocarea participativă a bugetului (ca 
la Paris, unde locuitorii fac propuneri şi votează destinaţia 
banilor publici) 41 - toate acestea sunt modalităţi noi de a 
identifica idei originale, de a supune politica examinării şi 
perfecţionării, de a aduce resurse din sectorul privat 
pentru a sprijini proiecte majore şi de a creşte eficienţa şi 
legitimitatea guvernării.42 Noţiunea de e-guvernare a stat 
la baza unei întrebări puse de Beth Simone Noveck: „Dacă 
putem să creăm algoritmi şi platforme care să se adreseze 
anumitor consumatori, atunci nu putem să ne adresăm 
anumitor cetăţeni în scopul mult mai important de a 
înfăptui administraţia publică?” 43 Răspunsul pare să fie 
un nesigur ,,da”. 

In al treilea rând, internetul a modificat relaţia dintre 
cetăţeni şi alţi cetăţeni prin facilitarea apariţiei asociaţiilor 
şi mişcărilor on-line. Activiştii Primăverii Arabe, Move On, 
Occupy, mişcarea antiglobalizare, susţinătorii „dreptului 
de a muri”, ,hacktivistii” Anonymous - toate aceste 
grupuri au folosit internetul pentru a-şi coordona acţiunile 
şi a protesta cu totul altfel ca înainte (dacă poate fi vorba 
de aşa ceva). Urmarea este aceea că grupurilor de interese 
de şcoală veche, precum sindicatele, breslele şi cluburile, 
li s-a adăugat o nouă şi uimitoare diversitate de asociaţii 
on-line care au nevoie de timp şi bani mult mai puţini din 
partea membrilor lor. Să dai un like pentru o anumită 
cauză pe Facebook sau să retransmiti o declaraţie politică 
pe care o agreezi este mult mai puţin împovărător decât să 
asişti la plictisitoare şi nesfârşite întruniri în subsolul 
bisericilor. De regulă, grupurile on-line se măresc, se 


38 Extemalizarea în masă cu ajutorul intemetului (n. tr.). 
39 Evenimente de scurtă durată în cadrul cărora specialişti în software 
cooperează în vederea realizării unor proiecte (n. tr.). 

transformá si se destramá mult mai repede decát cele off- 
line. In consecinţă, ecosistemul nostru politic este mult 
mai agitat decât în trecut. El a fost considerat pe bună 
dreptate drept „pluralism haotic” 44. 

După părerea mea, aceste evoluții sunt 
impresionante, însă, în marele arc al istoriei democraţiei, 
nu sunt revoluţionare. Campaniile electorale on-line si e- 
guvernarea sunt modalităţi noi de a face lucruri vechi. Ele 
nu au schimbat însă ceea ce este o campanie electorală 
sau ceea ce face un guvern. In plus, ideea de pluralism 
democratic nu are nimic nou în sine: 45 aşa cum 
recunoştea Alexis de Tocqueville în Despre democrație în 
America (1835), organizaţii ale societăţii civile precum 
cluburile şi asociaţiile au constituit o „garanţie necesară 
împotriva tiraniei majorităţii” încă din primele zile ale 
existenţei republicii americane, dacă nu şi mai de mult.46 
Dacă Schumpeter ar mai trăi, ar spune despre campaniile 
electorale on-line că, de fapt, au întărit modelul de 
democraţie bazat pe elitismul competitiv, care a dominat 
secolul al XX-lea, şi că alte evoluţii care au avut legătură 
cu internetul nu au avut decât o uşoară tangenţă cu acest 
model. Dacă, printr-un miracol înspăimântător, ar fi readus 
la viaţă şi Henry Ford, acesta ar considera, poate, ceea ce 
am văzut noi până acum drept nişte cai mai rapizi. 

DE CE DEMOCRAŢIE? 

Trebuie să ne gândim la obstacolele şi la posibilităţile 
pe care le va avea democraţia în lumea vieţii digitale, 
ignorând pe cât posibil modelele clasic, liberal şi elitist 
competitiv. In capitolul 13, vom analiza cinci modele 
diferite pe care s-ar putea să le întâlnim în viitor. Inainte 
de a ajunge acolo, vă propun să ne oprim şi să ne întrebăm 
de ce s-a spus cu atâta consecvență despre democraţie ca 
ar fi cea mai bună formă de guvernare. Acest lucru ne va 
ajuta să evaluăm mai uşor avantajele viitoarelor forme ale 
democraţiei. 

Primul şi cel mai vechi argument în favoarea 
democraţiei se bazează pe libertate. El are legătură cu 

idealul republican de libertate despre care am vorbit in 
partea a III-a si sustine că suntem cu adevărat liberi numai 
atunci când trăim supunându-ne unor legi pe care le-am 
făcut noi înşine. Altfel suntem doar marionetele unor 
puteri străine - principi, despoti, cotropitori străini - 
incapabili să ne alegem singuri calea sau să decidem ce 
înseamnă să ducem o viaţă bună. Numai democraţia le 
permite tuturor oamenilor să fie liberi împreună. Numai 
atunci când sacrificăm cu toţii o părticică din libertatea 
noastră firească, supunându-ne voinţei tuturor celorlalţi, 
putem deveni stăpânii destinului nostru colectiv. „Fiecare 
dăruindu-se tuturor, nu se dăruieşte nimănui”, susţine 
Jean-Jacques 

Rousseau, „şi fiindcă nu există niciun asociat asupra 
căruia să nu dobândeşti acelaşi drept pe care l-ai cedat, 
fiecare câştigă echivalentul pierderii prin diferenţă”. 47 

Al doilea argument în favoarea democraţiei, inspirat 
tot din tradiţia republicană, se bazează pe natura umană. 
După cum se ştie, Aristotel a spus că „omul este prin 
natură o fiinţă a cetăţii!” 48. În polisul atenian, de unde 
venea Aristotel, statul nu era numai un mijloc prin 
intermediul căruia oamenii se strângeau în acelaşi loc; el 
exista „pentru acţiunile frumoase” întreprinse de cetăţenii 
săi prin participare la treburile publice.49 A lua parte la 
politică era parte integrantă din a fi om şi a-ţi trăi pe 
deplin viaţa. De aceea, citându-l din nou pe Pericle, „noi 
singuri nu socotim inactiv pe cel care nu ia parte la 
chivernisirea acestor treburi [publice], cil numim 
inutil”.50 O versiune restrânsă a acestui argument, 
avansată de John Stuart Mill in Considerations ori 
Representative Government (1861), spune cá participarea 
la viaţa politica este un mijloc important de 
autoperfectionare. Nici obişnuita trudă de fiecare zi, nici 
inavutirea personală, nici simpla „satisfacere a nevoilor 


40 în loc de „fiinţă a cetăţii”, unii traducători preferă să redea expresia 
zoon politikon prin „animal politic”, variantă insusita şi de autorul 
acestei cărţi, care preia dintr-o traducere engleză sintagma political 
animal (n. tr.). 


zilnice” nu ne pot ajuta să cultivăm pe deplin facultăţile 
noastre morale şi intelectuale. Dar este bine pentru noi să 
avem „ceva de făcut pentru comunitate”. Suntem obligaţi 
astfel să ţinem seama şi de alte interese decât cele 
personale şi să fim calauziti, un timp, mai mult de interesul 
comun decât de propriile dorinţe egoiste.51 Participând 
alături de ceilalţi la o anumită acţiune, ne perfectionàm noi 
înşine. 

Al treilea argument - pentru mulţi şi cel mai 
important - se inspiră din idealul de egalitate. Dacă viaţa 
fiecărui om are aceeaşi valoare morală, atunci deciziile 
politice ar trebui să ţină seama în mod egal de interesele şi 
preferinţele tuturor. Astfel, fiecare individ dintr-o 
comunitate politică ar trebui să aibă aceeaşi şansă de a 
influenţa deciziile care îi afectează pe toţi şi nu ar trebui să 
i se permită unui grup sau unei persoane de elită să 
acumuleze putere în nume personal. Democraţia poate 
face acest lucru. Reprezentarea egală este văzută şi ca o 
cale de acces la alte egalitáti, fie ele socioeconomice sau 
culturale (vezi partea a V-a). 

Al patrulea argument în favoarea democraţiei spune 
că, dintre toate formele de guvernare, ea produce adesea 
cele mai bune rezultate sub aspectul legilor şi al politicilor. 
Acest argument a fost formulat în diverse moduri, însă el 
se reduce la ideea că democraţia este modalitatea cea mai 
bună de a valorifica informaţiile şi cunoştinţele utile 
ascunse în mintea oamenilor dintr-o anumită comunitate. 
Putem să numim acest lucru superioritate epistemică a 
democraţiei (epistemologia reprezintă studiul 
cunoaşterii).52 în primul rând, se afirmă că oamenii înşişi 
sunt cei mai în măsură să spună care sunt interesele şi 
preferinţele lor şi că nu un principe sau un funcţionar 
trebuie să hotărască în numele lor. Apoi, chiar dacă nu 
orice persoană este deosebit de instruită, experienţa, 
aptitudinile,  perspicacitatea, competența, intuiţia si 
convingerile combinate ale membrilor unei comunităţi pot 
să dea naştere unui filon bogat de înţelepciune. Această 

idee a stat la originea constatárii celebre a lui Aristotel 
potrivit cáreia majoritatea, din care fiecare este un om 
lipsit de virtutea desăvârşită, poate totuşi ca, prin unire, să 
devină superioară celorlalţi, nu individual, ci colectiv, aşa 
cum se întâmplă cu ospetele prin contribuţie faţă de cele 
organizate dintr-o singură cheltuială.53 

Convingerea lui Aristotel era înrădăcinată în 
realitatea empirică. Savantii afirmă în prezent că vechii 
atenieni i-au depăşit în înţelepciune şi au rezistat mai mult 
vitregiilor istoriei decât rivalii lor greci nedemocrati 
datorită capacității lor deosebite de a sistematiza 
cunoştinţele cetăţenilor prin dezbateri şi voturi care 
făceau parte din procesul democratic.54 

Politologii au încercat să explice superioritatea 
epistemică a democraţiei în două moduri diferite. Un grup, 
pe care îl vom numi numărătorii, afirmă că, în virtutea 
logicii matematice, un grup de persoane mai mare şi cu o 
alcătuire mai diversificată va răspunde la probleme de 
natură politică mai bine decât un grup mai mic - chiar 
dacă acesta ar fi compus din specialişti.55 Acest 
raţionament poate fi găsit în secolul al XVII-lea la 
gânditorul olandez Baruch Spinoza, care credea că „este 
aproape imposibil ca cea mai mare parte a unui popor, mai 
ales a unui popor numeros, să cadă de acord în privinţa 
unui plan irațional” 56. Convingerea lui Spinoza a fost 
împărtăşită de  marchizul de Condorcet, filosof si 
matematician din secolul al XVIII-lea, a cărui celebră 
teoremă a juriului susţine, în esenţă, că, dacă un grup 
numeros votează cu „da” sau ,nu" într-o anumită 
chestiune, majoritatea votantilor sunt, în principiu, siguri 
că vor alege răspunsul corect atât timp cât: a) votantul 
median are şanse mai mari de a alege răspunsul corect 
decât cel care alege la întâmplare, b) votantii aleg 
independent de alegerile altor persoane şi (c) votantii aleg 
în mod sincer, nu strategic. In zilele noastre, fenomenul 
este cunoscut sub denumirea de înțelepciunea 
multimilor.57 El stă la baza vechii şi cunoscutei poveşti 

potrivit cáreia intre media ráspunsurilor date de 800 de 
concurenti care trebuiau sà ghiceascá greutatea unui bou 
şi valoarea corectă a fost o diferenţă de numai 500 g.58 

Un alt grup de teoreticieni, pe care îl vom numi 
vorbitorii, afirmă că democraţia este mai mult decât simpla 
agregare a opiniilor individuale. Elementul deliberativ al 
democraţiei este cel care duce la rezultate legislative mai 
bune. Expunerea publică a problemelor politice îngăduie 
schimbul de idei şi informaţii, dezvăluie atitudinile 
părtinitoare şi interesele particulare, face ca logica şi 
judecata sa triumfe asupra ignoranței si prejudecatilor. 
„Forţa spontană a celui mai bun argument” duce, în cele 
din urmă, la obţinerea celor mai bune rezultate.59 

Că suntem numărători sau vorbitori, important este 
argumentul potrivit căruia împreună suntem mai 
inteligenţi decât fiecare persoană luată separat. El 
contrazice convingerea, pe care oamenii au nutrit-o de cele 
mai multe ori de-a lungul istoriei, că gloata imputitá nu are 
de ce să se amestece în problemele complexe ale statului. 

Al cincilea argument în favoarea democraţiei se 
referă la stabilitate: din moment ce un sistem democratic 
are mai multe şanse să fie perceput ca legitim, este mai 
puţin probabil ca acesta să se prăbuşească sub greutatea 
guvernării. Alexis de Tocqueville, descriind frageda 
democraţie americană, vorbea despre „un fel de mândrie 
paternă” care protejează un guvern democratic chiar şi 
atunci când acesta o dă în bară.60 

Ultimul argument în favoarea democraţiei - cu toate 
neajunsurile sale - este acela că ea rămâne cea mai bună 
piedică în calea tiraniei şi corupţiei. Atât timp cât oamenii 
păstrează controlul asupra pârghiilor puterii, sunt şanse 
mari ca ei să fie scutiţi de excesele cele mai cumplite ale 
regilor nebuni şi dictatorilor veroşi. Este foarte probabil ca 
guvernarea ,poporului" şi „de către popor” să fie si 
„pentru popor”. Aceasta a fost ideea pe care am subliniat-o 
la sfârşitul ultimului capitol. 

Fiecare dintre argumentele de mai înainte poate fi 

contestat. De exemplu, dacă libertatea este cea care 
contează, se poate afirma într-adevăr că, într-o 
democraţie, un grup minoritar este „liber” dacă acesta 
trăieşte după regulile severe dictate de majoritate? 
Răspunsul glumet al lui Rousseau, conform căruia acele 
persoane sunt „silite să fie libere”, poate că nu este pe 
placul tuturor.61 Dacă egalitatea contează atât de mult, 
atunci nu este mai important ca un sistem să fie liberal - 
consfintind drepturi egale conform legii - decât să fie 
democratic, caz în care o majoritate ar putea emite legi 
care să trateze în mod inechitabil anumite grupuri? 
Acceptăm oare faptul că mulţimea - care l-a condamnat pe 
Socrate la moarte, l-a ales pe Hitler şi pare adesea 
iraţională, capricioasă sau xenofobă - este atât de 
inteleapta cum se sustine? 62 Oare tendinţa recentă spre 
autoritarism nu indică faptul că democraţia nu este o 
pavăză chiar atât de neclintită sau de puternică împotriva 
tiraniei cum am fi sperat? La aceste obiecţii, un democrat 
poate oricând să răspundă în maniera lui Churchill, că 
democraţia este într-adevăr deficitară, dar mai puţin 
deficitară decât alte sisteme. Numai că acest răspuns nu 
pare satisfăcător. Putem da noi unul mai bun? 

Capitolul 13 

DEMOCRAŢIA ÎN VIITOR 

„Este oare democraţia, aşa cum o ştim, ultima 
îmbunătăţire care se poate aduce în domeniul guvernării? 
Oare nu putem să facem un pas mai departe spre 
recunoaşterea şi organizarea drepturilor omului?” Henry 
David Thoreau, Resistance to Civil Government (1849) 

Să discutăm acum despre viitorul democraţiei. 
Lumea vieții digitale le va oferi unele posibilităţi 
interesante celor care vor dori ca sistemul lor de 
guvernare să combine valorile libertăţii, egalităţii, înfloririi 
personalităţii umane, superiorității — epistemologice, 
stabilităţii şi apărării în faţa tiraniei. Ea va pune şi câteva 
probleme democraţiei, aşa cum o intelegeam noi în trecut. 
Acest capitol este structurat în jurul a cinci concepţii 


1 


diferite despre autoguvernare, unele mai vechi, altele mai 
noi: democrația deliberativa, democraţia directă, 
democraţia wiki, democraţia datelor si democraţia 
inteligenţei artificiale. 

Începem cu democraţia deliberativă, o formă veche 
de autoguvernare, dar din ce în ce mai fragilă. 

DEMOCRAŢIA DELIBERATIVĂ 

Deliberarea este procesul în care membrii unei 
comunităţi discută în mod raţional despre problemele 
politice cu scopul de a găsi soluţii care să poată fi 
acceptate de totalitatea 

(sau majoritatea) oamenilor rezonabili. Într-un proces 
ideal de deliberare, toată lumea are posibilităţi egale de a 
participa în condiţii egale şi oricine poate să pună la 
îndoială subiectul aflat în dezbatere sau modul în care se 
discută despre el.l Dezbaterea politică a fost întotdeauna 
complicată, însă deliberarea este considerată o parte 
importantă a acestui proces pentru că adună la un loc 
cunoştinţe şi informaţii, încurajează respectul reciproc, le 
permite oamenilor să facă schimb de opinii, dezvăluie cine 
urmăreşte interese personale şi măreşte şansele de 
realizare a unui consens în loc să contabilizeze, pur şi 
simplu, da-urile şi nu-urile. Susţinătorii deliberării spun că 
acesta este singurul mod responsabil de a rezolva 
disputele morale.2 ,Democratii deliberativi” merg şi mai 
departe, afirmând că deliberarea nu numai că face parte 
din democraţie, dar este şi o parte esențială a acesteia: 
numai deciziile care se iau în urma unei deliberări publice 
autentice pot să revendice atributul  legitimitátii 
democratice. Atenienii din antichitate ar fi fost de acord cu 
acest lucru. 

Apariţia internetului a stârnit un puternic sentiment 
de optimism in legătură cu viitorul democraţiei 
deliberative. Cyberspatiul urma să devină un forum 
dinamic de dezbatere politică. Mulţimi mari formate din 
indivizi dispersati, nu numai câteva canale mass-media 
urmau să producă şi să facă schimb de informaţii politice 

demne de încredere. În loc să asimileze în mod pasiv 
informaţiile, cetăţenii aveau să participe la discuţii, 
dezbateri şi deliberări.3 Din nefericire, lucrurile nu au ieşit 
chiar aşa. Cu toate că există mai multe posibilităţi ca 
oricând pentru ca oamenii obişnuiţi să-şi exprime opiniile, 
aceasta nu a dus la o creştere a calităţii deliberării sau a 
discursului politic în general. Dimpotrivă, politica pare a 
crea tot atâta dezbinare şi a fi tot atât de neîntemeiată ca 
şi în trecut, dacă nu chiar mai mult.4 în lipsa unei 
schimbări de direcţie, există riscul ca, în lumea vieţii 
digitale, calitatea actului deliberării să scadă şi mai mult. 
Aceasta este urmarea acţiunii a patru factori: controlul 
percepţiei, realitatea fragmentată, anonimatul on-line şi 
ameninţarea tot mai mare pe care o reprezintă asa-numitii 
boti. 

Controlul perceptiei 

Am vázut deja cá modul in care vom percepe lumea 
va fi determinat tot mai mult de ceea ce ne este ascuns sau 
dezvăluit de sistemele digitale. Aceste sisteme - serviciile 
de ştiri şi de căutare, canalele de comunicare, informatica 
afectivă şi platformele de realitate augmentată - vor 
determina ce ştim, ce simţim, ce ne dorim şi cum 
actionàm. În schimb, cei care deţin şi administrează aceste 
sisteme vor avea puterea să ne influenţeze preferinţele 
politice. Prima amenințare la adresa democrației 
deliberative este aşadar faptul că propriile noastre 
percepții sunt tot mai susceptibile să fie controlate, uneori 
chiar de către instituţiile pe care am vrea să le tragem la 
răspundere. Este greu să ai o contribuţie raţională atunci 
când gândurile şi sentimentele de natură politică îţi sunt 
structurate şi modelate de altcineva. 

Realitatea fragmentată 

A doua ameninţare o constituie dezintegrarea şi 
polarizarea discursului public.5 Oamenii au tendinţa să 
stea de vorbă cu cei care le plac şi să citească ştiri care le 
confirmă convingerile, ignorând informaţiile şi persoanele 
pe care le găsesc dezagreabile.6 Tehnologia le permite din 

ce in ce mai mult să procedeze în felul acesta. Dacă esti 
liberal şi foloseşti Twitter ca să urmăreşti alegerile pentru 
Camera Reprezentanţilor din Congresul SUA, 90% dintre 
mesajele pe care le vei vedea (în medie) vor veni din 
partea democratilor; dacă eşti conservator, atunci 90% 
dintre mesajele pe care le vei vedea vor fi, de regulă, din 
partea republicanilor.7 în zilele de început ale internetului, 
se estima că vom personaliza mediul informaţional, 
alegând ceea ce vom dori să citim în funcţie de conţinutul 
politic al materialului. Operația de filtrare este însă 
realizată pentru noif din ce în ce mai mult, de sisteme 
automate care aleg ce este demn de relatat sau de 
consemnat şi decid măsura în care sunt necesare contextul 
şi detaliile. Aceasta înseamnă că lumea pe care eu o văd în 
fiecare zi poate să fie foarte diferită de lumea pe care o 
vedeţi dumneavoastră. 

„Ai dreptul la propria opinie”, spunea Daniel 
Moynihan, senator şi ambasador al SUA la ONU, „dar nu ai 
dreptul la propriile informaţii”. 8 în lumea vieţii digitale, 
există riscul ca facţiuni rivale să revendice nu numai 
propriile opinii, ci şi propriile informaţii. Acest lucru 
începe deja să devină o problemă. Atunci când deliberarea 
se desfăşoară pe reţelele digitale, adevărul şi minciuna pot 
fi greu de deosebit. Obama spunea: „O explicaţie cu privire 
la schimbările climatice dată de un fizician căruia i s-a 
decernat Premiul Nobel arată exact la fel pe pagina ta de 
Facebook ca şi negarea schimbărilor climatice făcută de 
cineva aflat pe statul de plată al fraţilor Koch*!, [...] totul 
este adevărat şi nimic nu este adevărat”: 

La modul ideal, într-o democraţie, toată lumea ar 
trebui să fie de acord cu faptul că schimbările climatice 
sunt o consecinţă a comportamentului uman, pentru că 


41 Este vorba mai ales despre Charles Koch (n. 1935) şi David H. Koch 
(n. 1940), care joacá un rol activ, dar discret in politica SUA, 
sustinàndu-i cu fonduri pe candidatii Partidului Republican la 
preşedinţie. Adepti ai societăţii libere si ai principiilor de piaţă liberă. Se 
opun adoptării unor reglementări care vizează diminuarea amplitudinii 
schimbărilor climatice (n. red.). 


asta ne spun 99% dintre oamenii de ştiinţă. [...] Apoi am 
avea o dezbatere despre cum să rezolvăm această 
problemă, [...] dumneavoastră aţi discuta în contradictoriu 
despre mijloace, însă ar exista câteva date de referinţă pe 
care le-am putea exploata toţi. lar acum nu mai avem aşa 
ceva.9 

Sintagma „ştiri false" (fake news) a fost initial 
folosită pentru a descrie scornelile care erau lansate şi 
care circulau pe scară largă pe internet. Acum, până şi 
această sintagmă a fost golită de sens, fiind utilizată 
pentru a desemna orice lucru cu care vorbitorul nu este de 
acord. Cu toate că unele platforme de socializare on-line 
au luat măsuri să împiedice apariţia lor, natura comunicării 
on-line (aşa cum este aceasta concepută în prezent) 
favorizează răspândirea rapidă a dezinformării. Consecința 
o reprezintă aşa-numita politică postadevăr. Gândiţi-vă o 
clipă la următorul lucru: în ultimele trei luni cele 
campaniei prezidenţiale din SUA din 2016, primele 20 de 
ştiri false de pe Facebook au generat mai multe distribuiri, 
reacţii şi comentarii decât cele mai importante 20 de 
relatări ale principalelor canale de ştiri luate împreună 
(New York Times, Washington Post si Huffington Post). 10 
in urma unui sondaj realizat in decembrie 2016, s-a ajuns 
la concluzia cá 75% dintre cei care au văzut titlurile ştirilor 
false au crezut că acestea sunt adevarate.11 

Mai există doi factori care exacerbează problema 
politicii postadevar. Primul este acela că, datorită filtrárii 
şi transmiterii mesajelor politice individualizate din partea 
elitelor politice, informaţiile pe care le veţi primi 
dumneavoastră de la un anumit candidat sau partid nu vor 
fi aceleaşi cu informaţiile pe care le voi primi eu. Fiecare 
informaţie va fi adaptată la ceea ce ne dorim cel mai mult 
să auzim.12 în al doilea rând, înclinația noastră instinctivă 
spre polarizare la nivel de grup face ca membrii unui grup 
care împărtăşesc aceleaşi opinii să tindă, în timp, să 
devină tot mai puţin moderati în opiniile lor. Aşa cum 
spune Cass Sunstein, „persoanele care sunt cele mai 

predispuse sa elimine opiniile contrare sunt chiar 
persoanele care au cea mai mare nevoie să le asculte".13 
Mă refer la fenomenul dual al polarizării şi politicii 
postadevăr ca la o realitate fragmentată. (Aceasta este 
înrudită cu ideea de moralitate fragmentată, despre care 
am discutat în capitolul 11.) 

Dacă lumea vieţii digitale va cădea victimă realităţii 
fragmentate, vom avea din ce în ce mai puţini termeni 
comuni de referinţă şi experienţe comune. Dacă se va 
întâmpla acest lucru, deliberarea raţională va deveni din 
ce în ce mai dificilă. Cum vom putea să fim de acord cu 
ceva când mediul informaţional ne încurajează să nu fim 
de acord cu nimic? „Am multă încredere în popor”, se 
spune că ar fi afirmat Abraham Lincoln. „Dacă i se spune 
adevărul, se poate conta pe el în orice criză naţională. Este 
însă important să-i prezinti date reale”. 

Nouă cine ne va prezenta datele reale? 

Cine e acolo? 

Cauza deliberării nu este susţinută nici de un al 
treilea factor, acela că numeroase platforme on-line ne 
permit să participăm la discuţii în mod anonim sau folosind 
un pseudonim. Acest lucru ne încurajează să ne 
comportăm într-un mod în care nici nu am visa să o facem 
dacă interacţiunea ar fi directă. Sentimentul că acţiunile 
noastre nu ne pot fi atribuite, că nimeni nu ştie cum 
arătăm, cà nu interactionàm cu persoane reale si că 
aceasta nu este lumea realá ii face pe multi dintre noi sá se 
poarte mizerabil.14 Este ca si cum ne-am pune in grabá 
acel Inel al Puterii din romanele lui J.R.R. Tolkien (sau, 
dacă vreţi să fiti sic, inelul lui Gyges evocat de Platon) 15 
care ne face invizibili si liberi să actionam după cum ne 
place. Faptul că, adesea, autorităţile pot, sub aspect 
tehnic, să descopere cine suntem nu contribuie la 
creşterea calităţii deliberării. 

Atenienii ar fi luat în râs ideea conform căreia 
deliberarea ar putea avea loc fără să-ţi dezvălui 
identitatea. In Adunarea Poporului nu aveai cum să-ți 

ascunzi identitatea, interesele, nu puteai să ascunzi faptul 
că erai loial unei anumite persoane. Acest lucru ar fi dat 
peste cap totul. În lumea vieţii digitale însă, discursul se va 
desfăşura tot mai mult într-un mediu digital - fără vreo 
diferenţă notabilă între on-line şi off-line. Acest aspect 
ridică o întrebare importantă: ar trebui ca deliberarea să 
fie considerată un act privat, desfăşurat în anonimat de 
către indivizi aflaţi în căutarea propriului lor interes, sau 
să fie tratată ca un act public, desfăşurat în văzul tuturor 
de membrii unei comunităţi aflaţi în urmărirea binelui 
comun? în acest ultim caz, trebuie să codăm platformele 
digitale astfel încât să reflecte idealul respectiv. Deja se fac 
anumite lucruri în acest sens, iar despre ele vom vorbi 
ceva mai târziu. 

A fi sau a fi... bot? 

Dacă vrei ca oamenii să-l urascá pe duşmanul tau, 
una dintre strategii este să te prefaci că eşti acel duşman 
şi să spui lucruri respingătoare. Pe Twitter, aşa-numitele 
,conturi-menestrel” (minstrel accounts) fac acest lucru 
întruchipând anumite grupuri minoritare şi răspândind tot 
felul de stereotipuri şi invective. Pentru a le contracara, 
conturi ca Imposterbuster le depisteazá şi le dezvăluie 
adevărata identitate. Intruchiparea adversarului este o 
veche manevră politică. Falsuri precum Protocoalele 
inteleptilor Sionului circulă de secole cu scopul de a stârni 
ura împotriva evreilor. În zilele noastre însă, există o 
diferenţă esenţială: nici conturile-menestrel de pe Twitter, 
nici Imposterbuster nu sunt oameni. 16 Ambele sunt boti 
care au „învăţat” să imite limbajul uman. 

Botii abia au început să acapareze discursul on-line, 
însă importanţa lor creşte cu repeziciune. Într-un studiu 
din 2017 s-a estimat că 48 de milioane de conturi de pe 
Twitter (între 9 si 15%) sunt boti.17 in 2016, înaintea 
alegerilor prezidenţiale din SUA, botii proârump care 
utilizau hashtag-uri de genul Lock Herup au luat cu asalt 
retelele de socializare, depásind de cinci ori numárul 
hotilor folositi in campania lui Clinton [Hillary] si 

răspândind o cantitate uriaşă de ştiri false. Se estimează 
că aproximativ o treime din traficul de pe Twitter 
premergător referendumului cu privire la rămânerea sau 
ieşirea Marii Britanii din Uniunea Europeană a fost 
generat de boti. Aproape toti erau în favoarea ieşirii.18 Nu 
toti botii au efecte nefaste asupra deliberării: asa-numitii 
boti Honey Pot“? distrag tro//-ii umani folosind mesaje 
provocatoare pentru a-i ademeni în nesfârşite şi inutile 
dezbateri on-line.19 în general însă, impactul hotilor nu a 
fost inofensiv până acum. 

Poate supravieţui democraţia deliberativă într-un 
sistem în care deliberarea însăşi nu mai este rezervată 
oamenilor? Este posibil ca vocea omului să fie cu totul 
eliminată din sfera publica de boti, cărora putin le pasa de 
regulile noastre de conversaţie, în viitor, aceştia nu vor 
mai fi doar nişte linii de cod imateriale: ar putea să arate şi 
să vorbească asemenea oamenilor, fiind înzestrați cu fata, 
glas şi talent oratoric de excepţie. Cum am putea noi, cu 
mintea noastră slabă şi cunoştinţele noastre limitate, să 
participăm în mod serios la deliberări dacă opiniile noastre 
vor fi imediat desfiinţate de armate de boti înarmaţi cu un 
milion de replici usturătoare? Susţinătorii hotilor ar putea 
să spună altfel: de ce să pierdem timpul deliberând, când 
boti din ce în ce mai sofisticati pot să dezbată problemele 
mai rapid şi mai eficient în locul nostru? 

Botii folosiţi la corectarea erorilor de pe Wikipedia 
pot să ne ofere un mic indiciu cu privire la modul în care 
ar putea sa arate lumea daca botii s-ar certa tot timpul 
între ei. În culise, se pare că multe asemenea sisteme 
informatice simple sunt prinse, de mulţi ani, în bătălii 
feroce, anulându-şi reciproc reviziile si modificându-şi 
reciproc hyper/zn/c-urile. În 2009 şi 2010, de exemplu, un 
bot denumit Xqbot a anulat peste 2000 de revizii făcute de 
un alt bot, denumit Darknessbot. Darknessbot s-a răzbunat 
anulând peste 1 700 de modificări făcute de Xqbot.20 

La un moment dat, s-ar putea să asistăm chiar la 


42 Honey pot - borcan cu miere, (cu sens figurat) momeală (n. tr.). 


automatizarea actului deliberárii. Nu este o perspectivă 
deosebit de tentantă. 

Epidemia epistemică 

Perspectivele sunt destul de sumbre pentru 
democraţia  deliberativă, şi nu numai în privinţa 
superiorității epistemice pe care pretinde cà o deţine. 
Gândiţi-vă la acest lucru apelând la argumentul libertății: 
putem noi să susţinem cu adevărat că ne guvernăm ca 
nişte cetăţeni liberi dacă legile pentru care optăm au la 
bază minciuni şi scorneli? Sau la argumentul egalității: 
cum putem să avem şanse egale de a influenţa hotărârile 
care ne determină existenţa dacă procesul deliberării este 
la discretia celui care deţine cea mai sofisticată armată de 
boti? Oare Aristotel si John Stuart Mill ar considera că ne 
innobilám fiinta sau cá devenim mai buni dacá ne luptám 
ca animalele pentru stabilirea adevărului in chestiunile 
cele mai elementare? Oare un regim ales în virtutea unor 
ştiri false ar fi într-adevăr stabil dacă supraviețuirea lui ar 
depinde de faptul că masele nu vor descoperi niciodată 
adevărul? 

Important este că problemele descrise în această 
parte a cărţii nu trebuie neapărat să facă parte din lumea 
vieţii digitale. Se pot găsi soluţii tehnice. Detinatorii 
reţelelor de socializare încep treptat să ia măsuri pentru 
reglementarea spaţiilor de discuţie. Ingineri de software 
precum cei de la loomio.org încearcă să creeze platforme 
ideale de deliberare utilizând codul-maşină. Platforma 
taiwaneză vâaiwan a facilitat realizarea unui consens în 
diverse chestiuni de politică publică, inclusiv în ceea ce 
priveşte vânzarea alcoolului pe internet, activitatea de 
ride-sharing?, economia  colaborativá^ şi serviciile 


43 Serviciu care íti permite să împărți maşina cu alte persoane care 
merg în aceeaşi direcție pentru a reduce costul transportului (n. tr.). 
44 Sharing economy este un nou model de distribuire a bunurilor si 
serviciilor, bazat pe faptul cá indivizii îşi împrumută sau împart lucruri 
precum maşina, locuinţa şi timpul personal cu alţi indivizi, tot aşa cum, 
într-o reţea informatică, un calculator poate împărţi resursele şi datele 
cu celelalte calculatoare (n. red.). 


Airbnb.21 Verificarea datelor digitale si depistarea troll- 
ilor cresc in importantá22, iar procesul de automatizare a 
acestor activităţi a început deja, chiar dacă cu greseli.23 
Aceste initiative sunt importante. Supravietuirea 
deliberárii in lumea vietii digitale va depinde in mare 
măsură de reuşita acestora. Este limpede însă că o piaţă a 
ideilor, oricât de atrăgătoare pare ideea, s-ar putea să nu 
fie soluţia optimă. În cazul în care conţinutul este inventat 
şi i se acordă prioritate în funcţie de câte clicuri primeşte 
(şi de cât de mari sunt veniturile rezultate din publicitate), 
atunci adevărul va cădea adesea victimă. Când spaţiul de 
dezbatere este dominat de cel care are puterea de a filtra 
sau care dezlantuie cea mai feroce armată de boti, 
conversatia va inclina in favoarea celor care detin cea mai 
bună tehnologie, nu neapărat cele mai bune idei. 
Democraţia deliberativă are nevoie de un forum de discuţii 
civilizate, nu de o piaţă de negustori care strigă în gura 
mare. 

Acestea fiind spuse, nu trebuie să credem că 
provocările cu care urmează să se confrunte democraţia 
deliberativă sunt de natură pur tehnică. Ele ridică şi 
probleme filosofice. Una dintre acestea este problema 
discursului extremist. In majoritatea societăților 
democratice, se acceptă faptul că libertatea de exprimare 
trebuie îngrădită atunci când exprimarea reprezintă o 
ameninţare inacceptabilă la adresa altor libertăţi sau 
valori, în această categorie intră vorbele agresive care nu 
au nimic de-a face cu politica, incitarea la fărădelegi şi 
amenințările. Nu s-a stabilit însă unde anume ar trebui sa 
fie trasă linia. Primul amendament la Constituţia SUA, de 
exemplu, asigură o protecţie neobişnuită unor discursuri 
care, în alte ţări, ar fi ilegale. Negarea Holocaustului 
reprezintă o infracţiune în Austria, Franţa şi Germania, dar 
este legală în SUA. în Europa există legi drastice care 
interzic instigarea la ură împotriva grupurilor rasiale, 
religioase şi etnice, pe când, în SUA, neonaziştii pot să-şi 
fluture fericiţi svasticile într-un oras al supravietuitorilor 

Holocaustului. În Marea Britanie, poti să fii arestat dacă 
faci publică, din imprudenta, o declaraţie care ar putea fi 
înţeleasă, de către o parte a populaţiei, ca o încurajare 
indirectă a unui act terorist. In SUA, acelaşi discurs ar 
trebui să fie îndreptat spre instigarea sau producerea unei 
fărădelegi iminente şi să aibă toate şansele de a stârni sau 
de a produce aşa ceva.24 

În lumea vieţii digitale, după cum am văzut, cei care 
controlează platformele digitale vor urmări tot mai mult 
discursul celorlalţi. În prezent, companiile de tehnologie 
devin mai îndrăzneţe şi limitează discursul care instigă în 
mod evident la ură. De exemplu, puţini dintre noi trebuie 
să se fi întristat atunci când Apple a eliminat de pe 
platforma sa câteva aplicaţii care susțineau că ajută la 
,vindecarea"  homosexualilor25 sau când câțiva 
intermediari de conţinut au oprit traficul generat de 
grupări rasiste de extremă dreapta după demonstrațiile 
din Charlottesville ale susținătorilor supremaţiei albilor de 
la mijlocul anului 2017. (Reţeaua de distribuţie Cloudfare a 
închis contul site-ului neonazist Daily Stromer.26 Serviciul 
de streaming de muzică Spotify a încetat să mai difuzeze 
melodii ale „formațiilor extremiste".27 Aplicația de chat 
pentru pasionatii de jocuri Discord a închis conturile care 
au avut legătură cu ciocnirile din Charlottesville. Facebook 
a interzis accesul câtorva grupări de extremă dreapta cu 
nume ca „Red Winged Knight”, „White Nationalists 
United”, „Right Wing Death Squad" si „Vanguard 
America” .28) 

Ce spuneti insa de faptul ca Facebook a sters pagina 
aparţinând primarului unui mare oraş kurd, in ciuda 
faptului ca aceasta primise /ike-uri din partea a peste 
400.000 de persoane? După Zeynep Tufekci, Facebook a 
întreprins această acţiune pentru că n-a putut să facă 
deosebirea dintre „conţinutul normal, care se referea doar 
la kurzi si la cultura lor", şi propaganda făcută de PKK%, 


45 Partidul Muncitorilor din Kurdistan (Parti Karkerani Kurdistan), 
prescurtat PKK (n. tr.). 


considerat organizaţie teroristă de către Departamentul de 
Stat al SUA.29 Zeynep Tufekci crede că „a fost ca şi când 
ar fi interzis o pagină irlandeză pe care apărea un trifoi 
sau un spiriduş pentru că ar fi putut fi o pagină a Armatei 
Republicane Irlandeze ”.30 

Nu intentionez să critic aceste decizii individuale, 
care se iau, efectiv, cu milioanele în fiecare an, multe prin 
intermediul sistemelor automate. Mai important este faptul 
că puterea de a decide ce anume este considerat atât de 
deranjant, de respingător, de înspăimântător, de dureros 
sau de jignitor, încât nu ar trebui să fie exprimat în niciun 
fel are o influenţă considerabilă asupra calităţii generale a 
deliberării. Nu este limpede de ce aşa-numitele „reguli ale 
comunităţii” ar fi cea mai bună modalitate de a stăpâni 
acest fenomen la nivel sistemic: „comunitatea” afectată în 
ultimă instanţă este comunitatea politică în ansamblu. Este 
o naivitate să pretinzi că aceste platforme sunt un fel de 
cluburi de dezbatere private: ele sunt noile agore, iar 
consecinţele dezbaterilor ne privesc pe toţi. 

Prin urmare, în calitate de comunitate politică - fie că 
utilizăm noi înşine o anumită platformă, fie că nu - trebuie 
să fim atenţi la modul în care este urmărită exprimarea de 
către intermediarii digitali. Aceasta înseamnă să acceptăm 
faptul că anumite restricţii ale exprimării (constrângeri 
înțelepte, dacă vreţi) vor fi necesare pentru ca deliberarea 
să supravieţuiască în lumea vieţii digitale. Ideea unei 
libertăţi de exprimare neîngrădite pe platformele digitale 
iese, cu siguranţă, din discuţie. Unele forme de discurs 
extremist nu ar trebui tolerate. Chiar şi în secolul al XIX- 
lea, John Stuart Mill accepta ideea că anumite restricţii 
sunt necesare. Conform exemplului dat de el, este 
acceptabil să afirmi într-un ziar că „negustorii de grâne 
sunt cei care îi înfometează pe săraci”, dar este 
inacceptabil să strigi acelaşi lucru „unei mulţimi întărâtate 
adunate în jurul casei unei negustor de grâne” 31. Mill a 
înţeles că nu trebuie să ne displacă atât regulile care se 
concentrează asupra formei, cât cele care se concentrează 

asupra conținutului discursului. Aşa cum nu ne este foarte 
greu să ne abtinem a striga la miezul nopţii într-un cartier 
de locuinţe, putem cu siguranţă să acceptăm şi ideea că 
dialogul on-line ar trebui să se desfăşoare după reguli care 
definesc în mod clar şi corect cine poate să vorbească, 
când poate să vorbească, cât timp ş.a.m.d. In lumea vieţii 
digitale, acest lucru va fi mai important ca oricând: 
„mulţimea întărâtată” a lui Mill este mult mai uşor de 
strâns, atât în lumea reală, cât şi în cea digitală, cu 
tehnologiile de care dispunem. 

O altă chestiune de principiu se referă la realitatea 
fragmentată. Ar fi uşor să dăm vina numai pe tehnologia 
digitală pentru politica postadevăr. Însă adevărul (!) este 
că oamenii au folosit adeseori, de-a lungul istoriei, 
înşelăciunea în scopuri politice.32 Descrierea făcută de 
Richard Hofstadter, în 1963, „stilului paranoic” din viaţa 
publică - „exagerări înfierbântate, suspiciune, fantezii 
conspirative” - ar fi putut fi realizată cu gândul la 
prezent.33 La fel şi constatarea lui Hannah Arendt din 
„Truth and Politics” (1967): „Nimeni nu s-a îndoit niciodată 
că adevărul şi politica se află în relaţii destul de proaste”. 
34 Acelaşi lucru se poate spune despre nemulţumirea 
consemnată de George Orwell în jurnalul său în 1942: 

Ne înecăm cu toţii în mizerie. Când stau de vorbă cu 
cineva sau când citesc ce a scris cineva care are un interes 
personal, am sentimentul că sinceritatea intelectuală şi 
judecata echilibrată au dispărut pur şi simplu de pe faţa 
pământului. [...] Toată lumea îşi susţine „cauza” suprimând 
în mod intenţionat punctul de vedere al adversarului şi, 
mai mult decât atât, dovedind o totală lipsă de sensibilitate 
fata de orice suferinţe cu excepţia celor proprii şi ale 
prietenilor apropiati.35 

Problemele din zilele noastre au apărut, fără îndoială, 
din cauza tehnologiei, dar şi ca urmare a unui climat 
politic si intelectual ostil ideii de adevăr obiectiv. 
Importanti gânditori postmodernisti şi  constructivişti 
susţin de mult timp că noţiunea de adevăr este o 

absurditate. Convingerile sunt simple convingeri - nici mai 
mult, nici mai puţin. Considerăm cá sunt adevărate 
lucrurile cu care suntem de acord, ceea ce ,societatea" ne 
spune să credem sau produsul jocurilor de limbaj fără 
niciun temei în realitatea obiectivá.36 Sau, dacă există o 
realitate obiectivă, aceasta este atât de incetosata si de 
impalpabilă, încât nu are niciun rost să încerci să o prinzi. 
Foucault susţinea chiar că adevărul în sine este un 
instrument de represiune: 

Trebuie să spunem adevărul; suntem constrânşi sau 
condamnaţi să mărturisim sau să descoperim adevărul. 
Puterea nu se opreşte niciodată din interogarea, 
cercetarea, înregistrarea adevărului: ea institutionalizeazá, 
profesionalizează şi răsplăteşte căutarea lui.37 

Acesta nu este singurul curent de gândire din mediul 
academic însă are aderenti care îşi fac auzită vocea. 

Eu cred că, dacă introduci tehnologii capabile să 
răspândească cu repeziciune  neadeváruri într-un 
ecosistem politic in care adevărul nu este considerat 
virtutea politică supremá - sau este perceput în unele 
cercuri chiar ca un viciu - vor apărea consecințe grave 
pentru calitatea dezbaterii publice. Trebuie să încercăm să 
răspundem la câteva întrebări dificile despre relația dintre 
democrație si adevăr. 

In primul rând, este scopul democrației acela de a 
unifica înțelepciunea colectivă astfel încât sá găsim drumul 
spre un ,adevár" care poate fi descoperit (o perspectivă 
instrumentalist)? Sau, din considerente practice, ceea ce 
este ,adevárat" sau „fals”, „corect” sau ,gresit" este pur si 
simplu ceea ce decide mulțimea la un moment dat? 
Această întrebare i-a preocupat pe mulți după alegerea lui 
Donald Trump şi după referendumul cu privire la Brexit 
din Marea Britanie. Poporul a gráit - dar s-ar putea ca el 
să fi greşit? Legat de aceasta, se pune întrebarea dacă 
democrația ar trebui considerată procesul în urma căruia 
comunitatea stabileşte - pe baza unor date implicite 
convenite - ce este de făcut sau dacă ar trebui considerată 


procesul in urma cáruia comunitatea stabileste care sunt 
chiar acele date implicite. Scriitorul Don Tapscott spune cà 
negarea Holocaustului ar putea fi combătută cu ajutorul 
„unor algoritmi care evidenţiază existenţa unui consens cu 
privire la adevăr” 38. Dar ce s-ar întâmpla dacă, la un 
moment dat, o majoritate ignorantă nu ar crede că 
Holocaustul a avut loc? Ar însemna oare că, din 
considerente politice, e/ nu s-a petrecut? Bineînţeles că nu. 

Acestea sunt (oftez) întrebări la care oamenii pot 
avea opinii diferite, însă nu accept faptul că ele sunt pur 
teoretice, interesante numai pentru filosofi - şi, cu 
siguranţă, răspunsul lor nu poate fi lăsat în seama 
companiilor de tehnologie. Eu ştiu de partea cui sunt. Aşa 
cum spune Matthew D'Ancona, adevărul este „o necesitate 
socială [...], un lucru dobândit treptat, cu mult efort”, care 
acţionează ca „o forţă de legătură” nu numai în politică, ci 
şi în ştiinţă, drept şi comert.39 Una este să spui că 
politicianul al cărui „adevăr” este acceptat de populaţie 
are şanse să câştige alegerile democratice, altceva este să 
spui că o astfel de victorie a fost legitimă sau de dorit - 
dacă se dovedeşte că acel aşa-zis „adevăr” nu a fost nici pe 
departe adevărat. 

DEMOCRAŢIA DIRECTĂ 

Într-o democraţie directă, poporul hotărăşte direct 
prin vot asupra unor probleme în loc să aleagă politicieni 
care să decidă pentru el. Ridicarea mâinilor, un morman de 
buletine de vot, vuietul aclamatiilor: iată cea mai pură 
formă de democraţie. 

Şi totuşi, de-a lungul timpului, de cele mai multe ori, 
aceasta nu a fost decât o poveste. 

Asa cum am văzut, marea majoritate a democratiilor 
au fost indirecte sau reprezentative, funcţionând într-un 
cadru elitist competitiv. Sunt numeroase cauzele care au 
făcut ca lucrurile să evolueze astfel, însă cea mai 
importantă este legată de caracterul practic: „Şi-apoi nici 
nu se poate imagina”, remarcă Rousseau, „cum ar putea 
sta poporul mereu adunat spre a se ocupa de afacerile 

publice". 40 in lumea vietii digitale insá, oamenii nu vor fi 
nevoiţi să „stea mereu” pentru a sustine democraţia 
directă. Sub aspect tehnic, cetăţenii vor putea să voteze în 
timp real, în orice moment, într-o diversitate de probleme. 

Nu este greu să ne imaginăm o notificare zilnică 
trimisă pe smartphone (sau pe orice aparat de acest fel), în 
care sunt enumerate problemele asupra cărora urmează să 
fie luate decizii în fiecare săptămână - dacă ar trebui să 
înceapă realizarea unui nou proiect imobiliar, dacă ar 
trebui adoptată o nouă programă şcolară sau dacă ar 
trebui să trimitem mai multe trupe într-un conflict - 
însoţite de o scurtă prezentare a acestor probleme 
generată de inteligenţa artificială, cu rezumate 
convingătoare ale argumentelor pro şi contra. Ai putea să 
votezi din pat sau din tren. Aplicațiile de vot pentru uz 
privat există deja41 şi, cu toate că votul prin internet nu 
este încă nici suficient de sigur, nici destul de transparent 
pentru uzul general, ne putem aştepta ca el să devină 
astfel în viitor. Unii consideră că soluţia ar putea veni 
dinspre tehnologia blockehain, care va folosi coduri ce nu 
vor putea fi sparte.42 

Aşadar democraţia directă ar putea să devină 
realitate, însă este ea de dorit? 

Argumentele în favoarea ei sunt bine cunoscute. 
Democraţia directă ar permite o autoguvernare autentică 
în condiţii de egalitate. Oricine ar putea îndeplini o funcţie 
publică utilă, imbunatatindu-si astfel facultăţile morale. 

Aceasta ar duce înţelepciunea nemijlocită a mulţimii 
într-un domeniu mult mai vast, al deciziilor de politică 
publică. lar pentru că oamenii ar subscrie la deciziile 
politice ştiind că sunt cu adevărat deciziile lor, sistemul ar 
fi stabil şi sigur. Lucrul cel mai bun ar fi, poate, acela că, 
datorită democraţiei directe, n-ar mai fi nevoie de 
politicieni. Marx s-ar fi bucurat peste măsură. El a scris la 
un moment dat că democraţia electorală nu înseamnă 
decât să hotărăşti o dată la trei sau la şase ani „care 
membru al clasei conducătoare urmează să reprezinte în 

mod necorespunzător poporul în parlament” 43. Călătorie 
sprâncenată! 

Şi totuşi. 

În adâncul sufletului nostru, oare chiar avem 
încredere că vom lua decizii impartiale în probleme 
complexe de politică publică? Este o povară pe care dorim 
să ne-o asumám? Toti avem, fără îndoială, propriul 
domeniu de interes, însă aprofundatele şi bogatele mele 
cunoştinţele despre Monty Python*® chiar se vor dovedi 
utile în alegerea uneia dintre legile de protecţie a mediului 
propuse? 

Problema nu este doar că cei mai mulţi dintre noi au 
cunoştinţe limitate despre politica publică şi nici măcar că, 
uneori, votăm ilogic. La un anumit nivel, este ilogic să 
votăm: din moment ce rezultatul alegerilor este, de regulă, 
decis de câteva mii sau chiar milioane de voturi, fiecare 
dintre noi are o foarte mică influenţă asupra rezultatului 
final. De ce să ne mai deranjăm? Aceasta este aşa-numita 
„problemă a ignoranței rationale" şi reprezintă o mare 
provocare pentru democraţia directă.44 Practic vorbind, 
oamenii ar putea ajunge să nu mai participe la vot. Oare 
un părinte care lucrează, obosit fiind, va rezerva câteva 
minute preţioase efortului de a reflecta la avantajele unei 
noi reglementări cu privire la produsele financiare 
derivate? Oare ar trebui să fie obligat să facă asta? 

Ar mai trebui de asemenea să ne gândim serios 
înainte de a-i trimite la plimbare pe politicieni. Poate că ar 
fi ceva de spus în favoarea faptului de a avea o clasă de 
politicieni profesionişti care să facă pentru noi munca de 
fiecare zi a guvernării, scutindu-ne de certuri şi de griji. 
Sunstein susţine că democraţia din America nu s-a bazat 
niciodată pe ideea că democraţia directă este de dorit, dar 
nu se poate realiza. Dimpotrivă, pentru părinţii fondatori, 
„O bună ordine democratică” însemna „decizii informate şi 
bine gândite, nu simple instantanee ale unor opinii 

personale" 45. De aceea a susţinut James Madison 
„excluderea completă a poporului, în calitatea sa colectivă, 
de la orice participare” la guvernare.46 

O posibilă cale de mijloc o reprezintă un sistem de 
democraţie directă parţială. Nu este nevoie să cerem 
întregului popor să hotărască prin vot asupra tuturor 
problemelor tot timpul. Cetăţenii ar putea să reducă 
numărul problemelor pe care doresc să le supună la vot 
ţinând seama de poziția geografică (doresc să mă exprim 
prin vot în chestiuni care privesc Londra, oraşul în care 
locuiesc), de cunoştinţe (doresc sa mă exprim prin vot în 
chestiuni care ţin de industria energetică, despre care ştiu 
multe lucruri) sau de interese (doresc să mă exprim prin 
vot în chestiuni care ţin de agricultură şi care influenţează 
existenţa mea de agricultor). (Ştiu că în Londra sunt puţini 
agricultori, dar intelegeti ce vreau să spun.) Un astfel de 
sistem ar fragmenta în mod radical activitatea de 
guvernare a unei ţări, dar s-ar apropia de idealul unei 
democraţii mai autentice. Pe de altă parte, n-ar dispărea 
riscul ca anumite domenii ale politicii publice să fie 
deturnate de grupuri de interese locale sau specializate. 
Şi, ca întotdeauna, cei apatici sau neinteresati ar putea să 
fie lăsaţi în urmă. 

Într-o variantă mai neconvenţională a acestui sistem, 
am putea sa incredintam dreptul de vot în anumite 
chestiuni nu numai politicienilor, ci şi oricui am dori noi. In 
loc să ne abtinem în probleme pe care nu le cunoaştem sau 
care nu ne interesează, am putea să împuternicim să 
voteze pentru noi persoane care cunosc sau pe care le 
interesează aceste probleme. In chestiuni de siguranţă 
naţională de exemplu, aş putea dori ca, în numele meu, să 
voteze un ofiţer activ din armată; în chestiuni de 
planificare urbană, aş putea dori să voteze un arhitect 
renumit; în chestiuni care ţin de sistemul de sănătate, aş 


47 James Madison Jr. (1751-1836), unul dintre părinţii fondatori ai 
Statelor Unite ale Americii, preşedintele acestei ţări între 1890 şi 1817 

putea sá-mi incredintez dreptul de vot unei asociatii 
formate din  organizatii ale  asistentelor medicale, 
doctorilor si pacienţilor. O platformă digitală pentru acest 
fel de democraţie a fost deja elaborată de creatorii 
Democracyos47 şi utilizată de diverse partide politice din 
Europa. Ideea a primit numele de democrație lichidă. *6 
Nu este nouă. Încă din secolul al XIX-lea, John Stuart Mill 
remarca, în , Thoughts on Parlamentary Reform" (1859), cá 
nu există nimeni care, „în orice chestiune care îl priveşte 
personal, să nu prefere ca afacerile să-i fie administrate de 
o persoană cu mai multe cunoştinţe şi mai multă 
inteligenţă în loc de mai puţină” 49. În lumea vieţii 
digitale, un sistem de democraţie lichidă bine constituit ar 
putea să realizeze un echilibru între nevoia de legitimitate, 
cea de stabilitate şi cea de competenţă. 

Democraţia directă ar marca o desprindere radicală 
de elitismul competitiv al lui Schumpeter, eliminând sau 
reducând drastic nevoia de a alege politicieni. Un alt 
model ar produce acelaşi efect prin implicarea populaţiei 
în activitatea de elaborare a legislaţiei. Este vorba despre 
democraţia wiki. 

DEMOCRAŢIA WIKI 

Inchipuiti-va ca, in loc să trimită delegati la 
convențiile constituţionale, întreaga populaţie din secolul 
al XVIII-lea a SUA ar fi încercat să scrie constituţia. Cum 
ar fi făcut acest lucru? Poate s-ar fi strâns undeva, la ţară, 
pe un teren uriaş. Zgomotul ar fi fost cumplit. Chiar şi 
vocile celor mai buni oratori ar fi fost acoperite de larmă. 
Doar câţiva participanţi ar fi ştiut ce se întâmplă clipă de 
clipă. Ar fi fost, probabil, o atmosferă de sărbătoare, s-ar fi 
băut mult, s-ar fi chefuit, s-ar fi produs busculade, ar fi 
avut loc, poate, împerecheri şi încăierări sporadice, în 
acelaşi timp, ar fi circulat diverse variante ale 
documentului. Fără îndoială că unele s-ar fi deteriorat, s-ar 
fi rupt ori s-ar fi pierdut, căci fiecare cetăţean ar fi încercat 
să-şi exprime punctul de vedere. Un adevărat haos. 

Până de curând, nu era posibil ca un grup numeros 

de persoane necunoscute sá colaboreze eficient in scopul 
realizării unor materiale si cu atât mai puţin să alcătuiască 
un ansamblu de reguli precise care să le guverneze viaţa 
colectivă. În prezent, lucrurile s-au schimbat. Internetul a 
dat naştere unui nou mod de a produce informaţii, astfel 
încât persoane care nu s-au văzut niciodată pot să 
coopereze în scopul realizării unor materiale extrem de 
complexe. Cu toate că modelele de succes sunt mai puţine 
decât au anticipat unii, cel mai celebru este Wikipedia, 
enciclopedia on-line al cărei text este scris şi revizuit de 
oricine. Celălalt model amintit adeseori este software-ul 
open-source (sau ,gratuit"), inclusiv sistemul de operare 
Linux, care ruleazá pe tablete, televizoare, smartphone-uri, 
servere si calculatoare de mare putere din intreaga lume. 
La cod lucrează aproape 12.000 de persoane, fiecare 
pornind de la premisa că orice problemă tehnică - oricât 
de dificilă - poate fi rezolvată dacă de ea se ocupă suficient 
de mulţi oameni. Atunci când se desfăşoară fără control 
ierarhic, acest gen de activitate este numită producție 
bazată pe colaborare la scară mare sau producție cu sursă 
deschisă (open-source).50 Acolo unde există coordonare şi 
control, ea tinde să fie numită externalizare în masă 
(crowdsourcing). 

In lumea vieţii digitale se va putea ca, utilizând acest 
model, cetăţenii să fie invitaţi să contribuie în mod direct 
la stabilirea agendei politice, să elaboreze politici sau să 
elaboreze şi să îmbunătăţească legislaţia. Susţinătorii 
acestui fel de democraţie sau ai diverselor variante ale sale 
au denumit-o wiki-guvernare, democraţie colaborativă sau 
crowdocratie.51 Eu o numesc democraţie wiki. 

S-au făcut deja mici experimente de acest fel, cu 
oarecare succes. Inca din 2007, Noua Zeelandă le-a oferit 
cetăţenilor săi posibilitatea de a participa la întocmirea 
noii Legi a poliţiei utilizând un sistem wiki.52 în Brazilia, 
cam o treime din varianta finală a Legii privind statutul 
tineretului a fost realizată prin crowdsourcing cu 
participarea tinerilor brazilieni, iar pentru Legea privind 

protectia drepturilor civile pe internet s-au primit sute de 
propuneri pe platforma e-Democracia Wikilegis.53 Toate 
acestea au fost exercitii atent planificate, care s-au 
desfăşurat în cadrul unor parametri bine precizati. Se vor 
putea desfăşura mai multe asemenea exerciţii pe măsură 
ce platformele digitale vor deveni tot mai sofisticate. 

Asemenea democraţiei directe, şi democraţia wiki ar 
diminua rolul reprezentanţilor aleşi. În plus, într-o 
democraţie wiki, nu ni s-ar cere să răspundem numai cu 
„da” sau „nu” la un ansamblu de întrebări prestabilite de 
altcineva; am avea şansa de a stabili noi înşine priorităţile, 
într-o manieră mai variată şi mai plină de semnificaţie. 
Democraţia wiki posedă şi câteva dintre avantajele 
epistemice ale democraţiei directe, prin faptul că s-ar 
inspira, în general, din înţelepciunea maselor şi, în 
particular, (acolo unde este cazul) de la specialişti. 

Intr-o democraţie wiki pe deplin dezvoltată, ca şi într- 
o democraţie directă, ar trebui să existe flexibilitate în 
ceea ce priveşte modul şi măsura în care contribuie 
indivizii. Procesul de elaborare a politicilor ar putea fi 
fragmentat in diverse parti (prognoză, interpretare, 
culegerea datelor, elaborarea şi îmbunătăţirea legislaţiei 
etc.), iar de fiecare parte s-ar putea ocupa grupurile şi 
persoanele cele mai dispuse sau cele mai în măsură să facă 
acest lucru.54 într-o lume a legii cod-ificate (vezi capitolul 
6), codul-lege ar putea fi teoretic reprogramat de marele 
public, de anumite persoane sau de sisteme de IA 
autorizate să îndeplinească această sarcină în numele lor. 

Ideea unei democraţii wiki mature se loveşte de 
numeroase dificultăţi. Mai mult decât orice alt model de 
democraţie, acesta necesită mult timp şi atenţie din partea 
participanţilor. Nu oricine s-ar simţi în largul său revizuind 
o lege. Încă şi mai puţini s-ar simţi în largul lor încercând 
să repare un cod. Urmarea ar putea fi o creştere a apatiei 
si un declin al legitimitatii, pe măsură ce democraţia wiki 
s-ar transforma treptat într-o aristocrație wiki a claselor 
cultivate şi privilegiate. 


În lipsa unui mecanism de luare a deciziilor si de 
respectare a lor, ar mai putea apărea întârzieri şi blocaje. 
Spre deosebire de democraţia directă, care este, prin 
natura ei, decizională, creşterea şi evoluţia unui proces de 
colaborare nu au un punct final. Linux şi Wikipedia se 
schimbă în mod constant. „Discursurile”, cum afirma 
Jurgen Habermas în secolul al XX-lea, „nu guvernează”. 55 
Acelaşi lucru s-ar putea spune şi despre wiki-uri - cel puţin 
dacă nu este prevăzută o finalitate a lor. 

De asemenea, nu se ştie cât de bine ar putea să 
funcţioneze un sistem wiki în condiţiile în care obiectivele 
de bază ale colaborării ar fi ele însele contestate. Pe 
Wikipedia, cel puţin, obiectivul general este clar: producţia 
de materiale enciclopedice verificabile. Acest lucru este 
evident, căci colaboratorii încearcă să atingă acest 
obiectiv, iar scandalagiii încearcă să-l submineze. Însă în 
ceea ce priveşte legile, vor exista întotdeauna unele 
neînţelegeri rezonabile în legătură cu obiectivul. Cum pot 
să contribui la o nouă lege wiki prin care drogurilor li se 
dă un caracter legal dacă eu sunt de părere că drogurile 
nu ar trebui legalizate în niciun fel? Ştergând întreaga 
lege? 

Este de dorit ca un wiki să poată fi îmbunătăţit şi 
adaptat în timp, într-un mod destul de asemănător cu 
dreptul comun. Numai că dreptul comun se modifică într- 
un ritm mai lent, pe când un wiki se poate schimba de mii 
de ori pe secundă. Jaron Lanier ne invită pe bună dreptate 
să ne închipuim „schimbările febrile” ale legii wiki: „Este 
înspăimântător să te gândeşti la aşa ceva. Oameni din cale 
afară de energici s-ar chinui să schimbe, innebuniti, la 
nesfârşit redactarea codului fiscal”. 56 

Problemele practice pe care le pune democraţia wiki 
par copleşitoare. Nu sunt însă fatale decât dacă încercăm 
să aplicăm un model de democraţie wiki pură, fără un 
sistem de echilibrare a puterilor. Ar fi absurd să procedăm 
în felul acesta. Cu o constituţie adecvată (poate nu una 
care să poată fi modificată de oricine cu apăsarea unui 

simplu buton), s-ar putea construi o democratie wiki in 
baza unor reguli clare care sá prevadà: ce legi pot fi 
modificate, când si de către cine, ce să conţină sau să nu 
conţină acestea etc. Nu ar fi pentru prima oară când 
oamenii ar fi nevoiţi să se gândească cum ar putea fi 
transformat haosul unei democraţii neînfrânate în ceva 
stabil şi folositor. Majoritatile oscilante şi instabile, tirania 
unei clase dominante, incertitudinea legilor sunt exact 
genul de probleme care îl preocupau pe John Locke în 
secolul al XVII-lea si pe cei fideli tradiţiei liberal- 
democrate. Faptul că democraţia wiki ar avea nevoie de 
frâne, mijloace de control, mijloace de echilibrare a 
puterilor nu o face să fie ilegitimă sau imposibilă. 

DEMOCRAŢIA DATELOR 

Am văzut că unul dintre principalele obiective ale 
democraţiei este acela de a descătuşa informaţiile şi 
cunoştinţele din mintea oamenilor şi de a le folosi în scop 
politic. Dar dacă stăm să ne gândim, alegerile şi 
referendumurile nu sunt un rezervor extraordinar de 
informaţii. Un vot asupra unui mic număr de chestiuni - 
referitoare de obicei la ce partid sau ce candidat susţinem 
- nu produce decât un volum mic de date. Analizat în 
contextul unei societăţi supuse tot mai mult măsurării, 
volumul de informaţii generat de procesul democratic - 
chiar şi atunci când se iau în considerare sondajele de 
opinie private - este ridicol de mic. Amintiti-va că, în anul 
2020, in lume va fi un volum de date de 4 * 1022 byti - 
echivalentul a aproximativ trei milioane de cărţi pentru 
fiecare persoană în viaţă. Se anticipează că, la fiecare două 
ore, vom genera acelaşi volum de informaţii cât am produs 
de la apariţia civilizaţiei până în anul 2003.57 Aceste date 
vor alcătui un jurnal al vieţii oamenilor care ar fi fost de 
neimaginat pentru predecesorii noştri. Acest lucru naşte 
întrebarea: dacă în 2020 va exista informaţie cât să încapă 
în aproximativ trei milioane de cărţi pentru fiecare 
persoană în viaţă, de ce am mai guverna votând o dată la 
câţiva ani? Trebuie să existe un sistem nou, mai bun de 

sintetizare a informaţiilor din societate. Inspirándu-ne din 
lucrările lui Hiroki Azuma si Yuval Noah Harari, 58 putem 
numi un asemenea sistem ,democratia datelor". 

Într-o democraţie a datelor, puterea politică supremă 
ar aparţine poporului, însă unele decizii politice ar fi luate 
pe baza datelor existente, nu a voturilor. Adunând şi 
sintetizând cantităţi mari de date disponibile - acordând 
aceeaşi atenţie intereselor, preferințelor şi valorilor tuturor 
- am putea să realizăm cel mai clar şi mai complex portret 
al binelui comun. Conform acestui model, politica s-ar baza 
pe o imagine extraordinar de bogată şi de precisă a vieţii 
noastre: cu ce ne ocupăm, de ce avem nevoie, ce gândim, 
ce spunem, cum ne simţim. Datele ar fi recente si ar fi 
actualizate în timp real, nu la intervale de patru, cinci ani. 
Teoretic, aceasta ar asigura într-o mai mare măsură 
egalitatea politică - pentru că datele ar fi preluate de la 
toţi în mod egal, nu numai de la cei care tind să se implice 
în procesul politic. În plus, se afirmă că datele nu mint: ne 
arată aşa cum suntem, nu aşa cum credem că suntem. Se 
sustrag înclinațiilor noastre cognitive. Avem înclinaţie, de 
exemplu, spre argumentele care sunt favorabile intereselor 
noastre speciale. Tindem să respingem lucrurile care nu 
sunt compatibile cu viziunea noastră despre lume. Noi 
vedem lumea prin cadrele create de elite. Nu ne place să 
fim inconsecventi, chiar şi atunci când logic ar fi să ne 
răzgândim. Suntem influenţaţi peste măsură de alte 
persoane, mai ales de cele care deţin funcţii de conducere. 
Ne place să ne conformăm şi să fim plácuti de alţii. 
Acordám prioritate intuitiei în detrimentul raţiunii. 
Preferăm statu-quo-ul.59 

Sistemele de învăţare automată sunt tot mai capabile 
să deducă opiniile noastre din ceea ce facem şi din ceea ce 
spunem. Există deja tehnologia care analizează opinia 
publică pe baza sentimentelor exprimate de mase pe 
reţelele de  socializare.60 Sistemele digitale pot de 
asemenea să prevadă, cu acuratețe tot mai mare, opiniile 
noastre personale. De exemplu, algoritmul folosit de 

Facebook are nevoie de numai zece /ike-uri ca să poată să 
vă anticipeze opiniile mai bine decât colegii de serviciu, de 
150 de like-uri ca să le anticipeze mai bine decât membrii 
familiei şi de 300 de /ike-uri pentru a vă anticipa opiniile 
mai bine decât soţul sau sotia.61 Toate acestea, pe baza 
unui volum infim de date, comparativ cu ceea ce va fi 
disponibil în lumea vieţii digitale. 

Pe scurt, argumentul care poate fi adus în sprijinul 
democraţiei datelor este că aceasta ar fi cu adevărat un 
sistem reprezentativ - mai reprezentativ decât oricare alt 
model de democraţie din istorie. 

Este adevărat că guvernele folosesc deja datele 
pentru a lua decizii politice.62 Apariţia „datelor civice” 
reprezintă un fenomen binevenit. Un adept al democraţiei 
datelor ar spune însă că există o deosebire între utilizarea 
sporadică a datelor cu discernământ şi utilizarea lor 
permanentă dintr-o necesitate morală. Nu am fi mulţumiţi 
cu o democraţie electorală în care alegerile s-ar organiza 
ad-hoc, atunci când ar simţi nevoia elitele conducătoare. În 
aceeaşi ordine de idei, dacă democraţia înseamnă să tii 
cont de preferinţele oamenilor, atunci utilizarea datelor 
este ceva ce trebuie să se întâmple, şi nu doar un semn de 
bună guvernare. Invocánd acelaşi argument, un guvern 
care ignoră datele ar fi tot atât de rău ca şi unul care nu ar 
lua în considerare modul în care votează oamenii. Cu cât 
guvernul dispune de mai multe date, cu atât sistemul este 
mai „democratic”. 

Făcând o mică paranteză, trebuie spus că un model 
pur de democraţie a datelor prezintă câteva probleme 
evidente. Sub aspect practic, sistemul ar depinde de date 
de o calitate multumitoare, necorupte de abuzuri sau de 
intervenţia hotilor. Acest lucru nu poate fi garantat. 

La un nivel mai filosofic, ştim că democraţia nu se 
referă numai la superioritatea epistemica. Cei care 
consideră că democraţia se bazează pe libertate vor 
susţine că democraţia datelor reduce rolul important al 
voinţei umane în procesul democratic. Un vot nu 


reprezintă numai o informatie, ci este si consimtamant 
exprimat de cel care votează. Participând in mod conştient 
la procesul democratic, acceptăm să respectăm regulile 
regimului care se naşte din acesta, chiar dacă, uneori, nu 
suntem de acord cu ele. Un adept al democraţiei datelor ar 
putea afirma că voinţa omului poate fi înglobată într-un 
sistem de democraţie a datelor - poate prin actul conştient 
al incuviintárii (sau refuzului) de a alimenta cu anumite 
informaţii acest proces. Dacă ar fi să dăm o replică mai 
tăioasă, am putea spune că, dacă democraţia datelor ar 
produce rezultate mult mai bune decât democraţia 
electorală, atunci şi-ar dobândi propria legitimitate în 
virtutea acestor rezultate. 

Un alt argument împotriva democraţiei datelor spune 
că, făcând din întreaga noastră viaţă un act de participare 
politică involuntară, sistemul ne privează de beneficiile 
participării politice conştiente. Ce „acţiuni frumoase”, ca 
să revenim la Aristotel, ne permite el să întreprindem? în 
ce fel ne ajută să propăşim ca oameni? Democraţia 
înseamnă ceva mai mult decât administrarea competentă a 
treburilor colective. 

Argumentul cel mai puternic împotriva democraţiei 
datelor este acela că ele nu folosesc la adoptarea acelui fel 
de decizii politice care constituie adesea miza alegerilor. 
Un sistem democratic trebuie să fie capabil să soluţioneze 
chestiuni asupra cărora există un dezacord moral 
rezonabil. Unele au legătură cu insuficienţa resurselor: ar 
trebui cheltuite sume mai mari pentru educaţie sau pentru 
sănătate? Altele privesc etica: ar trebui ca infirmilor să li 
se dea dreptul să moară? Este greu de înţeles cum ne-ar 
putea ajuta chiar şi cele mai evoluate sisteme - inclusiv 
cele care pot anticipa comportamentul - să răspundem la 
aceste întrebări. Datele ne arată ceea ce este, dar nu ne 
arată ce ar trebui să fie. Într-o ţară în care consumul 
alcoolului este strict interzis, datele care dezvăluie o rată 
scăzută a consumului de alcool nu reflectă decât faptul că 
oamenii respectă legea, nu şi dacă legea în sine este 

corectá. 

Aceastá dificultate nu l-ar fi deranjat pe Auguste 
Comte, care credea că întreg comportamentul omului este 
predeterminat de „o lege tot atât de necesară ca legea 
gravitaţiei” 63. Cei mai mulţi dintre noi însă nu ar 
considera previziunea un substitut al rationamentului 
moral. Unui sistem bazat pe democratia datelor ar trebui 
aşadar să i se suprapună un fel de cadru moral general, 
care poate, la rándul sáu, sá fie supus alegerii sau 
deliberárii democratice. Ori, ca sá ne exprimám mai 
simplu, democratia datelor s-ar putea dovedi mai utilà la 
nivel de politică decât la nivel de principiu. 

Democratia datelor este o idee imperfectá, care pune 
multe probleme, însă, dacă sunt înţelepţi, teoreticienii 
democraţiei nu pot să o ignore. Argumentul minimal care 
se aduce în sprijinul acestui fapt este acela că, înglobând 
elemente ale acesteia, am putea să îmbunătăţim în mod 
substantial procesele democratice deja existente. 
Versiunea mai tare a acestui argument spune că 
democraţia datelor ar putea, în ultimă instanţă, să dea 
naştere unui sistem politic mai bun decât democraţia 
electorală. Se pune întrebarea: care aspecte merită 
reţinute şi care nu? 

DEMOCRAŢIA INTELIGENTEI ARTIFICIALE 

Ce rol va ajunge să joace inteligenţa artificială în 
guvernarea treburilor omeneşti? Ce rol ar trebui ea să 
joace? Sunt întrebări care s-au pus încă de la apariţia 
primelor maşini de calcul, în secolul al XX-lea, exista 
tendinţa ca, la prima întrebare, să se răspundă cu 
premonitii sumbre în privinţa umanităţii care avea să se 
chinuie sub cizma stăpânilor ei roboţi. Reflectiile prilejuite 
de cea de-a doua întrebare au fost oarecum limitate şi 
merită o atenţie mai mare. 

Ştim că există deja sute, dacă nu mii de sarcini şi 
activităţi care, înainte, erau îndeplinite numai de oameni şi 
care, în prezent, pot fi realizate de sisteme de IA, adeseori 
mai bine şi la o scară mult mai mare. Aceste sisteme sunt 

superioare acum majoritátii specialistilor la aproape toate 
capitolele. Avem motive întemeiate să credem nu numai cá 
aceste sisteme vor deveni mai rapide, ci şi că ritmul 
dezvoltării lor va creşte în timp. 

Incredintám din ce în ce mai mult sistemelor de IA 
sarcini de cea mai mare importantà si finete. Ele 
tranzactioneazá titluri si actiuni in valoare de miliarde de 
dolari, furnizează informații de ultimă oră şi 
diagnostichează bolile fatale de care suferim. În viitorul 
apropiat, vor conduce automobile şi vom avea încredere că 
ne vor duce în siguranţă la destinaţie. Ne-am obişnuit deja 
cu ideea că sistemele de IA au luat în mâinile lor 
(metaforic vorbind) viaţa şi mijloacele noastre de trai. Pe 
măsură ce vor deveni din ce în ce mai capabile, confortul 
nostru se va justifica tot mai mult. 

Pe lângă tehnologie, în ultimele decenii am devenit 
mai interesaţi de ideea că anumite chestiuni politice ar 
putea fi rezolvate mai bine de specialişti în loc să fie târâte 
în vârtejul ideologic al politicii de partid. „Specialiştii” 
sunt, uneori, luaţi în derâdere şi, adeseori, sunt ignorati, 
însă importanţa crescândă a experţilor din băncile 
centrale, a comisiilor independente şi (în unele locuri) a 
politicienilor ,tehnocrati" este dovada faptului cà nu ne 
deranjează întotdeauna că aceştia iau în numele nostru 
decizii grele, cumpănite, pe termen lung. De fapt, de la 
Platon încoace, nenumărați teoreticieni au susţinut cá a fi 
condus de nişte gardieni binevoitori ar fi de preferat 
faptului de a fi condus de către mase. 

In aceste condiţii, nu ar fi absurd şi cu atât mai puţin 
necugetat să întrebăm în ce împrejurări am putea să 
permitem sistemelor de IA să participe într-o oarecare 
măsură la munca de guvernare. Dacă Deep Knowledge 
Ventures, un investitor cu sediul în Hong Kong, poate să 
numească un algoritm în consiliul său de administraţie, 
este chiar atât de fantezist să ne gândim că, în lumea vieţii 
digitale, am putea să numim un sistem de IA în consiliul de 
administraţie al autorităţii locale din domeniul apelor sau 

energiei? Acum este momentul ca teoreticienii să ia în 
serios ideea că, în politică - la fel ca în comerţ şi în 
profesiile liberale - s-ar putea găsi un loc pentru 
inteligenţa artificială. 

Vox populi, vox LA 

Ce formă ar putea să îmbrace democraţia inteligenţei 
artificiale (LA) şi cum ar putea fi aceasta pusă de acord cu 
normele democratice? 

În primul rând, am putea să utilizăm sisteme de IA 
simple care să ne ajute să luăm deciziile reclamate de 
democraţie. Există deja aplicaţii care ne sugerează cu cine 
ar trebui să votăm în funcţie de răspunsurile noastre la 
întrebări.64 O astfel de aplicaţie oferă, potrivit creatorilor 
ei, ,petit pentru politică” 65, ceea ce este ca şi cum te-ai 
duce la o întâlnire pe nevăzute şi, la bar, ai găsi un 
politician sinistru care te aşteaptă. În viitor, asemenea 
aplicaţii vor fi mult mai complexe, inspirându-se nu din 
chestionare, ci din informaţiile care ne dezvăluie viaţa şi 
priorităţile reale. 

Odată cu trecerea timpului, am putea chiar să le 
permitem acestor sisteme să voteze în numele nostru în 
cadrul procesului democratic. Aceasta ar însemna să 
acordăm autoritate (în chestiuni mărunte sau importante, 
după cum dorim) unor sisteme specializate pe care le 
considerăm mai în măsură să stabilească interesele 
noastre decât suntem noi înşine. Fiscalitatea, bunăstarea 
consumatorilor, politica de mediu, reglementările 
financiare - toate acestea sunt domenii în care 
complexitatea sau necunoaşterea ne-ar putea determina să 
lăsăm un sistem de IA să ia decizii în locul nostru, pe baza 
a ceea ce cunoaşte despre experienţa noastră de viaţă şi 
despre preferinţele noastre morale. Într-o democraţie 
directă foarte dinamică, de felul celei descrise anterior în 
acest capitol, delegarea votului unui sistem digital de 
încredere ne-ar putea scuti în fiecare zi de multă bătaie de 
cap. 

Potrivit unui model şi mai avansat, autorităţile 

centrale ar putea sá cearà párerea populatiei de mii de ori 
pe parcursul unei zile, nu numai o dată la câţiva ani - fără 
să fie nevoite să ne deranjeze în vreun fel.66 Sistemele de 
IA ar putea să răspundă la nanoscrutinele guvernului, în 
numele nostru, cu viteza luminii, iar răspunsurile lor nu ar 
trebui să se rezume la ,da" sau „nu”. Ele ar putea să 
conţină obiecţii (cetățeanul meu susține acest aspect al 
acestei propuneri, dar nu şi acel aspect) sau expresii ale 
intensității (cetățeanul meu se opune întrucâtva acestui 
lucru, dar sustine cu tărie acel lucru). Un asemenea model 
ar putea pretinde într-o mult mai mare măsură că ţine cont 
de interesele populaţiei în comparaţie cu modelul elitist 
competitiv existent în prezent. 

La timpul potrivit, sistemele de inteligenţă artificială 
ar putea lua parte şi la procesul legislativ, ajutând la 
elaborarea şi modificarea legislaţiei (mai ales în viitorul 
îndepărtat, când legislaţia ar putea lua forma codului 
însuşi - a se vedea capitolul 6). lar pe termen lung, am 
putea chiar să le permitem sistemelor de inteligenţă 
artificială, înregistrate ca subiect de drept, să „candideze” 
în alegeri pentru ocuparea unor funcţii administrative şi 
tehnice în guvern. 

Sistemele de IA ar putea să joace un rol în 
democraţie, rămânân Inn acelaşi timp subordonate 
proceselor democratice tradiţionale cum ar fi deliberarea 
şi votul popular. In plus, ele ar putea să fie supuse 
aceloraşi principii morale ca stăpânii lor. Nu ar trebui ca 
cetăţenii să fie nevoiţi să renunţe la valorile lor morale 
dacă nu doresc acest lucru. 

Există totuşi obiecţii serioase faţă de ideea unei 
democraţii a inteligenţei artificiale. Cea mai importantă 
dintre acestea se referă la transparenţă: oare chiar putem 
să numim democratic un sistem dacă nu înţelegem 
fundamentul deciziilor care se iau în numele nostru? Cu 
toate că ne-ar putea face să fim mai liberi sau mai prosperi 
în viaţa de fiecare zi, democraţia IA ne-ar aservi mai 
degrabă unor sisteme care decid în numele nostru. Parcă îl 


1 


şi vedem pe Pericle clătinând din cap dezgustat. 

In trecut, oamenii erau pregătiţi ca, în anumite 
împrejurări, sa  incredinteze afacerile politice unei 
inteligente superioare nevăzute. Înainte de a avea regi, 
evreii din Vechiul Testament au trăit fără conducători 
lumesti. Ei nu se supuneau decât poruncilor lui Dumnezeu 
însuşi, obligaţi de legământul pe care înaintaşii lor îl 
făcuseră cu El.67 Vechii greci consultau tot felul de semne 
şi oracole. Romanii contemplau stelele. Aceste practici par 
destul de ciudate şi de îndepărtate acum, incompatibile cu 
ceea ce cunoaştem în prezent despre rațiune şi metoda 
ştiinţifică. Ele invită însă la introspectie. Cât de departe 
suntem pregătiţi să mergem - ce anume suntem pregătiţi 
să sacrificăm - ca să găsim un sistem de guvernare care să 
reprezinte cu adevărat poporul? 

ZIUA DEMOCRAŢIEI 

Să ne întoarcem la tentativa din introducere de a 
formula o teză: când o societate dezvoltă noi tehnologii ale 
informaţiei şi comunicării, ne-am putea aştepta şi la 
schimbări politice. Acest lucru este valabil chiar şi în cazul 
unui concept atât de vechi precum democraţia. Modelul 
clasic din Grecia antică, modelele liberal şi elitist 
competitiv din epoca modernă sunt toate modele de 
„democraţie“, dar adaptate la condiţiile vremii. Lumea 
vieţii digitale ne va cere să hotărâm care aspecte ale 
democraţiei sunt cele mai importante pentru noi. Tinem 
suficient de mult la deliberare ca sá o salvám de pericolele 
care o pândesc? Dacă pretuim libertatea şi propăşirea 
oamenilor, de ce nu am opta pentru un sistem de 
democraţie directă sau de democraţie wiki? Dacă dorim 
cele mai bune rezultate şi luarea în considerare a 
intereselor în mod egal, poate este momentul să adoptăm 
democraţia datelor şi democraţia IA? 

Am început acest capitol remarcând cât de mult s-a 
scris despre democraţie. Pe măsură ce lumea vieţii digitale 
devine vizibilă, se dovedeşte că mai sunt multe lucruri de 
analizat şi de dezbătut despre ea. Într-un viitor dominat de 

noi si neobisnuite forme de putere, vom avea nevoie de o 
formă de democraţie care să poată să-i ţină cu adevărat 
sub control pe stăpânii noştri. 

PARTEA A V-A 

VIITOAREA DREPTATE 

„De fiecare dată când un om luptă pentru un ideal, 
acţionează pentru îmbunătăţirea sorții altora sau se 
revoltă împotriva nedreptátii, trimite o mică undă de 
speranţă, şi întretăindu-se cu altele care pornesc dintr-un 
milion de centre de energie diferite şi căpătând destul 
avânt, acele unde creează un curent care poate să dărâme 
şi cel mai puternic zid de opresiune şi rezistenţă”. 

Robert F. Kennedy 

Capitolul 14 

ALGORITMI DE REPARTITIE 

,O societate bine organizatá [...] se conduce in mod 
eficient după o concepţie publică despre dreptate”. 

John Rawls, O teorie a dreptății (1971) 

Căutarea dreptăţii ne poate determina să săvârşim 
acte márete de sacrificiu şi devotament. Perspectiva 
nedreptátii ne poate provoca sentimente inexprimabile de 
tristeţe şi furie. Teoreticianul John Rawls numea dreptatea 
„cea dintâi virtute" a instituţiilor sociale.1 Martin Luther 
King considera că ea se situează la capătul arcului 
universului moral. Idealul dreptăţii nu a fost niciodată 
rezervat politicii sau dreptului. El este singurul dintre 
conceptele politice care are un loc sacru, înscris pentru 
totdeauna în porunca din Deuteronom: „Caută dreptate şi 
iar dreptate”. 

Deşi a făcut obiectul multor teorii politice, dreptatea 
nu se pretează unei analize impartiale. În viaţa de fiecare 
zi, este cel mai adesea prezentă ca o stare de spirit sau ca 
un sentiment, ca un instinct chiar. Sediul ei îl constituie 
intuiţia, nu intelectul. Celor care se luptă în mod direct cu 
nedreptăţile acestei lumi, şi cele mai bune tratate pe 
această temă li se pot părea nefiresc de reci şi distante. 
Războiul şi foametea, mizeria şi lipsurile, ignoranta şi 

boala, ura si bigotismul sunt chestiuni care tin atât de 
suflet, cát si de ratiune. Cei mai bogati opt oameni ai 
planetei posedă o avere egală cu aceea a jumatatii sărace 
a omenirii.21% din întreaga populaţie stăpâneşte jumătate 
din bogăţiile lumii.3 Nicio teorie politică, oricât de 
elocventă ar fi, nu poate să explice pe deplin uriaşa 
nedreptate care există în lume. Niciun argument savant nu 
rezistă în fata urgentei fundamentale a vechiului strigăt de 
luptă al lui Marx: „Nu sunt nimic şi voi fi totu'/". 4 

Cu toate acestea, teoreticienii nu-şi pot permite luxul 
de a se lăsa coplesiti de sentimente. Există deja prea multă 
zarvă şi confuzie în lume. Uneori, cauza dreptăţii este mai 
bine servită de o minte deschisă decât de un pumn 
încleştat. Ea poate fi studiată cu calm, chiar cu indiferenţă. 
Poate fi studiată chiar şi a/goritmic. Obiectivul unei teorii a 
dreptăţii, aşa cum spune Rawls, este acela de a „clarifica şi 
de a organiza părerile noastre chibzuite despre dreptatea 
şi nedreptatea formelor sociale” 5. Scopul meu, în această 
parte a cărţii, este unul asemănător, dar mai modest: să 
clarific şi să organizez ideile noastre cu privire la 
dreptatea socială din perspectiva lumii vieţii digitale. 

Următoarele trei capitole se referă la ceea ce eu 
numesc nedreptatea algoritmică. Argumentul meu este 
acela că problemele repartitiei şi recunoaşterii - însăşi 
esenţa dreptăţii sociale - vor fi din ce în ce mai mult 
rezolvate cu ajutorul unor algoritmi cuprinşi în cod. 
Capitolul 17 se referă la şomajul tehnologic: ce are de spus 
teoria politică despre o lume în care nu se mai găseşte 
suficient de lucru? în sfârşit, în capitolul 18 analizez riscul 
ca, în lumea vieţii digitale, avutia să ajungă treptat în 
mâinile unui grup restrâns de persoane şi corporaţii şi 
răspund la întrebarea cum ar putea să împiedice acest 
lucru o schimbare a felului în care înţelegem noţiunea de 
proprietate. 

CE ESTE DREPTATEA SOCIALĂ? 

Deşi sensul exact al sintagmei dreptate socială este 
disputat, în general vorbind, ea este folosită pentru a 

spune că toată lumea ar trebui să primească ceea ce i se 
cuvine - nici mai mult, nici mai puţin. Dreptatea socială 
poate fi diferențiată de conceptele înrudite cu ea din drept 
- este vorba despre dreptul penal (pedepsirea celor care 
încalcă legea) şi dreptul civil (soluţionarea litigiilor dintre 
părţi) - deşi toate au aceeaşi origine conceptuală. 

Dreptatea şi egalitatea nu sunt neapărat unul şi 
acelaşi lucru. Mulţi gânditori antici şi medievali credeau că 
oamenii sunt în mod firesc inegali, nu numai ca talent şi 
forţă, ci şi ca valoare fundamentală şi statut moral. Din 
această perspectivă, şerbii, sclavii şi femeile nu trebuie să 
fie consideraţi egali, ci trebuie să trăiască în tăcere sub 
jugul stăpânilor şi al superiorilor lor.6 lată ce însemna 
justiţia în acele vremuri. Despre principii se spunea că îşi 
au obârşia în tradiţie, în „legea firii” sau chiar în cuvântul 
lui Dumnezeu. „Dreptul pare a fi egalitatea”, spunea 
Aristotel în Politica, „şi este, însă [...] numai pentru egali”. 
7 

În zilele noastre însă, dreptatea socială este strâns 
asociată cu ideea de egalitate. Egalitarismul este credinţa 
că oamenii ar trebui consideraţi egali în aspectele 
importante, cu toate că nici egalitarii înşişi nu se pun 
întotdeauna de acord în privinţa acestora. Unii vor spune 
că dreptatea reclamă o egalizare a bogăției, de exemplu, 
pe când alţii vor spune că ea nu reclamă decât şanse egale 
de acumulare a bogăției. Majoritatea teoriilor dreptăţii 
sociale au în comun cel puţin o credinţă egalitară: aceea că 
toţi oamenii au aceeaşi valoare fundamentală. Puţini sunt 
cei care, în prezent, ar fi de acord cu Aristotel, care 
susţinea că viaţa unora valorează mai puţin decât a altora. 
Acest consens, rar întâlnit printre teoreticienii politici, este 
numit platou egalitar.8 în următoarele capitole, nu mă voi 
îndepărta de acest platou egalitar. Consider de la sine 
înţeles faptul că toţi oamenii au, în esenţă, o valoare 
cosmică egală şi mă întreb care ar putea fi consecinţele 
acestui lucru pentru dreptatea socială din lumea vieţii 
digitale. Aşa cum vom vedea, dreptatea nu se traduce 

întotdeauna prin egalitate materială. Pot să existe motive 
întemeiate - doar motive - pentru ca inegalitátile in 
privinta bogátiei sau a statutului sá fie in continuare 
permise. În plus, dreptate nu înseamnă, bineînţeles, ca 
toată lumea să fie tratată la fel. 

DREPTATE ÎN REPARTITIE 

Există două modalităţi principale de a privi dreptatea 
socială. Dreptatea în repartiție, aşa cum îi spune şi 
numele, se referă la modul în care ar trebui repartizate 
bunurile într-o societate. Dreptatea in recunoaştere se 
referă la felul în care oamenii se văd şi se tratează unii pe 
alţii, inclusiv sistemele noastre de statut şi respect social. 
Vom începe acest capitol cu repartiţia. 

Ce diferenţă ar trebui să existe - dacă există - între 
bogaţi şi săraci? Ce impozit ar trebui să plătească cei 
foarte bogaţi? Cine ar trebui să beneficieze într-o măsură 
mai mare de cheltuielile publice? Acestea sunt probleme 
clasice de dreptate a repartiţiei. Pentru ele există mai 
multe răspunsuri posibile. 

Să spunem că decalajul dintre bogaţi şi săraci nu vă 
deranjează, dar credeţi că nimeni nu ar trebui să sufere de 
foame sau să fie nevoit să trăiască în stradă. Nu trebuie ca 
toată lumea să aibă Jafelf dar toată lumea trebuie să aibă 
suficient.9 Daca aceasta este şi opinia dumneavoastră, 
atunci sunteţi un suficientarist. 10 

Mulţi susţin că membrii cei mai nevoiaşi ai societăţii 
au un drept moral superior la resurse în raport cu cei 
bogaţi. Deci, dacă guvernul dispune de o jumătate de 
milion de dolari cu care poate să facă ce doreşte, ar fi mai 
bine să construiască un centru pentru tineret într-o zonă 
defavorizată decât un complex de agrement într-o suburbie 
prosperă. Unii merg ceva mai departe, susţinând, ca 
regulă generală, că, cu cât eşti mai puţin înstărit (chiar 
dacă nu eşti tocmai nevoiaş), cu atât ai mai mult dreptul la 
resursele societăţii.11 Această credinţă este numită, în 
genere, prioritism. La fel ca suficientariştii, prioritiştii nu 
sunt foarte preocupaţi de decalajul general dintre bogaţi şi 

săraci, atât timp cât au prioritate cei nevoiaşi. 

Alţii spun că dreptatea distributivă presupune ceva 
mai mult, şi anume o egalitate de şanse, ceea ce înseamnă 
că factori irelevanti precum sexul, orientarea sexuală sau 
apartenenţa etnică nu ar trebui să constituie un 
impediment în căutarea unor lucruri preţioase, cum ar fi 
un loc de muncă sau educatia.12 Egalitatea sanselor este 
strâns legată de o altă concepţie despre dreptate, 
respectiv dreptatea ca merit Ea afirmă că oamenii ar 
trebui să primească ceea ce merită. Dacă munceşti din 
greu şi respecţi regulile, ar trebui să fii răsplătit, dar dacă 
leneveşti toată ziua, ar trebui să primeşti o portie de 
plăcintă mai mică. (Dreptatea ca merit se deosebeşte de 
un principiu mai putin cunoscut, dreptatea ca desertf 
potrivit căruia fiecare primeşte budinca preferată.) 
Combinând cele două principii, egalitatea de şanse şi 
dreptatea ca merit, s-ar putea spune că o repartiție justă a 
resurselor se realizează atunci când toată lumea are 
aceeaşi şansă de a primi ceea ce merită. 

Mulţi egalitarişti se întreabă dacă aptitudinile sau 
alte indicii „obiective” ale meritului sunt, de fapt, criterii 
juste în funcţie de care se poate stabili ceea ce se cuvine 
fiecăruia. Gândiţi-vă la o fată inteligentă şi silitoare dintr-o 
mahala, care, în ciuda strădaniilor sale, termină liceul cu 
medii bune pe alocuri. Verişoara ei mai puţin înzestrată 
absolvă un liceu particular cu medii mai mari şi cu o serie 
de realizări extraşcolare mai puţin însemnate. Dacă ar 
concura amândouă pentru acelaşi loc la facultate, 
candidata mai înstărită ar fi, evident, mai potrivită, dar 
oare chiar ar merita acel loc mai mult decât verişoara ei? 
în acest caz, adevărata egalitate de şanse nu implică doar 
simpla abţinere de la o atitudine rasistă sau intolerantă, ci 
presupune o discriminare pozitivă, care ţine cont de 
condiţiile socioeconomice în care cele două verişoare au 
dobândit (sau nu au dobândit, după caz) competențele 
necesare. 

O altă perspectivă asupra acestui principiu ar fi ca, în 

loc să analizăm meritul pentru a decide ce li se cuvine 
oamenilor sá incercám sá rásplátim comportamentul 
moralmente merituos sau socialmente util, nu sá stabilim 
care este valoros numai din punct de vedere comercial. 
Din acest punct de vedere, asistentele medicale şi 
profesorii ar trebui să câştige tot atât de mult ca bancherii 
şi avocaţii corporatişti. 

Plasându-ne pe o poziţie şi mai radicală, am putea să 
ne întrebăm dacă oricare dintre noi merită de fapt 
calităţile care determină succesul în viaţă din punct de 
vedere material. Nu e vina mea că sunt urât şi nu am 
niciun talent, aşa cum nici tu nu ai niciun merit pentru 
faptul că eşti frumos şi ai talent. Este tot ghinionul meu că, 
dacă piaţa este lăsată în voia ei, are tendinţa să 
repartizeze mai multe lucruri de valoare oamenilor frumoşi 
şi talentaţi decât celor urâţi si netalentati. Conform 
tradiţiei  egalitariste a norocului, aceasta este o 
nedreptate: nu ar trebui sa fim nici pedepsiţi, nici răsplătiți 
pentru lucruri care nu sunt în puterea noastră. Este vorba 
despre moştenirea genetică şi modul în care am fost 
crescuţi. Dacă egalitariştii norocului au dreptate, atunci 
cei bine dotati din punct de vedere genetic ar trebui 
deposedati de bogăţiile nemeritate, iar cei mai puţin 
norocosi ar trebui despagubiti pentru ghinionul pe care l- 
au avut la loteria vietii.13 

Una dintre obiecțiile aduse acestei forme de 
egalitarism este aceea că nu ia în considerare diferitele 
principii deontologice. Dacă eu şi dumneavoastră avem 
acelaşi talent, dar eu mă străduiesc din răsputeri, iar 
dumneavoastră nu, atunci cu siguranţă merit mai mult! 
Poate, dar numai dacă dumneavoastră credeţi că dorinţa şi 
capacitatea de a munci din greu sunt ele însele lucruri pe 
care le alegem sau le merităm, şi nu atribute cu care ne 
naştem sau un produs al educaţiei. Dacă şi ele ţin de 
noroc, atunci (conform argumentului  egalitarist al 
norocului) niciunul dintre noi nu merită mai mult decât 
celălalt. 


Prin urmare cei lenesi si lipsiti de talent ar trebui sá 
primeascá o parte egalá din resursele societátii ca si cei 
harnici şi talentați? Desigur că beneficiile si 
responsabilitátile ar trebui atribuite tot în funcţie de 
alegerile pentru care oamenii pot fi făcuţi răspunzători din 
punct de vedere moral. Dacă eu risc şi câştig, ar trebui să 
primesc recompensa care mi se cuvine în urma asumării 
acelui risc - dar de asemenea, trebuie să fiu făcut 
răspunzător pentru pariurile neinspirate şi să suport 
consecinţele când lucrurile merg prost. 

Pe de altă parte, s-ar putea spune cá, pentru a fi 
valorificate în beneficiul societăţii, talentul şi munca 
asiduă trebuie stimulate cu recompense mai mari, chiar 
dacă acest lucru generează o oarecare inegalitate. Se 
afirmă adesea că, în lipsa stimulentelor economice, 
oamenii ar fi mai puţin inclinati să muncească mult, să-şi 
asume riscuri sau să inoveze. Economia ar stagna şi am fi 
toti condamnaţi să primim o portie egală, însă foarte 
subţire dintr-o plăcintă economică foarte veche (în acest 
caz, este vorba despre o metaforă pentru bogăţia unei 
societăţi, nu despre o întoarcere la principiul dreptății ca 
desert). John Rawls a făcut o afirmaţie de acest gen în o 
teorie a dreptății (1971), susţinând cá  inegalitátile 
economice şi sociale sunt permise atâta vreme cât sunt în 
beneficiul celor mai puţin avantajati. Este în regulă dacă 
decalajul dintre bogaţi şi săraci se măreşte, însă numai 
dacă, astfel, cei săraci se imbogátesc mai repede decât 
oricare alt grup social. Principiul lui Rawls ne duce înapoi 
la prima chestiune abordată în această parte a cărţii - dacă 
dreptatea distributivă are legătură mai mult cu privatiunea 
absolută sau cu inegalitatea relativă. Există cu certitudine 
motive pentru care inegalitatea relativă contează. Ea poate 
să erodeze legăturile fireşti care ne unesc pe noi, oamenii. 
li poate face pe cei nevoiaşi să se simtă nefericiti si 
rusinati. li poate împiedica pe cei săraci să participe pe 
deplin la viaţa socială şi politică.14 De aceea, mulţi 
egalitarişti radicali afirmă că, în vederea asigurării unor 

sanse egale pentru copii, statul trebuie sá egalizeze 
rezultatele muncii adulţilor, a căror avere determină 
privilegiile de care se bucură descendenţii lor.15 Aceştia 
doresc o societate în care toată lumea posedă aceeaşi 
avere. 

În partea opusă a spectrului politic, mulţi sunt ostili 
chiar ideii de egalitarism, cel puţin în măsura în care 
acesta impune redistribuirea bunurilor sociale. Potrivit 
unui punct de vedere, exprimat de Edmund Burke, David 
Hume şi Friedrich Hayek, înfăptuirea egalităţii ar 
presupune intervenţia dezastruoasă a statului în viaţa 
noastră.16 După părerea lui Hume, dacă se egalează 
posesiunile, gradele diferite de pricepere, interes şi 
hărnicie ale oamenilor vor strica neîntârziat această 
egalitate. Sau dacă împiedici manifestarea acestor virtuţi, 
condamni societatea la cea mai cruntă mizerie şi, în loc să 
preintámpini sărăcia şi cerşetoria la câţiva, le faci de 
neevitat pentru întreaga comunitate.17 

Alţi neegalitarişti, precum Robert Nozick, susţin că 
orice redistribuire artificială a avutiei contravine dreptului 
primordial al individului la proprietate. Pentru Nozick - 
posesorul unei inteligente remarcabile si al unor 
sprâncene pe măsură - echitatea oricărei repartitii a 
bunurilor depinde numai de modul în care s-a ajuns în 
posesia lor şi nu are nimic de a face cu cât de multe bunuri 
are fiecare. Singura întrebare care se pune este dacă o 
anumită resursă a fost dobândită în mod corect şi 
transferată în mod liber (adică a fost dată şi primită în 
schimbul unui alt bun sau sub formă de cadou). In acest 
caz, statul nu are niciun drept să mi-l ia mie şi să ţi-l dea 
tie, indiferent cât de merituos ai putea fi. „Nu suntem în 
situaţia copiilor cărora cineva le-a dat mai întâi nişte 
bucăţi de plăcintă tăiate la nimereală pe care apoi le 
ajustează”. 18 (Asemenea tuturor teoreticienilor talentaţi, 
lui Nozick îi plăceau metaforele cu deserturi - dar i s-ar fi 
făcut greață la gândul unei prăjituri egalitare.) Tehnologia 
blockehain, cel mai avansat sistem folosit la ora actuală 

pentru inregistrarea in sigurantá a istoricului complet al 
unei proprietăţi, probabil că l-ar fi fascinat pe 

Nozick. Lanţul proprietarilor de drept, înregistrat 
pentru totdeauna în blockehain, ar demonstra că s-a făcut 
dreptate - indiferent cât de mult a ajuns să aibă fiecare. 

Piaţa şi statul 

Cum se manifestă în viaţa reală chestiunile care 
privesc dreptatea distributivă? Care sunt mecanismele cu 
ajutorul cărora decidem cum se repartizează de fapt 
bunurile sociale? Răspunsul este: prin intermediul 
sistemului de piaţă şi al statului. 

In epoca modernă, repartiția resurselor se face de 
regulă prin sistemul de piaţă. Intr-un sistem de piaţă pur, 
nu există un factor central de decizie care să spună unde 
ar trebui alocate resursele. Repartiția se realizează, în 
schimb, de către fiecare participant în parte. Resursele 
sunt proprietate privată, sunt date în schimbul altor 
bunuri, sunt vândute pe bani şi sunt oferite pentru munca 
prestată. Conform celebrei observaţii făcute de Adam 
Smith in Avutia națiunilor (1776), sistemul de piaţă 
funcţionează în virtutea ideii că, în general, oamenii îşi 
urmăresc interesul propriu: „Nu ne aşteptăm să primim 
bucatele pentru cină prin bunăvoința macelarului, a 
berarului sau a brutarului, ci datorită faptului că îşi 
urmăresc propriile interese. Nu ne adresăm umanităţii din 
ei, ci iubirii lor de sine”. 19 

Când se pune problema repartiţiei resurselor 
economice, piaţa este destul de eficientă. Ea permite 
resurselor să ajungă în locurile în care este cel mai mult 
nevoie de ele, cel puţin după cum o arată numărul 
cumpărătorilor pregătiţi să plătească pentru ele. (Aceasta 
este, desigur, o măsură imperfectă a cererii: miliardele de 
oameni care nu au electricitate în casele lor şi ar vrea să 
aibă ar spune că sistemul de piaţă nu prea reflectă cererea 
lor.) Piaţa le oferă indivizilor un anumit grad de libertate 
pentru a face ce doresc cu resursele de care dispun. 
Tristul neajuns este însă că, în general, pieţele 

repartizează resursele într-un mod eficient, dar nu 
neapărat şi just. Nimic din logica funcţionării pieţei nu ne 
asigură că cei mai săraci primesc suficient, că au 
prioritate, că există egalitate de şanse sau că oamenii 
primesc ceea ce merită (oricare ar fi principiul de dreptate 
distributivă pe care îl preferaţi). Alocarea resurselor în 
funcţie de cât sunt dispuşi oamenii să plătească nu face ca 
acestea să meargă acolo unde ar fi drept să meargă. Este 
întotdeauna nevoie de un fel de intervenţie din exterior în 
sistemul de piaţă pentru asigurarea unei aparente de 
dreptate egalitară. 

Aici intervine statul. 

Una dintre principalele funcţii economice ale statului 
este reglementarea pieţei, el stipulând ceea ce poate fi 
deţinut, cumpărat, vândut şi în ce condiţii (inclusiv, de 
exemplu, regula că oamenii nu pot fi cumpăraţi şi vânduți). 
Aceasta preîntâmpină săvârşirea unora dintre cele mai 
mari nedreptáti. Statul cheltuieşte la rândul său, adesea, 
foarte mult, ceea ce îi permite să canalizeze resursele spre 
locurile cerute de dreptatea socială (de exemplu, să 
plătească ajutoare sociale pentru şomeri sau persoane 
bolnave). 

Una dintre marile dezbateri politice ale secolului al 
XX-lea s-a referit la anvergura şi la natura intervenţiei 
statului în economia de piaţă. La o extremă s-au aflat 
susţinătorii „economiei centralizate”, în care statul face 
majoritatea cheltuielilor şi stabileşte cât câştigă oamenii, 
ce se produce şi la ce preţ. La cealaltă extremă s-au situat 
adepţii asa-numitului  „stat-paznic de noapte”, care 
reglementează şi cheltuieşte cât mai putin cu putinţă. Intre 
aceşti doi poli există o multitudine de posibilităţi. 

REPARTITIA ALGORITMICĂ 

Care este viitorul dreptăţii distributive? Eu cred că, 
într-o desprindere substanţială de trecut, algoritmii vor 
juca patru roluri vitale. Inainte de a vi le prezenta însă, să 
facem o scurtă recapitulare. Codult dacă vă mai amintiţi, 
se referă la instrucţiunile date hardware-ului - partea 

fizică a tehnologiei - care îi spun ce să facă. Sistemele 
digitale pot să funcţioneze numai în conformitate cu ceea 
ce este scris în codul lor. Un algoritm reprezintă orice 
ansamblu de instrucţiuni care vizează îndeplinirea unei 
sarcini sau rezolvarea unei probleme. Un algoritm poate fi 
exprimat sub forma unui cod, adică într-un limbaj de 
programare pe care sistemele digitale îl înţeleg. Algoritmii 
de învăţare automată sunt capabili să-şi „însuşească” 
cunoştinţe şi deprinderi, inclusiv cum să identifice tipare, 
să creeze modele şi să îndeplinească sarcini. Unii au 
potenţialul de a acţiona într-un mod pe care creatorii lor 
nu l-au prevăzut - iar multi sunt foarte performanti fără a 
imita neapărat inteligenţa umană. 

Algoritmii şi repartiţia în primul rând, trebuie spus că 
algoritmii din lumea vieţii digitale vor fi tot mai des 
utilizaţi, alături de piaţă şi de stat, pentru a determina 
accesul oamenilor la bunuri sociale importante. Acest 
lucru face din algoritmi un nou şi important mecanism ai 
dreptăţii distributive. 

Să începem cu accesul la muncă. Munca este (cel 
puţin deocamdată) principalul mijloc prin care cei mai 
mulţi dintre noi obţin banii necesari pentru a trăi şi a 
prospera. Chiar şi în prezent, cererile de angajare sunt 
analizate, de obicei, de algoritmi. 72% dintre CV-uri „nu 
sunt văzute niciodată de un om”.20 Sunt folosiţi în schimb 
algoritmi care scanează cererile şi decid ce candidaţi 
posedă experienţa şi aptitudinile necesare. Alţi algoritmi 
sunt folosiţi pentru a evalua caracterul şi abilităţile 
candidaţilor în afara procesului oficial de selecţie. Fac 
acest lucru analizând datele personale disponibile şi 
trăgând propriile concluzii. Datele utilizate pot să nu aibă 
legătură directă cu angajarea. Activitatea de navigare pe 
internet a unui candidat sau „calitatea” relaţiilor personale 
de pe 

Facebook poate să determine acceptarea sau 
respingerea candidaturii sale.21 Algoritmii de învăţare 
automată pot fi utilizaţi şi pentru descoperirea unor 

trásáturi personale - obisnuinte, dependente, slábiciuni - 
pe care persoanele care evaluează cererile de angajare ar 
fi putut să nu le afle niciodată. Pe scurt, algoritmii vor 
hotări dacă milioane de persoane au sau nu au acces la cel 
mai preţios lucru pe care îl poate oferi piaţa: mijlocul de 
trai. 

După ce o persoană primeşte un loc de muncă, 
activitatea pe care o prestează va fi măsurată, 
monitorizată şi evaluată, de cele mai multe ori, cu ajutorul 
algoritmilor. Aceştia sunt deja utilizaţi pentru a anticipa 
momentul în care este posibil ca angajaţii să dorească să-şi 
dea demisia; este de aşteptat ca algoritmii să fie tot mai 
des folosiţi la urmărirea eficienţei generale, la stabilirea 
salariului şi a avansărilor.22 Bridgewater Associates, cel 
mai mare fond speculativ din lume, lucrează la crearea 
unui sistem de inteligenţă artificială care să se ocupe cu 
administrarea curentă a companiei, inclusiv cu evaluarea 
şi concedierea personalului.23 

Algoritmii vor juca un rol din ce în ce mai mare şi în 
stabilirea accesului nostru la alte resurse de maximă 
importanţă. Sunt deja folosiţi la calculul scorului de credit 
şi, tot pe baza lor, se stabileşte dacă prezentăm încredere 
în calitate de viitori chiriaşi.24 Companiile de asigurări 
folosesc algoritmi pentru a estima când vom muri. 
Previziunile realizate automat cu privire la riscul pentru 
sănătate (bazate, se pare, pe date referitoare la consumul 
nostru de alimente) ar putea ajunge să determine mărimea 
primelor de asigurare.25 Datele despre aptitudinile 
noastre de şoferi ar putea determina accesul la asigurările 
auto.26 

Serviciu, credite, locuinţă, asigurare: toate acestea 
nu sunt un lux. Sunt, în esenţă, bunuri sociale. Toţi 
cetăţenii rationali şi le doresc, indiferent ce altceva îşi mai 
doresc.27 Cei care le deţin au un trai confortabil şi 
prosper. În lipsa lor, viaţa poate fi foarte grea. Modul în 
care sunt repartizate şi criteriile după care se face 
repartiţia au o importanţă vitală pentru viitorul dreptăţii 

distributive. 

Utilizarea algoritmilor si a datelor in vederea luării 
acestor decizii nu este neapărat un lucru rău. Dimpotrivă, 
este posibil ca algoritmi conceputi cu multă atenţie să 
elimine atitudinile părtinitoare şi prejudecățile persoanelor 
cu putere de decizie, în ceea ce priveşte munca, de 
exemplu, algoritmii de discriminare pozitivă ar putea fi 
utilizaţi la extinderea cercului de candidaţi acceptaţi 
dincolo de colegiile şi instituţiile obişnuite. În ceea ce 
priveşte creditele, locuinţa sau asigurările, algoritmii ar 
putea fi folosiţi pentru a lărgi accesul la cei care au cea 
mai mare nevoie de acestea sau la cei care le merită cel 
mai mult. Argumentul meu, în acest moment, este mai 
simplu: codul (care înglobează algoritmi) constituie un 
mecanism tot mai important ai dreptăţii distributive şi 
necesită o atenţie sporită din punct de vedere politic. 

Odată cu trecerea timpului, vom afla mai multe 
despre modul în care interacționează algoritmii cu piaţa şi 
cu statul, care, în trecut, constituiau mecanismele-cheie 
ale dreptăţii distributive. Este clar că algoritmii nu le vor 
înlocui, dar vor influenţa într-o manieră interesantă şi 
importantă funcţionarea lor. 

În exemplele pe care le-am dat ceva mai devreme, 
algoritmii stabilesc condiţiile de acces la bunuri sociale 
care înainte erau repartizate în funcţie de forţele care 
acționau pe piaţă sau de intervenţia statului. Aceasta este 
o schimbare semnificativă. 

Algoritmii şi participarea 

Algoritmii intervin apoi ca participanți pe piaţă, 
cumpărând şi vânzând (printre altele) produse financiare 
în valoare de miliarde de dolari. Lucrul acesta are anumite 
efecte asupra repartitiei: partea din avutia generală ce 
revine instituţiilor financiare, de exemplu, a crescut 
semnificativ de la introducerea tranzactionarii 
automate.28 

Algoritmii si informatiile in al treilea rand, algoritmii 
sunt tot mai utilizati pentru a stabili ce informatii sunt 

disponibile cumpărătorilor. În SUA, peste 80% dintre 
consumatori se informează de pe internet înainte de a 
cumpăra un produs. Rezultatele care le sunt prezentate 
delimitează în mod direct mulţimea variantelor din care au 
de ales aceştia atunci când îşi fac cumpărăturile.29 
Adesea, algoritmii vor aplica distincţii de clasă: 
platformele de cumpărături on-line afişează în mod curent 
reclame la credite „până la salariu” pentru grupurile de 
persoane mai puţin înstărite.30 Fiecare algoritm de acest 
gen va avantaja anumite grupuri în detrimentul altora. 
Întrebarea este: căror interese ar trebui algoritmii să dea 
prioritate, intereselor cumpărătorului sau celor ale 
vanzatorului? Ale celor bogaţi sau ale celor săraci? Acestea 
sunt întrebările fundamentale la care trebuie să răspundă 
dreptatea distributivă. 

Algoritmii şi prețul în sfârşit, algoritmii intervin tot 
mai mult în cel mai important mecanism al economiei de 
piaţă, mecanismul preţurilor. Clienţii ar putea să plătească 
mai mult sau mai puţin în funcţie de zona în care locuiesc 
(firme de comerţ cu amănuntul precum Staples practică 
preţuri diferite pentru acelaşi produs în funcţie de codul 
poştal al cumpărătorului) 31, de momentul din zi 
(benzinăriile au tarife mai mari în orele cu cerere maximă) 
32 şi de vreme (distribuitoarele automate pot folosi 
algoritmi pentru a schimba preţurile în funcţie de căldura 
de afară) 33. Acestea sunt exemple minore, însă 
posibilităţile sunt mult mai mari. Cercetătorii sunt de 
părere că, dacă ar lua în considerare comportamentul on- 
line al clienţilor (5.000 de variabile, inclusiv frecvenţa cu 
care accesează site-urile IMDB şi Rotten Tomatoes), 
Netflix ar putea să-şi mărească profitul cu peste 12%.34 
Una dintre urmările extreme ar fi ceea ce se cheamă 
„stabilirea preţului în funcţie de persoană”, algoritmii fiind 
utilizaţi pentru a percepe exact preţul maxim pe care 
clienţii sunt dispuşi să-l plătească in momentul 
respectiv.35 Această practică ar fi fost cu neputinţă în 
trecut. Vânzătorii nu dispuneau niciodată de suficiente 

informatii despre cumpárátori si le era imposibil sá 
schimbe preţurile foarte repede. Aceasta nu se va întâmpla 
şi în lumea vieţii digitale. Când îmi fac cumpărăturile 
folosind o aplicaţie digitală, mi-ar putea fi greu să aflu 
dacă preţul afişat este stabilit special pentru mine, pe baza 
obisnuintelor de cumpărare din trecut şi a altor informaţii 
pe care vânzătorul a reuşit să le afle despre mine. 

Intervenţia algoritmilor în mecanismul stabilirii 
preţurilor ridică întrebări importante cu privire la 
dreptatea distributivă. Este corect ca oamenii să plătească 
preţuri diferite pentru acelaşi produs? Piaţa nu mai 
garantează că persoanele cu venituri mai modeste vor 
primi suficiente bunuri sociale sau vor avea prioritate în 
repartiţia bunurilor sociale deficitare, tot aşa cum nu 
garantează egalitatea de şanse sau faptul că oamenii vor 
primi ceea ce merită. Stabilirea preţurilor în funcţie de 
persoană ar putea inrautati lucrurile. Un om bolnav ar 
putea fi dispus să-şi cheltuiască economiile de o viaţă 
pentru o simplă operaţie care să-i salveze viaţa, dar oare 
asta înseamnă că acesta este preţul pe care ar trebui să-l 
plătească? Algoritmii ar putea fi utilizaţi, eventual, în 
vederea redistribuirii bunurilor, bogatii plătind ceva mai 
mult, iar cei săraci plătind ceva mai puţin pentru aceleaşi 
bunuri. 

S-ar putea considera că această chestiune ţine şi de 
libertate. Prețul bunurilor determina într-o măsură 
semnificativă ce putem şi ce nu putem să facem în viatá.36 
O veche butadă spune că hotelul Ritz este deschis şi 
bogatilor, şi săracilor - noi ştim însă că, de fapt, numai cei 
bogaţi pot să intre acolo pentru că dispun de resursele 
necesare pentru a plăti. Atunci când ne jucăm cu preţurile, 
ne jucăm şi cu libertatea oamenilor. 

Discutăm de secole despre legile economice care ar 
trebui să se aplice pieţei şi statului. Acum trebuie să facem 
acelaşi lucru şi în privinţa codului. Ce ar trebui considerat 
acceptabil, ce ar trebui reglementat şi ce anume ar trebui 
interzis? Mai mult despre toate acestea, în capitolul 16. 


În continuare ne vom ocupa de al doilea tip de 
dreptate: recunoasterea. 

Capitolul 15 

ALGORITMI DE RECUNOASTERE 

„In regiunea muntoasă centrală din Africa unde 
lucrez, când oamenii se întâlnesc [...] pe poteci şi cineva 
spune: «Salut, ce mai faci, bună dimineaţa», nu se 
răspunde: «Eu fac bine, dar tu?» Răspunsul, tradus în 
limba engleză, este: «Eu te văd pe tine.» Gândiţi-vă numai. 
«Eu te văd pe tine.» Pe lângă câţi oameni trecem în fiecare 
zi şi nu-i vedem niciodată?” 

Bill Clinton 

Dreptatea socială înseamnă mai mult decât repartiţia 
lucrurilor. Sclavul silit să sărute pământul la picioarele 
stăpânului, angajatul care se face mic în faţa şefului care 
ţipă, soţia obligată sa se supună dorințelor nemilosului ei 
soţ - aceste situaţii ne insultă conştiinţa, însă nu neapărat 
pentru că una dintre părţi este bogată, iar cealaltă, săracă. 
Nedreptatea apare dintr-un alt fel de inegalităţi - de statut 
şi de stimă. Aceasta este un alt mod de a vedea dreptatea 
socială: dreptatea de recunoaştere. 1 

Din acest punct de vedere, indiferent cât de mult are 
o persoană, este nedrept ca unii sa fie priviți sau tratați ca 
superiori sau inferiori în funcţie de origine, clasă socială, 
sex, rasă, ocupaţie, vârstă, dizabilitate, cultură sau alte 
caracteristici de acest gen. Oamenii au o dorinţă adânc 
înrădăcinată de a fi trataţi cu demnitate şi vor ca modul lor 
de viaţă să fie privit cu respect.2 Axei Honneth numeşte 
aceasta „luptă pentru recunoaştere” 3. Pentru mulţi, 
această luptă este mai importantă decât lupta pentru 
dreptatea distributivă. Este unul dintre motivele pentru 
care, spre deruta elitelor politice, alegătorii mai puţin 
înstăriți resping adeseori politicile de bunăstare socială 
care par să fie în interesul lor din punct de vedere 
economic. Repulsia provocată de ideea de a fi compătimit 
sau privit de sus - coborât în ochii altora - poate să 
cântărească mai mult decât preocupările strict economice. 

Ideea de recunoaştere îşi are originile într-o tradiţie 
germană a gândirii politice care pune accent pe rolul 
comunităţii în a-i ajuta pe indivizi să-şi atingă pe deplin 
potenţialul. Aceasta preia de la G.EW. Hegel ideea 
paradoxală conform căreia, pentru a propăşi ca indivizi, 
avem mai întâi nevoie de recunoaşterea şi de respectul 
altor persoane. Iar de la Immanuel Kant preia ideea ca 
fiecare individ merită să fie recunoscut ca agent autonom 
şi responsabil din punct de vedere moral, capabil să 
conceapă legile şi regulile care îi guvernează pe oameni. 
Limba germană are un cuvânt special pentru faptul de a 
nu acorda cuiva recunoaşterea pe care o merită, 
Missachtung, care sună ca un strănut şi care se traduce de 
obicei prin „lipsă de respect”, dar care cuprinde o gamă 
largă de comportamente greşite în relaţiile interpersonale: 
umilire, insulte, înjosire, abuz.4 

Nedreptăţile săvârşite în recunoaştere îmbracă două 
forme: obiectivă şi intersubiectivă. Nedreptátile obiective 
sunt cauzate de ierarhii. În societatea lui Aristotel, de 
exemplu, sclavii şi femeile erau consideraţi inferiori din 
naştere. Acest lucru se reflecta în statutul lor social. 
Nedreptatile intersubiective de recunoaştere apar atunci 
când indivizii nu se consideră fiinţe de valoare morală 
egală. Sunteţi unul dintre cei care strâmbă din nas la 
modul în care se îmbracă, la apucăturile şi accentul cu 
care vorbesc cei din clasele inferioare? Când vă uitaţi la 
oameni care sunt altfel decât dumneavoastră, recunoasteti 
umanitatea care vă uneşte sau vă umplu inima teama, 
dezgustul, chiar ura? Atunci când treceţi pe lângă o gaşcă 
de tineri care pierd timpul la colţul străzii, îi vedeţi ca pe 
nişte semeni ai dumneavoastră sau îi consideraţi nişte 
animale sau nişte gunoaie? 

Dreptatea în recunoaştere are legătură cu a ne vedea 
şi a ne trata unii pe alţii ca egali. Generatii de persoane 
LGBTQ + 4% au luptat împotriva regulilor (obiective) care le 


48 Lesbian, gay, bisexual, transgender, queer (lesbiană, homosexual, 
bisexual, transsexual, ciudat sau anormal) (n. tr.). 


lipseau de sansa de a intra in armatá si de dreptul de a se 
căsători şi de a adopta copii. S-au luptat de asemenea 
pentru a-şi vedea iubirea şi dorinţele recunoscute 
(intersubiectiv) ca având o valoare egală cu ale celorlalţi, 
şi nu un păcat sau un lucru ruşinos. Mişcări precum 
acestea nu şi-au propus niciodată simpla redistribuire a 
avutiei. Scopul lor, afirmă Elizabeth Anderson, a fost acela 
„de a crea o comunitate în care oamenii să se afle în relaţii 
de egalitate unii cu ceilalţi” 5. Opusul acestui ideal este 
credinţa că vieţile anumitor oameni sunt, în mod inerent, 
mai puţin preţioase. Această credinţă se găseşte în 
doctrinele rasiste, sexiste si în naționalismul xenofob.6 

O altă consecinţă a nerecunoasterii o constituie 
oprimarea. Aşa cum arată Iris Marion Young, acest concept 
cuprinde o varietate de comportamente rele. Uneori 
înseamnă exploatare, ca atunci când un grup îl obligă pe 
altul să lucreze în condiţii inechitabile. Alteori înseamnă 
marginalizaref ca atunci când anumite grupuri (cum ar fi 
bătrânii dependenţi) sunt condamnate să trăiască în 
singurătate şi excluziune socială. Grupurile marginalizate 
trebuie să-şi reafirme respectabilitatea zi de zi, pe când la 
cei care au îmbrăcăminte, accent, culoarea pielii şi 
competenţe potrivite, integritatea este considerată de la 
sine înţeleasă, nevoile sunt satisfăcute cu mai multă 
solicitudine de poliţişti, chelneri, autorităţi şi aşa mai 
departe. Din cauza opresiunii culturale, arta, muzica şi 
manifestările estetice ale grupurilor dominante sunt 
considerate „normale”, pe când culturile minoritare sunt 
caricaturizate, ignorate sau suprimate. Faptul că, în filmele 
de la televizor, personajele musulmane sunt de foarte 
multe ori terorişti este un exemplu de opresiune culturală. 
Această problemă nu ar putea fi rezolvată cu o taxă de 
redistribuire. 

În situaţii extreme, nerecunoaşterea ajunge să se 
manifeste prin violenţă fizică: femei agresate sexual în 
public şi în particular, şcolari evrei din Franţa nevoiţi să 
folosească escorte înarmate de teama unor atacuri, bărbaţi 

affoamericani căzuţi victimă brutalitatii politiei.7 in SUA, 
persoanele cu dizabilităţi sunt aproximativ de două ori si 
jumátate mai predispuse sá devinà victime ale unor 
infracţiuni săvârşite cu violenţă decât cele fără 
dizabilitáti.8 

A-i trata pe oameni cu aceeaşi consideraţie si cu 
acelasi respect nu inseamná neapárat a-i trata /a fel. De 
fapt, in parte, este vorba despre a recunoaste cá nu toti 
oamenii sunt la fel, că avem cu toţii identitati, nevoi si 
insusiri unice care ne fac sá fim cei care suntem. Modul 
just de a trata o persoaná in várstá este diferit de modul 
just de a trata un tánár rebel. Iar dacá o anumitá culturá 
întâmpină dificultăţi, am putea să alocám în mod just 
resurse suplimentare pentru susţinerea acesteia.9 

În literatura academică se discută dacă repartiţia sau 
recunoaşterea este dimensiunea cea mai importantă a 
dreptăţii sociale. Nu este nevoie să alegem: ambele sunt 
cât se poate de importante şi, adesea, sunt strâns legate 
una de cealaltă. Dacă te situezi la baza ierarhiei sociale, în 
casta sau în clasa „nepotrivită”, atunci statutul tău modest 
se va reflecta probabil în lipsa posibilităţilor de angajare şi 
obţinerea unei părţi mai mici din resursele economice. Tot 
astfel, dacă eşti nevoiaş şi trăieşti pe stradă, statutul tău 
social este putin probabil sa fie unul înalt. Repartiția 
necorespunzătoare şi nerecunoaşterea sunt, adesea, două 
laturi ale aceleiaşi nedreptati. 

LEGEA ŞI NORMELE 

Cum se desfăşoară de fapt lupta pentru 
recunoaştere? Ce mecanisme utilizăm pentru stabilirea 
poziţiei, statutului şi stimei datorate oamenilor? Două 
dintre cele mai importante sunt /egile şi normele. 

Legile care interzic femeilor să voteze, persoanelor 
de culoare să utilizeze serviciile publice sau cuplurilor de 
homosexuali şi de lesbiene să se căsătorească dau naştere 
unor ierarhii injuste. Legile de la Nurnberg, adoptate de 
Germania în anul 1935, au dat putere juridică doctrinelor 
rasiste ale naziştilor, interzicând raporturile sexuale şi 

cásátoria dintre evrei si neevrei si proclamánd cá numai 
cei care aveau sánge ,german" puteau fi cetáteni ai 
Reichului. Astfel de legi sunt nedrepte pentru cá acordà 
unor grupuri drepturi pretioase, iar pe altele le lipseste 
exact de acelasi lucru, in virtutea unor deosebiri intre 
grupuri care nu pot fi justificate in conformitate cu 
principiile recunoscute ale dreptăţii. 

De asemenea, legile pot să instituie reguli legate de 
castă, clasa socială, onoare şi rang care au jucat un rol 
important de-a lungul timpului în politica recunoaşterii. 
Astfel de reguli pot să existe însă şi în afara legii. 
Asemenea regimurilor nobiliare care au dominat vreme de 
secole societatea europeană, ele tind să fie însoţite de un 
cod complicat de titluri, formule de adresare, obiceiuri şi 
ritualuri. Membrii caselor regale şi ai familiilor nobiliare 
sunt întâmpinați cu formule ceremonioase precum 
„Maiestatea Voastră” sau „Excelenţa Voastră”, însoţite de 
vorbe măgulitoare, plecáciuni, reverente, saluturi cu 
pălăria scoasă şi sărutări de inele. Pe vremea când oamenii 
erau mai puţin conştienţi de sine, membrii claselor 
superioare li se adresau, de obicei, celor din clasele 
inferioare cu nume generice, abia recunoscándu-le 
calitatea de persoană: „băiete”, „fatuco”, „femeie”, 
,Sclavule".10 

Ín zilele noastre, ierarhiile legale fátis injuste sunt 
din ce in ce mai rare, iar vechile reguli cu privire la rangul 
şi la rolul social sunt privite îndeobşte cu stânjeneală. 
Multe dintre vechile ierarhii s-au materializat însă în 
norme nescrise cu privire la viaţa economică, profesională, 
familială şi socială. Normele sunt înşelătoare pentru că se 
ascund, adesea neexprimate, în tradiţiile şi obiceiurile 
noastre. Ele ne determină, adesea fără să ne dăm seama, 
să ne purtăm nedrept unii cu alţii. Faptul că bărbaţii sunt, 
de regulă, mai bine plătiţi decât femeile pentru aceeaşi 
muncă este, uneori, consecinţa unei discriminări 
intenţionate, dar, cel mai adesea, se naşte din întâlnirea, la 
locul de muncă, a unor presupuneri şi comportamente 


1 


neexprimate. Acesta constituie totodată un bun exemplu 
de nerecunoastere care poate duce la o repartiție 
nedreaptă. 

ALGORITMII ŞI RECUNOAŞTEREA 

În viitor, pe lângă repartiţia resurselor, algoritmii vor 
fi intrebuintati tot mai mult la identificarea, clasarea, 
trierea şi ordonarea oamenilor. 

Aceasta înseamnă că lupta pentru recunoaştere se va 
da atât la nivelul algoritmilor, cât şi la nivelul legilor şi 
normelor. 

Algoritmii sunt importanţi in lupta pentru 
recunoastere din trei puncte de vedere. 

Desconsiderarea digitalà 

La un moment dat, toti am fost trataţi cu grosolănie 
de reprezentantul unei autoritáti sau cu superioritate de 
un angajat al departamentului de relatii cu clientii. In 
zilele noastre insá, numai oamenii ne pot trata intr-un mod 
nerespectuos sau inuman. In lumea vietii digitale, situatia 
nu va mai fi aceeaşi. In Noua Zeelandă, în anul 2016, unui 
bărbat de origine asiatică i-a fost respinsă cererea on-line 
de eliberare a unui paşaport pentru că sistemul automat a 
tras concluzia că omul apărea cu ochii închişi în fotografia 
pe care o atasase.11 Acesta este doar un mic exemplu cu 
privire la ceea ce ne-ar putea aştepta în viitor: o lume în 
care lupta pentru recunoaştere, atât de mult timp limitată 
la relaţiile dintre oameni, va include şi relaţiile noastre cu 
sistemele digitale, care se vor afla pretutindeni şi care vor 
interactiona cu noi în fiecare zi. Peste o treime dintre 
americani recunosc că îşi agresează calculatoarele verbal 
sau chiar fizic.12 Ne supărăm deja când aparatura noastră 
nu funcţionează aşa cum trebuie. Imaginati-và furia şi 
umilinţa pe care le vom simţi atunci când vom fi respinşi, 
ignorati sau insultati de un sistem digital ,inteligent" - mai 
ales dacă acel abuz se va produce din cauza rasei, a 
sexului sau a unei alte trăsături. 

Ierarhizarea digitală în al doilea rând, în viitor vor 
exista noi metode de manifestare a pretuirii, de acordare a 

cinstei, de  recunoastere a  prestigiului si  faimei. 
Urmăritorii, prietenii, preferinţele, /zâce-urile si reiweet- 
urile au devenit deja ojxouă monedă cu ajutorul căreia sunt 
evaluate, măsurate şi comparate părerile şi activităţile 
oamenilor.13 Faima, celebritatea, publicitatea si 
recunoaşterea în sine sunt lucruri tot mai căutate si tot 
mai oferite pe platformele de socializare. Nu este nimic 
revoluţionar în a avea şi a împărtăşi opinii despre alte 
persoane, însă, prin intermediul tehnologiei, ni le putem 
exprima mai des, mai eficient şi mai limpede. Marea 
diferenţă este că algoritmii determină tot mai mult modul 
de funcţionare a acestor sisteme de ierarhizare şi 
ordonare, stabilind cine este văzut şi cine rămâne invizibil, 
cine intră şi cine iese, ce anume devine viral şi ce este 
condamnat la anonimat. În lumea vieţii digitale vor exista 
multe „inegalităţi de vizibilitate” - iar unii dintre noi vor fi 
cu totul invizibili.14 Stabilirea gradului de vizibilitate, a 
statutului şi a stimei datorate era, în trecut, apanajul 
elitelor politice, juridice, culturale şi sociale. In viitor, acest 
lucru va fi realizat, într-o măsură tot mai mare, de 
algoritmi. Repet, nu este neapărat un lucru rău. Întrebarea 
(la care vom răspunde în capitolul 16) este dacă noua 
abordare va produce mai multă dreptate decât cea veche. 
În aceeaşi ordine de idei, în lumea vieţii digitale, 
viaţa noastră va fi tot mai uşor de evaluat Vom putea să 
acordăm puncte unor persoane în funcţie de seriozitate, 
încredere, atractivitate, şarm, inteligenţă, forţă, condiţie 
fizică şi orice alt factor considerat important. Din 
perspectiva luptei pentru recunoaştere, acest lucru s-ar 
putea să vă neliniştească puţin. Este oare înţelept ca 
popularitatea noastră, valoarea noastră socială, să poată fi 
măsurată integral şi în mod public? Este oare prudent să 
dezvoltăm sisteme care îi ierarhizează şi îi evaluează pe 
oameni în baza meritelor percepute ale acestora - nu 
numai din cauză că acele ierarhizări ar putea fi greşite sau 
incorecte, ci şi pentru că simplul fapt de a acorda puncte 
oamenilor deformează capacitatea noastră de a înţelege că 

viaţa lor are aceeaşi valoare? Riscul pe care-l presupun 
sistemele de evaluare personală este acela cà ne 
încurajează să căutăm nu un statut social egal ci unul 
favorabil în comparaţie cu statutul semenilor noştri. Este o 
slăbiciune omenească regretabilă, însă des întâlnită: 
respectul de sine şi statutul social pe care ni le-au adus 
veniturile noastre, de exemplu, depind mult mai mult decât 
câştigă ceilalţi din anturajul nostru decât de suma pe care 
noi o castigam.15 Permanenta comparaţie socială nu ar 
face decât să exacerbeze această însuşire regretabilă. Pe 
vremuri, ne puteam duce acasă să reflectăm în linişte, cu 
amărăciune la deficienţele noastre; în prezent, nu se poate 
să nu existe un fost coleg de şcoală încrezut pe Facebook 
care să nu pomenească, cu falsă modestie, de ultima lui 
avansare. Lumea vieţii digitale ar putea să ne rezerve 
grozăvii şi mai mari. 

Filtrarea digitală în sfârşit, după cum am văzut în 
capitolul 8, în lumea vieţii digitale, tehnologiile de control 
al percepţiei vor servi la filtrarea modului in care îi 
percepem pe ceilalţi. Sistemele digitale - inclusiv, dar nu 
numai realitatea augmentată - se vor insinua tot mai mult 
între oameni, determinând ceea ce ştiu unii despre ceilalţi. 
Ce ar putea avea o influenţă mai mare asupra luptei pentru 
recunoaştere? 

CONCEPTII ALGORITMICE DESPRE DREPTATE 

Se poate ca unele dintre ideile din ultimele două 
capitole să li se fi părut mai neconvenţionale celor care au 
considerat o viaţă întreagă dreptatea exclusiv în raport cu 
piaţa, statul, legile şi normele. Este însă surprinzător ca 
sistemele digitale se vor ocupa de probleme de dreptate 
socială? Există modele de repartiție (cine ce primeşte, în 
ce condiţii, în ce proporţii) şi de recunoaştere (cine se 
situează pe o poziţie superioară sau inferioară, cine 
contează mai mult şi cine mai puţin) care sunt nişte 
algoritmi in sine. Aduceti-vaaminfe de táblitele sumeriene 
din introducere. Acestea conţineau primii algoritmi din 
istoria umanităţii şi aveau o legătură directă cu o problemă 

de repartitie: cum să imparti cát mai bine o recoltă de 
grâne la un anumit număr de persoane? 16 în esenţă, 
concepţiile contrare despre dreptate sunt, practic, 
algoritmi alternativi care au la bază principii opuse. Aceşti 
algoritmi pătrund acum în coduri, iar, în curând, vor 
influenţa fiecare aspect al vieţii noastre. Nouă ne revine 
sarcina de a ne asigura că algoritmii care vor ajunge să 
definească lumea vieţii digitale să poată fi justificati în 
conformitate cu principiile dreptăţii. Pentru a ne da seama 
cum ar putea să degenereze lucrurile, să analizăm ideea 
de nedreptate algoritmică. 

Capitolul 16 

NEDREPTATEA ALGORITMICĂ N 

„Nu putem sti de ce suferă lumea. Insă putem sti 
cum hotărăşte lumea ca acea suferință să revină anumitor 
persoane, iar nu altora”. 

Guido Calabresi si Philip Bobbit, Tragic Choices 
(1978) 

A 

În lumea vieţii digitale, ingineria socială si ingineria 
software vor deveni tot mai greu de diferențiat din două 
motive. Primul este acela că, odată cu trecerea timpului, 
algoritmii vor fi din ce în ce mai utilizaţi (împreună cu 
piaţa şi statul) pentru a determina repartiţia bunurilor 
sociale importante, inclusiv a locurilor de munca, 
creditelor, locuinţelor şi asigurărilor, în al doilea rând, 
algoritmii vor fi din ce în ce mai utilizaţi (împreună cu 
legile şi normele) la identificarea, clasarea, sortarea şi 
ordonarea oamenilor. Repartiția şi recunoaşterea sunt 
esenţa dreptăţii sociale, iar, în viitor, ele vor fi tot mai mult 
încredințate sistemelor digitale. Acesta a fost subiectul 
ultimelor două capitole. Este o evoluţie importantă în viaţa 
politică a umanităţii, ca să nu spunem mai mult. Astfel, 
codul fie va putea fi folosit la reducerea nedreptatii, fie va 
putea să reproducă vechile inegalităţi şi să genereze altele 
noi. În lumea vieţii digitale, dreptatea va depinde în mare 
măsură de algoritmii utilizaţi şi de modul in care vor fi 

aplicaţi. Mà refer la aplicarea lor pentru cá, adesea, 
alchimia algoritmilor si a datelor /a un loc este cea care 
produce rezultate inechitabile, iar nu algoritmii singuri. 
Voi explica acest lucru ceva mai târziu. 

În următoarele pagini vă prezint un cadru general de 
reflecţie cu privire la nedreptatea algoritmică: unde anume 
aplicarea unui algoritm va produce urmări inechitabile. 
Vom începe cu principalele două tipuri de nedreptate 
algoritmică: nedreptatea bazată pe date şi nedreptatea 
bazată pe reguli. Apoi, vom analiza ceea ce eu numesc 
eroarea neutralității, ideea greşită că avem nevoie de 
algoritmi neutri sau impartiali. La sfârşitul capitolului vom 
vedea că, ascunşi în spatele tehnologiei, cea mai mare 
parte a nedreptatii algoritmice poate fi, de fapt, pusă pe 
seama acţiunilor şi deciziilor oamenilor, de la inginerii de 
software şi până la utilizatorii de Google. 

TESTUL RAPID 

Înainte de a intra în detalii, trebuie spus că există o 
cale mai uşoară de a decide dacă o anumită aplicaţie a 
unui algoritm este justă sau injustă: se obțin rezultate 
compatibile sau incompatibile cu un principiu de drept 
relevant? Să luăm ca exemplu un algoritm utilizat la 
calculul contribuţiilor la asigurările de sănătate. Pentru a fi 
compatibil cu principiile suficientaristef de exemplu, un 
astfel de algoritm ar trebui să concentreze resursele în 
zonele cele mai defavorizate ale comunităţii, asigurându-se 
că acestea beneficiază de un nivel minim acceptabil de 
acoperire. Dacă, în schimb, i-ar pune pe cei cu situaţie 
financiară mai degrabă precară să achite contribuţii mai 
mari, atunci, evident, celor săraci le-ar fi mai greu să se 
asigure. Din perspectivă suficientaristă aşadar, aplicaţia 
respectivă ar fi injustă. Simplu! Acest test rapid constituie 
o abordare consecintionista, în sensul cá nu se încearcă a 
se aprecia dacă aplicarea unui cod este în mod inerent 
morală sau corectă. El nu presupune nicio analiză tehnică 
detaliată a algoritmului în sine. Această abordare ridică 
pur şi simplu întrebarea dacă aplicarea unui algoritm 

genereazá rezultate compatibile cu un principiu de drept 
dat. Este numai un mod de evaluare a nedreptátii 
algoritmice. Una dintre sarcinile teoreticienilor politici va 
fi să găsească altele. 

„DISCRIMINAREA ALGORITMICA”. 

Tipuri diferite de nedreptate algoritmică sunt uneori 
adunate sub denumirea de „discriminare algoritmică”. Eu 
evit această sintagmă, ca şi pe aceea de prejudecată 
algoritmica, pentru ca pot să creeze confuzii. 
Discriminarea este un concept subtil, care are cel puţin 
trei semnificaţii acceptabile. Prima este neutra, referindu- 
se la procesul de diferenţiere a unui lucru de altul. (Dacă 
afirm că eşti un critic de artă extrem de selectiv, îţi laud 
acuitatea intelectuală, nu spun că eşti bigot.) A doua are 
legătură cu o diferenţiere aparent injustă între anumite 
grupuri - de exemplu, un tată care refuză să-şi lase copilul 
să se joace cu copii de alte origini etnice. A treia 
semnificaţie este juridică, descriind reguli sau acte ce 
contravin unei legi care interzice tratarea într-un mod mai 
putin favorabil a anumitor grupuri. In munca mea de 
avocat, întâlnesc adesea cazuri în care se fac acuzaţii de 
discriminare. 

Din aceste deosebiri se observă cu uşurinţă că nu 
orice discriminare este nedreaptă şi că nu orice nedreptate 
este ilegală, în dreptul britanic, de exemplu, este interzisă 
discriminarea angajaţilor pe considerente de vârstă, 
dizabilităţi, schimbare de sex, sarcină şi maternitate, rasă, 
religie şi credinţă, sex şi orientare sexuală - însă pot fi 
discriminați pe considerente de clasă (atât timp cât acest 
lucru nu intră în conflict cu o altă lege). Discriminarea pe 
considerente de clasă nu este ilegală, însă rămâne 
indiscutabil nedreaptă. Această distincţie este importantă 
pentru ca jurnaliştii şi avocaţii reduc prea adesea 
problemele de nedreptate algoritmică la discriminarea 
legalistă - acest mod de aplicare a codului este permis în 
dreptul american sau european? Oricât de important ar fi 
răspunsul la această întrebare, teoria politică propune o 

abordare mai largă. Nu trebuie să ne întrebăm doar ce 
este legal, ci şi ce este drept, nu doar ce spune legea, ci şi 
ce ar trebui să spună. Să facem aşadar un pas înapoi şi să 
privim imaginea de ansamblu. 

Există două mari feluri de nedreptate algoritmică: 
nedreptatea bazată pe date şi nedreptatea bazată pe 
reguli. 

NEDREPTATEA BAZATĂ PE DATE 

Nedreptatea poate apărea atunci când un algoritm 
este aplicat unor date selectate necorespunzător, 
incomplete, perimate sau care au făcut obiectul unor erori 
de esantionare.1 Datele greşite reprezintă o problemă 
deosebită pentru algoritmii de învăţare automată, care nu 
pot să ,invete" decât din datele pe care le folosesc. 
Algoritmii antrenați să identifice chipul oamenilor, de 
exemplu, vor reuşi cu greu sau nu vor reuşi deloc să 
recunoască feţele altor persoane decât cele albe dacă vor 
fi antrenați folosind chipuri ale albilor majoritari.2 
Algoritmii de recunoaştere vocală nu vor „auzi” vocile 
feminine dacă vor fi antrenați folosind baze de date cu 
prea multe voci masculine.3 Chiar şi un algoritm conceput 
să aprecieze frumuseţea omului pe baza unor presupuse 
caracteristici „neutre”, cum ar fi simetria trăsăturilor feţei, 
absenţa ridurilor şi aspectul tineresc, va ajunge să prefere 
trăsăturile caucaziene dacă va fi antrenat folosind cel mai 
adesea chipuri ale oamenilor albi. În cadrul unui concurs 
recent, 600.000 de participanţi din întreaga lume au trimis 
selfie-uh care aveau să fie analizate de algoritmi de 
învăţare automată. Dintre cele 44 de chipuri considerate 
cele mai atrăgătoare, numai şase nu aparţineau unor albi. 
Unul singur avea pielea foarte neagră.4 Flickr, un site care 
găzduieşte fotografii, a aplicat automat fotografiilor în care 
apar persoane de culoare etichetele ,animal” şi 
,Maimuta”, iar fotografiilor din lagărele de concentrare, 
etichetele ,sport" şi „echipament de joacá".5 Algoritmul 
Photos al lui Google a etichetat două persoane de culoare 
drept ,gorile".6 Oricât ar fi de inteligent, dacă este 


1 


alimentat cu o perspectivă trunchiată sau eronată despre 
lume, un algoritm îi va trata într-un mod incorect pe cei 
care au fost ascunşi „privirii” sale ori au fost prezentaţi 
într-o lumină nefavorabilă. Aceasta este nedreptatea 
bazată pe date. 

NEDREPTATEA BAZATĂ PE REGULI 

Chiar dacă datele nu sunt selectate în mod 
necorespunzător, nu sunt incomplete, perimate şi nu au 
făcut obiectul unor erori de eşantionare, nedreptatea se 
poate manifesta atunci când un algoritm aplică reguli 
injuste. Acestea sunt de două feluri: cele vizibil injuste şi 
cele care sunt implicit injuste. 

Reguli vizibil injuste 

O regulă vizibil injustă este o regulă folosită pentru a 
lua decizii în chestiuni de repartiție şi recunoaştere în 
funcţie de criterii care (în contextul respectiv) sunt vizibil 
nedrepte. Un chelner-robot programat să refuze să 
servească persoane musulmane pentru că sunt 
musulmane, un sistem de securitate programat să ia în 
vizor persoanele de culoare pentru că sunt de culoare, un 
sistem de analiză a CV-urilor programat să-i respingă pe 
candidaţii de sex femeiesc pentru că sunt de sex femeiesc 
- toate acestea sunt aplicări ale unor criterii vizibil injuste. 
Ceea ce le face să fie vizibil injuste este faptul că nu există 
o legătură principială între caracteristica personală aleasă 
(religie, rasă, sex) şi refuzul ulterior al repartitiei sau al 
recunoaşterii (o farfurie cu mâncare, accesul într-o clădire, 
un loc de muncă). 

Regulile vizibil injuste sunt mai evidente atunci când 
au legătură cu aspecte precum rasa şi sexul, care au stat, 
de regulă, la baza oprimării în trecut şi care sunt 
irelevante în contextul în care se aplică regula. Există însă 
multe alte criterii care ar putea să producă nedreptate. Să 
luăm, de exemplu, urâţenia: dacă deţin un club de noapte, 
ar fi injust să instalez un sistem de intrare automat (să-l 
numim robo-guard), care scanează chipurile oamenilor şi 
le permite să intre numai celor care sunt îndeajuns de 

frumoşi? Bodyguarzii din viaţa reală procedează aşa tot 
timpul. Ar fi injust ca un algoritm de recrutare să-i 
respingă pe candidaţi în baza scorului lor de credit, 
independent de priceperea lor? Ar fi injust ca un algoritm 
de calcul al scorului de credit să acorde anumitor persoane 
un punctaj superior dacă acestea sunt prietene pe 
Facebook cu oameni prosperi? 7 S-ar putea ca, potrivit 
dreptului actual, acestea să nu fie considerate acte de 
discriminare, dar sunt fără îndoială injuste prin faptul că 
accesul la un bun social important este condiţionat de 
îndeplinirea altor criterii decât atributele direct relevante 
ale individului. 

Regulile pot fi vizibil injuste în diverse moduri. Acolo 
unde nu există nicio relaţie între criteriul care se aplică şi 
ceea ce interesează, apare problema arbitrarului. Sau 
regulile se ciocnesc de eroarea apartenenței la grup: faptul 
că eu sunt membrul unui grup care tinde să aibă o anumită 
caracteristică nu înseamnă neapărat că am şi eu aceeaşi 
caracteristică (un aspect uneori neglijat în abordările care 
au la bază învăţarea automată probabilistă). Mai este apoi 
problema adáncirii: se poate să fie adevărat că studenţii 
din familii cu venituri mai mari tind să aibă la universitate 
note mai bune, dar este evident că folosirea venitului 
familiei drept criteriu de admitere ar contribui la 
adâncirea inegalitátii deja existente in sistemul de 
invatamant.8 Există apoi eroarea de corelație sau 
cauzalitate: este posibil ca datele să-ţi spună că persoanele 
care joacă golf tind să se descurce mai bine în afaceri, dar 
asta nu înseamnă că succesul în afaceri are drept cauză 
faptul că joci golf (iar a face angajări pe această bază ar 
putea să contrazică un principiu de drept care spune că 
angajările ar trebui făcute pe merit). Acestea sunt doar 
câteva exemple - însă ţinând seama de ceea ce ştim despre 
ignoranta şi prejudecățile oamenilor, putem fi siguri că nu 
sunt şi singurele. 

Reguli implicit injuste 

O regulă implicit injustă este o regulă în virtutea 

căreia abuzul nu este săvârşit asupra unei persoane sau 
unui grup de persoane anume, ci are ca efect indirect 
tratarea anumitor grupuri într-un mod mai puţin favorabil 
decât altele. O regulă de recrutare care le-ar impune 
candidaţilor să aibă 1, 80 m înălţime şi un măr al lui Adam 
proeminent le-ar trata în mod evident pe femei într-un mod 
mai puţin favorabil decât pe bărbaţi, în ciuda faptului că 
nu face nicio referire la sex. 

Regulile implicit injuste sunt folosite uneori ca 
paravan pentru sexismul sau rasismul nedisimulat, însă 
nedreptatea constituie adesea un efect secundar nedorit. 
Inchipuiti-va, de exemplu, un algoritm de recrutare pentru 
inginerii de software care îi privilegiază pe candidaţii care 
au început să scrie programe înainte de a fi împlinit vârsta 
de 18 ani. Această regulă pare justificată dacă credeţi, 
asemenea multora, că experienţa dobândită de timpuriu 
este un bun indicator al priceperii dovedite mai târziu în 
viaţă. Ea nu individualizează în mod direct un anumit grup 
social pentru ca acesta să primească un tratament mai 
puţin favorabil, prin urmare nu este vizibil injustă. In 
practică însă, probabil că această regulă ar diminua 
şansele candidatelor, care, din cauza unor factori culturali 
şi diferenţelor dintre generaţii, este posibil să nu fi intrat 
în contact cu ştiinţa calculatoarelor în tinereţe. De 
asemenea, ar diminua şansele candidaţilor mai în vârstă, 
care nu au crescut având acasă calculatoare personale. 
Astfel, o regulă aparent rezonabilă poate să pună indirect 
în dezavantaj anumite grupuri de persoane.9 

Regulile injuste pot să îmbrace o formă subtilă. Să ne 
întoarcem pentru o clipă la algoritmii de identificare 
facială despre care am discutat mai devreme, în contextul 
discriminării bazate pe date. Aceştia vor fi ceva obişnuit în 
lumea vieţii digitale, unde sisteme digitale performante ne 
vor identifica şi vor interactiona zilnic cu noi. Gândiţi-vă ce 
îngrozitor este să încerci să interactionezi cu un sistem 
digital care nu îţi recunoaşte faţa din cauza culorii acesteia 
sau a unor particularităţi, cum ar fi o cicatrice sau o 

diformitate. Chiar si chestiunea simplà a /ocalizárii unui 
chip omenesc, ca sá nu mai vorbim de identificarea sa cu o 
anumită persoană, poate fi plină de riscuri. Una dintre 
metode constă în utilizarea algoritmilor care localizează 
„un tipar de «pete» închise şi deschise la culoare, care 
indică ochii, pometii şi nasul”. Cum însă eficienţa folosirii 
acestei metode depinde de contrastul existent între 
culoarea feţei şi albul ochilor, ar putea apărea unele 
dificultăţi în cazul anumitor grupuri rasiale, în funcţie de 
felul în care ar cădea lumina. O metodă de „detectare a 
marginilor”, în schimb, încearcă să facă deosebire între 
faţă şi fundal. Din nou ar putea să apară probleme, din 
cauza culorii feţei şi a decorului. O altă metodă constă în 
detectarea fetelor în funcţie de o paletă programată de 
posibile culori ale pielii - o tehnică ce ar putea să producă 
mai rar rezultate ofensatoare, dar care ar necesita o 
precizie sporită din partea programatorului în definirea 
culorilor care ar urma să fie considerate culori ale 
„pielii”.10 V-aţi putea întreba la ce bun toată tevatura asta, 
dar dacă un om n-ar recunoaşte în mod sistematic anumite 
grupuri din cauza rasei lor, acest lucru ar fi considerat 
drept o greşeală evidentă de recunoaştere şi o jignire 
adusă persoanei respective. Nu îţi poţi da imediat seama 
dacă este mai rău să fii ofensat de o maşinărie sau de un 
om, căci ambele lucruri ţin de sfera dreptăţii. 

Să luăm un alt caz complicat. Princeton Review oferă 
cursuri on-line pentru examenul SAT^?, iar software-ul pe 
care-l foloseşte percepe elevilor tarife diferite în funcţie de 
zona în care locuiesc. Scopul pare să fie acela ca bogatii să 
plătească mai mult. În zonele mai defavorizate, acest curs 
poate să coste 6.000 de dolari, pe când, în cele mai bogate, 
ar putea să ajungă la 8 400 de dolari. La prima vedere, 
această regulă s-ar putea justifica cu ajutorul unui 
principiu recunoscut de drept: ea îi favorizează pe cei mai 
putin înstăriți şi pare să încurajeze egalitatea de şanse. 


49 Scholastic Assessment Test - test standardizat folosit pe scară largă 
în SUA la admiterea în învăţământul superior (n. red.). 

Are insá ca efect secundar faptul cá studentii americani de 
origine asiaticá plátesc mai mult. Potrivit datelor statistice, 
acestia par sá fie concentrati in zonele mai bogate, 
existând astfel o probabilitate de aproape două ori mai 
mare să plătească un pret mai mare.11 Ceea ce face ca 
acest caz sá fie complicat este faptul cá presupune un 
compromis intre douá principii de drept opuse: este mai 
important să oferim celor săraci avantaje în domeniul 
educaţiei sau să nu tratăm anumite grupuri etnice într-un 
mod mai puţin favorabil decât altele? Răspunsul 
dumneavoastră ar putea să fie destul de diferit de al meu. 
Exemplul din paragraful anterior serveşte drept 
memento că nu toate regulile care fac deosebire între 
anumite grupuri sunt neapărat injuste, nici măcar atunci 
când pe unele le tratează într-un mod mai puţin favorabil 
decât pe altele. Uneori, „discriminarea” se poate justifica 
după anumite principii de drept. Acum câţiva ani, 
încercând să hotărăsc ce aveam să fac în viaţă, m-am 
gândit să intru în armată. Asemenea multor tineri plini de 
iluzii, mă atrăgea ideea de a face parte dintr-un regiment 
britanic de elită, Special Air Service (SAS). Cu hârtia în 
faţă şi creionul în mână, m-am aşezat nerăbdător la 
calculator şi am început să studiez site-ul de recrutare al 
SAS. De acolo am aflat că „mulţi încearcă să intre în 
regimentul Special Air Service. Cei mai mulţi nu reuşesc. 
Din circa 125 de candidaţi, în urma procesului epuizant de 
selecţie, vor rămâne doar zece”. „Excelent”, mi-am spus 
eu, „pare a fi greu”. Citind mai departe, am aflat că 
procesul de selecţie are trei etape. Prima este de 
,rezistentá", un test de condiţie fizică şi de supravieţuire 
pe durata a trei săptămâni, care se încheie cu un marş de 
64 km in timpul căruia cari în spate o ranita de 25 kg pe 
un teren cunoscut drept foarte dificil din zona Brecon 
Beacons-Black Hills din sudul Tárii Galilor. Cei care nu 
renunţă pot să aştepte cu nerăbdare etapa de 
„antrenament în junglă” din Belize, în urmă căreia „sunt 
eliminaţi cei care nu pot să facă faţă disciplinei” menite a-i 

descoperi pe „bărbaţii care pot să lucreze tot timpul sub 
presiune, în condiţii cumplite, săptămâni la rând”. Pare 
extraordinar. După vizita în Belize, cadetii se pot relaxa 
ştiind că a treia etapă a procesului de selecţie, „fugă, 
evadare şi tactici de interogare”, nu constă decât în a fi 
interogati cu brutalitate şi siliţi să stea în „poziţii 
chinuitoare” ore în şir, trebuind să suporte şi zgomotul de 
fond pe care-l aud. Pe site se explică faptul că 
„anchetatorii de sex femeiesc” pot chiar „să râdă de 
dimensiunea bárbátiei subiecţilor”. 

M-am făcut, în schimb, avocat. 

Procesul de recrutare al SAS este cât se poate de 
discriminatoriu în sensul neutru al cuvântului. Se face 
deosebire, înainte de orice, între războinicii autentici şi 
sedentarii corpolenti care se bucură la gândul cá vor purta 
o uniformă grozavă fără să depună niciun efort. Mai exact, 
cáutàndu-se ,bárbati" care să aibă calităţile cerute, din 
proces sunt excluse complet femeile, cărora li se refuză 
şansa de a face parte din acea unitate. Prima deosebire 
este pur şi simplu o formă legitimă de „discriminare”. Cea 
de-a doua este discutabilă. Unii ar putea întreba: „Dacă 
femeile pot să treacă toate etapele, de ce nu ar intra în 
SAS? Femeile îndeplinesc, în prezent, un rol combativ în 
diverse armate ale lumii”. Ceea ce vreau eu să spun, în 
afara faptului că majoritatea avocaţilor ar fi nişte soldaţi 
lamentabili, este că identificarea  „discriminării” nu 
reprezintă decât începutul discuţiei. Este motivul pentru 
care, repet încă o dată, această noţiune nu este 
întotdeauna de ajutor. Adevărata întrebare, în cazul unei 
reguli vizibil sau implicit injuste, nu poate fi decât dacă 
rezultatele aplicării sale se pot justifica după anumite 
principii de drept. 

EROAREA NEUTRALITĂȚII 

Unul dintre lucrurile cele mai supărătoare cu privire 
la algoritmi este acela că, chiar şi atunci când aplică unor 
grupuri reguli cât se poate de neutre, tot pot să ducă la 
nedreptate. Cum? Din cauză că regulile neutre reproduc şi 

adáncesc nedreptátile deja existente pe lume. 

În cazul în care căutaţi pe Google un nume cu 
rezonanţă afro-americană, este mai mare probabilitatea să 
vedeţi o reclamă la instantcheckmate.com, un site care 
verifică antecedentele penale ale diverselor persoane, 
decât dacă introduceţi un nume care nu are o rezonanţă 
afro-americană.12 De ce? Poate pentru că Google sau 
instantcheckmate.com aplică o regulă vizibil injustă, care 
spune că numele cu rezonanţă afro-americană ar trebui să 
provoace apariţia unor reclame la servicii de verificare a 
antecedentelor penale. Nu este surprinzător că atât cei de 
la Google, cât şi cei de la instantcheckmate. corn neagă 
categoric acest lucru. Ceea ce pare să se întâmple în 
schimb - deşi nu putem şti sigur - este că Google decide ce 
reclame ar trebui să apară aplicând o regulă neutră: dacă 
persoanele care introduc termenul de căutare X au 
tendinţa să dea clic pe reclama Y, atunci reclama Y ar 
trebui afişată mai des celor care introduc termenul de 
căutare X. Nedreptatea care rezultă de aici nu este 
provocată de o lege vizibil injustă sau de calitatea slabă a 
datelor: obţinem un rezultat rasist deoarece căutările 
anterioare şi clicurile diferitelor persoane au prezentat ele 
însele tipare rasiste. 

Ceva similar se întâmplă dacă folosiţi sistemul de 
completare automată al Google, care încheie întrebările 
după ce ai introdus câteva cuvinte. Dacă tastezi: „De ce au 
homosexualii...", Google îţi completează astfel întrebarea: 
„De ce au homosexualii vocea ciudată?” într-un studiu se 
arată că întrebările completate automat referitoare la 
negri, homosexuali şi bărbaţi sunt, într-un „procent destul 
de mare”, de natură „negativă”: 

În cazul negrilor, întrebările includeau construcţii în 
care aceştia erau infátisati ca leneşi, infractori, infideli, 
mediocri, cu diferite afecţiuni, cum ar fi tegument uscat 
sau fibrom. Homosexualii apăreau într-o lumină negativă: 
bolnavi de SIDA, condamnaţi să ajungă în iad, nemeritând 
drepturi egale, având voci piţigăiate sau exprimându-se ca 

niste fete.13 

Acestea sunt cazuri clare de nedreptate algoritmică. 
Nu se poate spune că un sistem care propagă stereotipuri 
negative despre anumite grupuri de persoane le tratează 
în mod egal si cu aceeaşi consideraţie. lar acest lucru 
poate să aibă şi consecinţe distributive. Barbatilor, de 
exemplu, le apar mai multe reclame la locuri de muncă 
bine plătite decât femeilor. Aceasta înseamnă, fără doar şi 
poate, o creştere a şanselor economice în cazul bărbaţilor 
şi o reducere a lor în cazul femeilor.14 

În asemenea situaţii, se pare că algoritmii ,neutri" 
aplicaţi unor date reprezentative din punct de vedere 
statistic reproduc nedreptáti deja existente in lume. 
Algoritmul Google completează automat întrebarea „de ce 
femeile...?" cu ,[de ce femeile] vorbesc atât de mult?" 
pentru cá foarte multi utilizatori au pus această întrebare 
in trecut. Este doar o oglindire a propriilor noastre 
prejudecáti. 

Să luăm alte cazuri care se pare că vor deveni tot mai 
importante odată cu trecerea timpului: „sistemele de 
reputaţie”, care ajută la determinarea accesului 
persoanelor la bunuri sociale precum locuinţele sau 
locurile de muncă în funcţie de felul în care au fost 
evaluate de alte persoane. Airbnb şi Uber, farurile 
călăuzitoare ale „economiei colaborative”, se bazează pe 
asemenea sisteme de reputaţie. Există în plus modalităţi 
de evaluare a profesorilor, hotelurilor, chiriaşilor, 
restaurantelor, cărţilor, emisiunilor TV, cântecelor şi a 
aproape tuturor lucrurilor care pot fi evaluate. Rostul 
sistemelor de reputaţie este acela de a ne permite să 
evaluăm persoane necunoscute în baza a ceea ce au spus 
despre ele alte persoane. Tom Slee afirmă că „reputaţia 
este concentrarea socială a opiniilor altor persoane” 15. 
Inclini să ai mai multă încredere într-o gazdă din reţeaua 
Airbnb cu o evaluare de cinci stele decât într-o alternativă 
evaluată cu două stele. 

Sistemele de reputaţie sunt relativ recente si vor fi, 


1 


probabil, mai des întâlnite în lumea vieţii digitale. Există 
deja servicii, cum ar fi reputation.com, care te ajută să 
obţii evaluări mai bune.16 Eu am spus că există 
posibilitatea ca, în lumea vieţii digitale, accesul la bunuri 
şi servicii să fie, până la urmă, determinat de ceea ce cred 
alţii despre noi. Amintiţi-vă exemplul chinezesc: peste 30 
de autorităţi locale adună date în format digital despre 
comportamentul social şi financiar al cetăţenilor cu scopul 
de a-i evalua în aşa fel încât „cei demni de încredere” să 
„umble în orice loc de sub cer”, împiedicându-i totodată pe 
cei „discreditaţi” să „facă pana si un singur pas”.17 

Algoritmii care agrega şi sintetizează evaluările 
oamenilor sunt consideraţi în general neutri. Oamenii fac 
evaluarea; algoritmul nu face decât să însumeze evaluările 
şi să calculeze un scor general. Problema este că, deşi 
algoritmii sunt neutri, există destule dovezi care arată că 
persoanele care fac evaluarea nu sunt.18 Un studiu 
demonstrează că, pe site-ul Airbnb, solicitările venite din 
partea unor turişti cu nume evident afro-americane au cu 
16% mai puţine şanse să fie acceptate comparativ cu 
solicitările unor turişti ale căror nume aparţin în mod 
evident unor albi. Acest fapt este valabil pentru gazde mai 
importante sau mai modeste, de la cele care deţin o 
singură locuinţă până la întreprinderi mai mari, care 
posedă foarte multe proprietati.19 După cum remarcă Tom 
Slee, sistemul bazat pe reputaţie [...] nu-l ajută deloc pe 
John să dobândească o bună reputaţie - chiar dacă este un 
om de încredere - în cazul în care este o persoană de 
culoare care încearcă să-şi găsească de lucru într-o 
comunitate albă cu un trecut rasist şi nici pe Jane să-i fie 
recunoscute abilităţile de instalator în cazul în care 
comunitatea are concepţii tradiţionale despre rolul 
femeii.20 

Aşa se face că algoritmii neutri pot să reproducă şi să 
institutionalizeze nedreptati deja existente in lume. 

Odată cu trecerea timpului, sistemele digitale care 
învaţă de la oameni vor percepe şi cele mai subtile forme 

de nedreptate. De curând, o reţea neurală folosită pe o 
bază de date de trei milioane de cuvinte în limba engleză a 
învăţat să facă analogii simple. Întrebat Paris este pentru 
Franța ceea ce Tokio este pentru [?], sistemul a răspuns 
corect, Japonia. Dar când a fost întrebat bărbatul este 
pentru programator ceea ce femeia este pentru [?], 
răspunsul sistemului a fost casnică. Întrebat tatăl este 
pentru doctor ceea ce mama este pentru [?], sistemul a 
răspuns asistentă. El este pentru arhitect a avut drept 
corespondent ceea ce ea este pentru decorator de 
interioare. Acest studiu a dezvăluit un fapt şocant, dar 
dacă stăm să ne gândim, nu chiar atât de surprinzător, 
acela că modul în care oamenii folosesc limbajul reflectă 
existenţa unor stereotipuri de rol nedrepte. Atât timp cât 
sistemele digitale ,invatá' de la oameni cu defecte, 
dezordonati, imperfecti, ne putem aştepta ca algoritmii 
neutri să genereze şi mai multă nedreptate.21 

Aceste exemple sunt tulburătoare pentru că pun sub 
semnul întrebării impresia pe care o au mulţi - în mod 
special, din câte am observat eu, din cercurile pasionatilor 
de tehnologie - şi anume că o regulă este justă dacă 
tratează la fel pe toată lumea. Eu numesc acest lucru 
eroarea neutralității. Să fim cinstiţi, ea are o poveste 
lungă. Îşi are originea în idealul iluminist al universalitátii, 
în ideea că diferenţele dintre oameni ar trebui considerate 
irelevante în sfera publică a politicii.22 Acest ideal s-a 
transformat în convingerea de astăzi că regulile ar trebui 
să fie impartiale în raporturile dintre persoane şi grupuri. 
La sfârşitul secolului al XX-lea, Iris Marion 

Young descria impartialitatea drept „trăsătura 
emblematică a raţiunii morale” din acea perioadă.23 Cei 
care adoptă pe negândite eroarea neutralității au tendinţa 
să creadă că algoritmul oferă o perspectivă foarte 
interesantă din punctul de vedere al dreptăţii tocmai 
pentru că poate fi folosit la aplicarea unor reguli 
impersonale, obiective, impartiale. Codul, se spune, este 
lipsit de patimile, prejudecățile şi devotamentul ideologic 

care se ascund în orice suflet omenesc imperfect. 
Sistemele digitale ar putea în sfârşit să ofere „perspectiva 
de nicăieri” pe care filosofii au căutat-o atât de mult.24 

Eroarea constă în faptul că neutralitatea nu este 
întotdeauna acelaşi lucru cu dreptatea. Într-adevăr, în 
anumite contexte, este important să existe neutralitate în 
raporturile dintre grupuri, ca atunci când un judecător 
decide între două relatări contradictorii ale aceluiaşi 
eveniment. Exemplele de mai înainte arată însă că faptul 
de a trata grupurile dezavantajate la fel ca pe toate 
celelalte poate, în realitate, să reproducă şi să adâncească 
nedreptatea existentă şi chiar să genereze o altă 
nedreptate. Desmond Tutu, laureat al Premiului Nobel 
pentru pace, remarca la un moment dat: „Dacă un elefant 
stă cu piciorul pe coada unui şoricel, iar tu te declari 
neutru, şoricelul nu-ţi va aprecia neutralitatea”. El voia să 
spună că o regulă impartiala poate fi implicit injusta. Colac 
peste pupăză, eroarea neutralității le dă acestor cazuri de 
nedreptate o aparenţă de obiectivitate, făcându-le să pară 
fireşti şi inevitabile atunci când, de fapt, nu sunt astfel. 

Lecţia pe care o pot desprinde tehnologii este că 
dreptatea cere, uneori, ca grupuri diferite să fie tratate în 
mod diferit. Această idee stă la baza discriminării pozitive 
şi a subventionarii manifestărilor artistice ale minorităţilor. 
Şi ar trebui să stea la baza tuturor eforturilor noastre de 
evitare a nedreptátii algoritmice. Aplicarea codului ar 
trebui judecată în funcţie de rezultatele pe care le 
generează, dacă acestea sunt sau nu sunt în concordanţă 
cu un principiu de drept relevant, nu în funcţie de 
neutralitatea algoritmului în raporturile dintre persoane. 
„Neutralitatea”, arăta laureatul Premiului Nobel Elie 
Wiesel, „îl ajută pe opresor, niciodată pe victimă”. 

O SOCIETATE BINE PROGRAMATĂ 

Nedreptatea  algoritmicá pare deja să existe 
pretutindeni. Gândiţi-vă însă la numărul imens de algoritmi 
care va exista în lumea vieţii digitale, la responsabilitátile 
uimitoare care le vor fi încredințate şi la rolul tot mai mare 

pe care îl vor juca aceştia în viaţa socială si economică. 
Suntem obişnuiţi cu formularele de cerere on-line, cu 
sistemele de plată fără casier din marile magazine, cu 
porţile din aeroporturi rezervate călătorilor cu paşapoarte 
biometrice, cu scanerele de amprente digitale ale 
smartphone-urilor şi cu primii asistenţi personali bazati pe 
inteligenţa artificială, precum Siri şi Alexa. În viitor însă, 
va exista un număr nesfârşit de interacțiuni cotidiene cu 
sisteme incomparabil mai avansate. Multe vor avea o 
prezenţă fizică, virtuală sau holografică. Unele vor avea 
calităţi umane sau animale menite să faciliteze empatia şi 
stabilirea unei relaţii directe.25 Atunci va fi cu mult mai 
dureros când nu vom fi respectaţi, vom fi ignorati sau vom 
fi insultati. 

Pe măsură ce sfera de acţiune şi de responsabilitate a 
codurilor va creşte, acelaşi lucru se va întâmpla şi cu riscul 
de nedreptate algoritmică. 

Dacă vrem să le dăm algoritmilor mai mult control 
asupra problemelor care tin de repartiție şi recunoaştere, 
atunci trebuie să fim atenţi. Uneori însă, este greu de aflat 
de ce o anumită aplicare a codului a provocat o 
nedreptate. În trecut, intenţia de discriminare era ascunsă 
în inima omului. În viitor, aceasta ar putea fi ascunsă 
adânc în algoritmi de învăţare automată de dimensiuni şi 
de o complexitate uluitoare. Sau ar putea fi închisă bine 
într-o „cutie neagră” a codului, protejată de legi privind 
respectarea confidentialitatii.26 

O altă problemă este aceea că nedreptatea pare să se 
ascundă peste tot - în date greşite, în reguli implicit 
injuste, ba chiar şi în reguli neutre - aşteptând să ne ia 
prin surprindere. Din păcate. Responsabilitatea de a crea o 
lume în care codul să fie un generator de şanse, nu de 
nedreptate le revine oamenilor. Este foarte uşor să tratăm 
algoritmii, şi în special algoritmii de învăţare automată, ca 
pe nişte forţe imateriale care dispun de propria autoritate 
morală. Nu sunt aşa ceva. Faptul că maşinăriile pot din ce 
în ce mai mult să  ,invete" nu ne absolvă de 


responsabilitatea de a le ,inváta" care este diferenta 
dintre dreptate şi nedreptate. Până când sistemele de IA 
vor deveni independente de controlul uman, şi poate nici 
atunci, va cădea în sarcina oamenilor să fie prevăzători şi 
să împiedice nedreptatea algoritmică. Această sarcină nu 
poate fi lăsată în seama juriştilor şi a teoreticienilor 
politici. Responsabilitatea le va reveni tot mai mult celor 
care culeg datele, care construiesc sistemele şi care aplică 
regulile. Indiferent că le place sau nu, inginerii de software 
vor deveni tot mai mult specialiştii în inginerie socială ai 
lumii vieţii digitale. Este o responsabilitate uriaşă. Aplicaţii 
injuste ale codului se vor strecura, uneori, în sistemele 
digitale pentru că inginerii nu vor fi conştienţi de propriile 
prejudecăţi. (Nu este neapărat vina lor. Este lungă calea 
până la obţinerea unei diplome în ştiinţa calculatoarelor, 
dar aceasta nu trece neapărat şi prin drept.) Uneori, acest 
lucru va fi rezultatul existenţei unor probleme mai ample, 
legate de cultura şi valorile companiilor. Măcar atunci 
când maşinile de învăţare generează reguli şi modele, 
acestea trebuie atent examinate pentru a se vedea dacă 
sunt vizibil sau implicit injuste în contextul respectiv. 
Nerespectarea acestei obligaţii va crea nedreptate 
algoritmică. În capitolul 19 vom analiza alte câteva 
posibile măsuri de evitare a acestui gen de nedreptate, 
inclusiv reglementarea activității companiilor de 
tehnologie şi verificarea algoritmilor. De ce însă nu am 
crea în mod conştient sisteme luând în considerare 
aspectul dreptăţii - fie că ne referim la egalitatea de 
tratament, la egalitatea de şanse sau la orice alt principiu 
care s-ar putea aplica respectivului sistem? Codul ar putea 
să ofere perspective noi, interesante în ceea ce priveşte 
dreptatea şi să nu fie doar un pericol în plus pentru noi. 
Este nevoie de o generaţie de „ingineri-filosofi” de 
genul celei imaginate de Tim Bemers-Lee, iar aceasta 
trebuie să fie mai diversificată decât cea din zilele noastre. 
Nu este drept ca algoritmii care au legătură cu dreptatea 
să fie incredintati unei comunităţi de ingineri alcătuite, 

intro majoritate  covârşitoare, din  bárbati.27 Afro- 
americanii obtin aproximativ 1096 din totalul diplomelor in 
informatică si constituie cam 14% din forţa de muncă, însă 
reprezintă mai puţin de 3% dintre informaticienii care 
lucrează în Silicon Valley.28 O forţă de muncă mai 
reprezentativă pentru întreaga populaţie ar putea să 
însemne cel puţin o mai bună conştientizare a implicatiilor 
sociale ale unei aplicaţii digitale. 

Este însă timpul să abandonám subiectul nedreptátii 
algoritmice şi să ne îndreptăm atenţia spre o altă posibilă 
problemă pe care o valntâmpina dreptatea socială în lumea 
vieţii digitale, şomajul tehnologic. 

Capitolul 17 

SOMAJUL TEHNOLOGIC 

„Maşina este cea care posedă, în locul muncitorului, 
îndemânare şi forţă, ea este adevăratul maestru, având 
suflet propriu - legile mecanicii care acţionează prin ea”. 
Karl Marx, Fragment despre maşini (1861) 

Munciti ca să trăiţi sau trăiţi ca să munciti? în viitor, 
este posibil să nu mai faceţi niciuna, nici alta. 

Sistemele de inteligenţă artificială pot deja să-i 
egaleze sau să-i depăşească pe oameni într-o serie de 
abilităţi: traducere, recunoaşterea chipului, imitarea 
vorbirii, conducerea vehiculelor, scrierea articolelor, 
tranzactionarea produselor financiare, diagnosticarea 
cancerului. Percepute cândva drept reci şi lipsite de viaţă, 
ele iti pot spune dacă eşti fericit, tulburat, surprins sau 
dezgustat - identificând uneori semne pe care omul nu le 
poate detecta. Consecințele economice vor fi importante, 
între 1990 şi 2007 - altfel spus, cu peste zece ani în urmă, 
înainte de apariţia smartphone-urilor - numai roboții 
industriali au contribuit la desfiinţarea, în SUA, a 670.000 
de locuri de muncá.1 între 2000 şi 2010, SUA au pierdut 
circa 5, 6 milioane de locuri de muncă în industria 
prelucrătoare, 85% dintre pierderi fiind atribuite 
schimbărilor tehnologice.2 în anul 2016, analiştii de la 
McKinsey estimau că „tehnologii cu eficacitate dovedită in 

prezent" ar putea fi utilizate pentru automatizarea a 4596 
dintre operaţiile pe care oamenii sunt plătiţi să le facă.3 
lar aceasta doar folosind tehnologiile actuale. In lumea 
vieţii digitale, ne putem aştepta să existe sisteme cu un 
randament şi o complexitate mult mai mari. 

Sistemele digitale ajung, treptat, să îndeplinească 
numeroase sarcini pe care credeam că numai oamenii le 
pot realiza, în curând, vor reuşi să facă aproape orice. În 
cele din urmă, vor face totul mai bine ca noi. Şi, desigur, 
au fost mereu capabile să facă multe lucruri pe care noi nu 
le putem face. 

În introducere, spuneam că previziunea schimbărilor 
tehnologice este, în mod inerent, riscantă şi controversată. 
Încercarea de a anticipa urmările economice ale 
schimbării tehnologice este încă şi mai complicată. Totuşi, 
cel puţin din motive personale, voi face acest lucru în 
următoarele două capitole. În anul 2015, Richard Susskind 
(o somitate mondială în domeniul tehnologiei juridice şi, în 
acelaşi timp, tatăl meu) şi Daniel Susskind (unul dintre cei 
mai apreciaţi tineri economişti ai lumii şi, în acelaşi timp, 
fratele meu) au publicat împreună cartea The Future of 
the Professions, în care au prezis înlocuirea treptată a 
profesioniştilor cu sistemele digitale.4 în anul 2018, Daniel 
Susskind va publica o nouă carte pe această temă, carte 
care, cu mândrie fraternă, mă aştept să devină o lucrare 
de referinţă.” Ar fi un act de trădare fata de familie daca 
în cartea de faţă nu aş lua în considerare cel puţin ideea 
şomajului tehnologic. 

(Ştiu, ştiu, suntem o familie ciudată.) 

Lăsând la o parte loialitatea faţă de clan, în prezent, 
niciun cetăţean responsabil nu poate să ignore 
perspectiva, acceptată de tot mai mulţi economişti, că, în 
viitor, ar putea să nu existe suficiente locuri de muncă 
pentru toată lumea. Eu numesc aceasta teza şomajului 
tehnologic. Nu încerc să evaluez în detaliu argumentele 
economice în favoarea şi împotriva sa. Recunosc faptul că 

sunt gânditori respectabili care consideră că această teză 
este greşită. După părerea mea însă, chiar dacă ar fi numai 
partial corectă, consecinţele ar fi atât de profunde, încât 
nu ne putem permite să aşteptăm şi să vedem ce se va 
întâmpla. Ce e rău în a ne ascuti instrumentele intelectuale 
cât încă avem timp? 

Analiza din acest capitol este structurată în patru 
etape. Vom începe cu teza propriu-zisă a şomajului 
tehnologic. Apoi, vom arunca o privire asupra paradigmei 
munciU adică asupra ideii că trebuie să muncim pentru a 
avea venituri, un anumit statut social şi o stare de bine. 
După aceea, din interiorul paradigmei muncii, vom lua în 
considerare trei reacţii la şomajul tehnologic: tratarea 
muncii ca o resursă limitată, asigurarea dreptului 
oamenilor la muncă şi încercarea de a respinge cu totul 
automatizarea. În sfârşit, vom îndrăzni să punem în 
discuţie chiar paradigma muncii, întrebându-ne dacă am 
putea să clădim o lume în care oamenii să poată beneficia 
de venituri, statut social şi o stare de bine în absenţa 
ocupării generale a forţei de muncă. Este posibil ca 
prefacerile economice să necesite şi prefaceri intelectuale. 

SOMAJUL TEHNOLOGIC Teza 

Potrivit tezei şomajului tehnologic, dezvoltarea 
tehnologiei va duce, în ultimă instanță, la şomaj pe scară 
largă. În esență, ea spune următoarele: 

Ceea ce noi considerăm a fi „locuri de muncă” sunt, 
de fapt, pachete de sarcini utile din punct de vedere 
economic. Odată cu trecerea timpului, maşinile vor rivaliza 
din ce în ce mai mult cu oamenii si chiar îi vor depăşi în 
capacitatea de a îndeplini sarcinile respective. În loc să 
angajeze personal, va fi mai economic pentru firme să 
utilizeze maşini. Persoanele plătite în prezent să efectueze 
acele sarcini vor constata, în cele din urmă, că serviciile 
lor nu sunt necesare.5 

În prima etapă a şomajului tehnologic, va fi mai puțin 
de lucru, însă destul pentru toată lumea. Lucrătorii 
concediati ar putea să se recalifice şi să-şi găsească alt loc 

de muncá. Recalificarea si pregátirea continuá vor fi 
esenţiale pentru ca ei să poată să găsească de lucru. Cu 
timpul însă, celor care nu au serviciu le va fi din ce în ce 
mai greu să obţină resursele sau calificarea necesară 
pentru îndeplinirea numărului tot mai mic de sarcini care 
vor rămâne. Dacă eşti un otelar din nordul Angliei si îţi 
pierzi locul de muncă din cauza unui robot, nu te ajută 
prea mult să ştii că Google angajează ingineri de software 
în Palo Alto.6 

Pe măsură ce şomajul va creşte, concurenţa pentru 
un loc de muncă va fi tot mai acerbă. Cu câteva excepţii 
pentru lucrătorii foarte apreciaţi, salariile majorităţii celor 
care vor mai lucra vor scădea pentru că la porţile fabricilor 
vor aştepta, de regulă, oameni disperaţi, dispuşi să lucreze 
pe bani mai puţini. 

La timpul cuvenit, când maşinile vor avea capacitatea 
şi fiabilitatea necesare, nu va mai avea sens din punct de 
vedere economic ca firmele să angajeze personal pentru 
majoritatea operaţiilor economice. În consecinţă, nu vor 
mai fi suficiente locuri de muncă. În cele din urmă, numai 
câteva persoane vor reuşi să găsească o slujbă plătită. În 
această etapă, pentru a cita o frază din 1844 a tânărului, 
pe atunci, Karl Marx, „muncitorul a devenit o marfă şi are 
puţin noroc dacă poate să găsească un cumpărător” 7. 

Şomajul pe scară largă nu va duce la stagnarea 
economiei. Dimpotrivă, automatizarea le va permite 
firmelor să facă economii importante şi să devină foarte 
eficiente. Profiturile lor vor fi reinvestite sub formă de 
capital sau transferate consumatorilor prin scăderea 
preturilor8 Economia va creşte. În trecut, ne-am fi putut 
aştepta ca o astfel de creştere să ducă la crearea mai 
multor locuri de muncă deoarece o cerere mai mare de 
bunuri şi servicii înseamnă, în mod normal, o cerere mai 
mare de oameni care să le producă. Dar nu şi în viitor, 
pentru că, până la urmă, volumul suplimentar de muncă va 
fi realizat într-un mod mai eficient de maşini decât de 
oameni. 


În general, plácinta economică va creşte (da, oameni 
buni, s-au întors metaforele cu deserturi), dar lucrătorii 
vor primi o portie tot mai mică din ea. În cel mai rău caz, 
este posibil ca marea majoritate a populaţiei active să nu 
aibă de lucru. Efectele vor fi puternice însă chiar dacă o 
jumătate sau o treime din populaţia activă nu va reuşi să 
se angajeze. 

Cine va pleca primul? 

Este uşor de înţeles că lucrătorii cu un nivel de 
instruire mai scăzut vor fi cei mai afectaţi de şomajul 
tehnologic. În prezent, un sudor costă aproximativ 25 de 
dolari pe oră, iar utilizarea unui robot, opt dolari pe oră.9 
Casierii supermarketurilor vor concura cu magazinele 
„inteligente“, care funcţionează fără casieri şi fara 
personal care aranjează marfa pe rafturi.10 Camionagiii, 
care numai în SUA sunt în număr de 3, 5 milioane, ar 
putea fi înlocuiţi de vehicule autonome, care pot să meargă 
săptămâni la rând fără să se oprească. Milioane de 
lucrători prost plătiţi din domeniul alimentaţiei publice ar 
putea fi înlocuiţi de sisteme care pot să efectueze orice 
operaţie: 

Pe când un lucrător dintr-un fast-food poate să pună 
pe grătar o chiftea congelată, dispozitivul Momentum 
Machines formează chiftele din carne proaspăt tocată, 
după care le prăjeşte la comandă - având inclusiv 
capacitatea de a adăuga cantitatea necesară de cărbuni 
astfel încât chiftelele să rămână suculente. Instalaţia, care 
poate să producă aproximativ 360 de hamburgeri pe oră, 
prăjeşte şi chifla, după care feliază şi adaugă ingrediente 
proaspete precum roşiile, ceapa şi murăturile, dar numai 
după ce comanda a fost plasată. Cu ajutorul unei benzi 
transportoare, hamburgerii ajung pregătiţi şi gata să fie 
serviti.11 

Datele aratá insá cá progresul tehnic din secolul al 
XX-lea a sporit de fapt atât numărul operaţiilor din 
economie care necesită un nivel scăzut de instrucţie, cât şi 
numărul celor care necesită un nivel ridicat de instrucţie. 


1 


A scăzut însă numărul operaţiilor care necesită un nivel 
mediu de instructie.12 Cum se explică acest lucru? 
Răspunsul apare într-una dintre cele mai importante 
observaţii ale lui Daniel Susskind: nivelul de instrucţie de 
care are nevoie o fiinţă umană ca să îndeplinească o 
sarcină nu ne este de folos pentru a afla dacă o maşină va 
considera sarcina respectivă uşoară sau grea. Maşinile îi 
depăşesc pe oameni nu „gândind” sau lucrând asemenea 
lor, ci utilizând metode informatice şi mecanice care sunt 
cu totul nespecifice omului. Aşa se explică de ce suntem 
mai aproape de automatizarea muncii avocaţilor decât de 
cea a machiorilor. 

Pentru că nu ştim exact cum vor executa maşinile 
anumite sarcini, este greu de spus cu certitudine cine va fi 
primul care va pierde. După specialiştii de la McKinsey, 
este mai uşor sa automatizezi „activităţile absolut 
previzibile” decât pe cele imprevizibile. Sarcinile cel mai 
greu de automatizat sunt cele care presupun conducerea şi 
dezvoltarea oamenilor, precum şi folosirea cunoştinţelor în 
procesul decizional, în planificare şi în munca de 
creatie.13 Însă, după cum susţin cei doi Susskind în The 
Future of the Professions, se pare că până şi cea mai 
complexă activitate profesională poate fi descompusă în 
operaţii şi automatizată în timp, inclusiv multe activităţi în 
care se spune că este nevoie de priceperea omului, 14 

Odată cu trecerea timpului însă, nu se va mai pune 
doar problema automatizarii sarcinilor îndeplinite in 
prezent de oameni. Rezultatele dorite ar putea fi obţinute 
într-un cu totul alt mod. De exemplu, faptul că nu mai 
avem nevoie de potcovari (cei care fac potcoave) pentru că 
autovehiculele au înlocuit caii şi căruțele face sa fie 
absolut irelevantă posibilitatea ca munca unui potcovar să 
fie realizată mai bine de o maşină. Oamenii nu vor chirurgi 
şi nici măcar aparate care să facă operaţiile chirurgicale 
mai bine decât oamenii. Ei vor sănătate. Dacă progresul 
înregistrat într-un alt domeniu al medicinei (precum 
nanotehnologia) face inutilă munca unor chirurgi, atunci 

este irelevant dacă munca chirurgilor ar putea fi făcută 
mai bine de aparate.15 Inutilitatea oamenilor va îmbrăca 
forme diferite; automatizarea sarcinilor pe care le realizăm 
în prezent nu este decât una dintre ele. 

Ce are de spus aşadar teoria politică despre o lume 
în care şomajul va fi un fenomen larg răspândit? 

PARADIGMA MUNCII 

În antichitate, oamenilor le displăcea ideea de a 
munci ca să trăiască. În Vechiul Testament, munca apare 
ca un fel de pedeapsă divină: „In sudoarea feţei tale”, îi 
ceartă Dumnezeu pe păcătoşii Adam şi Eva, „îţi vei mânca 
pâinea ta, până te vei întoarce în pământ” (Facerea 3, 19). 
Asa cum remarcă Kory Schaff, vechii greci înțelegeau 
avantajele practice ale muncii, însă considerau că secretul 
propăşirii omului constă în evitarea ei. O „viaţă dedicată 
tehnicii sau negotului", scria Aristotel, „nu este nobilă, ci 
este potrivnică virtuţii”. Era chiar mai bine, spunea Schaff, 
să-ţi dedici timpul contemplatiei, artei guvernării si 
războiului.16 

Filosofii din tradiţia creştină au ajuns să privească 
munca asiduă ca pe o cale spre mântuire, care încurajează 
cumpătarea, cinstea şi autodisciplina. Munca juca de 
asemenea un rol important în liberalismul lui John Locke şi 
Adam Smith. Aceştia credeau că numai prin muncă puteau 
oamenii sa  modeleze si să transforme natura in 
instrumente ale valorii şi progresului. Marx însă afirma 
despre capitalişti ca îşi însuşesc valoarea creată de 
muncitorii lor fără să le dea în schimb partea care li se 
cuvine din răsplată.17 

Deci de ce mai muncim în zilele noastre? Din trei 
motive principale: pentru venit, pentru sfatut social şi 
pentru starea de bine. 

Venitul înainte de orice, muncim ca să trăim. Pentru 
cei mai mulţi dintre noi, vânzarea propriilor puteri 
productive este singura modalitate de a câştiga banii care 
ne ţin de foame şi de cald. Rareori cultivăm noi înşine ceea 
ce folosim pentru prepararea hranei sau ne construim 

propriul adápost. Lucrám, in schimb, ca sá putem sá ne 
procurám aceste lucruri (ele insele fiind produsul muncii 
altor persoane). Cei mai multi dintre noi sperăm de 
asemenea cá, dacă vom munci mult, va rămâne un mic 
surplus cu care ne vom putea procura lucruri deosebite, 
produse de lux si experiente plácute. 

Statutul social 

Muncim de asemenea pentru a ne satisface nevoia 
adânc înrădăcinată de statut social si de a fi respectaţi de 
alţii. Un loc de muncă bine plătit aduce după sine prestigiu 
şi recunoaştere. Ne simţim mândri atunci când suntem 
apreciaţi pentru munca noastră de şefi, cumpărători şi 
clienţi. Şomajul, în schimb, poate să ducă la stigmatizare şi 
înjosire. 

Starea de bine în sfârşit, unii sunt norocoşi să 
desfăşoare o activitate care le creează o stare de bine. O 
astfel de activitate ar putea să ofere şansa satisfactiei care 
se naşte din lucrul bine făcut. Sau ar putea aduce 
mulţumire pentru că este apreciată de alte persoane. Mă 
gândesc la mama mea, care a început prin a fi asistentă, a 
devenit apoi psihoterapeută şi ar face orice ca să aibă grijă 
de pacienţii ei. (Nu toţi cei din familia Susskind scriu 
despre tehnologie.) Altora, munca le oferă atât şansa 
autoperfectionarii, cât si o platformă pentru cultivarea 
aptitudinilor şi a capacităţilor. Când nu au de lucru, 
oamenii spun adesea ca se simt „inutili” sau „daţi 
deoparte” 18. 

Munca ne ajută de asemenea să gestionăm delicata 
noastră relaţie cu timpul. De la vârsta cea mai fragedă, 
simţim trecerea timpului într-o formă structurată: 
dimineaţă, după-amiază, seară, noapte, fiecare cu rutina şi 
activităţile specifice. La maturitate, felul în care simţim 
trecerea timpului este strâns legat de rutina muncii. 
Letargia nestructurată a şomajului poate să ducă la 
plictiseală şi la senzaţia de dezrădăcinare, ceea ce, pe 
termen lung, poate deveni o „povară psihologică majoră” 
19. 


Legat de aceeasi stare psihologicà de bine, munca ne 
ajută să ne asociem într-un anumit scop cu alte persoane 
decât rudele apropiate şi ne oferă spaţiul necesar pentru a 
ne manifesta ambițiile. Chiar şi conversațiile de 
convenienta din jurul dozatorului de apă de la birou ne 
ajută să remarcăm alte persoane şi să ne împărtăşim 
poveştile, experienţele şi cunoştinţele despre lume. 
Aceasta face parte din păstrarea contactului cu 
realitatea.20 în Civilizaţia şi neajunsurile ei (1930), 
Sigmund Freud afirmă că nicio altă tehnică de conduită în 
viaţă nu leagă individul „mai strâns de realitate”: 

În activitatea sa, el este cel puţin foarte ataşat de o 
parte a realităţii, de comunitatea umană. Munca nu este 
mai puţin valoroasă pentru posibilitatea pe care ea şi 
relaţiile umane legate de ea o oferă în vederea unei 
eliberári considerabile a impulsurilor  libidinale 
componente, narcisiste, agresive şi chiar erotice, apoi 
fiindcă este indispensabilă pentru supravieţuire şi justifică 
existenţa în societate.21 

Paradigma muncii 

Cred că există, în societatea modernă, prezumția ca 
munca este necesară pentru a avea un venit, un statut 
social şi o stare de bine. Eu numesc aceasta paradigma 
muncii. Într-o lume în care majoritatea adulţilor lucrează 
într-un fel sau altul, natura muncii se află în strânsă 
legătură cu dreptatea socială. Are legătură cu repartiţia 
(veniturilor şi a stării de bine), dar şi cu recunoaşterea 
(sub forma statutului social şi a stimei). De aceea, în 
cadrul paradigmei muncii, perspectiva unei lumi în care nu 
se munceşte este, în mod firesc, îngrijorătoare. Cum ar 
trebui să reactionám? 

TREI REACŢII ÎN CADRUL PARADIGMEI MUNCII 

Acceptând pentru moment ideea că munca plătită 
este un lucru de care avem nevoie, există trei posibile 
răspunsuri la problema şomajului tehnologic: să tratăm 
munca drept o resursă limitată, să le dăm oamenilor 
dreptul de a munci sau să ne opunem cu totul 

automatizárii. 

Resursă limitată 

Prima reacţie posibilă ar fi să continuăm să trăim ca 
de obicei, considerând munca o resursă (chiar dacă din ce 
în ce mai limitată) care trebuie repartizată populaţiei în 
funcţie de mecanismul preferat de noi, cel mai evident 
fiind o piaţă a muncii precum cea pe care o avem în 
prezent. Prin intermediul pieţei, al statului si al 
algoritmilor, sarcinile ar putea fi repartizate celor mai 
vrednici sau mai merituoşi candidaţi. Un alt mecanism de 
repartiție a volumului limitat de muncă ar putea fi rotația, 
sarcinile fiindu-le atribuite cetăţenilor astfel încât fiecăruia 
să-i vină rândul să muncească. 

Problema evidentă pe care o ridică această abordare 
este aceea că, în orice moment, majoritatea oamenilor tot 
nu ar avea un loc de muncă, iar cei suficient de norocosi să 
aibă unul ar trebui, probabil, să accepte salarii foarte mici. 
Această soluţie nu ar rezolva în mod corespunzător 
problema şomajului tehnologic. 

Dreptul la muncă 

A doua soluţie ar fi să se instituie un fel de drept la 
muncă, în acelaşi timp cu un plan de creare a unor „locuri 
de muncă artificiale”, astfel încât fiecare să facă ceva. În 
trecut, mulţi şomeri au revendicat acest drept. „Droit au 
travail’, după cum remarcă Jon Elster, a fost ,deviza" 
Revoluţiei de la 1848 din Franta.22 Responsabilitatea 
absolută în ceea ce priveşte dreptul la muncă ar trebui să 
revină statului, cetăţenii fiind, eventual, indreptatiti la o 
despăgubire în cazul în care s-ar anticipa o criză a 
locurilor de muncă. Autorităţile publice ar putea oferi de 
lucru în mod direct sau ar putea emite bonuri valorice pe 
care firmele să le poată încasa. 

Ideea de drept la muncă este considerată în mod 
normal o absurditate economică pentru că determină un 
consum colosal de resurse. În lumea vieţii digitale însă, o 
parte a profiturilor companiilor ar putea fi investită în 
proiecte care să-i pună pe oameni la treabă. Pe lângă 

impozitarea profiturilor (sau chiar in loc sá facá acest 
lucru), statul ar putea să oblige prin lege companiile să 
ofere un număr de locuri de muncă artificiale în funcţie de 
volumul activităţii lor. 

Luând însă în considerare toate acestea, un drept la 
muncă de acest fel ar crea numeroase probleme în mai 
multe privinţe. Crearea unui număr suficient de locuri de 
muncă artificiale şi plata celor care le ocupă s-ar dovedi un 
plan extrem de ineficient, poate chiar imposibil de realizat, 
mai ales dacă acesta ar încerca să răspundă concepţiei 
fiecărei persoane cu privire la utilitatea muncii. Mai mult 
decât atât, statutul social şi stima asociate dobândirii şi 
păstrării unui loc de muncă ar putea fi cumva subminate 
de faptul că omul ar şti că este vorba despre un drept 
garantat şi că munca prestată este practic inutilă.23 

Împotrivirea 

A treia reacţie posibilă ar fi aceea de a încerca să ne 
opunem cu totul automatizării prin adoptarea unui fel de 
moratoriu global privind utilizarea tehnologiilor. Nu 
consider acest lucru o posibilitate practică. 

DUPĂ PARADIGMA MUNCII 

Cele trei reacţii pe care le-am prezentat mai înainte 
au o trăsătură comună: se acceptă paradigma muncii şi se 
încearcă să se găsească soluţii de a o păstra. Ar putea fi o 
abordare greşită atât sub aspect intelectual, cât şi sub 
aspect practic. Şomajul tehnologic ar putea constitui, de 
fapt, şansa de a demonta paradigma muncii si de a o 
înlocui cu un alt ansamblu de idei. 

Pe scurt, ar fi vorba despre slăbirea sau chiar 
ruperea legăturii dintre muncă, pe de o parte, şi venituri, 
statutul social şi starea de bine, pe de altă parte. 

Slăbirea legăturii dintre muncă şi venituri 

Primul pas ar consta în recunoaşterea faptului că nu 
există o legătură necesară între muncă şi venituri. Chiar şi 
în sistemul actual, munca nu asigură neapărat mijloacele 
de existenţă. Unul din patru adulţi care lucrează în SUA 
are un salariu inferior pragului oficial al sărăciei. Aproape 

jumátate dintre acestia au dreptul la bonuri de alimente.24 
Si reciproca este valabilá: nu e nevoie sá existe o legáturá 
intre faptul de a nu avea un loc de muncá si sárácie. In 
trecut, poate cá pierderea locului de muncá insemna sá nu 
mai ai un acoperiş deasupra capului şi să mori de foame. 
În zilele noastre însă, sistemele politice avansate posedă 
un fel de plasă de siguranţă colectivă. 

Lumea vieţii digitale oferă şansa de a face un pas mai 
departe, slăbind sau chiar distrugând cu totul legătura 
dintre muncă şi venituri. În forma cea mai simplă, acest 
lucru ar putea să însemne impozitarea unei părţi a 
profiturilor obţinute de companii şi redistribuirea ei 
cetăţenilor. Am putea aminti aici propunerea lui Bill Gates 
de introducere a unui „impozit pe roboţi”, astfel încât 
companiile care folosesc maşini să plătească un impozit 
specific, iar veniturile obţinute să finanţeze crearea de 
locuri de muncă în alte domenii.25 

Tot mai răspândită este ideea venitului universal de 
bază (VUB - universal basic income), plătit în numerar 
tuturor persoanelor, „fără nicio obligaţie” 26. În modelul 
radical susţinut de Philippe van Parij, un VUB de 
aproximativ 1.000 de dolari pe lună ar fi pus la dispoziţia 
oricărui cetăţean fără ca acesta să fie obligat să 
demonstreze ca nu are mijloace de subzisenta sau că 
îndeplineşte anumite conditii.27 Un astfel de sistem ar fi 
diferit de modelul „locurilor de muncă artificiale”, 
prezentat mai înainte, pentru că nu i-ar obliga pe oameni 
să muncească. 

Dimpotrivă, modul în care oamenii ar alege să-şi 
satisfacă nevoile i-ar privi numai pe aceştia. 

Ideea unui venit universal de bază nu este nouă. Se 
discută de mult timp despre aşa ceva în contextul unei 
pieţe funcţionale a muncii precum cea pe care o avem în 
momentul de faţă. Teoreticienii s-au întrebat dacă VUB ar 
descuraja munca, daca oamenii ar încerca sa 
,suplimenteze” VUB cu venituri din alte surse ori daca 
VUB i-ar ajuta pe oameni să fie pregătiţi pentru a reintra 

pe piata muncii. Aceste intrebári (ca si lucrátorii ingisi) ar 
deveni inutile într-o lume a şomajului tehnologic. Rolul 
VUB în lumea vieţii digitale ar fi acela de a înlocui piaţa 
muncii, şi nu de a o extinde. lar dacă VUB ar urma să 
constituie principala lor sursă de venit, persoanele din 
ţările cu economie avansată ar putea avea nevoie de peste 
1.000 de dolari pe lună. 

Mai este loc de discuţii cu privire la cum ar putea să 
arate VUB. Este firesc, de exemplu, ca plata acestuia să nu 
depindă de căutarea unui loc de muncă dacă nu există 
suficient de lucru pentru toată lumea. Probabil că nu prea 
are sens ca VUB să fie plătit tuturor cetăţenilor, indiferent 
de sursele de venit suplimentare de care dispun. Fără 
îndoială, cei care obţin profituri substanţiale din arendarea 
pământului sau din dobânzi nu au acelaşi drept moral ca 
alte persoane de a beneficia de bani publici. De asemenea, 
ei au o nevoie redusă de bani lichizi şi este mai puţin 
probabil să-i cheltuiască, aşa încât n-ar fi eficient din punct 
de vedere economic ca aceşti bani să ajungă în mâna lor. 
VUB s-ar mai putea completa prin prestarea unei munci 
productive (dacă va mai exista o asemenea muncă pe care 
oamenii să o poată presta). Dacă suferiti de o boală rară 
care necesită cheltuieli suplimentare, poate că veţi fi 
indreptatiti să primiţi un venit de bază mai mare. Sau dacă 
faceţi fapte bune, de pildă, aveţi grijă de bătrâni, poate că 
ar trebui să primiţi o sumă în plus (chiar dacă o maşinărie 
ar fi putut să se ocupe mai bine de acest lucru).28 
Recompensele ar putea să stimuleze autoperfectionarea, 
oferind un venit suplimentar celor care dobândesc 
deprinderi noi (valoarea unor astfel de deprinderi 
neputând fi măsurată în termeni economici). 

Ruperea legăturii dintre muncă şi venituri ar fi o 
soluţie radicală. Adepții egalităţii de şanse ar considera 
însă acest lucru un pas înainte în realizarea dreptăţii 
sociale. Prea mult timp, ar spune ei, avutia oamenilor a 
fost determinată de talent şi de capacitatea lor de a munci, 
pentru care nu au făcut nimic ca să le merite. Marx afirma 

că dreptul la muncă este un „drept inegal pentru o muncă 
inegală”, deoarece unele persoane sunt mai bine înzestrate 
din punct de vedere „fizic sau intelectual” ca să intre pe 
piaţa muncii.29 în definitiv, nu este cumva degradant că 
trebuie să ne oferim ca o marfă pe piaţa muncii? 
Detinátorii de capital obţin de secole venituri fără să 
muncească. Nu ar fi un progres dacă şi noi, ceilalţi, am 
putea să facem la fel? 

Ruperea legăturii dintre muncă şi statutul social 

Al doilea pas l-ar reprezenta contestarea 
prezumtieipoate cel mai adânc înrădăcinată în paradigma 
muncii - că doar munca remunerată poate sta la baza unui 
statut social şi a stimei, pe când şomajul este un izvor de 
stigmatizare si ruşine. „Cei mai multi oameni din 
societăţile de piaţă moderne, competitive", afirmă 
teoreticianul politic Richard Arneson, „consideră ca 
incapacitatea unei persoane sănătoase de a-şi câştiga 
pâinea este un lucru înjositor”. 30 Suntem învăţaţi să 
credem în demnitatea actului muncii, indiferent cât de 
dezgustătoare sau de periculoasă este munca respectivă. 
Şomajul pe termen lung este considerat adesea un semn al 
incompetentei sau al decăderii morale. Trândăvia este 
ceva rusinos. „Ce-i omul/", întreabă Hamlet, „Când află-n 
somn şi hrană cel mai bun/ Prilej de-a-şi trece timpul? Doar 
o vita!” 31 

Cánd ascultám dezbaterile publice despre somaj, 
avem impresia uneori cà nu ne-am dezbárat incá de 
moralismul victorian al lui Herbert Spencer patronul 
bătrânilor morocanosi din cârciumi: 

„Nu este de lucru”, spui tu. Spune mai bine că ei fie 
refuză, fie renunţă repede să mai muncească. Nu sunt 
decât nişte terchea-berchea care, într-un fel sau altul, 
trăiesc pe seama celor care mai sunt buni de ceva - 
haimanale si betivani, infractori şi cei pe cale să comită o 
infracţiune, tineri ajunşi povară pentru părinţii lor care 
muncesc din greu, bărbaţi care-şi însuşesc banii câştigaţi 
de neveste, indivizi care trăiesc din câştigurile 

prostituatelor; iar apoi, mai putin vázutà si mai putin 
numeroasă, există si o clasă corespunzătoare de femei.32 

Despre etica muncii se spune de regulă că este 
datoria de a munci, chiar de a munci cu sârg, expresia în 
sine ducând cu gândul la ideea că munca şi conduita etică 
se împletesc. Etica muncii este una dintre doctrinele cele 
mai răspândite şi mai acceptate ale timpului nostru - în 
asemenea măsură încât este adesea luată de bună, fără 
explicaţii sau justificări. Acum este însă momentul să ne 
întrebăm dacă statutul social al oamenilor ar trebui să 
depindă atât de mult de contribuţia lor economică, iar nu 
de (să spunem) bunătatea, blandetea sau spiritul lor civic. 

Etica muncii este greu de împăcat cu o lume în care 
există şomaj tehnologic. Una este să afirmi sus şi tare că 
oamenii sunt datori să muncească chiar dacă nu le place, 
dar a spune că aceştia sunt datori să o facă chiar şi atunci 
când nici măcar nu este suficient de lucru pentru toată 
lumea este de-a dreptul sadic. Ne-am putea chiar îndoi că 
etica muncii ar putea să supravieţuiască într-o lume în 
care cei mai mulţi nu muncesc. Ai mai fi stigmatizat dacă 
ţi-ai pierde locul de munca în condiţiile in care toti ceilalţi 
ar fi şi ei şomeri? 33 Noţiunea de ,somer" şi-ar pierde 
întrucâtva forţa explicativă şi n-ar mai avea o semnificaţie 
atât de ruşinoasă. 

Şomajul tehnologic ne determină să ne gândim la 
naşterea unei economii în care statutul social şi stima vor 
fi asociate cu alte caracteristici decât cu productivitatea. 
Ceea ce s-ar putea să nu fie un lucru rău. 

Ruperea legăturii dintre muncă şi starea de bine 

Cel de-al treilea şi ultimul pas intelectual ar fi să 
punem sub semnul întrebării legătura dintre muncă şi 
starea de bine. Este adevărat că unele munci sunt plăcute, 
sigure, inedite, educative, inaltatoare, însemnate, dar 
multe altele sunt neplăcute, periculoase, repetitive, 
absurde, deprimante şi lipsite de sens. Măsura în care un 
loc de muncă va satisface nevoile unei anumite persoane 
va depinde în parte de preferinţele acesteia - o profesoară 

ar putea să-şi iubească profesia, alta ar putea să şi-o 
dispretuiascá - dar unele ocupaţii sunt, efectiv, mai rele 
decât altele. 

Nu este vorba doar despre faptul că nu orice muncă 
duce la îmbunătăţirea condiţiei umane. Dimpotrivă, munca 
îi face adesea rău celui care munceşte. Vă invit să 
reflectati la următoarea situaţie: 

Ritmul de lucru este constant. Muncitorii sunt 
mustrati cá „chiulesc” atunci când mai fac o pauză să-şi 
tragă sufletul după ce îndeplinesc o sarcină foarte dificilă. 
Li se dau norme din ce in ce mai mari, sunt ameninţaţi în 
fiecare zi cà vor fi dati afarà si chiar sunt concediati atunci 
când ritmul de lucru este prea mare pentru ca ei să-i mai 
facă faţă - soartă pe care o împărtăşesc cei mai multi [...]. 
Dar nu înainte ca munca să le facă rău: muncitorii trebuie 
să se aşeze în mâini şi în genunchi de sute de ori pe zi, 
lucru care multora le produce vătămări. [Angajatorul] îi 
forţează să semneze documente care atestă că leziunile lor 
nu au legătură cu munca prestată, iar în caz contrar li se 
aplică penalizări care pot duce la concediere. [La un 
moment dat, angajatorul] a permis ca temperatura din 
incintă să ajungă la aproape 39?C. Când angajaţii au cerut 
să se deschidă uşile ca să lase aerul să circule [...], 
[angajatorul] a refuzat, susţinând că, astfel, angajaţii vor 
sustrage produse. A cerut, în schimb, ambulantelor să stea 
pregătite afară, aşteptând ca angajaţii să leşine din cauza 
căldurii. Când se întâmpla acest lucru, erau penalizati 
pentru că lipseau de la muncă, iar dacă acumulau prea 
multe puncte de penalizare, erau concediati. 
[Angajatorului] nu-i pasa, pentru ca, in regiune, somajul 
era ridicat, iar el avea la dispozitie sute de candidati care 
sa-i inlocuiasca pe muncitorii prabusiti... 

Oare acestor oameni munca le face bine din punct de 
vedere fizic sau psihologic? Fragmentul de mai sus pare 
extras din scrierea lui Friedrich Engels Situatia clasei 
muncitoare din Anglia (1845), in care se dezvaluie ororile 
suportate de muncitori in capitalismul epocii victoriene.34 

Este insá din 2017 si o are ca autoare pe filosoafa 
americană Elizabeth Anderson. Angajatorul pomenit in text 
este Amazon.35 

Un venit universal de bază sau ceva asemănător i-ar 
elibera pe oameni de nevoia de a desfăşura o muncă 
îngrozitoare. Aşa s-ar putea îndeplini visul lui Oscar Wilde 
din 1891, ca „toată munca neintelectuală, toată munca 
monotonă, plicticoasă, munca aceea care are legătură cu 
lucruri oribile şi se desfăşoară în condiţii neplăcute” să fie 
„făcută de maşini”: 

Maşinile trebuie să lucreze pentru noi în minele de 
cărbuni, să efectueze toate activităţile sanitare, să fie 
fochistul de pe navele cu abur, să curețe străzile, să ducă 
mesajele în zilele ploioase şi să facă tot ceea ce este 
plictisitor sau deprimant.36 

lar noi ce am face toată ziua? Poate că nimic. Aşa 
cum observă Michael Walzer, pentru multă lume, opusul 
muncii este recreerea sub forma trândăvelii. Cuvântul 
grecesc pentru recreere, schole, are aceleaşi origini 
etimologice ca evreiescul Shabbat, care înseamnă „a 
înceta” sau „a se opri".37 Este însă departe de a fi limpede 
dacă o viaţă de trândăvie ar fi benefică oamenilor, chiar şi 
atunci când acest stil de viaţă ar fi lipsit de stigmatul 
aplicat în prezent şomajului. „De-ar fi tot anul sărbători 
voioase", exclamă prințul Henric din opera lui 
Shakespeare, „ar fi si jocul plicticos ca munca”. 38 

Nevoile psihologice despre care se spune că sunt 
satisfăcute de muncă - sentimentul de împlinire, nevoia de 
organizare a timpului si de a interactiona într-un anumit 
scop cu alte persoane - probabil că nu vor dispărea. 
Privind lucrurile dintr-o perspectivă libertară, am putea fi 
lăsaţi să hotáràm noi înşine ce să facem cu zilele pe care le 
avem de trăit. Privind lucrurile dintr-o perspectivă 
paternalistă, statul ar putea să hotărască şi să specifice 
activităţile neeconomice obligatorii pe care va trebui să le 
desfăşurăm fie ca o condiţie prealabilă pentru primirea 
finanţării din partea lui, fie sub ameninţarea vreunei 

pedepse. 

S-ar putea dovedi cá, de fapt, unii dintre noi chiar 
simţim nevoia de a munci sau de a face un lucru 
asemánátor! insá cánd facem aceastá supozitie, nu ne 
referim la munca abominabilà dintr-o minà. Ne referim la o 
muncă sănătoasă, plăcută, sigură, educativă, ináltátoare, 
însemnată. Conform  paradigmei muncii, experienţa 
dătătoare de bucurie a unei munci sănătoase este un lucru 
pentru care puţini au norocul să mai fie şi plătiți. În lumea 
vieţii digitale, această experienţă ar putea deveni un lucru 
pe care oamenii ar alege să-l cumpere cu partea alocată 
lor din resursele societăţii. În ceea ce priveşte munca 
nesănătoasă, care va trebui totuşi să fie efectuată de 
oameni, aceştia ar putea fi nevoiţi să o facă atunci când li 
se va cere, asemenea serviciului militar obligatoriu. Munca 
nesănătoasă ar putea fi chiar efectuată în virtutea 
meritului moral, ca modalitate de pedepsire a infractorilor 
sau a răufăcătorilor. 

Este oare munca singura modalitate de a ne satisface 
nevoia de rutină sau de a intra în relaţie cu persoane din 
afara familiei? în societăţile cu organizare simplă, în care 
condiţiile de mediu făceau ca puţini oameni să fie nevoiţi 
să muncească pentru a-şi câştiga existenţa, aceste nevoi 
erau satisfăcute cu ajutorul „ritualurilor, religiei şi 
practicilor comunităţii” 39. În prezent, atunci când nu 
lucrăm, avem hobby-uri, activităţi recreative, activităţi 
publice şi de voluntariat, cluburi şi asociaţii, precum şi 
timp liber petrecut cu prietenii şi familia. O mulţime de 
oameni se abtin, fericiţi, de la prestarea unei munci plătite. 
Aşa cum am arătat în partea a III-a, în lumea vieţii digitale, 
am putea avea acces mult mai uşor la experienţe noi, 
interesante, fie în realitatea virtuală, fie altfel. 
Specialiştilor în teorie politică, economiştilor, experţilor în 
psihologie socială şi altora asemenea lor le revine sarcina 
să identifice cu exactitate nevoile noastre şi să spună ce fel 
de activitate, alta decât munca, le-ar putea satisface. 
Aceasta, nu încercarea de a salva paradigma muncii ar 

putea reprezenta o utilizare mai productivà a energiei 
intelectuale.40 

CAPITOLUL URMĂTOR 

Paradigma muncii pune accent pe necesitatea muncii 
în vederea obţinerii unui venit, a unui statut social şi a 
stării de bine. Cu toate acestea, câţi dintre noi, trezindu-ne 
în zori şi gândindu-ne la ziua lungă şi grea care ne 
aşteaptă, nu am tânjit după o viaţă fără muncă? Ar putea fi 
momentul să punem în discuţie ideea că munca este un 
lucru necesar. Analiza nu se poate opri însă aici. Dacă este 
adevărat cá avutia care, în prezent, ajunge la cei care 
muncesc va fi tot mai mult canalizatà spre cei care detin 
tehnologiile care îi înlocuiesc, atunci trebuie să analizăm 
această redistribuire radicală a avutiei şi să ne gândim 
dacă ea se justifică. Este problema de care ne vom ocupa 
în capitolul 18. 

Capitolul 18 

CICLONUL AVUTIEI 

„Metehnelor căzându-le in mreajá, Momiti de bani - 
amágitoare vrajá!"?! Oliver Goldsmith, The Deserted 
Village (1770) 

Este corect să spunem cá proprietății îi lipseşte 
vigoarea unor concepte politice mai interesante precum 
libertatea, egalitatea şi fraternitatea. Proprietatea este 
ceea ce chiriaşii închiriază de la proprietari, nu ceea ce 
strigă revoluționarii în timp ce trec peste baricade. Cu 
toate acestea, proprietatea a fost unul dintre conceptele 
cel mai vehement contestate din istoria politicii. In secolul 
trecut, adepţii politicii de stânga au cerut ca părţi mari din 
sectorul privat să fie trecute în proprietatea statului. 
Dreapta libertară, prin teoreticieni ca Robert Nozick, a 
susţinut că impozitarea este „totuna cu munca silnică” 
pentru că îi sileşte pe oameni să lucreze în beneficiul 
altcuiva.1 Fisura dintre stânga şi dreapta ascundea o 
dispută mai veche în privinţa naturii proprietăţii: ce se 
înţelege cu adevărat prin a deține ceva si ce esti 

indreptátit sá faci cu lucrurile detinute. Ín acest capitol 
este descris un posibil viitor in care avutia ajunge sá se 
concentreze in máinile unei minuscule elite economice. Tot 
aici se propun cáteva mijloace cu ajutorul cárora am putea 
să prevenim acest lucru. 

Încă din primele zile ale revoluţiei digitale, oamenii 
au avut senzaţia vagă, dar palpabilă că distribuirea puterii 
de calcul va avea consecinţe semnificative asupra dreptăţii 
sociale. Asa cum spune Tim Wu, inventarea calculatorului 
personal a fost un episod „inimaginabil”: „un dispozitiv 
care făcea ca oamenii obişnuiţi să fie stăpâni pe informaţie 
cu ajutorul unor puteri de calcul pe care le puteau adapta 
la necesităţile lor” 2. Până atunci, puterea de calcul fusese 
rezervată marilor companii, guvernelor şi laboratoarelor 
universitare.3 Steve Wozniak, fondator al companiei Apple 
împreună cu Steve Jobs, a văzut în calculatoare „un 
instrument care va duce la înfăptuirea dreptăţii sociale” 4. 

Ideea de proprietate va dobândi o importanţă 
capitală în lumea vieţii digitale, în mare măsură datorită 
faptului că (în termeni economici) va merita mai mult să 
detii lucruri decât să le faci. Cei situaţi de partea greşită a 
liniei de separație dintre proprietate şi muncă ar putea să 
întâmpine greutăţi reale. Proprietatea şi dreptatea socială 
vor fi strâns împletite. 

Analiza din acest capitol se bazează pe o teorie 
economică destul de larg acceptată. Nu-mi propun să o 
dezvolt sau să o iau ca punct de plecare. Dimpotrivă, 
prezint din ea numai atât cât este necesar pentru 
lămurirea chestiunilor pe care încercăm să le descâlcim. 
Aşadar să începem. 

CAPITALUL. ÎN LUMEA VIEŢII DIGITALE 

In lumea vieţii digitale, cei care dețin lucruri se vor 
îmbogăţi mai repede decât cei care fac lucruri. 

Sunt două moduri de a-ţi câştiga existenţa. Primul 
este munca: salarii, remuneratii si beneficii primite în 
schimbul efortului productiv. Al doilea îl reprezintă 
plasamentul de capital: activele care produc avutie. 

Exemple de capital sunt terenurile care produc rentă, 
actiunile care produc dividende si proprietatea intelectualà 
care produce redevente.5 De la inceputul anilor 1980, 
ponderea venitului global generat de capital a crescut 
constant comparativ cu ponderea celui generat de muncá. 
In lucrarea intitulatà Capital in the Twenty-First Century 
(2013), Thomas Piketty anticipează cà rentabilitatea 
capitalului va continua să depăşească creşterea economică 
globală.6 Dacă aşa stau lucrurile, înseamnă că, în medie, 
cei care deţin capital vor beneficia de venituri mai mari 
decât cei care lucrează ca să-şi câştige existenţa. În timp, 
inegalitatea dintre cei care lucrează şi deţinătorii de 
capital se va accentua.7 

Analizând lumea vieţii digitale, este bine să 
diferentiem câteva tipuri de capital: capitalul clasic, 
tehnologiile de producţie şi datele. Fiecare dintre acestea 
va contribui la generarea avutiei într-un mod diferit. 

Capitalul clasic 

Capitalul clasic - teren, acţiuni, utilaje industriale şi 
aşa mai departe - va constitui o importantă sursă de venit 
în lumea vieţii digitale. Valoarea unui anumit bun de 
capital va depinde întotdeauna de cât este de productiv şi 
de cât este de rar. Cu cât este mai productiv şi mai rar, cu 
atât este de aşteptat să genereze mai multă avutie.8 

In lucrarea intitulată The Second Machine Age 
(2014), Andrew McAfee şi Erik Brynjolfsson afirmă că, în 
viitor, producţia va depinde mai puţin de activele fizice şi 
mai mult de cele imateriale, ca proprietatea intelectuală, 
capitalul organizational (metode de afaceri, tehnici de 
producţie şi altele asemenea) şi „conţinutul generat de 
utilizatori (materiale video pe Youlube, fotografii pe 
Facebook şi evaluări on-line). Autorii subliniază de 
asemenea importanţa asa-numitului „capital uman”.9 în 
altă parte, ei afirmă că „ideile” vor căpăta o importanţă 
economică sporită, iar „creatorii, inovatorii şi 
întreprinzătorii” capabili să genereze „idei noi si inovații” 
vor obţine „recompense uriase”.10 Sunt de aceeaşi părere 

cu McAfee si Brynjolfsson în privinţa importanţei 
proprietăţii intelectuale: brevetarea unui lucru îi atribuie 
acestuia o raritate artificială care, cu puţin noroc, îi poate 
creşte foarte mult valoarea. Acesta este motivul pentru 
care Microsoft a obţinut peste 2.500 de brevete în anul 
2010, fata de numai câteva sute cu opt ani inainte.11 De 
asemenea, este firesc să ne aşteptăm ca ideile strălucite şi 
capitalul organizational să facă diferenţa între deţinătorii 
de capital concurenţi. În ceea ce priveşte „conţinutul 
generat de utilizatori”, prefer categoria mai largă a 
datelor, despre care se va vorbi mai jos. 

In functie de ce párere aveti despre teza somajului 
tehnologic, despre care s-a discutat in capitolul 17, s-ar 
putea totuşi să fiti sceptici în privinţa insistentei cu care 
McAfee şi Brynjolfsson subliniază importanţa capitalului 
uman (aptitudinile, cunoştinţele şi experienţa oamenilor). 
Da, o forţă de muncă instruită şi ageră la minte va fi plătită 
mai bine în etapele iniţiale ale şomajului tehnologic, când 
lucrătorii disponibilizati se vor chinui să găsească alte 
locuri de muncă. Dacă nu vor exista însă destule locuri de 
muncă, indiferent cât de calificaţi sau de bine pregătiți ar 
fi oamenii, atunci importanţa economică globală a 
capitalului uman va scădea chiar dacă vor mai exista 
câţiva inovatori de excepţie care vor face o groază de bani. 

Tehnologiile productive 

Dacă teza şomajului tehnologic este corectă, fie şi 
numai partial, atunci avutia care, în prezent, ajunge la cei 
care muncesc va fi treptat recanalizată spre deţinătorii 
tehnologiilor de reducere a consumului de muncă umană 
care îi vor înlocui pe cei dintâi. Din acelaşi motiv, va merita 
să detii tehnologii de creştere a capitalului care determină 
sporirea productivităţii capitalului clasic. Este posibil ca 
aceste tehnologii productive (de reducere a consumului de 
muncă umană şi de creştere a capitalului) să includă 
lucruri imateriale, cum ar fi algoritmi de învăţare automată 
şi platforme de software, dar şi hardware precum roboţi, 
drone, senzori, aparate „inteligente” de uz casnic, maşini 

industriale, nanoboti, imprimante 3D si servere. 

Fireşte că nicio tehnologie productivă nu va asigura 
un avantaj economic permanent detinátorului ei. Avansul 
câştigat prin automatizarea unei fabrici dispare în 
momentul în care şi alte fabrici procedează în acelaşi 
fel.12 Brevetele pot să protejeze invențiile pentru o vreme, 
însă, datorită ritmului dezvoltării tehnologice, până şi 
sistemele cele mai eficiente ar putea fi, în scurt timp, 
depăşite - mai ales dacă obţinerea unui brevet durează ani 
de zile. Va urma o luptă acerbă între deţinătorii de capital 
pentru dezvoltarea şi achiziţionarea celor mai profitabile 
tehnologii productive. 

Datele în lumea vieţii digitale, datele pot deveni una 
dintre cele mai importante forme de capital.13 După cum 
ştim, ele au fost numite „materia primă a afacerilor”, 
„factor de producţie” şi „noul cárbune".14 De ce sunt 
datele atât de preţioase? Pe de o parte, pentru că pot fi 
folosite în publicitatea personalizată. Pe de altă parte, 
pentru că sunt folosite în alte domenii, de la dezvoltarea 
tehnologiilor agricole până la consultanta in management. 
În lumea vieţii digitale însă, datele vor avea cea mai mare 
importanţă economică datorită rolului lor în crearea 
sistemelor de inteligenţă artificială (LA). Algoritmii de 
învăţare automată nu pot să înveţe fără să aibă acces la 
foarte multe date. Nu poţi să antrenezi un sistem de IA să 
identifice melanomul fără sute de mii de imagini cu 
melanom. Nu poţi să antrenezi un sistem de IA să 
anticipeze rezultatul proceselor juridice fără să-l 
alimentezi cu mii de precedente (proces de învăţare pe 
care l-am parcurs şi eu ca tânăr avocat). Datele vor fi 
sângele economic al lumii vieţii digitale. Cine va controla 
circulaţia acestuia va exercita o considerabilă influenţă 
economică. 

Deosebirea principală in lumea vieții digitale, 
principala deosebire economică va exista între cei care 
deţin şi cei care nu deţin capital. Detinátorii de capital vor 
avea prilejul să acumuleze tot mai multă avutie; cei care 

nu vor avea de vânzare decât propria putere de muncă vor 
constata că le este din ce în ce mai greu să se descurce. 
„Căci celui ce are”, se spune la Matei 13, 12, „i se va da şi- 
i va prisosi, iar de la cel ce nu are, şiceareiseva lua”. 

FĂCUT DIN CONCENTRATE 

Nu numai că avutia se va duce de la cei care lucrează 
şi va ajunge la cei care deţin capital. Insási clasa 
deţinătorilor de capital se va micşora, transformându-se 
într-o elită minusculă. Chiar si în zilele noastre, avutia se 
concentrează în mâinile unui număr tot mai mic de 
companii, care angajează din ce în ce mai puţini oameni. 

Tendinţa generală existentă în viaţa economică a SUA 
este ca aceasta să se concentreze în mâinile câtorva mari 
jucători. In ultimele două decenii, aproape trei sferturi 
dintre sectoarele de activitate au înregistrat o creştere a 
concentrării.15 Există patru mari linii aeriene, patru 
furnizori de televiziune prin cablu şi de internet, patru 
bănci comerciale principale. Şi, poate faptul cel mai 
tulburător, practic întreaga pastă de dinţi din SUA este 
făcută de numai două companii.16 

Concentrarea din industria tehnologică este absolut 
şocantă.17 Aproape 80% din traficul reţelelor de 
socializare accesate prin intermediul telefoniei mobile 
trece prin platformele deţinute de Facebook (inclusiv 
traficul Instagram, Whatsápp şi Facebook Messenger).18 
Aproape 80% din totalul veniturilor obţinute din 
publicitatea făcută pe motoarele de căutare ajung la 
societatea-mamă a Google, Alphabet.19 Sistemul de 
operare Android, creat de Google, deţine mai mult de trei 
sferturi din piaţa smartphone-urilor.20 Aproape jumătate 
din volumul vânzărilor cu amănuntul on-line revine firmei 
Amazon.21 Valoarea cumulată a Alphabet, Amazon şi 
Facebook este aproape egalá cu produsul intern brut al 
Canadei.22 

O strategie des folosită de aceste firme este sa 
acumuleze rezerve imense de lichidităţi care le permit să- 
şi mărească avantajul comercial cumpărând şi absorbind 

start-up-\xh rivale. Într-o perioadă de zece ani, până în 
iulie 2017, Alphabet, Amazon, Apple, Facebook şi 
Microsoft la un loc au efectuat 436 de achiziţii în valoare 
de 131 de miliarde de dolari.23 „De la începutul secolului 
al XX-lea”, scrie Jonathan Talpin, „când Theodore 
Roosevelt a preluat monopolurile lui John D. Rockefeller şi 
JR. Morgan, tara nu a mai asistat la o asemenea 
concentrare a avutiei şi puterii”. 24 

Devenind din ce în ce mai bogate, marile companii de 
tehnologie îşi îndreaptă tot mai mult atenţia spre pieţe cu 
totul noi. Mai ţineţi minte că Amazon nu era decât o 
librărie on-line? în anul 2017, a achiziţionat compania 
Wholefoods, care comercializează produse alimentare 
organice, cu tot cu cele 400 de magazine ale sale. Mai 
ţineţi minte cá Google nu era decât un motor de căutare? 
La mijlocul anului 2017, societatea-mamă, Alphabet, a 
achiziţionat, pe lângă multe alte afaceri, Owichemy Labs 
(un studio de realitate virtuală), Eyefluence (care produce 
tehnologie de urmărire a privirii şi realitate virtuală), 
Cronologics (un start-up care produce ceasuri inteligente) 
şi Urban Engines (care face analize bazate pe localizare). 

Există o tendinţă generală de dezvoltare a serviciilor 
digitale care încearcă să răspundă cât mai multor nevoi ale 
noastre. În China, WeChat s-a transformat într-un fel de 
aplicaţie Renaissance, care le permite celor 889 de 
milioane de utilizatori ai săi să „cheme un taxi, să comande 
mâncare, să cumpere bilete la film, să joace jocuri 
recreative, să-şi cumpere cu anticipație bilete de avion, să 
le trimită bani prietenilor, să acceseze datele dispozitivului 
care urmăreşte condiţia fizică, să facă o programare la 
medic, să obţină extrase de cont bancare, să plătească 
factura la apă, să găsească cupoane destinate locuitorilor 
dintr-o anumită zonă, să recunoască muzică, să caute o 
carte la biblioteca publică, să întâlnească persoane 
necunoscute [...], să primească informaţii despre 
celebrităţi, să citească articole în presă şi chiar să facă 
donaţii”, toate acestea de pe o singură platformă.25 


Observăm, chiar si în prezent, o concentrare fără 
precedent a avutiei în mâinile câtorva companii de 
tehnologie. lar aceste companii angajează un număr 
surprinzător de mic de persoane. Klaus Schwab observa 
că, în anul 1990, principalele trei companii din Detroit 
aveau împreună o capitalizare de piaţă de 36 de miliarde 
de dolari şi peste un milion de angajaţi. În 2014, 
principalele trei companii din Silicon Valley aveau o 
capitalizare de piaţă de aproximativ 1, 09 mii de miliarde 
de dolari, adică de aproape 30 de ori mai mare, însă aveau 
numai 137.000 de angajaţi, adică de aproape zece ori mai 
putini.26 Cand Google a achiziţionat YouTube, în anul 
2006, în urma evaluării, s-a constatat că fiecare angajat 
valora peste 25 de milioane de dolari. În acel moment, a 
fost considerat un fapt remarcabil. Apoi, în 2012, Facebook 
a achiziţionat Instagram cu un miliard de dolari. Instagram 
avea doar 13 angajaţi, ceea ce însemna că fiecare angajat 
valora aproximativ 77 de milioane de dolari. Când 
Facebook a achiziţionat Whatsăpp, în 2014, pentru suma 
astronomică de 19 miliarde de dolari, Whatsăpp nu avea 
decât 55 de angajaţi, astfel încât pentru fiecare angajat s-a 
plătit un preţ de 345 de milioane de dolari.27 

Cartea aceasta nu este despre companiile Amazon, 
Facebook, Microsoft sau Apple. Nu ştiu dacă acestea vor 
domina economia lumii vieţii digitale aşa cum o fac în 
prezent. Există însă raţiuni structurale pentru care 
tehnologia digitală este posibil să faciliteze concentrarea 
unei avutii tot mai mari în mâinile a tot mai puţine 
persoane şi corporaţii. Poate că cel mai important, cu 
excepţia automatizării, este efectul de rețea. Economia 
seamănă tot mai mult cu un păienjeniş de reţele care se 
suprapun şi care au o serie de caracteristici importante, în 
primul rând, sunt unite în general prin standarde: reguli 
sau practici comune, care stabilesc regulile de cooperare 
între membri. În al doilea rând, cu cât sunt mai multe 
persoanele care adoptă un anumit standard (prin aderarea 
la reţea şi respectarea regulilor sale), cu atât standardul 

respectiv devine mai valoros.28 Potrivit legii lui Metcalfe, 
valoarea unei retele creste exponential in raport cu 
numărul de noduri: dublarea numărului de noduri 
înseamnă cvadruplarea valorii şi aşa mai departe. Aceasta 
face să se exercite o presiune tot mai mare asupra 
nemembrilor de a adera la reţea. Faptul de a nu face parte 
dintr-o reţea de socializare cunoscută poate fi privit ca o 
ciudátenie sau o excentricitate. In afaceri, faptul de a nu 
avea o platformá de vánzári pe Amazon poate insemna un 
dezastru pentru vánzátorul cu amánuntul. In sfársit, o 
economie formată din reţele îi ráspláteste pe cei care 
aderă primii la ele. Dacă poti să o iei înaintea concurenţei, 
fiecare utilizator sau membru în plus va contribui la 
accelerarea expansiunii, iar, în scurt timp, va fi prea târziu 
pentru ca alţii să te ajungă din urmă. Un rival al Facebook 
aflat la început de drum ar putea să ofere o funcţionalitate 
superioară, însă, ca reţea de socializare, nu va avea nicio 
valoare dacă nu va atinge o masă critică de membri. 

Toate aceste mari companii de tehnologie au 
beneficiat de efectul de reţea. Din momentul în care 
Microsoft Windows a devenit sistemul standard de operare 
pentru calculatoarele personale, alte companii vor avea 
nevoie de zeci de ani pentru a institui un standard care să 
rivalizeze cu acesta. Facebook domneşte în vârful reţelei 
de socializare pe care o pune la dispoziţie (numită adesea 
„platformă”), stabilind standardele prin codul care 
constituie platforma respectivă. Acesta poate să 
conditioneze, să coordoneze şi să mijlocească activitatea 
membrilor reţelei, obţinând în acest timp tot mai multe 
date preţioase, a căror valoare creşte pe măsură ce 
volumul lor este tot mai mare. Efectul combinat? Devine 
aproape cu neputinţă să te lupti cu gigantii. Concurența 
poate că nu este, cum se afirmă uneori, la un clic distanţă - 
dar chiar dacă ar fi, s-ar ajunge cel mai probabil la 
înlocuirea unei platforme dominante cu alta. 

Cu toate că reţelele aduc beneficii deţinătorilor de 
platforme şi celor care stabilesc standardele, nu doar 

acestia trag foloase de pe urma lor. Si altii pot sá domine 
retelele, cel putin temporar cu ajutorul unor tehnologii 
digitale performante. Dacá oamenii si tehnologia sunt 
interconectati într-o reţea unitară, atunci cei care deţin 
tehnologia cea mai bună vor fi întotdeauna avantajati. Sá 
luăm cazul tranzacţiilor financiare, care, în prezent, se 
desfăşoară preponderent în mediul on-line. Dezvoltarea pe 
care au cunoscut-o tranzactionarea automată şi cea de 
înaltă frecvenţă a dus la o creştere explozivă a activităţii 
financiare - mai ales în defavoarea brokerilor.29 Jaron 
Lanier spunea că, „dacă ai un calculator mai performant 
decât al oricui altcuiva dintr-o reţea deschisă [atunci] 
capacitatea ta superioară de calcul îţi permite să alegi 
opţiunea cel mai puţin riscantă pentru tine, lăsându-le 
celorlalţi opţiunile mai riscante” 30. Opinia lui Lanier ne 
poate duce cu gândul la discuţia despre boti şi democraţie 
din capitolul 13. Dacă deliberarea se desfăşoară prin 
intermediul unei reţele deschise, iar un grup aduce o 
armată de boti puternici pentru a-i sustine punctul de 
vedere, atunci aceştia vor ajunge să domine discuţia. Este 
ca şi cand ai folosi o arma de foc într-o luptă cu cuțitul. 

Efectul de reţea şi capacitatea de a domina o reţea 
prin intermediul unei tehnologii digitale performante 
explică în parte de ce, începând din anii 1980, tehnologia 
şi finanţele s-au dezvoltat mai mult decât oricare alt 
domeniu, ponderea lor în capitalizarea de piaţă crescând 
de la aproximativ 10% la 40 %.31 

Indiferent dacă detii platforma sau domini reţeaua, 
ideea este aceeaşi: într-o economie formată tot mai mult 
din reţele, celor care au tehnologiile digitale cele mai 
productive le va merge din ce in ce mai bine. Iar posibilele 
câştiguri sunt astronomice. In acelaşi timp, situaţia 
economică a celor cărora le lipseşte capitalul se va 
deteriora treptat. 

CICLONUL AVUTIEI 

Ce semnificație au importanţa crescândă a 
capitalului şi tendinţa structurală de concentrare pentru 

repartitia avutiei in lumea vietii digitale? Cel mai nefericit 
scenariu seamănă cu o furtună perfectă, în care 
inegalitatea dintre o foarte mică elită bogată şi o 
majoritate săracă se amplifică la nesfârşit: 

Cu timpul, mai multă avutie ajunge la deţinătorii de 
capital şi mai puţină la cei care lucrează. Utilizând 
tehnologii productive, deţinătorii de capital controlează un 
volum de activitate economică din ce în ce mai mare, 
apelând în acelaşi timp la un număr tot mai mic de 
lucrători. Capitalul ajunge să se concentreze în mâinile 
unui număr redus de companii, ele însele controlate de un 
număr redus de persoane. Bazându-se pe efectul de reţea, 
aceste firme acumulează rezerve uriaşe de lichidităţi care 
le permit să dobândească mai mult capital şi să se extindă 
pe noi pieţe. Cu datele pe care le culeg, dezvoltă sisteme 
de IA de o capacitate şi o varietate uimitoare. Segmente 
mari ale populaţiei - foşti lucrători, capitalişti ratati - 
ajung să fie lipsite de orice capital şi să nu aibă nicio 
posibilitate de a-şi câştiga existenţa. Cei care au 
participatii la companiile de succes vor primi o felie tot 
mai consistentă dintr-o plăcintă economică din ce în ce mai 
mare. Decalajul dintre avutia deţinută de minuscula elită a 
proprietarilor si cea deţinută de toti ceilalţi creşte 
vertiginos. 

Este ,ciclonul avuţiei”: un vârtej învolburat, cu 
centrul într-un punct tot mai mic, care, cu timpul, devine 
din ce în ce mai puternic, pe măsură ce absoarbe tot ce se 
află în jur si îi distruge pe ratacitii întâlniți în cale. Într-un 
asemenea sistem economic, nedreptatea este evidentă, 
indiferent că este vorba despre egalitatea veniturilor sau 
numai despre egalitatea de şanse. Cu toate că, în timp, s- 
au mai întâlnit situaţii în care câştigurile obţinute din 
plasamente de capital au depăşit câştigurile obţinute din 
muncă, în lumea vieţii digitale, deosebirea va fi că această 
cale tradiţională de trecere de la neproprietate la 
proprietate, şi anume munca, ar putea să dispară cu timpul 
ea însăşi. Abraham Lincoln descria sistemul capitalist aşa 

cum şi-l imagina el în 1859: „Începătorul precaut, fără 
niciun ban munceşte o perioadă pentru salariu, 
economiseşte ceea ce-i prisoseşte pentru a-şi cumpăra 
unelte sau pământ, [...] iar, în cele din urmă, angajează un 
alt începător care să-l ajute”. 32 Ce speranţe mai există 
pentru „începătorul precaut, fără niciun ban” în lumea 
vieţii digitale, când acesta nu mai poate să-şi vândă nici 
măcar propria muncă? 

PARADIGMA PROPRIETĂȚII PRIVATE 

Pentru a afla cum ar putea fi evitat ciclonul avutiei, 
trebuie mai întâi să analizăm mai îndeaproape logica aflată 
la baza sistemului nostru de proprietate. 

Inchipuiti-va cá a existat o vreme în care nimeni nu 
putea să ţină în mână ceva de pe lumea asta şi să afirme: 
„Asta este a mea”. Stoicii din Grecia antică credeau că, la 
început, lumea era proprietatea tuturor.33 John Locke, 
poate cel mai important filosof al proprietăţii, era şi el de 
părere ca Dumnezeu a încredinţat lumea „tuturor 
oamenilor în comun”, dar că „fiecare om are o proprietate, 
şi anume asupra persoanei sale".34 

La un moment dat, cu mult timp în urmă, oamenii au 
început să împartă între ei pământul şi tot ce cuprindea 
acesta. Pentru Locke, ideea de proprietate a luat naştere 
atunci când oamenii au aplicat pentru prima oară „munca” 
lucrurilor din lume, scotandu-le „din starea comună” 35. 
Odată ce ideea de proprietate a pus stăpânire pe 
imaginaţia oamenilor, ea nu a mai putut fi uitată. Această 
lume a ajuns să fie deţinută din ce în ce mai mult de 
oameni, şi nu întotdeauna prin mijloacele cele mai 
respectabile. Pentru tânărul Jean-Jacques Rousseau, acest 
lucru a marcat decăderea omenirii: 

Primul om care, după ce a împrejmuit o bucată de 
pământ, s-a gândit să spună aceasta este a mea şi a găsit 
oameni suficient de simpli ca să-l creadă a fost adevăratul 
fondator al societăţii civile. De câte crime, războaie, 
asasinate, de câte nenorociri si orori ar fi fost crutatá 
omenirea dacă cineva ar fi scos pietrele de hotar sau ar fi 

umplut santurile si ar fi strigat semenilor săi: „Nu-l 
ascultați pe impostorul acesta! Sunteţi pierduţi dacă uitaţi 
că roadele pământului sunt ale tuturor, iar pământul nu 
este al nimănui!” 36 

Unii spun că proprietatea privată din zilele noastre 
îşi are originea, în mare măsură, în jafurile diabolice din 
trecut. In primul volum al Capitalului (1867), Karl Marx 
scrie că, „în istoria reală, cucerirea, subjugarea, jaful şi 
asasinatul [...] joacă rolul de frunte".37 

Actualul sistem de proprietate are patru 
caracteristici de bază. În primul rând, ca să începem cu 
ceea ce este evident, proprietatea tinde să se refere la 
lucruri. Proprietatea reală constă în pământ şi clădiri. 
Proprietatea personală este alcătuită din bunuri mobile 
precum maşinile, cărţile şi bijuteriile. Proprietatea 
imaterială cuprinde lucruri care pot fi deţinute, dar care 
nu îmbracă o formă fizică - acţiuni, dobânzi, datorii. 
Proprietatea intelectuală este un tip de proprietate 
imaterială. Ea se referă mai ales la creaţiile umane 
protejate de brevete, drepturi de autor şi mărci 
înregistrate. A doua caracteristică a proprietăţii private 
este aceea că poate fi instrainata uşor: proprietatea poate 
fi transferată prin vânzare sau donaţie, după reguli bine 
cunoscute. În al treilea rând, există reguli clare cu privire 
la ce poţi şi ce nu poţi să faci cu lucrurile deţinute. (în 
general, deplina proprietate asupra bunurilor personale îţi 
dă voie să faci ce vrei cu acestea.) în sfârşit, drepturile de 
proprietate ale persoanelor nu pot fi încălcate cu uşurinţă. 
Omul de stat Cicero scria că „prima grijă” a „persoanei 
care ocupă o funcţie administrativă” este să vegheze „ca 
toţi să aibă ceea ce le aparţine şi ca simplii cetăţeni să nu 
sufere din cauza unei încălcări de către stat a dreptului lor 
de proprietate".38 împreună, aceste patru caracteristici 
alcătuiesc ceea ce eu numesc „paradigma proprietăţii 
private”. 

Paradigma proprietăţii private reprezintă numai un 
mod de organizare a unui sistem de proprietate. Aşa cum 

am precizat in capitolul 4, in vechiul Babilon, proprietatea 
era constituită atât din oameni, cát si din lucruri. În 
dreptul grec si roman timpuriu, proprietatea era practic 
inalienabilă din moment ce nu ,apartinea" unor indivizi, ci 
unor intregi familii, inclusiv strámosilor decedati si 
descendentilor nenáscuti.39 in romanele lui J.K. Rowling 
din seria Harry Potter se gáseste minunata idee a 
proprietății goblinilor. Potrivit afirmatiilor lui Aaron 
Pierzanowski si Jason Schultz, ,goblinii sunt fierari 
pricepuţi. Si sunt foarte atasati de obiectele pe care le 
fáuresc, considerándu-se adeváratii proprietari ai acestora 
chiar şi după vânzarea lor". Ei o citează pe Rowling: 

Conceptiile goblinilor despre proprietate, plata si 
răsplată nu sunt la fel cu cele ale oamenilor. [...] Pentru un 
goblin, proprietarul de drept al oricărui obiect este cel 
care l-a făcut, nu cel care l-a cumpărat. Pentru goblini, 
toate obiectele făcute de goblini le aparţin lor de drept. 
[...] Ei consideră că obiceiul de a păstra obiectele făcute de 
goblini, transmiterea lor de la un vrăjitor la altul fără altă 
plată este aproape un furt.40 

Atunci de ce am adoptat paradigma proprietăţii 
private, şi nu alt sistem? Se pot aduce şapte argumente în 
favoarea acesteia. În primul rând, se spune că ea 
încurajează prosperitatea. Nimeni nu ar munci din greu şi 
nu şi-ar asuma riscuri dacă ar şti că ceea ce câştigă i-ar 
putea fi luat în orice moment. „O persoană care nu poate 
să deţină o proprietate”, afirmă Adam Smith în Avutia 
națiunilor (1776), „nu poate avea niciun alt interes decât 
să mănânce cât poate de mult şi să facă pe cât posibil mai 
puţină muncă” 41 Se spune de asemenea că dreptul la 
proprietatea privată este necesar pentru a împiedica 
amestecul statului în treburile private ale unei persoane. 
Hayek scrie următoarele în Constituţia libertății (1960): 
„Rareori suntem în situaţia de a duce la bun sfârşit un plan 
coerent de acţiune dacă nu suntem siguri de controlul 
exclusiv asupra anumitor obiecte [...]. Recunoaşterea 
proprietăţii este, evident, primul pas în delimitarea sferei 

private ce ne protejează de coercitie". 42 Exprimándu-ne 
într-un mod mai pozitiv, proprietatea privată este necesară 
pentru prosperitatea omului. Faptul de a avea ceva în 
proprietate ne permite să ne exprimăm voinţa în lumea 
reală a lucrurilor. Acest argument îi este atribuit îndeobşte 
lui G.W.F. Hegel, care, în buna tradiţie germană, a găsit de 
cuviinţă să-l prezinte într-un mod cât mai impenetrabil cu 
putinţă: „Persoana trebuie să-şi dea o sferă exterioară 
libertăţii sale, spre a fi ca Idee. Fiindcă persoana este 
voinţa infinită în si prin sine în această primă determinatie 
încă cu totul abstractă, de aceea, acest element distins de 
către voinţă, care poate forma sfera libertăţii sale, este 
totodată determinat ca ce e nemijlocit diferit şi separabil 
de ea”. 43 (Nici eu nu am înţeles nimic.) 

Există un grad ridicat de consens în privinţa valorii 
paradigmei proprietăţii private, iar acesta pare să se 
consolideze în timp: cotele maxime de impozitare a 
venitului, penibil de mari, existente în unele state 
dezvoltate în anii 1980 ar fi considerate distrugătoare din 
punct de vedere politic în zilele noastre. Aceeaşi 
paradigmă se reflectă şi în dreptul tuturor ţărilor 
dezvoltate. Primul protocol al Convenţiei europene a 
drepturilor omului, de exemplu, prevede că „nimeni nu 
poate fi lipsit de proprietatea sa decât pentru o cauză de 
utilitate publică şi în condiţiile prevăzute de lege şi de 
principiile generale ale dreptului internaţional”. 

Cei mai mulţi dintre noi ne-am împăcat cu ideea că 
statul ne va lua o parte din proprietate sub forma 
impozitelor, deşi sperăm ca banii să fie cheltuiţi într-un 
mod eficient. In timp de război sau în situaţii de urgenţă, 
putem accepta ideea că statul are dreptul să rechizitioneze 
terenuri sau vehicule private. Altfel însă, ştim că ce-i al 
nostru e al nostru. 

Ataşamentul nostru faţă de paradigma proprietăţii 
private produce totuşi anumite consecințe pentru 
dreptatea  distributivă. Desi încurajează creşterea 
economică si prosperitatea, ea face mai dificilă 

redistribuirea avutiei fiindcà reduce amploarea si másura 
acceptabilă a amestecului statului pe piaţă. „Oriunde 
există o mare proprietate”, scria Adam Smith, „există şi o 
mare inegalitate. Pentru un singur om foarte bogat trebuie 
să existe cel puţin cinci sute de săraci”. 44 Karl Marx şi 
Friedrich Engels, care erau deschişi ideii de abolire a 
proprietăţii private în sine, scriau în Manifestul Partidului 
Comunist (1848): 

Và ingroziti că vrem sa desfiintam proprietatea 
privată. 

Dar în societatea voastră actuală proprietatea privată 
este desfiinţată pentru nouă zecimi din membrii societăţii; 
ea există tocmai datorită faptului că nu există pentru nouă 
zecimi.45 

Ce ar fi spus aceştia despre ciclonul avutiei? 

VIITORUL PROPRIETĂȚII 

Thomas Jefferson remarca la un moment dat că 
„proprietatea stabilă este darul dreptului social, iar el este 
oferit cu întârziere în evoluţia societăţii” 46. El era de 
părere că, într-o societate care se autoguvernează, oamenii 
trebuie să decidă ce sistem de drepturi de proprietate este 
cel mai potrivit pentru scopurile lor. Poate că acesta este 
motivul pentru care nu a inclus proprietatea pe lista 
drepturilor inerente şi inalienabile, care cuprindea viaţa, 
libertatea şi căutarea fericirii.47 

Eu susţin că un ciclon al avutiei care ar genera o 
inegalitate sistemică si de mari proporţii nu ar fi 
compatibil cu imperativul dreptăţii sociale. Este posibil să 
trebuiască să concepem un nou mod de organizare a 
drepturilor de proprietate. Problema este să găsim un 
sistem care să nu distrugă minunile economice făcute de 
tehnologie şi să permită totodată mai multor oameni să ia 
parte la acestea. În secţiunea următoare voi prezenta pe 
scurt şase posibile modificări ale paradigmei proprietăţii 
private. Nu sunt singurele variante, însă pot reprezenta un 
bun punct de plecare. 

NOUA PARADIGMĂ A PROPRIETĂȚII 


Impozitul pe capital 

O posibilitate de a contracara ciclonul avutiei ar fi 
aceea de a percepe un impozit pe capital sau pe profiturile 
aduse de acesta. In Capital in the Twenty-First Century 
(2013), Piketty sustine cà un ,impozit global progresiv pe 
capital" ar fi modul ,ideal" de a evita „o nesfârşită spirală 
a inegalitátii" si de a redobândi controlul asupra „dinamicii 
acumulárii".48 Un „impozit pe roboţi” de felul celui propus 
de Bill Gates ar putea viza tehnologiile productive.49 Ar 
putea exista chiar modalităţi de impozitare a fluxului de 
date sau a utilizării datelor. Oricare ar fi modelul ales, 
ideea este că o parte a avutiei generate de proprietatea 
asupra capitalului ar trebui reţinută şi cheltuită in 
beneficiul celor lipsiţi de capital. Această cheltuială 
publică ar putea lua forma unui venit universal de bază 
(VUB) de genul celui despre care am vorbit în capitolul 17. 

Teoretic, ideea impozitării capitalului nu constituie o 
abatere fundamentală de la paradigma proprietăţii private. 
Impozitele iau o parte din avutia generată de capital, nu 
capitalul in sine. Numeroase forme de capital sunt deja 
impozitate în felul acesta. În lumea vieţii digitale însă, va 
trebui să existe o diferenţă de scară, în special pentru că 
din venituri va trebui să se plătească mult mai mult decât 
în momentul de faţă. În prezent, impozitul plătit de 
companiile de tehnologie prospere este adesea mai mic 
decât cel plătit de alte companii.50 în anul 2016, de 
exemplu, Uniunea Europeană a estimat că Apple Irlanda a 
plătit un impozit efectiv de sub 0,01% din profiturile sale 
de peste 100 de miliarde de dolari.51 Această practică va 
deveni din ce în ce mai puţin viabilă. 

Este important să înţelegem însă că până şi un venit 
universal de bază plătit dintr-un impozit pe capital ar 
putea să producă inegalităţi colosale între cei care deţin şi 
cei care nu deţin capital. Pe suficientarişti, pe care nu-i 
interesează decât ca toată lumea să aibă suficient din 
toate, acest lucru ar putea să-i satisfacă. Însă din punctul 
de vedere al celor pe care îi interesează reducerea 

inegalitátii, ar trebui ca impozitul să fie de fapt unul foarte 
mare. Unii spun că „B” din VUB?? ar trebui înlăturat, iar 
impozitele pe capital şi pe tehnologiile digitale productive 
ar trebui folosite pentru a asigura un trai de calitate 
superioară pentru toată lumea. Aceasta este ideea aşa- 
zisului „comunism de lux complet automatizat” 52. Undeva 
între aceste poziții, ţinând cont de importanţa 
stimulentelor financiare pentru deţinătorii de capital, s-ar 
putea spune că orice impozit pe capital ar trebui stabilit la 
un nivel care să asigure venitul maxim disponibil a fi 
cheltuit în beneficiul celor mai putin înstăriți. Un impozit 
de 95%, care ar sugruma producţia, nu ar fi adecvat. 

Capitalul deţinut de stat 

O a doua abordare, care se îndepărtează semnificativ 
de paradigma proprietăţii private, ar consta în aducerea 
anumitor mijloace de producţie în proprietatea nemijlocită 
a statului, apelând, eventual, la o formă de cumpărare 
obligatorie. Ce ar fi de spus în favoarea unei măsuri atât 
de drastice? în primul rând, proprietatea de stat nu trebuie 
neapărat să cuprindă toate formele de capital, ca într-o 
adevărată „economie centralizată”, ci numai pe cele mai 
importante. Inchipuiti-và, de pildă, un sistem poştal care 
livrează colete printr-o reţea de drone automatizate. Sau o 
flotă de vehicule automatizate, care se deplasează pe sol, 
în aer şi pe apă şi care îndeplinesc rolul unui serviciu de 
transport public. Nu v-aţi dori neapărat ca aceste ,,utilitati” 
să fie deţinute şi administrate în regim privat. Ce s-ar 
întâmpla dacă proprietarii ar refuza să deservească zonele 
rurale? Dar dacă ar exclude persoanele nevoiaşe, stabilind 
preţuri prea mari? Forme de capital ca acestea vor fi 
esenţiale pentru crearea avutiei comune a lumii vieţii 
digitale. Bogati şi săraci deopotrivă se vor servi de ele şi 
astfel economia va putea să funcţioneze. Acest lucru le 
recomandă pentru naţionalizare, astfel încât de ele să 
poată beneficia toţi. Ne putem imagina de asemenea 
elemente ale tehnologiei digitale productive, precum 


52 VUB, venit universal de bază (n. tr.). 


imprimantele 3D de uz industrial, aflându-se in 
proprietatea statului. 

Pot exista însă o mulţime de probleme legate de 
proprietatea statului. Ştim că administraţia publică poate fi 
incompetentă, ineficientă, coruptă şi nu trebuie să dea 
socoteală nimănui (cu toate că şi proprietatea privată 
poate fi la fel), întreprinzătorii s-ar putea să nu se mai 
deranjeze să facă inovaţii în sectorul privat dacă vor avea 
impresia că roadele trudei lor vor fi confiscate de către 
stat. Secolul al XX-lea ne-a învăţat că o proprietate de stat 
generalizată poate să alunece în dictatură. O concentrare 
prea mare a avutiei si a puterii în mâinile unui organism - 
privat sau de stat - este periculoasă. lată motivul pentru 
care unii au susţinut un model cooperatist, în virtutea 
căruia consumatorii sau muncitorii dețin sau 
administrează în comun sistemele digitale generatoare de 
avutie.53 

Dreptul de folosinţă si profit 

O soluţie mai putin brutală decât naţionalizarea 
fatisa ar putea fi ca indivizii să primească drepturi de 
folosinţă si profit printr-un sistem de drepturi de uzufruct. 
Uzufructul, care sună ca un fel de bomboană pe care ţi-o 
oferă bunicul, este un drept de proprietate inferior 
dreptului deplin de posesie. 

În loc să ai drepturi depline asupra unui lucru (să 
poţi să-l vinzi sau să nu-i laşi pe alţii să-l folosească), ai 
dreptul de a-l folosi şi de a profita de el împreună cu alte 
persoane care au acelaşi drept. Iniţial, drepturile de 
proprietate luau adesea această formă. Oamenii aveau 
dreptul legal de a folosi pământul, nu de a-l ,detine" ei 
insisi.54 Dreptul de uzufruct are putere absolută pentru cá 
se ataşează capitalului însuşi. El se păstrează chiar şi în 
cazul în care capitalul îşi schimbă proprietarul. 

Imaginati-va ce face proprietarul unei firme 
performante, care oferă, prin tehnologia cloud, resurse de 
calcul importante, cum ar fi putere de procesare, stocare 
de date şi software de IA. Compania se va descurca 

probabil foarte bine in lumea vieţii digitale, deţinând un 
potenţial important de tehnologie productivă. Un sistem de 
drepturi de uzufruct le-ar permite celor care nu deţin 
această tehnologie - mici firme, comunităţi - să o 
folosească o vreme în afacerile proprii. Proprietarul ar 
păstra dreptul legal şi cea mai mare parte a profitului, pe 
când comunitatea ar primi pretioasele drepturi de acces. 
Este posibil, fireşte, să existe reguli în privinţa măsurii şi 
scopului utilizării tehnologiei de către terţi. Accesul ar 
putea fi permis numai în afara programului normal de 
lucru şi fără a face concurenţă detinátorului de capital. 
Astfel de reguli s-ar putea aplica utilizând tehnologia 
blockehain. 

Un sistem de drepturi de uzufruct ar functiona bine 
impreuná cu platforme generatoare de avutie precum 
Improbable, înfiinţată în anul 2012, care le permite 
utilizatorilor sá simuleze scenarii complexe in lumi virtuale 
vaste. Improbable a fost deja utilizată pentru a simula 
izbucnirea unei epidemii, efectele unui uragan asupra unei 
fâşii de coastă nelocuită si - cel mai schimbător fenomen 
dintre toate - fluctuațiile pieţei imobiliare din Marea 
Britanie.55 Este un bun economic de o valoare 
inestimabilă. Ar trebui ca accesul la el să fie limitat la 
marile companii şi la guvernele naţionale? Un sistem de 
drepturi de uzufruct ar fi mai puţin împovărător pentru 
deţinătorii de capital decât o naţionalizare integrală, 
păstrând multe dintre avantajele asociate proprietăţii 
private. In acelaşi timp, el ar contribui la neutralizarea 
ciclonului avutiei, permițându-le celor care nu deţin active 
să beneficieze de unele dintre cele mai importante 
avantaje ale proprietăţii fără să trebuiască să cumpere 
nimic (sau „să curețe, să repare, să stocheze, să selecteze, 
să asigure, să actualizeze, să întreţină” ceva).56 

Patrimoniul comun 

Un alt mod de a deţine capital este constituirea unui 
patrimoniu comun - adică a unui rezervor comun de 
resurse care nu sunt deţinute de nimeni şi care nu fac 

obiectul unor drepturi de proprietate (sau fac obiectul 
unor drepturi de proprietate foarte limitate). Aşa cum 
arată James Boyle în magistrala sa lucrare The Public 
Domain (2008), unele bunuri fac parte deja din patrimoniul 
comun pentru că nu pot aparţine cuiva. Limba engleză este 
un exemplu în acest sens. Alte bunuri, cum ar fi lucrările 
lui Shakespeare, fac parte din patrimoniul comun pentru 
că drepturile de proprietate asociate acestora au 
expirat.57 în lumea vieţii digitale, am putea să creăm un 
patrimoniu comun de bunuri mult mai mare şi mai 
diversificat. 

Cele mai potrivite să facă parte din patrimoniul 
comun sunt bunurile nemateriale (produsele 
informaţionale), cum ar fi ideile, invențiile, proiectele, 
planurile, cărţile, articolele, muzica, modelele, filmele, 
imaginile şi software-ul. Acestea sunt potrivite pentru că 
nu se epuizează ca alte tipuri de capital: utilizarea de către 
o persoană a unui produs informaţional nu o împiedică pe 
o alta să-l folosească din nou (sau chiar simultan). Aşa cum 
susţin ceilalţi doi Susskind, la un moment dat, s-ar putea 
realiza  digitalizarea si automatizarea muncii unor 
profesionişti precum medicii şi avocaţi, ceea ce înseamnă 
că până şi „experienţa practică” ar putea face parte din 
patrimonul comun.58 în domeniul IA şi al învăţării 
automate, biblioteca bazată pe surse deschise Tensor Flow, 
creată de Google, oferă deja resurse de calcul. IBM, 
Microsoft şi Amazon au pus la dispoziţie, prin tehnologia 
cloud, câteva dintre sistemele lor de învăţare automată. 
Acestea sunt evoluţii pozitive. 

Proprietatea asupra capitalului bazată pe existenţa 
unui patrimoniu comun nu constituie însă o idee nouă. În 
plus, ea este controversată. Grupuri rivale au opinii 
diferite cu privire la rolul drepturilor de proprietate 
intelectuală - în special al brevetelor şi drepturilor de 
autor - care introduc restricţii legale artificiale în privinţa 
copierii sau utilizării creaţiilor omului. Un grup, să-l 
numim  proprietarienii, militează pentru drepturi de 

proprietate consolidate. Ei spun că, dacă oamenilor li s-ar 
permite sá reproducá bunuri scumpe la un cost mic, nu ar 
mai exista, de la bun inceput, motivatia de a le produce. De 
ce sá mai scrii un manual foarte bun, intreabá ei, dacá 
toată lumea îl va descărca in mod gratuit, iar tu nu vei mai 
primi nimic? De ce sá risipesti un capital pretios dacá nu 
există perspectiva obţinerii unui câştig? Internetul are ca 
efect, susţin ei, distrugerea pieţei în cazul bunurilor care 
se pot reproduce cu costuri mici. Proprietarienii 
dispretuiesc ideea că resursele ar putea face parte din 
patrimoniul comun. Cu o faţă posomorâtă, ei vorbesc 
despre „tragedia patrimoniilor comune”, când pământul 
era deţinut în devălmăşie şi nimeni nu se deranja să 
construiască diguri contra inundaţiilor, să conceapă 
sisteme de drenaj sau metode de rotaţie a culturilor care 
să nu afecteze productivitatea solului. Toată lumea spera 
că o va face altcineva şi nu a făcut-o nimeni.59 Singura 
soluţie, spun ei, este ca statul să intervină cu ajutorul 
mecanismului de „formare a pieţei” reprezentat de legea 
privind drepturile de proprietate intelectuală, adică 
drepturile care îi opresc pe alţii să folosească diverse 
bunuri până când nu plătesc.60 Legea proprietăţii 
intelectuale înglobează bunurile informaţionale în obiecte 
distincte ale proprietăţii, astfel încât fiecare deţinător de 
brevet sau de drepturi de autor să fie stimulat să 
exploateze la maximum ceea ce are. 

De partea opusă în această dezbatere se află un grup 
pe care eu îl numesc patrimonialiştii, o avangardă de 
intelectuali-activişti înzestrați cu nişte exemplare uzate ale 
Constituţiei SUA şi cu o doză sănătoasă de tupeu. Aceştia 
se opun cu tărie consolidării drepturilor de proprietate 
intelectuală şi la ceea ce Boyle numeşte „cea de-a doua 
îngrădire”: 

Ce s-ar fi întâmplat dacă am fi blocat accesul la cea 
mai mare parte a culturii secolului al XX-lea, fără să 
obţinem din aceasta niciun profit? Ce-ar fi dacă pietrele de 
temelie ale noilor domenii ştiinţifice ar fi brevetate cu mult 

timp înainte de a fi folosite la realizarea unui lucru concret 
sau util? Ce-ar fi dacă am împrejmui cu sârmă ghimpată 
digitală spaţiul nostru de comunicare electronică şi am 
adopta reglementări pentru cele mai mici fragmente 
muzicale, ca şi când acestea ar fi nişte certificate de 
acţiuni? 61 

Adevărul este, spune Boyle, că noi facem toate aceste 
lucruri. Tehnologia de gestiune a drepturilor digitale este 
acum ceva obişnuit, iar a încerca să o eludezi constituie 
infractiune.62 în ciuda promisiunii făcute la apariţia 
internetului, accesul neîngrădit la lucruri precum cărţile, 
muzica şi filmele constituie încă o raritate. 

Patrimonialiştii sunt de părere că drepturile de 
proprietate intelectuală pot fi o necesitate, însă „scopul 
sistemului” ar trebui să fie acela de „a da drept de 
monopol numai atât timp cât este necesar pentru a oferi o 
motivaţie” 63. Chiar trebuie, întreabă ei, ca drepturile de 
autor să fie protejate timp de 70 de ani după moartea 
autorului? „Sunt un mare admirator al operei doamnei 
Rowling”, afirmă Boyle, „însă eu bănuiesc cá a fost 
stimulată în plus de gândul că drepturile sale de autor vor 
dăinui 70 de ani, nu doar 50 de ani după moartea sa”. 64 
Patrimonialiştii susţin că producătorii şi creatorii sunt 
motivaţi de o mulţime stimulente, ca şi de bani: 
celebritate, altruism, instincte creatoare si comunitare.65 
De aici, succesul proiectelor de tip open-source ca 
Wikipedia şi Linux. 

La baza argumentului patrimonialiştilor se află 
convingerea că, în loc să încurajeze inovaţia şi progresul, 
drepturile de proprietate excesive ne domolesc şi ne 
înăbuşă puterile creatoare. Datorită protecţiei invențiilor si 
creaţiilor cu ajutorul brevetelor şi drepturilor de autor, 
următoarea generaţie de producători va trebui să 
plătească pentru a le utiliza, ceea ce, în practică, i-ar putea 
împiedica să mai facă vreodată acest lucru.66 Un 
patrimoniu de resurse culturale comune, în schimb, ar 
încuraja adaptarea creativă, editarea, remixarea, 

parodierea, cooptarea, corectarea, criticile, comentariile si 
adaptarea.67 

Dezbaterea cu privire la avantajele patrimoniului 
comun va continua atáta vreme cát bunuri imateriale ca 
ideile, inventiile, proiectele si software-ul îşi vor spori 
importanţa economică. Tineti minte previziunea lui McAfee 
şi Brynjolfsson: cei care vor reuşi să genereze „idei noi şi 
inovaţii” vor beneficia de „recompense uriaşe”.68 Însă 
dreptatea ne cere să răspundem la întrebarea: ce se va 
întâmpla cu cei care nu vor fi în stare să facă asta? Sau 
care nu au avut niciodată prilejul de a-şi face cunoscute 
ideile? La fel ca în cazul tuturor tipurilor de proprietate, de 
drepturile de proprietate intelectuală beneficiază în primul 
rând cei care deţin deja informaţii, cunoştinţe şi idei. Un 
sistem bazat pe patrimoniul comun ar putea chiar să 
provoace o mare sete de cunoaştere: numărul persoanelor 
care s-au înscris, într-un singur an, la cursurile on-line 
gratuite organizate de Universitatea Harvard a fost mai 
mare decât numărul celor au urmat efectiv cursurile 
universităţii în cei aproape 400 de ani de la întemeierea 
sa.69 

S-ar putea obiecta că, pentru geniul de care dau 
dovadă, creatorii merită să deţină mari bogății, chiar daca 
aceasta duce la inegalitate. De ce ar trebui ca invenţia mea 
să fie deţinută şi de alte persoane în afară de mine? Deşi 
nu este o obiectie nerezonabilă, ea se va dovedi tot mai 
puţin viabilă în lumea vieţii digitale, unde accesul la idei, 
cunoştinţe şi informaţii ar putea să facă diferenţa dintre 
bogăţia nemăsurată şi sărăcia lucie. Bineînţeles că, pentru 
încurajarea inovației, ar trebui măcar sa ne asigurăm că 
drepturile de proprietate nu merg mai departe decât este 
necesar. 

„In general”, susţin cei doi Susskind, „ar fi de 
preferat să trăieşti într-o societate în care serviciile 
medicale, cáláuzirea spirituală, consultatiile juridice, 
informaţiile cele mai recente, consultanta în afaceri, 
competenţa în contabilitate şi cunoştinţele de arhitectură 

sunt disponibile in mare másurá tuturor, la un pret scázut 
sau in mod gratuit". 70 Acelaşi lucru este valabil cu privire 
la marile idei şi invenţii. Întrebarea este: unde se află 
punctul de echilibru între proprietatea privată si 
patrimoniul comun? Această chestiune ţine atât de drept, 
cât şi de economie. În mod sigur, nu este o problemă care 
priveşte doar companiile de tehnologie şi pe avocaţii 
acestora. 

Partajarea 

„Economia colaborativă” reprezintă un alt posibil 
model de proprietate pentru lumea vieţii digitale. În zilele 
noastre, expresia respectivă este folosită în sens larg 
pentru a descrie majoritatea tipurilor de tranzacţii „peer- 
to-peer' realizate on-line. Cel mai bun exemplu este 
Airbnb, care le permite membrilor să-şi închirieze 
locuinţele vacante unor necunoscuți.  Partajarea, 
condiţionată sau necondiționată, nu este ceva nou. Noi 
sunt scara şi măsura acesteia, facilitate de tehnologia 
digitală.71 La prima vedere, etosul economiei colaborative 
seamănă cu cel al patrimoniului comun. Există însă două 
deosebiri fundamentale. În primul rând, în cazul 
patrimoniului comun, nimeni nu posedă efectiv nimic din 
ceea ce face parte din patrimoniu, pe când, în economia 
colaborativă, persoanele îşi păstrează dreptul de 
proprietate, îngăduindu-le altora să facă uz de el. În al 
doilea rând, în economia colaborativă, oamenii obişnuiesc 
să le plătească proprietarilor pentru bunurile şi serviciile 
pe care le folosesc, pe când, în etosul patrimoniului 
comun, acest lucru ar fi contrar eticii. 

Modelul colaborativ este interesant pentru că îi 
încurajează pe vânzători să transforme în bani bunuri care, 
altfel, ar fi nefolositoare sub aspect economic. În plus, le 
oferă cumpărătorilor avantajele posesiei fără 
responsabilitátile care decurg din proprietatea asupra 
bunurilor respective. Gândindu-ne la lumea vieţii digitale, 
ne-am putea imagina un sistem care să le permită 
oamenilor să intrebuinteze in comun obiecte de uz 


cotidian, folosind in acest sens drone care ar transfera 
lucrurile dintr-un loc în altul: 

[Să spunem] că ai putea să pocneşti pur şi simplu din 
degete ca să-ţi apară ca prin minune în mână, instantaneu, 
un obiect oricând ţi-ai dori, fără niciun cost. Ai un ciocan 
acasă. Probabil că ai şi o bormaşină. Le foloseşti numai a 
zecea mia parte din timp, poate chiar a suta mia parte din 
timp [...] şi le-ai putea împărţi cu mii de persoane, fara 
absolut niciun risc, făcând ca toată lumea să fie mai 
bogată, funcţional vorbind, pentru că ar primi ciocanul 
atunci când ar avea nevoie de el, fără să trebuiască să 
plătească şi să epuizeze resursele acestei lumi fabricând 
toate aceste ciocane care stau în mare măsură 
nefolosite.72 

În ce măsură economia colaborativă este compatibilă 
cu ideea noastră de dreptate socială? Pentru că nu este, de 
fapt, decât un alt tip de piaţă, ea îi va favoriza aproape 
întotdeauna pe cei care au ceva de ,impártit" şi bani de 
cheltuit. Dacá, teoretic, intreaga economie ar fi asa, atunci 
cei sáraci ar duce-o destul de ráu. Si-ar ,curáta" in mod 
constant propriile locuinţe pentru a găsi lucruri pe care să 
le inchirieze.73 Aceasta ar fi o problemă deosebită in 
lumea vieţii digitale, in care ne aşteptăm oricum să existe 
un dezechilibru intre cei care detin bunuri si cei care nu 
deţin. Pe deasupra, pare tot mai evident că persoanele 
care beneficiază cel mai mult de pe urma economiei 
colaborative nu sunt participanţii la aceasta, ci chiar 
deţinătorii platformelor: Uber, Airbnb şi alţii asemenea. 
Aşa cum spune Jonathan Allen, primele efecte ale 
economiei colaborative asupra avutiei sunt greu de 
calculat, însă avutia creată „va fi puternic concentrată în 
mâinile creatorilor de tehnologie şi ale primilor 
investitori".74 

În esenţă, economia colaborativà nu subminează 
neapărat paradigma proprietăţii private. Eu cred că, pe 
termen lung, esenţial va fi ce anume se partajează. 
Partajarea unor elemente de confort, comoditate şi 

amuzament i-ar putea ajuta pe cei care nu detin bunuri sá 
profite la maximum de putinul pe care il au, insá, in timp, 
acest lucru nu îi va face mai bogaţi. Dacă, în schimb, se va 
partaja capital sau tehnologie productivă, atunci economia 
colaborativă ar putea să contribuie la contracararea 
ciclonului avutiei. 

Afacerea datelor 

Se pot face multe lucruri cu datele. Utilizarea datelor 
poate fi impozitată. Datele ar putea fi păstrate într-un 
patrimoniu comun, fiind disponibile în mod gratuit pentru 
uzul general sau fiind supuse unor restricţii. Ar putea fi 
achiziţionate şi păstrate de stat. Ar putea fi închiriate, 
„partajate” sau împrumutate în scopuri caritabile. Evgheni 
Morozov afirmă că datele ar putea fi strânse într-un „fond 
naţional de date aflat în proprietatea comună a tuturor 
cetăţenilor”, accesul comercial la acestea făcând obiectul 
unei concurente şi unor reglementări severe.75 

Datele personale - datele referitoare la persoane - 
reprezintă o situaţie aparte pentru că par să aibă propria 
logică de acumulare. Eu o numesc afacerea datelor. 
Principala metodă folosită de companii în scopul culegerii 
datelor personale este aceea de a oferi servicii gratuite sau 
la un preţ foarte redus, adesea personalizate la nevoile 
fiecărui consumator, cum ar fi căutarea pe web, accesul la 
diverse platforme şi reţele, servicii de mesagerie şi e-mail, 
realizarea de hărţi, servicii de ghidare, materiale video şi 
imagini, software, instrumente de inteligenţă artificială şi 
stocare în cloud. În schimbul acestor servicii, indivizii îşi 
oferă datele personale companiilor de tehnologie (cu sau 
fără ştiinţa lor). 

Din perspectivă economică, afacerea datelor prezintă 
avantajul eficienţei. Datele noastre personale nu valorează 
mare lucru, însă culegând datele a milioane de persoane, 
companiile de tehnologie pot să creeze produse, servicii şi 
platforme de valoare. Din perspectivă politică însă, 
afacerea este ceva mai controversată. Stim că 
supravegherea tot mai atentă este una dintre consecinţele 

unei societáti din ce in ce mai cuantificate. Cei care detin 
datele au multă putere (vezi capitolul 7). Există însă si 
implicaţii evidente în ceea ce priveşte confidentialitatea şi 
demnitatea. Pentru moment, să ne concentrăm asupra 
afacerii datelor din perspectiva dreptăţii distributive. 

La prima vedere, nu există nimic vădit injust în faptul 
că firmele ne iau un lucru care, pentru noi, nu are o 
utilitate economică prea mare (datele noastre) şi 
transformă acest lucru în bunuri sociale de valoare (pentru 
noi) şi în profit (pentru ele). Beneficiem cu toţii de lucruri 
gratuite, cei săraci, evident, mai mult decât cei bogaţi. În 
plus, cei mai mulţi dintre noi nu consideră că este un 
sacrificiu să primească o recompensă în schimbul datelor 
lor, care ar rămâne, altfel, neutilizate. 

Nu este mai puţin adevărat că afacerea datelor este 
susceptibilă de critici. In primul rând, există o obiectie cu 
privire la inegalitate. Oricare ar fi celelalte merite pe care 
le are, afacerea datelor provoacă discrepanțe 
extraordinare în privinţa avutiei. Ea canalizeazá mari 
bogății spre companiile de tehnologie, în vreme ce oamenii 
obişnuiţi nu primesc niciun fel de compensație financiară. 
Chiar şi un venit universal de bază asigurat din profiturile 
realizate de pe urma datelor personale ar fi o soluţie 
superficială la aceasta problema a inegalitatii. Pe scurt, 
afacerea datelor contribuie la amplificarea ciclonului 
avutiei. 

Exista apoi obiectia cu privire la exploatare. Din 
acest punct de vedere, afacerea datelor este echivalenta 
cu exploatarea pentru ca presupune extragerea injusta a 
valorii economice din „munca nerasplatita sau prost 
plătită” 76. Aşa cum sistemul capitalist este acuzat uneori 
că îşi plăteşte lucrătorii sub valoarea integrală a muncii 
lor, despre afacerea datelor se spune că îi recompensează 
pe oameni cu mai puţin decât valoarea integrală a datelor 
lor. Din această perspectivă, utilizatorii Facebook „au 
devenit cea mai mare forță de muncă neplătită din istorie” 
77. Marele expert în tehnologie Jaron Lanier susţine că 

oamenii ar trebui să primească recompense băneşti pentru 
datele pe care le ofera.78 El propune un sistem de 
„Microplăţi” care să le permită oamenilor sa incaseze 
,redevente” pentru „zecile de mii de mici contribuţii” 
reprezentate de datele personale furnizate pe parcursul 
vietii: , Dacá, in urma observárii dumneavoastrá, se obtin 
date care ajutá un robot sá pará un interlocutor firesc sau 
organizatorilor unei campanii politice să ajungă la 
alegători cu mesajul acesteia, atunci ar trebui să vi se 
datoreze nişte bani pentru utilizarea acelor date 
preţioase”. 79 

Obiectia cu privire la exploatare este atrăgătoare, 
dar problematică. Ea pleacă de la ideea că firmele vor fi în 
continuare motivate să ofere servicii gratuite chiar dacă ar 
trebui să plătească pentru datele noastre. De asemenea, 
minimalizează valoarea bunurilor sociale pe care le 
primim. Nu se poate spune că suntem exploataţi atunci 
când, în schimbul datelor noastre, primim ceva ce 
apreciem - şi este greşit să credem că banii sunt singurul 
lucru pe care îl apreciem. Platformele de socializare, 
hărţile, motoarele de căutare: acestea nu sunt lucruri 
neînsemnate. Ele ne îmbunătăţesc viaţa. Andreas Weigend 
a calculat că, dacă Facebook nu ar fi plătit dividende 
acţionarilor săi şi ar fi împărţit, în schimb, profitul obţinut 
în 2015 tuturor utilizatorilor săi, fiecare utilizator ar fi 
primit aproximativ 3, 50 lire sterline. „Faptul de a avea 
acces nelimitat la o platformă de comunicare timp de un 
an de zile valorează pentru dumneavoastră mai mult decât 
un cappucino?” 80 întreabă el. Odată cu trecerea timpului, 
pe măsură ce se vor strânge tot mai multe date de la noi, 
ne vom aştepta, pe bună dreptate, să primim ceva în 
schimbul lor. În plus, datele anumitor persoane valorează 
probabil mai mult decât ale altora, poate fiindcă aparţin 
unui grup care interesează în mod deosebit agenţiile de 
publicitate. În sistemul propus de Lanier, aceste persoane 
norocoase ar primi bani mai mulţi decât celelalte. Este 
oare just? De ce ar trebui ca cineva să primească mai mult 

decát altcineva pentru datele furnizate? in ciuda acestor 
probleme însă, obiectia cu privire la exploatare este 
importantă, mai ales când se referă la sisteme care nu 
oferà un beneficiu direct celor ale cáror date le extrag. Ce 
afacere mai e asta? 

Potrivit celei de-a treia obiecţii referitoare la 
afacerea datelor, este injust ca alte persoane să ne 
utilizeze datele în scopuri economice fără consimţământul 
nostru avizat. Să numim aceasta obiecíia cu privire la 
cunoştinţă (consimtámánt). Este greşit ca un hot să iti fure 
televizorul chiar dacă îţi lasă în schimb un teanc de 
bancnote egal ca valoare cu obiectul pe care ti l-a luat. 
Urmând aceeaşi logică, este greşit ca un sistem digital să 
ia datele oamenilor fără să le aducă la cunoştinţă, aşa cum 
se cuvine, acest lucru. ,Aha!", ar putea să spună un 
avocat, „dar ai dat clic pe «acceptă» la rubrica de termeni 
şi condiţii atunci când te-ai abonat la acest serviciu! Nu-i 
aşa?” După cum vom vedea în capitolul 19, este îndoielnic 
faptul că semnarea, în urmă cu zece ani, a unui document 
lung, redactat într-un limbaj juridic reprezintă un mod 
adecvat de a te asigura de cunoştinţa şi de consimţământul 
perpetuu al unor oameni obişnuiţi. Companiile de 
tehnologie ar trebui să-i informeze pe oameni într-un mod 
mai clar, mai concis şi mai regulat ce date se obţin despre 
ei şi în ce scopuri vor fi utilizate. Aceasta este în parte o 
chestiune de etică: dacă aţi şti că datele dumneavoastră 
urmează să fie utilizate în scopuri reprobabile, atunci v-aţi 
putea abtine in mod conştient să le oferiţi la schimb. Este 
însă şi o chestiune care ţine de economie: cu cât înţelegem 
mai bine adevărata valoare a datelor noastre, cu atât va fi 
mai uşor să ne dăm seama dacă afacerea în chestiune este 
echitabilă. 

Faţă de afacerea datelor se mai formulează o ultimă 
şi importantă obiectie structurală. Se pare că, odată cu 
trecerea timpului, societatea se va împărţi în două clase: 
pe de o parte, cei care pot să prelucreze datele într-un 
mod util şi care, drept urmare, acumulează avutie, iar pe 

de altă parte, cei care nu pot decât să-şi vândă datele. Pe 
lângă faptul că duce la inegalitate, acest lucru va crea un 
serios dezechilibru în exercitarea puterii economice. 
Direcţia în care se îndreaptă viaţa economică va fi tot mai 
mult determinată de un mic grup de întreprinzători şi 
industriaşi care vor decide ce date sunt necesare şi ce 
servicii ar trebui oferite în schimbul lor. Ar trebui ca 
majoritatea oamenilor să-şi vândă datele personale şi să 
accepte în schimb ceea ce li se oferă, fără să se plângă? 
După Pedro Domingos, apariţia „sindicatelor de date” este 
o posibilă reacţie la acest dezechilibru structural: 

In secolul al XX-lea a fost nevoie de sindicate pentru 
a asigura un echilibru între puterea muncitorilor şi cea a 
patronilor. In secolul al XXI-lea este nevoie de sindicate de 
date dintr-un motiv asemănător. Corporatile au o 
capacitate mult mai mare de a strânge şi de a utiliza date 
decât au indivizii. Aceasta duce la o asimetrie în 
exercitarea puterii. [...] Un sindicat de date îi ajută pe 
membrii să negocieze în condiţii de egalitate cu firmele în 
ceea ce priveşte utilizarea datelor personale.81 

O altă posibilitate ar fi să ne asigurăm că tehnologiile 
folosite la prelucrarea datelor (atât hardware, cât şi 
software) nu vor deveni apanajul unui mic grup de 
deținători. 

DREPTATEA VIITORULUI 

Am văzut cá, in viitor, problemele privind repartiția si 
recunoaşterea vor fi tot mai mult rezolvate cu ajutorul 
codurilor. Cei care scriu coduri-masiná vor avea o putere 
economică uimitoare. Deosebirea dintre inginerii de 
software si specialiştii in inginerie socială va deveni tot 
mai neclară. In acelaşi timp, avutia va fi canalizatà din ce 
în ce mai mult spre cei care dețin capital, în special 
tehnologii productive, şi date. Cei care dețin tehnologii 
productive digitale vor fi principalii beneficiari economici 
ai tranziției la lumea vieții digitale. Aceste schimbări nu 
pot trece neobservate de teoreticienii politici. Vechile 
moduri de gândire nu vor mai fi de folos. 


Structura economică a lumii vieţii digitale este 
importantă şi din alte motive decât cel ai dreptăţii sociale. 
Mijloacele de aplicare a forţei, de supraveghere şi de 
percepţie le oferă companiilor de tehnologie care le 
posedă o anumită putere; această putere este însă de 
câteva ori mai mare în cazul companiilor care devin unicul 
furnizor sau furnizorul principal al unui anumit sistem 
digital. Amintiti-và, din capitolul 11, despre ideea de 
confederalism digital: cea mai bună cale de păstrare a 
libertăţii este să te asiguri că oamenii pot trece de la un 
sistem la altul în funcţie de codul pe care îl preferă. În 
virtutea confederalismului digital, pentru orice libertate 
importantă - de a comunica, de a culege informaţii de 
ultimă oră, de a căuta pe internet, de a te deplasa - trebuie 
să existe o diversitate de sisteme digitale cu ajutorul 
cărora să fie exercitată libertatea respectivă şi să fie 
posibilă trecerea de la un sistem la altul fără consecinţe 
negative. Aşa cum vom vedea în capitolul 19, o lume 
dominată de mari monopoluri de tehnologie ar putea face 
imposibile aceste lucruri. 

PARTEA A VI A 

POLITICA VITTORULUI 

,Veniti, prieteni. 

Nu este prea târziu să căutăm o lume nouă”. 

Alfred Tennyson, Ulise (1842) 

Capitolul 19 

TRANSPARENŢA SI NOUA  SEPARAŢIE A 
PUTERILOR 

„Şi gândirea are un timp pentru semănat şi un timp 
pentru culesul roadelor". 

Ludwig Wittgenstein, Cultură şi valoare (1970) 

A fost o călătorie lungă, pe un teren conceptual nou 
şi, uneori, neobişnuit. Să ne oprim să reflectăm o clipă la 
ceea ce am văzut. Dacă, de la începutul cărţii, aţi sărit 
direct la acest capitol, este bine să ştiţi că aici se face apel 
la concepte şi argumente din întreaga lucrare. 

Suntem în pragul lumii vieţii digitale, o lume 

populată de sisteme digitale care vor ajunge să rivalizeze 
cu oamenii şi să-i întreacă într-o gamă largă de activităţi. 
Cu timpul, acestea se vor integra tot mai mult, împânzind 
lumea din jurul nostru cu structuri şi obiecte pe care 
niciodată înainte nu le-am considerat a fi tehnologie. Viaţa 
oamenilor va fi măsurată din ce în ce mai mult, acţiunile, 
exprimările, mişcările, relaţiile şi sentimentele noastre 
fiind surprinse şi înregistrate ca date, apoi selectate, 
stocate şi prelucrate de sistemele digitale. 

Cu toate că, în lumea vieţii digitale, ne vom bucura 
de noi şi uimitoare oportunităţi, vor apărea tehnologii care 
vor fi instrumente formidabile de exercitare a puterii. 
Unele vor putea sa ne forţeze să facem anumite lucruri. 
Altele vor obţine acelaşi rezultat supraveghindu-ne. In 
sfârşit, altele vor exercita puterea influențând percepţia 
noastră asupra lumii. Codul care va anima aceste 
tehnologii va fi extrem de adaptabil şi sofisticat, putând să 
ne determine existenţa într-un mod dinamic şi în cele mai 
mici amănunte. Cei care controlează aceste tehnologii vor 
fi puternici în sensul larg al cuvântului, ceea ce înseamnă 
că vor avea tot timpul capacitatea de a-i determina pe 
mulţi să facă lucruri importante pe care, altfel, aceştia nu 
le-ar fi făcut sau să nu facă lucruri pe care, altfel, le-ar fi 
făcut. Orice entitate (publică sau privată) care aspiră la 
putere va încerca să controleze aceste tehnologii. 

Beneficiarii politici imediati vor fi statul şi companiile 
de tehnologie, care vor concura pentru controlul noilor 
tehnologii ale puterii. Statul va dobândi o capacitate mult 
superioară de punere în aplicare a legii, iar cele mai 
puternice companii de tehnologie vor putea să stabilească 
limitele libertăţii noastre, să determine starea democraţiei 
noastre şi să ia hotărâri în privinţa unor chestiuni vitale de 
dreptate socială. Dacă nu va interveni nimic, structura 
economică a lumii vieţii digitale ar putea face ca avutia să 
se concentreze în mâinile câtorva entităţi puternice. 

Cu aproape un secol în urmă, Max Weber scria, în 
Politica, o vocaţie şi o profesie (1919), că, în politică, 

contează „obiectivitatea instruită a privirii asupra 
realităţilor vieţii şi capacitatea de a le suporta si de a 
deveni, lăuntric, pe măsura lor” 1. In acest penultim 
capitol prezint câteva gânduri obiective despre ceea ce ne- 
ar putea aştepta în viitor. 

RESPONSABILITATEA PERSONALĂ 

În esenţă, aceasta nu este o carte despre tehnologie 
şi nici măcar despre teoria politică. Este o carte despre 
oameni. 

Multe dintre problemele la care m-am referit în 
aceste pagini, trecute sau viitoare, pot fi puse pe seama 
alegerilor făcute de indivizi. Persoana înscrisă în reţeaua 
Airbnb care refuză să găzduiască oameni de culoare, troll- 
ul care postează afirmaţii defăimătoare pe site-uri de 
socializare, antisemitul care „măsluieşte” căutarea pe 
Google astfel încât articolele care neagă Holocaustul să 
capete mai multă vizibilitate2, glumetul care îl învaţă pe 
chatbotul Tay, creat de Microsoft, să spună cuvinte 
obscene, hackerul care blochează informaţiile medicale ale 
pacienţilor în schimbul unei sume de bani, inginerul care 
nu reuşeşte să-şi programeze sistemele astfel încât acestea 
să recunoască femeile - acestea nu sunt probleme care 
privesc tehnologia. Sunt probleme care ne privesc pe noi. 

Lumea vieţii digitale va avea pretenţii mai mari de la 
noi toţi. De la managerul cel mai spilcuit până la 
programatorul cel mai de jos, oamenii care lucrează în 
domeniul tehnologiilor îşi vor asuma un rol deosebit de 
important. „In lunga istorie a lumii”, spunea John F. 
Kennedy în 1961, „numai câtorva generaţii le-a revenit 
rolul de a apăra libertatea într-un moment de pericol 
maxim”. Viitorul politicii va depinde, în mare măsură, de 
modul în care actualii tehnologi se vor raporta la munca 
lor. Aceasta este sarcina care le revine, fie că le place, fie 
că nu. Ba chiar, fie că ştiu, fie că nu ştiu acest lucru. Platon 
scria în Republica: „Dacă ori filosofii nu vor domni în 
cetăţi, ori cei ce sunt numiţi acum regi şi stăpâni nu vor 
filosofa [...] nu va încăpea contenirea relelor [...] pentru 

cetăţi”. 3 Acum, tehnologii trebuie să devină filosofi dacă 
dorim sa ne păstrăm libertatea, să perfectionam 
democraţia şi să menţinem arcul istoriei încovoiat spre 
dreptate. Avem nevoie de ingineri-filosofi demni de acest 
nume. 

Aceia dintre noi care nu lucrează în tehnologie se pot 
ghida, eventual, după principiul republicanismului digital, 
care afirmă că o libertate care depinde de bunul plac al 
celor puternici nu este libertate. Trebuie să fim în stare să 
înţelegem şi să influentám forţele care ne guvernează 
viaţa. Nouă ne revine sarcina să proiectăm, să teoretizăm 
şi să criticăm lumea care se naşte. Vigilentá, prudenţă, 
curiozitate, perseverenţă, staruinta si spirit civic: fara 
acestea, lumea vieţii digitale va aluneca în întuneric. 

PUTEREA STATULUI SUPRACONSOLIDAT 

Trebuie să dezvoltăm sisteme şi structuri care 
încurajează cele mai bune înclinații ale noastre, tinandu-le 
sub control pe cele mai rele. Procedând astfel, ne vom lovi 
de o serie de probleme sistemice. Prima se referă la 
puterea statului supraconsolidat. În capitolul 10 am 
întrebat în mod retoric dacă nu cumva elaborăm sisteme 
de putere care sunt prea bune şi prea eficiente pentru 
oamenii cu defecte, traumatizati pe care îi guvernează. Ca 
să spun drept, eu cred că aşa este. Pericolele iminente 
care ne ameninţă libertatea sunt fără precedent. Trebuie 
să începem să acordăm atenţie „constrângerilor înțelepte” 
care ar putea să atenueze consecinţele cele mai grele, în 
capitolul 11 am prezentat pe scurt mai multe puncte de 
vedere asupra acestei probleme, pe care nu le voi relua 
aici. Voi spune doar că este un domeniu care are mare 
nevoie de o abordare teoretică, nu numai din partea 
teoreticienilor politici, ci si din partea avocaţilor, 
sociologilor, psihologilor, criminaliştilor, tehnologilor şi 
multor altora. 

In pofida celor întâmplate în ultima vreme, eu cred cá 
democraţia va fi şi mai importantă în viitor decât a fost în 
trecut. Sporirea puterii statului va necesita o sporire 

corespunzătoare a capacităţii oamenilor de a-l trage la 
răspundere. Din fericire, aşa cum am văzut, apar forme 
noi, interesante de democraţie chiar în momentul în care 
este mai multă nevoie de ele. ,Istoria", scria Rosa 
Luxemburg, „are frumosul obicei de a produce 
întotdeauna, pe lângă orice nevoie socială reală, şi 
mijloacele de satisfacere a ei - odată cu misiunea se oferă 
şi soluţia”. 4 Nevoia socială este clară: protejarea 
oamenilor de aservire. Misiunea este de asemenea clară: 
păstrarea controlului asupra statului supraconsolidat. 
Soluţia, consider eu, va fi o formă nouă şi mai solidă de 
democraţie: nu obositul model elitist competitiv, ci unul 
care să combine elementele cele mai promițătoare ale 
democraţiei deliberative, democraţiei directe, democraţiei 
wifci, democraţiei datelor şi democraţiei inteligenţei 
artificiale. 

PUTEREA COMPANIILOR DE TEHNOLOGIE 

Cea de-a doua dificultate sistemică priveşte 
companiile de tehnologie. După cum am văzut, problema 
nu este că (numai) una dintre marile companii devine tot 
mai bogată, iar noi, ceilalţi, tot mai săraci. Este vorba în 
special despre puterea pe care o vor exercita aceste 
companii prin intermediul tehnologiilor pe care le 
controlează. 

In general, nu-i lăsăm pe alţii să ne domine fără un 
motiv întemeiat sau cel puţin fără să le permitem acest 
lucru. Pentru ca firmele de tehnologie să dobândească o 
asemenea putere, ea ar trebui să fie legitimă. Unora s-ar 
putea să li se pară ciudat acest lucru. Dacă o unitate 
economică creează un produs apreciat de consumatori, 
atunci de ce nu ar beneficia de puterea pe care i-o dă 
succesul? Acest fel de gândire este raţional până la un 
punct, dar, în ultimă instanţă, confundă logica economică 
cu logica politică. Pe piaţă, investiţiile, asumarea riscurilor 
şi munca susţinută vor contribui adesea la acumularea 
legitimă a avutiei. Insă a spune că legitimitatea puterii 
politice a unei companii de tehnologie ar trebui judecată 

după standardele pieţei fiindcă îşi are originea în piaţă 
este ca şi cum ai spune că legitimitatea unei junte militare 
ar trebui judecată după standardele militare fiindcă îşi are 
originea într-o lovitură de stat. Dintr-un punct de vedere 
fie el şi vag liberal sau democratic, ceea ce contează în 
chestiunea legitimităţii este perspectiva oamenilor asupra 
cărora se exercită puterea în cauză. Domeniul politic nu 
este ca piaţa. Principiile care justifică puterea politică sunt 
diferite de cele care justifică succesul comercial. Bogatiile, 
faima, celebritatea chiar se pot dobândi în mod legitim pe 
piaţă. Dar nu şi o putere imensă. Dobândirea puterii 
trebuie justificată prin raportare la principii politice, nu 
economice. 

Acestea fiind spuse, unele dintre principiile la care au 
apelat în trecut cei puternici pentru a-şi justifica puterea 
au fost neconvingătoare. Dreptul divin: regele a fost ales 
de Dumnezeu, deci noi trebuie să ne supunem lui. Păcatul 
originar: poftele noastre abjecte trebuie ţinute în frâu. 
Marele lanţ al fiinţei: toţi avem un loc al nostru în ordinea 
firească a lucrurilor. Tradiţia: întotdeauna a fost aşa. 
Patriarhatul: aşa cum tatăl îşi conduce cu dreptate familia, 
tot astfel îşi conduce şi principele supuşii. Dreptatea este 
de partea celor puternici: în politică nu există adevărat şi 
fals, ci numai puternic şi slab. Pragmatismul: este mai bine 
să nu faci valuri. Charisma: este un om extraordinar, să-l 
urmăm! Apatia: oricum, nimănui nu-i pasă. 

Toate acestea sunt justificări sau pretexte formulate 
în numele puterii. V-aţi putea întreba dacă sunt cele mai 
potrivite. 

Într-o democraţie modernă, cetăţeanul are o idee 
clară despre ce anume legitimează puterea statului. Este 
faptul că statul garantează, cu consimţământul celor 
guvernati, o anumită libertate şi promulgă legi care sunt 
(pe cát posibil) în conformitate cu interesele şi 
convingerile comune ale celor guvernati. Să numim 
aceasta principiul liberal-democratic al legitimitàtii. Pentru 
că puterea companiilor de tehnologie va diferi ca amploare 

si másurà de puterea pe care o are statul, principiul 
liberal-democratic ar putea fi un standard prea inalt 
pentru a putea aprecia legitimitatea puterii lor. Nu este 
necesar să organizezi alegeri pentru consiliul de 
administraţie al Facebook pentru ca puterea companiei să 
fie legitimă. 

Unii vor spune că ar trebui să nationalizàm pur şi 
simplu aceşti noi giganţi ai tehnologiei şi să terminăm 
discuţia. Ar fi o greşeală, şi nu doar pentru că piaţa este un 
foarte important motor al inovației. Lecţia pe care ne-o 
oferă liberalismul este că statul în sine reprezintă o 
concentrare masivă a puterii care trebuie ţinută sub 
control. Ştim că până şi statele democratice pot să facă 
abuz de putere în detrimentul cetăţenilor. Guvernele 
noastre încearcă deja să controleze tehnologiile care oferă 
putere fără să-şi mai bată capul cu deținerea lor, apelând 
la ajutorul companiilor de tehnologie, propunând legi 
pentru a dobândi controlul asupra lor şi pătrunzând în mod 
ilegal în sistemele acestora atunci când alte metode dau 
greş. Orice creşiere a puterii statului trebuie să fie 
justificată. In plus, ar fi o naivitate să credem că predarea 
către stat a tehnologiilor care oferă putere nu va genera 
pericole la adresa libertăţii, democraţiei şi dreptăţii 
sociale. 

Mai practic ar fi ca activitatea companiilor de 
tehnologie private să fie reglementată într-un mod care să 
dea puterii acestora un caracter autentic de legitimitate.5 
Reglementam deja, în diverse moduri, activitatea 
companiilor private prin legi de protecţie a consumatorilor, 
drepturi ale angajaţilor, standarde alimentare şi aşa mai 
departe. Statul reglementează în mod drastic serviciile 
publice pentru a se asigura că firmele care le prestează îşi 
exercită puterea cu responsabilitate. Companiile de 
tehnologie sunt supuse şi ele reglementărilor, însă tot mai 
mulţi intelectuali şi comentatori susţin că trebuie mers mai 
departe. Să ne gândim la Google. După cum am văzut, 
rezultatele căutărilor realizate cu acest motor pot fi 

injuste. Atunci când cauti un nume cu rezonanţă afro- 
americană, este mai probabil să vezi o reclamă la site-uri 
care oferă verificări ale antecedentelor penale decât dacă 
introduci un nume care nu are o asemenea rezonanţă. 
Dacă tastezi „de ce  homosexualii..", Google îți 
completează astfel întrebarea: „De ce homosexualii au o 
voce ciudată?” (Vezi capitolul 16.) Specialistul în drept 
Frank Pasquale propune ca activitatea companiei Google 
să fie reglementată pentru a preveni acest soi de 
nedreptate. Printre altele, el ar obliga Google să 
„eticheteze, să monitorizeze şi să dea explicaţii pentru 
rezultatele determinate de ură”, să permită „comentarii 
limitate din exterior" la postările defăimătoare, „să 
angajeze mai mult personal care să analizeze reclamatiile” 
şi poate chiar să „interzică anumite materiale".6 în altă 
parte, Pasquale şi Danielle Keats Citron propun un sistem 
de garanţii procedurale, controlat de autorităţi, care să le 
permită oamenilor să conteste deciziile algoritmilor care 
au avut o influenţă majoră asupra existenţei lor (cum ar fi 
scorurile de credit).7 Acestea sunt chestiuni delicate. 
Chiar ideea reglementării le va repugna însă unora, mai 
ales pentru că asta înseamnă să i se dea statului şi mai 
multă putere. Această repulsie va trebui inabusita, cel 
puţin intro anumită măsură. O parte din puterea 
acumulată de companiile de tehnologie - cum ar fi puterea 
de a controla percepţia noastră despre lume - este atât de 
mare, încât rivalizează cu puterea oricărei corporaţii din 
trecut sau o depăşeşte. 

Aceasta este o carte despre principii şi idei. Nu 
intentionez să propun reglementări concrete. Teoreticienii 
politici ar trebui totuşi să poată să spună, în linii mari, de 
ce anume ar fi nevoie pentru a face companiile de 
tehnologie să-şi exercite puterea în mod legitim. Am trei 
propuneri. 

Principiul consimtámántului 

Sursa cea mai evidentă de legitimitate este 
consimțământul: puterea companiilor de tehnologie poate 

fi justificatà de faptul cá oamenii consimt la ceea ce fac 
acestea. Ideea consimtamantului este utilă in situaţii in 
care puterea este exercitată ad-hoc, la scară mică.8 De 
exemplu, dacă foloseşti o singură dată Google pentru a 
căuta ceva, atunci accepti in mod tacit faptul că firma are 
dreptul ca, în acel moment, să filtreze informaţiile aşa cum 
i se pare ei nimerit. Acelaşi lucru este valabil şi pentru 
consimțământul dedus, caz în care un sistem decide la ce 
anume „ar fi consimţit” o persoană într-o anumită 
situatie.9 Adaptând exemplul lui Gerald Dworkin, dacă un 
robot de chirurgie repară un os rupt şi descoperă o 
tumoare canceroasă, ar putea să deducă în mod legitim 
faptul că pacientul ar fi consimţit la îndepărtarea imediată 
a tumorii.10 

Utilizarea consimtamantului pentru reglementarea 
pe termen lung a relaţiilor de putere cu firmele de 
tehnologie este însă mai problematică. În apărarea marilor 
companii de tehnologie se aduce uneori (de regulă, de 
către avocaţii acestora) argumentul că, atunci când o 
persoană îşi dă în mod expres acordul cu privire la 
anumite condiţii, ea permite acelei companii de tehnologie 
să facă orice nu contravine condiţiilor respective.11 însă 
ce om sănătos la minte chiar citeşte termenii şi condiţiile 
înainte de utilizarea unei aplicaţii sau a unui dispozitiv? 
Savanţii estimează că citirea tuturor politicilor de 
confidentialitate pe care le întâlnim pe durata unui an ar 
dura 66 de zile lucrătoare.12 Obiceiul de a băga sub nasul 
cuiva un document legal de dimensiuni impresionante 
spunându-i „semnează aici” este dintr-o altă epocă. Şi 
chiar dacă am putea şi am citi de-adevăratelea termenii şi 
condiţiile, bifarea unei căsuțe o dată la zece ani nu 
reprezintă un mod satisfăcător de a renunţa la drepturi şi 
libertăţi importante. 

O altă problema pe care o ridică principiul 
consimtamantului este aceea că, adesea, nu vom avea de 
ales dacă să interactionám sau să nu interactionam cu o 
anumită tehnologie. Acest lucru s-ar putea datora 

ubicuitátii (ca in cazul sistemelor publice de supraveghere) 
sau, în egală măsură, necesităţii (într-o economie fără 
numerar, nu vom avea altă variantă decât să utilizăm 
tehnica de plată standard). Pentru a da legitimitate, 
consimţământul trebuie să fie liber şi informat. 
Consimtámántul necesar nu este un consimtamant 
autentic. In concluzie, ca să revenim la exemplul cu 
Google, principiul consimtamantului nu ne protejează de 
abuzuri la nivel sistemic, chiar dacă poate să justifice o 
exercitare ad-hoc a puterii în momentul efectuării unei 
singure căutări. Simplul consimtamant - cel putin de felul 
celui pe care îl dăm în economia de piaţă - s-ar putea să nu 
fie suficient. 

Principiul corectitudinii 

O sursă alternativă de legitimitate o constituie 
principiul corectitudinii: dacă accepti beneficiile unei 
platforme digitale, se spune, atunci eşti dator să accepti si 
unele ráspunderi.13 Acesta seamănă cu principiul 
consimtámántului, de care totuşi se deosebeşte printr-un 
aspect important. În vreme ce principiul consimtamantului 
decurge din ideea de libertate (în cazul în care consimti de 
bunăvoie să te supui celui care are putere, pierderea 
libertăţii este legitimă), principiul corectitudinii decurge 
din ideea de dreptate (dacă primeşti X, este just să 
renunti, în schimb, la Y). 

Principiul corectitudinii este raţional la modul 
intuitiv, însă, ca si în cazul principiului consimtamantului, 
dacă o companie de tehnologie îşi însuşeşte datele noastre 
fără să precizeze clar acest lucru, atunci nu se poate spune 
că, în virtutea corectitudinii, trebuie să o lăsăm să 
procedeze cum doreşte. Este o acţiune legitimă numai 
dacă ştim de ea. Tot astfel, nu este întru totul corect dacă 
oamenii nu au altă posibilitate decât să recurgă la 
serviciile unei platforme digitale. Atunci când merg pe 
străzile unui oraş „inteligent”, sunt urmărit de camere de 
supraveghere. Dar eu nu am ales să fiu supus 
supravegherii. Este ceva ce mi s-a făcut în primul rând, nu 

mi se oferá altá posibilitate decát sá interactionez cu 
tehnologia, iar apoi mi se spune ca, fiindcă am 
interactionat cu aceasta, sunt cumva dator acum să-i 
accept regulile şi să-i las pe cei care o controlează să 
utilizeze datele pe care le-au cules despre mine în alte 
scopuri comerciale. Nu pare deloc corect. 

Principiul valorilor comune în sfârşit, s-ar putea 
spune că puterea unei companii de tehnologie este 
legitimă în măsura în care reflectă sau întruchipează 
valorile comune ale utilizatorilor tehnologiei respective.14 
Potrivit acestui punct de vedere, de exemplu, ceea ce i-ar 
da dreptul unei platforme de ştiri să filtreze informaţiile de 
ultimă oră într-un anumit fel este faptul că algoritmii săi 
reflectă sau întruchipează valorile comune ale utilizatorilor 
săi în ceea ce priveşte modul în care ar trebui efectuată 
filtrarea. Aceasta înseamnă însă că puterea respectivă 
trebuie să fie tot timpul destul de transparentă pentru ca 
utilizatorii să-şi poată da seama dacă, într-adevăr, reflectă 
sau întruchipează acele valori. În cazul în care algoritmii 
care determina culegerea, editarea şi clasificarea 
informaţiilor de ultimă oră sunt ascunşi vederii, utilizatorii 
nu au cum să-şi dea seama dacă sunt sau nu sunt 
conceputi în aşa fel încât să reflecte convingerile lor 
comune. S-ar putea să mi se pară că fac acest lucru, însă 
ar fi destul de greu de dovedit contrarul până când s-ar 
întâmpla ceva* cum s-a întâmplat cu Facebook în anul 
2016, când agenţi operativi ruşi au cumpărat peste 3.000 
de mesaje specifice cu scopul de a influenţa alegerile 
prezidenţiale din SUA.15 în lipsa transparenţei, principiul 
valorilor comune este un crez, şi nu o chestiune de 
legitimitate. 

REGLEMENTAREA 

Din aceste principii rezultă că cel puţin două tipuri 
de reglementare par a fi necesare în lumea vieţii digitale. 
Prima este reglementarea în vederea asigurării 
transparenţei; cea de-a doua este reglementarea în 
vederea disipării marilor concentrări de putere. 


Reglementarea transparentei 

Ar fi inadmisibil ca oamenii să devină obiectul 
exercitării unor puteri semnificative care lor le sunt de-a 
dreptul obscure. Din acest motiv trebuie să existe 
transparenţă nu numai în raport cu algoritmii, ci şi în 
raport cu utilizarea datelor şi cu valorile (dacă acestea 
există) care sunt codificate în mod conştient în tehnologie. 
Ar trebui să existe de asemenea cerinţe cu privire la 
simplitate, care să convingă firmele de tehnologie să 
explice cum funcţionează sistemele lor în termeni 
elementari, pe care să-i poată înţelege toată lumea. 
(Autorităţile din Uniunea Europeană au deja în plan 
introducerea unui drept la lămuriri, deşi acesta are 
legătură numai cu deciziile complet automatizate.) 16 

Argumentul transparenţei are fundamente filosofice 
temeinice, primul dintre acestea fiind conceptul de 
legitimitate, despre care tocmai am discutat. Dacă ne 
gândim că oamenii au consimţit în mod efectiv să facă 
obiectul puterii exercitate de o companie de tehnologie 
(principiul consimtamantului), cá cei care acceptă 
beneficiile sunt datori să accepte si responsabilitátile 
(principiul corectitudinii) sau că modul în care se exercită 
puterea reflectă sau întruchipează valorile comune ale 
utilizatorilor (principiul valorilor comune), atunci da, se 
poate afirma despre puterea acelei companii de tehnologie 
că este legitimă. Însă atâta vreme cât firmele de tehnologie 
îşi ascund algoritmii zăvorându-i sub cheie, cât timp 
politicile lor în materie de date sunt obscure şi valorile lor, 
nedefinite, nu pot să aibă nicio pretenţie la vreuna dintre 
aceste forme de legitimitate. Cum putem să acceptăm ceva 
de bunăvoie atunci când nu ştim ce anume acceptăm? Cum 
se poate afirma că am acceptat anumite responsabilităţi 
dacă nu ştim care sunt acestea? De unde să ştim dacă o 
companie de tehnologie ne împărtăşeşte valorile din 
moment ce nu avem idee cum funcţionează algoritmii ei 
sau ce face cu datele noastre? Argumentul transparenţei 
este întărit de principiul libertăţii. Nu suntem cu adevărat 

liberi dacá suntem supusi unor reguli pe care nu le putem 
vedea si care sunt stabilite după bunul plac al altora. 

Se înregistrează progrese în privinţa elaborării unor 
principii de verificare a algoritmilor17 Un specialist 
sustine cá ar trebui sá existe ,o autoritate de control 
pentru algoritmi", care sà aibá un ,mandat general de a 
impiedica algoritmii inacceptabil de periculosi sá ajungá 
pe piaţă” 18. Este o idee interesantă. Companiile de 
tehnologie vor obiecta însă, susţinând că dezvăluirea 
algoritmilor importanţi din punct de vedere comercial va 
produce un prejudiciu ireparabil afacerii sau va permite 
unor entităţi răuvoitoare să păcălească sistemul şi să 
profite de acesta (un argument preferat de Google). Aceste 
îngrijorări ar putea fi eliminate incredintand unor 
profesionişti independenţi activitatea de verificare a 
algoritmilor. Ei „ar depune un jurământ de impartialitate şi 
confidentialitate, aşa cum procedează în prezent contabilii 
şi alte câteva categorii profesionale. Aceştia ar analiza 
selecţia surselor de date, alegerea instrumentelor analitice 
şi predictive, precum şi interpretarea rezultatelor” înainte 
de a emite un certificat de conformitate.19 Folosind acest 
model, în loc ca cetăţenii să tragă la răspundere 
companiile de tehnologie, am lăsa autorităţile de 
reglementare şi auditorii independenţi, care ar fi mai în 
măsură să facă acest lucru din punct de vedere financiar şi 
tehnic, să servească drept instrumente de verificare. Ideea 
este interesantă, dar şi puţin retrogradă. Apare încă o 
clasă de cârmuitori - cei care scriu codul şi cei care îl 
verifică - care înţeleg mecanismele de exercitare a puterii, 
pe când noi, ceilalţi, rămânem în întuneric şi ne bazăm pe 
bunăvoința şi pe competenţa lor. Un sistem de verificare a 
algoritmilor ar contribui fără îndoială la pierderea puterii 
de către companiile de tehnologie, însă doar în favoarea 
unei alte elite tehnocratice de auditori, chiar dacă una 
care a jurat să servească interesul public. 

Reglementarea structurală 

Vom avea nevoie, cred eu, şi de o reglementare 

structuralá. Prin aceasta inteleg o interventie a politicului 
cu scopul de a preveni concentrarea exagerată a 
tehnologiilor puterii în mâinile unui număr mic de 
companii sau de persoane. Acest lucru s-ar putea să nu fie 
necesar într-o economie de piaţă înfloritoare, dar dacă 
analiza din partea a V-a este corectă, atunci va exista o 
tendinţă de concentrare mai accentuată. Este posibil ca 
marile companii de tehnologie să trebuiască să fie divizate. 

Şi în acest caz există serioase motive filosofice pentru 
o intervenţie structurală. Cel mai simplu ar fi acela că, 
astfel, s-ar preveni acumularea unor niveluri periculoase 
de putere. Inchipuiti-và, de exemplu, că toate sau aproape 
toate discursurile politice s-ar transmite printr-o singură 
platformă digitală. Utilizatorii nu ar avea altă posibilitate 
decât să accepte regulile acesteia: nu s-ar putea duce 
altundeva. În plus, platforma respectivă ar oferi un singur 
punct de control, care ar sufoca pe de-a-ntregul discursul. 
Astfel, o singură entitate ar avea o putere prea mare. În 
aceeaşi ordine de idei, dacă o singură platformă (cum ar fi 
imaginara Delphi, descrisă în capitolul 8) ar controla 
întreg aparatul de control al percepţiei dintr-o zonă, 
capacitatea ei de a influenţa comportamentul populaţiei ar 
fi inacceptabil de mare. 

Reglementarea structurală s-ar mai putea justifica 
din considerente de legitimitate. Nu se poate afirma că eşti 
dator să ai o atitudine corectă faţă de o companie de 
tehnologie sau că ţi-ai dat acordul ca ea să-şi exercite 
puterea asupra ta, în situaţia în care există un singur 
furnizor (sau câţiva asemănători), iar tu nu au nicio altă 
posibilitate. Un sistem alcătuit dintr-o singură companie de 
tehnologie care ar funcţiona într-o manieră transparentă 
ar putea să satisfacă principiul valorilor comune - dar, 
Chiar şi atunci, tot am depinde de voinţa acesteia de a 
păstra lucrurile neschimbate. Din perspectiva republicană 
digitală, acest lucru ar fi inacceptabil. Adepții 
confederalismului digital ar merge şi mai departe, spunând 
că avem permanent nevoie de o multitudine de sisteme 

digitale si de posibilitatea de a trece de la unul la altul fără 
consecinte negative. 

Dispunem deja de un mecanism juridic care se ocupă 
de concentrarea puterii economice. Ín SUA, este numit 
legislatie antitrust, iar, in Europa, este cunoscut drept 
legislaţie cu privire la concurenţă. Ambele vizează 
promovarea concurenţei economice, respectiv limitarea 
cartelurilor, prevenirea coluziunilor, supravegherea 
fuziunilor şi achiziţiilor şi împiedicarea marilor entităţi 
economice de a abuza de poziţia lor dominantă pe piaţă. În 
ultima vreme, s-au înregistrat unele victorii antitrust 
împotriva marilor companii de tehnologie, cum ar fi 
amenda de 2, 4 miliarde de euro aplicată de UE companiei 
Google în anul 2017 pentru manipularea rezultatelor 
furnizate de motorul de căutare în scopul promovării 
serviciului propriu de comparare a preţurilor. (Sistemul din 
SUA nu este atât de strict. Acolo, Google nu a fost amendat 
pentru acelaşi comportament.) 

Oricât ar fi de importantă, reglementarea antitrust a 
fost menită să răspundă unor probleme diferite de cele cu 
care ne vom întâlni în lumea vieţii digitale. Atunci vor 
exista o mulţime de companii de tehnologie care, de 
exemplu, vor exercita o putere considerabilă deşi, din 
perspectiva legislaţiei antitrust, nu vor fi nişte monopoluri 
ilegale. Mai mult decât atât, companiile de tehnologie ar 
putea să-şi exercite în mod obişnuit puterea într-un fel 
nechibzuit, prostesc sau neprincipial, dar care nu poate fi 
propriu-zis considerat „abuz”. Pentru moment cel puţin, 
scopul principal al reglementării antitrust este acela de a 
preveni abuzurile economice care îmbracă forma preţurilor 
discriminatorii, a strategiilor de preţ agresive şi alte forme 
asemănătoare, iar nu de a influenţa şi de a constrânge 
puterea politică. După cum am văzut în capitolul 18 însă, 
datorită afacerii datelor, multe servicii sunt oferite gratuit. 
Nu se pune neapărat problema unui abuz economic. 
Riscul, prin urmare, este ca puterea companiilor de 
tehnologie să se situeze cu totul în afara cadrului de 

reglementare antitrust. Chiar si in situatia in care un 
organ de reglementare antitrust ar reuşi să spargă 
monopolul unei tehnologii, acest lucru tot nu ar garanta 
neapărat pluralitatea opţiunilor necesară punerii in 
practică a unui adevărat confederalism digital. 

Ceea ce aşteptăm de la reglementarea structurală 
este să le ofere cetăţenilor posibilitatea de a alege între 
puterile care îi guvernează, nu (numai) să asigure preţuri 
corecte pentru consumatori. Filosofului Montesquieu i se 
atribuie elaborarea conceptului de separație a puterilor în 
vederea divizării puterii politice în trei ramuri distincte: 
legislativă, executivă şi judecătorească.20 Montesquieu 
credea că cel mai bun mod de a împiedica o persoană sau 
o entitate să-şi aroge prea multă putere era acela de a 
păstra aceste trei ramuri independente una de cealaltă 
(împreună cu aplicarea unui sistem de „echilibru al 
puterilor”, o altă noţiune inventată de el). Avem de învăţat 
de la Montesquieu. Se pare că problema cea mai serioasă 
legată de reglementarea antitrust constă în faptul că 
domeniul reglementat este structurat în raport cu piețele, 
nu cu formele de putere. Ceea ce vreau să spun este că 
organele de reglementare antitrust încep prin a identifica 
o anumită piaţă sau anumite pieţe - de telecomunicaţii, 
transport rutier şi aşa mai departe - în cadrul căreia sau 
cărora s-ar putea spune că o firmă abuzează de poziţia sa 
dominantă. În scopuri politice însă, nu dominaţia pieţei 
este cea care contează. In ultimă instanţă, contează înseşi 
formele puterii - forţa, supravegherea, controlul percepţiei 
- nu spaţiile economice în care îşi au ele originea. 

Ideea este că ar trebui să fie creat un sistem politic în 
care să fie îndeplinite două condiţii. Prima este aceea de a 
nu permite niciunei companii să creeze un monopol asupra 
tuturor mijloacelor de exercitare a forţei, de supraveghere 
şi de control al percepţiei. A doua este aceea de a nu 
permite unei companii să exercite un control semnificativ 
decât asupra unui singur mijloc de exercitare a forţei, de 
supraveghere şi de control al percepţiei. Din punct de 

vedere structural, este cea mai bună (si poate singura) 
cale de a asigura libertatea si legitimitatea. Ín loc sá 
încercăm să „ajustăm” legislaţia antitrust pentru ca 
aceasta să îndeplinească o funcţie politică - să introducem 
un cui legal într-un orificiu politic - trebuie să ne gândim la 
o nouă separație a puterilor. 

TEHNOLOGIE ŞI DEMOCRAŢIE 

O ultimă modalitate de a-i ajuta pe cetăţeni să nu 
piardă controlul ar fi să le dăm posibilitatea de a-şi spune 
în mod direct părerea cu privire la legile care îi 
guvernează. Să facem astfel încât puterea să fie şi 
responsabilă, nu doar transparentă. Să aducem valorile 
democraţiei în sectorul privat. Aceasta ar putea să 
însemne mai mult „software gratuit”. Software-ul gratuit, 
arată Lessig, nu este gratuit în sensul că „programatorii nu 
sunt plătiţi”, ci mai degrabă în sensul că oricine are 
dreptul să „modifice” codul „după cum consideră de 
cuviinţă” 21. Ar mai putea să însemne sisteme de operare 
mai flexibile, cu alte cuvinte, mai puţine sisteme de genul 
Apple, care pot fi personalizate în mică măsură sau într-un 
mod nesemnificativ, şi mai multe sisteme de genul Android, 
care pot fi personalizate cu mult mai multă uşurinţă. 
Comparati o maşină autonomă care este programată să-l 
ucidă mai degrabă pe copil decât pe şoferul camionului cu 
una care vă lasă pe dumneavoastră sa decideti, in 
prealabil, ce ar trebui să facă în situaţii de acest gen (vezi 
capitolul 5). Ar putea să însemne dreptul de a ataca sau de 
a contesta o anumită decizie, previziune sau acţiune a unui 
sistem digital.22 Inginerii care se ocupă de tehnologii noi, 
importante ar putea fi supuşi unei cercetări publice 
amănunțite înainte de a nu mai deţine controlul asupra 
efectelor invențiilor lor.23 Iar companiile de tehnologie ar 
trebui să fie mai responsabile faţă de utilizatorii lor. Din 
această perspectivă, Facebook nu ar trebui să poată 
modifica funcţiile care aduc atingere libertăţii, democraţiei 
şi dreptăţii fără permisiunea persoanelor afectate de 
această schimbare. 


Sunt idei esenţiale, însă, din punct de vedere 
filosofic, nu sunt noi. Mulţi gânditori eminenti au respins 
ideea că democraţia începe şi se termină cu urna de vot. În 
schimb, afirmă ei, principiile democratice ar trebui să fie 
prezente cât mai mult cu putinţă în viaţa de fiecare zi şi ar 
trebui cel puţin să stea la baza tuturor deciziilor 
„referitoare la activităţile comune care se numără printre 
condiţiile de autodezvoltare” 24. 

LIMITELE LUMII VIEŢII DIGITALE 

Gândiţi-vă o clipă la cel mai frumos discurs politic pe 
care l-aţi auzit vreodată. Probabil că v-a inspirat în vreun 
fel sau v-a convins să sustineti o cauză. Poate v-a 
emoţionat până la lacrimi. Pentru mulţi, discursul lui 
Martin Luther King din august 1963, intitulat „Am un vis”, 
reprezintă apogeul forţei retorice: 

Am un vis - că, într-o bună zi, această naţiune se va 
ridica şi va trăi conform adevăratului sens al crezului său: 
„Aceste adevăruri sunt evidente pentru noi: toţi oamenii 
sunt egali”. 

Am un vis - că, într-o bună zi, pe dealurile roşii ale 
Georgiei, fiii foştilor sclavi şi fiii foştilor proprietari de 
sclavi vor putea să stea împreună la masa fraternității. 

Am un vis - că, într-o bună zi, chiar şi statul 
Mississippi, un stat care se sufocă în fierbinteala 
nedreptátii si oprimárii, se va transforma într-o oază a 
libertăţii si dreptăţii. 

Am un vis - că cei patru copii ai mei vor trăi, într-o 
bună zi, într-o ţară în care nu vor mai fi judecaţi după 
culoarea pielii lor, ci după caracterul lor. 

Astăzi am un vis! 

Chiar în primul capitol al acestei cărţi, am arătat că 
inginerii au conceput deja un sistem de LA capabil să scrie 
discursuri politice. Cum v-aţi simţi dacă aţi afla că 
discursul pe care îl apreciaţi atât de mult a fost generat de 
acel sistem? Că este produsul unui algoritm care a 
„învăţat” să compună discursuri extraordinare analizând 
mii de astfel de discursuri din trecut? Oare, dacă aţi şti 

acest lucru, acel discurs ar scădea în ochii 
dumneavoastră? 

În cazul meu, ar scădea. 

Când ascultăm un discurs politic extraordinar, auzim 
cuvintele, însă auzim şi vocea autentică a oratorului. 
Suntem martorii curajului său moral. [i întrezărim sufletul. 
De aceea, vrem să ştim dacă politicienii îşi scriu singuri 
discursurile sau cer altcuiva să le redacteze în numele lor. 
In momentul în care ştii că un discurs a fost scris de un 
calculator, cuvintele par ceva mai goale de semnificaţii şi 
mai pline de clişee. 

În acest moment (apropo, felicitări pentru că aţi 
ajuns atât de departe), probabil că v-aţi cam săturat de 
principii. Şi tot a mai rămas loc pentru unul. Iatá-l: sunt 
unele lucruri pe care sistemele digitale nu ar trebui să le 
facă, chiar dacă (din punct de vedere tehnic) pot să le facă 
mai bine decât oamenii. Un asemenea principiu s-ar putea 
aplica unor lucruri care au valoare tocmai pentru că sunt 
produsul minţii omeneşti, al muncii omeneşti sau al 
sufletului omenesc. împrumutând o expresie a lui Michael 
Sandei, valoarea lor ar putea fi în mod inerent „coruptă 
sau degradată”, ori măcar micşorată de faptul că sunt 
produsul unor maşini.25 S-ar putea spune chiar că, într-un 
fel, noi suntem degradati din cauză că şeful nostru este un 
algoritm, iubitul sau iubita este un sistem de realitate 
virtuală, îngrijitorul este un robot sau guvernul, un sistem 
de inteligenţă artificială. 

Aşa cum am afirmat în introducere, marea dezbatere 
a secolului trecut s-a referit la măsura în care viaţa 
noastră colectivă ar trebui să fie determinată de stat şi la 
ce anume ar trebui lăsat în seama forțelor pieţei şi a 
societăţii civile. In viitor, întrebarea va fi: în ce măsură 
viaţa noastră colectivă ar trebui să fie dirijată şi controlată 
de sisteme digitale performante - şi în ce condiţii? Nu 
putem ca, prin inactivitate, să acceptăm să devenim 
„jucăria unor forţe străine”, supunându-ne întruna unor 
decizii luate în numele nostru de entităţi şi sisteme situate 

in afara controlului nostru si dincolo de intelegerea 
noastrá.26 Acesta este dezideratul exprimat in Politica 
viitorului. 

Capitolul 20 POSTPOLITICA 

„Tot ce e static se risipeste ca fumul, tot ce e sfânt 
este profanat”. 

Karl Marx şi Friedrich Engels, Manifestul Partidului 
Comunist (1848) 5 

Viitorul se apropie tot mai mult de noi cu fiecare zi ce 
trece. Realizările noi, uimitoare ale ştiinţei şi tehnologiei 
schimbă modul în care convietuim. 

Nu suntem pregătiţi. 

Majoritatea ideilor noastre politice s-au născut din 
dorinţa de a descrie o lume care acum nu mai există. Avem 
nevoie de altele noi, iar eu am încercat să vă prezint 
câteva idei în aceste pagini. S-ar putea să vină totuşi o 
vreme când lumea va fi atât de schimbată datorită 
tehnologiei, încât aproape niciuna dintre ideile noastre nu 
va mai avea sens - nici măcar cele ultramoderne din cartea 
de faţă. În aceste pagini de final, merită să ne gândim, cu o 
oarecare precauţie, la soarta politicii de după lumea nouă 
digitală. 

Progresele din domeniul ingineriei genetice, 
medicină, robotică, nanotehnologie si inteligenta artificială 
sunt menite să schimbe procesele noastre biologice într-un 
mod pe care teoreticienii din trecut abia dacă şi l-ar fi 
imaginat.l Capacitatea de a modifica ADN-ul uman2, de a 
fuziona cu maşinile (prin folosirea unor implanturi, proteze 
şi interfeţe) şi de a ne însuşi puterea lor neomenească de 
parcă ar fi a noastră, de a fabrica organe şi ţesuturi, de a 
personaliza tratamentul medical în funcţie de structura 
genetică a fiecărui pacient - asemenea lucruri ar putea să 
schimbe pentru totdeauna semnificaţia cuvântului „om”. 
Perfecţionarea omului nu mai tine de domeniul fictiunii.3 


53 Karl Marx, Friedrich Engels, „Manifestul Partidului Comunist”, în Karl 
Marx, Friedrich Engels, Opere, voi. 4, Editura Politică, Bucureşti, 1958, 
p. 469 (n. red.). 


Este de aşteptat ca urmaşii noştri să fie în stare să-şi 
mărească forţa fizică şi rezistenţa cu ajutorul membrelor, 
organelor şi exoscheletelor bionice. Îşi vor îmbunătăţi 
extrem de mult intelectul, dispoziţia şi memoria.4 Vor 
putea să diminueze efectele durerii şi nevoia de somn.5 îşi 
vor ascuti simţurile, căpătând o vedere si un auz 
supraumane. Vor avea acces la un univers cu totul nou de 
emoţii, senzaţii si dorinte.6 Vor avea capacitatea de a 
stabili trăsăturile pe care le vor avea copiii lor nenáscuti.7 
Vor încetini sau vor stopa procesul de îmbătrânire, 
amânând însăşi moartea.8 

Multe dintre problemele etice care se nasc din 
îmbunătăţirea organismului uman sunt atent studiate. Ar 
trebui permisă această îmbunătăţire? în ce condiţii? Ar 
trebui să fie considerată un drept? 9 Ar trebui oare ca 
autoperfectionarea să fie considerată - cum susţin unii - o 
datorie faţă de generaţiile viitoare şi faţă de moştenirea 
genetică însăşi? 10 Cel mai mare risc politic legat de 
perfecţionarea omului, aşa cum susţin câţiva autori, este, 
poate, acela că accesul la ea (asemenea accesului la 
serviciile medicale de cea mai înaltă clasă din zilele 
noastre) ar putea fi numai la îndemâna celor bogati.11 
Jaron Lanier îşi închipuie că, într-o dimineaţă, vom 
descoperi că vecinii nostri înstăriți au urmat „un tratament 
care le va prelungi viaţa cu câteva decenii”. „Este genul de 
dimineaţă”, spune Lanier, „care ar putea să transforme 
aproape pe oricine într-un marxist”. 12 

Ne vom considera mai liberi într-o astfel de lume în 
funcţie şi de ceea ce socotim a fi o restrângere a libertăţii. 
Hobbes era de părere că singurele constrângeri care 
contează in ceea ce priveşte libertatea sunt 
„Impedimentele exterioare ale mişcării”.13 Abuzând însă 
puţin de limbajul libertăţii, vom spune că şi limitele 
noastre biologice ar putea fi considerate constrângeri ale 
libertăţii personale. Nu sunt liber să alerg la maraton 
pentru că mă împiedică picioarele mele slabe. Nu sunt 
liber să scriu o poezie inimoasă pentru că mintea mea 

slabă nu má lasă. Dacă este adevărat că modificarea 
genelor, perfecţionarea omului şi mărirea capacităţilor 
fizice îi vor ajuta pe unii oameni se aibă calităţi fizice şi 
cognitive mult superioare altora, atunci unii vor spune că 
primii sunt mult mai „liberi” decât cei care sunt constrânşi 
încă de limitele corpului omenesc. 

Dacă politica are legătură cu viaţa colectivă a 
oamenilor - de ce trăim împreună, cum organizăm şi cum 
închegăm viaţa noastră colectivă, în ce mod am putea sau 
ar trebui să organizăm şi să închegăm altfel această viaţă 
colectivă - atunci orice schimbare a ceea ce înseamnă să 
fii om va avea probabil consecinţe politice importante. O 
lume în care îşi face apariţia o clasă de „noi semizei” 14, 
care vor trăi alături de vechii homo sapiens, este una în 
care însăşi noţiunea de politică încetează să mai aibă un 
înţeles clar sau fix. Aşa cum spunea David Hume cu 
aproape trei secole în urmă, o societate în care ar exista 
cel puţin două specii aflate în situaţie de inegalitate ar fi 
aproape imposibil de susţinut: 

Dacă ar exista o specie de creaturi, amestecată cu 
oamenii, care [...] ar avea o putere atât de mică, şi la trup, 
şi la minte, încât ar fi incapabilă de orice rezistenţă [...] 
consecinţa firească este, cred eu, că ar trebui să fim 
obligati, prin legile umanităţii, să ne purtăm cu blándete 
cu aceste creaturi, însă nu ar trebui, la drept vorbind, să 
ne reținem a aplica legea în ceea ce le priveşte, aşa cum 
nici ele nu ar putea aibă vreun drept sau vreo proprietate, 
doar nişte stăpâni atât de samavolnici. Comuniunea 
noastră cu ele nu s-ar putea numi societate, care 
presupune o anumită egalitate, ci ar consta doar în 
comandă absolută de o parte şi în ascultare servilă de 
cealaltă parte.15 

În zilele noastre, atunci când ne gândim la politică, 
admitem existenţa unei forme de viaţă colectivă în care 
toţi participanţii sunt oameni. În lumea de mâine, această 
presupunere s-ar putea să nu mai fie valabilă. Diferenţa 
dintre clase ar putea să semene mai mult cu diferenţa 

dintre specii. 

Aceasta ne duce la o concluzie si mai importantă, 
aceea cá ideea noastră despre politică se bazează pe o 
serie de supozitii implicite: că oamenii sunt muritori, 
vulnerabili la durere şi la boală, că se împart în cel puţin 
două sexe biologice şi asa mai departe.16 In The Concept 
of Law (1961), H.L.A. Hart susţine că, datorită existenţei 
unor „adevăruri elementare" despre natura umană, 
„anumite reguli de comportament” vor trebui păstrate 
întotdeauna în drept sau în moralitate. Primul dintre 
„truismele” lui Hart este vulnerabilitatea omului: faptul că 
toti putem fi vatamati. Al doilea este egalitatea 
aproximativă: faptul că, deşi ne deosebim ca statură, forţă 
fizică sau intelect, nicio persoană nu este atât de puternică 
de la natură ca să-i poată domina singură pe ceilalţi. 
Următorul este altruismul limitat - ideea că, „dacă oamenii 
nu sunt diavoli, nu sunt nici îngeri”. Avem apoi resursele 
limitate: nimic nu ajunge niciodată pentru toată lumea. În 
sfârşit, avem înțelegerea şi voinţa limitate.17 Cu toate că 
Hart se referă la drept şi la moralitate, argumentul său se 
aplică si politicii. Nu punem la îndoială aceste truisme 
atunci când discutăm despre sau reflectăm la politică. 

Şi totuşi, dacă tehnologia le va permite la un moment 
dat oamenilor să-şi regenereze organele sau să trăiască pe 
vecie, preceptul de vulnerabilitate umană îşi va pierde în 
mod evident, într-o oarecare măsură, valabilitatea. În mod 
asemănător, îmbunătăţirea capacităţii cognitive ar putea 
să aibă un efect pozitiv asupra înțelegerii şi voinţei noastre 
limitate, extinzând limitele altruismului. lar dacă numai cei 
bogaţi vor avea acces la tehnologiile de perfecţionare, 
atunci egalitatea aproximativă nu va mai putea fi luată ca 
atare. După cum am arătat în capitolul 18, generaţiile 
viitoare s-ar putea bucura de o extraordinară abundență 
economică.18 Aşa s-a zis şi cu resursele limitate. 

Ce ar însemna politica într-o astfel de lume? Am 
încerca să convietuim mai departe în acelaşi fel? 

Imaginati-vá acum o lume în care sistemele de LA 


1 


dobândesc o suprainteligenta, adică un intelect „care 
depăşeşte cu mult capacitatea cognitivă a omului în 
aproape toate domeniile de activitate” 19. Cei care 
studiază cu seriozitate inteligenţa artificială sunt de părere 
că aşa ceva este foarte posibil. Nick Bostrom, profesor la 
Universitatea Oxford, ne prezintă „concluzia slabă”: 

Suntem indreptatiti să credem că inteligenţa 
artificială de nivel uman are şanse destul de mari să fie 
realizată până la mijlocul acestui secol şi că sunt şanse 
semnificative să fie realizată fie mult mai devreme, fie mult 
mai târziu; aceasta ar putea duce destul de repede la 
apariţia suprainteligentei.20 

Ne este greu să concepem o astfel de 
suprainteligentà. Nick Bostrom consideră plin de optimism 
că aceasta nu va fi inteligentă în sensul în care „un geniu 
al ştiinţei este deştept în comparaţie cu omul obişnuit”, ci 
„inteligentă în sensul în care un om obişnuit este deştept 
în comparaţie cu un cárábus sau cu un vierme".21 El 
adaugá, intr-un mod nu foarte linistitor, cá aparitia unui 
sistem de inteligenţă artificială suprainteligent ar putea 
produce „o gamă largă de rezultate”, inclusiv unele 
„extrem de bune”, dar şi „rezultate dintre cele mai rele, 
precum dispariţia omului”.22 într-o astfel de lume, politica 
ar reveni la scopul ei primordial: asigurarea supravieţuirii 
într-o lume necruțătoare. 

Futurişti precum Ray Kurzweil susţin că, pe termen 
lung, ne îndreptăm spre o singularitate tehnologică, adică 
spre un punct în care inteligenţa artificială ajunge să 
satureze universul, absorbind toată materia şi toată viaţa 
aflată în calea ei.23 într-o astfel de lume, nu ar mai fi loc 
pentru homo sapiens şi cu atât mai puţin pentru politică. 

Am evitat să dedic mult spaţiu teoriei potrivit căreia 
sistemele de inteligenţă artificială atotputernice ar putea 
ajunge să distrugă lumea - nu pentru că un asemenea 
scenariu ar fi imposibil, ci pentru că este un subiect despre 
care se scrie mult şi care poate să pună (inutil) în umbră 
problemele mai presante cărora va trebui să le facem faţă 

in lumea vieţii digitale. Aşa cum am subliniat în capitolul 
19, multe dintre problemele politice care ne aşteaptă în 
lumea vieţii digitale vor decurge din ideile şi alegerile unor 
oameni ca mine şi ca dumneavoastră. Până să dispară 
politica sau până să devină ceva cu totul diferit, soarta 
libertăţii, a democraţiei şi a dreptăţii sociale se află în 
mâinile noastre. 

Am scris această carte fiindcă nu cred că ne este 
menit să avem soarta „vrăjitorului” despre care vorbeşte 
Marx, care „nu mai poate stăpâni puterile întunericului pe 
care le-a dezlántuit".24 Viitorul ne urmăreşte fără să ştim, 
însă suntem mai stăpâni pe el decât ne dăm seama. La 
începutul cărții, am făcut apel la o schimbare 
fundamentală a modului în care concepem politica. De 
fapt, aceasta este treaba unei întregi generaţii, însă ea 
trebuie să înceapă acum şi va continua chiar şi după ce noi 
nu vom mai fi. Căci, aşa cum a scris Thomas Jefferson la 
1823, „generaţia care începe o revoluţie rareori o şi duce 
la bun sfârşit”.25 

Câţiva cititori au fost cât se poate de amabili şi au 
citit întregul manuscris: Tony Blair, Gordon Brown, Matt 
Clifford, Alex Canfor-Dumas, Kim Fitz Gerald, Matthew 
Flinders, Howard Gardner, Beeban Kidron, Laurence Mills, 
Marius Ostrowski, Fred Popplewell, Susannah Prichard, 
Dov Seidman, Daniel Sleat, Owain Williams si Tom 
Woodward. Multele (foarte multele) observatii critice ale 

Michelle, crede în ceea ce fac. Nu aş fi ajuns nicăieri fără 
iubirea şi sprijinul său. Pentru mine, ea este cea mai sigură 
sursă de forţă şi de încurajare. Sora mea, Ali, a fost un 
punct de reazem: am deplină încredere în raţionamentul 
ei, pe care m-am bazat de nenumărate ori. Eforturile 
făcute de ea în etapele finale m-au ajutat să termin 

mai fervent. 

Nu am cuvinte să spun cât îi datorez tatălui meu sau 

JAMIE SUSSKIND Londra, mai 2018 

(n. 1989) este autor, orator si avocat pledant. 

A studiat istoria si politologia la Universitatea 
Oxford, absolvind ca şef de promoţie. A beneficiat de o 
bursa de cercetare la Centrul „Berkman Klein” pentru 
Internet şi Societate al Universităţii Harvard. Articolele 
scrise de el au apărut în The New York Times, Wired, The 
Daily Telegraph, Fast Company, The New Statesman şi The 
Jewish Chronicle. 


